
PRAEFATIO. 


En  quartum  et  ultimum  operis,  publico 
commodo  dicati  volumen,  quod  universae 
Pyretologiae  colophonem  addit.  — Si  jam  in 
praecedentibus  partibus,  quod  quidem  prae- 
fari non  neglexi,  complura  addere,  alia  ube- 
rius explanare,  saeculique  genio,  indies  ma- 
gis adolescenti,  adaptare  alia  debueram,  eo- 
rum in  praesenti  tanto  major  ursit  necessitas, 
spectata  materiae  dignitate  et  amplitudine. 
Quam  ob  rem  non  solum  singulae  morbo- 
rum febrilium  monographiae,  quas  hinc  inde 
succincto  tantum  sermone  et  aphoristico  ca- 
lamo in  Patris  pie  defuncti,  ac  nulla  unquam 
oblivione  delendi  Praeceptoris  pugillaribus 
adumbratas  inveni,  aliquantillas  subire  de- 


i\  PRAEFATI  O,  - 

buerunt  metamorphoses  et  amplificationes, 
scientiae  Machaonicae  progressibus  confor- 
mes, — quin  tamen  inde  aurearum  expe- 
rientiarum thesaurus , solidissimorumque 
praeceptorum  essentia  minueretur^  — ve- 
rum etiam  novos  adjungere  oportuit  tracta- 
tus , quibus  omissis  imperfectum  et  mancum 
evasisset  opus,  illos  quippe  de  contagiis  et 
febribus  contagiosis  summatim  consideratis, 
de  variola  tutrice,  de  rubeola  et  typho  icte- 
rode,  de  inflammationibus  toxicis,  desepsibus 
localibus , atque  de  febribus  hecticis.  Pluri- 
mum denique  interfuit,  ut  variarum  aegri- 
tudinum antiquitates , e melioribus  duntaxat 
historiographorum  pagellis  derivatae,  sin- 
gulis capitulis  praeponerentur. 

Quod  partem  nosographicam , nosoge- 
neticam  ac  therapeuticam  adtinet,  a tutissi- 
mo experientiae  et  observationis  tramite  ne 
hilum  deflexi ; — theoremata  et  consectaria, 
quibus  solis  moles,  suapte  natura  rudis, 
scientificam  sortitur  formam , eisdem  adcom- 
modare  principiis  sum  adnixus , quae  e puro 

et  illimi  veritatis  fonte  haurire  licuit,  et  qui- 
bus eximii  aetatis  nostrae  Heroes  speciosum 
Medicinae  rationalis  aedificium  superstru- 
xere. 

Majorem  sane,  quam  hucusque  in  didas- 
calicis libris  factum  erat,  adtentionem  loi- 
micorum  malorum  prosapiae  dicare  neces- 
sarium duxi,  ideoque  abstrusum  hocce  et 
intricatum  argumentum,  summae  caetero- 
quin  in  medicina  dignitatis,  quantum  mea 
pateretur  mediocritas,  in  ordinem  digerere 
ac  illustrare  studui.  — Quae  ad  variolae  tu- 
toriae utilitatem , decursum  et  insitionis  mo- 
dum referuntur,  e melioribus  collegi  scrip- 
toribus, proprias  interserens  de  prima  ori- 
gine et  natura  variolae  brutorum,  deque 
ejus  cum  variolis  humanis  analogia  conjec- 
turas. — ‘Variolam  humanam  veram,  vari- 
cellam et  exanthema  varioloides  Anglorum 
simplices  modificationes  unius  ejusdemque, 
quoad  naturam,  processus  contagiosi  esse, 
nuperrimis  observationibus  prorsus  comper- 
tum habui.  — Rubeolam  nequaquam  exan- 

thema  autonomum,  sed  modo  morbilli,  mo- 
do scarlatinae  varietatem  sistere,  plures  ca- 
sus, sedulo  animadversi,  me  convicerunt  — 
Typhi  contagiosi  nostratis  monographia , — 
desideratissimi  Genitoris  jugis  honos  et  pe- 
renne monumentum,  — in  compendium 
contracta  invenietur;  typhos  exoticos  adum- 
brare aliorum  scripta  juverunt , quin  tamen 
proprias  quaspiam  de  eorum  natura  ideas 
inserendi  occasio  defuerit.  — Inflammatio- 
nibus toxicis,  quatenus  causae  efficientis  in 
gratiam  specificum  offerunt  characterem, 
ideoque  peculiarem  sibi  vindicant  medendi 
rationem , proprium  consecravi  caput , eo 
quidem  libentius,  quod  tanti  pretii  objectum 
in  Nosologorum  scriptis  protinus  neglectum 
viderem.  — Cum  febre  putrida  topicas  quo- 
que sepses , eodem  fraterno , quod  inter  fe- 
bres inflammatorias  et  pblogoses  locales  vi- 
get , vinculo  junctas,  una  connectere  non  dis- 
plicuit. — Febrium  nervosarum  et  gastri- 
carum species  in  praxi  obvias  dilucidare,  ad 
magis  definitos  cardines  reducere,  earum 


nosogeniam  observationi,  nec  non  physio- 
logiae et  pathologiae  purioris  axiomatibus 
innixam  explanare,  ac  fideli  huic  amussi  ra- 
tionalem medendi  methodum  superstruere 
conatus  sum,  varios  caute  vitando  errores, 

quos  communis  medicorum  turma  in  diju- 

* 

dicandis  et  curandis  hujus  generis  ^yrexiis 
hodieque  committere  videtur.  — Hecticas 
febres  per  transennam  tantum  tetigi , quate- 
nus, ceu  cachexiarum  comites,  aliam  sibi 
in  systemate  nosologico  sedem  expostulant 
Ab  omni  gloriolae  aucupio  alienus,  illum 
unice  laboris,  qualiscunque  demum  fuerit, 
finem  esse  volui,  ut  Medicinae  Hippocrati- 
cae,  philosophicis  physiologiae  et  patholo- 
giae principiis  copulatae  et  conditae,  lux 
medias  inter  discordias  contentionesque  li- 
terarias  tetra  sublimium  speculatorum  phan- 
tasmata dispellere  juvet,  tironibusque  tu- 
tam in  sublevanda  aegrorum  sorte  metam 
feliciter  adtingere  obveniat  — * Patriae, 

scientiae,  ac  omni  demum  hominum  socie- 
tati aliquid  emolumenti  adtulisse,  si  nove- 

rim,  summa  perfunderer  voluptate,  unde 
aut  vixisse  non  pudeat,  aut  mori  non  me- 
tuatur. 

Dabam  Ticini  Pridie  Calendas  Junias 
MDCCCXXY. 


FRANCISCUS  ab  HILDENERAND. 

ET 

EXANTHEMATA  ACUTA. 


Lorry,  Tract.  de  morbis  cutaneis.  Paris.  1777.  — Aus  dem 
Latein.  von  Held.  Leipz.  1778* 

Burser  ii  deKaniJfeld,  Anleitung  zur Kenntniss  und Flei- 
lung  der  Aussclilagskranhheiten.  Aus  dem  Latcin.  von  H i n- 
dercr.  Marb.  1789  — 1790.  2Tlile. 

Plenk,  doctrina  de  morbis  cutaneis.  Edit.  2da.  Vienn.  1785. 

.T  a uberta  uber  die  exanthematischenFieber.  Wien  1791, 
Jackson,  Dermato-Pathologie.  Aus  dem  Engl.  Erfurt  I794. 
W i 1 1 a n , liber  die  Hautkranklieiten  und  ihre  Behandlung.  A.  d. 

Engl.  von  F r i e s e.  4 Bde.  mit  Kupf.  Breslau  1799  — 1817. 
D a n z e r , Synopsis  der  Hautkranklieiten.  Landshut  1808* 
Kieser,  uber  das  Wesen  und  die  Bedeutung  der  Exantlieme. 
Jena  1812. 

Marcus,  die  Exanthcme,  ihre  Erkenntniss  undHeilart. Nimi- 
berg  1812. 

Batemann,  Practical  Synopsis  of  cutaneous  diseases.  Lon- 
don  1814.  3,  Edit.  — A.  d.  Engl.  von  H ah  ne  manu,  mit 
Zusatzen  von  Sprcngel.  Halle  1815.  — Traduzione 
italiana.  Pavia  1821. 

R e u s s , Wesen  der  Exantlieme.  3 Thle.  Ascliafenb.  1814 — 1818- 
Nusshard,  Skizze  einer  Dermato -Pathologie.  Prag  1816- 

GENERALIA. 

1.  Quidquid  sensibiles  qualitates  superficiei 
corporis  cutaneae  eum  in  modum  alterat  ac  detur- 
pat, ut  ejus  color,  consistentia,  forma,  planities 

autlaevitas  pluribus  in  locis  discretis,  relictis  in- 
terstitiis illibatis , plus  minusve  prominentium  et 
circumscriptarum  insularum  ferme  instar  a nor- 
mali deflectant  statu,  generali  nomine  eruptio- 
nis, efflorescentiae,  sive  exanthema- 
tis insigniri  solet,  deprompto  a gracco  ano 
t^avSr&Tv,  quod  efflorescere,  emergere,  erumpere 
significat  (Germ,  Hautausschlag,  Hautbliithe). 

2.  Seperatos  ab  exanthematibus  esse  volumus 
omnes  illos  adfectus  morbosos , quos  derma  cum 
aliis  organis  communes  habet  , uti  v.  g.  diversas 
tumorum  species , non  minus  quam  simplices  cu- 
tis decolorationes  (parachroeas),  sive  punc- 
tatas (Spilomata,  Kelides),  sive  ad  majorem 
plagam  extensas  (c  h 1 o a s m a t a,  Melanoses, 
Ecchymoses),  quae  mox  symptomata  aliorum 
morborum  (vibices,  petecchiae),  mox  vitia 
mere  topica  absque  functione  laesa  (ephelides, 
naevi)  sistunt. 

3.  Ut  vastissima  morborum  exanthematicorum 

phalanx  ad  arctiores  magisque  definitos  reducatur 
limites,  illos,  qui  acute  decurrunt,  febrilibus  tur- 
bis plerumque  copulati , a chronicis  passim  di- 
stinguere solent  pathologi , priores  Exanthe- 
mata nar  et  posteriores  Impetigines 

compellando. 

4.  Exanthemata  acuta,  phlegmasiae 
cxanthematicacSauvagesii,  rapidum  ple- 
rumque tenent  decursum , febri  socia  libenter 
stipatum , qui  gradaria  et  typica  ferme  evolutione 

et  declinatione,  florum  metamorphosi  analoga, 
distinguitur,  atque  manifestum  in  dermate agnos- 
cunt statum  phlogoseos,  vel  saltem  congestionis 
activae , quapropter  peculiarem  constituunt  der- 
matis  modificationem , cujus  prototypus  in  erysi- 
pelate (Tom.  III.  §.  1218»)* — Febres  exanthe- 
mata comitantes , vel  ab  his  comitatae,  ita  tamen, 
ut  in  aperto  existant  nexu  causali,  exanthema- 
ticae, sive  eruptivae  audiunt,  quae  specia- 
lia demum  nomina  sortiuntur  pro  diversa  exanthe- 
matis natura  et  forma,  unde  febris  urticata, 
miliaris,  variolosa,  etc. 

5.  Exanthemata  chronica,  Impeti- 
gines, Turpitudines,  fors  rectius  Caco- 
dermata  dicenda  (quatenus  impetiginis  signi- 
ficatu apud  Celsum,  Alexandrum  Tral- 
lianum, Willanium  et  Batemannum, 
determinatum  eruptionis  diutinae  genus  indica- 
tur) , praesentiam  inflammationis  lentae,  mox  pa- 
tentis, mox  occultae,  quidem  non  excludunt,  es- 
sentialem tamen  characterem  in  vegetatione  et 
reproductione  abnormi,  nunc  universali,  nunc 
mere  topica  reponunt,  febrilibus  turbis  experte  5 
quapropter  morbis  vitae  plasticae , ac  speciatirn 
cachexiis  merito  inseruntur.  — Ad  priora  tantum 
Pyretologiae  specialis  scopus  adtentionem  limita- 
re jubet. 

NOSOGRAPHIA, 

6.  Symptomata  eruptionibus  cutaneis  propria, 
e quibus  diagnosis  eruitur , vel  sunt  i d i o p a- 

t h i c a , vel  generalia*  vel  sympathica, 
quarum  prima  ad  ipsam  pellem , ceu  morbi  sub- 
stratum referuntur,  altera  e generali  sympathia 
et  connexione  cutim  inter  et  cardinalia  systemata 
organica,  vasorum  utpote  et  nervorum  (quae  simul 
partes  integrantes  sphaerae  dermaticae  consti- 
tuunt) oriuntur,  atque  ultima  e speciali  philadel- 
phia  cum  quibusdam  organis,  vel  organorum  se- 
ri ebus  scaturiunt. 

7.  Praeter  consueta  opportunitatis  phaenome- 
na, anorexiam,  lassitudinem,  morositatem,  etc. 
exanthema  erupturum  praenunciare  solent : pecu- 
liaris inquietudo  et  anxietas , vel , utAllenii 
verbis  utar,  pectoris  oppressio  cum  irrequie  et 
anxietate , suspiria , febricula  irritativa  horripila- 
tionibus orsa,  vel  praesentis  jamjam  pyrexiae  in- 
crementum, calor  fugax  et  ingratus,  siccitas  cutis, 
sudores  partiales,  dolores  vagi  rheumaticorum 
aemuli,  digitorum  torpor,  sensus  formicationis, 
ardoris,  tensionis,  puncturarum,  pruritus  vel  ti- 
tillationis in  diversis  superficiei  cutaneae  locis, 
subinde  convulsiones,  leipothymiae , pulsuum 
irregularitas  , quibus  cunctis  demum  adhuc  spe- 
cialiora accedunt,  in  determinatis  casibus  provoca- 
ta, et  quidem  vel  a specifica  natura  causae  oc- 
casionalis  aut  processus  morbosi  in  organismo 
cxistcntis  (v.  g.  contagiosi),  vel  vero  a contempo- 
ranea passione  alicujus  systematis  organici,  vel 
organi  cujusdam,  v.  g.  membranarum  mucosarum, 
tubi  alirnentaris,  cerebri,  pulmonum. 

8*  Eruptionem  exanthematis  (Ausbruch)  indi- 
cat adparitio  macularum  rubrarum  (Flec- 
ken),  quae  modo  in  definitis  corporis  provinciis, 
modo  sine  regula  super  cutem  confertim , vel 
sparsim  prosiliunt,  interstitia  relinquendo  non 
infecta , plus  minusve  extensae,  semper  rotundae, 
nisi  confluendo  irregularem  contrahant  figuram, 
ultra  cutis  superficiem  non  prominent,  ac  ideo 
solo  visu  distingui  possunt  $ — vel  papularum 
(Knotchen),  quae  parvas,  rotundas,  plus  minusve 
elevatas,  rubicundas,  vel  cuti  concolores  (tu- 
bercula, phymata),  subduras , copiosas, 
calentes,  prurientes,  vel  etiam  dolore  expertes 
prominentias,  sive  aspredines  cutis  referunt,  tactu 
facile  discernendas,  ac  in  apice  haud  raro  quid 
humidi  separantes. 

g.  Hae  duae  formae  primitivae  exanthe- 
matum, maculae  videlicet  ac  papulae,  quae  tot 
segregatas  et  exiguas  praesentant  inflammatiun- 
culas,  quandoque  per  totum  morbi  decursum 
immutatae  persistunt,  numero  tantum  et  exten- 
sione auctae,  atque  vel  sine  ullis  visibilibus  reli- 
quiis evanescunt,  vel  epidermidis  furfuracea  ex- 
foliatione solvuntur.  — Alias  vero  citius  se- 
riusve  in  secundarias  abeunt  formas,  quarum 
differentia  a diverso  phlogoseos  producto  et  exi- 
tu dependet,  hyp ocie p si  potissimum  aut  sup- 
puratione , unde  vesiculae,  pustulae,  ul- 
cuscula, squamae^  vel  crustae  effor- 
mantur. 

10.  Vesiculae  (Bl&schen , Blatterchen)  no- 
mine intelligimus  prominentiam  haemisphaericam 
in  superficie  corporis,  inflammatorio  halone  plus 
minus  manifesto  cinctam,  et  productam  ab  effu- 
sione humoris  serosi,  lymphatici,  cruenti,  puri- 
formis , epidermidem  adtollentis , quae  dum  lati- 
cem purulentum  recludit , ex  inflammata  et  dura, 
cui  insidet,  basi  scaturientem,  pustula,  seu 
e c t h y m a audit  (Eiterblatterchen)  , cicatricem 
plerumque  relinquere  sueta. 

11.  Pro  diversa  liquidi  effusi  natura,  et  vario, 
quem  inde  contrahunt,  colore  dicuntur  ve  sicu- 
lae serosae,  lymphaticae,  cruentae, 
crystallinae,  albae,  lacteae^  pro  magni- 
tudine demum , ac  privatis  quibusdam  proprieta- 
tibus diversa  a medicis  sortitae  sunt  nomina.  Ita 
vesiculae  minutae  , granum  milii  vix  superantes, 
phlyctides  aut  phlyctaenae, — majores 
bullae, — dum  notabiliter  urunt,  aut  pruriunt 
psydrakia  (Juckblatterchen),  vel  phlyzakia 
(Feuerpustel)  si  simul  intense  rubent,  — deni- 
que achor  aut  favus,  prout  pustula  denso  ac 
fere  melliformi  latice  farcta  plus  aut  minus  acu- 
minata fuerit,  compellari  solent 5 quae  tamen 
nimis  subtiles,  nulliusque  momenti  distinctiones 
nonnisi  confusionem  augere  juverunt. 

12-  Squamae,  furfures,  crustae, 
escharae  veluti  caput  mortuum  fracti  proces- 
sus exanthematici  sistunt,  quod  secedens  sub 
variis  formis  epidermis  emortua,  vel  humores  e 

ruptis  vesiculis  et  pustulis  profusi,  ac  ab  aefris 
contactu  condensati  et  exsiccati  largiuntur.  -- 
Comparent  utplurimum  sub  declinatione  exanthe- 
matum acutorum,  separantur  ea  proportione,  qua 
recens  regeneratur  cuticula , atque  cutim  nunc 
laevigatam , nunc  cicatricibus  defoedatam  relin- 
quunt, ita  tamen,  ut  ista  per  sat  longum  tem- 
poris spatium,  frigori  praesertim  exposita,  macu- 
losi ruboris  vestigia  retineat. 

13.  Quandoque  contemporanea,  vel  successiva 
plurium  specierum  in  diversis  superficiei  cutaneae 
locis  contingit  eruptio,  cujus  ratio  vel  in  concursu 
ct  compositione  accidentali,  vel  in  gradaria  ma- 
turatione ac  per  varias  formas  transitu  exanthe- 
matis primitivi,  diversas  corporis  partes  succes- 
sive peragrantis,  quaerenda  est,  unde  diversissi- 
mae efflorescentiarum  copulae  et  anomaliae,  diag- 
nosin persaepe  difficilem  reddentes. 

14*  Ab  eruptione  praenuncii  morborum  ex- 
anthematicorum plerumque  placantur,  vel  et 
prorsus  evanescunt  $ topicae  tamen  molestiae  lu- 
benter  increbescunt,  praesertim  tensio,  ardor  et 
pruritus,  ad  invincibilem  seducens  scalptum,  cu- 
jus momentaneam  voluptatem  brevi  molestiarum 
augmentum , veluti  poena  talionis  subsequitur. 

15.  Febris,  quae  efflorescentias  acutas  comi- 
tatur, diversam  ad  istas  relationem  habere  so- 
let 5 quandoque  enim  antecedit , atque  modo  eva- 
nescit exanthemate  superstite,  modo  hoc  eva- 
nescente remanet,  alias  vero  praegressae  eruptioni 

afcbrili  succedit , una  cum  exanthemate  defa- 
tiscens. 

16-  Habito  respectu  nexus  causalis  febrem  in- 
ter et  efflorescendam  cutaneam  quadruplex  occur- 
rit casus:  l)  Yel  enim  febris  ortus  determinatur 
unice  a praesentia  exanthematis,  quod  stimulo  suo 
vividiorem  in  systemate  vasorum  accendit  reactio- 
nem 5 febris  symptomatica,  exanthe- 
matis e f f e c t u s 5 (e.  g.  urticaria  ab  insolatio- 
ne).  — 2)  Vel  durante  febre  quadam  eruptio 
evolvitur,  ea  tamen  ratione,  ut  ad  ejus  essentiam 
non  pertineat,  quamvis  ex  ipsa  febre  prosiliat} 
febris  primaria,  exanthematis  causa} 
(e.  g.  hidroa  febrilis).  — 3)  Vel  febrem  inter  et 
exanthema  arctissima  et  essentialis  viget  relatio 
ita,  ut  hoc  absque  illa  existere  nequeat  } febris 
et  exanthema  coeffectus  ejusdem  cau- 
sae} (e.  g.  variola,  morbillus). — 4)  Vel  tandem 
febris  exanthemati,  aut  hoc  illi  eum  in  modum 
succedit,  ut  differens  utriusque  mali  sit  origo, 
nullusque  obtineat  nexus,  ut  ajunt,  causalis,  unde 
mere  a c ci  d e n t a lis  nascitur  complicatio 
(e.g.  variola  tutoria  cum  febre  quartana). — Tali 
pacto  intelligi  poterit  idea  febris  exanthematicae 
primariae  et  secundariae,  substanti- 
vae et  symptomaticae,  essentialis  et 
accidentalis,  quae  differentiae  etiam  ad  ip- 
sum exanthema  sunt  adplicandae. 

17.  Etiamsi  negari  nequit,  febres  quasdam,  ex- 
anthemate stipari  solitas,  hocce  plus  minusve  es- 

scntiali  charactere  in  casu  anomaliae  quandoque 
destitui,  absurdam  tamen  id  nullatenus  vindicat 
febris  exanthematicae  absque  exan* 
themate  compellationem. 

l(j.  Pro  diversitate  praemissae  relationis  reci- 
procae (§.  i6«)  , atque  systematis  organici  in  pri- 
mordio vel  sub  decursu  adfecti  febres  exanthe- 
maticae varium  offerunt,  et  induunt  characterem, 
modo  constantem , modo  juxta  stadiorum  seriem 
variis  mutationibus  obnoxium.  Febris,  quae  uni- 
ce in  gratiam  exanthematis,  aut  unacum  eo  evol- 
vitur, quoad  indolem  semper  est  inflammatoria, 
vel  saltem  irritativa  5 sub  decursu  tamen  anomalo 
characterem  nervosum  aut  putridum  assumere 
potest,  cujus  quidem  origo  nunquam  ab  exanthe- 
mate, qua  tali,  sed  vel  a causa  originaria,  vel 
ab  aliis  sinistris  circumstantiis  dependet. 

19.  Dermatitidis  exanthematicae  gradus,  ex- 
tensio, ac  sedes  plus  minusve  profunda  5 indo- 
les causae  procatarcticae,  vel  morbi  primarii)  nec 
non  concursus  circumstantiarum  lateralium  sunt 
potiora  momenta , quae  febris  ortum , vehemen- 
tiam et  characterem  specialem^ determinant. 

20.  Symptomata  con sensualia,  efflo- 
rescentias  ordiri,  comitari,  vel  sequi  visa,  in  il- 
lis praesertim  comparent  sphaeris  organicis,  quae 
cum  cute  in  relatione  sympathica,  vel  antagoni- 
stica  existunt.  Communiora  esse  solent  catar- 
rhalia,  gastrica,  et  rheumatica,  ceu  ma- 
nifesta indicia  concitatae  reactionis  morbosae  in 

membranis  mucosis  viarum  aerearum,  in  tubo  ali- 
mentaria in  hepate,  vel  membranis  serosis.  Phae- 
nomena nervosa  raro  observantur,  nisi  specifica 
causae  natura  (v.  g.  fomes  contagiosus),  vel  par- 
ticularis subjecti  dispositio  eorum  origini  faveat. 

21.  Sunt  demum  adhuc  quaedam  symptomata 
specialia,  plus  minusve  constantia  et  pathogno- 
monica , neutiquam  cunctis  exanthematibus  pro- 
pria , quae  derivant  a diversa  causam  morbiferam 
inter  et  organismum  relatione , a diversa  substra- 
ti, primitus  adfecti,  vel  in  sympathiam  tracti,  na- 
tura, atque  individualibus  tantum  casibus  com- 
petunt , quapropter  specialem  exanthematologiam 
spectanti 

22-  Decursus  exanthematum  acutorum,  si- 
ve febrilia,  sive  apyretica  fuerint,  a^pancis  die- 
bus ad  tres  quatuorve  septimanas  extendi  con- 
suescit, manifestis  in  primo  casu  exacerbationi- 
bus et  remissionibus  distinctus.  Neque  illico  chro- 
nica dicenda  essent  ex  sola  ratione , quod  inter- 
dum ultra  mensem  continuant,  toties  enim  lon- 
gior duratio  a continuo  renovata,  veluti  recidi- 
vante  in  diversis  locis  eruptione  potius , quam  a 
perpetuitate  primitivae  efflorescentiae  pendet. 

23.  Quaedam  exanthemata,  inprimis  substanti- 
va ac  febri  criticae  nupta  (uti  contagiosa)  in  decur- 
su regulari  definitam  stadiorum  seriem  percurrunt, 
cunctis  febribus  criticis  familiarium,  quorum  non- 
nulla propter  specialiores  exanthematis,  pedeten- 
tim  maturantis , metamorphoses  particularia  apud 

medicos  sortiuntur  nOmina.  — 1)  Stadium 
opportunitatis.  2)  Stad.  febrile, 
ebullitionis,  irritationis,  quod  ab  in- 
vasione phaenomenorum  febrilium  usque  ad  pri- 
ma eruptionis  vestigia  extenditur,  unius,  duo- 
rum, aut  trium  dierum.  — 3)  Stad.  eruptio- 
nis (incrementi),  tribus  ad  summum  diebus 
absolutum.  — 4)  Stad.  floritionis  (acme), 
in  quibusdam  periodus  suppurationis  , cum 
priori  saepius  confusum  ex  eo,  quod  maturatio- 
nem nonnulli  flosculi  jamjam  sunt  adepti,  aliis  ad- 
huc in  evolutione  versantibus,  ac  ideo  durationis 
difficulter  determinandae  et  inconstantis.  — 5) 
Stad.  criseos,  in  exanthematibus  contagiosis 
vera  periodus  di  s s e mi  nationis.  — 6)  S ta  i 
deflorescentiae,  exsiccationis,  exa- 
rescentiae,  desquamationis,  (decre- 
menti). — 7)  Convalescentia. 

24-  Singulorum  stadiorum  duratio  quidem  di- 
versa, omnium  vero  simul  sumtorum  talis  esse 
consuevit,  ut  febres  exanthematicae  ordinario  sep- 
tem, novem,  aut  quatuordecim  dierum  spatio 
suum  absolvant  cyclum. 

25.  Exanthemata  symptomatica  et  afebrilia 
duas  'praecipuas  agnoscunt  periodos,  quarum  prior 
a primo  eruptionis  vestigio  ad  perfectam  morbi 
evolutionem  (floritio),  altera  ab  hujus  culmi- 
ne ad  plenariam  exstinctionem  decurrit  (marces- 
centia) 5 neutra  tamen^  determinato  tempori  ad- 
stricta  esse  solet. 

26*  Potioribus  anomaliisj  quas  morbi  ex- 
anthematici in  decursu  dbntrahunt,  adnumerari 
merentur  : decursus  nimis  rapidus , vel  ultra  mo- 
dum lentus  5 stadiorum  series  interrupta  5 charac- 
ter febris  nervosus  aut  septicus  $ symptomata  in- 
solita, vel  consueta  ad  justo  majorem  vehemen- 
tiae gradum  evecta  ; eruptio  imperfecta,  vel 
prorsus  impedita  5 exanthematis  forma  alterata, 
ejusdemque  improvisa  evanescentia  ; complicatio- 
nes varii  generis. 

VARIETATES. 

27-  Vasta  exanthematum  familia  infinitas  ferrac 
offerre  potest  varietates,  quas  tamen  respectu  ori- 
ginis, decursus,  extensionis,  formae  externae,  na- 
turae internae , relationis  mutuae  cum  diversis 
systematibus  organicis,  nec  non  periculi,  quod  sua 
praesentia  minantur , vel  avertunt , definitis  can- 
cellis circumscribere  atque  in  utilem  quemdam 
ordinem  redigere  licet. 

28-  Q 110 ad  originem  distiguuntur exanthe- 
mata in  primaria  et  secundaria;  insub- 
stantiva (idiaetata)  et  derivata,  sive  e s- 
sentialia  et  symptomatica;  in  spora- 
dica,  endemica  et  epidemica;  in  spon- 
tanea et  factitia;  — quoad  decursum 
in  acuta  et  chronica,  in  simplicia,  com- 
posita et  complicata;  in  regularia  et 
ano  mala;  — quoad  extensionem  et  nu- 
merum in  t o p i c a et  u n i v c r s a 1 i a ; in  d i s- 
crcta,  conferta  et  c o n fluentia; — que - 

ad  formam  externam  in  glabra  et  sca- 
bra} in  maculosa,  papulosa,  vesicu- 
losa, pustulosa  et  m i x t a } in  pallida, 
rubra,  livida,  variegata}  in  minuta 
et  ampla}  in  manifesta  et  occulta,  si- 
ve sub  cute  latentia} — quoad  natu- 
ram febris  comitis , vel  causae  produ- 
centis in  inflammatoria,  gastrica, 
biliosa,  nervosa,  putrida}  in  commu- 
nia et  specifica}  in  contagiosa  et  non 
contagiosa}  in  hy  p er  s t h en  i c a et  a- 
sthenic  a,  aptius  in  exanthemata  cum  inci- 
tationis augmento'  et  languore}  — 
quoad  relationem  reciprocam , quae 
cutim  inter  et  alia  systemata  organi- 
ca viget , in  idiopathica  et  sympathi- 
ca} in  afebrilia  et  febrilia,  atque  haec 
denuo  febri  vel  essentialiter,  vel  per  acci- 
dens nupta } — quoad  periculum,  quod 
includunt,  vel  excludunt,  in  levia  et  gra- 
via} in  maligna, benigna,  salutaria  et 
critica. — Distinctio  in  externa  et  interna 
erroneo  innititur  principio } omnia  enim  exanthe- 
mata , ceu  morbi  soli  cuti,  eique  homologis 
membranis  mucosis  proprii,  semper  superficia- 
les, sive  externos  sistunt  adfectus. 

29.  Quamquam  diagnosis  exanthematum 
in  genere  nulli  prorsus  subjacet  difficultati,  ex 
alteratis  qualitatibus  sensibilibus,  visui  et  tactui 
obviis  depromenda } — tanto  magis  ardua  e con- 

trario  evadit  haud  raro  cognitio  singularum  spe- 
cierum  , quas  apte  determinare  incassum  tentabit 
etiam  versatissimus  practicus,  nisi  omnia  prae- 
missa scrupulose  perpendat  momenta,  quae  tot 
tantasque  familiae  morborum  adeo  proteiformis 
variationes  efficere  juvant.  — Peculiarem  insu- 
per adtentionem  sibi  postulant : individualis  con- 
stitutio subjecti*  morbi  praegressi,  causa  occasio- 
nalis,  atrium  morbi,  hujusque  prodromi,  febris 
comitis  character,  organa  sympathice  vel  antago- 
nistice  adfecta,  exanthematis  — modus  erumpen- 
di, forma,  diffusio,  decursus  3 epidemia  regnans, 
climatis  ratio , quae  omnia  rite  perpensa  et  inter 
se  conlata  difficilem  diagnoseos  operam,  praeser- 
tim in  anomaliae  casu,  faciliorem  reddere  valebunt. 

SUBSTRATUM  MORBI, 

30.  Cutis , ejusque  strata  vasculosa , corium 
utpote  ac  rete  Malpighii,  opinante  vero  Bicha- 
t o inprimis  illud  reticulum  corii  vasculosum , ex- 
ternum, e subtilissimis  capillarium  exhalantium 
ramificationibus  contextum , quod  epidermidem 
respicit  (i),  exanthematum  sedem  principalem 
largitur.  Id  non  solum  rubor  insolitus,  familiaris 
efflorescendarum  cutanearum  comes,  sub  com- 
pressione evanescens  ec  cito  iterum  rediens  sus- 
picari sinit, — quatenus  vascula  hyalina,  limpido 
communiter  latice  repleta , cruorcm  admisisse  in- 
dicat, — verum  etiam  experimenta  confirmant 
celeberrimi  Cruikshank,  qui  cutis  variolis 

obsessae  portionem  feliciter  injecit,  atque  reticu- 
lum corii  capillare  massa  cinnabarina  repleri  vi- 
dit, corpore  Malpighiano  intacto,  — Ipsa  con- 
temporanea eruptio  quorundam  exanthematum 
in  cute  atque  membranis  mucosis  ei  homologis 
evincit,  reticulum  Malpighianum , quo  posterio- 
res destituuntur,  multo  rarius  adfici,  quam  pas- 
sim  opinantur  medici* 

(1)  Bicliat,  allgemeine  Aiiatomie.  2.  Thl.  2.  Abth.  S.  17y, 

31.  Illa  superficiei  corporis  loca,  ubi  cutis 
delicatior,  sensilior,  magis  vasculosa,  inque  sa- 
lutis statu  jam  ad  fugaces  rubores  et  turgores  ma- 
gis prona  cernitur,  ergo  ubi  arteriosus,  ut  ajunt, 
character  praedominatur , exanthematibus  liben- 
tius obsidentur 5 uti  vultus,  praesertim  genae, 
palpebrae  et  labia,  collum,  pectus,  partes  veren- 
dae et  interna  artuum  facies  $ rarius  contra  ca- 
pillitium, dorsum,  vola  manus  et  planta  pedis. 

32.  Sedes  exanthematis  profundior  in  corio, 
vel  magis  superficialis,  ad  unum  vel  plura  cutis 
strata  extensa,  formam  plurimum  variam  deter- 
minat. 

33-  Alterum  exanthematum  substratum  largiun- 
tur membranae  mucosae , quae  cuti  summe  ana- 
logam habent  organisationem , iisdem  ferme  com- 
ponuntur stratis , atque  immediatum  cum  natura 
externa  tenent  commercium.  Nihilo  tamen  minus 
texturae  major  teneritudo , epidermidis  tenuitas, 
atque  continua  ob  mucum  secedentem  humiditas 
processui  exanthematico  particulares  imprimunt 
IV.  B 

modificationes,  unde  facilis  ejus  in  excoriationcm, 
hlcnnorrhoeas  , aphthas  et  ulcuscula  transitus. 

CAUSAE. 

T o e m 1 i e li , Diss.  de  ortu  exanthematum.  Jenae  1785* 

34.  Dispositionem  ad  exanthemata  sup- 
peditant omnia  illa  momenta,  quae  erysipelatis 
ortui  favent  (Tom.  III.  §.  1252*)j  et  quae  partim  in 
cute,  partim  in  reliquo  organismo  variisque  orga- 
nis, cuti  amicis,  latent.  Subjecta,  quorum  cutis 
delicata,  succulenta,  sensilis,  rubicunda,  parum 
hirta,  infantes,  adolescentes,  feminae,  praesertim 
dum  nimis  solerti  pellis  cultu , balneis , lotioni- 
bus, aeris  liberi  et  frigoris  fuga  insolitam  addu- 
cunt teneritatem,  multo  crebrius  efflorescentiis 
sunt  obnoxia,  quam  senes  decrepiti,  vetulae  ste- 
riles et  eunuchi.  — Disponunt  insuper  evolutio- 
nes organismi  periodicae,  dentitio,  pubertas, 
fluxus  menstruus,  puerperium,  lactatio 5 procli- 
vitas in  sudores,  diathesis  rheumatica,  saburrae 
primarum  viarum,  vitia  hepatis,  obesitas,  atque 
ipsa  demum  exanthemata  alias  perpessa,  conta- 
giosis exceptis. 

35.  Quaedam  eruptionum  cutanearum  genera 
specialem  habent  cum  determinatis  vitae  periodis 
relationem , unde  variolae  tenellis,  morbilli  pue- 
ris, adolescentibus  scarlatina,  atque  typhus  adul- 
tis eminenter  infensa  observantur 5 alia  denuo 
certas  praediligunt  corporis  provincias?  uti  stro- 
phulus  faciem,  hidroa  febrilis  labiorum  margines, 
zoster  truncum. 

3(j.  A(1  causas  procatarcticas  quod  ad- 
tinct,  multiplex  earum  genus  esse  solet , aut  sal- 
tem variabile  non  parum  pro  diversa  exanthema- 
tum natura.  Id  vero  indubitatum  et  perspectum 
existimamus,  semper  et  ubique  stimulos  esse  po- 
sitivos, quorum  nonnulli,  extra  corpus  humanum 
geniti,  cutem  immediate,  vel  per  consensum  ir- 
ritant , alii,  in  penetralibus  parti,  nisum  expansi- 
vum  in  toto  organismo  sufflammando  majorem 
versus  capillaria  superficiei  retia  cient  sanguinis 
adfluxum. 

37.  E f flor  esc  entias  idiopa  thicas 
producunt:  l)  Irritamenta  mechanica, 
uti  puncturae  pulicum , pediculorum , morpio- 
num , indumenta  scabra,  praesertim  pannus  ni- 
ger, frictio  cutis  protracta,  vel  repetita,  pulve- 
res cuti  pertinaciter  adhaerescentes.  — 2)  Ir- 
ritamenta chemica,  quae  inter  referri  me- 
rentur omnes  substantiae  acres,  gummiferulaceae, 
salinae,  resinosae 5 aquae  cosmeticae,  empla- 
stra, vel  unguenta  inde  confecta,  rubefacientia 
et  epispastica  e diversis  naturae  regnis  depromp- 
ta, ranunculi,  urtica,  mezereum,  cantharides, 
tartarus  stibiatus , hydrargyrum ) emanationes 
Rhois  Toxicodendri  et  phalaenae  processioneae 
(Reaumur),  morsus  insectorum  venenatorum,  cu- 
licis pipientis,  vesparum,  apum,  cimicum,  ara- 
nearum 5 thermae  sulfureaej  paedor  et  sordes  cu- 
tis quaevis  non  ablutae,  fumus,  fuligo^  humo- 
res animales  acriores,  urina,  sudor,  lacrymae, 

sanies  } mutatae  aeris  atmosphaerici  qualitates, 
imbres  cum  ardoribus  et  ventis  australibus  (Hip- 
pocrat.  Epid.IL). — 3)  Stimuli  dynamici, 
uti  lux,  calor  nimius  , maxime  aestivus,  insola- 
tio,  vicissitudo  temperiei,  refrigerium. 

38.  Symptomatica  exanthemata  ori- 
ri videmus  ab  omnibus  illis  noxis,  quae  ener- 
giam principii  expansivi  in  organismo  intendunt, 
humorum  orgasmum  concitant,  eorum  impulsum 
versus  corporis  peripheriam  promovent , vel  quae 
universae  vegetationis  munus  in  organismo  quali- 
tative alterando  talium  elementorum  evolutioni 
favent , quae  electivam  quasi  ad  organo n cuta- 
neum adfinitatem  habent,  ibique  abnormes  exci- 
tant reactiones.  — Potioribus  accensemus:  va- 
rias cacochymiarum  species,  scrofulosam,  puru- 
lentam, biliosam,  venercam,  scorbuticam}  conta- 
gia diffusibilia}  abusum  spirituosorum,  pinguium 
et  diaphoreticorum  5 accessus  febriles  vehe- 
mentes} plethoram  lacteam  in  feminis,  et  sper- 
maticam in  viris  vegetis } evolutiones  physiolo- 
gicas, uti  dentitionem,  pubertatem,  puerperium} 
diathesin  rheumaticam  et  arthriticam. 

59.  Sympathicas  denique  eruptiones 
provocant  impuritates  primarum  viarum  diversi 
generis:  pituita,  bilis  5 vermes}  saburra  acida} 
abusus  ciborum  aromaticorum,  pinguium,  salito- 
rum, acrium}  esus  quarundam  substantiarum, 
quae  propter  rapidum  transitum  in  putrefactio- 
nem, vel  principia  quaedam  venenata  saluti  hu- 

manae  valdopere  sunt  infensae , uti  ostreae , mi- 
tuli, iungi  5 demum  secretiones  habituales  sup- 
pressae, vel  saltem  imminutae,  urinarum,  bilis, 
menstruorum  5 obstructiones  yiscerum  abdomi- 
nalium. 

W elt,  Diss.  de  exanthematum  fonte  abdominali.  Goetting. 

1784.  — In  P.  F r an k Delectu  Opuscul.  Tora.  IV. 

N OS  O GENI  A. 

40.  Omnes  prophases  exanthematum  (acuto- 
rum) in  eo  convenire  diximus  , quod  stimulos  si- 
stant positivos , absolutos  vel  relativos , genera- 
les vel  specificos , quorum  primus  et  princeps  su- 
per organismum  vivum  effectus  non  alius , quam 
adaucta  systematis  capillaris  in  superficie  cuta- 
nea incitatio  esse  poterit.  — Nonnulli  eorum  cu- 
tem immediate  offendunt , alii,  remota  organa  ex- 
stimulando , sympathicam , vel  antagonisticam  in 
dermate  irritationem  sollicitant  3 alii,  nisum  expan- 
sivum  promovendo,  humorum  aliorumque  princi- 
piorum, praesertim  phlogisticorum  impetum  a cen- 
tro versus  ambitum  determinant  5 ubi  exitus  ob- 
staculo invento,  morbosam  cient  reactionem,  quae 
individualem  organi  integritatem  conservare  mo- 
litur 5 — alii  tandem  vegetationem  universi  cor- 
poris qualitate  mutant , simulque  efficiunt,  ut  sy- 
stema dermaticum,  favente  dispositione,  per  emi- 
nentiam in  morbosae  reactionis  sphaeram  traha- 
tur, ac  abnormis  metamorphoseos  particeps  fiat* 
pro  cujus  vario  ingenio  ipsa  labes  in  cute  pro- 
ducta variam  naturam  , variamque  formam  con- 
trahit. 

41.  Omne  igitur  exanthema  in  sua  origine  ex- 
hibet statum  congestionis  activae  (non 
stagnationis) , vel  verae  phlogoseos  in  plu- 
ribus et  discretis  superficiei  cutaneae  locis  obortae, 
quae  tamen  pro  diverso  gradu  et  extensione  mox 
cunctos  inflammationum  characteres,  a substrati 
natura  modificatos,  agnoscit  5 mox  imperfecte  evo- 
luta adparet,  vel  prorsus  dolose  delitescit,  mox  in 
gratiam  causae  producentis,  vel  particularis  diathe- 
seos  morbosae  specificas  quasdam  induit  notas. — 
Ad  hanpce  efflorescentiarum  in  prima  jam  origine 
differentiam,  sub  decursu  tantum  conspicuam,  plu- 
rimum contribuit  causarum  indoles,  earum  relatio 
diversa  ad  organismum , agendique  modus,  prouti 
nempe  vel  ad  solam  quantitatem  reducitur,  vel 
vero  definitis  ac  specificis  qualitatibus  innititur. 

42.  Exanthemata,  quae  a sola  stimuli  quan- 
titate determinantur  , simplicis  congestionis,  si- 
ve irritationis  cancellos  nonnisi  raro  egredi  solent, 
hujusque  generalia  tantum  offerunt  signa,  eandem, 
utut  a differentibus  causis  orta,  formam  retinent, 
stimulo  morbifico  ablato  libenter  evanescunt,  at- 
que nisum  in  specificas  metamorphoses  non  ag- 
noscunt, nisi  ad  altiorem  gradum  evecto  morbo 
status  indifferentiae  inter  incitationem  et  vegeta- 
tionem systematis  capillaris  tollatur,  ac  verae 
phlogoseos  provocetur  status. 

43«  Quamprimum  vero  talis  fuerit  inter  cau- 
sam et  reagens  systema  dcrmaticum  conflictus  et 
relatio,  ut  determinata  qualitas  prioris  proces- 

sum  vitalem  in  posteriori  determinato  modo  adfi- 
ciat,  exanthemata  proprium  insuper  induunt  cha- 
racterem , e simplici  humorum  congestione  nulla- 
tenus explicandum  5 etenim  praeter  incitationis 
augmentum  plus  minusve  notabile,  vegetationis 
munus  specifica  ratione  alteratur,  sola  causae  amo- 
tione non  repristinandum,  unde  particularis  quo- 
que inducitur  ad  specificas  metamorphoses  et  pro- 
ductiones organicas  nisus. 

44*  Si  generalia,  irritationis  et  inflammationis 
praecepta  ad  efflorescentias  cutaneas  adplicamus, 
harumque  characteres,  ab  observatione  desumtos, 
cum  causis  producentibus  atque  substrati  adfecti 
natura  et  destinatione  rite  conferimus,  cum  aliqua 
saltem  verosimilitudine  ad  e s s e n tiam  et  cau- 
sam proximam  concludere  licebit , quam  igi- 
tur reponimus  in  vitalitate  cutis,  et  prae- 
sertim in  irritabilitate  systematis 
capillaris  cutanei  ultra  normam  in- 
citata, atque  in  sublata  eam  inter  et 
vegetationem  indiffere  ntia  it  a,  ut  ab- 
normis inducatur  in  secretionem  ube- 
riorem, vel  etiam  qualitate  vitiatam, 
nec  non  in  productiones  novas  nisus. 

45«  Incitationis  augmentum  indicant  rubor, 
calor,  tumor,  dolor,  vel  saltem  molesta  quae- 
dam sensatio,  in  gratiam  organicae  dermatis  tex- 
turae atque  sensilitatis  specificae  diverse  mo- 
dificata , uti  pruritus , ardor , myrmekismus , at- 
que febris  vasorum  , quae  quidem  signa , si  non 

omnia,  saltem  plurima,  in  cunctis  exanthematum 
generibus  occurrunt,  utut  gradus  diversi,  ac  in- 
terdum nonnisi  in  primordiis  conspicua. 

46  Alteratum  processum  formativum,  sive  ve- 
getativum  evincunt:  transudatio  seri  aut  lymphae 
in  superficie  papularum , vel  similis  laticis  sub 
epidermide  effusio  5 abnormis  secedentis  per  fines, 
vel  poros  vasculorum  liquoris  qualitas , puriformis, 
purulenta,  saniosa,  cruenta,  contagiosa,  acris} 
productiones  demum  morbosae  ulcerum  phaga- 
denicorum , carnium  fungosarum , callorum  , cu- 
ticulae recentis,  principii  contagiosi,  et  s.  p.  — 
Longe  tamen  absumus , ut  cuivis  exanthemati 
facultatem  contagia  procreandi  concedamus,  a 
quibusdam  neotericis  immaturo,  uti  videtur,  con- 
silio propugnatam. 

47.  Qui  cutem  vasis  capillaribus  adeo  divitem 
et  injuriis  externis  continuo  expositam  perpendit, 
tantam  exanthematum  frequentiam  in  praxi  non 
mirabitur.  Conceptu  vero  difficilius  est,  cur  irri-  - 
tamenta  super  totam  superficiem  radiatim  diffusa, 
vel  in  majores  saltem  plagas  agentia , non  super 
toto  cutis  ambitu  aequabilem  concitent  reactio- 
nem , sed  segregatas  provocent  inflammatiuncu- 
las,  intacta  quaedam  relinquendo  interstitia?  — 
Res  non  aliter  sane,  quam  ex  specifica  cutis  struc- 
tura , ejusque  partium  integrantium  inaequabili 
dispositione  concipi  poterit.  Diversus  gradus  co- 
haesionis  corium  inter  et  epidermidem,  ct  qui- 
dem major  illis  in  locis , ubi  haec  ultima  ducti- 

hus  exhalantibus  perforatur  $ textura  corii  qua? 
si  porosa,  areolis  adiposis  interstincta  (1)5  retia 
vasculosa  huc  et  illuc  magis  conferta  et  convo- 
luta ) papillae  nerveae,  glandulae  sebaceae  et  bul- 
bi pilorum,  ceu  tot  solitaria  ac  diversimode 
coagminata  corpuscula  3 exquisita  systematis  der- 
matici  sensilitas , organica  non  solum , verum 
etiam  animalis,  — totidem  praebent  rationes,  cur 
stimuli  actio  , utut  aequabiliter  super  determina- 
tam cutis  plagam  distributa,  inaequalem  concitet 
reactionem,  et  quidem  eminentem  illis  in  punc- 
tis , ubi  major  vasorum  capillarium  redundantia 
altiorem  irritabilitatis  gradum  alit,  intacta  relin- 
quendo intervalla,  in  quibus  minor  viget  vitali- 
tatis energia.  — Cur  vero  eadem  saepe  poten- 
tia nociva  nunc  erysipelas , nunc  exanthemata, 
in  uno  individuo  papulas,  et  phlyctaenas  in 
alio  producat,  hodieque  ratione  consequi  non 
potuimus. 

(1)  Bicbat  Oper.  cit.  2.  Thl.  2.  Abtli.  S.  173- 

48*  Forma  exanthematum  externa  a diversis 
dependet  momentis,  quae  inter  ceu  potiora  no- 
tari merentur:  gradus  et  vehementia  congestionis 
activae  vel  phlogoseos  , ejusque  sedes  plus  mi- 
nusve  profunda,  nunc  ad  plura  strata  extensa, 
nunc  ad  unum  solum  limitata  5 adcumulatio  hu- 
morum rubrorum,  aut  serosorum  intra  vasorum 
alveos,  vel  eorumdem  emundatio  sub  epidermi- 
dem^ dispositio  individualis  subjecti  $ diversimo- 
de alterata  qualitas  materiae  perspirabilis  5 cau- 

sarum  producentium  differentia.  — Generalis  ta- 
men figura  exanthematum,  singillatim  considera- 
torum, est  semper  circularis,  vel  haemisphaerica, 
et  quidem  genitricis  inflammationis  causa , quae 
constanter  radiantem  processus  vitalis  nisum  in 
omnem  directionem  aequabili  modo  sollicitare 
consuevit. 

4Q*  Specifica  tandem  exanthematis , ejusque 
producti  natura  nonnisi  e specifica  processus  pla- 
stici alteratione  concipi  potest,  quae,  licet  ubivis 
prototypum  massae  organicae , chemicam  elemen- 
torum miscelam,  simulque  dynamicam  factorum 
vitalium  relationem  a tramite  normali  deflexa  sup- 
ponat, in  singulis  tamen  casibus  aliquid  sibi  pri- 
vum habet,  ita,  ut  ad  generale  quoddara  princi- 
pium , sive  chemicum , sive  dynamicum  reduci 
nequeat.  — Ubicunque  igitur  de  specifico  exan- 
thematum charactere  sermo  est,  eum  nunquam 
toti  familiae  in  concreto  consideratae,  sed  indi- 
viduis tantum  speciebus  competere  subintelligi- 
mus , nisi  excipere  velimus  characterem , quem 
cunctis  exanthematibus  natura  et  organisatio  sub- 
strati imprimit. 

50-  Praeproperae  igitur  nobis  videntur  senten- 
tiae illorum  medicorum , qui  efflorescendarum 
essentiam  ad  definitam  quamdam  et  specialem  ra- 
tionem reducere  adnituntur,  uti  essent:  status 
atoniae  (Cullen  et  Jackson)  $ acrimonia  ad 
cutem  deposita  5 laxa  azotum  inter  et  oxygenium 
copula  5 lymphae  oxydatio  excessiva  (Aut  en- 

ricth)}  laesa  respiratio  cutanea  (Rcil),  rc- 
productio  abnormis  (Henke)j  cachexia  topica 
cutis  (Harles)$  quarum  singulas  singulis  casi- 
bus illustrandis  fors  adaptari  posse  non  inficia-  ' 
mur.  — Mere  metaphorica  exanthematum  compa- 
ratio cum  organismis  propriis , parasyticam  sum- 
tibus  cutis  vitam , zoophytorum  ritu  duoentibus, 
quorum  origo  proxima  in  processu  vegetationis 
pseudoplasticae  reponitur  (i) , morborum  cutaneo- 
rum pathologiam  ne  hilum  locupletare  juvit. 

(l)  Danzer,  Synopsis  der  Hautkrankheiten.  S.  17.  — 

D z o n d i,  Aphorismi  de  inflammatione. 

51.  Id  tamen  cum  aliquo  certitudinis  gradu 
proferre  audemus,  in  cunctis  exanthematibus  ta- 
lem esse  vitalitatis  a norma  deflexionem,  ut  fac- 
toris expansivi  et  principiorum  phlogisticorurn 
potestas  praedominent.  Adsertum  corroborare  ju- 
vat, quod  exanthemata  sint  morbi  peripheriae 
corporis  5 quod  potentiis  inducantur  vim  expansi- 
vam  et  centrifugam  cientibus,  ac  phlogistici  ele- 
menti evolutioni  faventibus,  calore  nimirum,  luce, 
aestatis  et  climatis  torridi  influxu,  spirituosis, 
aere  corrupto , remediis  sudoriferis , contagiis 
volatilibus,  orgasmo  humorum  incitato,  juventu- 
tis vigore  5 quod  circumstantiis  oppositis  plerum- 
que dissipentur  5 et  quod  potiora  processus  exan- 
thematici producta , uti  sudores  olidi , fomites 
contagiosi,  ad  inflammabilem  naturam  inclinent. — 
Inde  etiam  aliquo  modo  conjicere  licet  , respira- 
tionem, scu  dephlogisticationem  cutaneam  cam 

es^e  functionem,  quae  sub  exanthematum  decursu 
per  eminentiam  laeditur,  Re  i lio  apprime  do- 
cente (i). 

(i)  R e i I , uber  d.  Erkenntniss  und  Cur  der  Fieber.  B.  V.  §.  2. 

TERMINATIONES. 

52.  Exanthemata  acuta  sub  consuetis  conditio- 
nibus propitiis  in  salutem  abeunt}  et  quidem 
l)vel  directe,  obtenta  felici  symphoreseos  aut 
phlogoseos  localis  resolutione,  quam  symptoma- 
tica et  communia  exanthemata  omni  die  subire 
possunt,  idiaetata  vero  et  specifica  nonnisi  defi- 
nitis diebus  per  urinas  et  sudores  criticos  adse- 
quuntur}  — vel  2)  indirecte,  superatis  effec- 
tibus secundariis,  hypoclepsi,  suppuratione,  gan- 
graena, quorum  nonnullos  interdum,  veluti  cum 
essentia  morbi  intime  connexos , nulla  arte  prae- 
cavere licet,  vel  si  id  tentetur,  cum  summo  aegri 
periculo  efficietur,  quapropter  certos  exanthema- 
tum exitus  pro  salubribus  et  necessariis,  a natura 
praefixis,  purgamentis  considerare  oportet. 

53.  Desquamationem,  ceu  consuetum 
dermatitidis  resolutae  phaenomenon,  exanthemata 
cum  erysipelate  communem  habent  , quam  pro 
specie  criseos  idiostaticae , atque  pro  effectu  pro- 
cessus vegetativi  ad  pristinum  restituti,  emortuae 
cuticulae  separationem  efficientis,  considerari  pos- 
se, jam  alibi  indicavimus  (Tom.  III.  5- 1261-)-  — 
Varia  exanthematum  natura,  sedes,  intensio,  et 
extensio  efficit,  ut  pellis  nunc  forma  pulveris  fa- 

rinosi , aut  furfurum  , nunc  forma  laciniarum  ma- 
jorum deglubatur. 

54-  Utut  exanthemata  sanata  dici  nequeant, 
quousque  visibilia  adparent  vestigia  in  cute}  non 
semper  tamen , ratione  inversa  , a solo  eorumdem 
abitu  ad  restitutam  protinus  salutem  concludere 
fas  est  5 nonnulla  enim  dissipantur  superstite  mor- 
bo primario,  cujus  comes  fuerunt}  alia  ipso  mo- 
mento, quo  evanescunt,  recentis  multoque  insi- 
diosioris mali  favillam  succendunt,  quod,  in  pene- 
trabilibus furendo,  clandestinam  ac  inprovisam 
saepe  perniciem  parat.  De  hacce  jam  fatali  exan- 
thematum metachoresi  , locum 

muto) , quam  practici  passim  fors  minus  idoneo 
retrocessionis,  aut  retropulsionis  no- 
mine indicant,  necessarias  notiones  suppeditare 
juvabit,  ut  peculiaris  omni  intuitu  phaenomeni  ra- 
tio, atque  periculum,  sola  saepe  arte  avertendum, 
patescat* 

55.  Si  sub  decursu  febrium  exanthematicarum, 
nondum  solutarum,  eruptio  c utanea  improvise  eva- 
nescit, ac  vel  illico,  vel  paulo  tardius  insueta  in 
aliis  organis  suboriuntur  symptomata,  a nullis  aliis 
causis  repetenda , exanthema  retrocessisse, 
vel  retropulsum  fuisse  dicitur. 

Plass,  Diss.  de  retrocessione  exanthematum.  Vienn.  1732. 

5fj.  Ratio  proxima  hujus  phaenomeni, 
perperam  olim  migrationi  humorum,  in  cute  para- 
torum tributa,  fundatur  in  particulari  illo  consensu 
reciproco  (sympathia  et  antipathia),  qui  inter  or- 

gana  mixtione,  structura,  vitalitatis  gradu  et  qua- 
litate, nec  non  functionis  germanitate  conspirantia, 
vel  contra  inter  dissimilia  viget 5 unde  evenit,  ut 
non  solum  munus  unius  sublatum  ab  altero  liben- 
ter suppleatur,  sed  etiam,  suppressus  ante  praefi- 
nitum maturationis  tempus,  processus  in  quadam 
parte  morbosus  vicariam  in  organis  amicis,  vel 
polari  ratione  oppositis  suscitet  reactionem,  na- 
turae semper  ejusdem , formae  tamen  diversae, 
ab  ipsa  substrati,  vices  agentis,  indole  modificatae. 

57.  Causae  remotiores,  quae  ejusmodi 
metachoreses  , seu  metaschematismos  provocant, 
sunt  vel  externae,  eaeque  semper  tales,  quae 
vigentem  in  cute  expansionis  nisum  nimis  repen- 
tine et  violenter  reprimunt,  ac  inversa  polaritatc 
facultatem  imponderabilia  conducendi  minuunt, 
uti  frigus,  remedia  adstringentia , etc. 5 — vel 
vero  sunt  internae,  intra  organismum 
vivum  extricatae,  ac  duplici  modo  infensae. 
Nonnullae,  vividibrem  in  organis,  cuti  sympa- 
thice nexis,  reactionem  ciendo,  primigenum  in  der- 
mate  processum  refringunt , uti  v.  g.  diarrhoea 
tumultuaria 5 aliae  ex  adverso  diu  suppressis, 
prostratis,  vel  exhaustis  vitae  viribus  necessa- 
rias tollunt  conditiones , ut  exanthematicus  pro- 
cessus suam  evolutionem  adtingere  queat,  requisi- 
tum, ut  ita  dicam , alimentum  subtrahendo,  unde 
elanguescit  ac  fere  emoritur,  exemplo  febrium 
exanthematicarum  illarum  , sub  quarum  decursu 
character  nervosus  et  astheniae  status  emicat. 

Liquet  ex  liisce  prolatis  exanthematis  suppressio- 
nem non  esse  sempcr  causam  morbi  in  pejus 
ruentis  , sed  saepe  saepius  effectum  et  symptoma 
praevalens. 

58.,  Exanthemata  idiopathica,  recens  orta, 
apyrctica  , localia,  quae  in  simplici  congestione 
activa  cutis  consistunt,  vix  unquam  reciprocantes, 
dum  evanescunt,  in  corporis  interioribus  conci- 
tant turbas , cujus  quidem  ratio  absque  difficultate 
intelligitur.  Longe  aliter  vero  se  habent  morbi 
cutis  substantivi,  autonomi , febre  essentiali 
stipati,  diutini,  vel  crebriori  reditu  habituales 
facti , qui  specificum  et  cyclicum  supponunt  pro- 
cessum evolutionis  in  toto  organismo,  vel  in  sola 
cute,  finem  adsequi  nequeuntis,  nisi  ad  praefini- 
tam producti  cujusdam  morbosi  formationem  per- 
venerit. Si  ejusmodi  abnormis  metamorphosis, 
versus  corporis  peripheriam  specialius  reflexa,  cu- 
tem pro  organo  elaborationis  et  despumationis 
selegit,  inque  suo  munere  interrumpitur , polari- 
tate,  ut  neoterici  ajunt,  inversa  et  alienata  5 ad 
centralia  trajicitur  organa,  quae  cutis,  in  efforma- 
tione  producti  morbosi  praepeditae,  vices  agere 
moliuntur. 

59.  Diversa  exanthematum,  causarumque  ea 
producentium  natura,  nec  non  individuales  aegro- 
rum dispositiones  efficiunt,  ut  modo  s y m p a t h i- 
cus,  modo  antagon  isticus  cutem  inter  alias- 
que  organicas  sphaeras  consensus  turbetur, 
unde  processus  metaphoreticus  modo  in  partibus 

homogeneis,  modo  in  heteronymis  exo- 
riatur. In  primo  casu  membranae  mucosae, 
in  secundo  velamenta  serosa  poenam  luunt. 
Viscera,  quae  utriusque  prosapiae  tunicis  in- 
struuntur, uti  pulmones,  ventriculus,  intestina, 
creberrime  funestis  metaschematismorum  similium 
sequelis  succumbunt } inter  membranas  serosas 
vero  arachnoidea,  pericardii  facies  interna,  et 
peritonaeum. 

60.  Processus  vicarius,  in  interioribus  evanidi 
exanthematis  gratia  suscitatus,  non  alius,  quam 
primitivo  (quoad  naturam)  analogus  esse  potest  $ 
quapropter  exanthematum  metaschematismi  ubi- 
que statum  symphoroseos  activae,  aut  verae  in- 
flammationis producunt,  modificatum  tamen  ab 
ingenio  et  organisatione  sphaerae  adfectae , ac 
sub  duplici  ideo  phlegmhyme  nitidis,  vel 
orrhymenitidis  forma  in  conspectum  ve- 
niunt, specialioribus  iisque  variis  phaenomenis, 
juxta  sedem  specialius  electam,  comitata. 

61.  Eosdem  effectus , qui  ab  exanthematibus 
in  flore  suppressis  sobolescunt,  prima  quoque 
eruptio  praepedita  haud  raro  provocare  solet, 
ex  iisdem  principiis  facile  intelligendos,  ac  solo 
efflorescendae  proventu , sive  spontaneo,  sive  ar- 
te promoto  dissipandos.  — Si  vero  dermatitis 
exitum  jam  petierit,  uti  in  suppurantibus  variolis 
est,  metaschematismi  cessat  possibilitas,  subin- 
tratque  illa  metastaseos. 

02.  Ab  exanthematum  suppressorum , vel  in 

eruptione  praepeditorum  metachoresibus  5 quae 
nonnisi  translocationem  formae  morbi , vel  erro- 
neam ejus  evolutionem  indicant,  distinguere  opor- 
tet metastases,  febribus  erupti  vis  non  minus 
familiares,  quas  ceu  vicarias  secretiones  fomitis 
morbosi,  alicubi  jam  evoluti  , ac  in  circuli  mas- 
sam resorpti,  per  organa,  pro  ejus  eductione  non 
destinata,  consideramus.  — Contingunt  metasta- 
ses nonnisi  morbo  maturo,  plerumque  tempore 
perturbationum  criticarum,  atque  possunt  etiam 
exanthemate  rite  florente,  vel  regulariter  exstincto 
enasci. 

63.  Eadem  ratione , qua  evanidum  repente 
exanthema  deleterios  in  penetralibus  effectus  con- 
citat , vel  saltem  cum  morbo,  ob  alias  causas  in 
pejus  ruente,  in  arctissimo  existit  nexu  5 versa  vi- 
ce organorum  internorum  passiones  subortis  in 
ambitu  eruptionibus  persaepe  levantur  , quas  ideo 
salutares,  vel  etiam  c r it  i ca  s compellant. 

64.  Si  processus  exanthematicus  in  sua  evo- 
lutione praepeditus,  vel  post  evolutionem  suppres- 
sus, propitiis  circumstantiis  ad  cutem  revocatur, — 
quo  in  casu  sernper  eundem  characterem,  eandem- 
que formam  retinet,  quae  in  principio  obtulit, — 
salutare  quidem  dici  poterit  phaenomenon, 
quatenus  liberatis  organis  nobilioribus  periculum 
minuit,  criseos  tamen  ideam  nondum  includit, 
quum  morbus  primitivus,  utut  mitior  magisque 
regularis  redditus,  praescriptum  sibi  cyclum  ex- 
currere pergat.  — Si  vero  in  febribus,  e sua  na- 

tura  non  exanthematicis  et  maturationi  proximis, 
eruptio  ad  ambitum  cutis  oboritur  cum  luculen- 
ta symptomatum  imminutione,  criticum  sive 
judicatorium  ejusmodi  exanthema  dici  po- 
terit, quamvis  illud  stricto  in  sensu  potius  pro 
criseos  comite  et  effectu , qum  pro  crisi  ipsa 
declarare  fas  sit.  — Quatenus  ejusmodi  in  casu 
meri  symptomatis  vices  agit,  specificos  characteres 
nunquam  praebet,  sed  ad  generales  tantum  efflo- 
rescendarum proprietates  reducitur , atque  pro 
diversitate  formae  externae,  papulosae,  maculo- 
sae , vesicularis , nec  non  pro  similitudine  adpa- 
rente  varia  nomina  , miliarium  , hidroae , urtica- 
riae sortitur, 

(j5.  Mors  in  morbis  exanthematicis  nunquam 
ab  efflorescentia , qua  tali , sed  ab  aliis  circum- 
stantiis, cum  morbi  origine  et  natura  nexum  plus 
minusve  essentialem  habentibus,  dependet  $ ergo 
semper  indirecta  ratione  adducitur.  — Praecipuam 
lethi  culpam  gerunt:  l)  Character  febris  exanthe- 
maticae , praesertim  nervosus  et  septicus,  quorum 
primus  virium  vitalium  sideratione,  alter  massae 
organicae  liquatione  vitam  exstinguit.  2)  Passio- 
nes contemporaneae  viscerum  nobilium,  cerebri, 
cordis,  pulmonum,  sive  a specifica  morbi  natura, 
sive  a fatali  metaschematismo  genitae  sint , unde 
mors  apoplectica,  syncopalis,  suffocativa,  nulli 
diei  adstricta.  3)  Metastases  funestae,  sub  infaustis 
moliminibus  criticis  obortae.  4)  Posthuma  diversa, 
morbo  primitivo  jamjam  devicto. 

66-  Mala  secundaria,  in  casibus  minus 
improbis  sequi  sueta,  pendent  a ) vel  ab  exan- 
themate 5 b)  vel  a febris  comitis  diverso  charac- 
tere ) c)  vel  a specifica  natura  causae  genitricis, 
ejusque  diversa  erga  determinata  systemata  orga- 
nica relatione  3 d ) vel  denique  ab  epigenemate 
fortuito. 

67.  Quae  ad  exanthema  ipsum  referuntur  con- 
sectaria , communes  esse  solent  phlogoseos  non 
resolutae  effectus,  uti  suppuratio,  exulce- 
ratio, hypoclepsis,  secretiones  vitia- 
tae, gangraena.  Inde  helcoses,  phymata,  ser- 
pigines,  herpetes,  achores,  aliaque  cacodermatum 
genera.  Nonnulli  horum  exituum  quandoque  cum 
natura  primigenia  adeo  arcte  nectuntur,  ut  ad  re- 
gularem decursum,  morbique  essentiam  spectent, 
nulla  arte  praecaveri  possint,  vel,  si  fortuito  in  sui 
evolutione  perturbentur,  notabile  portendant  pe- 
riculum, uti  esset  suppuratio  variolarum  5 — alii 
a fortuitis  provocantur  circumstantiis,  ac  ideo 
semper  insuetas  anomaliae  sequelas  sistunt.  — 
Notandum  insuper,  externas  exanthematum  for- 
mas varii  generis  vicissitudines  subire  posse,  ma- 
culas utpote  in  papulas,  hasque  denuo  in  vesicu- 
las vel  pustulas  abire  posse  5 vel  etiam  in  grave 
degenerare  erysipelas  sub  concursu  stimulorum, 
cutem  vehementer  irritantium. 

6B.  Exanthematum  suppressorum  metasche- 
matismi  varias  quoque  in  diversis  organis  relin- 
quunt labes,  superstites  haud  raro,  morbo  prima- 

rio  prorsus  soluto,  uti  essent  amauroses,  deliria, 
convulsiones , tusses  chronicae , asthmata , car- 
dialgiae,  hydropes,  atrophiae. 

69.  Specifica  tandem  causae  procatarcticae  ac 
exanthematis,  inde  orti,  natura  particularem  deter- 
minat in  certa  posthuma  nisum.  Inde  variolae  in 
cariem  ossium  et  oculorum  vitia,  scarlatina  in 
hydropem,  morbilli  in  phthisin  pulmonalem  ni- 
tuntur } quae  tamen  consectaria  specifica,  ut  spon- 
te liquet,  ad  specialem  pertinent  exantliematolo- 
giam. 

PROGNOSIS. 

Prognosis  in  febribus  exanthematicis  iis- 
dem innitur  regulis,  quae  in  futuro  eventu  alia- 
rum febrium  rite  praesagiendo  cautiorem  medi- 
cum ducant,  oportet.  Majus universim  periculum 
portendunt:  febris  ardens,  praesertim  characte- 
ris nervosi  aut  putridi  si  fuerit  } isocrana  gra- 
vium organorum  passio}  causa  efficiens  talis,  quae 
propter  suam  indolem,  organismo  nimis  heteroge- 
neam  et  inimicam,  vires  vitales  succendit,  pessum- 
dat,  sufflamminat , exhaurit,  vel  cujus  agendi 
modus  hucusque  ignotus  nonnisi  summe  indirec- 
tam admittit  curam,  solisque  conatibus  medica- 
tricibus  organismi  totum  sanationis  opus  commit- 
tere jubet 5 major  exanthematis,  gregatim  proger- 
minantis, extensio;  subjecti  constitutio  prava}  com- 
plicationes et  anomaliae } circumstantiae  adversae, 
sive  privatae,  sive  universales  sint,  uti  calamita- 
tes, aerumnae,  animi  desponsio,  annonae  cha- 

ritas,  praesidiorum  medicorum  defectus  , epide- 
mia  funesta,  intemperies  atmosphaerae , clima 
insalubre.  — Concursus  momentorum  oppositorum 
feliciorem,  caeteris  paribus,  eventum  pollicentur. 

71.  Exanthemata,  utut  per  se  spectata,  morbos 
plerumque  indifferentes  ac  periculi  expertes  si- 
stant, propter  insignem  tamen,  quam  cutis  cum 
organis  nobilissimis  habet  relationem,  haud  raro 
perfidos  salutis  hostes  fieri,  experientia  omnium  ae- 
vorum demonstravit  5 mox  enim  sub  specie  fuca- 
tae benignitatis  clandestinas  ac  necopinas  insi- 
dias struunt  5 mox,  primos  deserendo  natales,  in- 
constanti lege,  et  ambigua  semper  aegri  sorte  to- 
tam cutis  superficiem  serpendo  peragrant 5 mox 
introrsum  conversa  immedicabili  clade  pretiosa 
depascuntur  viscera. 

ORDINATIO  EXANTHEMATUM. 

72.  Quo  magis  proteiformes  esse  consuescunt 
morborum  species,  ad  generalia  principia  aegre 
reducendae , ab  accidentalibus  circumstantiis  li- 
benter yariatae,  eo  major,  utut  in  essentia  con-> 
spirent,  sese  obtrudit  eas  in  determinatum  syste- 
ma coagmentandi  et  redigendi  difficultas.  Tan- 
tum vero  abest,  ut,  recentiori  magisque  illumina- 
to aevo  gravis  argumenti  obstacula  remota  fuisse, 
credamus,  ut  plurium  medicorum  laudabilia  cae- 
terurn  conamina  confusionem  potius  auxisse 
opinemur. 

73.  Exanthematum  opinatae  novitates,  divi- 

siones  ac  subdivisiones  eorundem  ex  non  necessa- 
riis et  leviculis  notis  repetitae,  superlata  in  nugis 
subtilitas,  rerum  contra  majoris  momenti  oontem- 
tus,  diversa  interpretatio  et  promiscuus  usus 
vocabulorum  prisci  aevi,  recentiumque  continua 
creatio  mirum  quantum  hancce  pathologiae  par- 
tem turbarunt,  aut  verius,  quominus  ullahuccus- 
que  logica  vel  practica  exanthematum  classificatio 
condi  potuerit,  impediverunt. 

74*  Quae  moderni  aevi  medicis  maxime  arrisit 
exanthemata  ordinandi,  methodus,  praeeuntibus 
Plenkio  et  Petro  Frankio,  a Willanio 
et  Batemannio  potissimum  perfecta , formam 
morbi  externam  pro  partitionis  cardine  agnoscit, 
totque  exstruit  ordines,  quot  in  praxi  occurrunt 
eruptionum  physiognomiae,  uti  papulae,  maculae, 
vesiculae,  pustulae,  et  s.  p. 

75*  Quam  infirmo  autem  ejusmodi  dividendi 
ratio  insistat  talo,  e sequentibus  facile  patebit  ar- 
gumentis : l)  Formam  externam  efflorescendarum, 
sive  modum , quo  sensibiles  qualitates  cutis  alie- 
nantur, saepe  saepius  inconstans  ac  variabile  esse 
adtributum , neminem  latet  5 quapropter  2)  ejus- 
dem originis,  naturae  et  nominis  exanthema  (v.  g. 
hydrargyria)  differentes  contrahit  formas , atque 
vice  versa  3)  eruptiones  ejusdem  formae  (v.  g. 
miliaria)  indolem  diversissimam  offerunt,  ac  me- 
delas toto  coelo  differentes  sibi  postulant.  4)  Non- 
nulla exanthemata  etiam  in  decursu  regulari  for- 
mam crebro  mutant,  superslite  semper  eodem 

morbi  charactere  (uti  variola).  5)  Alia  mixtura 
constanter  praesentant  schema , maculoso  - papu- 
losum, papuloso -phlyctaenodes',  ita,  ut  duplicem 
sibi  in  addictato  systemate  vindicarent  locum.  — 
(j)  Non  omnes  exanthematum  formae  adeo  di- 
stinctis notantur  characteribus , ut  ad  lectum 
aegrorum  rite  determinari,  ac  differentiae  unius 
ab  altera , v.  g.  papulae  cum  apice  hyalino  a phlyc- 
taena,  pustulae  verae  a vesicula  puriformi,  liquore 
referta,  dignosci  possint. 

76.  Ut  morborum , proinde  et  exanthematum 
distributio  et  classificatio  rationalis  dici  possit, 
simulque  practicum  pro  medico  valorem  includat, 
saltem  in  sua  radice  firmo  cuidam,  et  non  fluc- 
tuanti, principio  innitatur,  oportet,  quale  unice  in 
nosogenia  et  essentia  morbi  inveniendum  erit. 
Habito  igitur  respectu  differentis  causarum  occa- 
sionalium  super  organismum  actionis,  ac  differen- 
tis, quae  inde  emicat,  producti  morbosi  naturae, 
ipsam  therapiam  modificantis,  exanthemata  acuta 
commode  in  duos  dispesci  posse  ordines,  credi- 
mus, quorum  primus  communia  sive  acci- 
dentalia, alter  specifica  sive  essentia- 
lia includit. 

77.  Exanthemata  communia  compel- 
lamus illa  , quae,  praeter  generales  dermatitidis, 
segregatim  pluribus  in  locis  evolutae,  notas,  nul- 
los speciales , sibi  tantum  proprios , ac  in  natura 
morbi  diversa  fundatos  characteres  habent,  ple- 
rumque igitur  ad  quantitativam  stimulorum  actio- 

nem  reducenda  $ quae  varias , licet  ab  eadem 
causa  pendeant,  in  diversis  subjectis  et  sub  di- 
versis circumstantiis  exhibent  formas 5 vel  vice 
versa  sub  eodem  occurrunt  schemate , utut  e di- 
versis scaturiant  injuriis  5 — quae  plurimum  sym- 
ptomata inconstantia  aliorum  morborum,  et  inpri- 
mis  febrium  diversae  indolis  constituunt,  ipsis- 
que  exanthematibus  specificis  parasytice  adhae- 
rent, quin  tamen  determinato  tempore  oborian- 
tur ) — quae,  si  idiopathica  fuerint,  febricula 
mere  symptomatica  (irritativa)  stipantur,  duratio- 
nis  modo  ephemerae,  modo  diuturnioris  esse  so- 
lent, definito  tamen  cyclo  nunquam  adstricta. 

Steininger,  Diss.  de  exanthematibus  non  contagiosis. 

Vindob.  1784. 

78*  Exanthemata  specifica  e determi- 
natis causis  (et  non  aliis)  proficiscuntur,  proces- 
sum vitalem  non  solum  in  quantitate , sed  etiam 
in  qualitate  (et  quidem  eminenter)  laedentibus  5 
semper  eandem  et  constantem  conservant  formam, 
vel  saltem  in  gradaria  sua  evolutione  constantes 
vicissitudinum  series  percurrunt,  donec  praefixum 
maturationis  fastigium  adtingantj — comitem  ha- 
bent processum  morbosum  sui  generis  in  toto  or- 
ganismo, vel  in  solo  dermate  evolutum,  qui  non 
desinit,  nisi  praefinitus  quidam  absolvatur  cyclus  5 
— nunquam  sunt  morbi  simpliciter  dynamici,  sed 
vegetationis  munus  peculiari  ratione  alteratum 
supponunt,  unde  stricte  classi  febrium  criticarum 
inserenda. 

79.  Praemissa  hacce  generali  exanthematum 
divisione,  singulas,  quae  ad  primam  prosapiam 
pertinent,  species  et  varietates  secundum  externam 
formam  ultro  subdividere  non  displicebit , ut  sal- 
tem earum  tanta  copia  in  aliquem  redigatur  ordi- 
nem. Tali  pacfo  quatuor  stabilimus  exanthematum 
genera,  maculas  videlicet,  papulas,  vesi- 
culas et  pustulas,  eisque  singulas  inseremus 
species,  peculiari  mentione  dignas. — Negari  ta- 
men nequit,  ejusmodi  subdivisionem  empiricam 
eousque  censendam  esse , donec  causa  proxima 
schematum  differentium  innotescat,  pro  partitio- 
nis cardine  satius  amplectenda.  Laudabili  quidem 
exemplo  praeiverunt  nonnulli  egregii  Viri , prae- 
sertim Marcus  etNusshard,  ad  diversa 
strata  systematis  dermatici  in  sjngulis  exanthema- 
tibus eminenter,  singillatim,  vel  promiscue  ad- 
fecta,  nec  non  ad  modum,  quo  patiuntur,  majo- 
rem, quam  hucusque  factum  est,  adtentionem 
dirigendo  5 inde  enim  diversas  formas  dependere, 
pius  quam  probabile  est.  — Argumentum  vero 
nondum  talem  evidentiae  et  certitudinis  gradum 
est  adeptum , ut  ei  physiologica  divisio  exanthe- 
matum superstrui  possit,  posteris  committenda. 

80.  Insigne,  quod  hucusque  logicae  eruptio- 
num cutanearum  divisioni  obstitit,  impedimentum 
in  nomenclatura  inconvenienti , e diversissimis, 
saepe  absurdis,  nulliusque  momenti  principiis  pe- 
tita, nec  non  in  usu  ejusdem  nimis  arbitrario  quae- 
rendum esse  arbitramur.  Nonnulla  enim  exanthe- 

mata  compellationem  habent  a colore  (rubcola, 
purpura,  scarlatina) $ alia  a molesta,  qua  stipan- 
tur, sensatione  (prurigo,  eczema,  uredo),  a causa 
producente  (sudamen , hydrargyria) , vel  a simi- 
litudine figurae  (miliaria)  5 alia  denuo  ambiguae 
prorsus  originis  sunt  (essera,  stropbulus , termin- 
thus)  5 quarum  vocum  incredibilis  ad  libitum  per- 
mutatio et  promiscuus  usus  non  potuit,  quin  ma- 
ximas gigneret  disputationes,  rixas  et  dissensio- 
nes. — Quousque  haecce  polynymia  et  vocabulo- 
rum, indies  multiplicatorum,  discordia  unanimi 
medicorum  consensu  reformata,  ac  ad  majorem 
uniformitatem  reducta  non  fuerit,  analogo  princi- 
pio innixam  (quemadmodum  in  re  herbaria  maxima 
cum  utilitate  factum  est),  eousque  vastam  exan- 
thematum cohortem  in  utilem,  logicum , concep- 
tuque facilem  ordinem  redigere  frustra  adlabora- 
bimus. 

81.  Character  generalis  exanthematum  speci- 
ficorum , quae  alteram  componunt  prosapiam, 
consistit  in  specifica  causae  producentis  et  producti 
morbosi  natura.  Singulae,  quae  huc  pertinent, 
species  in  contagiosas  et  toxicas  discrimi- 
natae (juxta  eadem  principia,  quibus  inflammatio- 
num partitionem  Tom.  III.  §.  469.  superstruximus) 
ac  proprio  capite  pertractandae , ulteriorem  sub- 
divisionem difficilius  admittunt,  propter  occultas 
hodieque  contagiorum  et  venenorum  qualitates 
speciales,  e solis  effectibus  conjiciendas. 

EXANTHEMATA  COMMUNIA. 

«.  MACULA  E. 

ROSEO  L A . 

82.  Maculas  plus  minusve  latas,  discretas,  vel 
confluentes,  ac  ideo  figurae  saepius  irregularis, 
siaper  cutem  vix  elatas,  planas,  interdum  annula-* 
%%s,  coloris  rosei,  vel  coccinei,  quasi  ignitas,  a 
compressione  pallescentes,  ast  pristinam,  digito 
remoto,  illico  recuperantes  rubedinem,  modo  in-» 
dolentes , modo  ardore  ac  levi  pruritu  junctas 
roseolam  compellamus  (Germ.  Feuermasern, 
rothes  Auffahren),  nomine  ab  Aurelio  Seve- 
ri no  (i)  et  Fu  11  ero  (2)  jamjam  usurpato,  ac  a 
Cei.  Wil lanio  rursus  introducto.  Aliis  ery- 
thema, p ho  e nigm  u s,  vel  simpliciter  ru b o r 
(Hautrothe)  compellatur. 

(1)  Lib.  de  Epinyctidibus  et  Roseolis. 

(2)  Exanthematologia  j p.  128* 

85-  Exanthema  hocce  mere  accidentale,  fugax, 
non  contagiosum,  periculi  expers,  febres  aestivas, 
biliosas  et  rheumaticas  haud  raro  comitatur,  in 
quibus  varia  corporis  loca,  collum,  pectus,  bra- 
chia * femora , adprime  vero  facies  praerubra, 
quas!  minio  picta,  vel  ribesiorum  succo  illita 
comparent.  Quandoque  cum  variola,  vaccinia  (a 
peripheriae  pustulae  insitae  excentrice  diffusum), 
vel  miliaribus  in  connubio  observatur,  quin  ta- 
men ideo  proprias  constituat  species.  Adparitio 
nunc  ephemera,  nunc  paucorum  saltem  dierum 
esse  solet 5 nunc  improvise  evanescit,  nunquant 

amplius  reditura , nunc  per  vices  recurrit , incon- 
stanti lege  diversas  pervagando  corporis  provin- 
cias (roseolae  saltantes  Severini),  absque 
ullis  tandem  desquamationis  signis  defatiscens. 

84-  Roseola  quoad  essentiam  cum  ery- 
themate (levissimo  erysipelatis  gradu)  omnino  col- 
limat,  cujus  meram  constituit  varietatem  5 quippe 
ab  iisdem  generatur  potentiis  nocivis,  eandem  in 
superficiali  vasorum  exhalantium  reticulo  sedem 
agnoscit,  ad  simplicem  tantum  reducitur  derma- 
lis symphoresin  irritativam , dicto  saepe  celerius 
efflorescit , omnique  momento , causa  ablata, 
evanescere  potest,  ac  nullum  in  morbosas  pro- 
ductiones nisum  fovet. 

85.  Potioribus  hujus  efflorescentiae  causis 
accensentur  stimuli  locales,  uti  immundities,  ad- 
tritus  vestimentorum  rudium,  sudores  copiosi, 
ictus  solis,  calor  aestivus,  balnea  nimis  calida,  si- 
napismi 5 porro  sordes  primarum  viarum,  inpri- 
mis  biliosae,  potus  calefacientes  et  spirituosi, 
aestus  febrilis,  pudor,  irae  vehementioris  acces- 
sus} dentitio 3 haemorrhagiarum  suetarum  retentio, 
favente  potissimum  cutis  teneritate,  plethora  et 
proclivitate  in 'sudores  3 unde  infantibus,  juveni- 
bus succulentis  et  feminis  communis  esse  con- 
suevit adfectus. — Exstant  insuper  quaedam  sub- 
stantiae venenatae,  quarum  usus  internus,  vel 
externa  adplicatio  ejusmodi  rubores  purpureos 
concitare  dicitur.  — Ita  ab  esu  baccarum  Atropae 
BeJladonnae  et  hepatis  frixi  piscis,  quem  Cattum 

marinum  ( squalus  canicula  ) vocant,  nec  non 
ab  exhalatione  Rhois  Yernicis  Linn.  rubedinem 
crysipelaceam  ortam  viderunt  observatores  (i). 

(1)  S au  vages,  Nosolog.  method.  Tom.  II.  p.  595. 

gfi.  Primo  adspcctu  roseola  similitudinem  of- 
fert cum  scarlatina,  rubeola  et  purpu- 
ra typhos  a,  neque  fors  quoad  formam  mul- 
tum differt  5 — distinguitur  tamen  sine  negotio, 
si  ad  syndromen  symptomatum,  quibus  haecce 
exanthemata  essentialia,  specifica,  et  contagio- 
sa stipantur,  debita  vertitur  adtentio. 

87.  Differt  demum  roseola  a petecchiis , sive 
peticulis  (Purpura  Riverii)  non  solum  essentia, 
quatenus  illa  in  statu  levis  dermatitidis , hae  ve** 
ro  in  effusione  sanguinis  extra  Vasorum  alveos 
(ecchymosi)  consistunt,  verum  etiam  characte- 
ribus, qui  inde  pendent,  externis 5 petechiae 
enim  praesentant  maculas  circumscriptas , colo- 
ris rubri,  purpurei,  lividi,  vel  nigrescentis,  quae 
lentis  magnitudinem  vix  unquam  excedunt  (vibi- 
cum forma  excepta) , nullam  prorsus  molestiam 
provocant , sub  compressione  ne  hilum  disparent, 
atque  immunia  relinquunt  superficiei  cutaneae  lo- 
ca , aeris  influxui  constanter  exposita , faciem 
videlicet  et  manus.  Hancce  maculosam  cutis  de- 
colorationem (Spiloma),  in  febribus  quidem  haud 
infrequentem,  utut  plerumque  accidentalem,  pu- 
tridis exceptis,  nulliusque  per  se  spectatam  mo- 
menti, e familia  exanthematum  exterminavimus 
ideo , quod  horum  communi  charactere , ih  statu 

phlogoseos,  vel  activae  saltem  congestionis  repo- 
sito destituantur. 

0.  PAPULAE. 

a)  STROPHULUS. 

88*  Primis  tenerae  infantiae  periodis  haud  ra- 
ro papulae  progerminant  rubrae,  vel  albidae, 
subdurae,  ad  apicem  limpido  vel  lacteo  liquore 
repletae,  ad  basin  leviter  inflammatae,  se- 
men milii  magnitudine  vix  superantes , coag- 
mentatae aut  segregatae  et  maculis  rubris  inter- 
stinctae, parum  molestae,  febri  vel  nulla,  vel 
admodum  levi  stipatae  , quae  post  paucos  dies 
epidermidis  furfuracea  exfoliatione  terminantur, 
quandoque  tamen  replicante  aliis  in  locis  erup- 
tione per  plures  hebdomadas  persistunt.  — Hoc 
exanthema  a recentioribus 5 praeeunte  Wil la- 
nio, strophulus  nuncupatur 5 nomine  ori- 
ginis sane  ambiguae  (Germ.  Schallblatterchen, 
Zahnausschlag } Anglis : Red  - Gum),  cujus  apud 
prisci  aevi  scriptores  nulla  invenitur  mentio. 

89.  In  diversis  equidem  superficiei  cutaneae 
locis  prorumpere  potest  strophulus,  in  antibra- 
chiis,  manuum  dorso,  ad  scapulas  et  lumbos,  fre- 
quentissime vero  faciem  et  collum  tenellorum  in- 
festat , maxime  genas  et  frontem , quae  tunc  aspre- 
dinem quasi  miliaceam,  rubrae  basi  inspersam, 
praesentant. 

90.  Praecipuae  periodi,  quibuscum  strophu- 
li  evolutio  plerumque  coincidit , primus  utpote 
nativitatis  mensis,  epocha  dentitionis  jirimae,  et 

ablactationis,  quodammodo  jam  conjecturare  si- 
nunt de  potioribus  hujus  eruptionis  causis, 
quas  ad  dentitionem  'difficilem , ad  acidum  pri- 
marum viarum  e colostro,  lacte  indigesto,  vel 
ventriculi  languore , ac  demum  ad  speciem  dys- 
crasiae  lacteae  reducimus,  quam  tenellorum  ha- 
bitus, excrementorum  et  sudoris  qualitas  odor- 
que facile  produnt.  — Obsecundat  pariter  morbi 
ortui  regimen  nimis  calidum , munditiei  negligcn- 
tia,  maxime  vero  insignis  cutis  sensilitas,  va- 
sorumque ubertas  , quare  etiam  vegetis  et  ple- 
thoricis  magis  familiaris  esse  consuevit.  — Ipsae 
matres,  praesertim  candida  pelle  instructae  j pri- 
mis lactationis  inchoatae  diebus,  quibus  vix  non 
undiquaque  lactis  praesentiam  spirant,  aspredi- 
nes in  vultu  miliaceas,  vel  rubicundas  offerunt, 
strophulo  simillimas. 

Ql.  Strophulus  sistit  exanthema  accidentale, 
indifferens,  non  contagiosum,  vix  molestum,  ple- 
rumque symptomaticum,  vel  sympathicum,  quod, 
pro  originis  varietate,  mox  phaenomenis  anomalae 
dentitioni  propriis,  mox  illis  saburrae  acidae,  in 
primis  viis  hospitantis,  comitatum  decurrit. 

92-  Peculiaris  illa  efflorescentia  , quae  in  de- 
cursu hydrencephali  acuti  infantum  ad  genas,  la- 
bra et  brachia  sub  schemate  papularum  exigua- 
rum, indolentium,  siccarum  prorumpit,  ab  eximio 
Formey(i)  pro  pathognomonico  ejus  morbi  sig- 
no declarata,  strophuli  varietas  esse  videtur. 

(l)  Formey,  vermischte  Schrifien.  Bcrlin  1821.  1.  Bd. 

S.  185- 

b)  URTICARIA. 

Koch,  Progr.  de  febre  urticata.  Lips,  1792. 

93.  Papulae  laete  rubentes,  vel  pene  albidae, 
halone  tamen  profundioris  coloris  cinctae,  dis- 
cretae vel  confluentes,  supra  cutem  notabiliter 
elevatae , interdum  sat  amplae  et  durae  (phyma- 
ta) , molestissimum  ac  vis  tolerabilem  pruritum 
afferentes,  a frictione  et  scalptu  numerosius 
proliciendae,  illis  simillimae,  quas  urticarum  punc- 
tura excitat,  idque  sibi  privum  habentes,  quod 
ab  aura  frigida  majus  incrementum  capiunt,  et 
a lecti  calore  evanescere  videntur,  efflorescen- 
dam constituunt  in  praxi  frequentissimam,  quae 
a medicis  passim  Ur  t i c a r i a,  exanthema 
urticatum  (Burserii) , purpura  urticata 
(Junckeri);  Cnidosis  (a  graeco  urtica), 

aliis  febris  rubra  pruriginosa,  Germ. 
Ncsselausschlag , Nesselsucht;  Anglis : Nettlc 
Rash  appellatur. 

Q4  Prouti  hocce  exanthema  in  sua  origine  pri- 
marium et  idiopathicum,  vel  (quod  crebrius  acci- 
dit) , secundarium  et  sympathicum  fuerit , febri- 
les turbae  nunc  praeeunt,  nunc  sequuntur  erup- 
tionem antea  depictam,  quae  sine  regula,  praevio 
plurimum  pruritu,  in  diversis  comparet  ambitus 
locis,  inprimis  ad  faciem  5 pectus  et  membra,  in- 
terdum super  totum  corpus , non  secus  ac  si  a 
culicibus  homo  demorsus,  vel  urticis  caesus,  es- 
set. Plerumque  unius  nycthemcri  spatio  totum 
exanthema  efflorescit , quo  facto  febriles  motus 

minuuntur  , vel  prorsus  desinunt,  nisi  papula- 
rum major  numerus  et  amplitudo,  cujus  gratia 
cutis  subjecta  haud  raro  insigniter  intumescit, 
acriorem  fovere  juvet  pyrexiamj  viget  per  tres, 
quinque,  septemve  dies 5 marcescit  demum  ac 
dissipatur  absque  manifestis  desqu amationis  signis. 

95.  Quandoque  remissa  sub  decursu  febri,  pa- 
pulae extenuantur  et  decedunt,  cum  aliquo  in- 
quietudinis et  anxietatis  augmento  5 facili  tamen 
negotio,  ni  recrudescente  ad  vesperas  febricula 
sponte  redeant , potuum  diaphoreticorum,  frictio- 
num, vel  solius  scalptus  ope  iterum  revocantur.  — 
Si  quaedam  graviora  oboriuntur  symptomata,  a 
morbo  primitivo,  urticariae  genitore,  potius,  quam 
ab  exanthemate,  perse  insonti,  erunt  derivanda. 

g(j.  Urticaria  apyretica , quae  reiterata  erup- 
tione chronicum  praesentat  morbum , teste  H e- 
b c r d e n i o per  septimanas,  imo  menses  excurren- 
tem (1) , ab  urticaria  acuta  sola  febris  absentia 
differt  (2)$  eandem  enim  offert  formam,  easdem 
parit  molestias , ac  ab  iisdem  scaturit  causis  5 
quapropter,  illam  absque  jure  sub  nomine  urti- 
cationis  ad  propriae  speciei  dignitatem  eleva- 
tam fuisse  (3),  arbitramur.  — Lichen  urtica- 
tus  et  purpura  urticans  W i 11  an  i i pari- 
ter simplices  urticariae  anomalias  et  modificatio- 
nes sistere  videntur. 

(1)  He  b er  d e n,  Medical  Transactions  II.  Art*XI. 

(2)  Wichmann,  Ideen  zur  Diagnostifc.  III.  S. 78. 

(3)  Jos.  Frank,  Praecepta  Praxeos  med.  univ.  Part.  I. 

Vol.II.  S.  399* 

IV. 

97.  Rariorem  urticariae  varietatem,  quae  ta- 
men excepta,  phymatum  majori  amplitudine  et  mor- 
bi vehementia,  nil  sibi  proprium  habet,  quo  a 
communi  exanthemate  urticato  differret,  Cei.  Petr. 
Frank  nomine  tuberosae  describit  (1).  Emi- 
cant scilicet  tumores  palmae  latitudinem  haben- 
tes , colore  rubro  sed  obscuro  instructi , qui  cum 
pruritu,  ad  animi  deliquium  usque  intolerabili,  uni- 
versam corporis , sed  femorum  inprimis  superfi- 
ciem occupant,  comite  faciei  rubore  ac  febre  vali- 
da, horroribus  orsa,  sub  cujus  decursu  prorum- 
pentia exanthemata  brevi  in  latas  et  fere  infor- 
mes offas  increscunt , per  vices  imminuuntur,  eva- 
nescunt, ac  denuo  revertuntur,  donec  septimo 
die  omnis  dispareat  aegritudo. 

(1)  Epitome  de  curandis  liominum  morbis.  L.  III.  §.309. 

98.  S erapion  senior  primus  inter  antiquos 
fuit , qui  seculo  IX.  hocce  eruptionis  genus  no- 
mine A s ch  a r a (quod  idiomate  arabico  elevatio- 
nem indicat)  descripsit,  unde  Latinobarbari  Es- 
seram  et  Soram  formarunt  (1). — Etiamsi  Sau- 
vages,  Sagar,  R.  A.  Vogel,  ipseque  inter 
modernos  Marcus  Bambergensis  compellatio- 
ne Esserae  efflorescendam  propriam  indicare 
voluerant,  quae  figuram  et  magnitudinem  foliorum 
cujusdam  plantulae , a Gallis  Porcellaine,  a 
Botanicis  Portulacca  oleracea  vocatae,  re- 
fert (unde  ipsum  exanthema  Porcellaine,  Porzel- 
lan ausschlag,  aliis  morbus  porcinus  compel- 
labatur) , et  sola  tuberculorum  majori  mole  ab 

urticaria  communi  discrepat  5 nihilo  tamen  secius 
differentia  nequaquam  adeo  momentosa  est,  ut 
proprio  indicetur  nomine , et  multo  minus  adhuc, 
ut  ad  dignitatem  propriae  speciei  evehatur. 

(l)  Batemann,  Pract.  Darstell.  der  Hautkrankh.  S.  152. 

Not.  89. 

99.  Quoad  formam  externam  exanthema,  quod 
ab  urticis  nomen  habet,  cum  morbillo  insignem 
habet  similitudinem  3 differt  vero  ardente  pruritu, 
eruptione  intra  nycthemerum  effecta , quin  tamen 
constantem  in  sua  evolutione  observet  regulam, 
atque  defectu  signorum  pathognomonicorum,  quae 
morbillis,  ceu  morbo  contagioso  sui  generis,  com- 
petunt, suo  loco  adsignanda.  — Cum  erysipe- 
late , cujus  speciem  esse  voluit  Sydenhamus, 
cum  scarlatina,  ad  quam  refertur  a Sauva- 
g e s i o , vel  cum  miliaribus  rubris,  quae  ab 
urticaria  nonnisi  papularum  magnitudine  differre 
perperam  opinabatur  Schaehtius,  confundi 
vix  poterit,  si  debita  ad  ejus  characteres  praemis- 
sos habetur  adtentio. 

1 ■ 

100-  Utut  praecipuam  urticariae  sedem  largia- 
tur rete  vasculorum  exhalantium  superficiale,  con- 
temporalem tamen  papillarum  nervearum  irrita- 
tionem supponere  fas  est 3 molestissimus  enim 
pruritus,  ceu  constans  urticariae  socius,  alteratam 
in  dermate  sphaerae  sensitivae  conditionem  sat 
clare  indicat.  Essentiam  morbi  in  simplicis  con- 
gestionis activae  statu  consistere,  evincit  sedes  in- 
stabilis, fugax  eruptionis,  saepe  ephemerae  , vel 

per  vioes  evanescentis  indoles,  facilisque  sine 
producti  morbosi  reliquiis  solutio. 

101.  Exceptis  rarioribus  casibus  urticariae 
primariae  et  idiopathicae , ab  insolatione,  calore 
aestivo,  sudoribus  profusis,  ab  acribus  substan- 
tiis cuti  adplicitis , vel  irritamento  insectorum  pro- 
vocatae, (quae  fors  rectius  ad  alias  exanthema- 
tum referenda  esset  formas),  plerumque  symp- 
toma febrium  gastricarum,  biliosarum,  intermit- 
tentium (i)  et  typhosarum  , ipsiusque  arthritidis 
acutae  esse  solet.  Non  desunt  tamen  exanthe- 
matis urticati  in  iisdem  febribus  cum  levamine 
prorupti , ac  ideo  pro  critico  phaenomeno  ha- 
biti (2)  exempla.  — Omnes  illae  vivendi  rationes, 
quibus  corpus  effacminatur,  et  vestitu  molli  ni- 
misque  calido  a quovis  acris  adflatu  defenditur, 
remotiori  intuitu  ad  faciliorem  urticariae  ortum 
conferre  omnino  poterunt. 

(1)  Petr.  Frankii,  Interpraetat.  clinicae,  p. 4l6. 

(2)  J.  Raimann,  Handb.  der  speciellen  Therapie.  2.Aufl. 
Wicn  1823«  II.  B.  §.693.  — Traduzione  ital.  dcl  Dot' 
tor  Ballarini.  Pavia  1824.  Vol.  II.  pag.  91. 

102*  Inter  causas , urticariae  sympathicae  pro- 
ducendae spcciatim  idoneas , referuntur  adhuc 
certae  substantiae,  incaute  ingestae,  quae,  vel  ob 
ingenium  manifeste  venenatum,  vel  ob  incogni- 
tam quandam , certorum  hominum  idiosyncra- 
siis  inimicam  qualitatem,  stomachum  ea  ratione 
offendunt,  ut  brevi  post  earundem  esum  cutis 
veluti  urticis  percussa  adpareat,  comite  pruri- 

tu  intolerabili.  Huc  spectant  mituli  0) , ostreae, 
astaci , cancri  fluviatiles  (2)  5 piscium  carnes  cor- 
ruptae , vel  muria  acriori  conditae , uti  haleces  5 
fraga,  aquae  Selteranae  (3),  radix  Valerianae. 

(1)  Mbhring,  Epist.  ad  Werl  hof  i um,  quae  mitulorum 
quorundam  venenum , et  ab  eo  natas  papulas  cutis 
illustrat.  Brem.  1742.  — Behrens,  Diss.  de  affectio- 
nibus  a comestis  mitulis.  Vide  Werlhofii  Opus- 
cula. II.  1775.  p.  591. 

(2)  Gruner,  Progr.  de  febre  urticata  a cancris  fluviatili»- 

bus  et  fragariae  vescae  fructu.  Jenae  1774* 

(3)  Jos.  Franlt,  Praeccpt.  Prax.  med.  univers.  P.  I.  Vol.  II. 

p.  109. 

103*  Urticaria,  licet  summe  molestum  sit  ma- 
lum, discrimine  tamen  plerumque  caret.  Imo  il- 
iis etiam  in  casibus  , ubi  improvise  reprimitur , vix 
unquam  ominosas  parit  sequelas,  sed  facili  ne- 
gotio denuo  ad  superficiem  revocatur.  • — Quae 
de  lethali  ad  cerebrum  metastasi  ob  esseram  re- 
tropulsam  in  fastis  medicorum  adnotantur,  potius 
a maligna  indole  morbi  primitivi , quem  urticaria 
comitabatur , derivanda  videntur. 

7.  VESICULAE. 

a)  ECZEMA . 

104*  Urticariae  quodammodo  adfine  cutis  vi- 
tium sistit  eczema  (ab  eca , effervesco) , aliis 
h y d r o a (y^cop  , aqua)  dictum  , Germanis  H i t z- 
biattern,  Hitzblaschenj  phlyctaenae  ni- 
mirum limpido  sero  turgentes,  grano  milii,  nisi  in- 
ter se  confluant,  parum  majores,  pruritu  et  mo- 
lesto ardore  stipatae,  ad  basin,  praesertim  dum 
scalptu  irritantur,  notabiliter  inflammatae.  Vesi- 

culis  illis  sponte  dehiscentibus , vel  frictione  rup- 
tis, lyfaipha  effluit  acris  , quae  a contactu  aeris  in 
crustas  coit  squamosas,  bruneas,  aut  nigrescen- 
tes, siccam  ferme  aemulando  scabiem. 

105.  Eczema  sistit  eruptionem  benignam,  non 
contagiosam,  sporadicam,  plerumque  idiopathi- 
cam 5 afebrilem  ac  meretopicam,  ab  irritamentis 
cutem  immediate  offendentibus  provocatam  , qua- 
propter in  qualibet  corporis  parte  sine  delectu  oc- 
currere potest.  — Singulas  considerando  phlycti- 
des,  quae  paucis  plerumque  diebus  evanescunt, 
aliisque  locum  cedunt,  eczema  acutum  praebet 
adfeetumj  replicata  vero  in  variis  locis  eruptio- 
ne, ac  successiva  serie  repullulantibus  phlyctae- 
nis  haud  raro  per  septimanas , imo  menses  excur- 
rit.— Quae  ad  mucosam  oris  et  faucium  membra- 
nam prorumpunt  vesiculae  ardentes  et  prurientes 
ejusdem  prorsus  formae,  brevi  dissipantur,  et  vix 
unquam  in  aphthas  degenerant. 

10(j.  Habito  respectu  causarum  principalium, 
unde  provocata  eczemata  particularitates  quasdam 
contrahunt,  tres  potiores  distinguere  licet  varie- 
tates , nimirum  : eczema  aestivum,  febri- 
le et  toxicum. 

107.  Frequcntissimum  ardente  Syrio  phaeno- 
menon offerunt  vesiculae  pellucidae  , vel  etiam 
albidae,  sphaericam  hydatulam  aemulantes,  adba- 
sin  levi  phlogosi  cinctae,  in  apice  humore  sero- 
so, flavescente,  aut  subturbido  scatentes , quan- 
doque duriusculis  phymatibus,  culicum  morsibus 

simillimis,  interstinctae,  quas,  originis  ratione  ha- 
bita, eczemata  aestiva,  sudamina,  vel 
hidrota  (ab  /5op , sudor)  compellamus,  ab  A e- 
tio  et  Plinio  non  minus , quam  ab  Hippo- 
crate sub  iisdem  nominibus  memorata ( 0 (Germ. 
Schweissblaschen). 

(l)  Gruner,  Antiquitates  morbor.  Vratisl.  1774*  p.  148» 

108*  Emicant  sudamina  potissime  segregatim 
in  locis  reconditis , sudore  maceratis , in  pecto- 
re et  extremitatibus,  rarius  ad  faciem  et  manus, 
nisi  ex  immediato  apricationis  irritamento  pen- 
deant  (Eczema  solare  Willani).  Interdiu pa- 
rum cruciant,  ad  vesperas  vero  et  maxime  noctu, 
concurrente  lecti  calore  ingratissimum  concitant 
pruritum,  ac  somnum  arcent,  quin  tamen  febriles, 
aliusve  generis  turbas  producant.  Irritatae  scalp- 
tu vix  frenando  vesiculae  magis  inturgescunt,  et 
reclusum  effundunt  liquorem  in  crustas  coeuntem, 
quibus  incaute  avulsis  interdum  in  ulcuscula  per- 
tinacia degenerant. 

IO9.  Excessivus  atmosphaerae,  praesertim  hu- 
midae , atque  conclavium  calor,  ardor  solis,  su- 
dores copiosi  vel  diaphoreticis,  vel  corporis  im- 
modico exercitio,  laboribusque  campestribus  pro- 
liciti,  neglecta  cutis  mundities,  balneorum  cali- 
dorum, vel  thermarum  sulfurearurn  quotidianus 
usus  (Psydrakia  thermalis  Petri  Frankii), 
potiores  esse  consuescunt  sudaminum  causae,  qui- 
bus prae  aliis  obnoxia  observantur  subjecta  ple- 
thorica , in  sudores  prona , cuti  teneriori  et  suc- 

culenta  praedita.  Maxime  vero  incolae  climatis 
frigidioris , dum  apricas  petunt  regiones , a pru- 
riente hocce  adfectu  molestantur  per  [annos  bene 
multos  , sub  quavis  aestate  redeunte , donec  cli- 
mati pedetentim  adsuefiat  organismus. 

110. Eczema,  seu  hydroa  feb  r ile(Fio- 
berausschlag),  aliis  nomine  herpetis  labialis 
insignitum  ( W i 1 1 a n) , sistit  congeriem  ferme  ra- 
oemosam  phlyctaenarum , limpido  vel  flavido  se- 
ro repletarum,  basi  leviter  inflammatae  insidere 
tium  , quae  ad  exiguas  tantum  superficiei  provin- 
cias circumscribuntur,  ac  praesertim  ad  |pectus, 
pinnas  nasi,  labia  et  auriculas  plaudente  sibi  plebe 
efflorescunt.  Ardore  potius , quam  pruritu  ve- 
xant, et  post  paucos  dies  sponte  disruptae  in 
crustas  exsiccantur,  quibus  deciduis  laevigatam 
subtus  relinquunt  pellem.  Exanthema  hocce 
mere  topicum  et  accidentale,  Hippocrati  (i) 
et  Herodoto  Romano  (2)  jam  notum,  quando- 
que sub  decursu  febrium  catarrhalium  et  gastri- 
carum evolvitur  (symptomaticum) , vel  vero  fe- 
bres ephemeras,  et  intermittentium,  maxime  ter- 
tianarum proxysmos  excipit  cum  morbi  primiti- 
vi levamine  plus  minusve  manifesto , quaprop- 
ter medicis  non  solum,  verum  etiam  ignarae  plebi 
criticum  habetur. 

(1)  Prosperi  Alpini,  dc  praesagienda  vita  et  morte. 

Lib.  V.  Cap.g.  p- 3 1 8- 

(2)  Actii,  Tctrabibl.  I.  Serm.  I.  Cap.  129* 

111.  Vesiculas,  vel  pustulas  hemisphaericas. 

parvas,  discretas  , mox  diaphano , mox  puriformi 
latice  scatentes , parum  elatas , calentes , dolore, 
ardore,  vel  pruritu  mordaci  stipatas,  oriundas  c 
locali  irritamento  substantiarum  acrium  et  vene- 
natarum, eczematis  toxici  nomine  insig- 
nimus, quod  aliis  Uredo  toxica  dicitur  (i). 
Singulas  phlyctaenas  rubor  urens  circumambit, 
atque  dum  illae  rumpuntur,  lympha  emanat  acris, 
quae  vicinam  et  subjectam  cutem  inflammat,  arro- 
dit, inque  crustas  coacta  duras  findit,  pertinacia 
pariendo  ulcuscula,  qua  sub  forma  Wi lia  n io 
eczema  impetiginosum  compellatur. 

(l)  Sclimalz,  diagnost.  Tabellen. 

112.  Haecce  eczematis  tertia  species , erysipe- 
lati phlyctaenoso  summe  adfinis,  (unde  Willa- 
nio  etiam  nomine  eczematis  rubri  occurrit), 
semper  sporadica,  idiopathica,  localis  etafebrilis 
e specificis  originem  trahit  causis,  cutem  chemico 
stimulo  irritantibus,  quas  inter  calx,  saccharum, 
gummi ammoniacum,  emplastra  acria, insectorum 
morsus,  Rhus  toxico dendron,  tartarus stibiatus  et 
hydrargyrum  ceu  communiores  innotuerunt,  pro 
quarum  causarum  diversitate  ipsa  eruptio  specifi- 
cos offert  characteres,  ac  peculiares  quasdam  pos- 
tulat therapiae  modificationes.  Plura  scitu  neces- 
saria in  capite  de  inflammationibus  toxicis  adsig- 
nabuntur. 

113.  Hic  loci  duntaxat  mentionem  fecisse  ju- 
vabit de  cutis  adfectu  singulari , qui  in  vesiculis 
consistit  albidis,  livescentibus  vel  subnigris,  circa 

limbum  inflammatis,  lenticulae  aut  fabae  mag- 
nitudinem aequantibus  $ quique  noctis  tempore  ad 
femora  erumpit,  vel  saltem  dolores  noctu  acerbos 
inducit  diluculo  remittentes,  ac  ideo  veteribus 
Epinyctis, seu  pustula-nocturna  (Nacht- 
blatter)  vocabatur.  Febrem,  anxietatem,  lassitu- 
dinem, torporem,  anorexiam  et  pallorem  comites 
habet 3 dum  liquor  effluit  pellucidus,  quem  ve- 
siculae continent,  cuticula  marcescit  ac  secedit, 
remanetque  ulcus  coloris  lividi  vel  atri,  quod  post 
paucos  dies  arescit  ac  in  squamas  resolvitur , non 
sine  cutis  erosae  vestigio.  — Nilnisi  varietas  ecze- 
matis, aut  pemphigi  maligni  esse  videtur,  opinante 
Strakio  a singulari  et  privato  miasmate  oriunda. 

C.  Strak,  Diss,  de  Epinyctide.  Moguptiae  1776* — In  P. 

Fr  an  lii  i Delectu  Opusculor.  Vol.  XII. 

114.  Mali  pariter  moris  phlyctaenae  sunt  eae, 
quas  Graeci  ob  similitudinem  cum  fructu  Pistaciae 
Terebinthi  T erminthos  vocarunt  (Hundsblat- 
tern  Germ.)  5 insident  basi  rubrae  , purpureae,  in 
apicem  nigrum  et  dolentem  desinunt  gangraenae 
proximum.  Propriam  vero  exanthematis  speciem 
non  constituunt,  ad  epinyctidem  potius , vel  pem- 
phigum reducendi,  qui  favente  diathesi  septica 
in  sphacelum  tendit. 

b)  MILIARIA, . 

Mo  linar  i,  de  miliarium  exanthematum  indole  et  tractatio- 
ne disquisitio.  Vindob.  1764« 

Castellier,  Essay  sur  la  fievrc  miliaire,  a Paris  1773« 

A 1 1 i o n i Tractat,  de  miliarium  origine , progressu , natura  ct 
curutione.  Aug.  Taurinor.  1792. 

Kreysig,  Abhandl.  uber  das Scliarlachfieber  nebstBeschrci- 

bung  ciner  sehr  bbsartigen  Frieselkrankheit.  Leipz.  1802. 

11 5.  Exanthema  miliare,  Purpura  mi- 
liaris Ludwigii,  Cerchnasmus  Ploucquetii, 
(Friesel)  consistit  in  phlyctaenis  exiguis,  acutius- 
culis,  non  valde  pruriginosis,  quae  in  cutis  ambitu, 
vel  etiam  in  membranis  mucosis  efflorescunt,  at- 
que magnitudine  et  figura  milii  grana  aequant,  un- 
de nominis  derivatio. 

116.  Pro  varia  humoris  collecti  indole  et  co- 
lore dividi  solent  in  crystallina,  seu  serosa, 
ubi  gemmulas  parvas,  diaphanas,  sudoris  guttulis 
ex  cute  emersis  perquam  similes  referunt,  et  alba, 
quae  denuo  mox  purulenta,  mox  lactea  au- 
diunt, prouti  latex  reclusus  magis  densus  vel  puri, 
vel  lacti  magis  accedit.  Rubra  denique  miliaria 
vocari  solent,  si  vesiculae,  oculo  nudo  vix  distin- 
guendae, inflammato  insident  colliculo,  vel  rubris 
interstinguuntur  papulis,  seroso  liquore  nonnisi 
tardius  replendis.  Omnes  vero  hujuscemodi  exan- 
thematis formae  sunt  inerae  varietates  , nullisque 
notis  definitis  inter  se  possunt  distingui  j altera 
enim  forma  in  alteram  transit , et  plures  saepe  in 
eodem  corpore  promiscue  efflorescunt. 

117*  Num  antiquis  miliaria  cognita  fuerint, 
nec  ne,  plurimum  inter literatos disceptabatur. — 
Utut  negari  nequeat , ab  eo  tempore , quo  fu- 
nesta epidemia  miliaris  Lypsiae  in  puerperas  de- 
bacchata est  (1)  (ab  Anno  i(j52  ad  1654)  medi- 
cos majorem  huic  morbo  adtentionem  dicasse ) ni- 

hilo  tamen  minus  jam  apud  Hippocratem  in- 
dubitata ejusdem  vestigia  deprehenduntur  (2). 
Tpy^ifuccra  xsy^pccdsx  febrium  aestivarum,  et 
/dpdoTsg  Jtey^posdeeg , de  quibus  Cous  Senex  in 
Libro  secundo  Epidemiorum  mentionem  injicit,  vix 
ad  aliud  exanthematis  genus , quam  ad  miliaria 
referri  possent. 

(1)  Welsch,  Histor.  med.  novum  puerperarum  morbum 
continen9,  quiipsisder  Friesel  dicitur.  Lips.  i655. 

(2)  Tr  ili  er  i,  Exercit.  de  febre  miliari  priscis  medicis  grae- 
cis  haud  incognita.  — In  ejus  Opusculis  medicis.  Yol.  II. 
p.  326. 

118.  Praeviis  plurimum  consuetis  exanthema- 
tum majoris  momenti  prodromis,  horripilationi- 
bus nempe,  anxietate,  suspiriis,  inquietudine, 
ardore  interno , sensu  formicationis,  puncturarum, 
aut  levis  pruritus  in  cute,  vel  vero  excandescen- 
te symptomatum  febris  jamjam  praeexistentis  ag- 
mine, prorumpit  ad  jugulum,  pectus,  dorsum, 
ad  internam  membrorum  superficiem , raro  ad  fa- 
ciem aspredo  quaedam  miliacea,  cuti  anserinae 
similis,  expulsione  vix  unica  , sed  successiva , sub 
sudore  acetum  vapidum  redolente,  quae  adten- 
tiori  tantum  oculo,  vel  solo  tactu  discernitur,  et 
post  triginta  circiter  ab  exordio  horas  in  rubicun- 
das , hyalinas , vel  albidas  explicatur  prominen- 
tias. Quandoque  tamen  absque  villis  praelu- 
diis  erumpit,  et  absque  molestiis  evolvitur,  ita 
quidem , ut  insontis  prorsus  ac  indolqntis  mali 
praesentia  aegrorum  non  minus,  quam  medicorum 
adtcntionem  effugiat.  Post  tres , quatuor  , aut  sep- 

tem  dies  marcescunt  phlyctaenae  , quin  collectus 
effundatur  latex,  furfurumque  more  secedit  emor- 
tua cuticula.  Per  vices  disparens,  iterumque  ef- 
florescens exanthema  interdum  adsignato  longio- 
rem tenet  decursum  , qualem  v.  g.  observare  li- 
cet , dum  scorbutum , chlorosin , hydropem  co- 
mitatur, quin  tamen  ideo  chronicum  dici  ponsit. 
Miliaria  ad  superficies  mucosas  oris , faucium , vel 
intestinorum  progerminantia  libenter  in  aphthas 
degenerant. 

liq.  Postquam  acres  Math.  Colliniuma) 
inter  et  Baldingerum  lites  numerosis  eximii 
Ha  en  ii,  aliorumque  virorum  observatis  com- 
positae fuerunt,  plurimi  recentioris  aevi  medici 
unamino  voto  consentiunt,  miliaria  neutiquam  pro 
adfectu  primario,  essentiali , autonomo,  sed  con- 
stanter pro  secundario,  symptomatico 
et  accidentali  esse  habenda,  quo  sive  prae- 
sente, sive  absente  morbi  primigenii  natura  et 
character  nullam  subit  mutationem  et  differentiam, 
(1)  Math.  Colli n,  Epistola  ad  Baldingerum,  qua  demon 
stratur;  pustulas  miliares  male  factitias  et  symptomati- 
cas dici.  Viennae  1765. 

120-  Miliaria  cuilibet  febri  adsociari  possunt, 
praecipue  vero  febribus  gastricis , biliosis , pitui- 
tosis, puerperalibus  et  lacteis,  catarrhalibus  et 
rheumaticis,  arthritidi  acutae , ac  febri  nervosae 
lentae  5 et  quidem  diversa  sub  forma  et  extensio- 
ne emicant  absque  ullo  stadiorum  , vel  characte- 
ris delectu.  Subinde  ipsis  exanthematibus  cssen- 

tialibus,  variolae,  scarlatinae,  purpurae  typho- 
sae , vel  morbillis  parasitice  adhaerent,  unde  for- 
mae mixtae  et  hermaphroditae  emergunt , quae 
a nonnullis  practicis  non  satis  distinctae  et  aesti- 
matae procul  dubio  ad  tantam , respectu  naturae 
et  periculi,  miliarium  discrepantiam  plurimum  con- 
tulerunt. — Miliaria  rubra  morbi  characterem  in- 
flammatorium , alba  vero  nervosum  ubique  signi- 
ficare falsum  est. 

121.  Potiores,  ne  dicamus  unicos,  miliarium 
fo  nt  es  ad  colluviem  gastricam  varii  ingenii,  ad 
sudores  ubere  extricatos,  horumque  acriorem 
qualitatem  reducere  licet.  Saburra  acida,  pu- 
trida, biliosa  et  pituitosa  suo  stimulo,  per  con- 
sensum ad  cutem  propagato,  nexum  adeo  arc- 
tum cum  genesi  miliarium  agnoscere , eisque 
provocandis  tali  ratione  idoneas  esse  comperi- 
mus,  ut  non  solum,  fante  Stollio,  febris 
miliaris  vix  unquam  sine  luculentis  signis  syste- 
matis gastrici  prava  faece  redundantis  observe- 
tur, verum  etiam  neglecta  sordium  evacuatione, 
ac  intempestivo  diaphoreticorum  et  stimulantium 
usu  eruptio  artificialis  cieri  possit,  quod  reiteratae 
ab  eximio  Clinico  Vindobonensi  Haenio  obser- 
vationes evicerunt. 

De  Ha  en,  Ratio  medendi  in  Nosocomio  Vindobonensi.  Vol. 

II.  Cap.  l.fet  21. 

122-  Creberrima  miliarium  adparitio  cunctis 
illis  in  morbis,  maxime  acutis,  in  quibus  copio- 
sus elicitur  sudor,  vel  prava  eidem  solitoque  acrior 

inprimitur  qualitas  in  gratiam  latentis  cujusdam 
dyscrasiae  , vel  cohibitae  principiorum  recremen- 
titiorum  eductionis , quales  sunt  febres  rheumati- 
cae, arthriticae,  lacteae,  puerperales  , putridae, 
abunde  evincit  intimam  existere  relationem  inter 
abnormem  diaphoreseos  statum  et  miliarium  evo- 
lutionem. Inde  evenit,  ut  miliaria  interdum 
sub  malefico  influxu  aeris  ferventis , humidi , ac 
depravati  febribus  aestivis , vel  cum  aestate  coin- 
cidentibus  solito  frequentius  jungantur,  quaprop- 
ter  tunc  epid  emica  dici  solent.  — Habito  hu- 
jus originis  respectu  miliaria  cum  hidroa  aestivo 
insignem  offerunt  analogiam , discrepant  tamen 
constanti  phlyctaenarum  parvitate , pruritu  exi- 
guo vel  nullo,  decursu  semper  brevi,  febris  prae- 
sentia, ac  desquamatione  cuticulae  solius  absque 
crustis. 

123*  Quaenam  vero  sit  h u m o r i s per  spi- 
rabilis depravati  miliaribus  produ- 
cendis paris  natura,  nondum  innotuit,  nec 
in  omnibus  aegris  eadem  esse  videtur.  Illum  hy- 
drogenis  partibus  abundare , nonnulli  medici  ex 
odore  acidulo  - putrescente  praesagiunt.  Aliis 
observationibus  evictum  est,  succum  crotonis 
violaceum  per  chartam  exceptum  ob  laticis  milia- 
ris acrimoniam  rubrum  fieri  5 quum  autem  et  sudor 
analogam  virtutem  ostendat,  miliaria  nil  nisi  su- 
doris guttulas  in  cute  retentas  esse,  illisque  sum- 
mam cutis  pelliculam  in  vesiculae  formam  elevari 
supposuerunt* 

124*  Causam  proximam  exanthematis 
miliaris  diversimode  adumbrare  conati  sunt  medici 
varii. — Fernelius,  HaffenrefferetHec- 
lier  e sudoris  guttulis  sub  epidermide  retentis, 
qui  per  latentes  cutis  meatus  dissipari  non  potue- 
rant, miliaria  nasci  crediderant 3 — Hamilton 
serosi  humoris  copiam  et  acorem  incusat , eo  in- 
nixus fundamento , quod  pallidos  et  debiles  ho- 
mines huic  morbo  crebrius  obnoxios  esse,  eorum- 
que  sudorem  acidum  spirare  observaverit.  — F r i d. 
Hoffmannus  etGastellier  in  eo  conveniunt, 
quod  acrimonias  proprias  a retenta  transpiratione 
generatas  insimulaverunt.  Quis  autem  harum  theo- 
riarum hypotheticum  valorem  non  perspiciet? 

12  5.  Opinio  tandem  Allionii,  Tissoti, 
Molinarii,Quarinii  aliorumque  medicorum, 
qui  miliaria  e proprio  miasmate  contagioso  orta 
voluerunt,  sponte  corruit,  si  ad  causas  morbi  adeo 
differentes , ad  modum  originis , ad  inconstantem 
et  protciformem  decursum , ad  possibilem  exan- 
thematis in  cujusvis  generis  febribus , et  in  quo- 
vis stadio  evolutionem , et  ad  eruptionem  haud 
raro  sub  finem  morbi  cum  emolumento  aegri  con- 
tingentem paulo  curatius  adtcndimus  5 quibus  ad- 
huc accedit,  quod  diffusio  miliarium  per  contac- 
tum , vel  insitionem  nondum  habeatur  comproba- 
ta.— Proprium  admittendo  contagium  omnes  aliao 
prophases  excludi  necessario  deberent,  rationi 
enim  absonum  foret , amphibiam  ejusmodi  morbi 
naturam,  contagiosam  videlicet  et  non  contagio- 

sam  admittere  velle , quatenus  exanthema , quod 
e specifico  oritur  fomite , qualis  contagium  esset, 
semper  et  ubique  specificum  et  identicum  offert 
characterem  et  formam  (accidentalibus  modifica- 
tionibus et  complicationibus  exceptis) , nullis  aliis 
causis  imitanda,  variolae  et  morbilli  exemplo, 

126*  Haud  infrequens  miliarium  copula  cum 
exanthematibus  contagiosis , vel  cum  febribus  ma- 
lignis, quae  sub  concursu  circumstantiarum  ad- 
versarum subinde  virulentos  extricant  fomites,  at- 
que neglecta  in  hisce  distinctio  inter  morbum  pri- 
mitivum miasmaticum , vel  contagiosum,  ejusque 
comitem  insontem  praeconceptae  opinionis  de  in- 
dole contagiosa  miliarium  principem  culpam  ha- 
buisse, plus  quam  verisimile  nobis  videtur.  Fe- 
bris igitur  miliaris  autonoma  et  sui  generis  non 
existit.  Potest  tamen  eo  nomine  quaelibet  febris 
miliaribus  nupta  insigniri,  si  ab  inconstanti 
symptomate  morbos  compellare  non  displiceat. 

127»  Vigebat  olim  prodigiosa  opinio,  plurimas 
inpraxi  febres  originem  suam  potissimum  ex  laten- 
te intus  exanthemate  ducere,  quod  natura  humana 
quasi  clanculum  parturiret,  vel  saltem  solutionem 
febrium  aliter  obtineri  nequire,  nisi  sudoribus 
diffluant  aegri,  quos  calida,  imo  fervida  meden- 
di methodo,  potibus  calidissimis,  remediis  sti- 
mulantibus et  alexipharmacis,  stragulisque  one- 
rosis extricare  non  piguit.  Inde  majorem  exanthe- 
matum , hincque  etiam  miliarium  crebritatem , se- 
culo  inprimis  praeterito , nemo  mirabitur.  — Ad- 
IV.  E 

curatior  vero  hodierno  aevo  morborum  cognitio, 
portentosi  scientiae  salutiferae  progressus , dili- 
gens physiologiae  et  pathogeniae  cultus,  et  quae 
inde  fluit,  rationalis  therapiae  perfectio  suam  pro- 
cul dubio  contulerunt  symbolam , ut  exanthema- 
tum natura  et  essentia  clarius  innotuerit , in- 
tegra cxanthematologia  majorem  consequentiae 
et  simplicitatis  gradum  adtigerit,  et  ut  ipsa  mi- 
liaria (toties  factitia)  inter  rariora  pertineant  phae- 
nomena.— Eandem  cb  rationem  prolixae  ultra 
modum  miliarium  monographiae , quas  in  diver- 
sis operibus  incomprehensibili  patientia  compo- 
sitas invenimus,  ad  succinctam  facile  reduci  pos- 
sunt synopsin. 

128*  Phlyctaenae  miliformes  vix  unquam  pe- 
riculum adducunt , ac  unice  eo  intuitu  quandoque 
pro  malo  omine  haberi  poterunt,  quod  anomaliam 
morbi  primarii  indicant,  ob  cujus  indolem  malignam 
sors  aegri  omnino  periclitatur.  Quemadmodum 
subita  miliarium  evanescentia  saepe  saepius  morbi 
in  pejus  ruentis  effectum,  vel  et  causam  sistit, 
ideoque  semper  pro  casu  ancipiti  haberi  debet  $ 
ita  e contrario  exanthema  miliare  versus  finem  fe- 
brium unacum  sudoribus  profusis  et  luculento  le- 
vamine erumpi  visum  est,  quapropter  criticum 
habebatur,  satius  tamen  pro  criseos  comite 
declarandum. 

c)  PEMPHIGUS. 

J.  E.  Wichmann,  Beytrag  zur  Kenntniss  dc$  Pemphigus. 

Erf.  1791. 

C.G.  Braune,  Versuch  iiber  den  Pemphigus  und  dasBlasen- 
fieher.  Leipz.  1795. 

A.  Mor n uch iit,  Diss.  de  Pemphigo.  Vienn.  1815. 

129.  Vesiculae,  vel  potius  bullae  pellucidae, 
hemisphaericae  vel  complanatae,  tensae,  flaves- 
cente sero  repletae , nucis  avellanae  vel  ampliori 
extensione  elatae,  ad  limbum  leviter  rubentes,  so- 
litariae potius  quam  coagminatae 5 in  diversis  cor- 
poris partibus  dispersae,  ardore  potius  et  tensione 
quam  pruritu  molestae,  illam  constituunt  erup- 
tionis speciem , quae  medicis  Pemphigus, 
Pemphix,  Pompholyx,  Exanthema  bul- 
losum (Blasenausschlag)  appellatur. 

130*  Praeviis  plurimum  rubore  circumscripto, 
tensione  et  ardore  epidermis  in  uno,  vel  pluribus 
locis  a latice  seroso  uberius  secreto  in  formam  am- 
pullae semiglobosae  et  turgidae  adtollitur,  vel 
etiam  plures  phlyctaenae  minores miliares  aut  hi- 
droticae  confertim  efflorentes  in  unam  confluunt 
bullam  ampliorem , quod  quidem  haud  raro  intra 
paucas  contingere  solet  horas.  — Postquam  per 
tres , quinque  , octove  dies  immutatae  permanse- 
runt vesicae,  illis  simillimae,  quas  stimulus  can- 
tharidum aut  aquae  bullientis  provocat,  dissiliunt 
atque  mox  escharis  obteguntur,  in  quas  conden- 
sata per  aeris  influxum  lympha , plerumque  mitis, 
albumine  plus  minusve  dives  coit,  pedetentim  se- 
cedentibus, mox  vero  latice  resorpto  corrugantur 
et  marcescunt,  solutaque  brevi  tempore  cuticula, 
quasi  combusta,  levigatam  sine  cicatrice  relin- 

quunt  pellem.  Tali  ratione  decurrens  pemphigus 
acutus  audit , ut  a chronico  per  septimanas, 
imo  menses  duraturo , ac  ideo  inter  cachexias  re- 
legando distinguatur. 

151.  Pemphigus  acutus  nonnisi  raro  vitium  cu- 
tis primarium  et  idiopathicum  esse  consuescit,  ab 
irritamentis  cuti  immediate  adplicitis  oriundum, 
nunc  mere  topicum,  nunc  febricula  symptomatica 
stipatum.  Talis  esset  pemphigus  aestivus  a 
calore  et  apricatione,  qualem  ceu  rariorem  hidroac 
modificationem  observare  nobis  occasio  fuit.  — 
Multo  crebrius  exanthema  bullosum  aliis  morbis 
secundario  suboritur,  et  quidem  chronicis  aeque 
ac  febrilibus,  nullo  ferme  ad  eorundem  naturam 
et  stadia  respectu  habito.  Prae  aliis  comitari  solet 
febres  gastricas,  biliosas,  catharrhales  et  putridas, 
arthritidem,  lithiasin,  et  urinarum  in  seniculis  dif- 
ficultates. Dum  erysipelati  vel  scarlatinae  super- 
venit, peculiarem  eis  conciliat  formam,  pemphi- 
goden  dictam. 

152.  Causae  pemphigi  acuti  non  sunt  aliae, 
quam  illae  eczematis  et  miliarium,  a quibus  vesi- 
cularum amplitudine,  et  fors  etiam  mitiori  quali- 
tate seri  collecti  differre  videtur.  Praeter  acredi- 
nes, dyscrasias  et  sudores  cutem  irritantes,  co- 
piosioremque  seri  secretionem  cientes,  frequen- 
tissima  origo  ad  primas  vias  haeret.  Singularem 
tamen  in  organismo,  et  speciatim  in  systemate 
dermatico,  juxta  alios  etiam  in  uropoetico  dispo- 
sitionem supponere  fas  est. 

135.  Perperam  igitur  nonnulli  auctores  pem- 
phigum pro  identieo  exanthemate  declararunt,  pro- 
prium ei,  si  febrilibus  stipatur  turbis,  febris 
bullosae  nomen  impertiendo.  — Mere  acciden- 
talem, symptomaticam,  sporadicam,  specifica  vel 
contagiosa  indole  prorsus  destitutam  adfectionem 
cutis  esse , nemo  practicorum  amplius  dubitabit. 

134-  Pemphigus  per  se  spectatus  omni  periculo 
caret.  Illis  tantum  in  casibus,  ubi  scalptu  aut  pravo 
tractamine  irritatus,  vel  propter  septicum  morbi, 
quem  comitatur,  characterem  ad  sphacelum  ten- 
dit, mali  ominis  esse  poterit. 

d)  ZOSTER . 

Fellegrini  de  Colli,  Diss.  de  Zostere.  Viennae  1780. 
Knapp,  iiber  deri  Giirtel  und  das  Blasenfieber. 

Bernauer,  Diss.  de  Zona.  Herbipoli  1811. 

135.  In  media  trunci  parte,  cui  diaphragmatis, 
thoracem  a ventre  dissepientis,  respondet  insertio, 
praeeunte  ardore  et  rubore  phlyctaenae  efflores- 
cunt parvae,  lentis  aut  pisi  magnitudinem  vix  un- 
quam superantes,  copiosissimae,  mox  segregatae, 
interstitia  vacua  sat  magna  relinquentes,  mox  con- 
fertae ac  fere  racemosae,  urentes,  sero  limpido 
aut  flavescente  repletae,  cuti  profundius  inhae- 
rentes, roseis  areolis  cinctae,  quae  dum  confluunt 
cuti  circumambientierysipelaceum  ac  fere  igneum 
adspectum  conciliant.  Ubi  febris  exanthemati 
praecedit,  quod  in  praxi  communissimum  est, 
eruptione  circa  secundam  vel  tertiam  diem  facta 
febriles  motus  illioo  cessant , nisi , rariori  omnino 

casu  , acrioris  inflammationis,  vel  perennis  cujus^ 
dam  stimuli  gratia  per  totum  exanthematis  decur- 
sum excandescere  pergat.  — Quinque , vel  sep- 
tem dierum  spatio  vesiculae  plerumque  maturatio- 
nis adtingunt  fastigium  5 margaritis,  aut  variolis 
quoad  figuram  persimiles  limpidum  per  plures  dies 
recondunt  laticem , nihilo  tamen  minus  colorem 
plumbeum,  caerulescentem  aut  violaceum  offerunt, 
qui  a subjecto  ipsis  vesiculis  corio  irritato,  san- 
guinis venosi  pleno  ac  fere  sugillato , perque  dia- 
phanum  laticem  translucente  dependet  5 circa  sep- 
timum diem  lympha  collecta  libenter  turbulenta 
ac  puriformis  evadit,  e ruptis  profluit  vesiculis, 
exsiccatur  3 et  in  parvas  coit  escharas , quibus  de- 
ciduis nunc  consolidata  adparet  cutis,  nunc  ulcus- 
cula remanent  pertinacia,  quae  ob  repetitam  cru- 
staium,  vel  squamarum  regenerationem  herpeti 
analogum  praesentant  vitium  (1). 

(1)  junegger,  Liss.  de  zona  serpiginosa.  Ilalac  1794. 

13(j.  En  hypotyposin  dermatitidis  exanthema- 
ticae, quae  quidem  habito  respectu  indolis  et  for- 
mae eruptionis  identicum  vix  constituit  malum,  — 
nunc  enim  ad  erysipelas  vesiculare,  nunc  ad  ec- 
zema, vel  pemphigum,  nunc  plane  ad  serpigino- 
sum herpetem  inclinat, — spectata  tamen  sede  id 
sibi  privum  habet,  quod  trunci  medium  cinguli 
inslar  occupat,  unde  antiquis  zona,  vel  zoster 
( Plinio  circinus)  compellabatur,  nomine  ah  om- 
nibus modernis  lubenter  retento (Germ.  Gtirtel). 

157*  Plerumque  a scrobiculo  cordis  juxta  ulti- 

mam  costam  veram  et  hypochondrium  lateris  alter- 
utrius versus  columnam  vertebralem  extenditur, 
aliquot  digitorum  transversorum,  vel  ad  summum 
spithamae  latitudine,  medianam  vero  lineam  a parte 
antica , et  spinam  dorsi  aversum  vix  unquam  trans- 
scendit , ac  ideo  medium  ambiens  hominem  semi- 
circulum format.  In  rarissimo  illo  casu,  ubi  totum 
corpus  circini  more  cingit,  majus  includere  solet 
periculum,  elFante  jam  Plinio.  Zonam  antibra- 
chii  partem  superiorem  veluti  dimidium  armillae 
ambientem  Cei.  Jos.  Frank  in  eximio  suo  nota- 
vit opere  (t)  $ ei  analoga  varietas  ab  aliis  ad  genua 
observata  nomine  periscelidis  insignitur.  No- 
bis pariter  idem  exanthema  in  locis  caeterum  mi- 
nus communibus  intuendi  occasio  fuit  5 nempe  in 
regione  iliaca  dextra  ab  osse  sacro  et  lumbis  spar- 
sim  ad  umbilicum  usque  protensum,  atque  in  hu- 
mero sinistro  confertim  prorumpens.  — Stratum 
dermatis  specialius  adfectum  corium  esse,  com- 
probat phlyctaenarum  sedes  profundior,  rubedo 
in  earum  ambitu  intensa,  ac  interdum  ignea,  febris 
in  principio  ferme  constans,  facilisque  in  ulcus- 
cula herpetica  transitus. 

(1)  J.  Frankii  Praecept.  Prax.  Mcd.  univ.  Part.  I.  Vol.  II. 

pag.  171. 

138-  Prima  hujus  exanthematis  vestigia  apud 
Cornelium  Celsum  (1),  Scribonium  Lar- 
gum (2)  et  Plinium  (3)  inveniuntur,  nomine 
ignis  sacri,  circini,  zosteris  et  zonae  descripti. 
Seriori  aevo  pluribus  medicis  visus  et  delineatus 

fuit , adprime  a T u 1 p i o , Frid.  Hoffraanno, 
Ha  en  io  et  Burse  rio.  Plurimum  vero  ad  exac- 
tiorem cognitionem  contulit  Wicbmannus  (4), 
graphicus  ille  morborum  pictor. 

(1)  Lib.  de  Medicina.  V.  Cap.  28.  §•  4. 

(2)  De  componendis  medicamentis.  Lib.  II. 

(3)  Natur.  Historia.  Lib.  XXVI.  Cap,  XI. 

(4)  Ideen  zur  Diagnostik.  I.B.  §.  18  — 22. 

13Q.  Diversae  eruptionum  species,  quas  apud 
Antiquos  speciosis  nominibus  descriptas  inveni- 
mus , — uti  Ignis  sacer,  Celsi  , Ignis  s y 1- 
v est r is  apud  Hippocratem,  Pruna  et  Ignis 
p ersicus  Avicennae 5 Plancta  nocturna 
Arabum,  de  quibus  perdocte  Lorryvs  (1)  trac- 
tat, — perperam  a nonnullis  ad  zonam  referuntur  5 
videntur  potius  ad  varias  erysipelatis  maligni  for- 
mas reducendae. 

(1)  Lorry,  de  morbis  cutaneis.  Paris.  I7??4p.40J. 

140-  Causae  zosteris  sunt  eaedem,  quas  ery- 
sipelati aliisque  exanthematibus  communibus  pro- 
ducendis idoneas  esse  novimus : refrigerium  vide- 
licet repentinum  excalefacto  corpore,  et  maxime 
diebus  aestivis  incaute  exceptum ) retenta  insensi- 
bilis transpirationis  recrementa  5 saburrae  variae, 
praesertim  biliosae  5 stases  in  systemate  venae 
portarum,  fellisque  secretio  perturbata 5 abusus 
spirituosorum , ciborum  acrium  , praesertim  ani- 
malium multo  sale,  vel  aromate  conditorum. — 
Dyscrasia  acris  et  naturae  putrefacientis  particeps, 
quam  Burserius  defendere  voluit,  et  miasma 

specificum  a Wichmanno  conjectatum  hypo- 
theticos sistunt,  nulia  adhuc  experientia  evictos, 
zonae  fontes.  Inter  quinque  individua  utriusque 
sexus  zostere  adfecta,  quae  brevi  temporis  inter- 
vallo in  Clinico  ^icinensi  curanda  habuimus,  qua- 
tuor  morbum  ab  incauto  excandescentis  prius  cor- 
poris refrigerio  contraxerunt  3 quintum  vero  lau- 
tiorem insimulavit  vini  recentis,  nondum  satis  fer- 
mentati usum,  simulque  manifesta  gastricismi  sig- 
na exhibuit. 

141.  Cur  zoster  adsignatam  supra  corporis  pro- 
vinciam occupet,  et  vix  unquam  lineae  medianae 
et  columnae  vertebralis  regionem  transgrediatur, 
haud  certo  constitui  potest.  — Multitudo  vasorum 
exhalantium  cutis,  quae  pectus  et  axillas  vestit, 
continuatus  fotus , confrictio  et  compressio  par- 
tis per  tonacas  mulierum,  virorumque  braccas, 
inprimis  vero  propria  indoles  organorum  substra- 
torum, hepatis  et  lienis,  quibus  insignis  princi- 
piorum phlogisticorum  copia,  e sanguine  eo  uber- 
tim  adfluente , extricatur , maxime  sub  corporis 
motu  vehementi  et  excalefactione,  momenta  nobis 
largiri  viderentur  adtentione  non  indigna,  e qui- 
bus fors  quondam  rationem  sedis  peculiaris,  quam 
morbus  praediligit , adumbrare  licebit. 

142»  Zoster,  tamquam  malum  sporadicum,  lo- 
cale, non  contagiosum,  e causis  minoris  momenti 
originem  ducens,  quod  raro  ultra  duas  hebdomades 
moratur,  periculi  prorsus  expers  esse  consuescit, 
nisi  sub  circumstantiis  sinistris,  prava  medela,  vel 

neglecta  phlyctaenarum  punctura  (ob  acrius  lym- 
phae ingenium)  in  pervicacia  ulcuscula  herpetica 
vertatur,  aut  fortuito  casu  gangraena  accesserit. — 
Illud  solummodo  huic  exanthemati  proprium  esse 
a quibusdam  adseritur  medicis , quod  post  sanata 
ejus  symptomata , et  loco  jam  nullas  externas  no- 
tas proferente,  vel  levissimae  tantum  cicatricis, 
interdum  lancinantes  in  parte  prius  adfecta  con- 
citentur dolores , praesertim  dum  subito  mutatur 
atmosphaera. 

* 

PUSTULAE. 

145,  Pustulam  semper  secundariam  esse 
exanthematum  acutorum  formam,  e papulis  aut 
vesiculis  in  suppurationem  versis  oriundam,  jam 
alibi  indicavimus  (§.  Q.).  Utut  inter  exanthemata, 
communia  nobis  dicta,  nullum  exstet,  quod  (va- 
riolarum  exemplo)  jam  ex  sua  natura  germen  sup- 
purationis inevitabilis  foveat  $ plurima  tamen  ge- 
nera, praecipue  phlyctaenarum  , — uti  eczemata, 
miliaria,  epinyctis,  zoster, — dato  anomaliae  casu 
purulentum  generant  laticem , qui  sub  epidermide 
effusus  totidem  abscessulos  superficiales,  sive  pu- 
stulas efformat. 

144*  Occurrunt  praeterea  adhuc  quaedam  pu- 
stulae solitariae,  per  varias  corporis  partes  disse- 
minatae, nullam  prorsus  in  evolutione  et  decursu 
regulam  tenentes,  c psydrakiis,  phlyzakiis,  vel 
papulis  durioribus  suppuratis  ortae,  quibus  parti- 
culare nomen  non  impertitur,  nisi  veterum  Ec- 

thymata,  Varos  et  Jonthos  huc  referre 
placeat.  — Tales  in  hominibus  immundis,  qui 
sordescentes  tractant  substantias,  in  phthisicis, 
pinguibus,  in  feminis  lactantibus,  in  juvenibus 
succi  plenis  et  castitati  libantibus , vel  qui  salitis 
ct  acribus  abutuntur  cibis,  haud  infrequenter  efflo- 
rescere , facilique  negotio,  dum  negliguntur,  vel 
irritantibus  exasperantur , propagata  phlogosi  ad 
glandulas  sebaceas  et  panniculum  adiposum  in  fu- 
runculos abire  vidimus,  qui  ad  majorem  numerum 
in  pluribus  locis  emicantes  verum  exanthema 
1'urunculosum  efficiunt. 

THERAPIA  EXANTHEMATUM  SUMMA TIM. 

145-  Quatenus  rationalis  exanthematum  thera- 
peusis  unice  ab  eorundem  , febrisque  comitis  na- 
tura, nec  non  a causarum  producentium  diversitate 
determinatur,  a medico  ante  omnia  eruendis, — 
forma  vera  externa  eruptionis  ad  summum  reme- 
diorum topicorum  adplicationem  et  selectum  mo- 
dificare jubet,  — eatenus  omnium  ct  singularum 
specierum  curam  summatim  exponere  placuit,  su- 
perfluas tali  opere  taediosasque  repetitiones  evita- 
turis $ etenim  stabilitis  indicationum  cardinibus  me- 
dela exanthematis  cujuslibet  absque  difficultate 
fieri  poterit.  — Parum  interest,  num  urticariae, 
strophuli,  miliaris  aut  eczematis  formam  et  nomen 
habeat  morbus,  dummodo  causa  efficiens,  quam 
singulae  illae  species  saepe  saepius  communem 
habent,  rite  cognoscatur,  v.  g.  colluvies  gastrica, 


76  FEBRES  EXANTHEMATICAE 

nullq  enim  tunc  ad  efflorescentiae  specialem  figu- 
ram respectu  habito  sordium  evacuatio  princeps 
erit  med entis  officium.  Quantam  vero  ex  adverso 
curae  diversitatem  sibi  vindicat  interdum  exanthe- 
ma ejusdem  formae  et  nominis,  v.  g.  miliare,  pro 
diverso  morbi  primarii  charactere,  causaeque  oc- 
casionalis  natura  diversa  ? — quam  ob  rem  gene- 
rales saltem  regulas  therapeuticas  adduxisse  juva- 
bit ) specialis  enim  in  singulis  casibus  medendi 
ratio  sine  negotio  innotescet  e singulis  monogra- 
phiis  febrium  gastricarum  , nervosarum , septica- 
rum, suo  loco  tradendis, 

146.  Cura  directa  exanthematum  febrium- 
que exanthematicarum  consistit  in  amotione,  vel 
exstinctione  causae  occasionalis,  aut  morbi  prima- 
rii , cujus  effectum,  aut  symptoma  constituunt  ip- 
sae efflorescentiae.  Haecce  medendi  methodus, 
omni  intuitu  specialis,  pro  infinita  ferme  potentia- 
rum nocivarum  diversitate  diversissima  includit 
praesidia,  singulis  casibus  adcommodanda,  quibus 
irritamenta  mechanica  removere,  chemicas  acre- 
dines diluere,  obtundere  ac  enervare,  caloris  vim 
temperare , cutis  sensilitatem  minuere , mundi- 
tiem colere , saburras  eliminare,  dyscrasias  corri- 
gere, vel  suppressas  secretiones  revocare  adni- 
timur. 

147.  Ubicunque  autem  causa  ignota,  non  amo- 
venda , vel  jam  amota  permanentes  reliquit  effec- 
tus, ad  curam  confugimus  indirectam,  cu- 
jus generales  regulae  nonnisi  e principiis  nosoge- 

niae , atque  stabilitae  essentiae  exanthematum  de- 
promi poterunt.  — Praecipua  momenta,  quae  the- 
repeuticas  regunt  et  modificant  indicationes , at- 
que principem  medentis  adtentionem  postulant, 
sunt:  l)  Exanthema,  ejusque  origo  idiopathica, 
vel  sympathica*  2)  Character  febris  comitis.  3)  Spe- 
cifica causae  producentis  et  morbi  natura.  4)  Symp- 
tomata urgentia,  sive  topica  fuerint,  sive  per  con- 
sensum in  aliis  a cute  remotis  organis  concitata. 

148*  Exanthema  idiopathicum  cujusvis  formae 
in  suo  primordio,  decursuque  regulari  semper 
tractamen  leniter  antiphlogisticum  sibi  vindicat, 
habito  constanti  respectu  ad  substratum  adfectum, 
ejusque  ministeria  laesa.  Ideo  remedia,  quae  elec- 
tivam super  cutem  exerunt  actionem,  extricatio- 
nem  principiorum  in  ambitu  corporis  retentorum 
promovendo  , diaphoretica  passim  dicta , tantam 
sibi  promeruerunt  laudem,  justo  tamen  magis 
exaggeratam  , quum  evidentissimis  compertum  sit 
experietitiis,  nimis  generosum  et  protractum  usum 
sudoriferorum , methodum  videlicet  a 1 e x i- 
pharmacam  veterum,  praesente^  efflorescendas 
fovere , vel  etiam  recentes  artificiose  provocare. 

149.  Potus  diluentes,  refrigerantes,  aciduli, 
decocta  vel  infusa  leviter  diapnoica  crebro  ac  te- 
pide sorbillata,  uti  decocta  graminis,  scorzonerae, 
bardanae , infusa  florum  verbasci,  sambuci,  tiliae, 
foliorum  Theae  cum  nitri  pauxillo,  cum  oxymelle, 
acido  citrico  vel  tartrico , potiones  laxativae  e ta- 
marandis,  prunis,  manna,  salibusque  mitioribus 


70  febres  exanthematicae 

confectae  ) abstinentia  ab  irritamentis ) aSrpurusj 
temperies  moderata  et  aequabilis)  munditiei  cul- 
tus) atque  diaeta  adaequata  dissipandis  exanthe- 
matibus levioribus,  simplicibus,  apyreticis , vel 
irritativa  solum  febricula  comitatis  plerumque  suf- 
ficiunt. 

150.  Localium  remediorum  adplicatio  in  acu- 
tis exanthematibus  nonnisi  raro  requiritur,  variat- 
que  pro  gradu  irritationis,  ac  stadiorum  diffe- 
rentia. Quae  molestum  pruritum  , ardorem  aut  ten- 
sionem creant,  uti  urticaria,  sudamina,  leniun- 
tur balneis , lotionibus  et  fomentis  tepidis  emol- 
lientibus, unctionibus  e butyro  recenti,  alio- 
que litu  blando.  Quo  magis  ad  erysipelatis  natu- 
ram inclinat  eruptio  ob  altiorcm  inflammationis 
gradum  , eo  libentius  ab  humido  abstinemus  trac- 
tamine  , solisque  fomentis  siccis , aut  linteolis  par- 
tes adfcctas  ab  injuriis  externis  tuemur.  Dum  ve- 
ro superato  plilogoseos  vigore  chronicum  minan- 
tur decursum,  cuti  pristinum  robur  restituere  ac 
vitiatam  secretionem  corrigere  jubent,  quod  re- 
mediis leniter  adstringentibus , saturninis,  aci- 
dis mineralibus  dilutis,  aquis  chalybeatis , vel  re- 
solventibus, uti  hydrargyro,  alcalinis  et  acribus 
forma  balnei , lotionis  , epithematis  aut  linimen- 
ti adplicitis  obtinetur.  Vesiculas  nimis  turgidas  et 
tensas,  praesertim  in  pemphigo  et  zostere  acu 
perpungi  suademus , quo  lacto,  et  educta  lym- 
pha acri  consolidatio  partium  notabiliter  promo- 
vetur, ac  posthuma,  haud  raro  taediosa,  exul- 
ceratio evitatur. 


ET  EXANTHEMATA  ACUTA. 


79 

151-  Creberrimum  exanthematum  communium 
fontem  largiuntur  diversae  primarum  viarum 
sordes,  quas  aptis  remediis  eliminare,  simul- 
que  corrigere  oportet.  Convenient  igitur  mox 
emetica  , mox  purgantia  leniora  , vel  drastica.  — 
Pituitam  tenacem  salinis,  biliosum  fomitem  aci- 
dulis, tubi  alimentaris  contemporalem  irritatio- 
nem refrigerantibus , atoniam  amaris  emendare 
studemus. 

152.  Exanthemata  symptomatica  pro  diverso 
febris,  quam  comitantur,  charactere,  diversam  sibi 
exposcunt  medelam  eo  semper  intentam,  ut  justum 
obtineatur  virium  vitalium  moderamen, pro  efficien- 
da crisi  absolute  necessarium,  atque  alteratus  vege- 
tationis processus  ad  pristinum  reducatur  nor- 
mae statum  ; quare  characteri  inflammatorio  altio- 
ris  gradus  antiphlogistica  generosior,  nervoso- 
asthenico  cardiaca , et  putrido  antiseptica  me- 
dendi methodus  opponenda.  In  omnibus  tamen 
hisce  casibus  cutis  functionem  diaphoreticis  prin- 
cipali characteri  respondentibus  expedire  maxime 
convenit  5 quem  in  finem  vel  leniora  superius  enu- 
merata (§.  149.) , vel  vero  stimulantia  et  diffusi- 
bilia,  uti  camphora , moschus,  radix  angelicae 
vel  serpentariae , etc.  eligenda  erunt. 

153.  Specifica  exanthematum  natura,  prouti 
vel  a dyscrasiis  varii  generis,  vel  a venenis,  vel 
vero  a contagioso  fomite  dependet,  peculiarem 
in  medendo  respectum  meretur.  Quandoque  ars 
antidotis  casu  vel  analogia  detectis  succurrere  va- 

letj  multo  crebrius  vero  totum  sanationis  opus 
medicatricibus  naturae  viribus  committi  debet, 
quas  saltem  in  ardua  lucta  rite  moderari  juvabit, 
ut  hosti  debellando  pares  fiant. 

154.  Symptomata  molesta,  periculosa,  vel 
critica,  quae  sub  decursu  febrium  exanthemati- 
carum in  cute  ipsa,  vel  aliis  organis  secundario, 
aut  fortuito  casu  evolvuntur,  juxta  generales  re- 
gulas curae  symptomaticae  erunt  tractanda. 

155.  Praeter  multifarias  anomalias,  quas  exan- 
themata febrilia  cum  aliis  pyrexiis  communes  ha- 
bent , summi  momenti  est  impedita , vel  imper- 
fecta efflorescendae  eruptio , ejusque  jamjam 
eruptae  suppressio.  Ad  funestos , qui  e tali  me- 
taschematismo  scaturiunt  effectus  rite  avertendos, 
necesse  est:  l)  ut  causa,  in  cujus  gratiam  exan- 
thema disparuit  et  retroivit,  tollatur  5 2)  ut 
pristinus  processus  exanthematicus  foras  revoce- 
tur, vel  saltem  ei  analogus  in  cute  suscitetur  5 3) 
ut  effectus  in  organis  internis  positi  dissipentur, 
obruta  Viscera  liberentur. 

156.  Potiores  causas  suppressionis  exanthe- 
matum in  refrigerio  repentino  , praematuro  ad. 
Stringentium  usu  , siccitate  cutis  pervicaci,  in  sup* 
pressa  virium  vitalium  reactione,  debilitatis  gra- 
du altiori , vel  vicaria  quadam  secretione  reposui- 
mus , pro  quarum  diversitate  diversa  esse  debe- 
bit cura , habito  semper  diligenti  ad  characterem 
febris  comitis , nec  non  ad  incitationis  statum  re- 
spectu. Mox  igitur  cutem  perfrigcratam  moderate 

calore , balneisque  tepidis  fovere , mox  vires 
suppressas  aptis  evacuationibus  liberare  , ex- 
haustas stimulantibus  remediis  refocillare,  mox 
tumulturiam  cxcretionem , uti  v.  g.  esset  diar- 
rhoea , reprimere  oportebit. 

157.  Secundam  indicationis  paginam,  prae- 
sertim si  sola  causae  amotio  non  suffecit  , exple- 
re adnitimur  cunctis  illis  praesidiis,  quae  motum 
organicum  exteriora  versus  sollicitant,  nisum  ex- 
pansivum  (centrifugum)  modo  blando  et  aequa- 
bili promovent,  infractam  in  ambitu  conducendi 
facultatem  restituunt,  talique  pacto  suppressum 
in  systemate  dermatico  processum  morbosum  re- 
vocare juvant.  Calor  moderatus,  balnea  tepida, 
lotiones,  remedia  diaphoretica  nunc  mitiora , nunc 
diffusibili  stimulo  agentia,  pro  varia  virium  vita- 
lium conditione , idonea  quidem  praebent  admi- 
nicula, plerumque  tamen  insufficientia,  nisi  orga- 
non  cutis  irritamentorum  localium  ope  ad  vivi- 
diores concitetur  reactiones,  quibus  , utut  pri- 
mitivae passioni  non  fuerint  prorsus  homonymae, 
interna  organa  tutissime  liberantur.  Recurrimus 
ideo  ad  frictiones  siccas,  ad  urticationem,  ad  ru- 
befacientia, vesicatoria,  ad  corticem  mezerei,  un- 
guentum cum  tartaro  stibiato  paratum,  quibus 
incassum  adhibitis  etiam  affusiones,  vel  adspersio- 
nes  aquae  fervidae  tentari  possent. 

158.  Si  sub  adaequato  usu  enumeratorum  re- 
mediorum , individuali  casui  rite  adaptatorum,  ex- 
anthema ad  pristinos  natales  revocare  licuit,  ef- 

fectus  secundarii  in  visceribus  inducti  interdum 
sponte  evanescunt,  nullaque  particulari  medela 
egent  5 quod  quidem  illo  praesertim  in  casu  ob- 
tinet, ubi  reciprocans  reactio  limites  congestionis, 
seu  irritationis  simplicis  non  excessit,  vel  ad  sim- 
plicem reducitur  spasmum.  — Si  autem  germen 
verae  phlogoseos  in  parte  metascliematismo  adfec- 
ta  positum  esset,  vel  ista  plane  jam  aliquem  pe- 
tiisset exitum,  sola  exanthematis  revocatio,  utut 
feliciter  effecta , omni  periculo  avertendo  non  suf- 
ficit , sed  specialem  postulat  oborti  mali  deutero- 
pathici  curam,  quam  pro  diversitate  organi  adfecti 
atque  symptomatum,  nunc  vigentem  adhuc  in- 
flammationem, nunc  generatam  jam  effusionem, 
suppurationem  , vel  gangraenam  indicantium  di- 
versis remediis  perficere  oportebit,  de  quibus  jam 
in  singulis  capitibus  doctrinae  specialis  inflamma- 
tionum actum  fuit. 

15Q.  Ob  tot  tantaque  mala  repentinam  exan- 
thematum suppressionem  sequi  visa,  praepostera 
remediorum  exsiccantium  et  repellentium  adplica- 
tio  aeque  ac  prava  alvum  tumultuarie  ducendi,  vel 
sanguinem  nimis  generosa  manu  profundendi  con- 
suetudo sedulo  vitari  debent.  Eorundem  vero  auxi- 
liorum, ubi  necessitas  urget,  neglectus  vitiosa 
prodigalitate  non  minus  deleterius  evadit. 

Nicolai,  de  vcnaesectione  exanthematum  eruptionem  pro- 
movente ac  impediente.  Jenae  1765» 

ifiO-  Debitus  primarum  viarum  respectus  in 
nullo  exanthematum  genere,  aestivis  praecipue 

diebus  negligendusj  sordes  enim  gastricae  fre- 
quentissimum  non  solem  sistunt  adfcctionum  cu- 
tanearum fontem,  verum  etiam  in  decursu  exan- 
thematum alius  originis  e sympathia  cutis  cum 
fistula  alimentari  adeo  libenter  evolvuntur,  ut  exi- 
mius S t o 1 1,  se  exanthemata  vix  unquam  puris  ven- 
triculo ac  intestinis  vidisse,  fateatur  $ quare  ubique 
alvum  lenioribus  eccoproticis  vel  clysmatibus  re- 
serare , apertamque  tenere  convenit. 

Schoenmelzer,  de  necessitate  laxantium  in  morbis  ex- 
anthematicis. Heidelb.  1769* 

161.  Regimen  diaeteticam  exanthematibus,  in 
genere  consideratis,  tale  competit,  quale  univer- 
sim  morbi  irritativi  et  inflammatorii  sibi  expos- 
cunt. — Speciali  consideratione  digna  sunt : victus 
parcus,  digestu  facilis,  vegetabilis  $ potus  acidulus, 
aeris  puritas  et  perflatio ) temperies  moderata  et  ae- 
quabilis, evitando  damnosa  frigoris  et  caloris  extre- 
ma (i)  5 cutis  mundities ) fuga  injuriarum,  quas  exan- 
thematum origini  favere  novimus.  Hisce  rite  obser- 
vatis non  solum  laeta  promovetur  convalescentia, 
sed  etiam  futurae  recidivae  metus  dissipatur. 

(1)  Pohl,  de  regimine  caloris  et  frigoris  in  morbis  exanthe- 
maticis. Lips.  1768. 

162.  Hactenus  de  cura  exanthematum  commu- 
nium , quam  ad  generales  cardines  reducere  stu- 
duimus, ipsam  singularum  specierum  medelam  tuto 
regentes.  Exanthematum  specificorum  tractamen 
sequentibus  capitibus  juxta  praestabiiitam  classi- 
ficationis  normam  dispositis  praecepturi  sumus. 

FEBRES 

ET  INFLAMMATIONES  SPECIFICAE  QUOAD 
CAUSAM. 

1 Duplicem*  universim  distinguere  licet  po- 
tentiarum morbificarum  agendi  modum  5 vel  enim 
agunt  viribus  mere  generalibus,  mechanicis,  che- 
micis  aut  dynamicis,  pondere,  cohaesione,  im- 
penetrabilitate , polari  elementorum  chemicorum 
aut  efficientiae  dynamicae  oppositione,  atque  tunc 
processum  vitalem  adprime  in  quantitate  laedunt, 
augendo  vel  minuendo  3 — vel  vero  propter  spe- 
cificam ac  sibi  unice  propriam  naturam,  elemen- 
torum miscelam  , viriumque  informationem  deter- 
minatos ac  identicos  in  organismo  ponunt  effectus, 
speciali  eas  inter  ac  certa  organa,  vel  organicas 
sphaeras  relationi  innixos,  unde  qualitas  processus 
vitalis  per  eminentiam  alteratur,  ita  quidem,  ut 
sub  determinata,  per  nullam  aliam  causam  imi- 
tanda, morbi  forma  exsurgat  5 actio  potentiarum 
metallactica;  umandernde,  umstim- 
mende  Wirkung(a  gracco [istccWccttw,  trans- 
muto, immuto). — Hasce  ultimas  potentias  noci- 
vas specificas  nuncupamus,  easque  potissi- 
mum producta  vitae  altioris,  vegetabilis  vel  ani- 
malis esse  comperimus. 

1(34.  Inflammationes  itaque  specifi- 
cas quoad  causam  illas  vocare  licebit,  quae 
praeter  generales  processus  vitalis  quantitative 
laesi,  sive  incitationis  auctae  characteres  simul 

talem  in  ejus  qualitate  alterationem  offerunt , ut 
inde  propria  et  identica  morbi  indoles  et  forma 
determinetur,  neque  a substrati  organici,  neque  a 
latentis  cujusdam  diatheseos  diversitate,  sed  unice 
a specifica  causae  producentis  natura  dependens. 

l65-  Utut  specificae  qualitates  causarum,  pro- 
inde etiam  effectuum  infinitae  omnimode  sint,  ha- 
bito tamen  ad  inflammationum  genesin  respectu 
duas  principales  agnoscimus  potentiarum  specifi- 
carum familias,  quarum  una  miasmata  con- 
tagiosa, altera  venena  complectitur.  Diffe- 
rentia haec  inter  et  illa  vindicabit  discrimen  in- 
flammationum in  miasmatico-contagiosas 
et  toxicas,  quod  maximi  sane  momenti  habe- 
mus, quatenus  diversam  inculcat  medendi  ratio- 
nem , phiogoseos  specificae  indoli  innixam* 

I.  FEBRES  ET  INFLAMMATIONES  MIASMA- 
TICO  - CONTAGIOSAE. 

A,  DE  CONTAGIIS  ET  FEBRIBUS  CONTAGIOSIS 
SUMMATIM. 

Palmarius,  de  morbis  contagiosis  libri  septem.  Paris.  1578» 
Wedel,  de  contagio  et  morbis  contagiosis.  Jenae  1689* 

G e r i cke,Diss.  sis.tensMiasmathologiam  generalem.  Goett.1775* 
Clere,  de  la  contagion,  de  sa  nature,  de  ses  effets,  etc.  Pe- 
tersbourg  1771. 

Unzer,  Einleitung  zur  Patliologie  der  ansteckendeir  Krank- 
lieiten.  Leipz.  1782. 

Hopfengar  tner,  Bey  trage  zur  allgcm.  und  besondern  Theo  - 
rie  der  anstcckenden  Krankhcitcn.  Frankf.  u.  Leipz.  1795. 
Gutfeld,  Einleitung  in  die  Lebre  von  den  ansteckendcn 
Krankheiten.  Posen  1804- 

Rubi  a i,  Riflessioni  sulla  febbrc  gialla  , e sui  contagii  in 
genere.  Parma  1805* 

Bach,  Grunclziigo  zu  einer  Patbologie  der  ansteckcnden 
Krankheiten.  Halle  1810.  Mit  Vorrede  von  Sprengel. 
Sch nurrer,  Materialien  zu  einer  allgemeinenNaturlebre  der 
Epidemicn  und  Contagien.  Tiibing.  1810. 

Bernh  ardi,  Handbuch  der  ailgemeincn  und  besondernCon 
tagienlehre.  l.Tli.  Erfurtl8l5. 

Brera,  dei  Contagii.  2Vol.  Padova  I8I9. 

1 66-  Antiquissimis  quidem  temporibus  jam 
notum  erat,  diversas  morborum  species  a peculiari 
et  specifico  quodam  fomite  originem  trahere , at- 
que id  sibi  privum  habere,  quod  per  contactum 
sanis  communicantur  individuis,  talique  pacto  per 
mutuum  hominum  commercium  longe  lateque  dis- 
seminantur. Ast  mirari  omnino  debemus  apud  Me- 
dicos prisci  aevi  perpaucas  tantum  inveniri  noti- 
tias, Historicorum  contra  et  Philosophorum  mo- 
numenta fidelibus  iisque  exactissimis  morborum 
pestilentialium  relationibus  longe  eminere.  — Bre- 
vitati studendo  potiores  saltem  meminisse  juvabit, 
scilicet:  Sacros  Codices  (1),  praecipue  vati- 
cinia Jeremiae  et  Ezechielis  de  pestilentia , quae 
imperante  Pharaone  in  Aegypto  grassabatur,  et 
de  alia,  quae  Anno  2443  a creatione  Aethiopiam 
invisit  ; Thucydidem  (2)  de  peste  Atheniensi, 
cujus  etiam  Aristoteles  (3)  mentionem  facit; 
Herodotum  (4)  de  peste , quae  Xerxis  exerci- 
tum invasit;  Josephum  Flavium  (5)  de  pe- 
stilentia Haebraeorum;  Titum  Livium  (6)  de 
peste  A.  55H  Romae  evoluta ; Dyonisiu  m Ha- 
licarnasseum (7)  de  simili  ejusdem  urbis  clade 

regente  Consule  Sexto  Quintilio j Evagrium  et 
Proco  pium  (8)  de  peste  Byzantina  Anni  543; 
Diodorum  Siculum  (9)  de  clade  inter  Car- 
thaginenses  saeviente}  Appianum  Alexan- 
drinum (10)  de  peste  inter  Cimbros  diffusa} 
War  nefriedium  (ti)  de  pestilentia  Romana 
Anni  590.  — Contemporales  autem  eorundem 
aevorum  medicos,  Hippocratem,  Galenum, 
Celsum,  Aretaeum,  Alexandrum  Tral- 
lianum, Aetium,  Caelium  Aurelianum 
de  adlatis  pestibus  vel  nullam  prorsus,  vel  super- 
ficialem admodum  mentionem  injecisse,  contagio- 
sos morbos  cum  epidemicis  libenter  confundenda, 
ex  eorum  monumentis  colligitur, 

(1)  Exod.  Cap.  IX.  v.  13.  15. 

(2)  De  bello  Pelloponesiaco.  Libr.  VIII. 

(5)  Opera  omnia.  Libr.  IV.  Sect.  I.  Probi.?. 

(4)  Libr.  VIII. 

(5)  De  bello  Judaico.  Libr.  II. 

(6)  Histor.  Libr.  25* 

(7)  Histor.  Libr.  10. 

(8)  De  bello  persico.  Libr.  II.  Cap.  22. 

(9)  Bibi,  histor.  Libr.  4. 

(10)  De  bello  Illyrico.  Libr.  I. 

(11)  De  gestis  Longobard.  Libr.  II.  Cap.  4. 

167.  Historiae  conspectus  itaque  extra  dubita- 
tionis aleam  ponit,  morbos  contagiosos  generi 
humano  coaevos  fuisse , licet  eorum  ambigua  na- 
tura hodieque  in  profundo  Democriti  puteo  la- 
teat, per  innumeras  hypotheses  parum  lucis  adep- 
ta. In  eo  tamen  omnis  aevi  medici  colliniant,  quod 
lues  contagiosas  pro  morbis  sui  generis  et  vere 

autonomis  agnoverint,  propagationis  modo,  dis- 
seminationis facilitate,  ingenio  specifico,  atque 
singulari  pernicie,  quam  in  genus  humanum  non 
solum , sed  etiam  in  pacata  armenta  exerunt, 
abunde  distinctis* 

1 68-  Essentialis  morborum  contagiosorum  cha- 
racter unice  a potentiae  producentis,  atque  pro- 
cessus morbosi  inde  producti  specifica  indole  pen- 
det 5 quare  rationalis  eorundem  pathologia  non- 
nisi e physiologia  contagiorum  et  fundamentis  pa- 
thogeniae  desumi  poterit.  — Ut  in  disquirendo 
hocce  summe  salebroso  argumento  hypothesium 
Si  erilium  fallacias , quoad  fieri  potest , evitemus, 
ab  observationibus  per  passus  ad  inductiones  et 
corollaria  transibimus,  sanae  physiologiae  et  no- 
sologiae  praeceptis  suffultas,  ipsumque  proces- 
sum morbosum  in  quavis  relatione  erga  causam 
et  organismum  ab  ovo  usque  ad  mala  prosecuturi 
sumus. 

1 6Q.  Objecta  principalia,  quae  enodanda  sunt, 
ut  contagiorum  physiologia,  et  pathogenia  mor- 
borum contagiosorum  rite  illustrari  possint,  ad 
sequentia  reducimus  capita:  l)  Contagii  notio, 
ejusque  proprietates  et  differentiae  ab  analogis 
fomitibus.  2)  Evolutio  primigena.  3)  Modus  com- 
municationis et  disseminationis.  4)  Contagiorum 
super  populum  diffusio.  5)  Dispositionis  necessi- 
tas. fi)  Atrium  organismi  3 quo  contagium  susci- 
pitur. 7)  Infectio  ipsa.  8)  Qu<f  modo  contagiorum 
actio  in  organismum  explicatur.  <))  Processus 

morbosus,  quem  contagia  in  organis  periphericis 
concitant.  10)  Processus  morbosus,  quem  in  or- 
ganis centralibus  producunt.  1 1)  Natura  contagio- 
rum, et,  quae  inde  fluit,  infectionis  theoria. 

PHYSIOLOGIA  CONTAGIORUM. 

l.  CONTAGII  NOTIO,  EJUSQUE  PROPRIETATES  ET 
DIFFERENTIAE  AB  ANALOGIS  FOMITIBUS. 

170*  Inter  tot  tantasque  injurias,  quibuscum 
homo  continuo  colluctandum  habet , ejus  sanitati 
eminenter  infensos  esse  novimus  certos  quosdam 
fomites,  in  eo  conspirantes,  quod  generatim 
producta  naturae  organicae  sistunt,  discrepantes 
tamen  origine  speciali,  agendi  modo,  atque  ef- 
fectibus morbosis  in  organismo  vivo  concitatis, 
quare  tot  distincta  genera  ejusdem  familiae  po- 
tentiarum nocivarum  constituunt,  quibus  summa- 
tim  nomen  inquinamenti,  sive  miasmatis 
(a  jx/a£co,  jjuccivu,  inquino)  impertimus.  — Haec 
inter  referimus  mephites,  venena  et  con- 
tagia, sive  miasmata  mephitica,  vene- 
nosa et  contagiosa,  excludentes  miasmata 
epidemica  nonnullorum  auctorum  (epide- 
micum latens,  sive  occultum  aliorum) , 
quae  nullatenus  sui  generis  praebent  fomites,  sed 
mox  ad  mephites , mox  ad  alias  atmosphaerae  qua- 
litates, chemicas  aut  dynamicas  reduci  possunt. 

MEPHITES. 

171.  Omnia  corpora  organica,  vegetabilia  ct 
animalia,  viva  et  mortua,  eorumque  producta, 

dum  per  diversas  processus  chcmici  formas,  per 
solutionem,  macerationem,  fermentationem,  pu- 
tredinem, etc. , in  elementaria  resolvuntur  prin- 
cipia , fertilissimam  largiuntur  scaturiginem  ef- 
fluviorum saluti  adversorum,  quibus  genericum 
nomen  mephitis  tribuimus.  — Veteres,  qui, 
quam  primum  effectuum  quorundam  causas  ob- 
scuras admodum  cognoscerent,  eas  statim  supra 
naturam  existimantes  Diis  unice  tribuere  solebant. 
Divinitatem  sibi  confinxerunt,  quae  hujusmodi 
tetris  exhalationibus  , et  noxiis  vaporibus  averten- 
dis praeesset,  eamque  sub  Mephitis  nomine 
adorabant.  Habemus  enim  ex  Tacito  etiam  ante 
Cremonae  moenia  Mephitis  templum  exstitisse.  — 
Arrisit  compellatio  prae  illa  miasmatis,  multis 
medicis  accepta,  quatenus  miasma  secundum  vo- 
cis etymologiam  qualiscunque  generis  inquina- 
mentum indicat,  cujus  restrictio  ad  unam  tantum 
speciem  mere  arbitraria  foret.  Frequens  hodieque 
miasmata  inter  et  contagia  confusio  ambiguae  de- 
nominationis rectiori  usu  optime  vitabitur.  Me- 
phitis igitur  ad  miasma  se  habet , uti  species  ad 
genus. 

172-  Quidquid  vim  vitalem  atque  structuram 
organicam  corporum  vivorum  destruit,  chemicorum 
elementorum  dissidium  provocat,  uno  verbo  quid- 
quid mortem  entium  organicorum,  eorumque  re- 
solutionem ponit,  mephitica  effluvia  extricare  ju- 
vat. Processus  vitae  nonnisi  eatenus  ad  genesin 
mephitum  concurrit,  quatenus  et  ille  praeter 

evolutionem  simul  materiae  superfluae  continuam 
destructionem  includit,  atque  elementa  eliminat, 
quae  ceu  caput  mortuum  defaecati  organismi  con- 
siderari possunt. 

173.  Elementa,  quae  mephiticas  exhalationes 
componunt,  sunt  eadem,  in  quae  substantiae  or- 
ganicae vita  privatae  dissiliunt  5 nunc  vera  educta, 
nunc  producta  recentia  processus  resolutionis  5 
modo  simplicia , uti  hydrogenes,  azotum , carbo- 
nium , sulphur , phosphorus , modo  composita, 
uti  ammonia,  gaz  hydro  - sulphuratum,  hydro- 
phosphoratum,  substantiae  animales  in  vaporis 
formam  redactae,  etc. , plurimum  vero  principia 
phlogistica,  quorum  praesentiam  non  solum  me- 
phitidis  qualiscunque  inutilitas  pro  respiratione  et 
flamma  alenda,  foetorque  gravis,  sed  etiam  ex- 
perimenta eudiometrica,  nec  non  earum  destruc- 
tio per  vapores  acidos  abunde  confirmant. 

174*  Scaturigines  potiores  effluviorum  mephi- 
ticorum sunt:  paludes,  loca  uliginosa  et  saepius 
inundata,  aquae  stagnantes,  fossae,  cloacae,  sero- 
tinae, latrinae  reseratae  5 vapores  cannabis  et  corii, 
quando  in  aquis  pigris  macerantur  5 carnifici- 
nae$ loca  in  quibus; bestiae  mactantur,  aut  stra- 
ges eduntur 5 cadavera  insepulta  et  sub  dio  relicta  $ 
cemeteria;  exhalationes  plurium  animalium,  vel 
hominum , tam  sanorum , quam  praesertim  aegro- 
rum in  angusto  spatio  cohabitantium,  ergo  atrno- 
sphaera  stabulorum  , urbium  obsessarum  , carcc- 
rum,  ergastulorum,  navium,  nosocomiorum , or- 


()2 


FEBRES  EXANTHEMATICAE 


phano-trophiorum  , etc.  — Inter  circumstantias, 
mephitum  ortui  faventes,  recensendae  veniunt  om- 
nes illae,  quae  universim  putrefactioni  opitulan- 
tur , uti  aeris  atmosphaerici  influxus , elec^ricitas 
negativa,  quies,  certusque  gradus  humiditatis  et 
caloris. 

175*  Habito  originis  ac  diversae  naturae  respec- 
tu sequentes  mephitum  varietates  statuere  licet: 
#)  Mephitis  animalis,  quae  trinum  agnoscit 
fontem  5 a?)  Putrefactionem  corporum  integrorum 
vel  singularuni  partium,  carnium,  viscerum  etc. 
(Mephitis  cadaverosa,  putrida)  5 P) 
Emanationem  principiorum  excrementitiorum  e 
corpore  sano,  transpiralionem  cutaneam,  hali- 
tum pulmonum,  urinas,  faeces,  flatus 5 y)  Ema- 
nationem principiorum  e corpore  aegrotante,  vel 
ex  ejusdem  productis  morbosis,  pure,  ichore, 
1 ympha  degenerata , etc.  — b)  Mephitis  ve- 
getabilis sub  eadem  trina  relatione  plantarum 
mortuarum,  sanarum  et  aegrotantium.  — ^Me- 
phitis mixta,  cujus  praecipuam  speciem  con- 
stituunt tetra  paludum  et  lacuum  effluvia  (M  e- 
phitispaludosa).  — Excludimus  hic  loci  me- 
phites minerales,  quales  ex  terrae  meatibus,  cryp- 
tis et  cavernis  emanant,  in  quibus  nulla  entium 
vivorum  exstant  vestigia , vel  quae  e diversis  ar- 
tibus et  opificiis  originem  trahunt , atque  fors 
rectius  venena  sub  forma  vaporis  dici  possent. 

176.  Mephitibus  generatim  sequentes  tribui- 
mus proprietates,  quibus  a venenis  et  contagiis 

differunt:  l)  Sunt  producta  resolutionis  corpo- 
rum organicorum , vegetabilium , vel  animalium 
mortuorum , eorumve  materiarum  recrementitia- 
rum.  — 2)  Generantur  extra  corpus  vivum,  vel 
in  ejus  partibus,  quae  processu  vitali  exstincto 
ad  leges  chemismi  universalis  dissolvuntur.  — 
5)  Constant  elementis  notis,  principiis  utpote  in- 
flammabilibus , eudiometro  explorandis,  ac  ideo 
consulto  produci  possunt.  — 4)  Semper  formam 
vaporis  , sive  gas  retinent , quapropter  aerem  at- 
mosphaericum  pro  constanti  agnoscunt  vehiculo, 
ac  eminentem  cum  organis  respiratoriis  relationem 
ostendunt.  — 5)  Vitae  vegetabilium  non  minus, 
quam  illi  animalium  sine  distinctione  sunt  infen- 
sae. — b)  Vim  vitalem  infringunt,  ac  proces- 
sum vitalem  ita  pervertunt , ut  nisum  in  liquatio- 
nem constanter  inducant.  — 7)  Specificas  mor- 
borum formas  non  creant,  sed  generales  repro- 
ductionis  aut  incitationis  vitalis  alterationes  deter- 
minant, hydropem,  scorbutum,  cachexiam,  fe- 
brem putridam  , gangraenam  , dysenteriam , as- 
phyxiam, etc.  — 8)  Nulla  peculiari  egent  dispo- 
sitione 5 per  metamorphosin  morbosam  in  orga- 
nismo concitatam  non  regenerantur , neque  op- 
portunitatem in  eundem  morbum  exstinguunt.  — 
q)  Prouti  vel  ad  minora  spatia  limitantur , vel  ve- 
ro ad  majores  extenduntur  plagas , nunc  spora- 
dicas,  nunc  epidemicas  aut  endemicas  labes  pro- 
gignunt, quin  tamen  ejusmodi  popularis  dominii 
causa  in  mutuo  individuorum  commercio  quaeri 
possit. 

111.  Veneni  nomine  intelligimus  quamvis 
substantiam,  quae  cum  organismo  animali,  ejus- 
que  processu  vitali  in  tanta  opposititione  est,  ut 
parva  etiam  quantitate  adplicita  summe  deleterias 
mutationes  inducat,  unde  vitae  exstinctio  et  or- 
ganisationis  destructio  imminent.  — Ex  hacce  ve- 
neni definitione  liquet : ])  ejus  actionem  mere  re- 
lativam esse , atque  unice  per  reactionem  orga- 
nismi vivi,  nec  non  per  heteronymiam  inter  prin- 
cipium vitale  et  veneficum  determinari  5 2)  ejus 
ad  organismum  relationem  dynamico-chemicam  es- 
se 5 et  3)  semper  substantiam , seu  materiam  pon- 
derabilem  sistere , qualiscunque  demum  ejus  fue- 
rit forma.  Quapropter  e venenorum  classe  stricto 
saltem  in,  sensu  excludi  debent  omnes  illae  poten- 
tiae nocivae  absolutae , quae  etiam  super  corpo- 
ra mortua  et  inorganica  agunt,  eorum  texturam 
destruendo,  vel  conflictum  dynamicum  virium  al- 
terando , sive  mechanicae  fuerint,  uti  vitrum  tu- 
sum, cultri,  laquei 5 sive  cliemicae , uti  omnia 
corrosiva  concentrata  5 sive  dynamicae , uti  calor, 
frigus , electricitas. 

17B-  Omissis  venenis  mineralibus,  illa  tantum 
in  comparatione  cum  aliis  fomitibus  analogis,  me- 
phitibus utpote  et  ‘contagiis  adtingimus  , quae  pro- 
ducta specifica  corporum  vivorum  sistunt , ac  ideo 
organica  dici  merentur,  naturali  serie  in  ve- 
getabilia et  animalia  distinguenda.  Ne  au- 
tem praefixi  scopi  limites  egrediamur,  unice  ve- 

nenorum  animalium  characteres  exponere  juvabit, 
quibus  positis  eorundem  differentia  ab  effluviis  me- 
phiticis ct  miasmatibus  contagiosis  facile  patebit. 

1TQ*  Venena  animalia  l)  Sunt  producta  vitae 
animalis  sanae , determinatis  animalium  speciebus 
pro  conditione  cujusvis  propria  et  nativa.  Nisi  ex- 
cipiamus quaedam  principia  venenosa,  quae  par- 
tem integrantem  substantiae  organico- animalis 
constituunt,  et  per  analysin  cliemicam  educun- 
tur , uti  phosphorum , acidum  zooticum , ammo- 
nium  , atque  virulentum  liquorem,  quem  nuper 
in  Ornithorhyncho  paradoxo  juxta  calcar  pedis 
inventum  referunt,  — venena  animalia  in  infe- 
rioribus tantum  classibus  sanguine  frigido  prae- 
ditis occurrunt.  --2)  Generantur  intra  corpus 
vivum,  et  quidem  vel  in  massa  humorum  circu- 
lantium, vel  vero  in  peculiaribus  organis  secre- 
toriis, ad  normalen  organisationis  typum  spec- 
tantibus. — 5)  Elementa,  quorum  gratia  speci- 
ficas illas  ac  adeo  deleterias  vires  sortiuntur,  huc- 
usque ignota  sunt , per  analysin  cliemicam  non- 
dum demonstrata,  solius  processus  vitalis  deter- 
minati ope  generanda.  — 4)  Tamquam  producta 
secretionis  ex  sanguine  insonti  fluidam  formam 
habent,  possunt  tamen  solidescere,  vel  in  vapo- 
ris speciem  resolvi,  quo  in  casu  de  suis  viribus 
exitialibus  multum  amittunt  5 violentissimam  ac- 
tionem exerunt , dum  parti  epidermide  pri- 
vae adplicantur.  — 5)  Animalibus  plerisque, 

praesertim  illis  altiorum  ordinum  nociva  evadunt : 

plantarum  contra  vitam  non  adgrediuntur.  — (j) 
Pro  diversitate  principii  praevalentis  , ac  naturae 
ad  oxygenatam,  vel  phlogisticam  accedentis  mo- 
do irritantem,  modo  deprimentem  in  organismo 
exerunt  actionem  5 in  primo  casu  systemati  arte- 
rioso , in  secundo  illi  nervorum  infensa.  — 7)  Spe- 
cificas producunt  morborum  formas,  nunc  inflam- 
mationes, nunc  nevroses,  quas  per  nullam  aliam 
causam  imitari  possumus. — ft)  Peculiari  disposi- 
tione non  indigent,  sed  in  quocunque  individuo 
eundem  provocant  effectum  5 non  regenerantor 
tamen  per  processum  morbosum , quem  suscita- 
runt, neque  opportunitatem  ad  eum  denuo  sub- 
eundum delent.  — y)  Licet  quandoque  pluribus 
hominibus  infensa  fiant,  atque  certis  anni  tem- 
poribus crebrius  occurrant,  epidemica  tamen, 
vel  endemica  mala  nunquam  pariunt. 

CONTAGIA . 

180*  Tertiam  speciem  inquinamentorum  offe- 
runt quidam  fomites  animales,  particulari  illo 
charactere  distincti , quod  in  organismo  aegro- 
tante per  determinatam  morbi  formam  producun- 
tur , ac  in  aliis  individuis , pro  eorum  actione  re- 
ceptivitatem*  habentibus,  quibuscum  in  contac- 
tum veniunt , eandem  vel  saltem  summe  analo- 
gam morbi  formam  producunt,  ac  ideo  mia  s- 
mata  contagiosa,  brevius  co  ntagia  (An- 
steckungsstoffe)  nuncupantur. — Quamvis  appel- 
latio posterior  ipsius  vocis  sensui  nequaquam 
respondeat,  — contagium  enim,  sive  con- 

tagesj  contagio,  contactus  (ex  con,  ot 
tago,  quod  apud  veteres,  uti  Plau  tum  et  Pa- 
cuvi u m , idem  est  ac  tango),  nil  nisi  actum 
designat  (quapropter  jam  aCicerone  cum  com- 
municatione synonymum  habebatur),  ergo  ipsum 
conflictum  inter  fomitem  inficientem  et  organis- 
mum inficiendum  (i)  — nihilo  tamen  secius  hoc- 
ce  crimen  innocentis  soloecismi , sive  metony- 
miae , quae  causam  cum  effectu  confundit,  et 
cujus  gratia  quidem  jam  doctissimus  M ead  acri- 
ter reprehensus  fuit  (2)  , cum  plerisque  hodierni 
aevi  medicis  lubenter  dividimus,  expressionum 
brevitati  studentes,  dummodo  conceptus  essen- 
tiae inde  non  alteretur. 

(1)  » Contagium  est  communicatio  inquinamenti  ab  uno  cor- 
pore in  aliud.  « Ali  en  Synopsis,  p.22. 

(2)  Distinet  notions  of  the  plague  etc.  London.  1722. 

181.  Contagiis  sequentes  competunt  characte- 
res, qui  ultimam  eorum  ponunt  differentiam: 
l)  Sunt  producta  organismi  animalis,  vivi,  ae- 
grotantis , et  quidem  specificae  morbi  formae 
per  nullam  aliam  causam  generanda  5 ergo  neque 
plantae,  neque  cadavera,  neque  corpora  sana, 
nec  omnis  qualiscunque  morbi  forma  eis  produ- 
cendis idonea  sunt,  quare  a mephitibus  et  vene- 
nis non  magis,  quam  morbus  differt  a morte  et 
vita,  aliena  sunt.  Insuper  limitantur  unice  ad 
animalia  sanguine  calido  praedita.  — 2)  Gene- 
rantur intra  organismum,  et  quidem  in  deter- 
minatis organis  secretoriis , postquam  eorundem 
IV.  G 

processus  vitalis  et  plasticus  per  specificam  me- 
tamorphosin  alteratus  fuit.  — 3)  Praeter  vehi' 
culum  materiale,  quod  plerumque  humor  qui- 
dam recrcmentitiiis  largiri  solet , dynamicum  ag- 
noscunt principium , quandoque  in  distans  acti- 
vum, cujus  natura  hucdum  ignota  est. — 4)  For- 
ma contagiorum  materialis  est  vel  fluida , vel  va- 
porosa , eorum  vero  ad  organismum  relatio  talis, 
ut  nonnisi  determinatis  atriis  recepta  morbosam 
concitent  reactionem,  ventriculo  tamen  excepto, 
cujus  vi  destrui  solent.  — 5)  Inficiendi  faculta- 
tem non  extendunt  ultra  classem  animalium  san- 
guine calido.  — 6)  Sistunt  stimulos  positivos , ac 
ideo  semper  vividiores  vel  in  toto  organismo,  vel 
saltem  in  parte,  cui  immediate  adplicantur , con- 
citant reactiones,  nunc  per  totum  morbi  decur- 
sum permanentes,  nunc  cum  debilitate  secun- 
daria ocyus  seriusve  permutandas.  — 7)  Speci- 
ficas producunt  morborum  formas,  ac  pro  diver- 
sa natura  et  relatione  ad  organismum  modo  syste- 
ma arteriosum,  modo  nervosum,  aut  reproduc- 
tivum  eminenter  adficiunt,  ubique  tamen  proces- 
sum plasticum  qualitative  alterant,  nisum  in  li- 
quationem promovendo. — 8)  Peculiari  plurimum 
dispositione  egent  5 per  concitatam  metamorpho- 
sin  morbosam  reproducuntur , aliisque  individuis 
communicata  eundem  generant  morbum.  — g)  Mo- 
do sporadica  movent  mala,  modo  per  populum 
diffunduntur,  ac  devastantes  epidemias  concitant. 

182«  Habito  respectu  originis,  propagationis 

ct  effectuum  in  organismo  positorum  miasmata 
contagiosa  , monente  inprimis  acutissimo  Har- 
lcsio(i),  in  perfecta  et  imperfecta  di- 
rimuntur. — Eandem  divisionem  amplexus  est 
Clar.  D z o n d i (2) , minus  congruis  tamen , ut  vi- 
detur , contagii  quantitativi,  et  qualita- 
tivi epithetis  usus. 

(1)  Ilarlcs,  Iland-buch  der  arztl.  Klinik.  Leipz.  1817-  $ 499* 

(2)  D z o n d i , liber  Contagien,  Miasmen  und  Gifte.  In  des- 
sen  Aesculap  l.B.  2.  H.  p.  122* 

CONTAGIA  PERFECTA. 

183*  Contagiis  perfectis  cuncta  pro- 
prietatum mox  expositarum  series,  atque  natura 
autonoma  et  specifica  per  eminentiam  competit. 
Non  egrediuntur  illud  animalium  genus,  in  quo 
primitus  generabantur $ unde  contagia  humana 
sponte  ad  bruta  nunquam  propagantur,  et  vice- 
versa  $ si  tamen  fortuito , vel  ex  industria  insita 
fuerint,  notabiles  contrahunt  modificationes.  Sub 
diversis,  imo  oppositis  circumstantiis,  v. g.  cli- 
matis, atque  sub  infinita  per  longam  annorum  se- 
riem regeneratione , proprium  sibi  characterem 
conservant , accidentalibus  unice  modifieationibus 
exceptis , quas  interdum  a climate,  epidemiae  in- 
genio, vel  subjecti  constitutione  patiuntur.  Id  de- 
nique sibi  privum  habent , quod  in  systemate  der- 
moideo  et  mucoso  processum  phlogisticum  , et 
quidem  semper  ejusdem  indolis  et  formae  incen- 
dunt, cujus  ope  reproducuntur. 

184*  Essentialem  horum  contagiorum  diffe- 
rentiam ponit  eorundem  natura  plus  minusve  dif- 
fusibilis , existcntia  cphemera  aut  permanens, 
propagationis  ratio , quae  inde  pendet,  diversa, 
atque  singularis  ad  definita  systemata  organica 
relatio  et  adfinitas  quasi  electiva  j quapropter  vix 
non  ab  omnibus  practicis  in  volatilia  et  f i x a 
distingui  solent. 

185*  Incomprehensibiles  contagi  orum  vo- 
latilium virtutes  in  sequentibus  consistunt : 

1)  Diffunduntur  non  solum  per  contactum  imme- 
diatum et  mediatum , sed  etiam  per  aerem  atmo- 
sphaericum,  quam  quidem  inficiendi  facultatem 
nonnulla  contagia  in  majorem,  alia  in  mino- 
rem distantiam  exerere  solent,  lege  tamen  in- 
constanti, vel  saltem  nondum  determinata  5 
quare  subdivisionem  contagiorum  a Clar.  Har- 
lesio  indicatam  in  volatilia  et  subvo- 
la t i 1 i a minus  essentialem  esse  contendimus.  — 

2)  Propter  hancce  naturam  diffusibilem  facile  ac 
celeriter  disseminantur , vastissimasque  non  raro 
progignunt  epidemias.  — 3)  Eadem  contagiorum 
diffusio  per  aerem  atmosphaericum,  in  quo  modo 
insensibili  suspenduntur,  vehiculi  naturam  minus 
materialem,  vaporosam  vel  elasticam,  viribus  ex- 
pansivis  distinctam  evincit.  — 4)  Sistunt  stimu- 
los naturae  animali  adeo  inimicos , ut  suam  ac- 
tionem nunquam  ad  singulas  limitent  partes , sed 
ociter  super  totum  extendant  organismum , ac  uni- 
versalem illam  concitent  omnium  virium  luctam, 

quam  febris  nomine  impertimus  $ quapropter 
nonnullis  etiam  miasmata  febrilia  audiunt. — 
5)  Febris  haec  miasmatico-contagiosa,  quoad  l y- 
pu  m semper  acuta,  critica  est,  cyclum  definitum, 
propriis  stadiis  distinctum,  nullaque  arte  decur- 
tandum excurrens jquoad  indolem  iuflamma- 
toria,  vel  inflammatorio  - nervosa.  Reliqui  cha- 
racteres febriles,  uti  gastricus , nervoso  - astheni- 
cus, et  putridus  ad  normalem  decursum  pyrexia- 
rum  contagiosarum  non  spectant,  sed  vel  sunt 
secundarii,  vel  accidentales,  ac  ideo  anomalum 
potius  indicant  statum.  — 6)  Praeter  generalem 
irritationem  systematis  vasorum  et  nervorum 
miasmata  volatilia  topicam  constanter  determinant 
phlogosinin  corporis  peripheria,  membranis  nem- 
pe mucosis  et  cute  5 omnes  igitur  febres  conta- 
giosae sunt  catarrhoso-exanthematicae, 
proinde  etiam  hoc  intuitu  morbi  cyclici.  — 7)  Par- 
ticularem agnoscunt  ad  certa  organa  et  sphaeras 
organicas  relationem  5 unde  diversas  exanthema- 
tum et  phlegmhymenitidis  formas,  nec  non  di- 
versa per  alteratam  phtogoseos  ope  vegetationem 
et  secretionem  producta  efficiunt.  *—  8)  Nulla 
agnoscunt  remedia  specifica,  neque  per  rationa- 
lem medendi  methodum  ante  maturationis  fa- 
stigium exstingui  possunt  5 superantur  solis  viri- 
bus naturae  debite  moderatis,  quandoque  etiam 
absque  ullo  artis  praesidio.  — q)  Morbo,  quem 
produxerunt,  feliciter  devicto,  receptivitatem  in 
eundem  subeundum  delent,  vel  saltem  obtundunt 

ita , ut  corpus  vel  in  perpetuum , vel  per  longam 
annorum  seriem  eadem  labe  reddant  immune.  — 
10)  Coaevam  alius  contagii  ejusdem  prosapiae  sus- 
ceptionem et  evolutionem  excludunt  5 ergo  super- 
foetationis  speciem  non  admittunt,  raris  casibus 
exceptis , qui  regulam  non  alterant. 

1 86-  Morbi  igitur  volatilibus  contagiis  inducti 
sunt  febres  acutae,  criticaej  quoad 
characterem  generalem  inflammatoriae, 
aut  inflammatorio -nervosae  5 quoad  indolem 
specialem  febres  sui  generis,  autonomae,  spe- 
cificae 5 quoad  formam  generalem  febres 
comitatae  cum  topica  adfectione  cutis  et  membra- 
narum mucosarum,  ergo  catarrhoso  - exanthema- 
ticae 5 quoad  formam  specialem  variae 
dermatitidis  et  phlegmhymenitidis  modificationes. 
Huc  referuntur  Variola,  Varicella,  Mor- 
billi, Scarlatina,  Rubeola,  Typhus 
contagiosus  communis,  anthracicuset 
icterodes$  — in  brutis  pestis  bovina  et 
variola  ovium. 

187.  Contagia  fixa  persolum  contactum, 
nunquam  mediante  atmosphaera  propagantur , ac 
ideo  epidemias  pestilentiales  non  pariuntj  primam 
reactionem  morbosam  ad  illum  limitant  locum,  cui 
immediate  adplicantur,  et  nonnisi  post  longius 
temporis  intervallum  super  reliquum  diffunduntur 
corpus,  ita  tamen,  ut  systema  plasticum  per  emi- 
nentiam alterent,  specificas  ponendo  cachexias, 
arteriosum  contra  ct  nervosum  systema  plerumque 

intactum  relinquant  5 febrem  igitur  non  incendunt, 
nisi  mere  symptomaticam , accidentalem  et  tran- 
sitoriam 3 determinatum  cyclum  in  suo  cursu  non 
observant,  sed  absque  lege  in  eodem  organismo 
per  menses  et  annos  serpunt  3 solis  naturae  viribus 
nunquam  vincuntur,  sed  artis  subsidio  constan- 
ter indigent}  per  rationalem  medendi  methodum 
ad  sanationem  perduci  nequeunt,  quapropter 
deficiente  remedio  specifico  insanabilia  manent 
mala  a fixis  inducta  contagiis  3 neque  individuum 
quod  semel  mulctavertfnt,  contra  secundam  in- 
lectionem  tutum  reddunt  3 — tandem  coaetaneae 
alius  contagii  evolutioni  in  eodem  corpore , quam- 
vis rarius  obtineat , non  protinus  obstant.  — Hu- 
jus generis  aegritudines  sunt : Syphilis,  Le- 
pra, Elephantiasis,  Thymiosis  afri- 
cana  (?)  etamericana,  Scabies,  Plica 
polonica3  — in  pecudibus  scabies  ovilla 

CONTAGIA  IMPERFECTA. 

188.  Omnes  morbi,  sub  quorum  decursu  pro- 
cessus quidam  liquationis  evolvitur,  talis  utpotc 
materiae  plasticae  resolutio , ut , superato  in  coa- 
gulum nisu,  principia  phlogistica  et  expansiva  prae- 
dominium  adquirant,  materiebus  recrementitiis 
consuetis,  et  praesertim  humoribus  morbose  se- 
cretis peculiarem  conciliant  virulentiam.  Inter  po- 
tiores  liquationis  species,  sive  potius  totidem  il- 
lius gradationes  referimus : liquationem  ca- 
ta rrh  osam  seu  puriformem,  purulcn- 

tam,  ichorosam,  canceraticam,  ct  spha- 
celosam  sive  septicam,  quibus  etiam  toti- 
dem differentes  fomites  virulenti  respondent  5 m u- 
cusutpote  puriformis,pus,  ichor,  ta- 
bum canceraticum  et  gangraenosum. 

189*  Cuncta  haecce  liquationis  producta,  qua- 
tenus a normali  naturae  animalis  typo  notabiliter 
abludunt,  pblogisticis  elementis  exuberant,  ac 
ideo  insignem  cum  processu  vitali  anomoioten  et 
heteronymiam  offerunt,  saluti  summopere  inimi- 
ca sunt,  ejusque  integritatem  duplici  ratione  lae- 
dunt. Vel  enim  1)  generalibus  viribus  chemicis, 
aut  dynamicis  processum  organicum  alterant , sub- 
jugant , quin  eandem  exacte  determinent  morbi 
formam,  cujus  sobolem  sistunt,  atque  tunc  mephi- 
tum,  aliarumve  potentiarum  acrium  instar  agunt  5 
vel  vero  2)  sub  circumstantiis  particularibus  spe- 
cificum characterem,  tantamque  efficientiae  insi- 
tae energiam  adipiscuntur,  ut  aliis  communicata 
individuis  eundem  , aut  saltem  analogum  morbum 
producant , cujus  ope  denuo  regenerantur  , hanc- 
ce  tamen  inficiendi  facultatem  serius  ocyusve  de- 
nuo amittentes. 

1Q0.  Hosce  peculiares,  diversis  liquationis  for- 
mis creatos,  fomites  nomine  viri,  contagii 
imp  erfe  c ti,  vel  semicontagii  insignimus. — 
Discrepant  a contagiis  perfectis:  i)Quod  delete- 
rias  suas  vires  nequaquam  ad  unicum  animalium 
genus  limitant , sed  ab  homine  ad  bruta,  et  vice- 
versa  propagantur.  2)  Quod  exanthemate  carent, 

neque  peculiarem  illam  in  omni  casu  ostendunt 
ad  membranas  mucosas  relationem,  utut  plerum- 
que specificas  phlogoseos  formas  generent.  3) 
Quod  nonnulla  inflammatorium,  alia  nervosum, 
ac  denuo  alia  septicum  characterem  determinant, 
ubique  tamen  nisum  in  liquationem  fovent.  4) 
Quod  sub  replicata  regeneratione  contagiosam  in- 
dolem pedetentim  amittunt , atque  rursus  in  ean- 
dem insontem  redeunt  materiam,  e qua  sub  cir- 
cumstantiis sinistris  evoluta  fuere.  5)  Quod  re- 
ccptivitatem  erga  eandem  labem  non  tollunt.  6) 
Quod  sua  praesentia  alius  contagii  evolutionem 
non  impediunt.  7)  Quod  miasmatis  semicontagiosi 
reproductio  nunquam  universalis  est,  sed  ad  illas 
tantum  partes  limitata  5 quae  principem  reactionis 
morbosae  atque  secretionis  vitiatae  focum  sistunt. 
8)  Quod  tandem  morbus  fomiti  virulento  extrican- 
do par,  sive  sporadicus  fuerit,  sive  epidemicus, 
neque  naturam , neque  formam  mutat,  dum  con- 
tagiosum induit  ingenium. 

191.  Potiora  morborum  genera,  quibus  in  ho- 
mine hujusmodi  fomites  virulentos , seu  semicon- 
tagiosos  generari  novimus,  ad  sequentia  reduci 
possunt : 1)  Morbi  catarrhales,  praesertim 
maligni  et  anomali  \ uti  Ophthalmoblennor- 
rhoea,'  Angina  membranacea,  Tussis 
ferina, Dysenteria  castrensis,  Medor- 
rhoea  virulenta,  et  Aphthae.  — Haecce 
contagia  catarrhosa  sisftmt  producta  specificae 
membranarum  mucosarum  phlogoseos , atque  sc- 

cretionis  inde  eum  in  modum  alteratae,  ut  mucus 
separatus  non  solum  in  sensibilibus  qualitatibus  a 
normali  aberret  tramite , in  colore , consistentia, 
acredine  et  odore  specifico  (uti  v.  g.  virus  medor- 
rhoicum,  dysentericum)  5 sed  etiam  dynamicum 
evolvat  principium , cujus  ope  in  alieno  organismo 
eundem  ponit  processum  morbosum , unde  ortum 
duxit.  Pro  yebiculo  agnoscunt  mucum  vitiatum, 
puriformem,  vel  vaporem  perspirabilem  ex  adfecto 
organo  manantem,  idque  sibi  proprium  habent, 
quod  in  determinatis  solummodo  sphaeris  syste- 
matis mucosi  generantur  (v.  g.  virus  medorrhoi- 
cum  nonnisi  in  genitalibus,  dysentericum  in  inte- 
stino recto) , et  quod  in  aliis  individuis  analogam 
labem  excitare  nequeunt,  nisi  easdem  homonymas 
pertingant  partes  5 ita  contagium  dysentericum 
dysenteriam  non  producet,  nisi  cum  intestino  recto 
in  contactum  venerit.  — 2)  Morbi  ulcerosi} 
speciatim  Phthisis  pulmonalis  in  stadio 
colliquativo , Ulcera  caco  ethica,  Herpe- 
tes quidam , Porrigo  capitis,  et  Carcino- 
ma. — 3)  Morbi  septici}  uti  Febris  pu- 
trida altioris  gradus,  Febris  biliosa  tro- 
picorum, Gangraena  nosocomialis}Sto- 
macace}  Noma  scorbuticum,  et  Pustu- 
la m a ligna. 

1Q2-  In  brutis  domesticis  pariter  plurima  oc- 
currunt mala,  praesertim  epizootica,  quae  sub 
adversis  circumstantiis  contagiosa  fiunt,  quamvis 
in  prima  origine  insontia  fuerint,  e communibus 

potentiis  morbificis  nata  5 uti  f e b r e s anthra- 
c o i d e s , sic  dicta  gangraena  splenica, 
coryza  virulenta  et  nptcrcroi  equorum,  ra- 
bies canina,  etc. 

1Q3.  Pro  diversitate  naturae  specificae,  atque 
effectuum  in  organismo  positorum  haecce  semi- 
contagia  modo  ad  contagia  perfecta , modo  ad  ef- 
iluvia  mephitica  prope  accedunt  5 nonnulla  enim 
phlogoses  specificas  determinatum  decursum  te- 
nentes, hocque  absoluto  sua  saepe  sponte  eva- 
nescentes, morbos  igitur  cyclicos  producunt,  at- 
que non  raro  contagiorum  volatilium  instar  dif- 
funduntur, uti  v.  g.  angina  membranacea,  tussis 
convulsivaj  — alia  processum  morbosum  infini- 
tum sustinent,  nisi  ars,  vel  mors  limites  ponant, 
uti  herpes  phagedaenicus,  porrigo  capitis,  carci- 
noma ) — fomites  septici  cum  mephite  cadaverosa 
plurimum  conspirant  \ — virus  Kynolyssicum  plane 
cum  venenis  animalibus  congruere  videtur. 

194.  Per  stabilitam  hanece  facultatem  quorun- 
dam  secretorum  morbosorum  contagiosam  indolem 
contrahendi,  eamque  iterum  amittendi,  intelligi- 
tur  ratio , cur  plures  medici  in  oppositas  toties 
abiverint  sententias,  cur  v.  g.  nonnulli  aperte  con- 
tagiosum proclamaverint  typhum  icteroden , angi- 
nam membranaceam , ubi  alii  easdem  aegritudines 
simpliciter  epidemicas  declaraverunt.  Idem  enim 
morbus  sub  certis  circumstantiis  contagii  expers 
est,  sub  aliis  vero  virulentus  evadit,  quin  charac- 
terem et  formam  notabiliter  mutet.  Experientia 

igitur  evictum  habemus  transitum  morbi  insontis, 
sporadici,  aut  epidemici  in  contagiosum,  sub  re- 
strictione superius  exposita.  Utrum  vero  semicon- 
tagium  in  contagium  perfectum  degenerare  pos- 
sit , nondum  comperimus,  utut  vero  haud  absi- 
mile videretur  3 maxima  saltem  inter  nonnulla  vi* 
get  adfinitas,  quemadmodum  inter  medorrhoicum 
virus  et  contagium  syphiliticum,  inter  tussim  con- 
vulsi vam  et  morbillos,  inter  TtpKTcroug  equorum  et 
variolam  3 contagium  typhosum  et  septicum. 

1Q5.  Natura  fomitum  contagiosorum  nimis  ob- 
scura est,  quam  ut  praemissam  distinctionem  omni 
pagina  absolutam  esse  credamus  3 quin  imo  ipsi- 
met  dubiosas  quasdam  species  esse  non  reticemus, 
ita  ut  apodictica  hactenus  deficiat  certitudo,  num 
perfecta  dici  debeant  contagia,  an  vero  potius 
semicontagiis  adnumerandae,  quod  dubium  prae 
aliis  de  contagio  febris  icterodis  tropicorum , va- 
riolae vaccinae,  Kynolyssae,  plicae  polonicae  ct 
porriginis  movemus. 

1 96.  Contagium  nervosum,  omni  intuitu 
metaphoricum , cujus  causa  proxima  neutiquam 
in  fomite  activo  sui  generis,  sed  in  legibus  sym- 
pathiae, antipathiae,  adsociationis  et  imitationis, 
vitam  sensitivam  regentibus,  fundatur,  cujusque 
exempla  epileptici,  oscitantes,  ridentes  ac  flentes 
praebent,  hic  loci  protinus  excludendum  esse  fa- 
cile liquet. 

197.  Sufficiat  interim  generales  duntaxat  ad- 
umbravisse diversorum  fomitum  morbidorum  cha- 

ractcrcs  et  differentias,  quum  praefixum  nobis  ar- 
gumentum de  febribus  contagiosis,  specifica  phlo- 
gosi  comitatis  ad  sola  contagia  volatilia  disquisi- 
tionem limitare  nos  jubeat. 

2.  EVOLUTIO  PRIMIGENA  CONTAGIORUM. 

Pucinotti,  dei  Contagj  spontanei,  e delle  potenze  e muta- 

zioni  morbose  credute  atte  a produrli.  Roma  1820. 

1Q8.  Quamquam  morbi  contagiosi  jure  merito- 
que generi  humano  coaetanei  dici  debeant,  testante 
omnis  aevi  historia  (§»  l6(j.),  absurdum  tamen 
foret , eorum  propagationem  serie  non  interrupta 
ab  incunabulis  generis  humani  ad  praesens  usque 
tempus,  atque  immensam  per  omnes  terrae  plagas 
diffusionem  ex  unico  germine  supponere  velle. 
Huicce  opinioni,  quam  nec  Recentiores  quosdam 
amplecti  piguit,  renititur  adhuc  improvisa  conta- 
giorum in  certis  regionibus  evolutio , quin  prae- 
gressum commercium  cum  aliis  populis  simili  malo 
adfectis  insimulari  possit,  atque  origo  contagio- 
rum recentium,  quorum  nulla  apud  Veteres  inve- 
. . . 
muntur  vestigia. 

1(JQ.  Nisi  igitur  somniare  quispiam  vellet,  pri- 
mum Paradisi  accolam  omnium  contagiorum  ger- 
mina, Pandorae  pyxidis  instar,  recondidisse,  ac 
per  terrarum  orbem  disseminasse,  necessario  ad 
spontaneam,  per  vices  redivivam,  horum  fomitum 
genesin  recurrat,  oportet,  quam  non  solum  ratio 
suadet,  sed  etiam  quotidiana  confirmat  experientia. 

200-  IUi  ipsi  medici,  qui  omnia  contagia  no- 


I 10 


FEBRES  EXANTHEMATICAE 


strae  plagae  temperatae  adventitia  esse  volunt, 
primigenam  saltem  in  exteris  zonis  evolutionem 
admittere  necessario  debent,  nisi  in  absurdam  in- 
cidere velint  existentiae  infinitae  sententiam.  Tali 
pacto  prima  exsurgit  contagiorum  distinctio  in 
originaria,  sive  primitiva  (Ur-Contagien), 
et  communicata,  sive  secundaria  (nach- 
crzeugte,  mitgetheilte  Contagien). 

201.  Quemadmodum  entia  organica  universim, 
pro  diversitate  climatis  et  naturae  ambientis , no- 
tabiles ac  innumeras  offerunt  variationes;  ita  etiam 
miasmata  contagiosa,  tamquam  corporum  organi- 
corum , et  speciatim  animalium  producta , a cli- 
maticis  conditionibus  essentialiter  modificari,  ac 
peculiares  hocce  respectu  differentias  patefacere 
videmus.  Hujus  phaenomeni  ratio  aliunde  concipi 
nequiret,  quam  ex  absoluta  necessitate  determi- 
natarum circumstantiarum  climati  inhaerentium, 
quae,  cum  in  aliis  terrae  plagis  deficiant,  primi- 
genam ibidem  evolutionem  contagiosi  fomitis  ve- 
tant , utut  evoluti  semel  germinis  propagationi 
non  obstent. 

202-  Miasmata  contagiosa  inter  et  climata  ean- 
dem vigere  comperimus  relationem,  quam  plantae 
et  animalia  ad  solum  nativum  ostendunt. — Quae- 
dam contagia  sub  quovis  ferme  coelo  generantur 
et  multiplicantur ; alia  ex  adverso  in  determinatis 
tantum  zonis.  Ultimo  in  casu  denuo  duplici  ratione 
se  habent;  vel  enim  eorum  existentia  cum  clima- 
tis constitutione  adeo  arcte  cohaeret , ut  ad  alias 

mundi  regiones  translata  nullas  ibidem  radices 
figere  possint,  exemplo  Thymiosis  africanae  et 
americanae  5 aut  saltem  brevi  emoriantur,  uti  Le- 
pra et  Pestis  orientalis  (Contagia  monocli- 
m a t i c a)  5 vel  vero  sub  diversa , ne  dicam  oppo- 
sita, climatum  ratione  suam  integritatem  et  pro- 
pagandi virtutem  conservant,  quod  c.  g.  de  syphi- 
lide et  variolis  evictum  habemus  (Contagia 
polyclimatica). — Semicontagia  in  quovis 
climate  nascuntur  et  multiplicantur , uti  ophthal- 
mo  - blennorrhoea , tussis  ferina,  medorrhoea  vi- 
rulenta, carcinoma,  febris  putrida  maligna,  atque 
etiam  hoc  intuitu  a contagiis  perfectis  discre- 
pant. — Rem  modo  expositam  dilucidant  plantae 
et  animalia , quorum  nonnulla  ad  determinata  li- 
mitantur climata  5 alia  in  solo  alieno  post  paucas 
generationes  exstinguuntur  5 atque  denuo  alia  cui- 
vis climati  resistunt,  uti  v.  g.  cerealia  plurima, 
canis,  equus,  ipseque  homo. 

203-  Zona  torrida,  quae  in  productione 
entium  organicorum  adeo  differentium  fertilissima 
est,  quatenus  omnes  pro  vita  requisitas  potentias 
et  conditiones  per  eminentiam  includit,  etiam  in 
primigena  evolutione  fomitum  morbidorum  cujus- 
vis  generis  > mephitum , venenorum  et  contagio- 
rum omnes  reliquas  mundi  oras  facile  superat. 
Longe  maximus  morborum  contagiosorum  nume- 
rus, variola,  morbilli,  syphilis,  lepra,  thymio- 
sis, pestis  bubonica,  etc.,  e zonis  calidioribus, 
ex  Abyssvnia,  Aethiopa,  Arabia,  Aegypto , India 

occidentali  primum  ortum  duxerunt,  ubi  ad  hunc 
usque  diem  vel  perennes  clades  endemicas  sistunt, 
vel  saltem  iteratis  vicibus  repullulant,  cujus  qui- 
dem principalem  rationem  Cei.  H u m b o 1 d in 
minori  atmosphaerae  vicissitudine  reponit. 

204*  Clima  temperatum  evolutioni  con- 
tagiorum et  venenorum , tam  animalium , quam 
vegetabilium  multo  minus  opitulatur , ita  quidem, 
ut  praeter  fomitem  scarlatinosum,  typhicum,  et 
scabiosum  vix  aliud  contagium  perfectum  indige- 
num in  Europa  , aliisque  ejusdem  latitudinis  geo- 
graphicae regionibus  supponere  liceat. 

205 . Regiones  hyperborcas,  in  quibus, 
repugnante  coelo,  omnia  fere  naturae  viventis  ve- 
stigia evanescunt , et  perpauca  solum  plantarum 
et  animalium  genera  necessarium  inveniunt  pabu- 
lum , omni  primigena  contagiorum  et  venenorum 
productione  irnmunes  videmus}  et  quae  illuc  trans- 
feruntur mala  contagiosa,  brevi  emoriuntur. 

Gebler,  Diss.  med.  sistens  migrationes  celebriorum  mor- 
borum contagiosorum.  Goetting.  1780. 

206-  Spectata  hacce  climatica  miasmatum  con- 
tagiosorum origine } in  exotica  et  vernacula 
discriminari  solent,  conceptu  tamen  mere  relativo, 
quum  exoticae  nobis  sint  lues,  quae  aliis  nationi- 
bus indigena  constituunt  mala , et  viceversa. 

207*  Missas  facimus  diversas  medicorum  et 
philosophorum  hypotheses,  quibus  primariam  con- 
tagiorum originem  explicare  satagebant,  nunc 
astrorum  influxum  (Cardanus  et  Fracasto- 

r i u s) , Deorum  iram  , nubes  pestiferas  (B  r i t o- 
nus),  spiritus  maleficos,  emanationes  tetras  e 
visceribus  telluris  (Eichelberg),  nunc  animalcula 
in  aere  volitantia  (Kircherus),  vel  variat  in  or- 
ganismo humano  evolutas  acredines  criminando, 
earumque  facilem  omnino  confutationem  aliis  lu- 
benter  committimus.  In  objecto  adeo  abstruso, 
cujus  arcana  tot  ingeniosi  naturae  scrutatores  in- 
cassum revelare  lentarunt,  veritatis  umbram  sal- 
tem adtigisse  sufficiet  j etenim  naturam  potentiae 
jrnorbificae  sensus  effugientis  non  nisi  per  induc- 
tiones, et  analogias  castis  observationibus  inni- 
xas, scrutari  licet,  ad  illas  praesertim  adtentio- 
nem  figendo  conditiones,  quae  morborum  con- 
tagiosorum evolutioni  auscultant. 

208-  Inter  conditiones  externas,  sub 
quarum  concursu  morbos  contagiosos  tam  spo- 
radicos , quam  populares  generari  experientia  do- 
cuit, referimus  omnium  primo  cunctos  effluvio- 
rum mephiticorum  fontes,  uti  aerem  diversimo- 
de corruptum,  non  eventillatum , inclusum,  ex- 
halationes plurium  aegrorum  in  angusto  loco 
coacervatorum,  praesertim  si  talibus  adfecti  fue- 
rint morbis , quibus  communiora  liquationis  pro- 
ducta uberius  exstricantur , uti  sunt  febres  acu- 
tae, exulcerationes  vastae,  scorbutus , gangrae- 
na, etc.  — Porro  accensentur  : certus  gradus 
caloris  et  humiditatisj  nebulae  5 electricitas  at- 
mosphaerae  negativa ; malacia  y victus  pravus  y 
inedia  (unde  Helsichii  adagium,  A oi[io£  yizrcc, 
IV.  H 

Xiuov  ) ) animi  desponsio  5 annonae  charitas;  ob- 
sessiones, bella,  miseria  et  calamitates  publicae. 
Innumera  tandem  adhuc  sunt  erumpentium  e ter- 
renis visceribus  expirationum  genera,  pestiferi 
quippe  halitus  barathrorum,  speluncarum,  an- 
trorum, lemarum,  cloacarum,  fodinarum,  pa- 
ludum, stagnorum  etc.,  quorum  in  gignendis  con- 
tagionibus vis  omnium  aetatum  et  gentium  me- 
dicis innotuit. 

209.  Haec  tamen  haud  itainteliigi  debent,  ac- 
si  fomites  contagiosi  in  aere  nascerentur  et  cir- 
cumfluerent. In  illo  solummodo  conditiones  et 
elementa  existunt , quae,  si  in  corpus  humanum 
recidunt,  mutationem  moliuntur,  ex  qua  mor- 
bus contagiosus,  contagioso  fomiti  extricando 
idoneus,  generatur.  Omnes  nimirum  injuriae  su- 
pra enumeratae  processum  organico  - plasticum 
eum  in  modum  alterant,  ut  phlogisticorum  ele- 
mentorum praedominium  ponant  , factoris  expan- 
sivi  energiam  intendant,  contractivi  ex  adverso 
infrigant , uno  verbo  liquationis  nisum  vel  in  to- 
to organismo , vel  in  singulis  sphaeris  provocent, 
quo  posito  etiam  uberiorem  determinant  emana- 
nationem  eorundem  principiorum,  peculiari  ratio- 
ne coalescentium,  per  emunctoria  consueta,  vel 
per  morbosum  secretionis  processum , eo  quidem 
necessariam , ne  continuata  adcumulatione  vita 
obruatur.  — Ast  quaevis  producta  colliquatio- 
nis,  uti  mucus  acris,  pus,  ichor,  tabum,  etc. 
naturae  humanae  adeo  inimica  et  heterogenca 

sunt,  ut  non  solum  in  ejusdem  organismi  partibus, 
quas  pertingunt,  sed  etiam  in  aliis  individuis,  qui- 
buscum  collidunt,  dummodo  dispositio  faveat, 
analogum  liquationis  processum  provocent.  — Eo 
facilius  autem  id  efficere  poterunt,  quo  majorem 
acquisiverint  energiae  et  differentiae  gradum,  quo 
major  proinde  viguerit  ea  inter  et  materiem  or- 
ganicam, quam  sibi  adsimilare  constanter  nitun- 
tur, heteronymia  (i).  — Hucusque  pateret  gene- 
sis semicontagiorumj  sed  perfecti  contagii  evo- 
lutio ex  solo  liquationis  processu  explicari  nequitr 
particulares  adhuc  in  organismo  aegrotante  sup- 
ponens metamorphoses. 

(1)  Hartmann,  Theorie  de®  ansteehenden  Typhus.  Wien 
1812. 

210.  Nulla  obtinere  potest  in  corpore  anima- 
li materiei  qualiscunque , sive  normalis  , sive  mor- 
bosae, productio  et  reproductio,  ftisi  per  vegeta- 
tionis munus,  per  vitalem  utpote  vasorum  capil- 
larium actionem,  atque  efficientiam  plasticam  or- 
ganorum, structura  ipsorum  specifica  modifica- 
tam 5 nonnisi  hujus  ope  tot  diversae  massae  or- 
ganicae humorumque  formae  ex  eodem  sanguine 
separari  poterunt , proinde  etiam  contagia,  tam* 
quam  fomites  animales,  unice  vegetationis  anima- 
lis producta  esse  debebunt.  — Vegetatio  autem 
animalis  duplici  sub  forma  exsurgit : vel  enim  pro* 
ducit,  et  separat  massam  organicam  detritam  (nu- 
tritio) $ vel  vero  e sanguinis  torrente  humores  se- 
parat ab  organisationis  typo  alienos  (secretio), 

qui  nunc  pro  particularibus  impenduntur  finibus 
(inquilini),  nunc  vero  pro  ulteriori  vita  inepti 
eliminantur  (excrementitii)  5 — cuncta  haecce  mu- 
nera vastissimo  systemati  vasorum  capillarium  in- 
cumbunt. — Longe  differt  contagiorum  genesis  ab 
illo  processu  plastico,  qui  novas  partes  generat, 
. servatque  praesentes  (nutritio),  quapropter  eos- 
dem fomites  contagiosos  ceu  produc- 
tum secretionis  agnoscere  cogimur. — Con- 
tagium est  productum  animale  morbosum,  atque 
hoc  intuitu  neque  ad  organismum  sanum,  neque 
ad  secretionem  inquilinorum  referri  poterit , sup- 
ponit ergo  determinatam  metamorphosin  morbo- 
sam systematis  capillaris  illorum  organorum , qui- 
bus excrementitios  fomites  separare  et  eliminare 
incumbit.  Horum  adparatuum  tres  in  corpore  hu- 
mano agnoscimus  species,  superficiem  cutis, 
membranas  mucosas  et  vias  urinarias.  Postremam 
viam  pro  contagiorum  separatione  ineptam  esse 
serius  patebit ) quare  eorum  productio  ad  solas 
cutis  et  membranarum  mucosarum  superficies  li- 
mitanda erit. 

211.  Per  hancce  inductionem,  e legibus  oecono- 
miam animalem  regentibus  depromptam,  convinci- 
mur, contagia  esse  producta  vegetationis 
abnormis,  et speciatim  secretionis  morbo- 
sae in  pe  riphor  icis  organismi  emunc- 
toriis, quae  tali  ratione  focum  organicum  mias- 
matogeneseos  sistunt. — Altera,  quae  nunc  sesc 
obtrudit,  quaestio,  definitionem  modi  respicit, 

quo  supradictae  sphaerae  organicae  a norma  de- 
flectere debeant,  ut  contagii  productio  efficiatur. 

212*  Quemadmodum  diversa  secretionum  na- 
turalium indoles  ab  organi  secernentis  charactere 
specifico  determinatur,  ita  secretiones  morbosae 
aiteratam  organorum  secernentium  vim  vitalem  et 
plasticam  supponunt. — Generalis  autem  illa  me- 
tamorphosis pathologica,  cui  novae  productionis 
proprietas  y.ar ' competit,  est  phlogo- 

s i s,  incitata  nimirum  systematis  capillaris  vitalitas 
cum  nisu  in  formationes  abnormes.  Si  compu  tamus, 
vix  ullum  existere  morbum  contagiosum,  in  quo  in- 
llammatorius  vel  in  cute,  vel  in  membranis  mucosis 
deficeret  processus  5 si  addimus,  diversas  dermati- 
tidis formas  in  origine  non  contagiosas  , uti  her- 
petes, porrigines,  prae  aliis  vero  inflammationes 
catarrhales  sub  certis  circumstantiis  contagiosam 
induere  indolem,  hocque  in  casu  producta  secre- 
tionis per  phlogosin  alteratae,  mucum  nempe, 
pos,  et  materiem  perspirabilem  potiora  sistere 
contagii  vehicula,  ad  eam  libenter  ratio  inclinat 
sententiam,  quae  processum  phlogoseos 
in  organis  periphericis  corpori  s con- 
citatum pro  principali  contagiorum  scaturigi- 
ne agnoscit. 

213.  Ast  negliganda  non  est  peculiaris  quae- 
dam circumstantia,  quam  necessariam  esse  cre- 
dimus, ut  inflammatio  superficialis,  ac  vitiatus 
inde  vegetationis  animalis  processus  specificam 
illam  subire  possit  metamorphosin , quae  speci- 

fici  fomitis  genesi  opitulatur.  Hancce  circumstan- 
tiam in  pervicaci  cutis  siccitate,  e jusque 
facultate  conducendi  (Leitungsfahigkeit) 
infracta,  sive,  ut  neoterici  se  exprimunt,  in 
polaritate  cutis  inversa  reponimus. 

21/+.  Superficies  cutis  praecipuum  sistit  cola- 
torium,  cujus  ope  superflua  principia  phlogistica 
et  imponderabilia  e corpore  eliminantur.  Quid- 
quid hancce  salutarem  emanationem  praepedit, 
damnosae  obsecundat  eorundem  elementorum  ad- 
cumulationi,  unde  fit,  ut  ea  non  solum  quantitate 
augeantur,  atque  sub  caloris  animalis  uberius  ex- 
tricati influxu  majorem  activitatis  potentiam  ac- 
quirant, sed  etiam  in  qualitate  alterentur,  diversa 
connubia  ineant,  concentrentur,  toti  processui 
plastico  ipsisque  humoribus  secretis  specificum 
characterem  imprimant,  atque,  generationis  aequi- 
vocac  ad  modum,  recentium  productionum  ortui 
faveant.  Et  revera  experientia  evictum  est,  illas 
maxime  febres  malignos  extricare  fomites,  quae 
pertinaci  cutis  siccitate  stipantur,  uti  sunt  febres 
catarrhales,  erysipelaceae , nervosae  et  putridae. 
Febres  inflammatoriae  genuinae,  rheumaticae  et 
symptomaticae,  in  quibus  cutis  continuo  madet, 
vel  saltem  laute  perspirat,  de  contagio  nunquam 
suspectae  evadunt. 

215«  Primigenam  igitur  contagiorum  evolutio- 
nem concipimus:  l)  Ex  determinato  liquationis 
processu  in  organismi  penetralibus , quo  uberior 
principiorum  phlogisticorum  et  impondorabilium 

diversis  sub  formis  extricatur  copia.  2)  Ex  eorun- 
dem elementorum  abnormi  retentione  , adeumu- 
latione , ac  in  recentes  formas  unione  ob  infrac-? 
tam  cutis  conducendi  facultatem.  3)  E processu 
inflammatorio  in  periphericis  corporis  organis  pro 
diffusione  partium  volatilium  destinatis , ac  vege- 
tationis munere  inde  eum  in  modum  alterato , ut 
novum  emergat  productum.  — Ergo  non  alte  pe- 
tita, non  demissa  coelo,  nec  evecta  ab  inferis, 
nec  ab  aere  contagiorum  origo;  sed  ex  animali 
ducta  progenie,  vi  ipsa  vitae,  ex  interiore  vitae 
principio,  calore,  motu,  quidquid  difflabile  fac- 
tum est,  si  exspiratione,  motu  prohibitum,  mu- 
4;ata  elementorum  compage,  viribusque  auctis, 
densatum  intus  , intimius  confervet,  ac  in  nova§ 
formas  coalescit. 

5.  MODUS  COMMUNICATIONIS  ET  DIFFUSIONIS. 

21 6*  Infectio  duplici  modo  obtinere  solet ; 
per  contactum  immediatum,  et  medi  a'? 
tum.  Contagium  immediatum  determina- 
tur per  mutuum  conflictum  inter  organismum  in- 
fectum et  inficiendum,  quin  tertium  quoddam  in- 
tercedat corpus;  uti  per  adeubitum,  concubitum, 
contrectationem  , lambitum , suctionem  , oscula, 
etc.,  quapropter  etiam  contagium  vivum  vo- 
catur. Contagium  mediatum,  sive  conta- 
gio per  fomitem  antiquiorum,  intercedente 
dorpore  tertio,  miasmate  imbuto,  mortuo  vel  vivo, 
aut  etiam  mediante  atmosphaera  perficitur;  estque 
in  praxi  longe  frequentissime  rm 

217.  Omnia  contagia , utut  eorum  principium 
activum  invisibile  et  imponderabile  sit,  materiale 
agnoscunt  substratum,  et  quidem  humorem  querr- 
dam  recrementitium , mucum,  pus,  vel  materiam 
perspirabilem  5 possunt  igitur  non  solum  sub  forma 
liquida  diversis  adhaerescere  corporibus,  sed  etiam 
» vaporis  ad  modum  in  ipsa  atmosphaera 
suspendi,  qua  tamen  proprietate  contagia  fixa 
destitui,  jam  alibi  memoravimus  (§-187.)* 

218-  Quemadmodum  homo  sanus  quivis  suam 
sibi  propriam  atmosphaeram  vitalem  habet,  con- 
suetis effluviis  animalibus,  certo  caloris  et  electri- 
citatis  gradu  fetam,  per  galvanismum,  magnc- 
tismum  animalem , aliaque  phaenomena  facile  eon,- 
spicuamj  ita  quoqu^  homo  infectus  proprio  sibi, 
ast  pestifero  ambitur  halo  ne,  cujus  li- 
mina nemo  sine  infectionis  periculo  ingredi  potest. 
Experientia  docuit,  quosdam  morbos  contagiosos 
ad  majorem  (uti  scarlatina  et  typhus),  alios  vero 
ad  minorem  distantiam  (uti  variola  et  pestis  bu- 
bonica) inficere.  Inde  quidem  diversorum  conta- 
giorum diversus  evincitur  cxpansibilitatis  gradus 5 
definitae  tamen  hujus  actionis  in  distans  leges 
hucdum  determinari  nequibant,  tanto  quidem  mi- 
nus, quod  rationi  consonum  est  supponere,  in 
eodem  morbo  nimbum  contagiosum  et  inficiendi 
potestatem  nunc  ad  majorem  extendi,  nunc  ad 
minorem  restringi  distantiam,  prouti  augentur,  vel 
minuuntur  conditiones  expansioni  faventes  , pro 
quarum  diversitate  ipse  organismus  sanus  variam 

atmosphaerae  ambientis  extensionem  ostendit. 
Quid  mirum  igitur,  eundem  morbum  contagiosum 
tempore  hyemali  aegrius,  citius  vero  aestate  dif- 
fundi ? 

219.  Negari  quidem  nequit,  abreptas  halonis 
iilius  contagiosi  portiones,  ac  per  concitatum  aeris 
motum  ad  majora  intervalla  dissipatas  inficiendi 
virtutem  retinere,  talique  pacto  ventorum  admi- 
niculo, vel  solo  ilio  aeris  aestu,  quem  lucis  solaris 
et  electricae  tensionis  continuo  variatae  influxus 
producit,  contagia  diffundi  posse 5 — huncce  ta- 
men disseminationis  modum  longe  minus  frequen- 
tem esse  existimamus,  quatenus  aer  atmosphaeri- 
cus  oxygenii  gratia  activitatem  contagiorum  ob- 
tundit, eorumque  conductioni  nonnisi  sub  deter- 
minatis circumstantiis,  humiditate,  calore  et  phlo- 
gisticorum  majori  copia  opitulatur. 

220.  Qui  miasmatum  contagiosorum  commu- 
nicationem mediante  atmosphaera  pernegare  vo- 
luerant , nullum  aliud  adducere  norunt  argumen- 
tum, quam  quod  plures  homines  infectione  im- 
munes  maneant,  etiamsi  contaminato  nosocomio- 
rum aeri  continuo  exponantur.  Quot  autem  alia 
individua  immunitatem  servare  novimus,  utut  cor- 
pora infectorum,  eorumque  pollutam  suppellecti- 
lem  manibus  perpetuo  contrectent  $ an  ideo  quis 
mediatum  , vel  immediatum  contagium  in  dubium 
vocare  vellet  ? — Medici  plerumque  a contagiis 
corripiuntur,  dum  stragula  aegrorum  infectorum 
atque  sudantium,  abdominis  vel  pulsus  explorandi 


22 


FEBRES  EXANTHEMATICAE 


causa  incaute  adtollunt,  aut  faciem  sub  inspectione 
cutis,  vel  linguae  aegro  nimis  appropinguant ; 
pariter  sacerdotes , dum  aegris  animam  exhalanti- 
bus adsistunt,  contagii  vim  experiri  solent,  omni 
etiam  contactu  provide  evitato. 

221*  Alius  modus  diffusionis  contagiorum  est 
ille,  qui  mediantibus  corporibus  mortuis,  aut  vivis 
perficitur.  — Nonnullae  substantiae  talem  habent 
ad  contagia  relationem , ut  eorum  vehicula  liben- 
ter adtraliant,  per  longius  tempus  immutata  reti- 
neant , praesertim  si  ab  aere  caventur,  ac  tali  ra- 
tione inficientem  facultatem  diutius  servant,  qua- 
propter passim  conductores  nominantur.  Huc 
pertinent:  pili,  plumae,  pelles  animalium,  lana, 
gossypium , sericum , stupa  cannabina , lintea  et 
vestimenta  ex  hisce  substantiis  confecta,  foenum, 
resinae  vegetabiles.  — Conductoribus  e con- 
trario minus  idoneis  accensentur  metalla, 
vitrum,  ligna,  oleum,  aqua,  omnia  corpora  levi- 
gata, atque  substantiae  liquidae  (exceptis  conta- 
giorum vehiculis),  praesertim  in  quibus  alteratrum 
elementorum  chemicorum  polarium  praevalet,  uti 
acida,  alcalina,  acria. 

222*  Hem  tamen  strictius  considerando,  con- 
trariam potius  conductionis  rationem  supponere 
licet  3 generali  enim  conductoris  apti  nomine  in- 
telligimus  omnes  illas  substantias,  quae  principia 
imponderabilia  facile  adtrahunt , iterumque  dimit- 
tunt, eorundem  igitur  adcumulationi  et  concen- 
trationi obstant.  Quare  corpora  primi  ordinis,  uti 

crines,  plumae,  lana,  etc. , potius  non  con- 
ductores dici  deberent,  quatenus  fomites  mias- 
maticos  retinent  et  figunt5  contrario  enim  in  casu 
principium  contagiosum  aeri  atmosphaerico,  aliisve 
corporibus  contiguis  cito  communicarent,  eadem- 
que  proportione  inficiendi  facultatem  brevi  amit- 
terent. — Reticendum  porro  non  est,  illam,  quam 
diversa  corpora  supradicta  patefaciunt  erga  con- 
tagia adfinitatem  non  adeo  ab  eorum  intrinseca 
natura  et  dynamica  relatione , quam  potius  a for- 
tuita forma , et  quidem  prae  aliis  a superficiei  in- 
aequalitate et  porositate  dependere,  cujus  in  gra- 
tiam fomites  contagiosi,  tam  liquidi,  quam  gasi- 
formes  facilius  et  pertinacius  adhaerent.  Idem 
stramen,  si  recens  et  levigatum  fuerit,  diffusioni 
contagiorum  minus  favet,  quam  contritum , fila- 
tim  resolutum,  ac  in  pulverem  redactum.  Lintea, 
quo  magis  sordida  sunt,  eo  facilius  infectionem 
propagare  Lind iu s expertus  est.  Contagiorum 
conductio  itaque  iisdem  legibus  subjecta  esse  vi- 
detur, quibus  imponderabilia  universim  reguntur. 
Aerem  atmosphaericum , cujus  nunc  |major,  nunc 
minor  esse  solet  contagia  conducendi  potestas, 
semiconductoris  instar  se  habere  patet. 
Commixtionem  tamen  contagiorum  inter  se  et  cum 
aere  ipso  non  aliam ; quam  mechanicam  suppo- 
nimus. 

223*  C a d a v era  febribus  contagiosis  defunc- 
lorum  per  atmosphaeram  non  inquinant  amplius, 
sed  solo  contactu,  et  quidem  mediantibus  con- 

suetis  contagiorum  vehiculis,  muco,  pure,  sudore, 
quae  eorum  superficiei  adhaerent,  inficere  possunt, 
quapropter  veluti  conductores  passivi  sc 
habent.  Exstincta  ultima  vitae  scintilla,  nulla  am- 
plius locum  habet  contagii  productio.  — Propa- 
gatio morborum  contagiosorum  per  reliquas  par- 
tes cadaverum,  sive  solidas,  sive  fluidas,  non  ex- 
crementitias,  nobis  Omnimode  dubia  videtur,  dum- 
modo distinguatur  infectio  virulenta  et  mephitica 
a vere  contagiosa. 

224*  Potest  tandem  adhuc  contagiorum  com- 
municatio per  corpora  animalia  viva  per- 
fici, ita  quidem,  ut  individuum  contagioso  fomite 
contaminatum,  quod  conductoris  passivi  vices  ge- 
rit, nullam  morbosae  reactionis  analogae  indicium 
ostendat.  Smith,  Fordyce,  aliique  plures 
testantur  contagia  mediantibus  parabolanis  ab  in- 
dividuis infectis  ad  sana  translata  fuisse,  quin  ta- 
men ipsi  actionem  fomitis  adhaerentis  experti  es- 
sent. Per  medicos  pariter  febres  contagiosas  haud 
raro  inter  familias  disseminari,  tristis  experientia 
abunde  docuit.  Samoilovicz  pestem Mosco viae 
grassantem  per  canes,  feles  et  corvos  diffusam 
fuisse  retulit.  Communissimam  vero  disseminatio- 
nem muscarum  ope  fieri  contendimus,  quae 
peculiari  instinctu  eo  alliciuntur,  ubi  putredo,  aut 
ei  analogus  dissolutionis  processus  evolvitur,  quare 
ordinarium  illorum  aegrorum  flagellum  constituere 
solent , in  quibus  imminens  , vel  jam  jam  evoluta 
liquatio  uberiorem  phlogisticorum  copiam  extricat, 


ET  EXANTHEMATA  ACETA. 


aeremque  ambientem  tetro  foetore  contaminat. — 
Ab  omnibus  hisce  conductoribus  passivis  distin- 
guimus conductores  activos,  sive  ipsa  con- 
tagiorum vehicula,  quibus  vis  contagiosa  infor- 
mata est,  et  insita. 

225-  Quamdiu  miasmata  contagiosa  delitesce- 
re, et  corpora  eis  imbuta  inficiendi  facultatem 
conservare  possint,  determinare  nondum  licuit  $ 
veri  tamen  simile  est , diversum  expansibilitatis 
gradum , variam  corporum , quibus  adhaerent, 
naturam , et  reciprocae  adfinitatis  rationem  , nec 
non  multifariarum  circumstantiarum  intercessio- 
nem plurimas  hoc  intuitu  differentias  inducere 
valere,  quae  ad  leges  definitas  reduci  nequeunt. 
Non  solum  miasmata  magis  fixa , uti  pestilentiale, 
sed  etiam  summe  volatilia,  uti  scarlatinosum,  per 
menses,  praesertim  si  influxus  aeris  arcetur,  deli- 
tescere possunt,  quin  suam  amittant  vim,  data 
minima  occasione  suscitandam. 

226-  Quo  plura  concurrunt  momenta  conta- 
giorum evolutioni  et  propagationi  faventia,  uti 
mutuum  hominum  commercium,  communis  sup- 
pellectilium  infectorum  usus,  atmosphaerae  cor- 
ruptio, etc.  5 eo  facilius  ac  celerius  morbi  conta- 
giosi super  plurima  individua  diffunduntur. 

4.  DIFFUSIO  CONTAGIORUM  SUPER  POPULUM. 

227.  Qualiscunque  morbus  contagiosus,  qui 
per  populum  longe  lateque  debacchatur,  simu l- 
que  tantam  induit  malignitatem,  ut  summo  cum 

periculo  decurrat,  insignisque  lethalitatis  culpam 
gerat , pestis,  pestilitas,  pestilentia 
(derivatum  a graeco  ttstttcc  , cado  , unde  Trefr^a, 
casus)  > lues,  aegror,  contagio,  clades 
mortifera,  Graecis  Xoi[iog,  votfog  Xoipudeg  et 
, Germanis  Pes t,  Seuche,  compella- 
tur. Cum  igitur  pestis  conceptus  mere  gene- 
ralis sit,  sponte  liquet  erroneam , vel  arbitrariam 
duntaxat  fuis9e  adplicationem  nominis,  p e s t i s> 
ad  determinatas  quasdam  febrium  contagiosarum 
species,  ad  typhum  v.  g.  orientalem,  quod  qui- 
dem ob  indolem  ejus  summe  truculentam  et  pe- 
stiferam factum  fuisse  videtur.  Nullum  exstat  ma- 
lum contagiosum  (de  febrilibus  et  acutis  semper 
loquimur),  quod  sub  latiori  diffusione  populorum 
saluti  et  vitae  plus  minusve  exitiale  non  fieret 5 
quam  ob  rem  totidem  haberentur  pestilentiarum 
species,  quot  febres  innotuerunt  contagiosae,  uti 
pestis  variolosa  , morbillosa , typhodes , bubo- 
nica etc. 

228*  Quatenus  pestis  populare  flagellum  sistit, 
sive , quod  idem  est , contemporalem  plurium  in- 
dividuorum ab  eodem  contagioso  morbo  invasio- 
nem , epidemiae  nomen  omni  quidem  jure  sibi 
vindicat  (ab  S7r ) , super , et  Y)[zog , populus)  5 ast 
contagiosae  epitheton  addere  necesse  est,  nc 
cum  morbis  epidemicis  proprie  talibus  confunda- 
tur, qui  ab  inflexibus  cosmicis,  et  conditionibus 
anni  temporum,  atmosphaerae , tempestatumque 
originem  trahunt,  quin  per  contactum  communi- 


ET  EXANTHEMATA  ACUTA. 


centur , ac  ideo  epi  d cm  i a e atmosphae  ri- 
ca e,  vel  constitutionales  audiunt. — Dum 
inter  armenta  saevit  clades  *epizootia  con- 
tagiosa (Viehseuchc)  dicenda  est. 

22y.  Ortum  et  diffusionem  epidemiarum  con- 
tagiosarum, sive  contagionum  triplici  ratione  con- 
cipere licet:  i)  Ex  originaria  evolutione  fomitis 
contagiosi  in  pluribus  individuis  ob  late  divulga- 
tas conditiones , quae  ei  favent.  2)  E concursu 
talium  circumstantiarum , quae  dispositionem  ad 
morbos  contagiosos  intendunt.  3)  Ex  incauto  com- 
mercio cum  hominibus  , aut  suppellectilibus  in- 
fectis. 

230*  Ad  primum  originis  modum  contribuunt 
omnes  illae  circumstantiae  et  prophases,  quas  pri- 
mitivae genesi  contagiorum  opitulari  suo  loco  di- 
ximus (§. 208-)-  Inde  est*  quod  epidemiae  consti- 
tutionales saepe  saepius  in  veras  pestes  degener 
rant,  quae  tamen  hocce  in  casu  nonnisi  indigenae 
esse  poterunt,  uti  apud  nos  typhus  exanthemati- 
cus , in  Aegypto  typhus  anthracicus , in  Indigi  fe- 
bris icterodes. 

231-  Quodsi  derepente  plura  concurrant  mo- 
menta, quae  in  diversis  hominibus  insolitam  ad 
suscipiendos  fomites  contagiosos  inducunt  disposi- 
tionem , quasi  epidemicam,  prouti  tepor  aestivus, 
calamitates  publicae,  animi  desponsio  universalis, 
annonae  charitas,  etc. , nil  mirum  est,  si  morbi 
contagiosi  sporadici , quibus  vix  quaedam  mundi 
plaga  prorsus  immunis  esse  solet,  populare  acqui- 
runt dominium. 

232-  Creberrimus  vero  loimogeneseos  fons  me- 
rito in  mutuo  commercio  hominum  aegrotantium 
cum  sanis,  atque  in  communi  suppellectilium  in- 
quinatorum usu  reponitur.  Bella,  converticula  so- 
cialia, scholae,  ecclesiae,  nundinae,  theatra,  cau- 
ponae, nosocomia,  migrationes  populorum,  trans- 
lationes aegrorum  ex  uno  loco  in  alium  toties  fu- 
nestae diffusionis  culpam  habuerunt,  quam  non 
minus  per  lotrices , sartores,  scrutarios,  imo  per 
ipsorum  medicorum  quosdam,  vestium  permutatio- 
ni et  munditiei  minus  studentes , effectam  fuisse 
tristis  experientia  pluries  confirmavit.  Tali  pacto 
hominum  cultura  et  gregalis  vivendi  modus  sine 
dubio  inter  principes  pestilentiarum  causas  recen- 
seri debet,  dummodo  culturam  et  huminitatem 
perfectiorem  aptae  directam  excipiamus,  quae  sa- 
lutiferas sanciendo  leges,  easque  scrupulose  exe- 
quendo  tutissimum  praebet  in  diffundendis  conta- 
gionibus arginem. 

233.  Natura  morborum  contagiosorum  nullam 
patitur  mutationem,  sive  unum,  sive  plura  inde 
adficiantur  individua ) quapropter  de  contagionum, 
sive  pestium  duratione,  intensitate  et  periculo  idem 
valet,  quod  de  morbis  contagiosis  in  concreto 
dicturi  sumus. 

234-  Quidquid  nascitur , moriatur  neccsseest; 
et  ita  contingit  cum  epidemiis  contagiosis  , quae 
nascuntur,  crescunt, vigent,  declinant,  ac  demum 
emoriuntur,  quin  tamen  sernper  gradariae  illae 
stadiorum  vices,  ac  unius  in  alterum  transitus  rite 

dignosci , vel  complexiva  totius  epidemiae  duratio 
ad  determinatum  temporis  spatium  reduci  pos- 
sint. — Pestilentia  quaevis  in  principio  minori 
quidem  insidiatur  hominum  numero,  ast  multo 
exitiosius  furit  $ ubi  autem  successivo  passu  super 
plurima  individua  diffusa  maximum  adepta  est  ex- 
tensionis gradum,  plerumque  intensione  minuitur, 
pcdetentim  omnino  defatiscens  Nisi  aptis  prophy- 
laxeos  praesidiis,  vel  fortuito  circumstantiarum 
propitiarum  concursu  limites  ponantur,  contagiosa 
lues  non  cessat,  donec  omnia  individua  disposita 
pervaserit,  quo  facto  sua  etiam  sponte  evanescit, 
nullum  amplius  pro  sui  conservatione  et  repro? 
ductione  pabulum  inveniens.  — Nonnullae  pestes 
intra  septimanas,  vel  menses  finiuntur,  aliae  per 
annos  debacchantur.  Quo  magis  ferox  fuerit  pe- 
stilitas, et  quo  celerius  diffunditur,  eo  brevioris 
esse  solet  durationis. 

235.  Epidemiae  contagiosae  vehementia, 
et  periculum,  quod  inde  fluit,  a pluribus  de- 
pendet momentis,  quae  inter  contagii  specifica 
indoles  , ejus  singularis  ad  homines  relatio , cli- 
ma, anni  tempus,  et  atmosphaerae  conditio  prin- 
cipem sibi  vindicant  locum. 

256»  Quo  major  inter  fomitem  contagiosum  et 
organismum  infectum  viget  heteronymia,  eo  gra- 
vius esse  consuescit  malum.  Inde  quodammodo 
concipitur,  cur  pestilentiae  ab  exotico  miasmate 
productae  apud  nos  majus  exitium  parent  j — cur 
variola  in  Kamtschatka , climate  caeternm  conta- 
IY.  I 

giis  minus  favente  , tantas  ediderit  strages}  — 
cur  syphilis  in  patria  zona  minus  gravis  sit,  quam 
in  nostris  terris,  utut  climatis  ratio  mitior  contra- 
rium producere  deberet.  Eadem  lues  secunda  re- 
diens vice  plerumque  minorem  ostendit  ferociam. 
Peregrini,  dum  ad  remotas  allidunt  mundi  plagas, 
a contagionibus  ibi  endemicis  multo  gravius  plec- 
tuntur, quam  indigeni.  Primas  oborientis  pesti- 
lentiae victimas  raro  evadere,  communis  est  ob- 
servatio} ea  vero  ratione,  qua  contagium  suo  per 
plura  individua  transitu  indolem  nimis  heteroge- 
neam  pedetentim  mitigat,  minuitur  morbi  saevi- 
ties, ac  truculentissimae  in  exordio  pestes  sub 
decursu  longiori  mitescunt. 

237.  Pestes  facilius  diffunduntur,  difficiliusque 
exstirpantur  in  regionibus  calidioribus,  humidis, 
depressis,  paludosis,  in  urbibus  frequentibus, 
in  vallibus,  portubus,  ad  fluviorum  majorum  ostia, 
praesertim  aestate  et  autumno , contrarium  obti- 
net in  zona  frigidiori  et  tempore  brumali.  — Non 
desunt  tamen  quaedam  exceptiones,  quarum  ratio 
in  localibus , vel  fortuitis  circumstantiis , non 
semper  notis  , quaerenda.  Ita  insulam  S.  Helenae, 
sub  aprico  coelo  sitam , ad  hodiernum  usque  diem 
contagiosis  malis  immunem  mansisse  peregrinato- 
res testantur. 

238«  Praeter  diversas  anni  temporum  rationes, 
atque  tempestates,  quae  morborum  contagiosorum 
origini  et  diffusioni  nunc  obsecundant}  nunc  ob- 
sunt, ventorum  in  epidemias  contagiosas  influ- 

xus  non  est  negligendus.  Pro  varietate  plagae, 
unde  ventus  spirat,  et  regionum,  quas  perflavit, 
varias  quoque  offert  qualitates,  quarum  gratia  mox 
pestiferas  clades  dissipat,  mox  recentes  adfert, 
vel  saltem  existentes  fovet.  Frigidi  venti,  praeser- 
tim aquilonares,  non  minus  ac  omnia  comburens 
Harmattan  pestis  furorem  mitigasse,  observati  sunt. 

23Q.  Contagionum,  maxime  exoticarum,  evolu- 
tio ad  nullas  anni  epochas  restricta  esse  solet, 
quapropter  ordinario  epidemias  intercur- 
rentes sistunt.  Quae  de  periodico  nonnulla- 
rum pestium  reditu  Sydenhamus  et  alii 
narrarunt,  concipere  licet : l)  E periodicis  atmo- 
sphaerae  evolutionibus,  indeque  oriundis  anni  tem- 
porum et  climatis  mutationibus  , quibus  circum- 
stantiae extricantur  funestae,  contagiorum  origi- 
nariae genesi  faventes , uti  v.  g.  in  Aegypto  acci- 
dit, hocce  tamen  in  casu  nonnisi  indigena  supponi 
poterit  pestis,  cum  constitutione  annua  et  elima- 
tica  intime  nexa  $ — vel  2)  e periodico  concursu 
circumstantiarum , quae  aucto  hominum  commer- 
cio et  contactu  insidiose  latentis  contagii  diffusio- 
nem efficiunt,  uti  essent  paganalia  annua,  nun- 
dinae, naves  certis  epochis  a remotioribus  mundi 
plagis  adpellentes,  cohabitatio  in  stabulis  tempore 
hyemali,  etc. 

240-  Contemporale  duarum  pestium  diffe- 
rentium dominium  rarissime  occurrit,  nisi  una 
a contagio  perfecto,  et  altera  a semicontagio  ori- 
ginem ducat.  Ita  typhus  cum  dysenteria  castrensi* 

morbillus  cum  tussi  convulsiva  haud  infrequentcr 
incedit. 

241-  Utut  morbi  contagiosi  proprium  sibi  ac 
specificum  characterem  ubique  retineant , aliquas 
tamen  interdum  contrahere  possunt  modificationes 
vel  ab  epidemia  annua  et  stationaria,  vel  a con- 
stitutione endemica,  quarum  imperium  vastissi- 
mum, ac  in  generalibus  vitae  universi  legibus  fun- 
datum nemo  mortalium,  sive  sanus,  sive  infirmus 
effugere  valet.  Hanc  ob  rationem  pestes  hyemales 
libenter  de  charactere  inflammatorio  altioris  gra- 
dus, aestivae  e contrario  de  bilioso,  nervoso  aut 
septico  participant.  Quae  circa  aequinoctia  gras- 
santur contagiones,  manifestum  in  periodicas  ex- 
acerbationes nisum  patefaciunt.  — Qua  ratione 
epidemia  stationaria  in  pestilentium  morborum  de- 
cursum, indolem  et  discrimen  influat,  hactenus 
determinari  nequivit,  licet  pluribus  constet  ob- 
servationibus, post  momentosas  corporum  coele- 
stium revolutiones,  uti  post  eclipses  solares,  co- 
metarum adparitiones,  truculentas  pestes  caput 
extulisse. 

5.  DISPOSITIO  IN  MORBOS  CONTAGIOSOS. 

242*  Quamquam  contagia  stimulos  sistunt  po- 
sitivos, actionem  tamen  exercent  mere  relativam, 
unde  in  quibusdam  individuis  facilius,  difficilius 
in  aliis  morbosum  concitant  effectum,  in  aliis  de- 
nique prorsus  nullum,  utut  replicatis  vicibus  ad- 
missa, vel  plane  insita. — Peculiaris  itaque  requi- 
ritur ad  ortum  febris  contagiosae  dispositio, 

sive  receptivitas,  quam  in  iliis  praesertim 
supponere  fas  est  organismi  sphaeris , in  quibus 
primus  cum  miasmate  contagioso  conflictus  locum 
habet. 

243*  Quo  vividior  sensilitas,  eo  major  univer- 
sim  ponitur  stimulorum  cujuslibet  generis,  pro- 
inde etiam  contagiorum  actionem  percipiendi  op- 
portunitas) quo  torpidior  vero  illa,  vel  irritabili- 
tatis excessu  et  reali  virium  robore  aucto  magis 
obtusa,  eo  minor  quoque  evadit  fomitis  contagiosi 
in  organismum  potentia.  — Supponit  autem  om- 
nis sensatio,  sive  impressionum  externarum  per- 
ceptio, motus  organici  in  nervis  sentientibus  di- 
rectionem, quae  a peripheria  corporis  centrum 
versus  tendat ) — irritabilitas  contra , sive  facul- 
tas erga  impressiones  externas  reagendi,  opposi- 
tum ciet  motus  organici  nisum , a centro  versus 
peripheriam,  ergo  centrifugum,  in  systemate  ar- 
terioso inprimis  conspicuum.  — Inde  emergit  non 
solum  manifesta  antithesis  inter  systema  nervosum 
et  arteriosum , inter  sensilitatem  et  irritabilitatem, 
qua  posita  unius  augmentum  alterius  antagonisti- 
eam  imminutionem  determinat)  sed  etiam  major, 
vel  minor  in  percipienda  contagiorum  actione  fa- 
cilitas, quam  persaepe  in  eodem  subjecto  pro  di- 
versitate circumstantiarum  variare  videmus. 

244-  Quidquid  motum  organicum  centrifugum, 
sive  radiantem  sollicitat,  systematis  arteriosi  ener- 
giam intendit,  et  sanguinis  expansionem  ejusque 
versus  peripheriam  impulsum  promovet,  uti  mo- 

tus  corporis,  calor,  victus  lautus,  aromatum  et 
spirituosorum  usus,  animi  pathemata  exhilarantia, 
temperamentum  sanguineum,  etc. , id  etiam  ema- 
nationem principiorum  ponderabilium  et  impon- 
derabilium  sufflamat,  sufflaminat  vero  vice  versa, 
aut  prorsus  elidit  impressionum  externarum  per- 
ceptionem, nisi  absoluta  polleant  stimulandi  po- 
testate. Ideo  caeteris  paribus  in  febres  contagio- 
sas multo  minus  disposita  videmus  subjecta  torosa, 
calida,  hilaria,  laute  viventia,  bibones  et  ebrios. 

245.  Quod  jam  relativa  haecce  et  quasi  anta- 
gonistica  sensilitatis  imminutio,  posito  irritabili- 
tatis et  emanationis  activae  excessu,  producit,  id 
realis  in  toto  corpore , vel  saltem  in  organis  con- 
tagia recipientibus  praevalens  torpor  tanto  faci- 
lius efficiet  5 quam  ob  rationem  homines  phlegma- 
tici, strigosi,  senes,  fatui,  paralytici,  illi,  qui, 
narcoticis  utuntur,  vel  tabaci  fumum  avide  sugunt, 
infectionem  quamvis' facilius  evadunt,  vel  mitius 
duntaxat  laborant. 

246-  Cuncta  momenta,  quae  reale  virium  ro- 
bur infirmant,  et  sensiferam  vim  intendunt,  vel 
inaequaliter  dispensant,  augent  dispositionem  5 un- 
de homines  graciles,  male  nutriti,  debiles,  metu 
et  terrore , et  aerumnis  confecti , juvenes , con- 
valescentes, atque  jejuni  contagium  fere  quodli- 
bet suscipiunt,  et  gravius  eo  adficiuntur.  Si  de 
hisce  sinistris  influxibus  plura  participant  indivi- 
dua, popularis  inducitur  dispositio,  atque  facilior 
pestilentiae  evolutio  et  diffusio  (§.  251«)- 


ET  EXANTHEMATA  ACUTA. 


i35 


247-  Singularem  adhuc,  nulli  alii  potentiae 
morbificae  propriam,  dotem  contagiorum  volati- 
lium adtingere  oportet  5 quod  nempe  sub  deter- 
minatis circumstantiis  nullum  prorsus  in  organismo 
exerunt  effectum,  licet  iste  illorum  influxui  con- 
stanter et  consulto  exponatur.  Hae  indisposi- 
tiones,  sive  immunitates  certorum  indivi- 
duorum a diversis  pendent  momentis,  atque  re- 
lativam contagiorum  actionem  denuo  confirmant. 

248-  Qui  febrem  contagiosam  semel 
exantlarunt,  jus  quoddam  immunita- 
tis acquirunt,  ita  ut  eundem  morbum  secun- 
da vice  nonnisi  rarissime  subeant.  Nonnullae  fe- 
bres hoc  intuitu  magis  eminent,  uti  variolosa,  aliae 
minus,  exemplo  typhosae.  Etiamsi  singulae  excep- 
tiones negari  nequeunt,  constanter  tamen  obser- 
vatur, secundam  infectionem  semper  mitiorem, 
minusque  periculosam  esse. 

249«  Existens  quidam  processus 
miasmaticus  contemporalis  alius  fe- 
bris contagiosae  evolutionem  ple- 
rumque excludit,  talique  ratione  tempora- 
riam immunitatem  ponit.  Ideo  in  variolantibus 
contagium  morbillorum,  utut  exceptum,  iners  de- 
litescit , donec  primus  morbus  absolutus  fuerit. 
Ipsa  contagia  fixa,  uti  syphiliticum  et  psoricum, 
febres  pestilentiales  contrahendi  receptivitatem 
minuunt}  ita  aethiopes,  qui  scabie  adfecti  erant, 
referente  Schottio,  peste  immunes  manserunt. 

250-  Docuit  pariter  observatio,  certa  repro- 

ductionis  organicae  vitia , atque  potiores  dys- 
crasiarum  s p e ci  e s dispositionem  infirmare, 
ac  infectionem  arcere  5 quare  phthisicos,  scrophu- 
losos,  hidropicos,  scorbuticos,  vel  qui  chronica 
ulcera  gerunt,  a pestilentibus  morbis  tutos  esse, 
plurimorum  medicorum  experientia  constat.  Victa 
tamen  hacce  indispositione,  crudelior  plerumque 
evolvitur  lues. 

251«  Quamquam  evolutus  jam  processus  mias- 
maticus  febrilis  nulla  arte  truncari  potest,  nullum- 
que proinde  antidotum  curativum  admit- 
tit 5 ipsa  tamen  evolutio  interdum  sat  tuto  praeca- 
vetur, ac  opportunitas  in  certas  saltem  febres  con- 
tagiosas quibusdam  antidotis  prophylacti- 
c i s radicitus  tollitur.  Ejusmodi  antidotum  speci- 
ficum contra  variolas  humanas  praebet  vaccina. 

252*  Dantur  adhuc  quaedam  dispositiones 
et  indispositiones  individuales,  deri- 
vandae ab  idiosyncrasiis  particularibus,  aetate, 
vitae  genere,  opificio,  a peculiari  humorum  mix* 
tione  aegerrime  mutanda,  vel  capacitate  condu- 
cendi impedita.  — Diversis  vitae  periodis  varia 
quoque  esse  solet  in  determinatas  contagiorum 
species  adfinitas , ita  quidem , ut  quaevis  fer- 
me  aetas  proprium  sibi  flagellum  habeat.  Infanti- 
bus teneris  variolas  et  anginam  membranaceam, 
pueris  morbillum  et  pejrtussim , adolescentibus 
scarlatinam , adultis  typhum  familiaria  esse  ab- 
unde innotuit.  — Tempore  evolutionum  physio- 
logicarum, dentitionis,  pubertatis,  graviditatis* 

puerperii  dispositio  universim  major.  — Ipsa  con- 
ditio cutis,  tenera  aut  callosa,  pervia  aut  immunda 
infectioni  nunc  favet,  nunc  obstat.  Experientia 
docuit,  homines,  qui  unguinosas  vel  sordidas  res 
tractant,  uti  caminorum  et  cloacorum , forico- 
rumve  purgatores,  olearios,  saponarios,  in  medio 
pestis , undiquaque  saevientis , immunes  perman- 
sisse. 

253.  Suam  denique  symbolam  ad  dispositionem 
hominum  mutandam  conferunt  conditiones  natu- 
rae ambientis , atmosphaerae  , climatis , relatio- 
nis cosmicae , anni  temporis  etc. , quibus  pariter 
receptivitatem  in  morbos  contagiosos  nunc  minui, 
nunc  augeri  videmus/ Ex  solo  hocce  fonte  inter- 
dum improvisa  contingit  pestilentiarum  funesta- 
rum evolutio  5 grassantes  vero  jam  pestes  nunc 
mitescunt,  nunc  exasperantur,  quorum  omnium 
ratio  e praemissis  (§.  23(l  — 24 1)  absque  difficul- 
tate intelligitur. 

6.  ATRIUM  INFECTIONIS. 

254-  Ut  contagia  morbum  sibi  respondentem 
concitare  possint,  loco  congruo  adplicentur, 
oportet,  quae  quidem  necessitas  eum  eorum  ac- 
tione mere  relativa  adprime  congruit.  Sponte  au- 
tem liquet,  primum  conflictum  inter  miasma  con- 
tagiosum et  vires  vitales  in  corporis  superficie  ex- 
terna fieri  debere,  in  illis  utpote  organis,  et  sphae- 
ris organicis,  quae  cum  mundo  externo  immediate 
communicant,  et  quae  in  ipso  salutis  statu  sub- 

stantiis  liquidarum  et  gasiformium  externis  in  cor- 
pus recepiendis  sunt  destinata.  Contagiorum 
atria  (Aufnahmsstatten)  igitur  alia  esse  non  po- 
terunt, quam  superficies  cutis,  illius- 
que  tractus  membranarum  mucosa- 
rum, qui  vias  aerem  ducentes  et  alimentares 
obvelat. 

255.  Antiqui  non  solum,  verum  etiam  recen- 
tiorum  complures  infectionem  per  ventriculi 
viam,  miasmate  illic  delato,  fieri  defendunt,  quam 
opinionem  tamen  et  theoriae , et  experientiae  re- 
pugnare facile  evincitur.  — Miasma  contagiosum, 
licet  immediatus  contactus  parietum  oris  cum  re- 
bus infectis  rarissime  succedat , ore  excipi,  cum 
humore  salivali  commisceri , ac  ad  stomachum  de- 
ferri posse,  non  inficiamur  quidem,  quatenus 
admissum  hac  via  contagium  potius  unacum  aere 
atmosphaerico  introducatur.  Ast  data  etiam  inqui- 
natae salivae  deglutitione , infectio  locum  habere 
nequiret,  nisi  fomes  miasmaticus  integritatem  suam 
conservet,  quod  quidem  sub  continuato  influxu 
salivae  et  succi  gastrici  vix  cogitandum.  — Uter- 
que liquor  oxy genio  adeo  dives  est,  idque  adeo 
facile  dimittit,  ut  sola  trituratione  mercurium, 
aliaque  metalla  oxydet,  ingestorum  vero  quorum- 
vis naturam  prorsus  alteret.  Quomodo  jam  fomes 
animalis,  in  quo  phlogistica  principia  exsuperant, 
Ct  cujus  alioquin  minima  tantum  suscipitur  moles, 
huicce  potentiae  e diametro  oppositae  resistere 
posset,  quin  illico  mutetur  ? — Id  quod  argumen- 

tatio  theoretica  evincit,  experimenta  ingeniosis- 
simi medici  V a 1 1 i ad  evidentiam  dilucidarunt, 
e quibus  innotuit,  contagium  variolosum,  pestis 
lentiale  etKynolyssicum  inficiendi  facultatem  ami- 
sisse, postquam  succo  gastrico  permixta  fuerunt. — 
Teterrimum  viperarum  venenum  provide  degluti- 
turn  innocuum  fuisse,  Cei.  Fontana  repetitis 
experientiis  comprobavit. 

256-  Tantum  igitur  abest,  ut  miasmatum  con- 
tagiosorum susceptionem,  et  infectionem  per  ven- 
triculum fieri  admittamus,  ut  hujus  organi  ope 
potius  contagiorum  naturam  destrui  opinemur  (i). 
Nausea,  vomitus,  gastrodynia,  aliaque  sympto- 
mata analoga,  quae  febres  contagiosas  interdum 
ordiuntur  et  comitantur , nunquam  sunt  essentia- 
lia , et  si  adfuerint,  longe  melius  e nervorum  con- 
sensu , vel  ex  accidentali  complicatione  gastrica, 
quam  ex  idiopathica  stomachi  irritatione  derivan- 
tur. In  ipsis  febrium  contagiosarum  victimis  ven- 
triculi phlogoses  et  gangraenae  rarissime  , longe 
frequentius  vero  aliorum  organorum  adfectiones 
deprehendi  solent. 

(1)  Hartmann,  Theorie  des  ansteckcnden  Typhus.  S.  87- 

257-  Si  consideramus,  superficiem  cu- 
tis externae  in  multo  majori  et  continua  re- 
latione cuin  fluidis  elasticis  et  imponderabilibus 
esse,  quatenus  in  statu  sano  non  solum  diversa 
elementa  volatilia  exhalat , sed  et  alia  ex  aereat- 
mosphaerico  adtrahit  et  inhalat,  facilitas  suscep- 
tionis contagiorum  per  kancce  amplissimam  viam 

omnino  liquet,  quam  quidem  omnis  aevi  experien- 
tia confirmavit.  — At  diversam  cutis  in  variis  lo- 
cis ostendit  inhalandi  facultatem,  cum  exhalatio- 
nis munere  plerumque  in  certa  quadam  antithesi, 
seu  in  ratione  inversa,  existentem.  Quo  vividius 
igitur  cutis  perspirat,  motu  organico  centrifugo, 
sive  radiante  justo  magis  incitato , eo  minus  pro 
adtractione  principiorum  cujusvis  generis  idonea 
erit.  Eandem  ob  rationem  contagiorum  susceptio- 
nem vix  unquam  per  volam  manus,  quae  majori 
emanatione  excellit,  sed  potius  per  ejus  dorsum, 
et  inprimis  per  omnes  illas  dermatis  grovincias 
fieri  credimus,  quae  pilis,  vel  lanugine  muniun- 
tur, talique  pacto  secundum  stabilitas  conductio- 
nis leges  (§.  222)  fomites  qualescunque  tenacius 
retinent.  — Partes  epidermide  exutae  , aut  tene- 
riori et  molli  coopertae  suscipiendis  contagiis  om- 
nino magis  idoneae  evadunt. 

258*  Alterum,  et  quidem  nostra  sententia  prae- 
cipuum infectionis  atrium  praebent  membra- 
nae mucosae  choanas  narium,  fauces 
et  fistulam  spiritalem  investientes,  quae 
ipsa  cute  majorem  ad  fluida  vaporosa  et  elastica 
adfinitatem  et  relationem  tum  chemicam  , tum  dy- 
namicam  agnoscunt  5 aerem  enim  atmosphaericum 
in  sua  elementa  resolvunt,  quorum  nonnulla  ad- 
trahunt,  sibique  adsimilant,  alia  denuo  expellunt 
atque  imponderabilium  conductioni  ob  continuam 
humiditatem,  compagem  teneriorem,  insignem- 
que  nervorum  copiam  eminenter  favent.  Mucus 


ET  EXANTHEMATA  ACUTA. 


i4 


tandem  ipse  consuetissimum  est  contagiorum  ve- 
hiculum. 

25Q.  Contagia  volatilia  unacum  aere  atmo- 
sphaerico , cui  suspensa  innatant , inspirata  im- 
mediatum in  velamenta  mucosa  narium  et  faucium 
exerunt  effectum , ibique  adeo  constantes  sysci- 
tant  reactiones  , ut  vix  ullam  invenias  febrem  con- 
tagiosam, quae  sive  in  principio,  sive  in  decursu 
comitem  non  haberet  membranarum  mucosarum 
irritationem,  et  consuetam  symptomatum  catar- 
rhalium  catervam. 

260*  Quamvis  infectionem  per  pulmones 
non  inficiamur  prorsus,  eam  tamen  omnino  dif- 
ficilem, ac  ideo  etiam  rariorem  esse  credimus  5 
aer  enim  inspiratus,  qui  complicatos  ac  tenaci 
muco  oblinitos  narium  et  faucium  maeandros  per- 
meare cogitur,  fomitem  contagiosum,  quem  si- 
bi mechanice  tantum  permixtum  habet,  ibidem 
jam  dimittit  et  deponit , atque  contagiosa  priva- 
tur vi,  antequam  pulmones  adtingat,  quorum 
oxydationis  processus  adeo  vividus  novum  infec- 
tionis obstaculum  addere  videtur. 

261-  Organon  olfactus,  quod  impres- 
siones diversarum  aeris  atmosphaerici  qualitatum 
omnium  primo  experitur,  et  ideo  veluti  vestibu- 
lum tutorium  organorum  respirationis  considera- 
ri potest , praecipuum,  innuente  jam  Darwi- 
n i o (1) , et  H a r 1 e s i o (2)  infectionis  atrium  prae- 
bet, quod  quidem  adsertum  sequentia  suffulcire 
juvabunt  argumenta:  l)  Quemadmodum  os  pro 

adsumtione  cibi  et  potus,  ita  nares  pro  adspiratione 
pabuli  aerei  naturalem  offerunt  aditum  5 quidquid 
igitur  aer  solutum,  aliaque  ratione  sibi  admixtum 
habet,  primam  actionem  in  narium  velamentum 
exerere  debet.  — 2)  Organon  olfactus  est  unicum, 
cujus  ope  qualitates  fluidorum  elasticorum  per- 
cipere et  distinguere  valemus $ quapropter  om- 
nia principia  in  formam  vaporis , autgas  redacta 
specificum  pro  olfactu  suppeditant  stimulum.  — 
3)  Contagia  volatilia,  quae  plerumque  vaporis 
insensibilis  forma  in  atmosphaera  suspenduntur. 
Vel  saltem  principium  eorum  activum  nulli  alii 
sensui,  patent,  quam  olfactui,  unica  enim  quali- 
tas sensibilis  est  odor  specificus,  cuivis  contagio- 
rurtl  speciei  proprius  5 — quatenus  igitur  conta- 
gia hoc  intuitu  cum  effluviis  odoriferis  congruunt, 
specificam  quoque  ad  organon  olfactorium  sup- 
ponunt relationem.  — 4)  Sola  atmosphaerae  con- 
taminatae adspiratio  ad  contrahendas  febres  con- 
tagiosas sufficit , evitato  omni  contactu  mediato, 
vel  immediato  * quod  quidem  tristis  experientia 
in  nosocomiis  toties  confirmat.  — 5)  In  omnibus 
febribus  contagiosis  membrana  narium  pituitaria 
plus  minusve  adfecta  cernitur , quod  quidem  com- 
munia coryzae  symptomata,  sternutatio,  cepha- 
lalgia frontalis,  narium  oppilatio , anosmia,  ocu- 
lorum illacrymatio,  muci  secretio  quantitate  auc- 
ta, et  qualitate  alterata,  aliaque  similia  abunde 
indicant.  Pituita  e naribus  pecudum , peste  bovi- 
na  infectorum  effluens  aptissimum  pro  contagii 


ET  EXANTHEMATA  ACUTA.  i43 

propagatione  sistit  medium. — 6)  Atmosphaerae 
oxygenatae,  quarum  tanta  in  destruendis  conta- 
giis virtus,  per  viam  narium  proxime  excipiuntur, 
ibique  primum  exerunt  effectum.  — 7)  Artificia- 
lis tandem  variolarum  per  nares  insitio,  ab  Ara- 
bis et  Sinensibus  jam  antiquitus  usurpata,  faci- 
lem hac  via  infectionem  vindicat* 

(1)  Darwin,  Zoonomie.  Uebers.  von  Brandis;  III.  Th* 
Class.  II.  Ord.  I.  Gatt.  3. 

(2)  Harles,  gerechte  Besorgnisse  und  gegrimdete  Vorkeli- 
rungen  Deutschlands  gegen  das  gelbe  Fieber.  Nurn- 
berg  1805-  S.  141. 

262.  Generalia  itaque  contagiorum  atria  sta- 
tuimus cutem  externam  et  membranas  mucosas 
viarum  aerem  ducentium , in  specie  autem  mem- 
branam pituitariam  organi  olfactus.  Utrum  parti- 
culares existant  singulorum  contagiorum  ad  hoc, 
illudve  atrium  relationes,  et  quaenam  illae  sint 5 
vel  utrum  omnis  generis  contagia  per  qualemcun- 
que  ambitus  corporis  partem  suscipi  possint,  de- 
terminare nondum  licuit.  De  quibusdam  saltem 
semicontagiis  certi  sumus,  ea  nonnisi  per  deter- 
minata suscipi  organa  , uti  id  de  plerisque  conta- 
giis catarrhosis  valet. 

7.  INFECTIO. 

263*  Fomites  contagiosi  organismo  humano 
non  minus,  quam  corporibus  inanimatis  adhae- 
rescere possunt,  quin  morbosam  quandam  pro- 
vocent reactionem , si  nimirum  illa  organismi  con- 
ditio deficiat,  quae  ad  morbi  contagiosi  evolutio- 

nem  absolute  requiritur.  Huncce  statum  conta- 
minationem, sive  pollutionem  simpli- 
cem, (Besudelung,  Imbratt  a mento),  no- 
minamus. — Quamprimum  vero  organismus  vi- 
rulento fomite  contaminatus  hujus  influxum  no- 
civum percepit , analogasque  opponit  reactiones, 
infectionem  ( Ansteckung)  locum  habuisse 
dicimus.  Inde  patet,  corpora  non  organica,  et 
inanimata  stricto  in  sensu  contaminari  tantum, 
nunquam  infici  posse.  Ubi  eminens  favet  prae- 
dispositio,  momentum  infectionis,  sive  primae 
reactionis  cum  illo  contaminationis  coincidit  $ con- 
trario in  casu  susceptum  contagium  invisibili  mo- 
do diversis  corporis  partibus  adhaeret,  abstergi- 
tur tandem , abluitur  , vel  ad  aerem  defetiscendo 
suam,  vim  prorsus  amittit,  nullumque  edit  effec- 
tum in  corpore  polluto  , licet  saepe  illius  ope  aliis 
individuis  cum  damno  communicetur  (§.  224)  5 
quandoque  tamen  , postquam  per  longiorem  tem- 
poris intercapedinem  iners  delituit,  improvise  ef- 
ficax redditur,  vel  ob  deletam  interim  immunita- 
tem transitoriam,  vel  ob  concursum  circumstan- 
tiarum infectioni  faventium. 

264*  Ut  infectio  locum  habere  possit,  requi- 
ritur: l)  Dispositio  organismi.  2)  Contactus  fo- 
mitis morbiferi  cum  tali  corporis  parte,  per  quam 
ingredi  possit,  quin  mutetur.  3)  Status  materiei 
contagiosae  talis , qui  eam  organismum  subire  non 
impediat,  ergo  liquidus,  vel  gasiformis. 

265*  Quodvis  contagium  sistit  stimulum  posi- 

tivumj  primus  itaque  in  corpore  vivo  effectus 
non  alius , quam  ille  irritationis  esse  pote- 
rit, quae  tamen  habito  actionis  mere  relativae, 
et  momentaneae  respectu  adeo  levis  plerumque 
evadit,  ut  per  plures  dies  persistat,  quin  ab  ae- 
gris animadvertatur.  — Ratio  suadet , huncce  pri- 
mum effectum  in  illo  cutis , vel  systematis  muco- 
si loco  evolvi , qui  cum  fomite  virulento  immedia- 
te conflixit  5 quemvis  proinde  morbum  contagio- 
sum in  prima  origine  mere  localem  esse  ad- 
f e ctu  m. 

266*  Specifica  contagiorum  natura  sp  c cifi- 
c a m quoque  in  parte,  cui  immediate  a d- 
plicatur,  mutationem  producat,  opor- 
tet, cujus  tamen  essentia  hucusque  determina- 
ri nequivit,  momento  conceptionis  in  feminis 
quidem  prorsus  analoga  est , sed  hujus  instar  ob- 
scura. Conjectare  saltem  licet , nervorum  polari- 
tatem  et  motus  organici  directionem  inverti , con- 
tractivi  factoris  energiam  intendi , atque  spasmum 
superficialem  cieri,  qui,  per  totam  brevi  proten- 
sus corporis  periphaeriam , requisitum  cum  mun- 
do externo  commercium  dynamicum  interrumpit, 
liberam  imponderabilium  conductionem  impedit, 
ac  morbosae  isolationis  (sit  venia  barbarae  voci) 
speciem  inducit.  Sublato  hocce  factorum  vitalium 
aequilibrio  processus  biochemicus  specificum  in 
modum  alteratur,  et  quidem  omnium  primo  in 
organis  periphericis  a contagio  primitus  adfectis, 
quibus  morbosa  illa  metamorphosis  per  certum 
IY.  K 

temporis  spatium  circumscribitur,  conspicuis  phae- 
nomenis destituta  (stadium  delitescentiae)$  mox  ve- 
ro per  reliquum  diffunditur  organismum,  consuetis 
luctae  febrilis  symptomatibus  in  medium  prodiens. 
Rarissimi  sunt  casus  indolis  contagiorum  adeo  de- 
leteriae , ut  paucis  momentis  contaminatio , in- 
fectio, reactio  universalis  intensissima,  ipsaque 
mors  improvisa  sequatur.  Latentem  illam  perio- 
dum, durationis  caeterum  variae,  quae  infectio- 
nem et  evolutionem  morbi  generalem  interce- 
dit, artificialis  contagiorum  insitio  optime  de- 
monstrat. 

8.  QUOMODO  CONTAGIORUM  ACTIO  SUPER  ORGANIS- 
MUM EXPLICATUR? 

26 7.  Fomites  contagiosi  volatiles  eam  habent 
ad  corpora  disposita  relationem  organico  - dyna- 
micam,  ut  non  solum  in  atriis  periphericis,  qui- 
bus excipiuntur,  specificam  determinent  metamor- 
phosin,  ceu  germen  mali  evolvendi,  sed  etiam 
reliqua  organismi  systemata  serius,  ocyusve  in 
morbosae  reactionis  sphaeram  trahant. 

268-  Triplicem  noscimus  modum , quo  stimu- 
lorum extrinsecus  adplicitorum  actio  super  ma- 
chinam animalem  diffunditur,  per  vasa  utpote 
absorbentia,  per  nervos,  et  mediante 
penetrabiiitate  dy  na  mica  massae  orga- 
nicae, cujus  ad  leges  imponderabilium  propaga- 
tio quoquoversus  efficitur  , sive  p er  por os , ut 
quondam  dixerunt,  inorganicos.  — Diversa 
potentiarum  externarum  ad  organismum  relatio, 

mechanica,  dynamica,  chemica,  vel  mixta,  ge- 
neralibus vel  particularibus  legibus  adfinitatis  et 
antagonismi  modificata,  differentem  quoque  de- 
terminat diffusionis  modum.  Qualem  vero  direc- 
tionem et  viam  contagiorum  expansio  sequatur, 
et  quomodo  adfectio  organorum  periphericorum 
in  principio  mere  topica  in  universalem  degene- 
ret luem,  disquirendum  restat. 

269*  Plurimi  medici  Humoralistarum  patholo- 
giae  addicti  5 ipseque  inter  modernos  Clariss. 
Brera,  contagia  quaevis,  et  quocunque  loco 
suscepta  per  vasa  lymphatica  absorbe- 
ri, in  circulationis  alveos  deferri , ac  sanguinem 
processui  contagioso  subjicere  docent.  Hancce 
sententiam  pluribus  quidem  argumentis  suffulcire 
et  corroborare  conati  sunt,  absque  ulla  tamen, 
ut  saltem  videtur,  difficultate  refutandis. 

270.  Contagia,  quae  ceu  producta  animalia  adeo 
facile  destruuntur,  et  in  principia  sua  resolvun- 
tur, ut  neque  digestioni  resistere  queant  (§.  255), 
multo  minus  multiplicem  et  repetitum  adsimilatio- 
nis  et  oxydationis  processum  in  systemate  lympha- 
tico et  sanguineo , digestione  adhuc  potentiorem 
perpeti  poterunt,  quin  subigantur , mutentur,  in 
partes  constitutivas  resolvantur,  suamque  natu- 
ram et  qualitatem  ex  integro  deponant.  Quo  per- 
fectior, et  magis  individuus  est  organismus,  uti 
ille  animalium  sanguine  calido,  et  praesertim 
hominis,  eo  potentius  quoque  res  externas  om- 
nes vel  in  suam  convertit  naturam,  vel  vero  e 

sphaera  propriae  activitatis  eliminat.  Secundum 
hancce  aeternam  vitae  animalis  legem  fomes  con- 
tagiosus forinsecus  susceptus  vel  in  succum  et 
sanguinem  converti,  vel  per  vias  excretorias  eji- 
ci deberet,  antequam  processui  morboso  excitan- 
do par  fuisset  5 utroque  vero  in  casu,  sive  fomes 
ille  adsimiletur,  sive  excernatur,  effectus  pari- 
ter evanesceret  causa  ablata. 

271.  Ast  admisso  etiam  contra  sanae  physio- 
logiae praecepta  casu  adverso,  contagiosam  ut- 
pote  materiem  vasis  lymphaticis  absorberi,  ac  in 
vasto  humorum  circulantium  gurgite  nullam  mu- 
tationem experiri , nemo  inficias  ibit  effectum  in- 
stantaneum  sequi,  et  prima  praecipuaque  reac- 
tionis morbosae  phaenomena  in  systemate  lym- 
phatico nasci  debere,  quod  tamen  omni  relucta- 
tur observationi. 

272.  Effectum  instantaneum  non  esse,  docet 
latens  illa  periodus,  opportunitatis  seu  delitescen- 
dae nomine  insignita,  quae  inter  momentum  in- 
fectionis et  evolutae  mctamorphoseos  morbosae 
exordium  intercedere  solet.  — Intumescentiae  ve- 
ro et  inflammationes  glandularum  lymphaticarum, 
quae  in  febribus  contagiosis  quandoque  compa- 
rent , — validissimum  sane , quo  fautores  suam 
opinionem  confirmare  adnituntur,  — neque  es- 
sentiales, neque  constantes  comites  sistunt  5 sed 
vel  ab  accidentalibus  causis,  vel  a subjecti  con- 
stitutione dependent , sola  peste  Orientis  excepta. 
Ast  neque  bubones  pcstilentiales  majorem  ad- 

serto  conciliant  probabilitatem,  secundum  nuper- 
rimas  enim  observationes  non  in  glandularum 
lymphaticarum  parenchymate,  sed  in  tela  cellu- 
lari circumflua  sedem  habent.  — - Et  si  supradic- 
ta  phaenomena  revera  compareant , potius  ab  in- 
citatione per  consensum  nervorum  diradiata,  quam 
a resorptione  contagii  immutati  derivanda  esse, 
patet  tum  ex  eo , quod  utriusque  axillae  intumes- 
cant glandulae,  licet  alterutro  tantum  brachio  in- 
sita fuerit  variola  $ tum  quod  a simplici  irritatio- 
ne panaritii , vel  ambustionis  glandulae  lympha- 
ticae tumere  soleant,  ubi  certe  nihil  resorbetur^ 
tum  denique  e longiori  temporis  intervallo , quod 
inter  infectionem  et  glandularum  irritationem  in- 
tercedit. 

275-  Si  contagia  haud  mutata  a vasis  lympha- 
ticis reciperentur,  in  massam  humorum  circulan- 
tium invehenda,  sanguis  omnino  optimum  esse 
deberet  propagationis  medium  , quod  tamen  com- 
probari nondum  potuit,  Darwini  (i)  et  H u 11- 
teri  experimenta  cum  sanguine  variolantium  in- 
fructuosa reddita  sunt.  Tentamina  feliciora  a 
F r anc.  Home  cum  sanguine  morbillis  adfecto- 
rum  instituta,  e quibus  ad  contagiosam  ejus  vir- 
tutem concludere  voluit,  potius  suspicari  sinunt, 
infectionem  per  materiam  transpirabilem  , quae 
effluenti  cruori  adhaesit,  determinatam  fuisse, 
sanguinem  proinde  nonnisi  conductorem  passi- 
vo, et  non  verum  contagii  vehiculum  habendum 
esse.  Idem  dictum  sit  de  artificiali  infectione,  quam 


1 3o  FEBRES  EXANTHEMATICAE 

Professor  Viborg  (2)  cum  sanguine  equorum, 
coryza  virulenta  adfectorum,  obtinuisse  adserit. 
Serius  plures  adhuc  patebunt  rationes , quae  im- 
munitatem sanguinis  in  febribus  contagiosis  a Clar. 
C.L.  Hoffmanno  speciatim  prolatam  evincunt. 

(l)  Darwin,  Zoonomie.  II.  Th.  33.Abschn. 

(3)  Gijtfeld,  Eijnleitung  in  ^Lie  Lqhre  von  ansteckenden 
Krankheiten.  S.  62» 

274*  Gravioris  momenti  argumentum  pro  dif- 
fusione contagiorum  per  sanguinem  illud  esse 
videretur,  quod  fetus  utero  reclusus  quandoque 
de  eodem  participat  processu  contagioso , quem 
organismus  maternus  patitur.  Opponimus  autem, 
immediatam  communionem  inter  sanguinem  ma- 
ternum et  fetalem  non  existere  5 — fetum  sae- 
pe saepius  mutationum  mere  dynamicarum  per 
animi  pathemata,  vel  morbos  nervosos  in  matris 
organismo  evolutarum  perniciem  experiri , quibus 
in  casibus  certe  nemo  sanae  mentis  sanguini  cul- 
pam adtribuere  somniabit  5 — morborum  haere- 
ditariorum  genesin  ab  aliis  legibus  vitae  animalis, 
quam  a communicatione  humorum  derivandam  es- 
se (1)5  — tandem  — nullis  adhuc  comprobatum 
esse  observationibus,  processum  contagiosum  fe- 
tus eum  illo  matris  contemporalem  fuisse  3 imo 
casus,  a medico  Lynn  in  medium  prolatus  (2), 
aperte  confirmat,  variolas  in  fetu  comparuisse, 
postquam  mater  jam  viginti  diebus  ante  eodem 
adfecta  erat  morbo.  Infectio  fetus  majori  proba- 
* bilitate  explicari  posset  e generali  metamorphosi 

morbosa  , quam  totus  organismus  maternus  subit, 
et  cujus  praesertim  systema  dermaticum,  illudque 
membranarum  mucosarum  particeps  fit,  itaque 
uteri  velamento  mucoso  non  excepto.  Postquam 
morbus  fastigium  adtigit,  per  modo  adlatas  su- 
perficies fomes  contagiosus  separari  incipit,  qui 
e mucipara  emanans  uteri  pagina  reclusum  ibi 
fetum  absque  negotio  inficere  poterit,  dummo- 
do iste  dispositione  necessaria  non  careat. 

(1)  Sprengel,  Instit.  Pathalog.  genqr.  §.42. 

(2)  Salzburg.  med.  chir.  Zeitung.  180C  Beylago  zu  Nr.  32. 

275-  Quibus  tandem  inunctiones  superficiei 
cutaneae  oleosae  ideo  infectionem  arcere  videntur, 
quod  oscula  vasorum  inhalantium  obliterando, 
contagii  resorptionem  impediant,  suam  sententiam 
eousque  defendere  non  poterunt,  donec  non  pro- 
baverint , adeo  essentialem  oeconomiae  animalis 
functionem  per  pauca  momenta  tantum  absque 
vitae  discrimine  suspendi  posse. 

276-  Si  perpendimus  nervos  primam  experiri 
stimulorum  impressionem  , atque  praecipuos  , nc 
dicam  unicos,  esse  efficientiarum  dynamicarum 
conductores,  quas  non  solum  versus  organa  cen- 
tralia systematis  sensitivi  propagant,  sed  etiam  in 
latum  diradiant,  propriam  sibi  efformando  atmo- 
sphaeramj  — si  demum  mente  pervolvimus  con- 
tagiorum volatilium  agendi  modum  neque  mecha- 
nicum, neque  stricte  chemicum  esse,  quatenus 
nec  formam  et  cohaesionem , nec  miscelam  mate- 
riae organicae , quam  immediate  pertingunt,  visi- 

bili  ratione  alterare  solent  j invito  ferme  animo  ad 
opinionem  ducimur:  diffusionem  actionis 
contagiorum  super  organismum  per 
nervos  fieri. 

277.  Id  confirmare  adhuc  juvant:  celerrimus 
quorundam  contagiorum  effectus,  quem  interdum 
momento  citius  infectionem  excipere  videmus  5 
major  contagium  suscipiendi  facilitas  sub  concursu 
earum  circumstantiarum , quae  conducentem  ner- 
vorum facultatem  intendunt,  uti  est  sensilitas  ma- 
jor, cutis  tenera,  aetas  junior,  debilitas  directa 
ejusque  causae  occasionales , praedominium  hy- 
drogenis  in  contagiorum  vehiculis , quod  elemen- 
tum cum  nervis  familiare  est,  ac  imponderabilibus 
proximum 5 symptomata  nervosa,  ceu  constantio- 
res  febrium  contagiosarum  prodromi , et  comites  5 
praevalens  passio  incitationis  vitalis  prae  illa  pro- 
cessus vegetativi  5 mors  haud  raro  pure  dyn amica, 
quae  infectos  sideratorum  more  interimit  5 tandem 
actio  contagiorum  cum  illa  imponderabilium  sum^ 
me  analoga. 

278*  Contagiorum  actionem  cum  il- 
la imponderabilium  adprime  collima- 
r e , sequentes  demonstrant  rationes : l)  Princi- 
pium activum  fomitis  contagiosi  nequaquam  in 
ejus  vehiculo  materiali,  sed  in  efficientia  dynamica 
sui  generis,  invisibili  et  imponderabili  est  quae- 
rendum, quod  viribus  expansivis,  centrifugis,  ergo 
gravitationi  contrariis  et  naturae  materiali  opposi- 
tis quaquavorsum  diffunditur.  2)  Minimus  ato- 

mus  contagii,  pondere  fere  nullus,  scintillae  lad 
modum  in  infinitum  multiplicatur,  ac  plura  millia 
hominum  inficere  valet,  quod  quidem  augmentum, 
ab  omni  materiali  indole  et  chemicis  mutationibus 
alienum,  solis  imponderabilibus  proprium  est. — 
3)  Cuncta,  quae  expansioni  favent,  uti  calor,  elec- 
tricitas  negativa,  tenebrae,  atmosphaera  humida 
et  phlogisticis  principiis  feta  potentiam  contagio-» 
ruin  intendunt,  corumque  diffusionem  promo- 
vent}— quae  vero  contractionem  cient,  uti  frigus, 
oxygenium,  et  electricitas  positiva,  contagiosos 
fomites  destruunt , vel  saltem  eorundem  vires  infir- 
mant.— 4)  Febres  contagiosae  tempore  exacer- 
bationis , sive  incitatae  expansionis  et  emanationis 
organico-dynamicae  maximum  offerunt  infectionis 
periculum.  — 5)  De  miasmatis  contagiosi  existen- 
tia  non  convincimur,  nisi  per  effectus,  quos  in 
organismo  ponit , et  per  concitatam  vim  sensiti- 
vam organi  olfactus.  — 6)  Radiantem  denique 
contagiorum  actionem  adhuc  confirmare  juvant 
metamorphoses  morbosae , quas  constanter  in  or- 
ganis periphericis  suboriri  videmus.  Centralia  or- 
gana, uti  cerebrum,  cor,  pulmones  rarissime  so- 
lum eminentioris  cujusdam  adfectionis  indicia  of- 
ferunt, atque , dato  etiam  hocce  casu , nunquam 
in  viscerum  meditullio,  sed  in  ambitu  eorum,  in 
amiculis  utpote  membranaceis,  meningibus,  pe- 
ricardio , vel  pleura  reactionis  morbosae  signa  ad- 
parent. 

279.  Comparando  potiora  atria  organismi,  qui- 

bus  contagia  suscipiuntur,  atque  effectus,  quos 
in  diversis  organis  ponunt , cum  anatomica  distri- 
butione et  physiologica  destinatione  systematis 
nervosi , absque  difficultate  ad  cognitionem  illius 
sphaerae  nervosae  pervenimus,  quae  actio- 
nem contagiorum  prae  aliis  percipit,  ulteriusque 
diradiat.  — Infectio , sive  prima  fibrae  vivae  ver- 
sus stimulum  contagiosum  reactio,  vix  non  semper 
insciis  aegris  contingit 5 processus  morbosus  ad 
sola  organa  vegetationis  et  motus  automaticos  li- 
mitatur 5 officia  cerebri  et  medullae  spinalis  illibata 
perseverant , rarioribus  tantum  morbi  gravioris  et 
anomali  casibus  exceptis  5 hinc  miasmaticae  reac- 
tionis diffusionem  noi*  per  aliam , quam  per 
sphaeram  gangliarem  fieri  facile  intelligi- 
tur,  hujus  enim  radii  per  totum  cutis  ambitum 
distribuuntur,  atque  gubernationem  vitae  organi- 
cae, sive  plasticae  pro  principe  agnoscunt  scopo. 
— Alteram  sphaeram  nervosam,  quae  contagii 
naribus,  vel  ore  excepti  actionem  experitur,  prae- 
bet par  olfactorium,  et  par  quintum, 
quae  duo  nervorum  paria,  licet  a cerebro  origi- 
nem sumant,  cum  nervis  tamen  splanchnicis  sive 
gangliaribus  plurimum  congruunt,  quoad  formam, 
structuram,  ac  intimam  relationem  cum  functio- 
nibus vitae  vegetativae, 

280-  Ad  conclusionem  igitur  pervenimus : 
contagia  primam  reactionem  in  organis  peripheri- 
cis suscitare,  quae  nonnisi  per  breve  tempus  ad 
hocce  substratum  limitata  mediantibus  nervis  mox 

supra  totum  diffunditur  organismum , hancoe  vero 
primam  diramationem  per  nervos  gangliares  fieri, 
si  miasma  cuti  adpl icatur , per  olfactorios  contra 
et  trigeminos , si  a membranis  mucosis  narium  et 
faucium  excipitur  fomes  contagiosus.  Ulterior  con- 
tagiorum diffusio  e nervis  conducentibus,  electri- 
tatis  et  caloris  more , quoquoversum  efficitur,  ita 
quidem,  ut  nullum  ferme  punctum  in  corpore  sit, 
quod  a contagioso  principio  non  penetraretur. 
„Totus  homo,  morbo  contagioso  laborans,  mor- 
bus fit.”  (S  vi  et  en.)  Pro  diversa  tamen  ad  varia 
organa  relatione  principium  contagiosum  (dyna- 
micum)  in  nonnullis  liberum  adparet  (v.  g.  in 
quibusdam  humoribus  excrementitiis) 5 in  aliis  la- 
tet occulte,  nonnisi  determinatis  circumstan- 
tiis extricandum  5 utroque  ergo  in  casu  denuo  cum 
imponderabilium  natura  exacte  collimans. 

9.  PROCESSUS  MORBOSUS,  QUEM  CONTAGIA  IN  OR 
GANIS  PERIPHERICIS  CONCITANT. 

28 1*  Symptomata  catarrhalia,  et  efflorescen- 
dae in  cute  adeo  constantes  esse  solent  febrium 
contagiosarum  satellites,  ut  vix  unam  reperias 
speciem , quae,  etsi  non  per  totum  decursum,  sal- 
tem in  primordio,  vel  in  quibusdam  stadiis  mani- 
festa irritationis  inflammatoriae  in  dermate  et  mem- 
branis mucosis  phaenomena  non  offerret.  Morbo- 
sus itaque  processus  , quem  contagia  in  organismi 
vivi  limine,  sive  in  atriis  recipientibus  provocant, 
est  processus  phlogoseos,  e signis  sibi 

propriis  haud  difficulter  dignoscendus , quem  ta- 
men nullatenus,  uti  Richtero  placuit,  in  omni 
casu  speciem  excrementi  critici  imperfecti,  sive 
metastaseos  ad  cutim  delatae  habendum  esse  cen- 
semus. 

282-  Quemadmodum  specialis  quarumlibet  in- 
flammationum indoles  et  forma  a causae  producen- 
tis et  substrati  patientis  diversitate  determinatur  5 
ita  quoque  phlogosis  miasmatico-conta- 
giosa  ex  parte  prophaseos  specificae  indolem 
specificam,  ac  sibi  unice  propriam, — ex 
parte  substrati  organici  vero  formam  parti- 
cularem, illam  quippe  phlegmhymeniti- 
dis  ac  dermatitidis  adipiscitur. 

283-  Varia  et  incomprehensibilis  hactenus  sin- 
gulorum contagiorum  erga  factores  vitales  et  di- 
versas organismi  sphaeras  relatio,  atque  electiva 
veluti  adfinitas  efficit,  ut  nunc  membrana  mucosa 
narium,  nunc  illa  fruminis,  asperae  arteriae,  aut 
bronchiorum  eminenter  adficiatur,  unde  febres 
contagiosae  modo  coryzam,  modo  anginam, 
bronchitidem,  vel  peripneumoniam  co- 
mitem habent.  — Similis  contagiorum  ad  cutem 
ejusque  strata  relatio  varias  ponit  exanthematum 
formas,  maculas,  papulas,  phlyctides, 
pustulas. 

284-  Quamquam  processus  phlogisticus,  in  iis- 
dem constanter  evolutus  organismi  sphaeris,  quae 
primam  patiuntur  contagiosi  influxus  actionem, 
arctissimum  indicat  et  supponit  nexum  dcrmatis 

ct  systematis  mucosi  cum  causa  producente  $ ni- 
hilo tamen  secius  idiopathicus  suscepti  contagii  ef- 
fectus haberi  nequit,  sed  rectius  tamquam  pro- 
ductum  specificae  metamorphoseos 
morbosae  in  toto  corpore  concitatae 
considerari  debet,  l)  Inflammatio  idiopathica  in 
illa  tantum  exsurgit  parte , quae  cum  causa  irri- 
tante in  immediatum  ponitur  conflictum,  ergo  hoc 
intuitu  semper  topicum  et  arctioribus  limitibus  cir- 
cumscriptum sistit  adfectum  5 — processus  phlo- 
gisticus  contra  in  febribus  contagiosis  supra  to- 
tum extenditur  dermatis  et  tunicarum  mucosarum 
ambitum  5 quisnam  vero  medicorum  contagii  sus- 
ceptionem in  tota  corporis  peripheria  fieri  somnia- 
bit ? — 2)  Morbus  idiopathicus  persistere  quidem 
potest  causa  amota,  nunquam  tamen  evanescit 
causa  persistente  \ — toties  autem  exanthematicas 
eruptiones  disparere  videmus  processu  miasmatico 
superstite.  — 3)  Inflammatio  idiopathica  sedem 
non  mutat 5 miasmatica  ex  adverso  metaschematis- 
mis  eminenter  est  obnoxia.  — 4)  Inter  actionem 
contagii,  momentum  quippe  infectionis,  atque  pri- 
mam inflammatoriae  reactionis  adparitionem  sem- 
per intercalare  intercedit  tempus  5 imo  in  ipso  in- 
sitionis artificialis  casu  phlogosis  miasmatica  non 
evolvitur,  nisi  post  certum  intervallum , abstrahen- 
do a transitorio  puncturae  irritamento  5 — inflam- 
mationis idiopathicae  phaenomena  adpHcationem 
causae  citissime  sequuntur. 

10.  PROCESSUS  MORBOSUS,  QUEM  CONTAGIA  IN  OR- 
GANIS CENTRALIBUS  PRODUCUNT. 

285-  Fuit  inter  modernos  praecipue  Stieg- 
litz,  qui  exanthemata  contagiosa  universim  mor- 
bos ad  solam  cutem  restrictos  habuit,  sequenti 
ratione  suam  dilucidans  opinionem : ,, Fomites  ex- 
anthematici a primo  inde  exortu  in  cute  delites- 
cunt, ibique  vigent,  et  tamdiu  inconspicua  ca- 
piunt augmenta,  donec  aegritudinem  propriam, 
seu  febrem  moliri  valeant.  Inter  morbillorum , va- 
riolarum,  et  scarlatinae  eruptionem  ex  aliis  parti- 
bus ad  cutem  nihil  advehitur,  sed  ibidem,  febris 
potestate  jubente,  mutationes  conspicuae  et  in- 
conspicuae prodeunt,  quarum  germen  in  ipsa  cute 
jam  nidulatur  , laetaque  ex  semet  ipsis  capiunt  in- 
crementa. Nihil  prorsus  ex  illa  reprimi , nihil  ad 
alium  locum  transferri , nihil  retineri  potest  5 qua- 
propter illae  aegritudines,  quae  exanthematibus 
repressis  supervenire  solent,  sequela  nequaquam, 
sed  potius  causa  sunt  (1).”  Valida  autem  contra 
hancce  Stieglitzii  sententiam  argumenta  expertis- 
simus protulit  Richterus  (2)5  remque  ultro  il- 
lustrare valebunt  tam  praemissa  alibi,  quam  secu- 
tura praecepta,  quibus  exanthematum  contagioso- 
rum pathogeniam  superstruimus. 

(1)  Stieglitz,  Vfersiich  einer  Priifung  und  Verbesscrung 
der  jetzt  gewohnlichen  Behandlung  des  Scharlachfiebcrs. 
Hannov.  1807.  S.  126. 

(2)  Richteri,  Therapia  specialis.  Tom.II.  p.218- 

28(3-  Omnis  processus  contagiosus  inchoat  in 

organis  periphericis  modo  plerumque  invisibili  $ 
clandestine  gliscens  per  reliquum  diffunditur  or- 
ganismum, donec  requisitum  energiae  gradum 
adeptus  sub  aperto  schemate  specificae  metamor- 
phoseos  morbosae,  in  penetralibus  concitatae,  ca- 
put extollat  3 inde  denuo  versus  superficiem  cor- 
poris reflectitur,  ubi  phlogoses  sui  generis  proprio 
cyclo  adstrictas,  incendit,  atque  formatione  pro- 
ducti morbosi  exstinguitur.  Qualis  nunc  sit  hujus 
specificae  et  cyclicae  metamorphoseos  natura> 
paucis  adumbrare  conabimur. 

287-  Primus,  quem  contagiorum  stimulus  su- 
per organismum  diffusus  producit,  effectus  alius 
esse  nequit,  quam  virium  vitalium  incita- 
tio aucta,  quod  quidem  ex  ratione  agendi  dy- 
namica,  et  imponderabilibus  analoga , nec  non  ex 
eminenti  heteronymia  ea  interet  naturam  huma- 
nam abunde  liquet.  Quamprimum  igitur  actio  sti- 
muli adeo  venenati  ac  deleterii  per  conducentes 
nervos  centrum  versus  propagata  fuerit,  ibidem 
irritabile  principium  provocat,  arteriosum  impri- 
mis systema  ad  vividiores  reactiones  concitat,  ae- 
quilibrium inter  singulos  factores  vitales  perturbat, 
statum  indifferentiae  inter  incitationem  et  vegeta- 
tionem tollit,  atque  generalem  illam  vitalitatis  luc* 
tam  succendit , cui  febris  nomen  tribuitur. 

288*  Quo  major  fuerit  inter  efficientiam  con- 
tagiosam et  vitalem  antithesis  et  differentia,  quo 
magis  a normali  organismi,  ejusque  virium  typo 
abluserit  illa  mutatio  , quam  fomes  contagiosus  in 

corpore  infecto  producere  nititur,  eo  vividior  quo- 
que incendi  debebit  virium  vitalium  conflictus.  In- 
de evenit , quod  nonnullae  febres  contagiosae  per 
totum  decursum  moderatam  virium  exorbitantiam, 
aliae  enormem  hyperstheniae  gradum  offerunt)  in 
aliis  denuo  libera  vis  vitalis  reactio  supprimitur^ 
vel  plane  exhauritur,  atque  nunc  debilitatis  spu- 
riae , nunc  verae , et  quidem  plurimum  indirectae 
originem  determinat.  Quum  autem  illa  heterony- 
mia  inter  vim  organicam , et  potentiam  contagio- 
sam non  semper  a reali  miasmatis  virulentia,  sed 
multo  crebrius  a diversa  ac  mere  relativa  subjecti 
receptivitate,  nec  non  ab  accidentalibus,  quae  eam 
modificant,  circumstantiis  dependeat,  sponte  li- 
quet , statum  incitationis  vitalis,  qualiscunque  de- 
mum fuerit,  nunquam  essentialem  et  immutabilem 
processus  miasmatici  characterem  per  totum  morbi 
decursum  constituere , excepto  solo  febrium  con- 
tagiosarum exordio,  quod  semper  virium  reactione 
incitata  distinguitur, 

289-  Quaelibet  igitur  febris  contagiosa  sub  de- 
cursu nunc  hypersthenica,  nunc  asthenica  fieri 
potest , quin  intimam  suam  mutet  naturam  5 cuivis 
enim  practico  notum  est,  idem  seminium  contagio- 
sum in  diversis  individuis  diversi  characteris  febres 
producere.  Toties  typhus  nervosus  putridum  con- 
citavit, variola  benigna  in  malignam  transivit,  et 
vice  versa,  sub  diverso  circumstantiarum  lateralium 
concursu.  — Si  perpendimus , solam  quantitati- 
vam  incitationis  vitalis  deflexionem  in  plus , vel  in 

minus  nullatenus  sufficere  ad  tantas  adeoque  di- 
versas et  specificas  modificationes  processuum 
miasmaticorum  concipiendas,  sed  necessario  ad 
qualitativas  vitae  et  organismi  vivi  alterationes  re- 
curri debere,  sponte  corruit  doctrina  Incitabili- 
starum,  qui  febres  contagiosas  morbis  simpliciter 
dynamicis  accenserunt. 

290.  Sub  insigni  illa  lucta,  integritatem  vitae 
conservare  nitente,  quae  in  systemate  arterioso  et 
nervoso  orsa  brevi  super  reliqua  protenditur  sy- 
stemata organica,  processus  vegetationis 
necessario  in  mutuum  trahi  debet 
commercium,  omnem  enim  actionem  dynami- 
cam  intensiorem  et  diuturniorem  chemicae  con- 
stanter sequuntur  mutationes.  Sanguis  ideo 
phlogisticam  contrahit  erasi n,  intensi- 
tati  reactionis  arteriosae  respondentem , quae  ta- 
men sub  continuato  expansionis  abnormis  dominio, 
atque  uberiori  principiorum  phlogisticorum  evolu- 
tione serius  ocyusve  nisum  in  liquatio- 
nem c o n t r a h i t/ atque  specificas  secretionum 
qualitates  determinat.  Pro  diversitate  elementi 
praevalentis,'  hydrogenii,  azoti,  carbonii  diversae 
induci  videntur  liquationis  formae  5 nunc  hydro- 
pica, uti  in  scarlatina,  nunc  septica,  uti  in  ty- 
phis, nunc  purulenta,  uti  in  variolis.  — Plurimum 
vero  ad  alterationem  processus  plastici  contribuit 
cutis  polaritas  inversa,  et  conducendi  facultas  in- 
fracta , e pervicaci  ariditate  et  calore  mordaci  fa- 
cile dignoscenda,  unde  fit,  ut  accumulata  princi- 
IV.  L 

pia  phlogistica  tanto  facilius  nova  inire  possint 
connubia , atque  toti  massae  organicae  alienam 
imprimant  conditionem,  licet  non  semper  visibilem. 

291.  Praevalentem  huncce  nisum  in  liquatio- 
nem comprobant:  facilis  febrium  contagiosarum 
in  asthenicum  et  putridum  statum  transitus  5 phlo- 
goseos  comitis  in  gangraenam,  vel ichorosam  sup- 
purationem mutatio  3 incitata  saepe  saepius  illorum 
humorum  secretio,  qui  e phlogisticis  conflantur 
elementis,  uti  v.  g.  bilis  5 insignis  efficacia  acido- 
rum 5 atque  praeceps  defunctorum  putredo. 

292*  Autonomam  igitur  et  specificam  metamor- 
pbosin  morbosam,  quam  miasmata  contagiosa  in 
organismi  penetralibus  inducunt,  consistere  sup- 
ponimus in  generali  virium  organica- 
rum certamine  cum  principio  conta- 
gii dynamico,  sub  praevalente  tamen 
semper  factoris  expansivi  energia, 
atque  in  vegetationis  processu  ita  al- 
terato, ut  in  determinatas  liquatio- 
num species  emergat  nisus. — Turbatum 
hocce  inter  incitationem  et  vegetationem  aequili- 
brium melius  restitui  nequit,  quam  per  formatio-' 
nem  recentis  producti  e superfluis  elementis  con- 
flandi, quod  natura  expultrix  per  definita  eliminare 
studet  colatoria  5 tali  pacto  oppressa  factoris  con- 
tractivi  actio  emancipatur , atque  minans  massae 
organicae  liquatio  arcetur,  efficientia  plastica  pri- 
stinum vigoris  normalis  gradum  adepta.  — ,, Illud 
„prope  certum  videtur , ait  eximius  Burscrius, 

,,quod  in  hujusmodi  morbo  (febre  petecchiali)  ali- 
quid heterogeneum  peculiaris  venenatae  et  in- 
„ cognitae  naturae  a reliquis  humoribus  secernitur, 
„propelliturque  ad  cutim.” 

2Q3-  E praemissis  intelligi  poterit,  cur  omnes 
circumstantiae  , quae  expansionis  nisum  promo- 
vent, uti  calor,  effluvia  mephitica,  usus  spirituo- 
sorum  et  narcoticorum,  electricitas  negativa,  vel 
etiam  illae , quae  inflammabilium  emanationem 
praepediunt,  uti  pertinax  cutis  ariditas,  maximum 
in  febribus  contagiosis  adducant  detrimentum  5 — 
insigne  contra  emolumentum  praestent  praesidia, 
quae  contrarios  exerunt  effectus , uti  frigus , aer 
purus,  substantiae  oxygenio  divites, 

294*  Licet  omnis  metamorphosis  a volatilibus 
inducta  contagiis  tantam  universitatem  habeat,  ut 
vix  locus  sit  in  corpore,  qui  de  ea  non  participa- 
ret 5 consuescit  tamen  modo  unum,  modo  alterum 
systema  organicum  eminentiorem  offerre  reactio- 
nem , e specifica  quadam  relatione  erga  fomitem 
ipsum  concipiendam  5 uti  mox  symptomata  nervo- 
sa, mox  inflammatoria,  mox  illa  processus  plastici 
alterati  praevalent. 

295*  Causa  proxima  specificae  illius  mutatio- 
nis, quam  organismus  infectus  subit,  fundatur  in 
specifica  differentia  et  heteronymia  inter  princi- 
pium vitale , et  efficientiam  dynamicam  contagii, 
atque  in  continuo  et  reciproco  utriusque  nisu , se 
vicissim  destruendi,  vel  adsimilandi.  Quidquid 
igitur  eam  dissimilitudinem  et  dichostasiam  inten- 

dit,  acriorem  suscitare  juvat  conflictum,  majorem- 
que  ponit  aequilibrium  restituendi  difficultatem. 
Inde,  uti  jam  alibi  memoravimus,  intelligitur,  cur 
contagia  exotica  nobis  advecta  in  principio  strages 
maximas  edant$  ea  vero  ratione,  qua  per  replica- 
tam regenerationem  plura  individua  pertransive- 
runt,  et  naturae  nostrae  magis  liomogenea  evase- 
runt, de  prima  sua  malignitate  plurimum  amittunt. 
Concipitur  pariter,  cur  Europaei  in  zonis  torridis 
endemica  ibi  contagia  facilius  contrahant,  iisque 
multo  gravius  prehendantur,  quam  indigeni,  uti 
id  de  febre  flava  compertum  habuerunt  H u m- 
bold  et  Bompland.  Ad  infirmandam  illam  he- 
teronymiam  nulla  potentior  habetur  circumstantia, 
quam  morbus  semel  exantlatus  , atque  insitio  ar- 
tificialis vel  ejusdem,  vel  analogi  morbi,  quod 
quidem  vaccinationis  in  variolis  arcendis  et  miti- 
gandis efficacia  abunde  confirmat. 

296*  Quemadmodum  duae  adfectiones  univer- 
sales in  eodem  spatio  et  tempore  existere  neque- 
unt (1),  ita  etiam  processus  miasmatico  - contagio- 
sus unius  generis  contemporalem  alius  evolutio- 
nem excludit.  Hosty,  Bergius  et  Crui  k- 
shank  repetitis  evicerunt  observationibus  in- 
oculationem variolae  in  aegris  morbillo  adfectis 
vel  incassum  tentatam  fuisse,  vel  nonnisi  hocce 
ultimo  adfectu  protinus  devicto  variolosas  proru- 
pisse pustulas.  Quod  autem  febres  contagiosae  re- 
vera universales  praebeant  adfectus,  ostendunt: 
syndrome  phaenomenorum  5 decursus  cyclicus  j 

incrementum  corporis  praecox,  quod  in  juvenibus, 
postquam  convaluerunt , haud  raro  sequi  videmus  ; 
mutatus  in  adultis  character  moralis , atque  insig- 
nis earundem  febrium  efficacia  in  eradicandis  ma- 
lis chronicis,  quare  merito  depuratoriae  dicun- 
tur.— Quo  magis  morbus  quidam  a febris  conta- 
giosae natura  distat,  eo  facilius  cum  ista  copulari 
potest j nihil  enim  obstat,  quominus  corpora  in 
eodem  tempore  et  spatio  plures  subeant  mutatio- 
nes , dummodo  harum  qualitates  notabilem  ha- 
beant differentiam  (ita  v.  g.  idem  corpus  una  cale- 
re, lucere,  olere  et  electricum  esse  potest).  Inde 
fit,  ut  non  desint  exempla  copulae  febris  conta- 
giosae cum  morbo  contagioso  chronico } crebrio- 
res vero  sunt  complicationes  cum  processibus  mor- 
bosis e semicontagio  oriundis  5 atque  creberrimae 
cum  morbis  longe  alius  indolis  et  originis. 

(1)  Brandis,  Patliologie.  Kopenh.  1815.  S.  157- 

2t)7.  Specifica  igitur  metamorphosis,  quam  vo? 
latilia  inducunt  contagia,  est  processus  morbosus 
universalis,  vere  diathesicus  (recentiorum 
quorundam  idiomate  utendo)  5 ergo  processus  vi- 
talis abnormis,  propriis  obediens  legibus,  propriis 
phaenomenis  distinctus , ac  propria  generans  pro- 
ducta $ ast  ad  solam  restringendus  vitam  corporis 
humani  organicam , quum  functiones  animales 
proprie  tales  (sensus  externi,  mens,  voluntas,  mo- 
tusque arbitrarii)  nunquam  patiantur,  nisi  secun- 
dario, et  in  casu  anomaliae.  — Quod  nullus  ad- 
fectus  cerebralis  aut  medullaris  contagiosam  con- 

trahere  valeat  indolem  (si  psychicum  ac  mere  mo- 
taphoricum  contagium  excipiamus),  rursus  confir- 
mat arctissimum  nexum  contagia  inter  et  sphae- 
ram organicam,  seu  vegetativam  vitae  animalis. 

2ij8-  Regeneratio  contagiorum  me- 
diante processu  morboso  , quem  in  organismo,  et 
speciatim  in  systemate  vasorum  capillarium  ipsa- 
met  induxerunt,  ex  iisdem  principiis  concipi  po- 
test, quibus  primigenam  eorundem  evolutionem 
illustrare  studuimus.  — Communis  doctrina  adsi- 
milationis , quae  miasmata  in  sanguine  regenerari 
suadet,  sponte  corruit , si  perpendimus  humorum 
dignitatem  ita  circumscribendam  esse,  ut  frui  qui- 
dem eos  vita,  sed  minori  tantum  gradu,  neque 
per  se  morbos  pati  admittatur , et  si  addimus  in 
sanguine  nullam  substantiam  animalem,  sive  nor- 
malem , sive  abnormem , praeformatam  existere. 
Sanguis  nonnisi  prima  elementa  et  conditiones  dy- 
namicas  largitur,  quae  ad  formationem  producto- 
rum adeo  differentium  requiruntur  5 ipsa  autem 
elformatio  unice  per  diversam  organorum  secer- 
nentium , eorumque  systematis  capillaris  vitalita- 
tem perficitur.  Prouti  principium  cholicum,  uri- 
cum, saliva,  lac,  sperma,  etc. , ita  etiam  substan- 
tiae abnormes,  uti  pus,  ichor,  ipsique  fomites 
contagiosi  productum  sistunt  secretionis,  nunc  ad 
vitae  normalis  leges  procedentis,  nunc  specifico 
modo  alteratae. 

2Q9-  Particularis  relatio  organi  secernentis  ad 
elementa  in  sanguine  praeexistentia  specialem  do 

terminat  secreti  humoris  naturam,  quae  jam  ad 
phlogisticam  , jam  ad  oxygenatam  inclinat  $ hancce 
informatam  adfinitatem  nonnulli  processus  morbo- 
si quidem  intendere,  aut  minuere,  ast  vix  un- 
quam invertere  valent,  unde  etiam  fomites  con- 
tagiosos ex  illis  tantum  emunctoriis  separari  vide- 
mus, quae  phlogisticis  principiis  eliminandis  prae- 
sunt, et  particularem  cum  specifica  eorum  natura 
relationem  chemico  - dynamicam  agnoscunt,  vide- 
licet e superficie  cutis  et  membranarum  mucosa- 
rum. Ob  eandem  rationem  humores,  in  quibus 
positiva  praevalet  aquae  forma,  uti  v.  g.  urina, 
succus  gastricus,  lacrymae,  contagiosum  ingenium 
non  acquirunt.  — Renes  non  solum,  verum  etiam 
cunctas  reliquas  species  glandularum  separa- 
tioni fomitum  contagiosorum  impares  esse  cre- 
dimus, 

500-  Tempus  regenerationis  congruit  cum  ma- 
turatione processus  morbosi  5 incipit  cum  ^tadio 
acmes,  viget  quam  maxime  tempore  criseos,  at- 
que continuat  decrescendo  per  indeterminatam 
declinationis  partem,  donec  tandem  convalescentia 
subintrante  processus  morbosus,  et  una  cum  illo 
facultas  propagandi  exstinguatur.  Convalescentes 
nullum  amplius  regenerant  contagium,  et  nonnisi 
per  fomitem  corpori  et  vestibus  adhaerentem,  con- 
ductoris passivi  instar,  disseminationi  obsecundant. 

Ii.  NATURA  CONTAGIORUM,  ET  QUAE  INDE  FLUIT, 
INFECTIONIS  THEORIA. 

501.  Incomprehensibilis  natura  contagiorum 

omnis  quidem  aevi  medicorum  adtentionem  merito 
excitavit , eosque  in  diversas  abripuit  opiniones, 
maxima  tamen  parte  steriles , ac  illuminati  saeculi 
nostri  principiis  nullatenus  conformes. 

302.  Veteres,  qui  morbos  contagiosos  ab  epi- 
demicis distinguere  nesciverunt,  pravas  aeris  qua- 
litates pro  generali  pestilentiarum  causa  habue- 
runt. Vigentibus  serius  pathologiae  humoralis  prin- 
cipiis , essentia  contagiorum  in  diversa  humorum 
animalium  depravatione,  acrimoniisque  specificis 
quaerebatur,  atque  processus  morbosus,  quem 
generant,  fermentationis  species  declaratus  est, 
quam  sententiam  inter  alios  Sennertus,  Ett- 
miillerus,  Fromondius,  Laubender,  We- 
dekind  et  C re  11  (1)  in  medium  protulerunt, 
hodierno  tamen  aevo  oblivioni  merito  traditam. 

(1)  Fr.  Crell,  Diss.  contagium  vivum  lustrans.  Helmst.  1768* 

303*  Ab  illo  tempore,  quo  chemica  ars  gigari- 
teis  promota  passibus  corporum  organicorum  ele- 
menta constitutiva , horumque  proportionem  et 
naturam  exactius  determinare  cepit,  nova  affulsit 
illustrando  contagiorum  ingenio  spes.  — Omnes 
C h e m i a t r i in  eo  conveniunt,  quod  fomitem 
contagiosum  pro  infla mmabili  agnos- 
cunt principio  diversis  sub  formis  et  connu- 
biis  extricato.  LathamMitchill  et  Salito  n- 
stall  gas  nitrosum  oxydatum  5 Valentin  et 
Hartmann  gas  hydrothionicum  )Van  Mons  et 
Ackermann  hydrogenium  carbonatum  3 S t e f- 
fens  et  Marcus  nunc  hydrogenium,  nunc  azo- 

tum } Authenrieth,  Roeschlaubet  Gut- 
f e 1 d rrtateriem  quandam  absolute  anoxydantem 
generalem  contagiorum  basim  declararunt.  Alii 
denuo  singulis  miasmatum  speciebus  diversas  phlo- 
gisticorum  uniones  tribuere  voluerant  (H  ari  es), 
uti  scarlatinae  hydrogenium  cum  azoto,  typho  hy- 
drogenium  cum  carbonio,  sulfure,  vel  gas  nitro- 
so. — Multiplicantem  vero  contagiorum 
vim  soli  tribuunt  humorum  adsimila- 
t i o n i , quam  Roboretus,  Domling  etCap- 
p e 1 jam  suo  tempore  declararunt  3 chemicam  vi- 
delicet supponunt  adfinitatem , qua  similia  ele- 
menta eliciantur,  quemadmodum  fermentum  toti 
panificio  suam  qualitatem  impertit. 

304.  Potiora  argumenta,  quibus  fautores  hanc- 
ce  opinionem,  sive  theoriam  chemica  m suf- 
fulcire adnituntur  in  sequentibus  consistunt : ^Pri- 
migena contagiorum  evolutio  sub  iisdem  accidit 
conditionibus,  quae  inRammabilium  genesi  aus- 
cultant. 2)  Eminens  contagiorum  virtus  est  ex- 
pansionem organicam  incitare , eamque  omnes 
infirmant  potentiae,  quae  contractionem  cient. 
3)  Omnis  processus  contagiosus  nisum  in  liqua- 
tionem ponit.  Collimant  plurimum  effectus  con- 
tagiorum cum  illis  narcoticorum,  quorum  prae- 
valens elementum  est  hydrogenium  3 contagia  enim 
volatilia  nervos  proxime  et  perniciose  adficiunt, 
viresque  facile  prosternunt.  5)  Fomites  contagio- 
si non  per  alias  vias  organismum  infectum  dese- 
runt, quam  quae  in  statu  salutis  principia  phlo- 
gistica  eliminare  consuescunt. 

505-  Utut  validis  hisce  argumentis,  pluribus- 
que aliis,  a Clariss.  Hartmanno  (i)  sueta  sua 
perspicacia  in  medium  prolatis,  nil  objicere  va- 
leamus 5 deflectimus  tamen  ab  exposita  theoria 
chemica,  quatenus  praedominium  unius  alteriusve 
elementi  phlogistici  ad  solum  vehiculum, sive  ad  ma- 
teriale substratum  contagii  restringimus,  activum 
autem  ac  vere  contagiosum  principium  aitioris  or- 
dinis, dynamicum,  et  imponderabile  esse  statuimus. 

(1)  Ilartmann,  Theorie  des  anstechenden  Typhus. 

30(5*  Si  fomites  contagiosi  cum  supradictis 
substantiis  phlogisticis  identici  forent , etiam  eos- 
dem effectus  producere  deberent  $ quod  tamen 
experientiae  aperte  repugnat  5 nullus  enim  mor- 
bus ab  hydrogenio,  azoto , vel  carbonio  induc- 
tus eam  acquirit  proprietatem , ut  sanis  commu- 
nicetur individuis  mediante  specifico  elemento, 
quod  ipse  genuit.  Porro  febres  contagiosae  omni 
pnomento  artificialiter  construi  possent,  si  vel  hy- 
dro genium  , vel  azotum  essentiam  contagiorum 
constitueret.  Tandem  principia  phlogistica  non 
offerunt  talem  ad  organismum  relationem,  ul  pro- 
clivitatem in  eundem  processum  secunda  vice  sub- 
eundum exstinguant.  — Insuffientem  igitur  credi- 
mus quamlibet  theoriam  , quae  contagiorum  na- 
turam e solis  legibus  chemicis  et  materialibus  ex- 
plicare contendit. 

307.  Omne  miasma  contagiosum  est  substantia 
animalis,  quae  duobus  componitur  clementis ; u n o 
materiali,  palpabili , ponderabili  , altero 

immateriali,  invisibili,  dynamico,  imponde- 
rabili,  quod  quidem  cum  priori  in  arctissimo  exis- 
tit  vinculo , sub  certis  tamen  circumstantiis  etiam 
in  distans  activum  reddi  potest  (1). 

^l)  Val.  ab  Hildenbrand,  uber  den  ansteckenden  Ty- 
plius.  Wien  1815.  S.  112. 

308-  Vehiculum  mate  riale,  cujus  gratia 
contagium  in  spatio  et  tempore  existit , est  sem- 
per  humor  quidam  in  superficie  corporis  externa 
secretus  , nunc  liquidus , nunc  vaporosus , cui  ta- 
men adhuc  natura  animalis,  proinde  et  certus 
gradus  plasticitatis  competit,  (Hartmann)  ex 
albuminis  praesentia  facile  colligendus } ipsa  enim 
materies  perspirabilis,  ex  aegris  contagio  infectis, 
emanans  juxta  experimenta  Mose  at  i floccos 
praesentavit,  condensato  muco  similes,  si  frigidis 
corporibus,  v. g.  globis  vitreis  supra  lectum  sus- 
pensis excepta  fuerit.  — Inter  consueta  contagio- 
rum  vehicula  (Trager)  referimus  mucum,  1 y m- 
pham  puriformem,  pus,  saniem,  et  m a- 
teriem  perspirabilem. 

50t).  Mucus  in  omnibus  quidem  febribus 
miasmaticia  contagiosam  induit  virtutem , specia- 
tim  vero  in  illis  morbis,  qui  membranas  mucosas 
principale  et  unicum  agnoscunt  substratum,  uti 
ophthalmoblennorrhoea  , coryza  virulenta,  dysen- 
teria , etc.  — Eminentem  vero  inficiendi  faculta- 
tem contrahit  illa  pituita , quae  ex  organo  imme- 
diate contaminato , et , sub  decursu  processus 
miasmatici,  prae  aliis  adfecto  separatur,  quod 
maxime  de  contagiis  imperfectis  valet, 

310.  Lympha  puriformis,  pus,  ctsa- 
n i e s illorum  contagiorum  substratum  materiale 
sistunt , quae  processum  inflammatorium  altioris 
gradus  in  dermatico  concitant  systemate,  suppu- 
ratione vera  aut  spuria,  exulceratione,  vel  gan- 
graena terminandum,  uti  essent  contagia  variolae 
humanae  verae  et  spuriae,  pestis  bubonicae  etc. 

311.  Materies  perspirabilis  demum, 
quae  per  totam  corporis  et  organorum  spiritum 
ducentium  superficiem  forma  vaporis  secedit,  sub 
frigidiori  temperatura  in  guttas  colligenda , com- 
munissimum largitur  infectionis  fomitem.  — Hu- 
mores contra  animales  cum  praevalente  positiva 
aquae  forma,  uti  lac,  lacrymae,  succus  gastri- 
cus , urina , a contagioso  principio  aegerrime  in- 
quinantur, ac  ideo  vehicula  nunquam  praebent. 

312-  Si  perpendimus  mox  enarratas  humorum 
secretoriorum  species,  sive  contagiosa  polleant 
virtute,  &ive  ea  destituantur,  nullam  visibilem  offer- 
re discrepantiam,  ipsamque  analysin  chemicam  e 
muco  contagioso  non  alia  principia  extraxisse, 
quam  quae  in  muco,  contagiosa  virtute  experte, 
deprehendi  solent  5 si  adtendimus,  fomites  conta- 
giosos per  concitatam  in  organismo  sano  infec* 
tionem,  vel  per  amissionem  facultatis  infectricis 
nihil  de  proprio  amittere  pondere,  imo  molecu- 
lam  ponderis  ferme  nullius  gravissimos  effectus 
in  quamplurimis  individuis  producere  posse,  in- 
vito animo  ad  conjecturam  ducimur:  princi- 
pium contagiosum  nequaquam  in  substrato 

materiali,  sed  in  efficientia  quadam  d y- 
namica,  imponderabili,  quae  priori  inhae- 
reat, consistere  debere. 

313.  Sicuti  quaevis  fere  potentia  dynamica 
specificam  relationem  cum  quopiam  organo  sen- 
sifero agnoscit,  lux  cum  oculo,  sonus  cum  aure, 
calor  cum  nervis  gangliaribus 5 ita  principium 
activum  contagiorum  energiam  orga- 
ni o 1 f a ct  us  per  eminentiam  su  sc  it  a t,  atque 
hoc  intuitu  (habito  nempe  qualitatis  sensibilis  re- 
spectu) cum  effluviis  odoriferis  (Riech- 
prineip)  proxime  congruit»  Omnes  emunc- 
tae naris  observatores  in  eo  conveniunt,  quod 
diversae  febrium  contagiosarum  species  , v.  g.  va- 
riolae , morbilli , scarlatina  * specificos  spargunt 
odores,  ab  expertissimo  Heim  nuper  optime  di- 
stinctos. — Ita  quoque  atmosphaera  cubilium , in 
quibus  plures  typho  exanthematico,  pestilentiali, 
vel  gangraena  nosocomiorum  adfecti  decumbunt, 
tetri  aliquid  olere  solet.  Sudorem  aegrorum  febre 
flava  decumbentium  odorem  piscium  putridorum 
eructasse , Robert  Jackson  retulit,  dum  eum 
morbum  in  insula  Dominica  grassantem  observa- 
vit. — Fodore  foetorem valdopere ingratum  per- 
sensit, ac  si  e combusto  gas  carbonico  - phospho- 
rato  prodiisset,  cum  febris  pestilentialis  Anno  1800 
Nicaeae  desaeviit*  — Referente  Campcro  va- 
riolae summum  offerunt  inficiendi  periculum, 
quando  halitus  aegrorum  grave  olet.  — Testibus 
C.  L.  Hoff manno  et  Haygarthio  typhi  et 

variolarum  contagia  per  aerem  azoticum  facilius 
Conducuntur , quemadmodum  odores  penetran- 
tiores. 

3 14-  Negari  nequit  proprietatem  corporum 
odoriferam  a praedominio  elementorum  phlogi- 
sticorum,  et  speciatim  hydrogenis  determinari  5 
activum  tamen  principium,  quod  nervos  olfacto- 
rios ferit,  imponderabile  potius  habendum  est, 
fragrantes  enim  substantiae  , etsi  auras  longe  late- 
que  impraegnaverint,  nil  de  proprio  amittunt  pon- 
dere, neque  ponderosiora  evadunt  corpora  ino- 
dora, licet  intolerabili  imbuta  sint  foetore,  aut 
fragrantia.  — Analogiam  tandem  inter  principium 
olidum  et  contagiosum  confirmare  adhuc  juvat 
eminens  frigoris  etoxygenii  vis  in  contagiis  aeque, 
ac  odoribus  infirmandis,  nec  non  Brugmanni 
observatio,  quae  contagium  gangraenae  nosoco- 
mialis  ea  ratione , qua  odorem  perdidit,  inficiendi 
quoque  facultatem  amisisse  docuit  (1), 

(1)  Brugmann  et  Delpech,  uber  den  Hospitalbr&nd. 

Jena  1816-  §.45- 

315.  Plures  quidem  medici  actionem  contagio- 
rum volatilium  illi  imponderabilium  non  absimilem 
esse  agnoverunt,  nosque  ipsi  hancce  non  praeter« 
videntes  analogiam  scitu  necessaria  suo  loco  sub- 
junximus (§.  278)*  Io  definienda  vero  intima  natura 
hujus  efficientiae  dynamicae  inter  se  discrepant 
auctores,  quatenus  nonnulli  eam  cum  electrico, 
alii  cum  magnetico  fluido,  et  alii  denuo  cum  bio- 
tico  principio  identicam  esse  pronunciarunt. 

5lO-  Qui  actionem  contagiorum  cum  ilia  elec- 
tricitatis  comparant;  sequentibus  innituntur 
argumentis:  Ubicunque  pestiferi  morbi  grassantur, 
electricitas  negativa,  teste  Thouvenelio,  prae- 
dominari  solet.  Figurae  electropliori  subito  eva- 
nescunt  ab  influxu  vaporum  oxymuriaticorum  et 
nitrosorum , quibus  insignis  competit  contagia  de- 
struendi virtus.  Walt  herus,  se  faciliorem  infec- 
tionem observasse , credit , dum  galvanica  im- 
praegnatio  praegressa  esset.  Certum  est , oleo  et 
adipe  conductionem  galvanicam  impediri  5 B a 1 d- 
wini  observationibus  oleosae  unctiones  etiam 
egregium  suppeditant  remedium , pestis  infectio- 
nem arcendi.  Non  desunt  tandem  testimonia  subi- 
taneae percussionis , quam  infecti  a typho , vel 
peste  perceperunt,  ac  si  fulmine  icti  fuissent. — * 
Haec  omnia  tamen  nonnisi  analogiam  utriusque 
principii  (imponderabilis) , nullatenus  vero  idem 
ticam  naturam  evincere  poterunt  5 electricitatisi 
enim  effectus  ubique  sunt  iidem,  constantes,  adeo- 
que  generales , ut  in  omnibus  corporibus , vivis 
et  mortuis,  organicis  et  anorganicis  easdem  leges 
sequantur,  contagia  ex  adverso  in  vivis  tantum,  ac 
peculiari  organisatione  et  dispositione  praeditis 
corporibus  reactiones  suscitare  valent,  et  quidem 
ita  specificas,  ut  per  nullam  electricitatis  speciem 
consulto  produci  possint. 

517.  Pariter  praepostera  videtur  Troxleri 
conclusio , contagia  magnetismo  subjicienda 
esse,  quoniam  magnes  eorum  more  qualitatem 

suam  in  infinitum  fere  auget  et  multiplicat  5 mag- 
netismi  enim  idem  ubique  est  effectus,  miasmatum 
contagiosorum  vero  diversissimus.  Insuper  magne- 
tismi  activitas  nulla  ratione  separari  (isolari)  po- 
test 5 de  contagiis  contrarium  valet. 

318-  Quum  igitur  contagiorum  agendi  modus 
neque  cum  illo  electricitatis , neque  cum  illo  mag- 
netismi,  multo  minus  autem  cum  effectibus  lucis 
et  caloris  aequiparandus  sit,  et  tamen  efficientiae 
cuidam  dynamicae  ac  imponderabili  adscribi  ne- 
cessario debeat,  ad  alius  generis  principium  dy- 
namicum  concludere  cogimur. 

51Q.  Contagia  id  sibi  privum  habent,  quod  me- 
diante eodem  processu  morboso,  quem  suscitant, 
iterum  regenerantur,  sui  simile  progignunt,  ac 
ejusmodi  per  organismos  vivos  transitu  ex  mini- 
mo , nullius  quasi  ponderis  atomo  in  infinitum 
multiplicantur,  — proprietas,  quae  nullis  sane, 
quam  organicis  competit  corporibus  $ — contagia 
sunt  producta  vitae  animalis,  quibus  adhuc  cer- 
tus plasticitatis  gradus  inestj  — ergo  conta- 
giis character  organicus  necessario  t r i- 
buendus,  qui  praeter  determinatam  materiae 
formam  et  miscelam,  simul  praesentiam  princi- 
pii d y n a m i c i includit , nomine  biotici,  seu 
vitalis  insigniti.  Haecce  idea  de  natura  or- 
ganica contagiorum,  ab  observatione  et  sanae 
physiologiae  praeceptis  petita  , utut  antiquiorum 
adtentionem  non  prorsus  effugerit,  recentiori  in- 
primis  aevo  magis  excoli  cepit,  fecundam  ster- 
nens pro  miasmatogenia  illustranda  viam. 

320.  Qui  organicam  contagiorum  naturam  de- 
fendunt, medici  in  duas  differentes  digladiantur 
sententias  3 nonnulli  enim  fomites  contagiosos 
a 11  i m a 1 c u 1 a propria,  jamjam  organisata 
et  viva , alii  germina  latentia  ( keimungs- 
fahige  Materien,  schlummernde  Keime) , sive 
materiem  animalem  prolificam  et  fe- 
cundantem declararunt.  Quid  alterutra  o f- 
ferat  veri,  aut  hypothetici,  exactior  docebit  ana- 
lysis. 

321-  Inter  antiquos  jam  L u c r e t i u s,  Var- 
ro, Columella,  et  Vitruvius  prima  rudi- 
menta theoriae  seminii  vivi  posuerunt, 
animalcula  quaedam  minuta  supponentes,  quae 
oculis  percipi  non  possint,  et  per  aera  dispersa 
intus  in  corpora  per  os  et  nares  perveniant,  at- 
que pestilentiales,  difficilesque  morbos  efficiant. 
Hujus  hypotheseos  labentis,  imo  a Galeni  tem- 
poribus usque  ad  Sennerti  aevum  oblivioni  tra- 
ditae, Restauratores  valentissimi  seculo  decimo 
septimo  fuere  R.  P.  A th a n asiu s Kirc  herus 
Jesuita  doctissimus  (1),  etChrist.  Langius  (2)  3 
serius  Cogrossius(3),Vallisnerius,  L an- 
cisius, Linnaeus  (4),  P 1 e n c i t z (5)  et  W i c fi- 
ni a n n 3 nuperrime  Scuderi(6),  Henricus 
Acerbi  (7),  et  Mylius  (8)  eandem  ideam  de- 
nuo  in  memoriam  revocarunt,  diversis  sane  uten- 
tes argumentis.  Reponunt  quippe  causam  proxi- 
mam et  effectricem  contagiorum  in  animalculis 
minimis,  vivis,  parasyticis,  quae  sub  datis  circum- 
IV.  M 

stantiis  in  corpore  humano  nidificant , explican- 
tur, multiplicantur,  aliisque  individuis  per  con- 
tactum communicantur; 

(1)  Kircheri,  Scrutinium  'physieo- medicum  contagiosae 
luis , quae  pestis  dicitur.  Romae  l608* 

(2)  Langii  Pathologia  animata.  1 688» 

(3)  C.  F.  Cogrossi,  Nuova  idea  dei  male  contagioso  de’ 

buoi.  Milanoi7l4* 

(4)  Exanthemata  viva  Diss.  in  Ainoenitat.  acad.  T.  5.  p.  92. 

(5)  Plencitz,  Tractatus  de  contagio. 

(6)  T.M.  Scuderi,  Elem.  physiolog.  et  patholog.  Cati- 
nae 1815- 

(7)  Enrico  Acerbi,  Dottrina  dei  morbo  petecchiale.  IVlt- 
lano  1822. 

(8)  InHarles  Rheinischen  Jahrbiichern.  B.VI. 

322*  Abstinendo  ab  omni  prolixiore  refutatio- 
ne theoriae  contagii  vivi,  praecipua  adducere  ju- 
vabit argumenta,  quae  hypotheticum  ejus  valo- 
rem  protinus  evincunt.  - — Quodvis  animal,  etsi 
mere  infusorium  foret,  habet  determinatam,  e 
solidis  et  fluidis  compositam  organisationem,  quae 
in  fomitibus  contagiosis  desideratur.  — Si  causa 
contagiorum  proxima  in  animalculorum  congerie 
consisteret , quae  in  corporis  superficie  nidificant, 
effectus  non  alius,  quam  topicus esse  posset  3 eo 
enim  momento , quo  insectulorum  illorum  tran- 
situs in  massam  sanguinis  cogitaretur,  etiam  eo- 
rundem mors  supponi  deberet , quum  nulla  sub- 
stantia composita,  et  multo  minus  ens  quoddam 
vivum  in  circulationis  torrente  suam  integritatem 
conservare  possit.  — E contagio  vivo  neque  de- 
terminatus cyclus  febrium  contagiosarum,  neque 

regularis  exanthematis  eruptio,  quae  v.  g.  in  va- 
riolis  semper  a facie  orditur,  neque  spontanea 
morbi  (absque  remediis)  solutio,  neque  immu- 
nitas residua  explicationem  admittunt.  — Quo- 
modo conciperetur  exanthematis  abitus , quem 
toties  observare  licet,  morbo  nondum  soluto,  cau- 
sa proinde  superstite  ? — Cur  remedia,  quae  ver- 
mes passim  necant,  febres  exanthematicas  trun- 
care, atque  reproductionem  contagii  impedire 
nequeunt? — Ultima  tandem  ratio,  quae  omnem 
verosimilitudinis  umbram  tollit,  est  mere  fictitia 
illorum  animalculorum  suppositio , quae  nec  lyn- 
ceis  fautorum  ipsorum  oculis,  quantumvis  vividae 
imaginationis  vi  animatis , nec  microscopiorum 
adminiculo  distingui  potuerant;  sunt  ergo  entia 
imaginaria,  somnii  et  phantasiae  producta.  Qua- 
propter absurdum  foret  existentiam  entium  cor- 
poreorum supponere  velle,  quae  sensus  nostros 
fugiant;  simili  enim  jure  etiam  omnes  reliquae 
potentiae  invisibiles  ad  animalcula  non  visibilia 
reduci  possent. 

323.  Quod  in  nonnullis  fomitibus  contagiosis, 
uti  v. g.  in  viro  scabiei,  manifesta  adpareant  ani- 
malcula (Acarus  exulcerans) ; ex  eo  nondum  li- 
cet, eorum  praesentiam  ad  omnia  reliqua  exten- 
dere contagia.  An  quid  detexeris  in  nonnullis, 
quod  in  pluribus  detegere  nequiveris,  id  bono 
animo,  sapientique  consilio  de  tota  rerum  uni- 
versitate adfirmabis?  — Caeterum  ipsum  scabiei 
acarum,  quemadmodum  plures  alias  vermicuio- 

rum  species,  quales  in  pure,  sanie,  spermate 
passim  nascuntur,  potius  effectum  altioris  nisus 
formativi,  dissimilationis  atque  generationis  ae- 
quivocae , quam  mali  causam  proximam  declarare 
fas  est. 

324*  Corruente  igitur  hypothesi  de  contagio 
vivo,  et  stante  nihilo  minus  contagiorum  natu- 
ra organica  in  alteram  necessario  verti  cogimur 
sententiam,  quae  fomitem  contagiosum  prin- 
cipium animale  fecundans  declarat,  totumque 
infectionis  actum  cum  generatione  comparat. 
Hancce  theoriam,  quam  praeeunte  Bachio(i), 
Reimarus,  Autenrieth,Brandis,  Goe- 
den,  Harles,  Kieser,  aliique  recentiorum 
sunt  amplexi , nobis  quoque  plurimum  arridere 
fatemur,  quatenus  plurima  sane  adduci  possunt 
argumenta,  quibus  evincitur  contagiorum  produc- 
tionem et  reproductionem  iisdem  subjacere  legibus 
iisdemque  determinari  conditionibus,  quibus  pro- 
cessum generationis  subjectum  esse  novimus.  — 
En  potiores  stabilitae  theseos  rationes : 
t (1)  Bach,  Specimen  de  morbis  contagiosis.  Halac  1804. 

325*  I.  Morbi  contagiosi  entium  organicorum 
instar  producuntur,  et  quidem  duplici  modo  $ vel  per 
epigenesin,  vel  per  generationem  secundariam  $ ge- 
nerati semel  in  infinitum  fere  regenerantur.  — 
Quemadmodum  organismi  tantum  imperfectiores 
per  generationem  acquivocam  nasci  solent,  perfec- 
tiores contra  semper  e generatione  secundaria  pul- 
lulant 5 ita  etiam  contagia  imperfecta  saepissime 

sponte  nasci  videmus,  perfecta  vero  (saltem  in 
plagis  temperatis)  plerumque  nonnisi  e genera- 
tione secundaria  scaturiunt.  — Notari  tamen  de- 
bet, primum  productum  generationis  originariae 
non  esse  fomitem,  sed  morbum  contagiosum , cujus 
ope  ipse  fomes  efficax  separatur. 

32(l.  II.  Ad  quamvis  genesin  secundariam  re- 
quiritur conflictus  inter  duos  organismos  synony- 
mos  (quoad  genus)  vivos,  quorum  unus,  posi- 
tivus, principium  prolificum  generat  et  separat 
(mas)  5 et  alter,  negativus,  genituram  recipit 
et  sibi  adsimilat  (femina).  — Primum  momentum 
sistit  organismus  infectus,  qui  semen  morbidum, 
contagium  videlicet  separat 5 alterum  praebet  or- 
ganismus inficiendus,  qui  semen  contagiosum 
recipit.  Ex  hocce  conflictu  duali  nascitur  produc- 
tum n6vum,  genitoribus  prorsus  simile,  organis- 
mus nimirum  contagiosus.  — Medium  vero , quod 
utriusque  mutuam  actionem  determinat,  est  conta- 
gium ipsum , geniturae  virilis  ad  modum  vehiculo 
materiali, et  principio  activo  dynamico  conflatum. 

327.  III.  Generatio  secundaria,  tamquam  pro- 
ductum processus  vitalis,  nonnisi  inter  organismos 
vivos  locum  habere  potest;  — contagiorum  pro- 
ductio eandem  sequitur  legem.  Ideo  vita  cessan- 
te fomites  contagiosi  neque  generantur , neque 
ultro  generant;  cadavera  nec  inficiunt,  nec  inficiun- 
tur, licet  aliorum  corporum  mortuorum  instar  con- 
taminari , ac  passivi  conductores  esse  possint. 

528*  IV.  Quemadmodum  productum  genera- 

tionis  secundariae  semper  organismis  generantibus 
simile  est 5 ita  quoque  contagia  nunquam  alius 
generis  progignunt  morbum,  quam  cujus  sobo- 
lem  sistunt,  ergo  semper  synonymum. 

329-  V.  Quo  major  organismorum  homony- 
mia,  eo  facilior  per  eorum  unionem  evadit  pro- 
pagatio ) quapropter  morbi  e contagiis  perfectis  ul- 
tra speciem  humanam  non  propagantur,  nisi  fors 
artificiali  insitione , atque  peculiari  circumstan- 
tiarum concursu.  Ipsa  semicontagia  inter  mam- 
miferas  tantum  serpunt  bestias,  animalibus  frigi- 
di sanguinis  et  plantis,  naturae  nimis  heterony- 
mae,  prorsus  innocua,  nisi  actionem  pure  che- 
micam  vehiculi  excipiamus. 

330-  VI.  Non  omnis  copula  evadit  fecunda, 
etsi  spermatis  efficacia  in  dubium  vocari  nequeat  5 
nunc  enim  femina  impraegnatur  , nunc  polluitur 
tantum  5 — pariter  non  quivis  organismus  conta- 
gio contaminatus  inficitur. 

33 1*  VII.  Semen  prolificum  nonnisi  vita  ad 
requisitum  perfectionis  culmen  elata  generatur  et 
secernitur  $ — ita  quoque  febres  contagiosae  in 
stadio  acmes  et  criseos , ubi  summa  incitationis 
auctae  et  nisus  plastici  energia  viget,  infectionis 
periculo  eminent. 

332.  VIII.  Contagium  collimat  cum  genitura 
virili , quod  ejus  principium  dynamicum  expansi- 
vum  etiam  in  distans,  ergo  ultra  vehiculi  mate- 
rialis confinia  activum  est 5 agnoscit  igitur  atmo- 
sphacram  contagiosam,  aurae  seminali  analogam, 

quae  halitu  ferme  imponderabili  germen  futuri 
producti  ponit. 

333.  IX.  Ratio  quantitatis  in  nullum  venit  cen- 
sum , minimus  enim  atomus  fomitis  contagiosi 
ad  gravissimum  morbum  producendum  sufficit, 
atque  mirifici  augmenti  capax  est  5 — simili  ratior 
ne  exiguam  spermatis  moleculam  plurimis  ovis  fe- 
cundandis sufficere , Spallanzanii  experimen- 
ta abunde  docuerunt. 

334.  X.  Prouti  inter  duos  organismos  vivos 
non  omnino  homonymos,  dummodo  proxime  ad- 
fines  sint,  generatio  hybrida  locum  habe- 
re potest,  ipsum  que  productum  hybridum  quan- 
doque ulterius  generat  3 ita  etiam  idem  casus  in 
morbis  contagiosis  obtinet.  Hancce  progeniem 
concipimus,  si  organismus  recipiens  (negativus) 
jam  ab  alia  contagii  specie  infectus  est,  quin  ta- 
men adhuc  processus  morbosus  plene  eruperit  3 
vel  si  eundem  morbum  contagiosum  jam  alias  su- 
bivit (durchgeseuchte  Individuen)3  vel  demum  si 
contagio  humana  sub  transitu  per  bruta  specifi- 
cam suam  indolem  quodammodo  mutant.  Exem- 
pla contagii  hybridi  offerunt  varicella , variola  vac- 
cina spuria , rubeola. 

335-  XI.  Omnes  conditiones  externae,  quae 
fertilitati  et  generationi  originariae  universim  fa- 
vent , etiam  contagiorum  productionem  et  multi- 
plicationem promovent  3 unde  in  aestuoso  coelo, 
ubi  processus  organicus  in  plantis  aeque  , ac  in 
animalibus  insignem  energiae  gradum  adipiscitur, 

et  sub  innumeris  exsurgit  formis,  contagiorum 
potiorum  incunabula  merito  reponuntur.  Infusoria, 
mucores,  et  contagia  sub  iisdem  circumstantiis 
nasci  videmus. 

330-  XII.  Spermati  virili  tantus  inest  vis  forma- 
tivae  gradus,  ut  infusoria  (cercarias)  ibidem  con- 
stanter generari  videamus  } idem  observare  licet 
in  nonnullis  fomitibus  contagiosis.  Ita  in  viro  sca- 
biei speciem  acari,  in  pure  variolae  vaccinae  cor- 
puscula quaedam  sphaerica , ceu  prima  organisa- 
tionis  rudimenta  (Sacco)  armatus  oculus  detegit, 
quin  tamen  ideo  haecce  epigeneseos  producta  pro 
ipso  elemento  fecundante  et  multiplicante  agnos- 
cere conveniat. 

337.  XIII.  Unica  qualitas  sensibilis,  cujus  ope 
efficientia  dynamica  contagiorum  in  sensus  cadit, 
est  odor  particularis}  unicum  itaque  organon  sen- 
sitivum, quod  cum  contagiis  in  relatione  dynamica 
existit , est  olfactus  5 atque  hoc  intuitu  denuo  cum 
graveolentc  spermate  virili  collimant. 

338*  XIV.  Genitura  et  contagium  sunt  producta 
secretionis  determinatae}  prior  secretionis  norma- 
lis , abnormis  alterum } neutrum  vero  in  sanguine 
praeexistit , qui  elementa  tantum  , viresque  pri- 
mitivas subministrat  per  vitalitatem  specificam  or- 
ganorum secretoriorum  (normalem  in  primo  casu, 
morbosam  in  altero)  in  novas  formas  unienda. 

339.  XV.  Totum  munus  generationis  ad  vitam 
organicam  pertinet}  — morbi  contagiosi  pariter 
solam  vitam  vegetativam,  processum  scilicet  pia- 

sticum,  motus  automaticos  et  sensum  communem 
respiciunt  5 quivis  autem  morbus  reproductionis 
ideam  multiplicationis  includit. 

340.  XVI.  Producta  generationis  in  omnibus 
vitae  stadiis  cum  febribus  contagiosis  maximam 
offerunt  analogiam.  — Momento  fecundationis 
respondet  infectio}  graviditati,  vel  periodo 
incubationis  tempus  delitescentiae,  sive 
opportunitatis^  fetui  in  lucem  edito  morbi 
invasio}  aetatibus  progredientis  evolutionis 
stadium  incrementi}  aetati  virili,  atque  fa- 
cultati propagativae  una  evolutae  stadium  ac* 
mes}  senectuti  decrementum}  morti  salus 
aegri  ad  pristinum  restituta. — Proces- 
sus igitur  contagiosus , est  processus  evolutionis 
organicae  regulariter  progredientis , iterumque 
regredientis. 

341.  De  qualicunque  sermo  sit  theoria,  prae- 
ferri semper  merebitur  illa,  quae,  minoribus  ob- 
jectionibus obnoxia , ortum  , phaenomena  et  car- 
dinem rei  ad  amussim  explicat , quin  cum  ra- 
tionalibus et  exploratis  scientiae  fundamentis  ei; 
praeceptis  collidat } — quapropter  etiam  praemis- 
sam miasmatogeneseos  theoriam , e principiis  vitae 
erutam , quae  infectionem  et  generationem  (An- 
steckung  und  Zeugung)  ceu  processus  organicos 
homonymos,  identicos,  iisdem  legibus  guberna- 
tos, fomitemque  contagiosum  pro  specie  geniturae 
fecundantis  considerat,  amplecti  non  displicuit, 
quousque  saltem  argumentum  adeo  abstrusum  me- 
liorem statuere  vetat. 

342»  Quomodo  eveniat,  morbos  e perfectis 
contagiis  oriundos  sub  opposita  elimatura,  anni 
temporum,  aliarumque  circumstantiarum  ratione 
autonomam  suam  conservare  naturam,  atque  per 
seculorum  seriem  immutatos  regenerari?  — Cur 
contagia  perfectiora , in  nostris  saltem  terris,  non- 
nisi per  generationem  secundariam  multiplicentur, 
semicontagia  vero  infusoriorum  adinstar  per  epi- 
genesin  nascantur  ? — Cur  contagia  non  in  aliis 
animalibus,  quam  in  sanguine  calido  praeditis,  ge- 
nerentur ? — . Cur  specifica  illa  metamorphosis, 
quam  contagia  volatilia  cient,  determinatum  ex- 
currat cyclum , ac  ad  solam  vitam  vegetativam  li- 
mitetur ? — Cur  exantlata  febris  contagiosa  im- 
munem  reddat  organismum  eadem  repetito  sub- 
eunda ? — rogas.  En  tot  aenigmata  , quae  nonnisi 
praemissis  principiis  solvi,  vel  aliqua  saltem  ra- 
tione illustrari  poterunt. 

343.  Immunitas  nonnullorum  hominum  in  con- 
tagiis suscipiendis  nulli  alii  statui  melius  aequipa- 
rari  posset,  quam  sterilitati  feminarum,  cujus 
causa  proxima  vel  in  absoluto  organismi  muliebris 
vitio , vel  vero  in  mere  relativa  et  individuali  an- 
tipathia , mox  perenni , mox  temporaria  est  quae- 
renda. Nonnullae  feminae  steriles  manent,  quali- 
cunque demum  connubant  viro  5 aliae  e contrario 
steriles  diu  habitae  brevi  concipiunt,  quampri- 
mum virum  mutant  5 vel  etiam  ab  eodem  mascu- 
lo, cujus  amplexibus  per  annos  absque  fructu 
succubuerunt,  tandem  fecundantur,  postquam  ni- 

mirum  illam  contrahere  potuerant  reciprocam  re~ 
lationem  organico  - dynamicam  , quae  ad  forman- 
dum germen  requiritur.  — Pari  ratione  nonnulli 
homines  quorumlibet  contagiorum,  vel  saltem  cer- 
tarum specierum  insidiis  per  totum  vitae  curricu- 
lum impunes  resistunt  5 alii,  postquam  per  menses 
incolumem  in  nosocomiis  conservarunt  salutem, 
inopinate  succumbunt  5 alii  denuo  infectionem  qui- 
dem non  effugiunt,  hujusque  communiora  prae- 
ludia  sat  clare  patefaciunt , peculiaris  autem  idio- 
syncrasiae  gratia  embryonis  morbosi  evolutioni  et 
maturationi  adeo  obstant,  ut,  abortientis  feminae 
instar,  ab  infesto  hospite  brevi  liberentur. 

344-  Quamvis  nullus  negare  ausim,  immunita- 
tis rationem,  docente  Sprengelio,  in  pecu- 
liari humorum  (adjungo  et  solidorum)  mixtione 
aegerrimae  mutanda , vel  capacitate  conducendi 
impedita  latere  posse,  proximam  tamen  causam 
potius  in  defectu  relationis  organico  - dynamicae 
inter  principium  contagiosum  et  bioticum  reponere 
vellem.  — Quatenus  omnis  actionis  dynamicae  ra- 
tio in  antithesi  et  heteronymia  factorum  invicem 
colluctandum  fundatur  5 eatenus  etiam  concipi  po- 
test, cur  febris  contagiosa  semel  exantlata  dispo- 
sitionem in  eandem  subeundam  plerumque  exstin- 
guere , vel  saltem  infirmare  soleat  5 tollitur  enim 
per  processum  miasmaticum,  in  toto  organismo 
concitatum,  illa  differentia  et  antinomia,  sine  qua 
conflictus  dynamicus  locum  habere  nequit.  Con- 
tagium ipsum,  ejusdem  processus  miasmatici  pro- 

ductum , indifferens  evadit  stimulus , nullisque 
reactionibus  provocandis  par,  nisi  post  longam 
annorum  seriem , vel  per  circumstantias  nobis  ad- 
huc ignotas  inducta  illa  indifferentia  pedetentim 
deleatur.  Eadem  ex  ratione  intelligitur  quadante- 
nus , cur  in  corpore  semel  infecto,  licet  continua- 
to ejusdem  contagii  influxui  exponatur,  nulla  re- 
cens infectio,  sive  supersaturatio  (Uebersattigung), 
veluti  species  superfetationis  contingere  possit. 

345-  Haec  tamen  omnia  unice  de  contagiis  vo- 
latilibus, processum  morbosum  universalem,  seu 
evolutionem  in  toto  organismo  pathologicam  pro- 
vocantibus dicta  sunto  $ miasmata  fixa  enim , quae 
in  determinatis  tantum  partibus  et  sphaeris  orga- 
nicis reactiones  mere  locales  suscitant,  tot  alias 
illibatas  relinquunt  corporis  provincias,  in  quibus 
omnino  recentis,  sive  simultaneae,  sive  succeda- 
neae infectionis  possibilitas  admittitur. 

NOSOGRAPHIA  GENERALIS  FEBRIUM  GONTA- 
GIOSARUM. 

34(5.  Inter  essentiales  characteres  febrium  con- 
tagiosarum posuimus  cyclum  determinatum,  nulla 
arte  abbreviandum,  propriisque  stadiis  distinctum, 
quorum  seriem  modo  singillatim  percurrere  opor- 
tet. Totus  decursus  a primo  infectionis  momento 
ad  plenariam  morbi  resolutionem  usque  in  se- 
quentia dirimitur  stadia,  quae  cunctis  febribus 
criticis  propria  sunt: 

OPPORTUNITAS. 

547-  Nomine  opportunitatis,,  sive  dcli- 

tescentiae  insignimus  latentem  illam  perio- 
dum, quae  inter  infectionem  et  primam  morbi 
explosionem  intercedit.  — Infectio,  tanquam  con- 
flictus dynamicus  inter  contagium  et  organismum 
vivum  , est  opus  unius  momenti,  quod,  veluti  con- 
ceptio, insciis  plerumque  aegris  contingit.  Pauci 
solum  habentur  casus  aegrorum , qui  hocce  infec- 
tionis momentum  indicare  valent,  vel  saltem  su- 
spicantur in  gratiam  insolitae  cujusdam  sensatio- 
nis improvise  obortae , quam  mox  cum  ictu  elec- 
trico, mox  cum  perceptione  aurae  narcoticae,  do- 
lorisve  pungentis  comparant.  Diversa  exempla  ab 
Orraeo,  Helmontio,  Robertsonio,  Lar- 
reyo  et  Bouquevillio  notata  inveniuntur  (1). 

(1)  Bernhardi  , Handbuch  der  Contagienlehre.  S.  90. 

348.  Non  solum  relativa  contagiorum  actio,  sed 
quam  maxime  natura  eorum , seminiis  organicis 
prorsus  analoga,  efficit,  ut  effectus  conspicui  non- 
nisi post  datum  temporis  intervallum  sequantur, 
cujus  d u r a t i o pro  diversitate  fomitis  contagiosi, 
dispositionis,  aliarumque  circumstantiarum  nunc 
ad  paucas  limitatur  horas,  nunc  ad  plures  dies, 
rarissime  tamen  ultra  hebdomadam  extendi  solet. 

34Q.  Ab  illo  inde  temporis  momento,  quo  virus 
contagiosum  cuidam  corporis  parti  inflictum  est, 
phaenomena  quaedam,  prodromorum  nomine 
nota,  in  conspectum  prodeunt,  quae  plerumque 
adeo  generalia  sunt,  ut  nullatenus  latentis  contagii 
indicia  offerant,  sed  laesam  simpliciter  functio- 
num integritatem  et  harmoniam  significent.  -Quan- 

doque  tamen  miasmaticam  infectionem  divinare 
nos  sinunt  symptomata  quaedam  nervosa , aliis 
morbis  inconsueta , qualia  ebrietati  levi , vel  toxi- 
cationi  narcoticae  propria  esse  solent  5 uti  lassitu- 
do ingens  , et  insuperabilis  ad  motum  inefrtia,  te- 
mulentia , vertigo,  oculorum  obnubilatio,  insom- 
nia terrifica,  anorexia,  inquietudo,  anxietas,  nau- 
sea, vomitus,  animi  desponsio,  cutis  ariditas,  quae 
omnia  praeconceptum  timorem  tanto  magis  corro- 
borare juvant,  si  aliae  causae,  similibus  turbis  con- 
citandis pares,  non  innotescunt , et  si  fundata  con- 
jectura, vel  persuasio  praegressi  commercii  cum 
hominibus  aut  suppellectilibus  infectis  accedit. 
Ex  hocce  stadio  adhuc  reditus  in  salutem  conce- 
ditur. 

INVASIO. 

350*  Quamprimum  aegri  limina  morbosae  evo- 
lutionis per  totum  organismum  diffusae  ingrediun- 
tur, cujns  primordium  horrores  patefaciunt,  nul- 
lus amplius  datur  exitus  , nisi  per  crisin  , vel  per 
mortem.  Hocce  stadium  invasionis  in  febribus  con- 
tagiosis nil  peculiaris  ofFert,  praeter  perseverantia 
opportunitatis  symptomata,  atque  ordinarios  fri- 
goris febrilis , plus  minusve  intensi,  comites.  Pro- 
uti  vel  solemnis  et  unicus  horror,  vel  repetitae 
horripilationes  morbum  ordiuntur,  ita  etiam  du- 
ratio  exordii  variat , a paucis  horis  ad  integrum 
nycthemerum  protracta. 

INCREMENTUM. 

351-  Phaenomena^  quae  increscente  malo 


ET  EXANTHEMATA  ACUTA. 


191 


evolvuntur , generalem  non  solum  totius  machinae 
animalis  revolutionem  , sed  etiam  specialem  sin- 
gularum organismi  sphaerarum  passionem  aperte 
indicant.  Incenditur  calor  universalis,  ingratus 
plerumque , et  urens , comite  siti  intensa , cepha- 
lalgia, cutisque  siccitate  5 emicant  sueti  coryzae 
satellites , narium  oppilatio  et  ariditas , anosmia, 
sternutamenta,  suffusio  et  illacrymatio  oculorum  5 
augentur  intensitate  praecursores,  quippe  temu- 
lentia, carebaria,  vertigo,  nausea,  vomitus  5 com- 
parent exanthematis  varii  vestigia , cujus  eruptio- 
nem tensio  , pruritus , vel  ardoris  sensus  praece- 
dit 5 pulsuum  frequentia,  plenitudo,  et  robur, 
vitalisque  turgor  auctus  systematis  arteriosi  reac- 
tiones vividiores  abunde  testantur  5 quandoque 
symptomata  nervosa  altioris  ordinis  adsociantur, 
uti  delirium,  sopor,  convulsiones. — Pro  diversi- 
tate relationis  specificae,  quam  certa  contagia  cum 
organismi  systematibus  et  organis  contrahunt,  to- 
picae hinc  inde  evolvuntur  phlogoses,  nunc  in 
faucibus,  trachea,  pulmonibus,  nunc  in  hepate, 
intestinis,  glandulis  lymphaticis,  etc. , quarum 
praesentia  specialem  determinat  febris  contagiosae 
formam.  Inde  liquet,  characterem  praevalentem 
esse  inflammatorium , nunc  simplicem,  nunc  ner- 
voso complicatum.  Id  denique  notandum  venit, 
quod  febres  contagiosae  ab  initio  libenter  cum 
gastrica  incedunt  illuvie , in  decursu  vel  sponte 
dissipanda,  vel  aptis  remediis  removenda,  quin 
primitiva  passio  in  sua  progressione  turbetur. 

352-  Duratio  hujus  periodi,  quae  stadium 
ebullitionis,  et  eruptio  nis  exanthematicae 
complectitur,  a tribus  ad  septem  dies  extenditur, 
pro  diverso,  quo  processus  miasmaticus  eget  ad 
sui  perfectionem,  tempore. 

353*  Quandoque  vires  vitales  jam  primis  morbi 
diebus  collabuntur,  a nimia  contagii  venenositate 
pessundatae  , quem  praecocem  , improvisum  , ac 
absque  causa  patente  obortum  virium  lapsum,  m a- 
lignitatem  nominant  practici,  mortis  plerum- 
que inevitabilis  tristem  nuncium. 

ACME. 

554‘  Ad  summum  culmen  evectus  et  maturatus 
processus  morbosus  non  solum  characteres  sibi 
privos  in  omni  extensione  patefacit,  sed  etiam 
generationis  facultatem  adipiscitur,  unde  in  hocce 
stadio  eminet  infectionis  periculum.  Status  vi- 
rium vitalium  in  periodo  fastigii,  sive  con- 
sistendae mox  primitivam  exorbitantiam  modera- 
tam, vel  enormem  conservat,  mox  in  debilitatem 
vergit,  spuriam,  vel  realem.  Per  totum  processus 
miasmatici  decursum  peculiaris  viget  in  expan- 
sionem nisus,  atque  continua  ferme  emanatio 
(Ausstromen) , unde  factoris  contractivi  potentia 
reprimitur,  et  quidem  tanto  magis,  quo  minus 
cutis  sicca,  et  in  conductionis  munere  impedi- 
ta secessum  principiorum  expansivorum  et  diffla- 
bilium  permittit.  Pro  speciali  ingenio  contagii, 
e jusque  ad  organismum  vivum  relatione,  hujus 

debilitatis  spuriae,  sive  oppressae  virium  vitalium 
actionis  phaenomena  nunc  ad  solum  limitantur 
systema  arteriosum , nunc  etiam  ad  nervosum  pro- 
tenduntur, quemadmodum  id  in  typhis  constanter 
accidit.  — Diutius  suppressae , vel  a contagii  vi- 
rulentia nimis  accensae  vires  tandem  exhauriuntur, 
atque  in  pessimam  astheniae  indirectae  conditio- 
nem conjiciuntur. 

355*  Vegetationis  alteratum  munus 
nunc  clarius  innotescit  e specifico  odore,  quem 
aegri  spargunt,  e nisu  in  liquationem , e phaeno- 
menis et  productis  inflammationis  comitis  catar- 
rhalis  et  dermaticae,  e maturatione  vesicularum 
et  pustularum,  e secretione  muci  puriformis,  lym- 
phae acrioris,  puris,  ichoris , quae  species  humo- 
rum maximam  acquirunt  inficiendi  potestatem,  etc. 
Singula  phaenomena , quae  in  hocce  stadio  sub 
manifestis  exacerbationibus  et  remissionibus  de- 
currente emicant,  specifico  febris  contagiosae  cha- 
racteri respondent. 

356*  Stadium  acmes,  quod  periodum  flores- 
centia e,  suppurationis,  et  stadium  ner- 
vosum quarundam  febrium  includit,  per  tres, 
quatuor,  septemve  dies  excurrere  solet,  prouti to- 
tus cyclus  metamorphoseos  morbosae  in^ra  sep- 
tem, vel  quatuordecim  dies  absolvitur. 

CRISIS. 

357-  Sub  acerrimo  vires  vitales  inter  et  princi- 
pium contagiosum  certamine  posterioris  adsimila- 
IV.  N 

tio,  destructio,  vel  eliminatio  succedit,  quod  qui- 
dem beneficum  naturae  munus  nunc  unica  explo- 
sione decisiva,  nunc  pluribus  repetitis  conatibus 
perficitur , atque  levantibus  evacuationibus  pristi- 
nam functionum  harmoniam  restituit.  Potiores 
crises  fiunt  per  urinas,  per  secretionem  muci, 
per  sudores,  et  per  epidermidis  emortuae  separa- 
tionem, quibus  secretionum  productis,  urina  ex- 
cepta , fomes  contagiosus  inhaeret.  — Si  organa 
emunctoria  eliminando  producto  morboso , et  cor- 
pori, ut  ita  dicam,  defaecando  imparia  fuerint, 
vicariae  concitantur  reactiones,  phlogoses  me- 
tastaticae, nunc  lethales,  nunc  salutares , pro 
nobilitate  organi,  quod  emunctorii  vices  agit. 

DECREMENTUM. 

358-  Ratio  decrementi  plerumque  dependet  ab 
efficacia  naturae  in  processu  morboso  citius  se- 
riusve  truncando,  a gravitate  et  indole  morbi,  at- 
que a particularibus  circumstantiis  secundis,  aut 
sinistris.  — Placantur  pedetentim  reactiones  vi- 
rium ea  proportione,  qua  per  producta  elimina- 
ta processus  morbosus  infirmatur  5 redeunt  func- 
tiones ad  normam  sub  continuatione  benefica- 
rum excretionum 5 cutis  desquamatur;  latex  lym- 
phaticus, vel  purulentus,  qui  e ruptis  vesiculis 
et  pustulis  transsudavit,  ab  accessu  aeris  incru- 
stas coit,  quibus  deciduis  subjecta  cutis  ad  con- 
solidationem disponitur.  In  quibusdam  tamen  ca- 
sibus, utut  princeps  perfecte  devictus  sit  morbus. 

fatalia  remanent  posthuma,  quae  recens,  sub  op- 
timo rerum  adspectu,  discrimen  minantur. 

CONVALESCENTIA. 

359.  Morbi  gradui,  indoli,  extensioni,  malig- 
nitati respondet  etiam  promptior , vel  tardior  vi- 
rium et  organismi  refectio,  postquam  omnes  eva- 
nuerunt devictae  febris  satellites.  Quamquam  in 
convalescentibus  dispositio  in  morbum  vix  supe- 
ratum exstincta  est,  remanet  tamen  haud  exigua 
propensio  ad  alius  generis  mala  contrahenda, 
quam  praesertim  virium  notabilis  detritus,  ac  su- 
perstes erethismus  fovet  5 unde  solertissima  incul- 
cari debet  injuriarum  vitatio.  — Nonnulla  sympto- 
mata ad  seram  usque  convalescentiam  perdurare 
consueverunt,  uti  lassitudo,  temulentia,  memo- 
riae hebetudo,  sensilitas  moralis,  proclivitas  in 
pathemata,  facilis  cordis  palpitatio,  pulsuum  fre- 
quentia, desquamatio  cutis,  defluvium  capillorum,, 
oedema  pedum. 

DECURSUS  ANOMALUS. 

360*  Etiamsi  febres  contagiosae  proprie  tales 
specificum  suum  characterem  sub  qualibuscunque, 
imo  oppositis  circumstantiis  conservent,  pluribus 
tamen  subjiciuntur  variationibus  et  anomaliis,  qua- 
rum ratio  in  climate,  anni  tempore,  influxibus 
cosmicis,  constitutione  epidemica  vel  endemica, 
in  subjecti  diversitate,  ejus  temperamento,  idio- 
syncrasiis,  vitae  genere,  aetate,  morbis  perpessis, 

in  diversis  epigenematibus  fortuitis,  complicatio- 
nibus , nec  non  in  ipsa  therapia  prava  latent.  — 
Inde  evenit,  quod  eadem  febris  contagiosa,  quae 
tempore  hyemis,  maxime  in  subjectis  plethoricis 
characterem  inflammatorium  altioris  gradus  offert, 
dyscrasia  sanguinis  phlogistica,  arteriosae  reac- 
tionis exorbitantia  insigni,  atque  topicis  inflam- 
mationibus gravissimis  stipatum  , — quod  eadem, 
inquam,  febris  latrante  Syrio  in  subjectis  exhau- 
stis, faventibus  aerumnis,  miseria,  annonae  ca- 
ritate , animi  desponsione , aere  pravo  etc.  in  sta- 
tum liquationis  et  debilitatis  summae  converti- 
tur, vel  vero  de  charactere  epidemico,  gastrico, 
bilioso , typico , aliove  participat.  Ipsius  lunae 
imperium  in  pestem  orientalem  ab  Orraeo  et 
Ch enoto,  in  febrem  flavam  a Jachsonio 
confirmatum  fuit. 

o6l.  Aliud,  praeter  varios  characteres  febriles, 
anomaliae  genus  offert  status  exanthematis,  quod 
vel  prorsus  desideratur,  vel  prorumpere  cuncta- 
tur, et  irregulari  serie  propullulat,  vel  nimis  cito 
evanescit,  efflorescentiis  parasyticis  commiscetur, 
vel  demum  insolitos  exulcerationis , aut  gangrae- 
nae exitus  petit. 

362*  Anomalum  pariter  decursum  reddunt : 
insuetae  organorum  passiones,  encephali,  cordis, 
pulmonum,  hepatis,  etc.  5 morbi  summa  maligni- 
tas $ nec  non  ex  adverso  levitas  tanta,  ut  aegri 
omnis  fere  febrilis  incommodi  expertes  morbum 
extra  lectum  superent,  exemplo  variolae  benignae, 
atque  typhi , ambulatorii  dicti. 

terminationes; 

3(j3.  Transitus  febrium  contagiosarum  in  sa- 
lutem contingit  sub  iisdem  conditionibus,  iis- 
demque  modis,  quibus  febres  criticas  universim 
resolvi  novimus.  Princeps  sanationis  opus  perfi- 
ciunt vires  medicatrices  naturae , artis  auxiliis, 
vel  circumstantiis  faventibus  debite  directae  5 ete- 
nim aequilibrium  inter  factores  vitales  restituendo 
morbosam  organismi  infecti  metamorphosin  ex- 
stinguunt , atque  principia  abnormia  in  penetrali- 
bus et  ambitu  corporis  generata  et  uberius  adcu- 
mulata  vel  adsimilant , vel  sub  certis  formis,  sco- 
riae instar,  versus  peripheriam  pellunt  et  eliminant. 

36 4-  Quandoque  febres  contagiosae  vere  de- 
puratoriae  evadunt,  chronicas  labes  diversi 
generis  eradicant,  salutem  priori  meliorem  addu- 
cunt, atque  nutritionis  munus  in  junioribus  expe- 
diendo incrementum  corporis  promovent. 

365.  In  casu  funesto  febres  et  inflammationes 
contagiosae  necem  parant  nunc  repentinam, 
nunc  lentam,  et  quidem  l)  Per  sublatam 
functionem  organi  nobilioris,  encephali, 
aut  pulmonum,  unde  mors  apoplectica,  vel 
suffocativa.  Prior  mox  a phlogosi  graviori, 
illiusque  communissimo  exitu,  hypcclepsi,  mox 
vero  a viribus  nervosis  nimis  vehementer,  aut  ni- 
mis diu  excitatis , suppressis , ac  tandem  exhau- 
stis dependet , haud  raro  primis  jam  morbi  diebus 
obtinens  (sideratio  m ia  s m atica) 5 posterior 
turgore  inflammatorio  pulmonum  inducitur.  — 

2)  Per  debilitatem  universalem,  et  li- 
quationem massae  organicae  (mors  pa- 
ralytica et  syntectica).  — 3)  Per  crises 
infaustas,  erroneas,  metastaticas.  — 
4)  Per  posthuma  dynamica,  vel  orga- 
nica. 

566.  Possunt  denique  febres  e contagio  adhuc 
in  alios  abire  morbos,  quorum  diversitas  plerum- 
que a specifica  febris  ipsius  indole  determinatur  5 
ita  variolae  in  cariem  et  arthrocacem,  morbilli  in 
phthisin  pulmonalem  vel  diarrhoeam  chronicam, 
scarlatina  in  varias  hydropis  species  abire  con- 
suescunt. 

307-  Peculiarem  adhuc  mentionem  meretur 
eminens  febrium  contagiosarum  nisus  in  mutatio- 
nem characteris  et  formae  j unde  transitus  charac- 
teris inflammatorii  in  nervoso  - asthenicum  , vel 
septicum,  atque  inflammationis  superficialis  mc- 
tasehematismi,  sive  metachoreses  ad  organa  in- 
terna inter  communiores  pertinent  adparitioncs, 
et  quidem  plerumque  discriminis  plenas. 

308*  Quemvis  processum  miasmatico  - conta- 
giosum febrilem  peculiaris  comitatur  manatio,  sive 
incitatus  nisus  virium  expansi  varum  , quo  efficitur, 
ut  potiora  reactionis  signa  in  organismi  periphcria 
adpareant , atque  principia  inimica  illuc  determi- 
nentur, nec  non  pro  exitu  disponantur.  Quam- 
primum huiccc  motui  organico , pcripheriam  ver- 
sus magis  concitato  , obstaculum  quoddam  oppo- 
nitur, quod  beneficum  principiorum  noxiorum 

per  superficiem  secessum  impedit,  uti  frigus  re- 
pentinum, usus  adstringentium,  spasmus  cutaneus, 
debilitatis  altior  gradus,  etc. , invertitur  directio 
nisus  centrifugi , vel  saltem  perturbatur , evanes- 
cit processus  inflammatorius  in  ambitu  corporis, 
atque  vicariae  incenduntur  reactiones  in  organis 
centralibus,  et  quidem  constanter  in  eorum  ami- 
culis ambientibus,  mucosis , vel  serosis,  quae  alio- 
quin  propter  structurae  et  functionis  homologiam 
cum  superficie  cutis  in  relatione  sympathica,  vel 
antagonistica existunt.  — Phlogoses  vicariae 
tali  pacto  evolutae  comparent  vel  in  membranis 
mucosis  pulmonum  et  intestinorum,  vel  in  vela- 
mentis serosis  cavorum  et  viscerum,  in  arachnoi- 
dea, pericardio,  pleura,  peritonaeo,  atque  omi- 
nosas libenter  pariunt  effusiones. 

3(5q.  P hlogoses  me  tastaticae,  a meta- 
choreticis  exacte  distinguendae  (§.  62),  contingunt 
plurimum  in  organis  parenchymatosis  et  cellulo- 
sis, in  hepate,  pulmonum  meditullio,  glandulis, 
ossibus,  textu  cellulari,  cujus  substrati  causa  etiam 
lubenter  in  suppurationem  abeunt , atque  hoc  in- 
tuitu denuo  ab  inflammationibus  simpliciter  vica- 
riis discrepant. 

370.  Prouti  contagia  summe  diffusibilia , v.  g. 
scarlatinosum,  morbillosum  et  typhicum,  ob  ma- 
jorem procqssus  inflammatorii  instabilitatem  rne- 
tachoresibus  favent  5 ita  contagia  , quae  ad  fixam 
magis  inclinant  naturam,  manifestius  processum 
plasticum  alterant,  atque  in  ipsis  partibus  primi- 

tus  patientibus  morbosas  secretiones  puris,  icho- 
ris,  lymphae  puriformis  producunt,  uti  variolo- 
sum  et  pestilentiale , majorem,  caeteris  paribus, 
in  metastases  ostendunt  nisum. 

PROGNOSIS. 

571.  Febres  contagiosae  propter  veneficam 
causae  producentis  naturam,  ejusque  facilem 
multiplicationem,  nec  non  propter  generale  incen- 
dium , quod  in  toto  ferme  organismo  concitatur, 
semper  morbos  praebent  discriminis  plenos,  qui 
non  solum  singulis  individuis  insidias  struunt,  sed 
integras  saepe  saepius  depopulantur  regiones,  dum 
vaste  debacchari  incipiunt 5 et  quidem  tanto  ma- 
gis , quod  plerumque  aliarum  calamitatum  , belli, 
annonae  charitatis,  obsidionum,  exundationum 
fideles  esse  solent  comites. 

372.  Quod  vero  periculum  summopere  auget, 
est  peculiaris  ille,  quem  adnotavimus,  in  meta- 
ptoses,  metachoreses  et  metastases  nisus,’  unde 
sub  optimo  saepe  rerum  statu  repentinae  contin- 
gunt mutationes , atque  aegri  haud  raro  e medio 
tolluntur,  qui  jam  extra  teli  jactum  credebantur  3 
alias  morbo  primario  feliciter  superato  inexspec- 
tata posthuma  recenti  metu  terrent,  et  optatae 
convalescentiae  spem  protinus  destruunt.  — Ubi- 
cunque igitur  de  morbo  contagioso,  vel  de  sim- 
plici tantum  ejus  suspicione  agitur,  praesagium 
futuri  eventus  maximam  postulat  prudentiam  et 
circumspectionem. 

373.  Momenta  potiora,  quae  in  decursu  fe- 
brium contagiosarum  timorem  tristioris  eventus 
incutiunt,  sunt : subjecti  conditio  prava,  cachec- 
tica, debilis  5 miasmatis  virulentia  major  5 decur- 
sus morbi  praeceps  } praecox  virium  lapsus , et  li- 
quationis imminentis  signa  5 exanthematis  eruptio 
impedita,  vel  ejus  jam  evoluti  improvisus  abitus 5 
adparatus  symptomatum  nervosorum}  complica- 
tiones cum  morbis  praeexistentibus,  vel  in  de- 
cursu obortis}  passiones  contemporales  viscerum 
nobiliorum  ; concursus  circumstantiarum  adver- 
sarum , aeris  mephitici , victus  pravi , miseriae, 
animi  depressi , medelae  neglectae  vel  perversae  } 
oppressa  demum  actionis  vitalis  libertas  sub  opera- 
tionibus criticis.  — Conditiones  oppositae  laetius 
admittunt  praesagium.  — Speciales  regulae  pro- 
gnosticae, suo  loco  subjungendae,  diriguntur,  ab 
individua  et  specifica  febris  contagiosae  natura. 

THERAPIA. 

374*  Ad  cuncta  ea,  quae  de  contagiorum  na- 
tura, agendique  modo  praecepimus,  reflectenti 
facile  liquet,  febres  contagiosas  directam  cu- 
ram prorsus  excludere } causa  enim  nunquam  in 
organismo  remanet,  sed,  postquam  momentaneum 
absolvit  conflictum , enervatur , atque  effectum 
relinquit,  nulla  arte  truncandum,  solisque  natu- 
rae viribus  maturandum  et  exstinguendum. 

375-  Non  defuerunt  tamen  medici  , qui  mias- 
mata  contagiosa  per  totum  febrium  decursum  in 

organismo  latitare,  eaque  omni  momento  elimi- 
nari , vel  enervari  posse,  sibi  imaginati  sunt.  Ast 
nullis  hactenus  experientiis  comprobata  habetur 
propositorum  remediorum  virtus  antimiasmatica 
absoluta:  licet  aliqua  eorum  efficacia  in  morbo 
mitiori  reddendo  negari  nequeat.  Potiora  huius 
generis  remedia  sunt  alexipharma  ca,  eme- 
tica, oxygenata,  mercurialia  et  frigus. 

376*  Communissima  quondam  praxis,  conta- 
giosos fomites  e corpore  expellendi,  fuit  ale- 
xipharmaca  passim  dicta 5 studebant  videlicet 
per  diaphoretica  potentissima,  per  balnea  calida, 
ac  per  machinas  sudatorias  (Schwitzkasten),  tem- 
pore Sydenhami  et  Boerhaavii  mirum  in 
modum  decantatas , imaginarii  fornitis  efficere  eli- 
minationem. Tantum  vero  abest,  ut  hancce  me- 
dendi rationem  prodesse  credamus,  ut  inde  po- 
tius nisum  expansionis  summopere  incitari , at- 
que plus  mali , quam  boni  praestari  defendamus. 

377-  Emetic  orum  usus  ab  aliis  laudatus 
mere  hypotheticae  innititur  opinioni , qua  infec- 
tionem per  contagium  deglutitum  fieri , proin- 
de promptam  sanationem  per  emesin  suscitatam 
perfici  supposuerunt.  In  mentem  revocanti,  quae 
de  atriis  contagiorum  praecepimus , corruit  pari- 
ter indicatio  vomitum  ciendi.  Unicus  casus , qui 
emeticorum  efficaciam  vindicare  posset  (excep- 
tis complicationibus  gatricis),  est  ille,  ubi  mor- 
’bus  adhuc  in  stadio  delitescendae , vel  in  ipso 
explosionis  momento  versatur ; ubi  nempe  gliscens 

lavilla  apertum  et  stabile  incendium  nondum  con- 
citavit. In  hocce  autem  casu  beneficium  emeseos 
violentae  potius  a concussione  universali  et  specio 
metasyncriseos  organismi,  maxime  in  systemate 
nervoso  et  capillari  inductae,  quam  ab  evacuato 
fomite  contagioso  esset  repetenda. 

Biichner,  de  provido  emeticorum  usu  in  morbis  acutis 
contagiosis.  Italae  1756- 

378-  Magis  rationalem  medendi  methodum, 
rccentiori  praesertim  aevo  propositam,  praebere 
videtur  usus  remediorum,  quae  oxygenio 
abundant,  quatenus  natura  contagiorum  vola- 
tilium cum  illa  elementorum  phlogisticorum  plu- 
rimum analogi  habet.  — Huc  referuntur  omnia 
acida,  oxy da  metallica,  victus  vegetabilis , atque 
atmosphaerae  artificiales  oxygenatis  vaporibus  im- 
butae. Licet  efficaciam  oxygenii  in  destruenda 
miasmatum  virulentia,  in  minuendo  infectionis 
periculo , atque  in  ipso  febrium  contagiosarum 
decursu  mitigando,  plurimis  observationibus  evic- 
tam habeamus  5 insufficientem  tamen  ejus  decla- 
ramus vim  in  processu  miasmatico  jamjam  inchoa- 
to ad  libitum  delendo. 

379-  Idem  dictum  sit  dc  mer  curialibus, 
quorum  usurpatio  in  febribus  contagiosis  nonnisi 
per  analogiam  commendata  fuit,  quatenus  mer- 
curius in  pluribus  morbis  contagiosis  afebrilibus, 
praesertim  in  syphilide  et  scabie  summe  benefi- 
cos excrere  solet  effectus. 

380-  Balnea  frigida,  adspersiones  et  lotiones 

jam  ab  Hippocrate,  Galeno,  Asclepia- 
de Bithyno,  Antyllo,  Herodoto,  Pau- 
lo Aegineta,  et  Caelio  Aureliano  in  fe- 
bribus ardentibus  et  malignis , inque  inflamma- 
tionibus acutis  commendatae  leguntur  (i).  Serio- 
ri aevo  nonnisi  sparsae  occurrunt  observationes, 
quae,  frigoris  usum  non  protinus  neglectum  fuis- 
se, confirmant.  Ita  Bartholinus  adplicatio- 
nem  externam  nivis , Samoilovitz  frictiones 
glaciales  contra  pestem  laudavit  3 Robert.  J a c It- 
s o n balnea  frigida  in  febribus  acutis , quae  in 
Jamaica  grassabantur,  cum  emolumento  adhibuit. 
Recentissimo  autem  aevo  eminuit  C u r r i e (2),  et 
Giannini  (3),  psychrolusiam  veterum,  e j usque  in 
febribus  contagiosis  utilitatem  summis  encomiis 
extollendo.  — Non  inficiamur  ecquidem,  actio- 
nem frigoris  contractivam  expansionis  nisui,  quem 
contagia  volatilia  universirn  promovent  et  inten- 
dunt, e diametro  oppositam  esse,  talique  pacto 
funestas  eorum  virtutes  refrenare,  ac  optatum  le- 
nimen adducere  posse , dummodo  debitis  caute- 
lis dirigatur  cura  5 longe  tamen  alieni  sumus , ut 
solo  frigoris  influxu  processum  miasmatico  - con- 
tagiosum destrui,  truncari,  ac  pristinam  salutem 
ante  praefixum  maturationis  terminum  restitui  pos- 
se admittamus. 

(1)  Floyer,  Ancient  Psychrolusia  revised.  Lond.  1702.’ 

(2)  Medical  rapports  on  the  cfTects  of  Watcr  etc.  Liverpool 

1804* 

(3)  Bella  natura  delle  febbri  e delmiglior  metodo  di  curar- 
le.  Milano  1805- 

581.  Per  quantum  cuncta  haecce  adminicula, 
singulis  casibus  debite  adaptata , utilia  esse  pos- 
sunt in  evolutione  febris  contagiosae  praepedien- 
da , (si  opportunitatis  in  stadio  exhibeantur),  vel 
etiam  in  ipso  processus  morbosi  vigore  temperan- 
do , nunquam  tamen  directae  indicationi , quae 
causam  amovere,  vel  exstinguere  nititur,  satisfa- 
cere valebunt. 

382.  Consideranti,  febres  contagiosas  esse 
morbos  dynamicos , solis  naturae  viribus  vincen- 
dos , sponte  liquet,  cardinem  indicationis  curati- 
vae  in  eo  versari,  ut  ars  statum  virium  ad  amussim 
moderetur,  et  omnia,  quae  criticis  moliminibus 
sese  opponunt,  obstacula  sedulo  amoveat.  Qua- 
tenus pyrexiae  miasmaticae  in  primordio  semper 
morbos  cum  incitatione  aucta  sistunt,  eatenusan- 
tiphlogisticis  et  deprimentibus  oppugnandae  erunt, 
quorum  selectum  gradus  exorbitantiae  aut  sup- 
pressionis determinabit.  Persistente  per  totum  de- 
cursum charactere  inflammatorio,  haec  sola  me- 
thodus debilitans  sufficit  ad  sanationis  opus  suf- 
fulciendum 5 imo  in  leviori  morbi  gradu,  et  sub 
moderata  virium  exorbitantia  persaepe  sola  inju- 
riarum aversione,  et  apto  vitae  regimine  (medi- 
cina negativa)  tuta  absolvitur  cura.  — Ex  anti- 
phlogisticis  autem  praecipue  arrident  illa,  quae 
expansionis  nisum  temperant,  et  liquationem  ar- 
cent, uti  acida  vegetabilia,  et  tractamen  frigi- 
diusculum. 

385-  Vires  vitales , quamprimum  diutius  exor- 

bitantes,  vel  suppressae  labi  incipiunt,  vel  plane 
exhaustionis  statum  minantur,  prudenter  erigen- 
dae sunt  remediis  nervinis , cardiacis , eupeptis, 
tonicis  et  vesicantibus. 

384.  In  omni  tamen  casu  cutis  functionem  ex- 
pedire juvabit,  quare  diaphoreticorum  nunc  le- 
niorum , nunc  excitantium  usus  ab  omnibus  meri- 
to proponitur  practicis.  Quatenus  lotiones  aqua 
frigida  institutae  inversam  cutis  polari  tatem  re- 
stituunt, ejus  pervicacem  ariditatem  leniunt,  ac 
faciliorem  principiorum  phlogisticorum  et  impon- 
derabilium  secessum  promovent,  eatenus  omni- 
no diaphoreticorum  tribui  adnumerari  possunt, 
atque  consuetis  vix  non  tutius  agunt 5 habent 
enim  illam  praerogativam , quod  sub  maximo  hy- 
perstheniae  gradu  aeque,  ac  viribus  jam  labenti- 
bus  adhiberi  possint.  Epispasticis  demum  et  ve- 
sicantibus non  minor  in  cutis  perspiratione  pro- 
movenda virtus  competit. 

385-  Particulares  therapiae  modificationes, 
quas  morbi  aetas,  decursus  regularis  vel  anoma- 
lus,  complicationes  accidentales,  specifica  febris 
ipsius  indoles,  atque  organorum  patientium  diver- 
sitas sibi  expostulant,  ad  speciales  tractatus  rele- 
gare oportet. 

PROPHYLAXIS. 

Juncker,  de  mediis,  contagii  epidemici  ortum,  communi- 
cationem et  actionem  in  corpus  prohibentibus,  Dissertatio, 
lialae  1758. 

Iiortum,  Anweisung  wie  man  sicli  vor  allen  anstcchcmJen 
Krankheiten  zu  scliiitzen  habe.  Leipz.  1779* 

Barzclotti,  Polizia  di  sanitA  per  evitare  i contagj  ec.  Sie- 

na  1806. 

38(5*  In  morbis  contagiosis  febrilibus*  qui  adeo 
libenter  disseminantur,  suamque  tyranidem  facili 
negotio  super  populum  extendunt,  regimen 
praeservativum  maximi  sane  est  momenti. 
Princeps  adtentio  ad  sequentia  dirigenda  erit  mo- 
menta : l)Ut  originaria  evolutio  contagiorum  in- 
digenorum impediatur.  2)  Ut  exoticorum  intro- 
ductio arceatur.  3)  Ut  communio  sanos  inter  et 
infectos  tollatur.  Zi)Ut  organismus  sanorum,  qui 
aegris  infectis  adsistunt  5 minus  receptivus  redda- 
tur. 5)  Ut  ipse  fomes  contagiosus  destruatur. 

1.  IMPEDIENDA  CONTAGIORUM  EVOLUTIO. 

387-  Conamina  medentium  et  Magistratuum 
providorum  non  semper  adeo  felici  coronantur 
eventu,  ut,  optimis  etiam  praeservationis  admi- 
niculis adbibitis , cuncti , vel  singuli  homines  con- 
tagionis insidias  effugere  valeant}  quare  omnis 
impendi  debet  solertia  in  originariam  contagiorum 
evolutionem  praepediendam,  quae  quidem  ad  pa- 
trios tantum  fomites  extendi  poterit. 

588-  Sub  gravi  hocce  opere  ad  illa  potissime 
respiciatur  momenta , quorum  concursum  genera- 
tioni contagiorum  inprimis  favere  novimus , uti 
sunt  aer  mephiticus,  ejusque  scaturigines,  coha- 
bitatio  plurium  individuorum  sive  sanorum , sive 
aegrotantium  in  locis  angustis,  victus  pravus,  an- 
nonae charitas , miseria  etc.  (§.  208)*  Irriti  tamen 

sernper  manebunt  singulorum  medicorum  conatus, 
nisi  Reipublicae  auctoritate  et  potestate  sufful- 
ciantur. 

389-  Bellici  tumultus,  qui  omnis  generis  ca- 
lamitatum fertilissimam  praebent  Lernam , com- 
muniorem quoque  sistunt  pestium  indigenarum 
causam,  maxime  ex  eo,  quod  necessitas  plurium 
nosocomiorum  exstruendorum , ac  ab  uno  in  alium 
locum  transportandorum,  multiplex  militum  aegro- 
rum et  convalescentium  cum  civibus  regionum  et 
urbium  obsessarum  commercium,  nec  non  domici- 
liorum spatiosorum,  contuberniorumve  militarium 
(Casernen)  penuria  (i)  publicae  saluti  omnino 
damnosa  evadunt.  — Plurimum  interesset  j utNo- 
sodochia  castrensia  (Kriegsspitaler)  nunquam  re- 
moverentur , sed  communi  Regnantium  et  Popu- 
lorum conventione  per  inimicas  quoque  cohortes, 
ceu  sacra  humanitatis  asyla,  veneranda  sarta  tecta- 
que conservarentur  (2)  5 — ut  funesta  plurium 
militum,  sive  sani,  sive  aegroti  sint,  in  angustis 
domibus  adcumulatio  interdicatur,  quum  saluti 
minus  obsit  tuguria  (Baraken),  vel  tentoria  in  aper- 
to exstruere  campo,  quam  angustas  occupare  ae- 
des, ibique  insignem  sine  proportione  numerum 
coacervare  5 — ut  aer  omni  die  aliquoties  reno- 
vetur, vel  suffimentis  acidis  depuretur  3 — ut  ma- 
xima aegrorum  et  vestimentorum  servetur  mundi- 
ties, dejectiones  alvinae  et  urinae,  mutula  excep- 
tae , protinus  dimoveantur  5 — ut  demum  aegri, 
qui  majus  evolutionis  contagiorum  periculum  in- 

cutiunt,  illi  v.  g.  qui  febribus  nervosis  et  putridis, 
gangraenis,  ulceribus  amplis , vel  scorbuto  adfecti 
decumbunt,  ab  aliis  sedulo  separentur.  — Similes 
praecautiones  ad  cuncta  illa  extendi  debent  loca, 
ubi  plures  homines  tam  sani,  quam  aegrotantes 
cohabitare  coguntur,  uti  sunt  nosocomia  civium, 
carceres , orphanotrophia , conclavia  navium , ur- 
bes obsessae  etc. — Nullum,  uno  verbo,  praesi- 
diorum intentatum  maneat,  quibus  Hygiene  publi- 
ca civium  salutem  tueri  docet. 

(1)  Luccae,  etwas  iiber  die  Verbreitung  contagioser  Krank 

lieiten  durch  einquartierte  Soldaten,  In  K o p p’s  Jahrbiieli. 

der  Staats  - Arzeneykunde.  B.  VII. 

(2)  Val.  Hildenbrand,  uber  den  ansteckenden  Typhus. 

S.  282. 

2.  ARCENDA  CONTAGIORUM  EXOTICORUM  INTRO- 
DUCTIO. 

39O.  Diversa  exstant  contagiorum  genera,  quae, 
licet  apud  nos  nunquam  sponte  nascantur,  longe 
tamen  lateque  diffundi  possunt,  si  ab  exteris  ad- 
vehuntur regionibus.  Communissimam  introduc- 
tionis occasionem  praebent  bella  cum  nationibus, 
quarum  natale  solum  epidemicas,  vel  endemicas 
lues  fovet,  atque  commercium  mercimoniarum 
contaminatarum.  Invigilandum  igitur  erit  in  Reg- 
norum marginibus  et  portubus,  ut  clandestinus 
introitus  mercium  et  hominum  infectorum , vel 
suspectorum  tantum  praevertatur,  quod  quidem 
propriis  legibus  sanitariis  hunc  in  scopum  sancitis 
obtinebitur. 

IV. 

39 1 • Quamprimum  in  portu  navis  adpcllit,  ex 
illis  praesertim  proveniens  oris,  quibus  pestilen- 
tiam endemicam , vel  fortuito  subortarn  esse  com- 
perimus,  per  quadraginta  dies  scrupulosae  subji- 
ciatur observationi,  omnisque  cum  ea  impedia- 
tur communio.  Si  durante  hacce  mora  quadrage- 
sima, cui  nomen  Quarantaine,  vel  Contu- 
macia tribuitur , nulla  morbi  contagiosi  in  ad- 
venientibus , vel  illis,  qui  eorum  commodis  in- 
serviunt , adparent  indicia  , omnia  suppellectilia, 
ipsaeque  merces,  aeris  perflatui  prius  exposita, 
diversis  depurari  debent  modis,  antequam  usus 
et  commercialis  distributio  concedatur.  Ipsae  li- 
terae , et  monetae,  ceu  communissima  mutuae 
hominum  relationis  media,  sanorum  manibus  non 
erunt  committendae,  nisi  prius  lotae,  vel  suf- 
fimigiis  expurgatae  fuerint.  Maximam  adtentio- 
nem  postulant  illae  merces,  quibus  contagiosi 
fomites  pertinacius  adhaerere  solent,  uti  lana, 
gossypium. 

3.  SEPARATIO  INFECTORUM. 

3Q2.  Quousque  febris  quaedam  contagiosa  ad 
singulos  tantum  limitatur  homines,  praeservatio- 
nis  cura  medicis  privatis  relinquitur,  ut  infecto- 
rum cum  sanis  communionem  , per  quantum  fieri 
licet,  impediant,  vel  saltem  superfluam  contrec- 
tationem aegri , ejusquc  suppellectilium  prohi- 
beant, aliasque  cautelas  necessarias  praescribant. 
Quamprimum  vero  pluribus  in  individuis  ejusdem 

loci , vel  plane  in  diversis  locis  prorumpens  lues 
disseminationis  periculum  minatur,  medici  renun- 
ciationem  Magistratui  facere  tenentur,  ut  aegri 
infecti  vel  intra  proprios  lares  solerter  custodian- 
tur, vel  in  Nosocomiis  separatis  colligantur,  eo- 
denique  tempore  idonea  disponantur  praecepta 
ad  ulteriorem  diffusionem  averruncandam. 

593.  Opponunt  quidem  nonnulli  huicce  aegro- 
rum inclusioni  in  propriis  Loimocomiis  (a 
Xoi[io5  9 pestis,  et  , curam  gero),  barbare 

Lazaretis  dictis  (Pesthauser) , quod  per  al- 
mosphaeram  a pluribus  aegris  una  decumbenti- 
bus inquinatam,  non  solum  individua  reclusa  sum- 
mo vitae  discrimini  exponantur,  sed  etiam  aedium 
aer  multiplicato  miasmate  contaminetur  sic,  ut, 
qui  hos  miseros  necessario  convenire  debent , Me- 
dici, Sacerdotes,  Altores,  confertissima  conta- 
gia facilius  hauriant,  vestibus  colligant,  et  vel 
ipsi  hinc  infecti  moriantur,  vel  sua  contagione 
adhaerente,  quotquot  convenerint  aedes,  homi- 
nesque, inficiant.  — Tali  autem  opprobrio  non- 
nisi Nosodochia  angustia,  male  constructa  et  ad- 
ministrata, non  eventillata , nimio  aegrorum  nu- 
mero conferta,  et"* requisito  famulitio  priva  ob- 
noxia esse  poterunt. 

394*  Nosocomia  igitur  curandis  aegris  infec- 
tis destinata  ita  construantur  et  instruantur,  ut 
spatiosa,  ampla,  multarum  fenestrarum  et  janua- 
rum sint,  ut  ventus  vi  plena  aedes  lustrare  pos- 
sit 5 ne  numerosissimis  scateant  aegris;  ut  suffi- 

cientes  praeficiantur  Medici , Chirurgi , et  Para- 
bolani, et  ut  horum  non  minus,  quam  aegrotan- 
tium commercium  cum  sanis  interdicatur , nisi 
prius  corpus  et  vestimenta  scrupulose  expurgave- 
rint. — Si  ejusmodi  Loimocomia  non  prostarent, 
plebs  egena,  peregrinaque  strata  in  plateis  et 
angiportubus , vel  in  angustis  tuguriis  conferta 
miserrime  perire,  ipsamque  luem  praecipiti  pas- 
su disseminare  deberet.  Benefico  tamen  scopo 
haecce  languentis  humanitatis  asyla,  ceu  tutissi- 
mi tetrarum  pestilitatum  cujusvis  generis  argines 
satisfacere  nullatenus  poterunt,  nisi  celsum  Re- 
gimen larga  succurrat  manu. 

395.  Si  vero  neque  tali  praecautione  gressus 
contagionis  refrenari  possunt,  diffusionis  pericu- 
lo indies  increbescente,  et  si  brevi  tempore  plu- 
res  homines  in  diversis  ejusdem  loci  partibus  fu- 
nesto cum  hospite  conflictantur,  horumque  pau- 
ci tantum  exitium  evadunt,  tunc  serio  Regimen 
de  pestis  perniciosae  verosimilitudine  majori  mo- 
nendum, ut  promulgatis  edictis  sistat  illam,  om- 
ne commercium  infectae  urbis,  aut  pagi  cum  lo- 
cis limitrophis  intercipiendo  (Cordon). 

396.  Circa  praestantiam  intercipiendi  commu- 
nionem urbis  cujusdam,  pestilentiali  morbo  invisae, 
cum  civitatibus  externis  summae  orsae  sunt  in- 
ter Medicos  et  Senatus  publicos  discordiae,  qua- 
tenus ejusmodi  consilio  jacturam  ingentem  vec- 
tigalibus et  mercatoribus,  saepeque  irreparabi- 
lem inferri  adduxerunt.  Ecquis  autem  liberae  mer- 

caturac  commoda,  beneficiaque  majoris  faciet, 
quam  populi  salutem?  — Ne  tamen  frustra  tur- 
betur commercium  , civiumque  opulentia  pericli- 
tetur,  ob  simplicem  funesti  mali  timorem  et  su- 
spicionem , plurium,  peritorumque  medicorum 
unanimi  consensu  contagiosa  luis  oborientis  in- 
doles decidi  prius  debebit. 

3t)7-  Grassante  qualicunque  epidemia  conta- 
giosa interdicenda  sunt  conventicula , theatra, 
nundinae,  processiones,  aliaevae  functiones  pub- 
licae, ut  mutua  hominum  communio,  per  quan- 
tum fieri  potest,  evitetur.  — Cadaverum  sepul- 
tura suum  quoque  meretur  respectum  5 funera 
publica  prohibenda,  ne  dissipatio  miasmatis  pro- 
moveatur, civiumque  animi  prosternantur  j ipsa 
vero  cadavera  cito  et  profunde  humanda. 

3Q8-  Eo  severius  capiendum  erit  consilium,  quo 
magis  exitiale  fuerit  dominantis  epidemiae  con- 
tagiosae ingenium^  quapropter  communiter  ad 
pqstem  orientalem  extendi  solebant  propositae 
cautiones.  Quum  tamen  et  aliae  febres  contagio- 
sae summum  adducant  periculum , si  longe  late- 
que  debacchantur,  ideoque  merito  loimicae  com- 
pellari possunt,  eandem  omnino  sibi  exposcunt  in 
ulteriori  diffusione  averruncanda  solertiam.  Qua- 
propter contra  variolam  , praeeunte  Junckero, 
atque  recentiori  aevo  contra  typhum  contagiosum, 
pestis  bellicae  nomine  omnino  dignum  , a pleris- 
que  medicis  circumspectis  eadem  jure  proponi- 
tur prophylaxis. 

39 Q.  Separationis  beneficium  confirmat  non  so- 
lum communis  coenobiorum  immunitas  peste  undi- 
quaque  saeviente,  verum  etiam  typhus  pestilentialis 
hodieque  Byzantii  endemicus  ferme , qui  cautio- 
ribus Europaeis  , suburbium  Fera  inhabitantibus 
parcit,  dum  continuas  inter  Tureas  edit  strages, 
qui  sinistra  fatalismi  superstitione  obcoecati  om- 
nes vilipendunt  praecautiones. 

4.  TUTELA  SANORUM. 

400-  Separatio  aegrorum  infectorum  quidem 
jam  plurimum  tuetur  reliquorum  hominum  salu- 
tem, quum  tamen  adeo  perfecta  esse  nequeat,  ut 
omnis  prorsus  communio,  saltem  mediata  suspen- 
datur, maxime  de  illis  loquendo,  qui  miseris  ae- 
gris solatium  et  curam  praestant,  cogidandum  est, 
ut  eorum  corpora  suscipiendo  contagio  minus  ido- 
nea reddantur,  et  cunctae  evitentur  occasiones 
infectioni  et  diffusioni  faventes. 

401.  Febres  contagiosae  peculiarem  illam  ag- 
noscunt virtutem  , quod  secunda  vice  nonnisi  ra- 
rissime invadunt  5 quare  pro  cura  et  famulitio 
aegrorum  talia  eligantur  individua,  quae  morbum 
jamjam  subiverint.  Docuit  pariter  observatio,  fe- 
bres quasdam  contagiosas,  artificiali  insitio- 
ne productas,  multo  mitiorem  tenere  decursum, 
unde  medici  hancce  praxin  eo  scopo  introduxerunt, 
ut  corpora  contra  infectionem  fortuitam  tuta  red- 
dant, atque  epidemiarum  diffusionem  praepe- 
diant (i). 

(1)  Hc  i 11  r i c h may  er  , Diss  de  arliiiciali  contagiorum  i» 
sitione.  Erlang.  1802. 

402-  Variolarum  inoculatio  plurimos  obtinuit 
adseclas,  suamque  praestantiam  conservavit,  do- 
nec detectae  vaccinae , ceu  prophylaxi  magis  in- 
nocuae et  securae,  locum  cedere  debuerit.  — 
Morbillorum  tentata  insitio  pluribus  obnoxia  fuit 
difficultatibus,  neque  votis  respondit,  quapropter 
pericula  de  fomite  scarlatinae  et  typhi  inserendo 
instituta  non  sunt.  — Sponte  liquet,  ejusmodi 
artificiales  insitiones , scopo  prophylactico , nul- 
latenus illis  tentandas  esse  contagiis , quae  ex  sua 
natura  maxima  horrent  venenositate,  summumque 
vitae  periculum  ponunt,  sive  accidentali  modo 
suscepta,  sive  insita  fuerint,  uti  essent  contagia 
typhi  communis,  pestis  bubonicae,  et  febris  fla- 
vae. Id  confirmant  funesta  exempla  insitionis  viri 
pestilentialis , a Mac  - Gr  egorio  relata  (i), 

(l)  Mac-Gregor,  Medical  sketches  on  the  cxpedition  of 
the  army  etc.  London  1804. 

403*  Nonnulli  practici,  quos  inter  praecipue 
Professorem  V ali  i nominare  sufficit , per  analo- 
giam ducti  variolae  vaccinae  in  arcendis  hu- 
manis virtutem  exploratam  ad  alias  quoque  febres 
praevertendas  extendere  voluerant,  e qualicunqUe 
demunt  contagii  specie  originem  trahant 5 ast  ex- 
perientiae repetitae  opinionem  praestabilitam  non 
confirmarunt.  Destituimur  itaque  antidoto  prophy- 
lactico adeo  generali,  ut  cujuslibct  contagii  sus- 
ceptionem impedire  valeatj  neque  ratio  suadet 
ejusmodi  panaceam  unquam  inventum  iri. 

404*  Aliud  praesidium  providens,  quo  horni* 

num  salutem  tueri , atque  infectionis  periculum 
minuere  studemus,  offert  aptum  vitae  regi- 
m e n.  Jam  antiquitus  vita  sobria  et  temperata  de- 
bitis extollebatur  encomiis.  Commendanda  igitur 
erunt : aeris  ambientis  puritas , victus  nutriens, 
praesertim  vegetabilis,  modicus  vini  et  spirituoso- 
rum  usus,  heluationis  fuga,  moderatum  corporis 
exercitium,  mundities,  lotiones  frigidae,  et  ani- 
mi hilaritas. 

405.  Medici,  Chirurgi,  Sacerdotes,  Famuli, 
qui  circa  febrientes  versantur , contactum  aegro- 
rum , rerumque  contaminatarum , nec  non  aspira- 
tionem atmosphaerae  aegros  circumfluentis,  per 
quantum  licet,  evitent,  est  enim  hocce  inter  om- 
nia tutissimum  munimentum  $ manus  frequenter 
lavent  5 os  eluant  aceto  simplici , vel  aromatico, 
quale  est  illud  quatuor  latronum  5 aromata  varia, 
uti  fructus  cardamomi , caryophyllos,  aut  radicem 
acori  calami  masticent 5 faciem  avertant,  dum 
aegros  alloquuntur,  vel  stragula  adtollunt  pulsum, 
aut  abdomen  explorandi  causa , ne  halitum  et  va- 
porem, ab  aegro  manantem  hauriant 3 ventriculo 
jejuno  lectos  nunquam  adeant ; strophiis  aceto  ra- 
dieali  imbutis  nares  obturent , vel  saltem  crebrius 
confricent  5 salivam  coram  aegris  resorbere  ca- 
veant 5 vestes,  quibus  induti  erant,  deponant,  dum 
infectam  egrediuntur  domum 5 vel  vero,  suadente 
Murator  io  (1),  propria  ex  linteo,  aut  serico 
cerato  confecta  toga  utantur  eo  tempore,  quo 
aegris  adsistunt. 

(1)  Murat  ori,  dcl  Govcrno  dclla  peste.  Modcn.  1710» 

406-  Plurimum  denique  interest,  ut  infectorum 
curae  dicati  timiditatem  et  formidinem  omni  opera 
dispellant  et  circumscindant  5 qui  enim  animo  me* 
ticuloso  aegrotorum  limina  intrat,  de  eo  in  his 
morborum  periculis  plerumque  actum  est,  Salu- 
berrimum  hilaritatis  esse  influxum,  in  hominum 
valetudine  contra  contagiorum  injurias  firmanda, 
jam  antiquitus  notum  erat.  Ita  progressibus  dirae 
illius  pestis,  quae  nomine  atrae  mortis  seculo 
decimo  quarto  totam  Europam  peragravit.  Ponti- 
fex maximus  sapienter  opposuit  universalem  pec- 
catorum remissionem,  ut  fracti  hominum  ac  despe- 
rabundi  animi  firmarentur.  Pari  scopo  jussit  quon- 
dam pagi  Bernensis  Magistratus  convivia , et  epu- 
las , et  ludos  publicos  haberi , quibus  populus  con-  % 
tinuo  laetus  ab  animi  desponsione  liberaretur. 

407-  Quidquid  superficiem  periphericam  cor- 
poris ita  disponere  valeret,  ut  suscipiendo  et  con- 
ducendo contagio  inepta  evadat,  quidquid  ergo, 
cum  Physicis  loquendo,  corpus  humanum  hoc  in- 
tuitu isolaret,  tutissimum  sane  praeberet  prophy- 
lacticum.  Ast  impossibilis  est  ejusmodi  separatio 
organismi,  quin  simul  et  reliqua  communio  eum 
inter  et  incitamenta  vitalia  intercipiatur.  Unctio- 
nes oleo  olivarum  factas , Celso  quidem  jam  no- 
tas, omnium  tamen  primo  a Consule  britannico, 
Georgio  Baldwino  contra  pestem  orientalem 
propositas  (1),  serius  a Gallis  medicis  Desge- 
nettes  et  Lud.  Frank  commendatas,  ac  a 
sola  observatione  fortuita  mutuatas,  quod,  qui 

Xv^M^ictv  exercuerunt,  aliique  in  oleariis  occu- 
pati pestilentiae  immunes  exstiterint,  in  quibus- 
dam profuisse  casibus  non  inficiamur.  Admittere 
tamen  nequimus,  hosce  litus  oleosos  ubique  eo 
solum  respectu  prodesse,  quod  cutim  obliniendo 
contagii  ingressum  arcent  ; novimus  enim  organa 
respirationis  multo  communius  sistere  infectionis 
atrium,  atque  didicimus  observationibus  Hum- 
boldii  et  Graebergii,  oleum  olivarum  exter- 
ne adplicitum  etiam  in  peste  jamjam  evoluta  opes 
tulisse. 

(1)  Berchtold,  Beschreibung  des  ncuen,  mit  dem  gliick 
Jichsten  Erfolge  angevvandten  Mittcls  gegen  die  Pest. 
1791.  — Baldwin,  Osservazioni  circa  un  nuovo  speci- 
fico contro  la  peste  Firenze  1800. 

. 408*  Minoris  adhuc  efficaciae  in  tuenda  homi- 
num salute  contra  infectionis  periculum,  sunt: 
cauteria  et  fonticuli,  ab  Ettmiillero,  Rive- 
rio,  et  Bartholino  proposita;  insitio  scabiei; 
fumus  tabaci ; usus  internus  opii,  theriacae,  sodae 
phosphoratae,  mercurii,  et  acidorum  mineralium. 
— Quod  vero  unum  non  praestat  e cunctis  admi- 
niculis supra  adlatis,  securius  praestabunt  plura 
simul  adhibita. 

5.  DESTRUCTIO  CONTAGII. 

409.  Quousque  seminium  contagiosum  non 
fuerit  exstinctum , etiam  eradicandae  pestis  qualis- 
cunque generis  nullam  concipere  licet  spem.  Con- 
currunt quidem  ad  exstinctionem  aliquo  modo 
praemissae  cautelae,  quae  regenerationem  conta« 

gii  impediunt  3 quodvis  enim  germen  necesse  est, 
emoriatur,  si  pabulum  deficit.  Remedia  vero, 
. quae  contagiosos  fomites  immediate  destruunt,  et 
annihilant,  sunt:  perflatus,  ignis,  frigus, 
suffimenta,  et  lotiones.  Lucis  potentioris 
atque  electricitatis  influxum , contagiis  pariter 
inimicum,  ita  dirigere,  ut  optata  obtineatur  de- 
structio , non  est  in  potestate  medici. 

410*  Aer  atmosphaericus  quorumvis 
contagiorum  virulentae  virtuti  delendae  adeo  ido- 
neus est,  ut  per  paucum  tantum  tempus  suspensa, 
cjusve  influxui  exposita  esse  non  possint,  quin 
suam  amittant  activitatem.  Ideo  cubilia  aegrorum 
diligenter  eventillanda  sine  ullo  anni  temporis 
respectu.  Cum  tamen  januae  et  fenestrae,  quam- 
vis aliquoties  in  die  reseratae , ad  perflatum 
facilius  admittendum  non  sufficiant,  in  nosoco- 
miis maxime  necessaria  evadunt  spiracula , vel  ca- 
mini et  fornaces  a vento  sic  dicti.  Suppellectilia 
contaminata  vix  ulla  alia  vi  inficiendi  facultatem 
citius  et  facilius  perdunt,  quam  vividi,  purique 
aeris  admixtione,  ac  evibratione. — Yenti  frigidi, 
aquiionares,  e salubribus  flantes  oris,  nullaque 
mephite  imbuti  saepe  improvise  pestilentias  dissi- 
parunt (1). 

(l)  Svictenii,  Commcnt.  in  Aphorism.  Boerhaavii.  To- 
mus y.  §.  1407. 

411.  I g n i s , . et  maximus  caloris  gra- 
dus insignem  in  contagiis  protinus  destruendis 
habent  efficaciam , jam  canae  antiquitati  notam. 


220 


FEBRES  EXANTHEMATICAE 


Provocamus  ad  dignitatem  Hippocratis,  qui 
Aeronis  Agrigentini,  aut  Jachenis  Aegyptii 
exempla  imitatus , furentem  tota  Graecia  pestili- 
tatem accensis  passim  per  compita,  per  domos, 
et  undique  crebris  ignibus,  profligavit*  Flammas 
ligno  juniperi  accenso  motas  et  per  cubile  circum- 
latas semper  profleuas  vidimus.  — Utensilia,  lin- 
tea, vestes,  lana  optime  depurantur  adfusione 
aquae  bullientis,  coctione,  vel  crematione  in  for- 
nacibus. Minoris  valoris  suppellex  comburatur. 

412.  Frigus,  quod  omnis  generis  germina 
organica  destruit,  adeo  potens  contagiorum  antido- 
tum sistit,  ut  in  climate  septentrionali  febres  con- 
tagiosae rarissime  evolvantur,  ibique  evolutae  brevi 
exstinguantur.  Solae  immersiones  diuturniores 
suppellectiiium  pollutorum  in  aqua  frigida,  ac  fre- 
quentiores  aegrorum  lotiones  plurimum  conferunt 
ad  segetis  contagiosae  fertilitatem  coercendam. 

413.  Quemadmodum  bina  caloris  extrema  dy- 
namico  modo  fomites  contagiosos  destruunt  5 ita 
diversae  substantiae,  si  cum  rebus  inquinatis 
in  contactum  veniunt,  vel  diversa  atmosphaerae 
inquinamenta  eundem  effectum  praestant  per 
resolutionem  chemicam,  et  quidem  eo 
potentius,  quo  magis  ad  unum  altcrumve  polum 
chemicum  accedunt. 

414.  Plures  quidem  exstant  experientiae,  qui- 
bus innotuit  ipsos  mephiticos  aeres  conta- 
giis suffocandis  pares  fuisse  5 juvat  meminisse  ex- 
stinctionem pestis  cu  jusdam  Londinensis  per  cloa- 

cas  undiquaque  reseratas.  Nemo  tamen  sanae  men- 
tis similibus  uti  vellet  adminiculis , quibus  salus 
hominum  alia  ratione  in  periculum  conjicitur.  — 
L in  dii  adsertio,  fumum  ligni  combusti 
contagiis  inimicum  esse,  nondum  extra  omnem 
dubitationis  aleam  posita  est.  J o s.  Frank  qui- 
dem fidem  facit,  morbos  contagiosos  in  tuguriis 
Judaeorum,  et  rusticorum  Rutheniae,  fumo  im- 
butis, raro  deleterios  fieri  5 ast  contrarium  demon- 
strat observatio  Campbeliii,  qui  febrem  ty- 
phosam  inter  incolas  alpium  Scottiae,  quorum  ha- 
bitacula denso  turfae  combustae  fumo  scatere  so- 
lent, maximas  strages  edidisse  retulit. 

415*  Suffi  migia  resinosa,  juniperi, 
olibani,  mastiches,  styracis,  bcnzoes,  et  simi- 
lium,— * deducto  certe  ab  Aegyptiis  more,  apud 
quos  vetus  consuetudo  fuer&t,  ut  aerem  concla- 
vium et  templorum  quotidie  crebris  suffitibus  ex 
resina  et  myrrha  adolerent,  — ab  aliis  laudantur, 
vilipenduntur  ab  aliis  scopo  atmosphaeram  depu- 
randi. Pluribus  tamen  observationibus  confirma- 
tam habemus  odoris  fortioris  in  contagiorum  vi 
mitiganda  potestatem  (Moseley).  Observatum 
fuit , loca  aromatum  promtuariis  vicina  a peste  in- 
tacta mansisse  5 ita  quoque  constitit,  in  pestilentia 
quadam  Londinensi  immunes  mansisse  homines, 
qui  navibus  construendis  occupabantur,  dum  per- 
petuo versarentur  in  aere  picea  fragrantia  imbuto. 

41 6-  Si  reflectimus  ad  naturam  fomitum  con- 
tagiosorum , jam  a priori  concludere  licet,  in 

substantiis  oxygenio  scatentibus 
maximam  contagia  destruendi  virtutem  reponi, 
quam  experientia  reapse  abunde  evicit.  Expeditis- 
simum ideo  remedium  adversus  omnia  inquinamen- 
ta atmosphaerae,  sive  mephitica,  sive  contagiosa, 
praebent  v ap  ore  s aceti,  et  acidi  nitrici 
juxta  mentem  Johnstonii  etC.  M.  Smithii 
extricati,  praecipue  vero  suffitus  oxy mu- 
riatici, a praeclaro  inventore  Guyton- 
Morveau  (i)  nomen  adepti,  dummodo  ea  cau- 
tione adhibeantur  , ne  stimulo  suo  respirationis 
organa  offendant.  E muriatis  sodae  unciis  tribus 
et  oxydi  manganesii  drachmis  quinque  cum  acidi 
sulfurici  drachmis  septem  , uncia  una  aquae  di- 
lutis in  vase  vitreo  tritis  vapores  excluduntur  oxy- 
muriatici,  quibus  et  atmosphaera  , et  omnis  sup- 
pellex  optime  depurgatur.  — Cavendum  vero  , ne 
nimia  in  suffitibus  reponatur  fiducia,  valentioraque 
praesidia  negligantur,  quae  inter,  uti  jam  mo- 
nuimus , evitatio  contactus  corporum  infectorum 
primum  locum  tenet.  Habent  vero  vapores  acidi 
illam  quoque  praerogativam,  quod  praeter  fomi- 
tes contagiosos  in  aura  suspensos,  mephites  si- 
mul corrigunt,  a coacervatis  aegris  extricatas. 
Aeris  marini,  quem  contagiis  inimicum  habuit 
expertissimus  Lind,  salubritas  non  minus  oxy- 
genis  redundantiae  tribuenda  videtur.  — Analo- 
gas demum  adhuc  virtutes  antimiasmaticas  recen- 
tiori  aevo  adscripserunt  exhalationibus  aquarum, 
quae  pro  corio  condensando  inserviebant  (Val- 

1 i ),  carboni  humectato  (Doebereiner  et  K i e- 
ser),  atque  nuperrime  chlorurati  sodae  (Labar- 
r a qu  e). 

(1)  Traite  des  moyens  de  desinfecter  i'air.  Paris  1802. 

417.  Ultimum  denique  pro  destruendis  conta- 
giis adminiculum  suppeditant  lotiones  aqua 
frigida,  vel  bullienti,  vel  quod  multo  efficacius, 
lixivio  caustico  , aliis  ve  liquidis  acribus  institutae , 
dummodo  utensilia  per  ejusmodi  operationem  de 
sua  integritate  nil  amittant.  Lintea  igitur,  lana, 
lectisternia  et  ligna  hoc  modo  tutissime  expur- 
gantur. 

41  ft.  Postquam  morbus  loimicus  felici  omine 
cessavit,  ipsae  aedes,  in  quas  contagium  irrep- 
sit, repurgandae,  trullissandae,  ac  diu  eventil- 
landae  erunt,  ut  omnis  contagii  delitescentis  fa- 
villa exstinguatur  5 omnisque  novae  explosionis 
metus  protinus  abigatur. 

B.  DE  CONTAGIIS  ET  FEBRIBUS  CONTAGIOSIS 
SPECIATIM, 

41  g.  Quamvis  intimae  contagiorum  naturae 
nalia  hactenus  habeatur  certitudo  5 nihilo  tamen 
secius,  praecipuorum  effectuum,  quos  suscitant, 
syndromen  in  singulis  speciebus  paulo  curatius 
perpendenti, veluti  triplicem  contagiorum 
febrilium  adorganismum  relationem 
distinguere  licet , quae  ex  eminentiori  nunc  unius 
nunc  alterius  systematis  organici  passione  inno- 
tescit. 

420*  I*  Nonnulla  contagia  volatilia  proces- 
sum vitae  plasticum  ea  ratione  alterant, 
ut  exanthematica  , quam  produxerunt,  phlogosis 
constanter  in  puris  genesin  nitatur  j contagia 
pustulantia,  pyogenetica,  aeolecthy- 
matica.  Huc  spectant  variolae  humanae 
verae,  varicella,  et  variolae  brutorum 
insititiae.  — II.  Alia  ob  particularem  cum 
principio  irritabili  adfinitatem  insignes  per 
totum  ambitum  corporis  incendunt  reactiones  in 
systemate  vasorum  capillarium , unde  exanthe- 
mata emicant  saturatissimo  rubore  conspicua , nul- 
lum tamen  in  consuetos  inflammationum  exitus 
nisum  patefacientia,  sed  manifestissima  cuticu- 
lae desquamatione  solvenda j contagia  phoe- 
nicistica,  seu  rubefacientia.  Hujus  ge- 
neris sunt  morbilli,  scarlatina,  et  rube o- 
la.  — III.  Alia  denuojam  a primo  exordio  sys- 
tema sensitivum,  ejusque  centra  inprimis 
adgrediuntur  , nervosa  concitant  symptomata,  at- 
que substantiis  narcoticis  et  inebriantibus  summe 
analogas  exerunt  vires 5 contagia  methisti- 
c a , seu  typhica.  Typhus  exanthemati- 
cus nostras,  typhus  pestilentialis,  si- 
ve anthracicus  (orientalis) , atque  typhus 
ict. erodes  (occidentalis)  tres  constituunt  ejus- 
dem prosapiae  fratres , quorum  dilferentia  in  cli- 
matis, et  morbi  genitoris  (primigenam  contagii 
evolutionem  cientis)  diversitate  potius,  quam  in 
essentiali  intimae  naturae  discrimine  latere  videtur. 

a.  CONTAGIA  PUSTULANTIA, 

i.  VARIOLA. 

C.  L.  Hoffmann,  Abhandlung  von  den  Pocken.  Miinster 
1770. 

Sare  on e,  dei  contagio  dei  vajuolo  c della  necessitA  di  ten- 
tarne  1’estirpazione.  iVopoli  1773. — A.  d.  Ital.  v.  L enti  n 
Gott.  1782. 

Unzer,  Abhandlung  von  den  Pocken.  Halberst.  1781. 
Paule  t,  Histoire  de  la  petite  Verole.  T.II.  a Paris  1768. 

Ilo  pfcn  gartner,  Beobachtungcn  iiber  dic  Pockenkrank- 
heit.  Stuttgart  1799. 

Hildebrand,  Bemerkungen  und  Beobachtungen  iiber  dic 
Pocken.  Braunschw.  1788» 

Burscrii,  Instit.  pract.  med.  T.II.  Cap. IX. 

421.  Morbum  adspectu  horrendum,  generique 
humano  a remotissimis  inde  temporibus  summe 
exitialem  constituit  illud  exanthema  contagiosum 
sui  generis  , acutum  , febrile  , pustulosum  , in 
propria  nitens  posthuma,  ab  exteris  regionibus  no- 
bis advectum,  quod  latinis  Va r i o 1 a (diminuti- 
vum  a Varis,  apud  Celsum  sic  vocatis  pustulis 
faciei,  juxta  alios  ab  adjectivo  varius,  varia, — 
subintelligitur  aegritudo,  quasi  proteiformis)  Gal« 
lis  la  petite  verole,  Italis  Vajuolo,  Anglis 
Small  - pox,  Germanis  Pocken,  Blattern 
audit.  Ploucquetio  Aeolecthyma  dicitur,  a 
graeco  ccloXog  variegatus,  et  ex^v^cc  efflorescentia. 

ANTIQUITATES. 

Scliaufuss,  Neueste  Entdeckungen  iiber  das  Vaterland  und 
dieVerbreitung  der  Pocken  und  der  Lustseuche.  Leipz.1805. 

422-  Incerta  quidem  sunt  non  minus  loca, 
IV.  P 

quam  tempora  primae  variolarum  originis  5 fereque 
infructuosa  iis  eruendis  concelcbrium  scriptorum 
sagacitas  hactenus  fuisse  videtur.  Sequentia  tamen 
historicis  innixa  testimoniis  maxima  cum  verisimi- 
litudine! nc  dicam  certitudine,  proferri  possunt. 

423-  Innotuit  ex  antiquissimis  Sinensium  tra- 
ditionibus, quas  inspicere  nonnullis  licuit  Eccle- 
siae Romanae  emissariis,  variolas  in  Regno  Sinico 
jam  circa  Annum  1722  ante  Christum  natum  ob- 
servatas , ac  in  proprio  libro  Teon-tchiufa 
descriptas  fuisse.  Inde  morbum  ad  confines  Japo- 
niae  et  Indiae  orientalis  terras  ob  mutuum  com- 
mercium transferri  debuisse,  ratio  non  solum  sua- 
det , verum  etiam  veteres , quae  supersunt  Brach- 
manorum  traditiones  confirmant,  variolam  pro  an- 
tiquissima declarantes  labe,  in  cujus  tutelam  In- 
dorum Mythos  propriam  creavit  divinitatem.  Hasce 
notiones  doctissimo  Anglo  Moore  (1)  in  accep- 
tis referendas  habemus. 

(1)  Moore,  the  history  of  the  small-pox.  London  1815» 

424-  Disceptatum  acriter  est  superioribus  prae- 
sertim temporibus,  utrum  variolae  priscis  Graeco- 
rum et  Romanorum  medicis  notae  fuerint  $ statue- 
bant enim  quidam,  manifesta  hujus  morbi  vestigia 
in  libris  Hyppocratis,  Galeni,  et  Aetii 
reperiri  5 alii  vero  illud  negabant.  Eruditissimi  viri 
Ilahnius  (1)  et  Trillcrus  (2)  aeri  studio  co- 
nati sunt,  variolas  e Graecorum  monumentis  erue- 
re. Contrariam  vero  sententiam  tuentur  aequali 
eruditione,  ast  firmioribus,  ut  videtur,  argumen- 

tis  innisi,  Celeberrimi  W e rl h o fi u s (3),  Mea- 
dius  (4),  Frcindius  (5),  Svictenius  (6), 
Gruncrus  (7) , ac  inter  modernos  omni  laude 
superior  Sprengclius  (8).  Opinione  quidem 
dissentiebant  clari  illi  viri,  animis  minime 5 unde 
amicum  illud  dissidium  summa  cum  modestia  abs- 
que ulla  acerbitate  tractatum  fuit,  ut  magno  esse 
possit  hodiernis  diebus  exemplo , quomodo  bella 
literaria  geri  debeant. 

(1)  Hahn,  Variolarum  antiquitates  nunc  primum  e Grae- 
cis erutae.  Brigae  1733. 

(2)  Trilleri,  Epistolae  duae  de  Anthracibus  et  variolis  ve- 
terum. In  ejus  Opusculis  Medicis.  Francof.  1766-  Vol.II. 

(3)  Werlhof,  Disquisit.  med.  ct  philolog.  de  Variolis  et 
Anthracibus.  Hannov.  1735* 

(4)  Me  ad,  de  variolis  ct  morbillis.  Goett.  1748. 

(5)  Freind,  Historia  medicinae.  Lugd.Bat.  1734. 

(6)  S v i e t e n i i , Commcnt.  in  Boerhavii  Aphorism.  T.  V. 

§.  1379. 

(7)  Gruneri,  Morborum  Antiquitates.  Vratisl.  1774. 

(8)  Sprengcl,  pragmapGcschichlederMedicin.Tom.il. 

425*  Quidquid  sit  de  cana  antiquitate  hujus 
morbi , quem  nonnulli  plane  generi  humano  coae- 
vum pronunciarunt , in  eo  saltem  conveniunt  ple- 
rique  eruditi,  quod  incunabula  variolarum  in  Orien- 
te quaerenda  , quod  ex  Arabia  super  plerasque 
hujus  mundi  plagas  diffusae,  ac  ab  Arabibus  Me- 
dicis omnium  primo  exacte  descriptae  sunt. 

426*  Annus  primae  adparitionis  variolarum  in 
Arabia  fuit  natalitius  Mahomedis  (A.  558  aerae 
nostrae,  juxta  alios  A.  5 72)^  quo  Habissini,  ejecta 
regum  Homeritarum  prosapia , reliquam  quoque 

Arabiam  subacturi,  et  Christianam  fidem,  quam 
ipsi  profitebantur,  etiam  in  Hagschaz  stabilituri, 
Maceam  ea  mente  invaserunt,  ut  Caabam,  mag- 
num illud  templum  sedemque  Paganismi  arabici 
everterent.  Haec  e manuscriptis  Mas  u dii,  quem 
vulgo  Arabum  appellant  Livium  , eruit  doctissimus 
Philologus  Reiske  (t).  Aethiopes  igitur,  qui 
jam  Hippocratis  tempore  gravem  Graeciae 
pestem  intulerant,  illo  anno  variolas  Arabiae  in- 
tulerunt, quas  omnigenae  monstrositatis  ferax 
Africa,  obscoeniore  alicubi,  et  putri  situ  edu- 
casse videtur , nuper  enim  Lichtcnstein  ad 
fluvium  Arausiae  in  interiore  Africa  variolas  inve- 
nit, ex  aequatoriali  regione  illuc  delatas  (2).  Uti 
vero  hic  populus  intra  brevissimum  temporis  spa- 
tium religionem  et  imperium,  ita  quoque  novam 
hancce  luem  per  Aegyptum , Syriam , Palaesti- 
nam, et  Persiam  propagavit,  maxime  ab  anno  622* 
quo  fugam  petiit  Mahomed,  ad  Annum  fi40,  quo 
Saracenorum  exercitum  ducens  Omar,  Mahome- 
dis  successor , Alexandriani  expugnavit.  Arabs 
A h r o n , qui  tunc  temporis  Alexandriac  medicam 
exercebat  praxin,  primus  de  variolis,  ceu  morbo 
jam  vulgari  et  communiter  noto,  deque  earum 
causis  et  cura  scripsit,  cujus  tamen  Pandectae  ad 
nostram  aetatem  non  pervenerunt.  Arra  si,  pas- 
sim  Rhazes  vocatus,  c Persia  oriundus,  unus  e 
praecipuis  Arabum  medicis  (ad  finem  seculi  IX) 
distinctam  et  exactissimam  historiam  variolarum 
(Arab.  Dschadari)  scripsit  (3),  licet,  se  vetu- 

stiorum  Arabum,  et  imprimis  Ahronis  scripta  com- 
pilasse, ipse  fateatur. 

(1)  Reiskc,  Opuscula  medica  ex  monimentis  Arabum  et 

Hebraeorum,  Halae  1776« 

(2)  Reise  in’s  siidliche  Afrika.  2.  Th.  S.  405. 

(5)  Rhascs,  de  variolis  et  morbillis.  Arab.  et  Latin.  Lon 

din.  1766. 

427*  Non  minus  obscura  sunt  prima  variolarum 
in  Europae  regionibus  vestigia,  atque  in  varias  hoc 
intuitu  historiographi  abiverunt  sententias. — Gre- 
gorius  Turonensis  pestem  notat  peculiari- 
bus nuptam  efflorescentiis  , quas  variolas  m i 1 i- 
nas,  seu  coralles  pustulas  vocabant.  Grassa- 
batur haec  annis  565  — 568  p.  Chr.  per  Galliam, 
ipsiusque  regis  Burgundiae  Guntrami  impiam  uxo- 
rem e vivis  abrepit  (i).  Referente  M ari  o Episco- 
po Aventicensi  anno  570  morbus  validus  cum  pro- 
fluvio ventris  et  variola  Galliam  et  Italiam  afflixit  (2). 
Etiamsi  Werlhofio  et  Grunero  lubrica  et 
incerta  videbantur  haecce  variolarum  indicia,  ma- 
xime quod  non  congruant  cum  certioribus  apud 
Arabes  vestigiis,  biennio  posterioribus  $ nihilo 
tamen  secius  majorem  adipiscuntur  probabilitatis 
gradum , si  conferimus  posteriores  eruditissimi 
S p r e n g el  i i indagines  historicas,  qui  traditio- 
nibus Ab  u Ife  da  e,  celebris  Arabum  historiogra- 
phi innixus,  annum Mahomedis  natalem  558  aerae 
Christianae  fuisse  perhibet  (3),  quem  M a s u d i u s 
572  esse  voluit. 

(I)  Gregor.  Turon,  Historia  Francor.  Lib.  V.  C.  35.  56* 
— S p ren  ge  1 , Ocschichtc  der  Medicin,  2- Tli.  S.265. 

(2)  Paulet,  Histoiro  de  la  pedte  verole.  T.  I.  p.  78- 

(3)  Sprengcl,  Gcschichte  der  ersten  Ausbrcitung  der  Po 
cben  im  Abendlande. — In  den  Bey  tragen  zur  Geschiclile 
der  Med.  i.  B.  1 St. 

428*  Majori  cum  probabilitate  conjicere  licet, 
infelix  illud  lolium  initio  seculi  VIII, — ab  Anno 
712  ad  752; — quo  barbara  Saracenorum  illuvies, 
ab  Arabia  proveniens,  in  Hispaniam,  Galliam, 
Siciliam  et  Italiae  partem  exundavit , Europae  il- 
latum fuisse.  Scculo  X.  quo  Arabs  Avicenna 
maximam  variolis  dicavit  adtentionem , plura  oc- 
curebant  variolantium  in  Gallia , Germania  et  Bri- 
tannia specimina,  testantibus  variis  ejus  aevi  Chro- 
nicis (i).  Inter  cetera  eluxit  Balduinum , Arnulfi, 
comitis  Flandriae  filium  anno  96 1 , hoc  morbo  obi- 
visse 5 Principem  Elfridam  vero  (Anno  y07)  atque 
Episcopum Kaminaldum  (Q77)  feliciter  evasisse  (2). 
Non  effugit  aciem  observatorum  illius  jam  cpochae 
variolas  specificum  spargere  odorem. 

(1)  Moore,  Oper.  cit.  p. 86.  etc. 

(2)  Schnurrer,  Chronik  der  Seuchen.  Tiibing.  1823*  Th.I. 
p.  185*  et  seq. 

429*  Plurimum  vero  ad  variolosac  luis  diffusio- 
nem contulisse  videntur  expeditiones  adversus  ho- 
stes doctrinae  Christianae  seculis  XI.  et  XII. , ob 
crebriorem  exercituum  europaeorum  cum  Sarace- 
nis, sacras  terras  occupantibus,  conflictum.  C o n- 
stantinus  Africanus,  qui  sub  finem  seculi 
XI.  Salerni  floruit , plurimis  Arabum  operum  vcr- 
sionibus  latinis  celeber,  primus  vulgatiorem  tunc 
introduxit  usum  variolavum  nominis , quod 

arabico  Dschadari  substituit.  Ab  illo  tempore 
formidabile  flagellum  evasit , quod  non  solum  epi- 
demicum per  vices  adquirens  dominium  nefandas 
edidit  strages,  verum  etiam  adeo  perennem  in 
solo  humano  radicem  fixit , ut  necessariam  ferine 
ac  inevitabilem  calamitatem  crediderint  cum  vulgo 
medicorum  plurimi,  desperantes  fore,  ut  ejus 
germen,  naturae  humanae  quasi  insitum  ac  inu- 
stum, unquam  exstirpetur. 

430-  Neque  intra  solius  Europae  meridionalis 
cancellos  constitit  mali  infrenata  saevitia,  docente 
enim  historia  ad  arcticas  usque  penetravit  oras,v 
imo  ad  remotissimas  globi  terraquei  regiones  fatis 
volventibus , ac  indies  aucto  hominum  commercio 
migravit  Anno  1 5 1 7 in  Americam  septentrionalem 
prius  hac  labe  prorsus  immunem  , — inchoante 
seculo  XVII.  in  Virginiam  et  Carolinam  translatam 
fuisse  variolam  ephemerides  testantur.  Anno  1707 
Islandiam,  et  anno  1733  Grocnlandiam  depopu- 
lata est.  Kamtschatkam  nonnisi  Anno  1767  per** 
vasit.  Felicioribus,  hoc  saltem  intuitu,  Lapponiae 
incolis  hactenus  pepercit  haccce  inexorabilis  pe? 
stilitas. 

HYPOTYPOSIS, 

431*  Quamvis  variola  ab  illo  inde  tuentis  vacci- 
nae, per  immortalem  Jennerum  vindicatae,  tem- 
pore eodem  fere  modo  rarescat,  quo  hujus  insitio 
felicissimo  successu  per  humaniores  terrarum  pla- 
gas divulgatur  $ nihilo  tamen  secius  penitior  mali 
cognitio  cuilibet  medico  artem  facienti  maximi 

momenti  et  perquam  necessaria  est,  tanto  qui- 
dem magis,  quod  variolarum  hodieque  sparsim 
occurrentium  exempla,  mali  favillam  nondum  pro- 
tinus extinctam  esse , abunde  testantur.  Rectioris 
notionis  causa  variolae  omnium  primo  regularem 
decursum  tenentis  descriptionem  pandere,  eoque 
praemisso  communiores  anomalias  subnectere 
oportebit* 

a)  variolarum  decursus  regularis. 

432.  Variolarum  decursus  communiter  in  qua- 
tuor  dispesci  solet  stadia  :i)Stadium  febrile, 
seu  ebullitionis.  2)  Stad.  eruptionis. 
3)  Stad.  f 1 ore  s ce  nti  ae , maturationis, 
seu  suppurationis.  4)  Stad.  exsiccatio- 
nis, s.  desquamationis.  Inserendo  tertium 
inter  et  quartum  criseos  periodum , consueta  fe- 
brium criticarum  stadia  sat  clare  distinguuntur. 

433-  Opportunitas.  Illico  ab  infectionis 
momento  generalia  quaedam  evolvuntur  salutis 
laese  symptomata,  uti  morositas,  lassitudo,  in- 
quietudo (^XyjcpKTizog) , somni  desiderium  , pavo- 
res nocturni,  anorexia,  sitis,  — e quibus  dc  mor- 
bo imminente , nullatenus  vero  de  ejus  specie  di- 
vinare licet.  Haecce  intercapedo  ab  infectionis 
momento  ad  febris  accessionem,  periodus  de- 
litescentiae  sive  opportunitatis  dicta, 
pro  circumstantiarum  diversitate  variae  durationis 
esse  potest , quam  Hufclandius  duarum  sep- 
timanarum , II  c i m i u s novem  solum  dierum  prae- 
tendit. 

434.  Stadium  ebullitionis.  Invadit  va- 
riola, febrium  more,  cum  horripilationibus  vagis, 
frigore , capitis  dolore  gravativo,  anxietate,  nau- 
sea, ipsoque  vomitu.  Apud  infantes  non  raro  sopor, 
dentium  stridor,  et  convulsiones  accedunt,  morbo 
caeterum  miti.  Hisce  phaenomenis  cum  fugaci  ca- 
lore alternantibus,  ac  a 12  ad  20  horas  persisten- 
tibus aestus  subsequitur  universalis  3 turget  facies  3 
oculi  rubescunt,  fulgent,  illachrymantur  3 inten- 
ditur cephalaea,  quam  persaepe  sanguinis  stilli- 
cidium e naribus  moderatur  3 numero  et  intensitate 
augentur  prima  morbi  praeludia3  nunc  pervigi- 
lium , nunc  somnolentia , in  tenellis  nervorum  di- 
stensiones, in  adultis  deliria  interdum  comparent  3 
urget  sitis  et  faucium  ariditas,  raucedine,  vel  etiam 
levi  tussicula  juncta  3 sternutatio  repetita,  narium- 
que oppilatio  membranae  pituitariae  irritationem 
aperte  indicant.  — Halitus  infantibus  jam  in  hocce 
stadio  foetet , ipseque  sudor  peculiarem , veluti 
mucidum  saepe  spirat  odorem.  Alvus  in  quamplu- 
rimis  obstructa  esse  suevit  3 in  quibusdam  levia 
tormina 3 urinae  a mictu  turbidae,  albescentes, 
jumentariae  observantur  3 pulsus  micant  frequenter 
cum  vigore  et  plenitudine. — Cuncta  senescente 
die  increbescunt,  ad  noctem  integram  porrigun- 
tur, sublucanis  tandem  horis  tantillum  mitescunt. 
Hoc  stadium  febrile,  sive  incubationis 
triduum  esse  solet,  quo  absoluto  eruptionis  sub- 
intrat periodus.  In  paucis  tantum  aegris  hae  tur- 
bae, advertente  P e tr  o Frankio,  sub  largiori 

ct  olente  sudore  feliciter  sopiuntur,  ac  vario- 
losa  febris  sine  variolis,  hoc  primo  con- 
tenta stadio,  in  totum  dispergitur. 

435-  Stadium  eruptionis.  Erumpente 
ad  finem  tertiae,  vel  initium  quartae  diei  exan- 
themate, pleraque  symptomata  ad  maximum  evecta 
fastigium  quidquam  declinant.  Comparent  omnium 
primo  ad  faciem,  ad  labium  superius  et  latera  nasi, 
circa  mentum,  serius  ad  jugulum , pectus,  abdo- 
men, ad  extremitates  superiores,  ac  ultimo  ad 
inferiores  maculae  parvae , rubicundae , plus  mi- 
nusve  numerosae,  discretae , vel  hinc  inde  coagmi- 
natae,  quae  brevi  medio  tenus  paulisper  elevan- 
tur (papulae)  nodulo  duriusculo  instructae,  culi- 
cum morsibus  haud  plane  dissimiles,  ardore  et 
pruritu  stipatae.  Molestant  pari  tempore  sympto- 
mata anginosa , dysphagia , raucedo  vel  aphonia, 
ardor,  tensio  et  salivatio,  quae  vela  phlogosi 
membranae  mucosae  oris  et  faucium  eruptionem 
praecedente,  vel  a variolis  subinde  ad  fauces,  pa- 
latum, linguam,  orisque  parietes  propululantibus 
dependent. 

Totum  eruptionis  opus  plerumque  triduo 
absolvitur,  quartum,  quintum  et  sextum  compre- 
hendens morbi  diem.  Eadem  proportione,  qua 
exanthema  per  totum  corporis  ambitum , vel  per 
potiores  saltem  superficiei  plagas  successivo  ac 
regulari  passu  prorumpit,  febriles  turbae  pedeten- 
tim  imminuuntur,  donec  eruptionis  opere  perfecto 
papulisque  rite  elatis , ac  morbido  latice  repleri 

incipientibus,  carum  veluti  umbra  tantum  animad- 
vertatur. Singulae  autem  papulae  ad  basim  dila- 
tatae, et  amoene  rubentes  prima  jam,  vel  secunda 
ab  eruptione  die  pellucidam  in  kapice  ostendunt 
vesiculam,  seroso  ac  limpido , mox  vero  turbido, 
flavo  - albescente  liquore  repletam , in  medio  fo- 
veola instructam.  Haec  papularum  in  vesiculas 
conversio  eruptionis  ordinem  sequitur,  ac  ideo 
omnium  primo  in  facie , quo  loco  primum  prodie- 
runt , omnium  ultimo  in  artuum  extremis  succedit. 
— Quodsi  major  sit  horum  abscessulorum  nume- 
rus, singulorumque  halones  inflammatorii  inter  se 
confluant,  intermedia  iis  cutis  tenditur,  intumes- 
cit ac  rubet.  Palpebrae  in  multis  oedematose  tur- 
gentes ac  rubentes  clauduntur,  vel  et  conglutinan- 
tur 5 vultus  insigniter  inflatur,  unde  physiogno- 
mia  variolantium  propria,  neque  capillata  capitis 
para , neque  bulbi  oculi  superficies  anterior  vario* 
lis  immunis  manet.  Vola  manus  et  pedis  planta 
parcissimas  offerunt  pustulas,  easque  nonnisi  mor- 
bo graviori  ac  per  totum  corpus  late  diffuso,  unde 
a plebe  pro  tuto  futurae  immunitatis  indicio  ha- 
beri solent, 

437»  Stadium  maturationis.  Die  morbi 
septima  eruptionis  opus  omnino  terminatum  est, 
manifestaque  subintrant  in  variolis  suppuratio- 
nis signa.  Utut  solitaria  quaedam  tubercula  in- 
terdum primis  jam  diebus  dissipentur,  quin  sui 
vestigium  relinquant , maximus  tamen  eorum  nu- 
merus in  suppurationem  vertitur  nulla  quidem 

arte  praecavendam,  ac  specificae  morbi  indoli  in- 
sitam.— Incenditur  febris  ferme  nova,  sup- 
puratoria, horroribus  interdum  orsa , cum 
aestu  magno,  siti,  capitis  dolore,  anxietate,  pulsu 
frequenti,  duro,  pleno  5 quandoque  dyspnoea, 
sopores  , deliria,  jectigationes  accedunt,  non  sine 
suffocationis  vel  apoplexiae  periculo.  — Vesiculae 
ab  initio  deplanatae , lentis  aut  ervi  magnitudinem 
vix  excedentes,  sensim  sensimque  dilatantur,  ad- 
toliuntur,  ac  tandem  in  pisi  dimidiati,  cuti  adfixi, 
formam  et  molem  excrescunt,  cum  levi  ad  apicem 
impressione,  seu  foveola.  Diaphanum,  quo  prius 
scatebant,  serum  in  purulentum  vertitur  laticem, 
cujus  prima  guttula  in  vertice  vesiculae  , — nunc 
pustulae  nomine  protinus  dignae,  — generatur, 
pedetentim  basin  versus  divulgatur,  et  in  lactis 
spissitudinem  abit,  unde  varius  variolarum  color, 
margaritaceus , cinerascens,  demumquc  albo-fla- 
vescens.  — r Sub  hocce  suppurationis  incessu  sin- 
gulae variolae,  halone  roseo  - puniceo  circumscrip- 
tae, notabilem  adhuc  inflammationis  gradum  pa- 
tefaciunt, cujus  et  reliqua  cutis  particeps  fit,  et 
tamquam  ex  erysipelate  intumescit,  tenditur,  tur- 
get ac  dolet,  donec  absoluta  puris  genesi,  singu- 
lisque  pustulis  ad  basin  usque  repletis  et  ex  toto 
infarctis  phlogoseos  minuatur  vigor,  quo  facto  va- 
riolae rubella  privantur  zona,  albescunt,  vicina- 
narum  partium  inflatio  considet,  ac  ipsa  comes 
febris  manifeste  frangitur  in  plenam  aegri  securi- 
tatem. I11  acthiopibus  variolae  multum  detrahunt 

nigritudini  cutis,  et  subcinerco  colore  se  per  cu- 
tem extollunt. 

438*  Urinae  nunc,  et  per  reliquum  fere  mor- 
bi tempus  turbidae  sunt,  aut  et  puriforme  depo- 
nunt sedimentum  5 salivatio  molesta  non  raro  a 
variolis  oris  cavum  occupantibus , nonnullorum 
tamen  emolumento  fovetur,  alvus  infantibus  laxa- 
tur, quod  medicorum  quidam  e pustulis  variolosis, 
per  mucosam  fistulae  cibariae  tunicam  sparsis,  ex- 
plicare satagunt  3 transpiratio  aegrorum  ingratum, 
veluti  mucidum  et  subdulcem  spirat  putorem,  e 
cujus  qualitate  specifica  jam  a procul  variolarum 
praesentia  sat  tuto  indicari  potest.  Hac  periodo 
maximum  viget  infectionis  periculum.  In  pure  ge- 
nerando et  perficiendo  variolae  plerumque  triduum 
consumunt,  ita  ut  cum  nono  morbi,  sive  sexto  a 
prima  eruptione,  die  plenam  floridamque  subeant 
suppurationem  , quae  eundem  sequitur  ordinem, 
quem  exanthema  in  successivo  eruptionis  opere 
observavit.  Hinc  variolae  praecocius  efflorescen- 
tes, uti  illae  faciei,  jam  perfecte  suppurant,  ubi 
in  pedibus  tardius  emicantes  prima  tantum  puris 
indicia  exhibent , et  dum  hae  pure  replentur,  illae 
jam  siccescere  incipiunt. 

439*  Stadium  exsiccationis.  Circa  nn- 
nam  , decimam , vel  undecimam  morbi  diem,  pro 
vario  istius  impetu,  variolae,  et  quidem  omnium 
primo  illae  faciei,  in  apice  obscurius  offerunt 
punctum,  quo  loco  epidermis  dehiscit,  ac  lym- 
phatico - purulenta  exstillat  materia,  mox  in  cru- 

stas  ab  attactu  aeris  convertenda.  Sub  hisce  crus- 
tis, ad  vicina  interdum  spatia  protensis,  haud  raro 
nova  colligitur  materia,  quae  sub  notabili  pruritu 
crustosum  tegmen,  jam  brunco  jam  fusco  colore 
notatum , sublevat , novamque  escharam  substi- 
tuit. Arescentibus  tali  pacto  variolis  omnis  dissi- 
patur phlogoseos  nota,  atque  vicinae  cutis  tumor 
pallescit  et  considet  5 febris  tamen  suppuratoria 
sub  hocee  exsiccationis  processu  quandoque  per- 
sistit, quin  imo  ingravescit,  si  subtus  delituerit 
acris  ichor , si  crustae  pertinaciter  adhaerentes 
separari  cunctantur,  vel  si  incautiores  aegri  sca- 
bendi cupidine  seducti  cutim  recenter  irritant. 

440.  Ocyus  seriusvc  tandem  crustae  secedunt, 
et  in  cute  maculas  atro  - purpureas  paululum  ela- 
tas , prurientes  ac  diu  conspicuas , quandoque 
foveolas  depressas,  vel  cicatrices  perennes  relin- 
quunt 3 febriles  turbae  omnino  componuntur  sub 
alvi  laxioris  levante  secessu,  copiosaque  cphidrosi  3 
redit  pristina  animi  hilaritas , reviviscit  ad  petenti  a 
ciborum  3 restaurantur  infractae  vires,  atque  laeta 
morbum  , feliciter  ct  absque  posthumo  malo  ex- 
antlatum, excipit  convalescentia. 

b)  VARIOLA J}UM  ANOMALIAE. 

441.  Non  semper  adeo  regularis  ct  propitius, 
prouti  cum  depinximus,  variolarum  esse  solet  de- 
cursus 3 persaepe  enim  ab  ordine  sucto  discrepat, 
symptomata  aliena  immiscet , ac  varias , casquc 
haud  raro  funestissimas,  contrahit  anomalias, 


ET  EXANTHEMATA  ACUTA. 


a3v) 

quarum  origini  sequentes  potissimum  auscultant 
circumstantiae:  l)  Exparte  subjecti  prava  condi- 
tio corporis 5 cacochymiae  et  diatheses  morbosae 
diversae , uti  vermes,  scrofula,  rhachitis$  virium 
languor $ dentitio  5 graviditas  5 aetas  nimis  tenera, 
vel  admodum  provecta,—  2)  Dominium  epidemiae 
funestioris,  vel  infausta  climatis  et  loci  constitu- 
tio , hominum  saluti  insidias  struens.  — 3)  Acci- 
dentales circumstantiae  adversae,  uti  regimen  in- 
congruum,  therapia  prava,  neglectus  medelae, 
animi  pathemata,  calamitates  publicae,  aerumnae 
domesticae.  — 4)  Complicationes  cum  aliis  mor- 
bis, febrilibus,  cachecticis,  nervosis.* — 5) Fors 
et  maleficum  fomitis  contagiosi  ingenium , quale 
v.g.  sub  prima  morbi,  ex  Oriente  advecti,  inva- 
sione observare  licuit* 

442.  Animadvertimus  praecipuas  atiomaiias 
a)  vel  i n char  a c t e r e feb  r is  comitis5  b) 
vel  in  exanthematis  forma  et  decursu 5 
c)  vel  in  ambobu6,  quod  creberrimum  est. 
Qualescunque  vero  fuerint,  mox  in  singulis  tan- 
tum adparent  stadiis,  mox  totum  variolarum  de- 
cursum contaminant,  eumque  nunc  praecoci  le- 
tho  truncant , nunc  ultra  praefixos  limites  pro- 
trahunt. 

u)  ANOMALIAE  RESPECTU  CHARACTERIS 
FEBRILIS. 

443.  Variolae  inflammatoriae.  Om- 
nis quidem  febris  variolosa  simplex  et  benigna 

e genere  inflammatoriarum  est,  in  specie  vero 
febris  catarrhoso  - exanthematica , quod  e symp- 
tomatum syndrome  et pathogenia  facile  evincitur. 
Interdum  tamen  character  inflammatorius  ad  ai- 
tiorem , insolitamque  evehitur  potentiam , prae- 
sertim dum  favent  epidemia  hyberna,  subjecti 
temperamentum  sanguineum  , plethora,  dentitio, 
graviditas,  puerperium,  ebriositas  etc. , quo  in 
casu  morbus  non  solum  cunctas  exhibet  acrioris 
incendii  notas,  sed  etiam  majori  terret  periculi 
metu , ac  peculiares  in  medendo  sibi  exposcit 
cautiones.  — Febris  variolarum  eruptionem  prae- 
cedens et  comitans,  aestu  insigni,  orgasmo  et 
turgore  maximo , urinis  flammeis , oculis  mican- 
tibus , pulsibus  plenis , duris , fortibus  vel  et 
suppressis  stipatur  • sanguis  e sauciata  fluens  ve- 
na dyscrasiae  phlogisticae  notas  offert , in  va- 
riis visceribus  congestiones  aut  verae  inflamma- 
tiones emicant  , unde  variolam  mox  cum  ence- 
phalitide, mox  cum  angina  gravi  vel  peripneu- 
monia  sociatam  cernere  licebit.  — Ipsum  exanthe- 
ma praecocius  prorumpit,  singulae  variolae  in- 
tenso suffunduntur  rubore,  gravius  inflamman- 
tur et  dolent,  et  quamvis  uberrime  efflorescant, 
febrem  tamen  non  sublevant  5 suppuratio  aegrius 
succedit. 

444.  Variolae  gastricae,  seu  gastri- 
cis  sordibus  sociatae.  Negari  quidem  ne- 
quit y variolas  etiam  regulariter  incedentes,  prae- 
sertim in  exordio  et  exsicationis  periodo,  opitu- 

lantc  simul  cpidcmia  aestiva , gastrici  systematis 
munera  laesa  offerre  (i)  , unde  aegroti  statim  ab 
ineunte  morbo  saporem  oris  pravum,  nauseam, 
linguam  sordescentem  ac  repetitos  vomendi  co- 
natus produnt  Attamen  levioris  ejusmodi  notu- 
lae  gastricae  praesentia  anomaliam  vix  constituit, 
sed  vel  ab  offensis  plexibus  nerveo  - splanchni- 
cis per  contagii  stimulum  inimicum , vel  ab  im- 
pedita per  copiosas  pustulas  et  crustas  diaphore- 
si  ortum  trahit.  — Si  vero  graviora  adparent  sig- 
na bilis  in  primis  viis  redundantis,  aliusve  gene- 
ris colluviei,  primis  jam  morbi  diebus  animad- 
versa , ac  per  totum  morbi  decursum  persisten- 
tia, ita  ut  peculiarem  sibi  mereantur  in  medendo 
respecthm,  variolas  anomalas  declaramus,  quas 
libenter  confluere  et  foedas  in  cute  cicatrices  re- 
linquere practicis  observatum  est.  Praeter  errores 
diaeteticos,  ab  aegro  commissos,  origini  hujus 
anomaliae  aestas  provecta,  eique  propria  consti- 
tutio gastrico -biliosa  eminenter  favet.  Id  genus 
consortii  variolarum  a magno  St  oli  io  (2)  cre- 
bro observatum,  ac  diligenter  notatum  invenimus. 

(1)  A.  Th.  Richteri,  Therapia  specialis.  Tom.  II.  p.  256* 

(2)  Max.  S tolli  i,  Ratio  medendi.  Tom.  II.  Cap.  XII. 

445*  Variolae  nervosae,  sive  nervo- 
so charactere  inquinatae,  diversa  mox 
in  principio  , mox  in  decursu  patefaciunt  phae- 
nomena systematis  sensiferi,  ac  speciatim  sen- 
sorii communis  vehementer  adfecti,  uti  sunt: 
prostratio  virium  summa  et  improvisa,  vertigi- 
IV.  Q 

nes,  coma,  vel  delirium,  dolores  acerbi  capitis, 
dorsi  et  lumborum,  meteorismus,  tendinum  sub- 
sultus,  convulsiones.  Ubi  haecce  symptomata 
feralia  in  morbi  adparent  exordio,  neque  suspi- 
cionem de  vera  debilitate  movebunt,  astatu  con- 
gestionis iri  encephalo  nervorum  que  irritatione 
potius  derivanda  3 casus  in  infantibus  sensilibus 
haud  infrequens.  Hujusmodi  vero  turbae  sub  mor- 
bi decursu  subortae  ad  veram  omnino  debilita- 
tem concludere  sinunt,  quam  confirmare  juvant 
pulsus  exiles , debiles  et  molles , facies  collapsa 
et  pallida  , decubitus  neglectus , urinae  strami- 
neae , tremor  universalis,  animi  deliquia,  aliaquc 
plura  ad  febrem  nervosam  referenda  signa. 

446.  Sub  hacce  tristi  rerum  positione  ipsa 
exanthematis  eruptio  et  florescentia  mirum  in  mo- 
dum a consueto  detorquetur  tramite , accelera- 
tur, retardatur.  Variolae  per  totum  corpus  si- 
mul, aut  in  partibus  extremis  praecocius  quam 
in  facie  efflorescunt,  nec  aequali  numero  divul- 
gantur, sed  in  facie  inprimis  conglomerantur  et 
confluunt,  in  aliis  locis  desiderantur,  vel  vix  erup- 
tae evanescunt.  Neque  febris,  neque  aliae  ner- 
vorum adfectiones  erumpentibus  variolis  immi- 
nuuntur, sed  potius  denuo  ingravescunt 5 ipsum 
vero  exanthema  peculiares  contrahit  anomalias. 
Singulae  enim  pustulae  inflammatorio  ambitu  de- 
stitutae pallescunt,  tamque  exiguae  interdum  sunt, 
ut  miliarium  potius,  quam  variolarum  referant 
specimen;  alias  e contrario  plures  vesiculae  dila- 

tatae  in  amplas  confluunt  bullas,  praesertim  in 
vultu  5 puris  loco  serum  limpidum,  lympham  den- 
sam, vel  ichorcm  acrem  generant  (variolae  se- 
rosae, lymphaticae,  ichoros  a e)  5 quan- 
doque in  varis  vacuis  omnis  desideratur  latex  (v.  s i- 
liquosae). — Ejusmodi  pustulae  praeterea  ad 
apicem  plerumque  umbilici  in  modum  latescunt 
et  deprimuntur  (v.  depressae,  umbilica- 
ta e)  5 vel  verrucarum  more  indurescunt  (v.  ver- 
rucosa e).  — Febris  suppuratoria,  quae  cum 
primis  puris  initiis  incenditur , gravissima  esse 
solet,  supradictis  symptomatibus  status  nervosi 
ac  debilitatis  nupta. 

447.  Illis,  qui  ominosum  malum  feliciter  su- 
perant , variolae  pedetentim  ad  exsiccationem  per- 
ducuntur, crustae  tamen  pertinaciter  adhaeres- 
cunt, vigesima  interdum  die  adhuc  conspicuae, 
atque  magnis  separatae  portionibus  subjectam  cu- 
tim  ulceribus  erosam  patefaciunt , foedas  cicatri- 
ces relinquentibus.  Infantes  segniter  convalescunt, 
pristinumque  vigorem  aegre  recuperant,  quo  qui- 
dem sudores  profusi,  urinarum  hypostaticarum 
et  alvi  diarrhoicae  fluxus  praecipuam  contribuunt 
symbolam. 

448*  Prioribus  vix  non  pejores  sunt  variolae 
septicae,  quae  praeter  cunctas  debilitatis  no- 
tas simul  manifestos  liquationis  putridae  charac- 
teres offerunt.  Aegroti  jam  ante  variolarum  erup- 
tionem aestu  intenso  et  mordaci  detinentur,  si- 
tiunt ultra  modum,  summe  inquieti  jactitantur. 

Ipsum  vero  exanthema  eadem  irregularitate  pro- 
rumpit, ut  in  varietate  praecedente,  singuli  vai i 
adparent  complanati , in  ambitu  livescunt,  fusces- 
cunt,  insolitam  interdum  adtingunt  magnitudinem  3 
puris  benigni  loco  , ichore  acri  et  cruento , vel 
sanguine  atro  replentur  (v.  sanguineae),  imo 
putri  halitu  inflantur  (v.  emp  hysematosac). 
Plures  pustulae  confluentes,  aut  pustularum  la- 
cus vel  scalpendo,  vel  sponte  rumpuntur,  ef- 
fiuensque  sanies  in  tetras  brunei  aut  nigri  colo- 
ris crustas  coalescit,  sub  quibus  haud  raro  ulce- 
ra gangraenosa  partes  vicinas  et  subjectas  exe- 
dentia nidulantur  3 quandoque  interstitiis  vario- 
larum  inseruntur  maculae  lividae,  aut  nigrae,  p c- 
t c c c h i a e dictae , vel  vesiculae  gangraenosae. 

449.  Interea  aegroti  sub  virium  summa  pro- 
stratione vel  delirant,  vel  adtoniti  obstupescunt 3 
aperto  siccoque  ore  difficilem  trahunt  spiritum  3 
tremula  manu  muscas  aut  floccos  venantur  3 trun- 
co ad  pedes  ruente,  divaricatis  decumbunt  cru- 
ribus, ac  intolerabilem  omnibus,  nisi  tenerae  et 
lacrymabundae  matri,  mephitem  spargunt.  Ae- 
stus corporis  in  dies  intensius  mordet,  succo- 
rumque pansorum  in  septicum  liquamen  niten- 
tium signa  ulterius  augentur  3 unde  alvi  profluvium, 
urinarum  inscio  aegro  ac  furtim  secedentium  foc- 
tor  insignis,  sudores  viscidi,  haemorrhoeae  fu- 
nestae, praesertim  epistaxes  periculi  plenae,  fa- 
cies hippocratica , pulsus  inordinate  micantes, 
debilissimi,  vacui,  vermiculares,  mors  tandem 

ferftie  inevitabilis  lugubrem  claudit  scenam.  Qui 
morbi  atrocis  fatum  effugere  potuerant,  aegri 
posthumis  malis  plurimum  interimuntur , cache- 
xiis , exulcerationibus  viscerum , et  tabe  lenta. 

450.  Propter  maximum  , in  quo  aegri  versan- 
tur, discrimen,  faciiemque  luis  per  plurima  in- 
dividua diffusionem , variolas  putridas  non  minus 
ac  nervosas  practici  passim  malignas  nuncu- 
pare sueverunt , ad  quarum  originem  eaedem  con- 
tribuunt injuriae,  quae  astheniam,  et  statum  li- 
quationis in  febribus  invitant,  suo  loco  disqui- 
rendae. 

|3)  ANOMALIAE  RESPECTU  EXANTHEMATIS. 

451.  Potiores  exanthematis  variolosi 
irregularitates  determinantur  ab  ipsis , quas 
febris  comitis  character  pati  solet,  anomaliis,  fa- 
cili negotio  ad  varorum  numerum  et  ubertatem, 
extensionem,  formam,  decursum,  sedem  et  com- 
plicationes reducendae. 

452.  Numerus  variolarum  in  decursu  nor- 
mali adeo  inconstans  est,  ut  determinata  stabi- 
liri nequeat  regula.  Libenter  tamen  anomalum 
hoc  intuitu  dicimus  morbum,  ubi  paucae  tantum 
in  singulis  partibus  efflorescunt  pustulae , febre 
caeterum  sat  vehementi  stipatae  5 vel  si  ex  adver- 
so ingens  pustularum  tribus  per  totum  proger- 
minat corporis  ambitum , quo  in  casu  vix  un- 
quam discretae  manent,  sed  inter  se  con- 
fluunt (v.  c o n f 1 u e n t e s),  vel  agminatim  colligun- 

tur  (v.  corymbosae).  Febrim  denique  variolo- 
sam  absque  exanthemate  Cei.  Viri,  Burserius, 
VogeI,  P.  Frank,  Hensler,  Lentin,et 
alii  defendunt. 

453.  Habito  respectu  formae  sequentes  oc- 
currunt variolarum  varietates:  variolae  sero- 
sae sive  crystallinae^  lymphaticae^ 
ichorosae)  sanguineae,  haematodes, 
seu  scorbuticae  ^ em  p hy  s em  a t o s ae  5 
siliquosae;  depressae^  verrucosae^ 
variolae  parvae,  ceu  miliares,  et  magnae, 
seu  bullosae,  quas  jam  superius  adsignavi- 
raus.  — Ratio  eruptionis  praecocioris , tu- 
multuariae, inversae,  vel  tardigradae,  suppura- 
tio nimis  praeceps,  vel  ultra  modum  lenta  aliam 
constituit  anomaliae  speciem. 

7)  COMPLICATIONES. 

454.  Innumera  quidem  esse  possunt  variolarum 
cum  aliis  morbis  consortia  5 crebriora  tamen  sunt 
cum  dentitione  difficili,  vermibus,  scrofulis,  cum 
adfectionibus  rheumaticis  et  catarrhalibus , cum 
rhachitide  et  crusta  lactea.  Quae  de  complicatione 
variolarum  contemporali  cum  morbillis , scar- 
latina, aliusve  febris  vere  contagiosae  specie  a 
nonnullis  practicis  notata  inveniuntur,  nobis 
prorsus  dubia  et  ambigua  videntur,  tum  quod 
pathologica  obstet  lex , qua  sancitum  est : duos 
processus  contagiosos  acutos  una  decurrere  in 
eodem  individuo  non  posse,  tum  quod  omni  fide 

dignae  observationes  docuerint : morbillos  non- 
nisi variolarum  cursu  absoluto  obortos  fuisse, 
quamvis  infectio  primis  jam  successerit  diebus. 
Complicationes  variolae  cum  morbis  e contagio 
fixo,  vel  semicontagio  oriundis  (§.  lijl),  uti  cum 
syphilide,  medorrhoea  virulenta,  tussi  convulsi- 
va , etc.  experientiis  quamplurimis  confirmatae, 
nullo  subjacent  dubio.  Haud  infrequentes  demum 
sunt  copulae  exanthematis  variolosi  cum  miliari- 
bus, pemphigo , strophulo , furunculis  et  petechiis. 

SUBSTRATUM  MORBI. 

455.  Principem  variolarum  sedem  largitur  to? 
tus  ambitus  cutis,  ea  solum  differentia,  quod 
partes  quaedam , uti  v.  g.  facies,  pustulis  variolo- 
sis  libentius  occupantur,  aegrius  vero  aliae,  uti 
vola  manus  et  planta  pedis.  Phaenomeni  ratio 
hucusque  adsignari  nequivit.  — - In  determinan- 
do strato  systematis  dermalici,  quod  speciale  va- 
riolarum substratum  sisteret,  discrepant  aucto- 
res 5 etenim  Astrue,  Cotunni  et  van 
Geuns  opinantur,  locum,  quem  venenum  va- 
riolosum  in  cute  capiat,  esse  rete  Malpighii mu- 
cosum 5 Bichat  vero  et  Cruikshank  felicio- 
ribus in  cutem  pustulatam  injectionibus  , cinnaba- 
rina  massa  institutis , ac  tentata  serius  ejusdem 
portionis  maceratione  evicerunt  exanthematis  se- 
dem in  superficialium  vasorum  capillarium  reticu- 
lo, quod  corii  substantiam  et  corpus  Malpighii  in- 
tercedit (i)„  — Quae  C.  L.  Hoffmannus  (2)? 

A u t e n r i e t h i u s (5)  cie  propriis  glandulis  sub- 
cutaneis, variolarum  sedem  praebentibus,  praeci- 
piunt , — quarum  destructioni  per  morbum  prior 
plane  immunitatem  adversus  secundam  infectio- 
nem tribuere  voluit , — ab  Hufelandio  jam 
abunde  explosa  et  refutata  fuerunt. 

(1)  Bicliat,  allgemeine  Anatomie.  Uebcrs.  von  Pfaff. 
II.  Th.  2.  Abtheil.  S.  179. 

(2)  Cii.  L.  Hoffmanu,  Abhandl.  von  den  Pockcn.  Muti- 
ster  1776* 

(3)  Physiologie.  3*Th.  §.796. 

456-  Quod  internam  variolarum  sedem 
adtinet  a nonnullis  medicis  defensam , ab  aliis 
acriter  pernegatam  et  ab  eximio  C o t u n n i o in- 
signi diligentia  et  perspicacitate  explosam,  se- 
quens proferimus  judicium , unde  simul  patebit, 
qua  ratione  discrepantes  Auctorum  sententiae 
quodammodo  conciliari  possent.  De  variolis  con- 
junctivae oculi , narium  , oris  , palati , faucium, 
tracheae , bronchiorum , partiumque  obscoena- 
rum  nullum  superest  dubium,  si  observationes 
de  Haenii,  Svietenii,  Starkii,  Cotunnii, 
Raimanni,  ac  proprias  experientias  conferi- 
mus, neque  obstat  exanthematis  evolutioni  mem- 
branarum mucosarum  textura  et  organisatio  illi 
dermatis  omnino  analoga.  Imo  directus  earundem 
cum  mundo  externo  et  speciatim  cum  aere  at- 
mosphacrico  conflictus , cujus  gratia  strictius  ex- 
ternae , et  non  internae  superficies  dici  deberent, 
protopalhicae  infectioni  plurimum  auscultat.  O b 

eandem  rationem  ipsum  tubum  alimentarem  pu- 
stulare posse  nemo  quidem  inficias  ibit , quum 
tamen  phaenomaenon  in  praxi  rarissimum  sit, 
circumstantiae  quaedam  locales,  fors  in  acredi- 
ne succorum  ventriculo  et  intestinis  collectorum, 
vel  in  defectu  aeris  atmospiiaerici  quaerendae, 
sese  opponere  videntur.  — Omni  vero  fide  ca- 
rent adsertiones  de  variolarum  sede  in  organis  et 
superficiebus  stricte  internis,  quemadmodum  in 
musculis , nervis , hepate,  pleura  , cerebro  5 qui- 
bus omnibus  jam  ex  parte  organisationis  defi- 
ciunt conditiones  ad  processum  dermatitidis  sub- 
eundum absolute  necessariae , qui  variolarum  non 
minus  ac  omnis  alius  exanthematis  essentiam  con- 
stituit. Quare  ejusmodi  variolas  internas  a Fer- 
nelio,  Kerkringioet  Meadio  observatas 
potius  hydatides,  aut  ulcuscula  fuisse  cum  C o- 
tunnio  contendimus. 

S c h m i e d e 1 , de  sede  variolarum  non  in  sola  cute.  Eri.  1 758* 

Cotunnii,  de  sedibus  variolarum  syntagma.  Neapoli  1769. 

O tto,  Diss.  de  conciliandis  medicis  quoad  variolas  internas 
dissentientibus.  Goett.  1777. 

AETIOLOGIA  ET  NOSOGENIA. 

457*  Ad  variolosam  luem  contrahendam  pecu- 
liarem requiri  dispositionem,  nullis  contro- 
versiis obnoxium  est  5 etenim  non  omnes  homines 
variolas  nondum  perpessi , si  semet  contagio  ex- 
ponunt, sine  exceptione  illo  obruuntur,  imo  non- 
nulli plane  saevienti  undequaque  pestilitati  im- 
pune renituntur. 


200 


FEBRES  EXANTHEMATICAE 


458»  Variola  nulli  parcit  aetati,  nullique  sexui, 
ac  ideo  perperam  morbus  habetur  oeconomiae 
corporis  infantilis  proprius,  qualis  est  rhachitis, 
crusta  lactea,  et  angina  membranacea.  Licet  ne- 
gari nequeat,  infantes  prae  caeteris  in  hanc  fe- 
bris contagiosae  speciem  insigni  pollere  proclivi- 
tate ; non  desunt  tamen  numerosa  exempla  de  va- 
liolarum  apud  adultos,  imo  decrepitos  senes  pro- 
ventu, quorum  nonnulla  apud  Svietcnium, 
llosensteinium  et  Franhium  notata  inve- 
niuntur. In  fastis  historiae  memoratu  dignae  sunt 
variolae,  quas  Ludovicus  XV.  Gallorum  Rex  anno 
sexagesimo  quarto  subiit,  postquam  aetate  qua- 
tuordecim  annorum  spurias  variolas  perpessus  es- 
set, nec  non  illae,  quibus  divam  Imperatricem 
Mariam  Theresiam  provecta  aetate  adfectam  fuisse 
novimus. 

459.  Ast  quid  mirum,  si  neque  fetus,  in  utero 
materno  abditus,  ab  hacce  funesta  clade  tutus  vivit, 
quod  quidem  diversa  docuerunt  neonatorum  pu- 
stulis variolosis  obsessorum  , vel  cicatricibus  inde 
productis  signatorum  exempla  (1),  quorum  plura 
Celebris  Burserius  industrie  collegit  (2).  In  non- 
nullis casibus  manifestae  matrem  paulo  ante  agi- 
tarunt variolae,  ac  de  contagio  per  maternum  or- 
ganismum embryoni  communicato  nullum  relin- 
quunt dubium.  Id  tamen  singulare  observatum 
fuit,  variolarum  florescentiam  in  neonato  vix  un- 
quam collimasse  cum  analogo  variolae  maternae 
stadio,  sed  scmpcr  tardius  irruisse  \ unde -ad  opi- 

nionem,  jam  alibi  ventillatam  ducimur  (§.  274),  ori- 
ginem nempe  variolae  fetus  non  ex  massa  humorum 
praegnanti»  feminae,  quos  varioioso  fomite  inqui- 
natos esse  volunt,  sed  potius  e secretione  viri  ad 
finem  morbi  contingente,  atque  e contagiosa  at- 
mosphaera  per  uteri  superficiem  mucosam  manan- 
te , fetumque  ambiente  et  inquinante  repetendam 
esse.  — Argumentum  confirmare  juvant  exempla 
a Borri c h io,  Petro  Pintore  etCottun- 
nio  adlata  de  matribus,  quae  sub  decursu  vario- 
larum  optime  florentium  proles  mundissimas,  om- 
ni exanthematis  vestigio  immunes  sunt  enixae  (3), 
quod  nulla  ratione  contingere  potuisset,  si  toti 
succorum  moli  inficiendi  facultas  inhaereret.  — 
In  aliis  contra  casibus  fetuum  variolantium,  nulla 
variolae  in  organismo  materno  praegraessae  vesti- 
gia habebantur  5 jure  tamen  meritoque  suspican- 
dum est , virulentum  fomitem  a matre  embryoni 
illatum  fuisse,  illam  autem  vel  favente  immunitate 
morbum  non  contraxisse,  sed  passivi  tantum  con- 
ductoris vices  egisse , vel  vero , aliorum  medico- 
rum juxta  sententiam,  morbum  variolosum  absque 
exanthemate  foras  conspicuo  perpessam  esse, 
quem  tenero  fructui  clanculum  communicavit. 

(1)  Jermyn,  Diss.  dc  variolis  a graviditate  fetui  traditis, 
Leid.  1792. 

(2)  Burserii,  Institut.  med.  practicae.  Vol.II.  §• 

(3)  Co  tunn  i i , dc  sedibus  variolarum.  §.69. 

460.  In  quonam  consistat  ea  ad  variolas  pro- 
clivitas, prouti  et  singularis  quorundam  individuo- 

nim  immunitas,  hucdum  nemo  potuit  illustrare. 
E praxi  dumtaxat  innotuit,  omnes  illas  circum- 
stantias , quae  suscipiendis  contagiis  generatim 
renituntur  (§•  247)>  etiam  variolarum  genesi  ob- 
stare. Principem  hoc  intuitu  efficaciam  sibi  vindi- 
cavit morbus  ipse,  qui  semel  modo  eundem  ho- 
minem invadere  consuescit.  Quamquam  nullae 
controversiae  obnoxia,  omnique  fide  digna  haben- 
tur exempla  variolarum  verarum  bis  in 
eodem  homine  observatarum,  quorum 
viginti  tantum  ex  omni  hominum  memoria  collegit 
literatissimus  Sprengelius  (1)5  hicce  tamen 
numerus  adeo  exiguus  est , ut  rarissimas  nonnisi 
a regula  exceptiones  indicet.  In  reliquis  casibus 
omnimode  dubiis  vel  prior,  vel  secunda  infectio 
ad  variolas  spurias  aut  mere  topicas  est  referenda. 
Qui  hancce  immunitatem  e despumatione  sangui- 
nis, variolarum  germen  jam  a nativitate  foventis  (2)> 
vel  e destructis  per  morbum  glandulis  subcuta- 
neis (3)  explicare  conabantur,  meras  protulerunt 
hypotheses  jam  dudum  refutatas. 

(1)  Spr  en  gei,  Institut.  pathologiae  specialis.  Vol.  II.  §.  540. 

(2)  Hunauld,  Diss.  sur  la  petite  verole.  Paris  1747* 

(3)  Chr.  L.  Ho  ffmann,  Abhandl.  von  den  Pockcn. 

46l • Quod  procatarcticam  adtinet  vario- 
larum causam,  in  diversas  medici  abiverunt 
sententias , utut  contagiosum  et  pestiferum  morbi 
ingenium,  fatente  Avicenna,  ab  omni  aevo 
perspectum  habuerint.  Inde  etiam  tot  adeoque 
discrepantes  morbi  theorias,  quibus  variolarum 

genesim  et  naturam  illustrare  studuerunt,  ortum 
duxisse  nemo  mirabitur. 

462.  Antiquissima  theoria  fuit  illa  Ahronis, 
qui  causam  morbi  in  sanguine  et  bile  aestuante 
et  inflammata  reposuit.  Posteriores  Arabes,  prae- 
sertim Mesue  senior,  Rhazes,  et  Avi  ce n- 
n a , qui  distinctius  et  enucleatius  de  variolis  scrip- 
serunt, ab  eadem  opinione  parum  recedentes  pro- 
prium statuebant  sanguinis  menstrui  fermentum, 
ab  embryone  jam  in  utero  matris  conceptum,  efc 
ocyus  seriusve  per  cutis  glandulas  ejiciendum.  — 
Fernelius  ac  Sydenhamus  in  occultis  aeris 
atmosphaerici  qualitatibus  morbi  fontem  quacesi- 
verunt. 

Freind,  Historia  medicinae,  p.  306. 

Sprcngel,  pragmat.  Geschichte  der  Mcdicin,  2.  Th. 

M oor,  the  history  of  ilie  small  * pox. 

463.  Recentiori  aevo  non  defuerunt  viri,  mo- 
dis variis,  satis  tamen  incongruis,  primum  vario- 
losi  fomitis  exortum  explicare  studentes  5 declara- 
runt quippe  funiculi  umbilicalis  ligationem  et  re- 
cisionem nimis  praecocem,  antequam  humorum  ex 
infantis  corpore  ad  placentam  circuitus  omnino 
peractus  sit,  primam  variolarum  scaturiginem, 
unde  contagii  variolosi  proclivitas  in  corpus  hu- 
manum derivanda  esset.  Quodsi  vera  foret  singu- 
laris haecce  hypothesis,  jam  ab  Horstio  pro- 
posita, ac  nuper  a Me  sm  er  0(1)  recocta,  tunc 
etiam  omnis  salus  in  partus  auxilio  obstetricio 
meliori  quaeri  deberet,  quo  scilicet  variolae  multo 

tutius  quam  vaccinarum  insitione  praecaveri  et 
prorsus  exstirpari  possent.  — Praeter  quod  ratio- 
ni nullatenus  consentaneum  videtur,  morborum 
contagiosorum  germina  fetui  humano  insita  sup- 
ponere, repugnat  ipsa  experientia.  Caesar 
Marescotti,  publicus  quondam  medicinae  Rec- 
tor in  Academia  Bononiensi  retulit , funiculum 
umbilicalem  a nulla  peritiorum  Obstetricum  vin- 
ciri ac  rescindi , quin  omnis  ex  eo  sanguis  ex- 
pressus esset,  et  tamen  infantes  variolis,  ut  an- 
tea, subjici.  J.  B.Frambaglia  aliud  evidentis- 
simum  habuit  exemplum  infantulae,  quae,  utut 
a partu  omnis  e funiculo  umbilicali  expressus  fue- 
rit sanguis,  variolas  contraxit,  antequam  vitae 
suae  annum  expleverit}  ac  infausto  succubuit  fa- 
to (2).  Cur  Sinenses,  a quibus  inventa  et  ad  nos 
transmissa  dicitur  ista  prophylactica  methodus, 
non  potuerant  huc  usque  variolosam  exterminare 
contagem?^-  Cur  morbus  non  ab  omni  aevo,  et 
in  omni  orbe  existit , dum  causa  ita  antiqua  esset, 
ac  genus  humanum  ? — Quomodo  vaccinae  insi- 
tio, admissa  subtili  hypothesi,  variolosam  lucrn 
avertere  posset  ? 

(t)  Mcsmer,  uber  denUrsprang  und  die  wahre  Natur  der 
N Pocken. — In  Wolfarls  Asclaepion.  Jahrgang  t#l2. 

September  - Stiick. 

(2)  Bur serii,  Instit.  mcd.  pract.  T.  II.  Nota  ad  §.  l6o. 

464*  IIH  prorsus  auctores,  quos  inter  ingenio- 
sissimus Kieserus,.  nostro  aevo  satis  conjectu- 
rali variolas  naturae  conamen  salutare,  sive 

morbum  ad  corporis  infantilis  evolutionem  et  per- 
Tectionem  necessarium  habentes  (i),  evidenter 
falluntur  non  solum , verum  etiam  salutem  gene- 
ris humani  ea  ratione , qua  omnem  prophylaxin 
superfluam  declarant,  in  periculum  vocant. 

(l)  Isis,  von  Ocken.  Jahrg.  1818.  St.  10. 

465-  Inter  hodierni  aevi  medicos  nullus  amplius 
dubitabit,  unicam  variolarum  causam  efficientem 
esse  proprium  ac  specificum  conta- 
gium, e tropicis  regionibus,  speciatim  ex  Aethio- 
pia et  Arabia  nobis  advectum , atque  successivo 
passu  per  totum  fere  orbem  disseminatum , quod 
cum  aliis  contagiis  communem  habet  proprietatem* 
identicum  in  organismo  humano  concitandi  pro^ 
cessum  morbosum,  cujus  ope  regeneratur,  ac  in 
infinitum  multiplicatur , quousque  necessai  laO  fa- 
verint circumstantiae.  Latent  autem  hujus  aeque, 
ac  reliquorum  contagiorum  intima  natura,  nec 
non  conditiones , sub  quibus  primigena  ejus  origo 
in  solo  natali  locum  habere  potuit.  Variolam  pro* 
ductum  esse  contagii  leprosi,  vel  pestilentialis  de* 
generati,  uti  quidam  voluerunt  (i),  nullis  argu* 
mentis  firmatam  sistit  conjecturam.  Fors  majori 
eum  probabilitate  variolas,  ceu  varietatem  syco- 
sis africanae  considerare  liceret,  qui  morbus, 
Arabibus  S afat hi,  Indigenis  Y a w s dictus,  in 
Africa  et  speciatim  in  Aethiopia  et  Guinea  ende- 
micus, maximam  cum  variola  legitima  habet  ana- 
logiam , etenim  per  eminentiam  invadit  infantes, 
decurrit  cum  febre  ct  pustulis  variolae  simillimis, 

nititur  in  vitia  ossium,  quandoque  absque  medi- 
cina sponte  sanatur , et  semel  tantum  idem  plec- 
tit individuum.  Quid  de  conjectata  variolarum 
origine  e xpiffcroig  equorum  Arabiae,  quam  de 
C a r r o (2)  proposuit,  sentiendum  sit,  alibi  dis- 
quiremus. 

(1)  Gregor  Turpn,  Lib.  V.  C.  31.35. — Martin  i , Epi 
stol.  p.  343* 

(2)  De  Carro,  Histoire  de  la  vaccination  en  Turquie  ctc. 
Vienne  1804*  p.  55. 

466»  Vehiculum  princeps  contagii 
est  latex  purulentus  e pustulis  sponte  ma- 
nans , vel  consulto  eductus , cujus  ope  artificialis 
variolarum  insitio  omni  momento  fieri  potest,  sive 
liquidus  adhuc  fuerit,  sive  in  crustas  coactus, 
dummodo  subjecti  non  obstet  immunitas.  Tanta 
autem  est  fomitis  hujus  activitas , ut  etiam  ultra 
physicos  materiae  limites  extendatur,  aerisque 
complexum  circa  aegrotos  contagiosis  effluviis 
contaminet,  quod  jam  ipse  specificus  foetor  in 
cubilibus,  plures  aegros  recludentibus,  testatur.  — 
Reliquos  humores  animales  contagiosa  virtute  ca- 
rere exHunteri,  Hoffmanni  et  Haygar- 
thii  experimentis  didicimus. 

467.  Pus  in  variolarum  benignarum  pustulis 
generatum,  a Jacobo  van  Geuns  (i)  curio- 
sius examinatum  , est  humor  blandus  albo  - flaves- 
cens, saporis  subdulcis,  odoris  peculiaris,  nec 
verbis  significandi 5 aqua  bulliente,  alcohole  et 
acidis  mineralibus  mixtum  coagulum  format  5 

succos  plantarum  coeruleos  nulla  ratione  alterat 5 
globulis  iisdem  abundat,  qui  alii  etiam  puri  in- 
sunt. Hicce  vero  latex  nequaquam  ipsum  conta- 
gium, sed  modo  ejus  vehiculum  est  (§.312)5  ac- 
tivum principium  sensus  fugit,  nisi  illud  esse  cre- 
das, quod  nares  ferit. 

(l)Van  Geuns,  Diss.  pathologica  cie  morbo  varioloso. 

Ultraject.  1794. 

4(58*  Infectio  variolosa  triplici  continge- 
re potest  modo : 1)  Per  contactum  immediatum 
fomitis  virulenti  cum  cute , vel  membranis  muco- 
sis, praesertim  si  hae  partes  laesae,  aut  pellicula 
tenerrima  obtectae  sunt  5 ergo  per  contrectatio- 
nem aegrorum,  per  oscula,  suctionem,  adcubitum, 
quapropter  mulieres,  quae  pusiones  variolis  labo- 
rantes in  brachiis  gestant,  vel  ubera  eis  praebent, 
nunc  variolosam  contrahunt  febrem,  nunc  vero, 
si  morbum  jam  alias  sunt  perpessae,  singulis  sal- 
tem pustulis  in  brachiis  vel  mamillis  infestantur. 
2)  Mediante  contactu  suppellectilium  viro  conta- 
minatorum, vestium,  strophiorum,  poculorum, 
siphonum,  etc.  3)  Per  atmosphaeram  aegrorum 
pestifero  ac  specifice  olente  halitu  pollutam,  unde 
varlolarum  populariter  grassantium  diffusio  op- 
time explicatur. 

469’  Atrium  infectionis  in  quovis  su- 
perficiei corporis  cum  mundo  externo  communi- 
cantis loco  exstare  potest 5 creberrimum  vero  in 
membranis  mucosis,  vias  aereas  investientibus, 
quaerendum  esse  existimamus,  in  quibus  etiam 

plurima  symptomata  morbosa  , ipsaque  pustula- 
tio eminenter  vigent.  Ventriculi  ope  contagium 
variolosum  non  suscipi,  evincunt  observationes 
materiae  virulentae  impune  deglutitae,  cadave- 
rumque extispicia , quae  stomachum  semper  va- 
riolosis  pustulis  immunem  fuisse  docuerunt. 

470-  Contagium  variolosum  id  com- 
mune habet  cum  aliis  contagiis  perfectis,  quod 
ad  bruta  non  transit,  nisi  vi  et  artificio  in- 
seratur, inque  hocce  ipsissimo  casu  aegerrime 
communicatur,  et  nunquam  morbum  universalem, 
sed  solitarias  tantum  pustulas  generat , e quibus 
homini  denuo  insitis  pristina  variola  humana  non 
reproducitur  amplius.  Cicurari  itaque  videtur 
miasma  hocce  contagiosum  transitu  per  organis- 
mos brutorum  heterogeneos.  V i b o r g variolas 
humanas  duabus  simiis,  Gasner  vaccis,  alii 
canibus  inseruerunt,  ac  pustulas  oriri  observa- 
runt, quantumvis  W o o d v i 1 1 i u s huncce  transi- 
tum neget. 

471.  Variolae  ab  influxu  diversarum  circum- 
stantiarum, praecipue  ab  epidemiae  genio,  cli- 
mate, constitutione  endemica,  atmosphaera  de- 
pravata, regimine  incongruo,  a complicationi- 
bus, etc.  diversas  patiuntur  anomalias,  summum- 
que haud  raro  malignitatis  gradum  adtingunt; 
intima  tamen  contagii  natura  nullis 
obnoxia  evadit  vicissitudinibus,  ab- 
unde enim  evictum  est,  laticem  virulentum  c 
malignis  variolis  depromptum  mitem  prorsus  ac 

benignam  aegritudinem  produxisse , et  vicever- 
sa.  In  hacce  singulari  miasmatis  contagiosi  doto 
ratio  inveniri  posset,  naturae  ac  formae  adeo 
constantis,  quam  morbus  omni  aevo,  in  omnibus 
climatibjus  immutatam  conservavit.  — Quod  vero 
pus  variolosum  vetustate  aliisque  circumstantiis 
nondum  satis  cognitis  (fors  etiam  continuata  re- 
generatione , et  transitu  per  bruta)  obsolescere, 
ac  in  sua  efficacia  contagiosa  infirmari  possit, 
nulli  subjacet  dubio.  Utrum  inde  variolae  spu- 
riae, vel  pustulae  mere  locales  et  apyreticae  nas- 
cantur , inter  medicos  hodieque  disceptatur.  Vi- 
rus variolosum  ultra  sex  hebdomadas  vim  conta- 
giosam haud  quaquam  servare,  plures  contendunt, 
quin  tamen  huicce  opinioni  protinus  nos  subscri- 
bere possimus.  Aer  purus,  acida  et  alcalia  virus 
cito  destruunt,  si  vero  influxus  ipsi  contrarii  ar- 
centur, longiori  tempore  delitescere,  ac  impro- 
vise in  morbum  erumpere  posse  videtur. 

TERMINATIONES. 

472»  Febris  variolosa  abit  in  salutem  opitu- 
lantibus naturae  viribus , quibus  plus  minusve 
decisivae  efficiuntur  crises  per  sudores  largos,  et 
urinas  sedimentosas , dummodo  nulla  obstet  ano- 
malia. — Eadem  ratione , qua  febriles  omnino 
dissipantur  turbae , crustarum  sequitur  defluvium 
per  plures  continuos  dies,  donec  levigata,  vel 
foveolis  et  cicatricibus  faedata  cutis  pristinum 
adtingat  integritatis  statum.  Pauperes  absque 

ullo  saepe  saepius  auxillio  medico  feliciter  reva- 
lescere, experientia  abunde  confirmat,  summam- 
que medicatricis  naturae  in  hoc  malo  debellando 
efficaciam  esse  testatur. 

473.  Dubia  nobis  videntur,  quae  de  criti- 
co ptyalismi  valore  proferri  solebant ; hu- 
jus enim  symptomatis  in  omni  stadio  comparen- 
tis,  et  subinde  per  totum  decursum  absque  leva- 
mine persistentis  originem  potius  atopico  pustu- 
larum oris  irritamento , vel  ab  inflammatione  mem- 
branae mucosae  derivamus.  Crebra  oculorum  il- 
lacrymatio,  quae  variolosam  comitatur  ophthal- 
miam,  rem  abunde  dilucidat  et  corroborat. 

474-  In  mortem  duplici  ratione  terminan- 
tur variolae,  directa  nimirum  et  indirecta. 
Directa  mors  obtinet : 1)  Ex  parte  charac- 
teris febrilis,  praesertim  nervosi  et  putridi ; 
2)  In  gratiam  impeditae  eruptionis,  vel  exanthe- 
matis, ut  ajunt,  retrocedentis;  ergo  mors  ex 
infausto  metaschematismo,  quae  ta- 
men nonnisi  in  stadio  eruptionis  contingere  po- 
test, maturatae  enim  semel  pustulae  non  amplius 
repelluntur.  3)  0 b contemporalem  nobi- 
lioris visceris  phlogosin,  cerebri  inpri- 
mis,  aut  pulmonum. — 4)  Per  metastasin 
resorbti  puris  ad  organa  vitalia  primi  ordinis,  quae 
ergo  nonnisi  ultimis  stadiis  variolae  succedere  po- 
terit. — Indirecto  modo  letum  pariunt 
posthuma  diversa. 

/*75*  Consuetiora  consectaria,  quae  va- 

rlolas  imperfecte  solutas  et  anomalas  excipere  so- 
lent, originem  suam  repetunt  vel  a pustulis  co- 
piosis, malignis  et  confluentibus,  quarum  sup- 
puratione nimis  lauta  et  rodente  adfectarum  par- 
tium organisatio  destruitur,  vel  vero  e depositione 
funesta  fomitis  virulenti  resorbti.  In  primo  casu 
exteriores  tantum  partes  adfici,  interaneas  in  se- 
cundo, sponte  liquet.  — Praecipuam  adtentio- 
nem  merentur  sequentia  posthuma  fatalia,  quorum 
nonnulla  vitae  insidiantur,  alia  corporis  formam  et 
venustatem  solum  deturpant,  et  chronicas  infirmi- 
tates producunt:  i)  Vitia  oculorum  partiumque  ad- 
jacentium, ulcera  corneae,  leucomata,  hypopyon, 
onyx,  staphyloma,  caecitas,  fistula  lacrymalis. — 
2)  Exulcerationes  membranae  Schneiderianae,  ca- 
ries ossium  nasi,  ozaena,  (graveolentia),  vox  nasa- 
lis. — 3)  Apostemata  in  aure  penitiori , otorrhoea 
chronica,  surditas.  — 4)  Cutis  ulcera  pervicacia 
(helcosis),  cicatrices  foedae,  suturae,  deformitates, 
ectropium,  lagophthalmus.  — 5)  Caries  ossium 
in  extremitatibus,  spina  ventosa,  arthrocace,  an- 
chyloses.  — 6)  Phthisis  pulmonalis,  vel  intestinalis. 

PROGNOSIS. 

476.  Inter  cuncta  generis  humani  flagella,  vix 
ullum  aliud  tantam  ei  intulit  cladem , quam  va- 
riolae , quibus  olim  ante  insitionis  artificialis  per- 
vulgationem  salutiferam  inter  Europaeos  quot- 
annis, si  calculis  Trallesii,  Dimsdali  et 
11  a m a z z i n i i fides  habenda , quadringenta  quin- 

quaginta  millia  individuorum  succubuerunt.  Prouti 
autem  morbus  tenellis  ab  omni  aevo  maxime  infes- 
tus fuit , ita  etiam  in  eos  summam  exercuit  ty- 
rannidem.  — Laetamur  hodiernis  diebus,  qui- 
bus tuta  innotuit  prophylaxis , sonticam  illam  luem 
ita  rarescere , ut  in  providioribus  saltem  Regnis 
sporadicos  tantum  ac  plerumque  benignos  ejus- 
dem casus  videre  liceat.  — Potiora  momenta, 
quibus  praesagitio  futuri  eventus  innititur , sunt: 
subjecti  aegrotantis  conditio, febris 
character,  symptomata  et  decursus, 
atque  exanthematis  ratio. 

477.  Quoad  subjectum.  Excepta  tener- 
rima aetate  ac  dentitionis  periodo,  infantes  et 
pueri  inter  tertium  et  decimum  annum,  licet  sen- 
siliori fibra  donati , variolas  felicius  prae  adultis 
superare  observantur,  ipsaeque  cicatrices  relic- 
tae facilius  delentur.  Tempore  evolutionum  phy- 
siologicarum , pubertatis,  catameniorum,  gravi- 
ditatis aut  puerperii  majora  plerumque  a variolis 
pericula  sunt  pertimescenda.  Senes  gravius  plec- 
tuntur. Latentes  denique  in  organismo  diatheses 
morbosae , uti  rhachitica,  scrofulosa , verminosa, 
libenter  anomalias  pariunt. 

»478-  Quoad  febrem,  ejus  characte- 
rem,decursum  et  symptomata.  — Quous- 
que febris  variolosa  characterem  inflammatiorio- 
catarrhalem  , aut  inflammatorio  - gastricum  mo- 
derate evolutum,  nullisque  insolitis  viscerum  pas- 
sionibus stipatum  offert,  illamque  exhibet  ima- 

ginem , quam  ei  in  regulari  decursu  competere 
diximus  (435  — 441)  > eousque  faustum  pollice- 
tur exitum.  Quamprimum  vero  ordinarius  febris 
variolosae  character  inflammatorius  vel  gastricus 
ad  altiorem  evehitur  potentiam , vel  plane  in  ner- 
vosum aut  septicum  vergit,  insignia  inducit  re- 
rum discrimina.  Hinc  malum  omen  portendunt 
omnia  illa  signa,  quae  ejusmodi  funestas  vario- 
larum  anomalias  indicant,  nec  non  circumstan- 
tiae earum  origini  faventes.  Pessimi  moris  symp- 
tomata, quae  mortem  plerumque  machinantur, 
sunt : prostratio  virium  improvisa , absque  causa 
nota  5 delirium  aut  sopor  5 carphologia  et  croci- 
dismus  5 petechiae  ) haemorrhagiae  5 diarrhoea 
eflraenis  5 ardor  in  visceribus  mordax  cum  siti  cla- 
mosa. Convulsiones,  quibus  infantes  eruptionis 
tempore  adficiuntur,  nisi  graves  fuerint  et  diutius 
persistant,  salutis  spem  minime  detrahunt } ast 
tanto  magis  periculosae  evadunt  sub  protractiori 
morbi  decursu.  Peripneumoniae,  aut  encephali- 
tidis societas  non  inferiora  adducit  pericula.  In- 
cessus morbi  lentior  minori  terret  metu,  quam 
nimis  acutus  et  praeceps. 

47().  Quoad  exanthema.  — Quo  regula- 
rior fuerat  exanthematis  eruptio , cum  febris  alio- 
rumque phaenomenorum  decremento , quo  mi- 
nor pustularum  numerus,  quo  amoenius  hae  flo- 
rent, ab  invicem  distantes,  margaritaceae,  ro- 
sea zona  cinctae , elevatae , in  vertice  depressae, 
determinato  tempore  maturationis  fastigium  ad- 

tingentes,  — eo  felicior  esse  consuescit  rerum 
adspectus.  Si  vero  irregularis  est  eruptio , nimis 
praecox,  tarda,  inaequalis,  imperfecta 5 si  febri- 
les motus  nullam  inde  experiuntur  remissionem  5 
si  pustulae  maximo  prorumpentes  numero  inter  se 
confluunt,  et  conglomerantur  5 si  suppurari  cunc- 
tantur, vel  vix  maturae  collabuntur,  ichorosum 
fundentes  liquorem,  qui  ardentem  febrem  fovet  $ 
— tum  tristis  eventus  timorem  incutiunt.  Pessimae 
sunt  variolae  sanguineae , gangraenosae,  arescen- 
tes, emphysematosae , petecbiis  et  vibicibus  in- 
terstinctae. 

480.  Quoad  circumstantias  latera- 
les. Anni  tempus,  atmosphaerae  constitutio,  epi- 
demiae  ingenium,  clima  et  complicationes  va- 
riolae cum  aliis  morbis  ad  mitiorem  vel  infestio- 
rem decursum  plurimum  contribuunt.  Benignius 
incedunt  hyeme;  aestate  libenter  malignae  eva- 
dunt ob  facilem  characteris  biliosi , nervosi  aut 
putridi  societatem.  I11  locis  uliginosis,  udis,  pa- 
lustribus , in  nosocomiis  et  brephotrophiis  angus- 
tis et  male  ventillatis  pravam  induunt  indolem. 
Quae  populariter  grassantur  et  undique  divulgan- 
tur, variolae,  plerumque  periculi  plenae  5 neque 
melioris  notae  sunt,  quae  tussi  convulsivae,  mor- 
billis, dysenteriae  populariter  debacchantibus, 
aliisve  pestilentiis  intercurrunt , et  quae  homines 
scorbuto,  aut  lue  venerea  confectos  adgrediun- 
tur.  Animi  passiones  deprimentes,  consternatio, 
terror , calamitates  publicae , annonae  charitas, 
tumultus  bellici  graviorem  reddunt  morbum. 

THERAPIA. 

4B1.  Ratio  variolis  medendi  eisdem  inni- 
titur regulis  therapeuticis,  quas  diversis  jam  lo- 
cis inserere  occasio  fuit  j agitur  enim  de  febri 
contagioso- exanthematica , quae  in  decursu  re- 
gulari characterem  inflammatorio-  catarrhosum, 
aut  inflammatorio- gastricum  sibi  privum  habet, 
ac  ideo  inprimis  methodo  antiphlogistica , ape- 
riente et  leniter  diaphoretica  eget.  Specialia  tan- 
tum subjungere  juvabit  praecepta , quibus  ob  mor- 
bi specificum  ingenium,  atque  exanthematis  par- 
ticularem decurrendi  modum  satisfacere  oportet, 
ut  morbus  feliciter  devincatur. 

482*  Quum  incerta  propemodum  sint  signa, 
e quibus  ante  febris  variolosae  evolutionem  prae- 
gressa divinari  possit  infectio,  vix  ulla  durante 
opportunitatis  periodo  conceditur  mede- 
la. Illa  caeterum  praesidia,  quae  inprimis  epocha 
divulgatae  insitionis  artificialis  innotuerunt,  et  ad 
morbi  violentiam  infringendam  laudata  sunt,  imo 
mature  exhibita  infantes  a variolis  tutare  dice- 
bantur, uti  aqua  picea,  vesicatoria , calomel, 
aethiops  mineralis,  et  famosae  quondam  pillulae 
Ro  sensteinii  (e  mercurio  dulci , camphora, 
aloe  et  gumini  Guajaco  compositae),  de  sua  ce- 
lebritate plurimum  amiserunt 

483-  Idonea  cura  primi  variolarum  stadii, 
quod  febrile  vocant , magni  est  momenti , ac  ad 
regularem  morbi  decursum  plurimum  contribuit. 
Praeter  usum  medicamentorum  refrigerantium. 

emollientium , leniterque  eccoproticorum  , aeris 
temperies  moderata , frigidiuscula  potius  quam 
calida,  quindecim  circiter  thermometri  Reaumu- 
riani  graduum,  monente  Hufelandio,  adprime 
convenit,  quare  aegrotantes  interdiu  a lecto  ar- 
cendi, aerique  libero  committendi  sunt,  tutando 
tamen  corpus  a frigoris  insueti  et  ventorum  ac- 
cessione. Ubi  major  vis  morbi  aegrotum  extra  lec- 
tum morari  non  permittit,  levioribus  saltem  tegen- 
dus erit  lodicibus.  Ut  blanda  cieatur  diaphoresis, 
infusa  egelida  florum  verbasci  vel  sambuci  cum 
roob  baccarum  hujusce  fruticis , aut  refractas  do- 
ses  radicis  ipecacuanhae  vel  tartari  stibiati  suade- 
mus , quas  illis  tantum  in  casibus  adaugere  opor- 
tebit , ubi  clariores  saburrae  sursum  turgentis  no- 
tae emeseos  necessitatem  dictant.  Alvum  non  mo- 
rigeram optime  solvunt  clysteres  laxantes , ac  in- 
ternus pulpae  tamarindorum , vel  solutionis  man- 
natae  usus , quarum  inefficaciores  vires  interdum 
salibus  mitioribus  acuere  licebit. 

484»  Dum  florescere  occipiunt  variolae, 
eum  in  modum  procedendum  erit , ne  eruptionis 
opus  praepediatur,  vel  tumultuarie  promoveatur, 
sed  ut  debita  ratione  succedat.  Quam  ob  rem  se- 
dulo vitare  oportet  omne  id , quod  exanthema  in 
evolutione  anomalum  reddere  valet.  Nocebunt 
igitur  alviductiones  et  phlebotomiae  generosae, 
refrigerium,  stimulantia,  maxime  vero  sudorifera 
potentiora , quibus  olim  scopo  alexipharmaco  in 
summum  aegrorum  detrimentum  usi  sunt  et  me- 

dici  et  profani,  ea  quidem  fallaci  spe  delusi,  ac 
si  variolis  uberius  prorumpentibus  omnis  materies 
morbosa  foras  expelli,  et  tanto  securius  organis- 
mi  in  futurum  immunitas  induci  posset  5 novimus 
autem  unicam  pustulam , dummodo  regulariter  de- 
currat febre  stipata , recidivam  aeque  avertere  ac 
uberrimam  variolarum  catervam.  Juvat  etiam  in 
hocce  stadio  usus  remediorum  refrigerantium,  di- 
luentium, leniter  diapnoicorum,  aerisque  ambien- 
tis frigidiuscula  temperatio,  quibus  modesta  va- 
riolarum eruptio  optime  expeditur.  Multum  vero 
interest,  ut  pauciores  illis  in  locis  efflorescant 
pustulae,  ubi  major  eorundem  numerus  nobilio- 
rum organorum  munera , vel  venustatem  duhtaxat 
periclitatur,  quemadmodum  in  oculis  et  vultu. 
Hufelandius  etHoffmannus  hunc  in  finem 
faciem  et  oculos  aqua  frigida  saepius  lavari  et 
collui  suadent.  Alii  linteolo,  cui  camphora  prius 
interitur,  faciei  superposito  varioiarum  eruptio- 
nem minui  perhibent.  Primordia  exanthematis  in 
oculis  quandoque  usu  aquae  saturninae  valde  di- 
lutae discutiuntur.  — Si  anginosa  phaenomena, 
vel  intensior  in  oris  parietibus  ardor  et  salivatio 
molestant,  gargarismata  et  collutoria  emollientia 
cum  lacte  non  erunt  omittenda.  Convulsiones,  co- 
ma, subsultus  tendinum,  deliria,  aliave  sympto- 
mata nervosa,  quae  interdum  in  tenerioribus  in- 
fantibus observantur,  durante  hacce  periodo  erup- 
tionis , praesertim  retardatae,  diaphoreticis  lenio- 
ribus , sambucinis^  camphorae  dosibus  parvis,  si- 

napismis  aut  vesicantibus , exanthematis  explica- 
tionem promoventibus,  plerumque  placantur,  nisi 
malignum  fuerit  morbi  ingenium. 

485-  Quatenus variolis  ad  suppurationem 
vergentibus  recens  incenditur  febris , facilis- 
que  succedit  resorptio  puris , in  urinis  haud  raro 
advertendi,  major  quoque  in  hocce  stadio  requi- 
ritur medici  cura.  Febrem  suppuratoriam  tempe- 
ramus potibus  refrigerantibus,  praesertim  acidulis, 
qui  sanguinis  irritati  circuitum  sedant,  simulque 
nisui  in  liquationem  obstant.  Usui  remediorum 
solventium,  maxime  nitri  et  mercurialium  melio- 
res practici  omni  jure  se  opponunt.  Ad  venaesec- 
tionem  tunc  solum  recurrendum  esset,  ubi  insig- 
nis orgasmus , vel  congestio  gravior  in  capite  aut 
pulmonibus  adparet.  Scopo  puris  resorptionem  im- 
pediente vel  minuente  suadent  pustulas  acu  aut 
lanceola  perpungere,  ac  effluentem  materiem 
spongia , lacte  tepido  et  aqua  madefacta  abster- 
gere. Hancce  tamen  medendi  methodum  , — quam 
plures  ex  eo  non  approbant , quod  pustulis  irrita- 
tis febrim  augeri,  suppurationem  ab  accessu  aeris 
atmosphaerici  depravari,  ac  deformes  in  cute  ci- 
catrices succrescere  credunt,  — ad  solos  casus 
pustularum  valde  turgentium,  dehiscere  cunctan- 
tium , vel  ichoroso  et  rodente  latice  refertarum 
limitandam  esse  censemus.  — Ne  absorptum  pus 
damna  paret,  ejus  exitui  per  urinas  potius  faven- 
dum, quod  potibus  leniter  diureticis,  aquis  sel- 
teranis,  sero  lactis,  decocto  graminis,  aliisve  liu- 

jus  generis  medicamentis  efficere  molimur.  — Al- 
vus quidem  blande  solvenda,  nunquam  vero  ca- 
tharticis  fortioribus  eluenda.  Opium  , quod  non- 
nulli ad  irritationem  ulcusculorum  permulcendam 
suaserunt,  remedium  sistit  anceps,  ac  saepe  dam- 
nosum, nisi  alvus  nimis  fusa  , peculiaris  erethis- 
mus , aliave  symptomata  nervosa  ejus  deposcant 
usum.  Oculorum  ardorem  et  ariditatem  lacte  te- 
pido caute  instillato  lenimus,  cujus  ope  pariter 
conglutinatas  solvere  oportet  palpebras,  ut  fune- 
stae arceantur  a nobilissimo  organo  corrosiones 
a pure  retento  pertimescendae. 

486.  In  stadio  exsiccationis  morbi  cu- 
ram eadem  ratione  prosequimur,  promovendo  ante 
omnia  potiorum  emunctoriorum  munera,  donec 
omni  febris  ac  suppurationis  indicio  evanescente, 
vicina  immineat  morbi  solutio.  Dum  variolae  sic- 
cescere et  crustis  obtegi  incipiunt , gravis  plerum- 
que evolvitur  pruritus,  ita  ut  aegroti  cutim  et  ma- 
xime faciem  scalpendi  cupidinem  vix  domare  pos- 
sint. Impedire  autem  oportet  scalptuifi  ammonitio- 
nibus  blandis,  aut,  si  hae  irritae  fuerint  in  infan- 
tibus , manuum  ligatione , ne  recenti  pustularum 
irritamento  febris  augeatur  ac  foedae  cicatrices 
provocentur.  Plumae  permulsio  lenis  ingratum  pru- 
ritum plerumque  mitigare  solet.  Crustas  duriores, 
cuti  fortiter  adhaerentes,  lacte  ejusve  cremore 
illinimus,  vel  emolliente  quadam  decoctione  fove» 
mus,  ut  separatio  sollicitetur 3 pinguibus  tamen 
non  fidimus.  In  coronidem  curae  Sydenhami 

et  Rosensteinii  consilia  sequendo,  purgan- 
tium usus  omnimode  prodest,  quo  metastases  haud 
raro  praecavere  licet ; moderatus  tamen  sit,  opor- 
tet, ne  vires  infrangantur,  aliave  ratione  munus 
viarum  digerentium  offendatur. 

487»  Regimen  diaeteticum  naturae  mor- 
bi adcommodatum  cum  indicationibus  therapeuti- 
cis in  eundem  colliniare  debet  scopum.  Prae  aliis 
autem  atmosphaerae  puritati,  ventilationi,  linteo- 
rum munditiei,  atque  victui  in  principio  tenui, 
serius  analeptico  et  nutrienti  studeatur , quibus 
convalescentia  optata  tutissime  adducitur.  Crustis 
maximam  partem  deciduis  balneum  confert,  ut 
cutis  functio  denuo  in  pristinum  restituatur. 

CURA  VARIOLAE  ANOMALAE. 

488-  Pro  diversitate  characteris  febrilis,  quem 
variolae  in  decursu  contrahunt , atque  morborum, 
quorum  societatem  ineunt,  diversa  esse  debet  cu- 
ratio , unde  tot  speciales  nascuntur  medendi  ra- 
tiones, quot  existunt  variolarum  anornalarum  et 
complicatarum  species. 

48Q.  Variolae  inflammatoriae,  ex  su- 
pradictis  signis  facile  dignoscendae,  simpliciori 
adparatui  antiphlogistico  vix  unquam  cedunt,  sed 
constanter  venaesectionibus  egent,  quibus  non 
solum  virium  exorbitantia  et  phlogoseos  universa- 
lis vel  localis  impetus  infringitur,  sed  ipsa  pustu- 
larum eruptio  facilior  redditur , earumque  ubertas 
coercetur.  Quae  prima  morbi  aetate,  in  altiorem 

inflammationis  gradum  magis  prona,  negliguntur 
sanguinis  emissiones , serius  nullo  suppleri  pos- 
sunt remedio,  ac  totius  characteris  nervosi  impor- 
tune evoluti  terminaturae  culpam  habent.  — Lo- 
cales congestiones  in  encephalo,  oculis,  vel  fau- 
cibus , topicam  per  hirudines  praestandam  deple- 
tionem postulant. 

4Q0.  Vix  in  ullo  alio  morbo  exanthematico, 
quam  in  varioiis , sordes  tam  facile  succrescunt, 
praesertim  si  errores  diaetetici,  aut  aestivae  epi- 
demiae  genius  faxerit.  Principem  in  hujusmodi 
variolarum  gastricarum  casu  indicationem 
in  prompta  saburrae  eductione  consistere , cuivis 
elucebit  $ quem  in  finem  hunc  emeticis , nunc 
purgantibus  opus  erit  remediis.  Solutio  tartari 
stibiati,  quae  alvum  simul  laxat,  hic  praeferri  me- 
retur, atque  toto  morbi  decursu  haec  ipsa  cum 
aqua  diluta,  vel  mixtura  salina  cum  granulo  tar- 
tari emetici,  aut  serum  lactis  tamarindatum  cum 
fructu  propinatur.  Cessante  phaenomenorum  ga- 
stricorum adparatu,  ab  evacuantibus  desistendum 
erit,  praeprimis  dum  suppuratoria  evolvitur  febris, 
adeo  libenter  in  liquationem , viriumque  languo- 
rum nitens. — Specifica  saburrae  indoles,  biliosa 
aut  pituitosa , et  contemporalis  hepatis  vel  tunica- 
rum fistulae  cibariae  labes  particularem  in  meden- 
do exigit  circumspectionem. 

491.  Variolae  nervosae  et  putridae, 
passim  malignae  dictae,  stimulantibus  cardiacis, 
et  antisepticis  omnis  generis  erunt  tractandae. 

quorum  qualitatem  et  dosin  determinabit  debilita- 
tis, status  nervosi,  atque  liquefactionis  imminen- 
tis, vel  jam  evolutae  gradus.  — Excellunt  inter 
remedia  diffusibilia  camphora,  moschus,  liquor 
cornu  cervi,  succinas  ammoniaej  valeriana,  ser- 
pentaria,  cinamommurn$  inter  antiseptica  cortex 
peruvianus,  et  acida  mineralia  aromatibus  nupta, 
vel  alcobole  dulcificata.  In  eundem  analepseos 
generalis  scopum  conspirant  nutrientia,  jura  car- 
nium concentrata,  vinum  generosum.  Rubefacien- 
tia et  vesicantia  languidas  vires  pariter  erigunt, 
obruta  systematis  nervosi  centra  liberant,  exan- 
thematis explicationem  cohibitam  expediunt,  ideo- 
que  in  maligna  variolarum  specie  prosunt,  dum- 
modo septicus  character  nondum  sit  evolutus.  — 
A balneis  et  narcoticis  cavendum  esse  hortamur.  — 
Quaenam  vero  specialiores  regulae  in  medendo 
observari  debeant,  e fusiori  febris  nervosae  et 
putridae  tractatu  clarius  patebit. 

4Q2.  Exanthematis  anomaliae  particu- 
larem in  cura  respectum  vix  merentur , pendent 
enim  unice  a characteris  febrilis  gradu  et  diversi- 
tate, scilicet  a virium  vitalium  ipsiusque  vegeta- 
tionis animalis  conditione  varia , quam  si  aptis 
remediis  corrigere  et  moderari  licuerit,  ipsa  pu- 
stularum eruptio  et  florescentia  irregularis  sua 
ferine  sponte  ad  suetum  reducitur  tramitem.  Ne- 
que operae  pretium  est , singulas  addictare  curae 
modificationes  , quas  variolae  diversissimarum  ac 
fere  infinitarum  complicationum  causa  sibi  expos- 

eunt,  cum  q .ivis  medicus  eos  dirigere  sciat  juxta 
comitis  morbi  varium  ingenium. 

493.  Inter  posthuma  variolarum  consue- 
tissimum esse  solet  caries  ossium  et  arthrocace, 
ceu  effectus  infaustae  metastaseos.  Quousque  ma- 
lum in  exordio  versatur,  inflammatorio  articulo- 
rum tumore  distinguendum  , fatalem  exulceratio- 
nis exitum  quandoque  amplo  vesicante , purgan- 
tibus et  mercurii  usu  praevertere  licet.  Si  autem 
his  ad  irritum  datis  abscessus  formatur,  istius  ma- 
turationem cataplasmatibus  accelerare,  et  collec- 
tum laticem  quantocyus  chirurgica  manu  evacuare 
oportebit.  Pedisequam  ossium  teredinem  usu  in- 
terno acidi  phosphorici,  gummi  assae  foetidae, 
extracti  aconiti  cum  camphora,  decocti  corticis 
mezerei  dissipare  adnitimur  j rarissime  tamen  votis 
respondent  effectus,  sed  vel  coalescunt  articuli 
anchylosi  insanabili , vel  febris  lenta  et  macies  vi- 
res aegri  pedetentim  exhaurit.  Cicatrices  foedae 
a variolis  relictae  nullam  admittunt  medelam. 
Ophthalmiae  variolosae  consectaria  secundum 
praecepta  artis  oculariae  tractanda. 

PROPHYLAXIS. 

4Q4.  Cum  variolae  adeo  maleficum  salutis  hu- 
manae jam  in  tenerrima  infantia  sistant  hostem, 
qui  singulis  non  solum  individuis  exitium  paret, 
sed  etiam  integras  provincias , epidemicum  indu- 
cendo dominium,  depopuletur,  armisque  persaepe 
efficacissimis  devinci  nequeat 5 merito  a superiori- 

iy.  s 

bus  inde  temporibus  cogitatum  fuit,  ut  tetrae  il- 
lius cladis  evolutio  avertatur,  diffusio  coerceatur. 

495 . Qui  variolarum  ortum  e funis  umbilicalis 
circumligatione  post  partum  praematura  deriva- 
runt, emissione  sanguinis  omnis,  quem  ipse  funi- 
culus continet,  morbum  praecaveri  posse  credi- 
derunt» Paradoxam  tamen  hancce  opinionem  jam 
alibi  redarguimus.  — Non  minus  incerta  sunt, 
quae  de  prophylacticis  mercurii,  aquae  piceae,  et 
vesicatoriorum  viribus  somniabant  varii. 

496.  Principalia  quidem  praesidia,  quibus  va- 
riolarum progressus  refraenari  possent,  dum  di- 
vulgari minantur,  essent  cuncta  illa,  quibus  gc- 
neratiin  contagiorum  cujusvis  generis  diffusioni 
obviam  ire  solemus  , suo  loco  adsignata  (§.  3g7). 
Perspectis  vero  difficultatibus  in  hominum  com- 
mercio protinus  intercipiendo,  maxime  dum  agi- 
tur de  lue  tenellorum  per  omnes  fere  hujus  globi 
terraquei  plagas  disseminata,  atque  collectis  ob- 
servationibus, quibus  innotuit  morbum  variolo- 
sum  arte  productum  mitius  decurrere,  futuramque 
infectionem  pariter  arcere,  in  artificiali  va- 
riolarum insitione  tutum  praesidium  exsta- 
re quamplurimi  medici  spem  habuerunt. 

497.  Ars  variolas  humanas  inserendi , jam  a 
pluribus  retro  seculis  Chinae,  Indiae  et  Georgiac 
populis  nota , versus  finem  seculi  XVII  a Thessa- 
lonicensi femina  Constantinopolin  translata  , et 
summo  cum  successu  in  Graecorum , Armeniorum 
et  Christianorum  Byzantii  degentium  prolibus 

exercitata  fuit.  Inde  conjux  Anglici  ad  Aulam  tur- 
cicam tunc  temporis  Legati,  Worthley  Mon- 
tague  insitionem  in  proprio  filio  institui  curavit 
per  Chirurgum  suum  Henricum  Maitland, 
qui  cum  nobili  illa  et  in  fastis  medicinae  celebri 
matrona  in  Angliam  redux  Anno  1721  primus  ibi- 
dem insitionis  praxin  introduxit.  Postquam  repe- 
titis ac  felici  semper  eventu  coronatis  periculis, 
nec  non  intercedente  Magnae  Britanniae  Regis 
Gregorii  I.  patrocinio  superata  fuissent  populi 
praejudicia,  variolarum  inoculatio  plures  invenit 
sectatores,  qui  eam  per  Galliam  , Germaniam,  Ita- 
liam , Daniam,  Sueciam,  ipsamque  Americam  di- 
vulgarunt. — Sub  hacce  vero  novae  medicinae 
diffusione  non  minor  exstitit  obtrectatorum  nume- 
rus , quos  inter  Cei.  De  Ha  en  principem  occu- 
pavit locum,  apertum  insitionis  damnum  defendere 
studens,  donec  argumentis  in  utramque  partem 
rite  discussis  in  eo  convenerint  eximii  viri  Dela 
Condamine,  Tissot,  Dimsdale,  Tralles, 
Hensler,  Hufeland,  aliique  plures:  insitio- 
nem variolae  humanae  artificialem  neque  omne 
morbi  seminium  extirpare  posse , neque  adeo  se- 
curam sistere  prophylaxin,  ut  prorsus  innocua  ha- 
beretur, multo  tamen  minori  periculo  stipari  va- 
riolas  insititias,  quam  naturales,  ac  ideo  illarum 
casum  praeferendum  esse , ubi  maligna  caput  ex- 
tollit epidemia. 

4Q8-  Methodus  virus  variolosum  lanceolae  ope 
exceptum  sub  epidermidem  brachii  insinuandi  ar- 

risit  practicis  prae  illa  Sinensium,  qui  comminutas 
crustas  variolarum  aut  gossypium  virulento  latice 
imbutum  naribus  immittere  solebant.  Absoluto  pri- 
mi nychthemeri  curriculo , locus  insitionis  cutem 
aliquantulum  rugosam  et  flavo- bruneam  exhibe- 
bat} die  quarto  rubedo  et  pruritus,  die  quinto 
pustula  solitaria  (variola  matrix)  vel  congeries 
vesicularum  in  conspectum  veniebant.  Die  tandem 
septimo  consueta  ingruebant  invasionis  febrilis  in- 
dicia, quibus  reliqua  variolae  simplicis  ac  benignae 
symptomata  succedebant,  consuetum  excurrentia 
cyclum.  Quidquid  insitionis  variolarum  historiam 
et  fata , nec  non  varias , quibus  perfici  solebat, 
methodos  adtinet,  sueta  sua  exactitudine , ac  pro- 
funda doctrina  exposuit  Sprengelius  (1). 

(i)  Tragmaf.  Geschiclite  der  Medicin.  5.  Th.  §.132  et  seq. 

499-  Interea , dum  ultimo  saeculi  mox  elapsi 
decennio  plures  medici  de  salute  publica  solliciti 
maximam  curae  praeservativae  adtentionem  dica- 
rent, in  primis  vero  Faust  (1),  Junher  (2), 
H u f e 1 a n d (3)  et  H a y g a r t h (4)  amplissima  pro- 
ponerent praecepta  salutaria,  ut  infanda  illa  lues 
radicitus  e solo  humano  evelleretur,  — universa- 
lem proponentes  insitionis  introductionem , rigo- 
rosam  aegrorum  a sanis  separationem,  ac  proprio- 
rum Xenodochiorum  (Impfhauser),  quibus  durante 
morbo  insititio  recludendi  essent,  erectionem, — 
felici  casu  innotuit  pustularum  vaccinarum  vario- 
las  humanas  avertendi  potestas. 

(1)  Faust,  uber  die  Pflicht  der  Mcnschcn  , jeden  blattern- 

kranken  abzusondern  etc.  Leipz.  17Q-1. 

(2)  Junker,  gemeirmiitzigc  Vorschlago  wider  di«  Pockew- 
noth.  Halle  1796* 

(2)  Hufeland,  uber  die  wescntlicben  Yorziige  der  Inocu- 
lation.  Leipz.  1792. 

(4)  Haygarth,  a skctcli  of  a plan  lo  exterminate  tbe  em- 
sual  small  - pox.  Lond.  1793- 

500.  QuamvivS  novum  e vaccarum  uberibus  de- 
promptum antidotum  , v a r i o 1 a utpote  vaccina, 
etiam  tutoria  dicta,  suos  in  principio  habuerit 
adversarios,  brevi  tamen  insignes  ejys  praerogati* 
vae  evidentissimis  comprobatae  fuerunt  experimen- 
tis, ita  ut  hodierno  aevo  insitio  hujus  variolae 
vaccinae  pro  insonti  simulque  tutissima  prophylaxi 
agnoscatur,  quam  tanto  libentius  arripuerunt  prac- 
tici,  quod  et  acerrimi  insitionis  variolarum  huma- 
narum defensores  negare  non  potuerunt,  vario- 
lam humanum  insititiam  quandoque  periculo  junc- 
tam, imo  letalem  fuisse,  venustatem  corporis  de- 
turpasse,  ac  totalem  contagii  exstirpationem  nul- 
latenus praestare  potuisse.  Argumenti  tamen  sum- 
ma dignitas  proprium  sibi  caput  dicari  jubet. 

VARIOLAE  SPURIAE. 

Hat  te,  la  veroletle,  ou  la  petite  verole  volante.  Paris  1759* 
Muhrbeck,  Diss.  de  variolis  spuriis.  Goctting.  1794. 
Seguy,  Annotations  sur  le  diaguostic  et  les, nonis  de  la  vero» 
lette*  1803. 

Ileim,  liber  Diagnostik  der  falseben  Pocken.  — In  Horn'* 
Arcbiv  fur  pract.  Medicin.  Jahrg..i809.  9.  B.  2.11. 
Batewann,  pract.  Darstellung  der  Hautkrankheit.  S.  311. 
Montesanto,  Considerazioni  medico- pratiche  sui  vajuolo 
spurio  o ravaglioner  Padova  18 16- 
Berard  et  DelavTt,  Essai  sur  les  anomalics  dc  la  variole, 
ct  de  la  varicelle.  Montpellicr  18 1 8. 

501.  Exanthema  variolis  veris  simile  non  so- 
lum, sed  omnino  germanum,  contagiosum,  in 
exordio  febrile,  pustulosum  aut  vesiculare , quod 
ab  illis  tamen  irregulari  eruptione  et  decursu,  ma- 
jori benignitate,  ast  minori  corpus  immune  red- 
dendi, futuramque  recidivam  arcendi  efficacia  di- 
stinguitur, nomine  V ari  o 1 a e spuriae,  Pseu- 
do-variolae,  Varicellae  insigniri  solet,  cui 
synonyma  sunt  Pemphigus  variolodes  Pe- 
tri Frankii,  Aeollion  Ploucquetii,  et  Eruptio 
llydrosyntriperiodica  Seguyi.  Italis  voca- 
tur Ravaglione,  Morbiglione,  Vajuolo 
vselvatico)  Germanis  falsche  Pocken, 
Hiihnerpocken$  Gallis  la  petite  ver  ole 
volante,  la  verolettej  Anglis  t h e Chi- 
ken-pox,  or  S w i n - p o x. 

ANTIQUITATES. 

502*  Qui  summam  variolas  veras  inter  et  spu- 
rias , paulo  inferius  exponendam  , ac  tantam  adfi- 
nitatem , ut  ejusdem  stirpis  privignae  esse  videan- 
tur, curatius  expendit,  primam  quoque  originem 
harum  illis  coaevam  esse  debuisse  libenter  con- 
cludet. Et  revera  jam  Arras  i,  seculo  IX  vivens 
in  egregio  suo  tractatu  (Cap.  V.)  de  variolis 
languidis  et  debilibus  loquitur,  plus  quam 
semel  invadentibus,  quibus  strenuum  illum  obser- 
vatorem ad  varicelias  alusisse  vero  quam  similli- 
mum est. 

503-  Primas  vero  notitias  exactiores  hujus  ex- 

anthematis  dederunt  V i d 11  s V i di  u s (1)  Floren- 
tinus (A.  1542) , atque  In  grassi  as  (2)  Siculus 
(A.  1553),  ambo  celebres  in  medicinae  epheme- 
ridibus Viri,  describendo  Crys  tali  os,  sive  vesi- 
culas aquae  plenas,  instar  crystalli  splendentes, 
quas  vulgo  nominant  ravaglione.  — Ad  finem  se- 
culi XVI  Henricus  Petraeus  (3)  ejusdem  mor- 
bi mentionem  injecit,  cui  a nonnullis  medicis 
plane  nomen  variolae  petraeae  inditum  fuit, 
majori  vero  jure  illud  variolae  Vidianae 
competiisset,  doctissimo  Montesanto  adprime 
monente.  — r Ab  eo  tempore  per  Galliam , Ger- 
maniam atque  Italiam  crebrius  observata  fuit  va- 
riola spuria , diversasque  a vulgo  recepit  denomi- 
nationes, testantibus  Sennerto  (l630)>  Rive- 
rio(ig50),  D i e m erb  r o e c k io  (l640),  Zwin- 
gero  (l712)etFullero  (1730)  (4). — Sy  de  n- 
liara  variolosam  describens  Anni  1667  epidemiam 
inquit : „neque  tamen  eximuntur  (a  variolis)  illi, 
quos  adulterinum  variolarum  genus  aliquod,  ad 
hunc  morbum  nihil  attinentium , prius  obsede- 
rit” (5).  — Anno  1767  clarissimus  Heberden 
sueto  suo  acumine  diagnostica  signa,  quibus  va- 
riolae spuriae  averis  discrepant  exposuit  (6),  e jus- 
que exemplum  serioris  aevi  medici  insignes  sunt 
secuti,  quos  inter  R.  A.  Vo  g eli  u m (7),  Muhr- 
beckium  (8),  Willaniu m (9)  etHeimium  (10) 
notare  honoris  causa  oportet. 

(l)  Vidi  Vi  di  i,  Ars  universae  medicinae.  1596.  Part.lf. 

Lib.  XIII.  Cap.  6.  De  variolis  et  morbillis. 


q8o  febres  exanthematicae 

(2)  Ingrassias,  de  tumoribus  praeternatural.  Neapoli 

1555.  Lib.I.  Cap.  I. 

(3)  J.  F.  Low,  Tractatus  novissimus  de  variolis  et  rnorbil 
lis.  Norimb.  1699.  Cap.  III.  p.  25* 

(4)  Batemann,  Op.  cit.  p. 312. 

(5)  Sydenhami  Opera  medica.  Tom. I.  Sect. III.  Cap.  2. 

(6)  Heberden,  in  Med.  Transact.  of  the  Collcg.  of  Phys. 
Vol.I.  Art.XVII.  p.  427. 

(7)  R.  A.  Vogel,  praelect.  de  cognosc.  et?  cur.  praecipuis 
corporis  humani  affectibus,  p.  94. 

(8)  Muhrbech,  Diss.  cit. 

(9)  Willan,  Abhandlung  uber  die  Kuhpochen-Impfung. 
A.  d.  Engl.  mit  einer  Zugabe  von  Mtihry.  Gott.  1808- 
Abtheil.  VII. 

(10)  Op.  cit. 

HYPOTYPOSIS. 

504*  Praevia  febricula  catarrhali  satis  levi,  nisi 
haec  omnino  deficiat,  exanthema  jam  altero  die 
erumpere  solet  sub  forma  macularum  exilium,  ru- 
bicundarum , quae  cito  increscunt  ac  in  pustulas 
vel  vesiculas , latice  puriformi  aut  lymphatico  re- 
fertas, vertuntur.  Ast  deficit  constans  ille  in  erup- 
tione et  successiva  florescentia  ordo,  quem  vario- 
lae legitimae,  in  facie  omnium  primo  efflorescen- 
ti proprium  esse  indicavimus  5 etenim  intra  nycht- 
hemerum  plerumque  omnis  absolvitur  eruptio, 
omnisque  dissipatur  febris.  Ipsae  autem  pustulae 
dorsum  et  membra  per  eminentiam  occupant } 
nunquam  confluunt , sed  separatim  florent  5 du- 
centas numero  vix  excedunt , quarum  non  plures 
quam  duodecim  in  facie  comparent  teste  Heber- 
den i o.  — Quatriduo  maturationis  culmen  adtin- 

gunt  ac  siccescere  incipiunt , totusque  morbus 
hebdomadae  spatio  terminatur  5 vel  ex  adverso  lon- 
gius in  materia  colligenda  consumunt  tempus,  ac 
adeo  lentum  , monente  H e i m i o , tenent  decur- 
sum , ut  ultra  decimum  quartum  diem  excurrant. 
— Interdum  plane  accidit , ut  in  fine  morbi,  cum, 
quae  primae  prodierunt , varicellae  jam  exsiccan- 
tur, nova  prorumpant  tubercula,  decursum  rur- 
sus facientia,  peractoque  hoc  recentiora  iterum 
prodeant  j ita  ut  morbus  ad  aliquot  hebdomadas, 
nulla  febre  stipatus,  producatur. — Quatenus  va- 
ricellae vix  unquam  febrem  suppuratoriam  conci- 
tant, etiamsi  sat  copiosae  fuerint,  apyreticos 
aegros  extra  lectum  morari  sinunt. 

505*  Rarioribus  tantum  in  casibus  graviora  oc- 
currunt symptomata,  uti  : febris  intensa,  faciei 
inflatio  , nausea  , vomitus,  convulsiones  aut  levia 
deliria  in  exordio 3 major  pustularum  ad  basin  in- 
tensius inflammatarum  ubertas  , quae  oculos,  fau- 
ces , cavi  oris  parietes  et  genitalia  infestant,  aegre 
suppurant,  ac  interdum  in  ulcera  abeunt  (H  e i m.). 

506*  Quod  vero  exanthematis  formam 
adtinet,  tres  a practicis,  praeeunte  jam’ S vie- 
te ni  o et  Vogelio,  notantur  variolarum  spuria^ 
rum varietates : l)Varicellae  aquosae,  cry- 
stallinae Vogelii  3 V.  lenticulares  YVilla- 
nii)  Wasser-  oder  Windpocken)  Anglis 
speciatim  C h i k e n • p.o  x 3 noduli  parvi,  rubicun- 
di, inflammati , ovales  in  vesiculas  abeunt,  latice 
lymphatico  pellucido  refertas,  quae  partim  corni- 

gantur,  partim  dehiscunt  circa  sextam  diem,  cru- 
stas formant  bruneas,  decima  die  deciduas,  nul- 
lasque  relinquunt  cicatrices. — 2)  Varicellae 
suillae  et  ovillae  variorum  Auctorum,  V.  g 1 o- 
batae  Willanii,  Schweins-  oderSchaf- 
p o c k e n , Anglis  Swin-pox,  orHivesf  pu- 
stulae variolis  veris  haud  raro  ampliores,  hemi- 
sphaericae , rubello  halone  circumscriptae,  liquo- 
rem ab  initio  diaphanum,  serius  flavidum  ac  tur- 
bulentum continentes,  quae  tertio  die  collabun- 
tur  , exsiccantur,  ac  in  crustas  nigricantes  abeunt, 
post  quinque  dies  deciduas , foveolas  haud  raro 

relinquentes. 3)  Varicellae  acuminatae, 

verrucosae  Auctorum,  V.  conoides  Willanii, 
Spitz-  oder  Steinpocken,  prominent  colli- 
culorum exiguorum  instar,  verrucarum  ferme 
adipiscuntur  duritiem,  primo  die  lympham  trans- 
parentem,  secundo  humorem  coloris  straminei  re- 
colligunt, inflammatorio  circulo  circumscriptae  5 
corrugantur  tandem  die  tertio , gummosa  teguntur 
crusta,  quae  in  dies  magis  obdurescens  post  sep- 
timanam secedit , ac  permanentes  relinquit  cica- 
trices. — Quandoque  trinas  hasce  pustularum  for- 
mas invicem  commisceri , in  eodem  corpore  simul 
efflorescere  , vel  unam  alteri  sensim  succedere  ob- 
servatum est  (Muhrbeck). 

507-  Ut  diagnosis  varicellae  variolis  veris 
adeo  similes,  et  cum  iis  facillime  commutandae, 
nec  non  utriusque  morbi  ultima  differentia 
tanto  clarius  patescat,  ad  sequentia  signa  prae- 


ET  EXANTHEMATA  ACUTA. 


283 


cipuam  adtentionem  transferre  oportet,  quorum 
plura  exactiori  studio  acutissimi  observatoris  H e i- 
mii  innotuerunt:  l)  Variolae  spuriae  specificum, 
et  a veris  diversum  spargere  dicuntur  odorem, 
verbis  tamen  vix  significandum.  2)  Per  integrum 
corporis  ambitum , vel  saltem  in  remotissimis  lo- 
cis statim  ab  initio  propullulant , ita  ut  eruptio 
omnis  vel  intra  nychthemeri  spatium  absolvatur, 
vel  per  plures  dies  solitariae  pustulae  huc  illuc 
efflorescunt,  ubi  contra  variolae  verae  intra  tri- 
duum regulare  et  gradarium  suum  absolvunt  erup- 
tionis opus.  — 3)  Variolae  spuriae  magis  pruriunt, 
ac  intensius  ad  peripheriam  rubent,  quam  verae. 

4)  Febris  suppuratoria,  etiamsi  pustulae  multa  sca- 
teant materie  , nunquam  evolvitur.  — 5)  Facies  in 
variolis  spuriis  potissimum  sub  mali  principio  in- 
flatur, et  considet  eruptione  finita  ; in  variolis  ve- 
ris contrarium  obtinet.  — (3)  Variolae  spuriae  ve- 
ris molliores , sine  ulla  elasticitate  tactui  renitun- 
tur 5 figuram  saepe  ovalem  ac  in  angulum  acutum 
desinentem  offerunt  $ sponte  vix  unquam  dehis- 
cunt, et  perpunctae  laticem  aegre  tantum  lente- 
que dimittunt 5 carent  foveola  in  vertice;  macu- 
las relinquunt  minus  pertinaces,  ac  citius  evanes- 
centes , quam  in  veris  variolis  observari  solet.  — * 
7)  Cicatrices,  quas  varicella  interdum  relinquit, 
peculiarem  habere  dicuntur  informationem  , ita  ut 
e solo  earum  habitu  jam  ad  praegressam  variolam 
spuriam  aut  veram  concludere  liceat.  — 8)  Vario- 
lae spuriae  bis  et  pluries  in  eodem  homine  rectfr* 

Eunt,  etsi  veras  aut  vaccinas  jamjam  subiverit  j 
praeterea  defectu  potestatis  verarum  casum  prae- 
cavendi ab  istis  distinguuntur. 

508-  Adjungamus  modo  potiora  cicatricum 
signa,  quae  in  variolis  spuriis  et  veris  a CeL 
Heimio  indicantur:  Cicatrices  variola- 
rum  spuriarum  sunt  candidae,  levigatae  5 de- 
stituuntur duritie , impressionibus  et  stigmatibus  y 
in  partibus  pilosis  vix  unquam  transmittunt  pilos  5 
margines  habent  rotundatos , cuti  concolores,  et 
medio  tenus  sensim  deprimuntur  5 quoad  figuram 
sunt  subrotundae , ovales , rarissime  irregulares  $ 
numero  paucae  observantur,  raro  plures  quam  vi- 
ginti,  in  facie  praesertim,  circa  nasum  vel  in  fronte. 
Cicatrices  variolarum  verarum  ex  ad- 
verso sunt  superficiei  et  figurae  inaequalis,  corti- 
ticum  citri  more  corrugatae,  cum  cute  concolores, 
stigmatibus  nunquam  destitutae  ) pilorum  regene- 
rationi non  obstant,  margines  offerunt  plus  minusve 
crenatos,  a cutis  colore  non  abludentes,  eandemque 
formam,  licet  fortius  distrahantur,  retinent,  nec 
levigari  possunt y angulos  saepe  summe  irregula- 
res, veluti  suturae,  circumscribunt)  numero  in- 
signi faciem  et  manus  foedant. 

Richteri,  Therap,  special»  Tora.  II. 

50y.  Peculiarem  illam  variolarum  modificatio- 
nem , quam  in  Anglia  Willan,  Monro,Moo- 
r e,  Thomson,  in  Germania  Muhry,  Hor- 
tum, Ivausch,  Gittermann,  Oelze,  et 
llaimann  (1),  in  Belgio  Hod  enpy  1,  Thues- 

sink  etHoppe  post  vaccinae  incompletum  de- 
cursum subortam  observarunt,  ac  ideo  variolam 
vaccinam  modificatam,  seu  variolam 
vaccinicam  nuncuparunt,  nil  nisi  varicellae  va- 
rietatem esse  opinamur,  sequentibus  innixi  argu- 
mentis.  Decursus  morbi,  ut  ipsimet referunt  ob- 
servatores , ordinario  mitis  est  ac  periculi  expers, 
et  rarioribus  tantum  in  casibus  graviora  parit  in- 
commoda, illis  prorsus  analoga,  quibus  varicel- 
las  nonnunquam  stipari  diximus  (§.  505)  > pustulae 
inodo  quidem  sat  regulari  prorumpunt,  praeser» 
tim  in  facie,  numero  tamen  sunt  paucae;  for- 
mam acquirunt  mox  globosam,  mox  varicellis  ver- 
rucosis , sive  conoideis  prorsus  aequalem , imper- 
fecte suppurant  absque  ullis  febris  suppuratoriae 
indiciis  , citissime  exsiccantur , crustarum  durius- 
cularum loco  tenacibus  teguntur  squamis,  macu- 
las relinquunt,  aut  foveolas  planas,  brevi  eva- 
nescentes ; nec  metastases  nec  alia  posthuma  mo- 
liuntur. Omni  igitur  respectu  variola  per  vacci- 
nam modificata  nonnullorum  auctorum  eundem 
decursum,  eademque  symptomata  offert,  quae 
varicellis  competunt.  Neque  sententiam  nostram 
infirmat  Gitt  e r manni  casus,  quo  variolae  il- 
lius vaccinicae  contagium  veras  produxisse  variolas 
innotuit  (2),  quum  et  ipsa  varicella  toties  in  va- 
riolas legitimas  degeneret,  et  viceversa.  Plura 
hujus  varietatis  specimina  in  individuis,  quae 
vaccinae  (et  quidem  ut  videbatur  legitimae)  de- 
cursum jam  ante  plures  annos  subiverunt,  obser- 

vare  et  pertractare  nobis  licuit  in  Nosocomio  Ti- 
cinensi autumno  anni  mox  elapsi  1823 , et  qui- 
dem eodem  tempore,  quo  alia  subjecta  (artificia- 
lis insitionis  et  praegressae  variolae  indiciis  caren- 
tia) veris  variolis  laborarunt.  Hacce  occasione, 
praeter  decursum  et  phaenomena  supra  notata, 
sat  vehementem  primis  diebus  urgere  vidimus  an- 
ginam faucium. 

(1)  Raimann,  Handbuch  der  speciellen  Therapie.  2.  Aufl. 

2.  Th.  S.  115. 

(2)  H u.fel  a nd’s  Journal  der  Medizin.  J.  1821.  St.  4.  S.68* 

CAUSA  ET  NOSOGENIA. 

510-  Omnes  unanimi  consensu  medici  declarant, 
unicam  varicellae  causam  contagio- 
sum fomitem  esse,  cujus  vehiculum  prae- 
bet latex  lymphaticus , aut  puriformis,  quem  pu- 
stulae recondunt.  An  vero  a contagio  varioloso 
discrepet,  vel  ejus  modificationem  tantum  sistat, 
et  quaenam  ad  ejus  originem  contribuant  circum- 
stantiae , haud  satis  patefactum  est. 

511.  Nobis  plus  quam  probabile  videtur,  va- 
riolas  spurias  verarum  progeniem 
hybridam  esse,  quod  quidem  sequentia  evin- 
cere poterunt  argumenta:  l)  Variola  spuria  ve- 
ris summe  analogum  refert  morbum  j febrem  ut- 
pote  inflammatorio  - catarrhalem  in  exordio , cui 
exanthema  succedit  pustulosum,  in  crustas  et  ci- 
catrices abiens  5 ita  ut  peritis  etiam  in  arte  viris 
haud  raro  ambiguum  maneat  consilium.  2)  Si  va- 

riolae  verae  epidemicum  acquirunt  dominium, 
etiam  spurias  plerumque  una  observare  licet, 
quae  vel  priorum  agmen  ducunt,  vel  serius  in- 
tercurrunt. — 3)  Variolae  verae  per  infectionem 
spontaneam  aeque  ac  artificialem  insitionem  in 
spurias  abeunt,  sipus  aqua  dilutum,  vel  vetu- 
state exoletum  fuerit,  quod  experientiae  R a z o u- 
sii(i),  Jacobid’Apples(2),  Freierii(o), 
E 1 s n e r i (4)  et  H e i m i i (5)  docuerunt.  — 4)  Ae- 
tas utriusque  morbi  aequalis  est,  uti  ex  citato 
'Arra sis  monumento  elucet.  — 5)  Inconstans 
variolarum  spuriarum  forma  et  decurrendi  ratio, 
ita  ut  mox  a veris  fere  distingui  nequeant,  mox 
evidentissime  discrepent,  dubium  sane  movet  de 
contagio  varicelloso  definito  et  sui  generis,  sed 
potius  de  diversis  viri  variolosi  vicissitudinibus 
suspicari  sinit.  — 6)  Possibilitatem  denique  hy- 
bridae contagiorum  progeniei,  ac  degenerationis 
morborum  inde  pendentium  confirmant : variolae 
vaccinae  verae  et  spuriae,  scarlatina  et  rubeola, 
syphilis  et  Scarlievo , lepra  orientalis  ejusque  spe- 
cies in  Europae  quibusdam  regionibus  endemicae. 
Neque  de  contrario  convincere  nos  potuerant  du- 
bia ab  acutissimo  Stieglitzio  (6)  promota. 

(1)  Tables  nosologiques , dressees  a 1’holel  de  Nimes.  Bale 
1764. 

(2)  Aet.  lielvet.  T.  VII.  9. 

(3)  N i e d t , Praeside  R e i 1,  Diss.  monstrans  variolarum  spu- 
riarum ex  verarum  pure  ortum.  Italiae  1792. 

(4)  Ein  paar  Worte  uber  die  Inoculation , S.  50. 

(5)  H e i m , Oper.  cit.  p.  254. 

(6)  In  Horn’s  Archiv  fur  pract.  Medicin.  B.  VIII.  Heft  2. 
S.230. — Vide  ftichtcri  Therap. special.  T. II.  p.307. 

512»  Ast  multo  magis  lubricum  argumentum 
sisteret  indago  circumstantiarum,  quae  transitui, 
sive  degenerationi  variolarum  verarum  in  spurias 
opitulantur.  Non  negamus  quidem , virus  variolo- 
sum  diutius  servatum,  vetustum  et  praesertim  aeris 
influxui  expositum  prorsus  effetum,  vel  saltem  adeo 
iners  reddi,  ut  veras  variolas  concitandi  faculta- 
tem amittat,  sufficiat  vero  ad  spurias  producen- 
das 5 quam sententiamB ondius,Muhrbeckius, 
Muli  erus  et  alii  tuentur.  Fortassis  tamen  mi- 
nor in  phaenomeno  adeo  singulari  concipiendo 
difficultas  invenietur,  si  animum  ad  individualem 
aegrotantium  dispositionem  vertamus,  quae  tan- 
tam defendit  in  morbis,  ex  eadem  caeterum  cau- 
sa ortis,  permutandis  et  modificandis  potestatem. 

51 3*  Quin  igitur  materiam  variolosam  in  sua 
miscela  , elementorum  proportione  viriumque  in- 
formatione alteratam  supponamus,  variolas  spu- 
rias oriri  posse  concipimus,  si  illa  in  subjecta  al- 
lidit, quibus  veram  variolam  contrahendi  procli- 
vitas deficit  — Experientiis  duntaxat  compertum 
habemus,  eodem  tempore,  quo  nonnulla  subjec- 
ta immunitatis  jure  destituta  veras  subiverunt  va- 
riolas , alia  ex  adverso  cum  illis  conviventia,  quae 
morbum  jam  jam  sunt  perpessa,  vel  insitam  ha- 
buerunt vaccinam , recenti  infectioni  quidem  pro- 
tinus resistere  non  potuisse,  sed  varicellam  tan- 
tum contraxisse,  quum  in  eorum  organismo  defe- 
cerint conditiones  ad  perfectam  variolae  legiti- 
mae formam  producendam.  Tali  ratione  explicari 

quodam  modo  posset : cur  variola  spuria  bis  et 
pluries  eundem  invadat  hominem , ac  facilius  in 
eadem  familia  divulgetur  $ cur  pustula  vaccina 
completum  variolae  verae  processum  arceat,  le- 
vioris autem , imperfectae  ac  ferme  hybridae  in- 
fectionis explicationem  impedire  haud  valeat,  — 
cur  grassante  epidemia  variolae  verae  quandoque 
in  spurias  defatiscant,  quin  causa  pateat,  vel  e 
converso  haec  in  illam  excandescat  5 — cur  de- 
mum anterioribus  saeculis  lues  variolosa  adhuc 
nova  multo  majorem  ferociae  gradum  habuerit, 
et  rariores  fuerint  varicellae  casus , cujus  fre- 
quentia ea  fere  proportione  crescit,  qua  rares- 
cit variola  vera  ob  dispositionem  hominum  vac- 
cinae insitione,  indies  magis  universali  reddita, 
notabiliter  infractam.  — Crebriori  tandem  mor- 
borum contagiosorum  reproductione , eorumque 
replicato  per  plurima  individua  transitu  ipsius  fo- 
mitis contagiosi  vim  pedetentim  elanguescere,  va- 
riolae non  solum , sed  etiam  aliorum  contagiorum 
ingenium  hodierno  aevo  multo  mitius  abunde  de- 
monstrat. 

CURA. 

514.  Agitur  de  aegritudine  levi  et  benigna, 
quae  nullum  discrimen  machinaturj  neque  in  me- 
tastases, aliave  posthuma  nititur,  hinc  etiam  re- 
media leniora  e classe  refrigerantium , diaphore- 
ticorum, et  eccoproticorum  plerumque  sufficiunt 
ad  salutem  in  pristinum  restituendam.  Si  quae- 
dam inconsueta  intercurrant  symptomata,  eadem 

medicum  regere  debebunt  praecepta , quae  in 
priori  addictavimus  capite. 

3)  VARIOLA  TUTORIA. 

Ed.ward  J e n n e r,  an  inquiry  into  the  causes  and  effects  of 
tlie  Variolae  vaccinae,  known  by  the  namc  of  the  Covv- 
pox.  London  1798.  A.  d.  Engl.  iibers.  von  Ballhorn. 
Hannover  1799* 

Edvvard  Jenner,  a continuation  of  facts  and  observations 
relative  to  tlie  Variolae  vaccinae.  London  1800. 

GeorgePearson,  an  inquiry  concerning  the  history  of 
the  Cow-pox  principaly  with  a view  to  supersede  and 
extinguish  the  Small-pox.  L ond.  1798.  A.  d.  Engl.  von  Kiit- 
tinger.  Niirnb.  1800. 

Aubert,  Rapporl sur  la  Vaccine,  ou  reponse  au  questions 
redigees  par  les  Commissaires  de  1’Ecole  de  Medicine  dc 
Paris  sur  la  pratique  et  les  resultats  de  cette  nouvelle  ino- 
culation.  Paris.  An  IX. 

Ballhorn  und  Strohmeyer,  Deutschlands  crste Versuche 
mit  der  Inoculation  derKuhpocken  zu  Hannover.  Leipz.  180 1 . 

De  Carro,  Observations  et  experienccs  sur  1’inoculation  de 
la  vaccine.  Vienne  1801.  Aus  dem  Franzds.  von  Jo  s.  Por- 
tenschlag.  Wienl80i. 

Bremer,  von  den  Kuhpocken.  Berlin  1804. 

Bob.  Willan,  uber  die  Kuhpocken -Impfung.  A.  d.  Englisch. 
iibers.  mit  einer  Zugabe,  welche  liistorisch- kritische  Bc- 
merkungen,  und  die  neuesten  Verhandlungen  liber  die 
Vaccination  in  England  enthalt.  Von  G.  Fr.  Miihry.  Mit 
^Kupfert.  Gdtt.  1808. 

Ucberlacher,  de  vaccina  antivariolosa  epitome.  Vindo- 
bon.  1807. 

Schweikard,  Beytrage  zur  Literatur  liber  die  Kuhpocken 
und  ihre  Impfung  vom  Jahre  1795 — 1807*  Carlsruhe  1809. 

L.  Sacco,  Trattato  di  vaccinazione  con  osservazioni  sui  gia- 
vardo  e vajuolo  pecorino.  Milano  I8O9.  A.  d.  Ital.  vonW. 
Sprengcl.  Leipz.  1812. 

Kraiiss,  die  Schntzpocken-Impfung  in  ihrer  endlichcn  Ent- 

scheidung  ais  Angclegcnheit  des  Staatos,  der  Familienund 

des  Einzelnen.  Niirnb.  1820. 

515.  Nomine  variolae  tutricis  (Schutz- 
pocke)  intelligimus  exanthema  pustulosum  sui  ge- 
neris , acutum,  typicum,  determinatae  formae, 
quod  homini  insitionis  ope  consulto  communicatur, 
ut  dispositionem  ad  suscipiendum  virus  variolae 
tollat.  — Quamvis  hicce  morbus,  qui  antivariolo- 
sum  largitur  virus  in  sua  origine  brutis  tantum  qui- 
busdam proprius  sit,  equis,  ovibus  et  speciatim 
vaccis , unde  etiam  variola  vaccina  ( Kuh- 
pocke , Cow  - pox)  passim  nuncupatur : ob  sum- 
mum tamen , quod  generi  humano  intulit  benefi- 
cium, et  continuo  inferre  pergit , dummodo  recte 
dirigatur,  maximam  omnino  sibi  vindicat  adten~ 
tionem,  ac  proprium  sibi  in  Therapia  speciali  me- 
retur locum. 

ITER  ET  FATA. 

51 6«  Non  solum  in  Anglia  septentrionali  et 
praeprimis  m Comitatu  Gloucestershire,  cujus  in- 
colae rem  pecuariam  summi  momenti  faciunt,  sed 
etiam  in  Holsatia  (1)  a pluribus  jam  decenniis  ob- 
servatum fuit,  vaccarum  ubera  pustulis  obsideri, 
quae  tangendo  vel  mungendo  villicis  communica- 
tae hos  a variolis  humanis  tutos  reddunt.  — Anno 
1768  insignes  chirurgi  Sutton  et  Fewster, 
vulgaris  opinionis  veritatem  confirmare  cupientes, 
prima  insitionis  variolarum  humanarum  pericula 
in  illis  instituebant  individuis , quae  vaccinam  for- 
tuito sunt  perpessa,  quin  tamen  morbum  variolo- 

sum  producere  potuissent  (2).  Circa  annum  17*11 
Anglus  Nash  plures  de  pustula  vaccina  collegit 
observationes,  atque  Anno  1791  in  Holsatia 
prima  tentamina  insitionis  cum  virus  vaccino  facta 
fuere  (3),  oblivioni  subinde  tradita.  Easdem  de 
tutrice  pustula  -cognitiones  in  operibus  Jo s ep hi 
Adams  (4)  et  Woodwillii  (5)  invenire  licet, 
atque  Beddoes  jam  anno  1794  singularem  vac- 
cinae praeservatricis  observationem  Chirurgo 
Rulf  communicavit  (6). 

(1)  Allgemeine  Unterhaltungen.  Gotting.  1796.  S.  306. 

(2)  Sacco,  Op.  cit.  p.  32. 

(5)  Schlcswig- Holsteinisclic  Provinzial  - Bericlite  des  Jahres 
1815.  S.  77. 

(4)  Adams,  Observations  on  morbid  poison,  phagadaena 
and  cancer  etc.  Lond.  1795» 

(5)  W.  Woodwille,  Thejhistory  of  the  Inoculation  of 
the  Small-poxjin  Great-Britain.  Lond,  1796. 

(6)  Saminl.  auserles.  Abhandl.  fiir  pracl.  Aerzle.  B.  17,  Leip- 

z*s  1797* 

517.  Eduardo  Jennero  laus  et  honos  de- 
betur 3 primus  enim  hancce  detectionem  arripuit, 
severiori  examini  subjecit,  ac  in  utilem  finem  ex- 
coluit. Victis  quamplurimis  difficultatibus  ac  prae- 
judiciis, quibuscum  colluctandum  habuit,  atque 
praemissis  pluribus  tentaminibus  privatis , jam  ab 
Anno  1776  institutis,  et  Anno  1788  peculiaris  me- 
dicorum societatis  scrutinio  submissis,  die  tandem 
14.  Maji  1796  decretorium  fecit  periculum,  virus 
e pustulis,  quas  ancilla  lactaria  Sarah  Nelmcs 
niulgendo  in  manibus  contraxit,  brachio  pueri 
Phipps  optimo  cum  successu  inserendo,  inde 

enim  extra  dubitationis  aleam  posuit:  variolam 
vaccinam  fortuito  susceptam  homini  ulterius  com- 
municari posse,  atque  repetito  etiam  per  plures 
homines  transitu  virtutem  antivariolosam  illibatam 
conservare.  Hasce  suas  observationes  corrobora- 
tas, ac  nulla  unquam  oblivione  delendas  Anno  17QB 
publici  juris  fecit.  Quamvis  nonnulla  W o o d w i 1- 
lii  etPearsonii  experimenta,  ob  neglectas 
cautelas  ad  irritum  facta , fidem  novae  detectionis 
infringere  minitatae  sint,  veritatem  denuo  vindi- 
cavit Jennerus,  cujus  gratia  non  solum  insigne 
sibi  promeruit  triginta  millium  aureorum  prae- 
mium, sed  etiam  Instituti  vaccinationis,  mense 
Januario  1805  sub  tutela  magnae  Britanniae  Regis 
erecti,  suumque  nomen  ferentis,  directionem  sibi 
benigne  concessam, 

518-  Tanta  mox  prophylactici  hujus  remedii 
celebritas  increbuit,  ut  non  solum  per  totam  An- 
gliam  praecipui  medici  uti  L o y,  A i k i n,  T h o r n- 
ton,  Leetson,  J.  Cooper  insitionem  vacci- 
nae felicissimo  eventu  repeterent,  verum  etiam 
trans  mare  in  Germaniam  introducta  fuerit  utilis- 
sima praxis,  omnium  primo  (A.  1799)  in  Austriaco 
Imperio  per  Cei.  De  Carro  (qui  filum  materia 
vaccina  imbutum  a medico  Pearson  accepit)  et 
Hannoverae  per  Ballhornium  et  Stroh- 
m ey erum  promota.  — Inoculatio  variolae  vacci- 
nae celerrimo  passu  per  plerasque  Europae  terras 
divulgata  fuit,  testantibus  ephemeridibus  inchoan- 
tis saeculi  XIX,  quo  quidem  Aub.ert  in  Gallia, 

Hoim  et  Hufeland  in  Borussia , O d i c r in 
Helvetia,  Sacco  in  Italia,  Aaskow  inDania, 
Huhn  et  Halliday  in  Russia  plurimum  contu- 
lerunt. Neque  in  remotissimis  hujus  orbis  partibus 
ignotum  mansit  beneficum  inventum. 

519«  Jam  Anno  1800  meritissimus  De  Carro 
materiam  virulentam  variolae  tutoriae  primus 
Constantinopolin  transmisit , unde  curis  generosi 
viri  M.  E 1 g i n i Anglorum  in  eadem  Aula  Legati, 
atque  medici  Scott  per  Turciam  et  Graeciam 
brevi  divulgabatur.  Dum  vaccinae  insitionis  pro- 
pagatio insignia  in  Byzantina  metropoli  cepit  in- 
crementa, ejus  fama  in  Orientem  usque  penetra- 
vit 5 Haxford  Jones,  Legatus  Britannicus  in 
Aula  Baschae  Bagdadensis,  vaccinae  materiam  a 
praeclaro  D e Carro  enixe  petiit,  eaque  Anno 
1802  accepta  tutricem  variolam  per  Indiam  orien- 
talem vulgari  curavit,  unde  mox  per  plerasque 
Asiae  terras , per  Bengaiam,  Ceyloniam,  Persiam, 
disseminatam  fuisse  constat.  — In  Americani  sep- 
tentrionalem prima  vaccinae  materia  ab  ipso  Jen- 
nero  transmissa  est.  — Tali  igitur  pacto  saluti- 
ferum illud  variolosae  luis  antidotum  paucorum 
annorum  intervallo  per  totum  ferme  orbem  distri- 
butum fuisse  patet.  Id  solum  notatu  dignissimum 
est,  medicum  De  Carro  materiam  pro  Oriente 
destinatam  ex  vaccina  pustula  infantis  extraxisse, 
in  quo  insitionem  ope  viri,  ex  indigenis  Longobar- 
diae  vaccis  desumpti , ac  a Clar.  Sacco  Viennam 
transmissi,  lentavit.  Quemadmodum  igitur  Anglia 

Occidenti  prophylacticam  suppeditavit  pustulam, 
ita  Orienti  Longobardia  salutiferum  vaccinae  fon- 
tem largita  est. 

Guntlier,  Gcschiclite  der  Vaccine  und  ihrer  Impfung. 
Kdlln  1802. 

Dc  Carro,  Histoire  de  la  Vaccination  en  Turquie,  en 
Grece , et  aux  Indes  orientales.  Vienne  1804. 

M a e h o 1 d , Diss.  sistens  iter  et  fata  vaccinae.  Viennae  1816. 

Moore,  the  history  and  practice  of  vaccination.  Lond.  1817- 

520*  Non  defuerunt  tamen  acres  censores  et 
obtrectatores,  qui  variolarum  vaccinarum  inocu- 
lationis praestantiam  irridere,  redarguere,  et  in 
dubium  vocare  sunt  conati , uti  R.  o w 1 e y , S q u i- 
rel,  Moseley,  Herz,  Penada  et  alii.  Quot- 
quot autem  opposuerunt  argumenta , haec  ab  aliis 
auctoribus  facile  refutata  fuere,  ita  ut  nostro  aevo 
nemo  medicorum  amplius  contra  insitionis  excel- 
lentiam dubia  moveat.  Legi  inter  alia  meretur  ad- 
curatissimum  judicium  Facultatis  Medicae  Vindo- 
boriensis  Anno  1811  contra  objectiones  Medici 
G 6 1 i s emissum  (i).  Audiamus  tamen  potiores 
pro  vaccinae  insitione  et  contra  eandem  proposi- 
tas rationes  (2) , quibus  ad  trutinam  revocatis  ve- 
ritas tanto  clarius  patebit. 

(1)  Medicinischc  Jahrb.  des  k.k.  osterr.  Staates.  1.  B.  3«  St. 

S.  81. 

(2)  Richteri,  Therap.special.  T.  II.  p.309. — J.  Frank, 
Praecepta Praxcos Medicae  universae.  P.  I.  Vol.  II.  p.  505* 

521-  I.  Virus  variolae  vaccinae  corpori  huma- 
no illatum  quandoque  pustulas  malignas  et  spurias, 
inflammationem  bracchii  insignem,  ulcera  cacoe- 

thica  aliasque  graves  adfectiones  producit,  qui- 
bus hominis  salus  periclitari,  vel  pars  adfecta  sal- 
tem mutilari  potest.  — Haecce  malignitas  et  ano- 
malia rarissime  occurrit,  ac  ferme  semper  a me- 
dici inscitia  in  opere  facto,  in  puris  vel  subjecti 
delectu , aut  a circumstantiarum  sinistrarum  con- 
cursu accidentali  dependet. 

522-  II.  Variolae  vaccinae  evolutioni  rhachiti- 
dis,  scrofulae  et  chronicarum  impetiginum  origi- 
ginem  praebent,  et  majorem  in  organismo  infan- 
tili ad  illa  mala  proclivitatem  inducunt.  — Nullis 
adhuc  experientiis  et  calculis  evictum  est,  ab  illo 
inde  introductae  vaccinationis  tempore  numerum 
et  proportionem  infantum  rhachiticorum  et  scro- 
fulosorum  increvisse  5 multo  autem  minus  proba- 
tum habetur , ea  mala  propter  insitionem  variolae 
vaccinae  orta  fuisse,  licet  post  istam  comparue- 
rint.  Imo  nulli  subjacet  dubio , plurimos  infantes 
valetudinarios  post  vaccinam  perpessam  prosper- 
rima fruitos  esse  salute,  atque  promptius  cepisse 
corporis  incrementum  (1). 

(l)  Husson,  Reclierches  historiques  et  medicales  sur  Ia 
vaccine.  Paris  1801.  — Bremer,  Oper.  cit. 

523.  III.  Plures  casus  variolae  verae  post  vac- 
cinarum insitionem  evolutae,  de  quibus  Wen- 
delstadt,  Willan,  Miihry,  Stieglitz  et 
alii  fidem  faciunt,  incertam  praxin  esse  declarant. 
— Adducti  tamen  casus  duplex  relinquunt  dubium  : 
a)  Quod  insita  vaccina  non  fuerit  genuina  sed  spu- 
ria , quae  omnino  variolarum  humanarum  casui 

avertendo  non  est  idonea.  h)  Quod  secutus  mor- 
bus , vera  variola  habitus , nil  nisi  varicella  fuerit, 
quam  quidem  suspicionem  peritissimi  Viri , Moo- 
r e,  Thomson,  Thuessink,  Kausch,  H e i m, 
Hufeland  et  De  Carro  confirmatam  habue- 
runt. Sunt  insuper  hi  casus  adeo  rari,  ut  vix  men- 
tionem mereantur  3 constat  enim  ex  exemplis  ad 
calculum  vocatis , inter  250000  hominum  variolas 
vaccinas  perpessorum  50  circiter  veris  succubuisse 
variolis  humanis,  atque  ex  his  10  tantummodo 
fidem  quandam  merentur. 

524*  IV.  Variola  vera  morbum  sistit  corpori 
humano  a natura  insitum  et  informatum,  quem 
radicitus  ex  illo  evelli  rerum  naturae  contrarium, 
imo  et  ferme  impossibile  foret  3 etenim  formam 
suam  quidem  exuere  et  permutare  potest,  aliam 
tamen  induit,  et  per  illam  non  minores  generi  hu- 
mano insidias  struit.  Ex  hocce  jam  fonte  febris 
scarlatinae,  anginae  membranaceae,  hydroence- 
phali  acuti,  aliorumque  morborum  infantilium 
ubertas,  et  quam  nostris  temporibus  adsumpse- 
runt,  malignitas  derivat. — Quam  ineptum  vero 
sit  hoc  ratiocinium  ab  omni  veritatis  principio  et 
experientiae  fundamento  alienum,  quivis  partium 
studio  immunis  medicus  ac  strenuus  observator 
facile  convincitur. 

525*  V.  Insitionem  variolae  vaccinae  tandem 
ex  eo  fugiendam  esse  et  exterminandam,  quod 
fomite  e brutis  deprompto  natura  humana  prorsus 
deleri  ac  brutescere  debet,  — indignum  Ct  ex  artis 
praeceptis  eliminandum  sistit  sophisma. 

M.  Herz,  iiber  die  Brutal-Impfung  und  deren  Vergleicli 
mit  der  humanen.  Berlin  1801. 

526*  Si  nunc  hisce  argumentorum,  in  medium 
prolatorum,  confutationibus  addimus,  pustulam 
vaccinam  homini  apte  insertam  tam  modestum, 
tamque  facilem  morbum  movere,  ut  nulla  pror- 
sus egeat  cura,  in  tenerrimis  etiam  infantibus 
absque  ullo  discrimine  decurrere,  nullum  certum 
exstare  hominis  vaccina  perempti , vel  posthumo 
quodam  malo  mulctati  exemplum,  imo  fortuita 
coitione  vaccinae  cum  variola  vera  hujus  decur- 
sum mitiorem  reddi , ipsam  vero  insitionem  cum 
generali  Principum  et  Medicorum  applausu , ac 
eventu  adeo  felici  pervulgatam  fuisse,  ut  lues 
variolosa  nostris  temporibus  jam  inter  rarissima 
referri  debeat  phaenomena,  — ■ tum  etiam  tutri- 
cem vaccinam  ab  omni  suspicione  et  opprobrio 
vindicatam  esse,  nemo  inficias  ibit. 

HYPOTYPOSIS. 

a)  VARIOLAE  VACCINAE  PRIMIGENAE. 

527«  Quae  tutorium  laticem  largiuntur,  pu- 
stulae in  vaccarum  uberibus  existunt,  morbum 
tamen  plerumque  insontem  praebent.  Praevia  per 
paucos  dies  inappetentia , pabuli  fastidio , ac  mi- 
nori lactis  secretione  erumpunt  circa  mamillas,  ra- 
rius in  palpebris  aliquot  pustulae  rotundae , re- 
gulares, ad  verticem  depressae,  areola  rosea  cir- 
cumscriptae, quae  post  quatriduum,  juxta  alios 
intra  hebdomadae  spatium  perfectam  adtingunt 

maturationem , parique  tempore  phaenomenorum, 
adversam  valetudinem  indicantium,  remissionem 
efficiunt.  Hae  pustulae  offerunt  colorem  argen» 
teum  vel  margaritaceum,  rubore  aut  livedine  cir- 
eumeirca  limitantur,  ac  lympha  limpida  scatent, 
pedetentim  spissescente,  lactisque  consistendam 
contrahente.  Ubera  lacte  turgent , indurescunt, 
neque  sine  dolore  contrectari  vel  mulgeri  pos- 
sunt. A die  duodecima  ad  decimam  quartam  pu- 
stulae sensim  fuscescunt,  crusta  obducuntur  so- 
lida, qua  delapsa  cicatrices  relinquunt  rotundas, 
nisi  inter  mulgendum  inflammentur,  ac  in  ulcera 
profunda,  degenerent.  Talis  est  decursus  vario- 
lae vaccinae  genuinae,  quae  per  mulc- 
tum quandoque  super  plurima  ejusdem  gregis  in- 
dividua diffunditur. 

528-  Ab  illis  distinguantur,  oportet  vario- 
lae vaccinae  spuriae,  quae  pariter  in  vac- 
carum uberibus  exsurgunt , humano  autem  cor- 
pori insitae  humanas  praecavere  nequeunt.  Con- 
sistunt in  pustulis  exiguis,  albidis,  aut  flavis,  quan- 
doque nigrescentibus , post  triduum  jam  maturis, 
medio  tenus  haud  depressis,  conoideis,  diluto  ru- 
bore et  minus  manifesto  cinctis,  in  parvas  crus- 
tas abeuntibus.  Eruptionis  ac  florescentiae  inces- 
sus valde  irregularis  est  5 nonnullae  enim  efflo- 
rescunt, dum  aliae  siccescere  incipiunt.  Ideo  len- 
tior esse  solet  decursus  , eadem  tamen  contagio- 
sae diffusionis  facilitas.  Ipsa  vaccarum  aegritudo 
comes  nullius  fere  momenti  est.  Fotiores , quas 

a veterinariis  notatas  invenimus  , varietates  vario- 
lae vaccinae  spuriae  sunt : v.  succineae,  ni- 
grae, coeruleae,  bullosae,  albae,  ru- 
brae et  verrucosae. 

V i b or g’s  Sammlung  fur  Thierarzte unci  Oekonomen.  4.K. 

S.  376. 

Sacco,  Oper.  cit,  Cap. III.  — R i c h t e r i , Tlicrap. spcc. 

T.  II.  p.313. 

b)  VARIOLAE  VACCINAE  HOMINI  INSITAE. 
a)  VACCINA  VERA . 

52Q.  Pustulae  vaccinae  genuinae,  a spuriis 
probe  destinguendae , homini  ex  industria,  vel 
fortuito  casu  communicatae  sequens  esse  solet 
curriculum.  Versus  finem  tertii  ab  infectione 
diei,  vel  crebrius  q uart  o incipiente  tubercu- 
lum emicat  minimi  aciculae  capitis  aut  seminis 
milii  magnitudine,  rotundum,  rubrum,  regulare, 
marginibus  elevatis,  quandoque  leviter  pruriens. 
Die  quinto  crescit  papula  et  in  vesiculam  trans- 
parentem  elevatur , quae  die  sexto  et  septi- 
mo  pedetentim  inturgescit,  lympham  concipit 
limpidam , diaphanam , ad  apicem  foveolae  ad  mo- 
dum deprimitur,  circumcirca  veluti  valva  obvalla- 
tur ac  fortius  prurit.  Die  octava  suam  perfec- 
tionem adipiscitur  variola , e pluribus  cellulis  in- 
vicem communicantibus  composita}  latice  lym- 
phatico magis  infarcta  foveolam  amittit,  compla- 
natur } figuram  et  magnitudinem  pisi  dimidiati, 
atque  colorem  margaritae  assumit}  ad  basin  tan- 
tillum tumidam  et  duriusculam  halone  roseo,  sen- 

sim  ampliato , sub  tactu  dolente  et  calente  cir- 
cumscribitur. Emicant  hoc  tempore  nonnulla  sym- 
ptomata, quae  generalem  indicant  perturbationem} 
infantes  enim  nugas  et  ludos  tergiversantur,  sue- 
tam amittunt  hilaritatem,  pallent,  quietem  prae- 
diligunt,  e somno  expavescunt,  sitiunt,  versus 
vesperas  fugacem  in  facie  manuumque  volis  ar- 
dorem ac  levem  pulsuum  velocitatem  praebent  $ 
haud  infrequenter  glandulae,  quae  sub  axillis 
sunt,  tumescunt  et  sub  tactu  dolent.  Rarissimis 
tantum  in  casibus  graviores  incenduntur  turbae 
febriles,  tussi  sicca,  vomitu  , diarrhoea,  aut  su- 
doribus stipatae.  Talis  rerum  status  plerumque 
nychthemeri,  vel  ad  summum  bidui  spatio  dissi- 
patur. 

530*  A die  nona  ad  undecimam  usque 
pustula  perbelle  viget  $ duas  tresve  lineas  lata, 
lenticularis,  super  cute  lineam  fere  eminens,  li- 
quore ab  initio  diaphano  et  viscoso,  serius  tur- 
bido, albo  - flavicante , opaco,  ac  vere  purulento 
referta,  rubore  coccineo  et  circinatim  ad  uncia- 
rum trium  latitudinem  excurrente  circumscripta, 
cum  aliqua  subjectae  telae  cellularis  duritie.  Hacce 
periodo , vaccinae  cc7t[ZY)V  constituente , in  cu- 
jus principio  latex  pustulis  reconditus  maximam 
inficiendi  potestatem  adtingit , Cei.  Osiander 
et  Kiihn  singularem  illum,  quem  verae  variolae 
spargunt  foetorem,  in  conclavi  et  halitu  infan- 
tis percepisse  testantur. 

531*  Cum  die  duodecima  pustula  aceres- 


302 


FEBRES  EXANTHEMATICAE 


cere  incipit  ac  in  vertice  obscurum  contrahit 
punctum  5 spissescens  lympha  puriformis  in  cru- 
stam exiguam  et  tenuem  condensatur , quae  die- 
bus proximis  a centro  versus  ambitum  dilatatur, 
totamque  variolam  obtegit.  Pari  tempore  pallescit 
rubor,  et  ocissime  plerumque  decrescit  tumor  et 
irritatio  partium  contiguarum.  Crustae  ab  initio 
laeves  sunt,  coloris  fusci  veluti  lignum  Svieteniae 
Mahagoni , rotundae , quandoque  tamen  asperae, 
nigricantes  , durae  et  quasi  corneae  observantur  $ 
cuti  subjectae  pertinaciter  adhaerent,  neque  sine 
cruenta  hujus  laesione  et  ulceris  metu  separari 
possunt.  Vinculis  tandem  sensim  solutis  sponte  se- 
parantur circa  octavam  ab  exsiccationis  principio 
diem , foveolam  sive  cicatricem  relinquentes  pla- 
nam , circularem , quae  microscopio  examinata 
plura  foraminula  exhibet,  veluti  cellularum  pustu- 
lam prius  componentium  vestigia  forent. 

532.  In  hocce  regulari  variolae  vaccinae  ge- 
nuinae decursu  cuncta  discerni  possunt  stadia, 
quae  universim  contagiosis  et  substantivis  exan- 
thematibus propria  esse  consuescunt,  quippe: 
l)  Stadium  delitescentiae,  sive  incuba- 
tionis, ab  insitionis  momento  usque  ad  com- 
pletam diem  tertiam.  2)Stad.  eruptionis  a 
quarta  ad  octavam.  3)Stad.  florescentiae 
ab  octava  ad  duodecimam  5 et  4)  St  ad.  exsic- 
cationis a duodecimo  ad  decimam  quintam  du- 
raturum. 

533-  Possunt  tamen  sub  incessu  variolae  vac- 

cinae  deflexiones  quaedam  et  vicissitudi- 
nes occurrere,  quin  genuina  ejus  indoles  ac  hu- 
manas variolas  praecavendi  facultas  aliquod  potia- 
tur detrimentum , quarum  sequentes , ceu  patio- 
res  adnotari  merentur : l)  Eruptio  retarda- 
ta, ita  ut,  quas  ad  irritum  insitas  habuimus,  post 
sextum , octavum , decimumve  diem  efflorescant, 
et  non  raro  simul  cum  aliis  serius  insitis  decur- 
rant. — 2)  Segnior  pustularum  matura- 
tio, quae  praecipue  in  infantibus  phlegmaticis 
ac  tempore  hyemali  observatur.  — 3)  Vel  contra 
variolae  ocissimus  decursus,  ut  die  ter- 
tio jam  pustulam  efformet,  die  quinto  exsiccari 
incipiat , omnemque  cyclum  die  septimo  vel  oc- 
tavo absolvat,  quam  anomaliam  observavit  Sacco 
in  hominibus  robustis  et  sanguine  plenis,  vel  qui 
variolas  humanas  jam  perpessi  , harum  recursum 
pertimescentes  sibi  vaccinam  inseri  studuerunt.  — 
4)  Eruptio  secundaria  plurium  pustularum 
veluti  satellitum,  in  ambitu  variolae  insitae 
sive  matricis  (Nebenpocken),  vel  etiam  in 
facie  aliisque  corporis  partibus  (eruptio  gene- 
ralis, Nachpocken),  efflorescunt  nimirum 
decursu  vaccinae  primitivae  rite  absoluto,  ergo 
circa  diem  decimam  quartam  papulae  exiguae, 
rubicundae,  variolis  veris  simillimae,  quarum  non- 
nullae abortiunt  ac  in  tubercula  violacea  et  pro- 
minentia abeunt,  post  aliquot  dies,  vel  et  serius 
evanitura,  aliae  vero  ordinarium  pustulae  vaccinae 
decursum  absolvunt,  ac  lympham  concipiunt  puri- 

formem  , quae  veras  reddere  solet  variolas  vac- 
cinas , dum  aliis  inseritur  individuis , quin  tamen 
has  simile  excipiat  exanthema  serotinum.  Huic 
anomaliae  infantes  scrofulosos  , vel  qui  cum  aliis 
infantibus  eodem  tempore  variola  humana  adfec- 
tis  convivunt,  obnoxios  esse  innotuit  (i).  — 5) Ex- 
anthematis forma  diversaj — rubor  circa 
insitionis  locum  obsoletus,  nullus,  vel  nimis  in- 
tensus ac  justos  excedens  fines,  super  totunrmem- 
brum , vel  et  ad  remotiores  partes  diffusus  ( Ro- 
seola  vaccina  Willanii)j  — tuberculum  inflam- 
matorium , quod  illico  post  insitionem  quandoque 
emicat,  praesertim  si,  observante  Saccone,  re- 
cens lympha  e vaccarum  uberibus  depromitur, 
brevi  tamen  disparet,  donec  die  quarta  denuo  in 
conspectum  veniat,  suetum  percurrens"  variolae 
vaccinae  genuinae  cyclum  5 — pustulae  insolita 
moles  insignisque  in  ambitu  et  basi  inflammatio  5 — 
crustae  formatio  praecox , tarda , vel  imperfecta, 
ita  ut  tenuis  tantum  squamae  vestigium  adpareat; 
— transitus  pustulae  in  ulcus  diutinum.  — 6) 
Symptomata  extraordinaria,  uti  febris 
gravior,  nausea  et  vomitus,  delirium,  sopor,  con- 
vulsiones , ptyalismus , diarrhoea  , eruptio  milia- 
ris etc. — 7)  Processus  contagiosus  oc- 
cultus absque  exanthemate)  jntcrdum 
enim  observatum  fuit , in  loco  insitionis  maculas 
rubras  enasci  per  integrum  brachium  diffusas , ac 
brevi  jam  evanescentes,  tentatam  vero  alio  tem- 
pore variolae  humanae  inoculationem , nullum  cf- 

fectum  produxisse  (2).  Nil  obstat,  quominus  aegri- 
tudo identica  variolarum  vaccinarum  absque  ex- 
anthemate manifesto  ac  solita  stadia  percurrente 
locum  habere  possit,  quod  saltem  de  aliis  pro- 
cessibus contagiosis  evictum  habemus. 

(1)  Friese  undHoval,  Archiv  der  die  Ausrottungspoclien 
betreffenden  Erfahrungen  und  Verhandlungen,  S,  54* 

(2)  Sacco,  Oper.  cit. 

534.  Inter  causas  harum  aberrationum  in- 
sontium referuntur : pravae  conditiones  individui 
pro  insitionis  opere  delecti,  debilitas , erethismus, 
diatheses  quaedam  morbosae  $ intercurrentes  fe- 
bres exanthematicae,  dum  in  evolutione  versatur 
processus  contagiosus  variolae  vaccinae , uti  mor- 
billi , scarlatina  5 saburrae  aut  vermium  praesen- 
tia 5 refrigerium  5 consortium  cum  infantibus  va- 
riola humana  adfectis  5 lympha  vetustate  corrup- 
ta$  insitionis  opus  imperite  factum,  vulnuscula 
nimis  profunda , vel  unum  alteri  nimis  vicinum  5 
violenta  crustae  per  scalptum  evulsio. 

fi)  VACCINA  SPURIA. 

535.  Multo  magis  momentosam  anomaliam 
constituunt  variolae  vaccinae  spuriae, 
seu  nothae,  quae  a veris,  sive  genuinis  decursu 
inordinato  ac  aliena  pustularum  forma  discrepant, 
gravia  saepe  incommoda  machinantur,  et  vario- 
larum humanarum  casui  praecavendo  omnino  im- 
pares sunt. — Jam  post  paucas  horas  ab  insitione, 
vel  saltem  intra  primos  duos  dies  febrilia  concitan- 

tur  symptomata  comite  nausea  et  inquietudine, 
inflammatur  locus  perpunctus,  et  vesicula  exsur- 
git conoides , quae  ociter  increscit,  formam  irre- 
gularem , crenatam,  oblongo- acuminatam  induit, 
in  ambitu  intense  rubet,  ac  humorem  colligit  icho- 
rosum.  Quarto  die  pustula  pisi  magnitudinem 
adipiscitur,  nullam  tamen  offert  duritiem,  ac  ideo 
sub  levissimo  tactu  rumpitur,  omnemque  lym- 
pham, quam  continet,  turbidam,  saniosam,  cine- 
rascentem  largo  rivo  profundit , ac  protinus  eva- 
cuatur. Curiosius  indagata  vesicula  unicam  tantum 
offert  caveam , illis  destitutam  cellulis,  quae  vac- 
cinam veram  componunt. 

536.  Si  benigna  fuerit  variola  spuria,  post 
paucos  dies  exsiccatur,  crustam  formando  tene- 
ram, inaequalem,  scabram,  flavo  - badiam,  quae 
haud  raro  repetitis  vicibus  secedit,  iteru/nque  re- 
nascitur , donec  circa  vigesimam  diem  formata  ci- 
catrice omnis  finem  adsequatur  morbus.  Malig- 
na ex  adverso  pustula  circa  octavam  , vel  nonam 
diem  rursus  inflammatur,  notabilem  in  basi  con- 
trahit duritiem , erysipelaceum  ruborem  per  to- 
tum quandoque  brachium , cui  insitum  fuit  virus, 
inordinate  diffusum  concitat,  inque  ulcus  mali 
moris  degenerat , vero  anthraci  simillimum,  quod 
notabilem  quotidie  rodentis  saniei  copiam  sepa- 
rat, per  septimanas,  imo  menses  persistit,  ac 
tandem  escharam  format  duram  et  granulatam, 
sponte  deciduam , superstite  cicatrice  profunda  et 
inaequali.  Resovptus  ichor  haud  raro  febrim  sym- 

ptomaticam,  glandularum  subaxillarium  tumores, 
vel  generalem  eruptionem  pustulosam  producit. 
Eximio  Sacconi  hanece  inter  yariolas  spurias 
benignas  et  malignas  distinctionem  summi  mo- 
menti in  acceptis  referendam  habemus. 

537»  Quatenus  pustula  vaccina  spuria  variola- 
rum  humanarum  casum  avertere  nequit,  plurimum 
interest,  ut  causae  innotescant,  huicce  anoma- 
liae producendae  pares. — Origo  fomitis  virulenti, 
qui  vaccinam  spuriam  parit,  est  vel  primitiva 
vel  secundaria.  Prior  hactenus  unice  in  vac- 
carum uberibus  observata  est,  in  quibus  haud  raro 
variolae  verae  et  spuriae  eodem  tempore  decur- 
runt. Virus  e pustulis  spuriis  desumtum  ac  anima- 
libus ejusdem  gregis  fortuito  communicatum,  vel 
homini  ex  industria  inflictum , semper  pustulae 
matrici  analogum  generat  morbum.  Vaccina  spu- 
ria secundaria  autem  nascitur  e viro  genuina- 
rum , diversas  ob  rationes  degenere  et  depravato, 
quarum  potiores  l)  in  mala  subjecti  constitutio- 
ne , 2)  in  delectu  fomitis  incongruo  , 3)  in  opere 
insitionis  inepto , 4)  vel  in  lateralibus  circumstan- 
tiis , regularem  pustulae  verae  decursum  pertur- 
bantibus, latent. 

538»  Origo  variolae  vaccinae  e cau- 
sis, qua  e in  corpore  infantis  exstant. 
— Infantes  scrofulosi,  verminosi,  diversis  exan- 
thematibus et  imprimis  scabie  adfecti,  variolarum 
humanarum  contagio  jam  contaminati,  aut  ei  paulo 
post  inoculationem  expositi  libentfer  ex  vaccina- 

rum  genuinarum  pure  insito  spurias  progenerant. 
Quod  praesentia  unius  tantum  vesicae,  sero  re- 
pletae , non  minus , ac  ipsius  dermatis  indoles  et 
textura  in  diversis  corporis  partibus  varia  vaccinae 
naturam  interdum  mutare  valeat , Jennerus 
testatur  , qui  apud  eundem  infantem  in  uno  bra- 
chio veram,  in  ultero  spuriam  pustulam  subortam 
esse  vidit.  — Quod  in  illis  etiam  individuis  nasca- 
tur , quae  eminentem  in  variolas  humanas  procli- 
vitatem habent,  ipsa  vaccina  legitima  non  eradi- 
candam ( M u h r y) , hypothesis  videtur,  nondum 
explanata. 

53Q.  Si  pueri  vaccinam  veram  perpessi  secun- 
dae insitioni  subjiciuntur,  haec  vel  infructuosa 
erit,  vel  vero  pustulam  producet,  quae  formam 
et  habitum  genuinae  offert , ulteriori  exanthema- 
tis tutorii  propagationi  omnimode  idoneum  virus 
generat , decursum  tamen  multo  mitiorem , adco- 
que  brevem  tenet,  ut  intra  octiduum  terminetur. 
Eximio  S a c c o n i,  cujus  amicis  relationibus  hancce 
observationem  debemus,  ejusmodi  vaccinam  ve- 
ram mitem,  ac  praegressae  insitionis  efficacis 
gratia  cicuratam  italico idiomate  „V accinetta” 
nominare  placuit,  a vaccina  spuria  omnino  distin- 
guendam. 

540.  Origo  variolae  vaccinae  spu- 
riae ex  incongruo  fomitis  virulenti 
delectu.  Virus  immaturum  quinta,  sextave  jam 
die,  aut  nimis  vetustum  undecimo  die,  quo  tem- 
pore in  laticem  purulentum  spissescit , e pustulis 

Jicet  genuinis  extractum,  spuriam  vaccinam  pro- 
ducere solet.  Idem  accidit,  si  materies  e pustulis 
lateralibus  et  secundario  obortis  depromitur.  Lym- 
pham negligenter  ac  nimis  diu  conservatam , ca- 
loris , lucis  vel  aeris  influxu  effetam  reddi , virtu- 
tem contagiosam  amittere,  ideoque  ad  insitionis 
opus  ineptam  esse  lubenter  concedimus)  nothas 
tamen  variolas  producere  posse  dubitamus. 

541*  Peculiarem  vero  adtentionem  meretur  ob- 
servatio a Cei.  S acc  o n e multoties  repetita,  unde 
eluxit,  variolae  vaccinae  regulariter  decurrenti 
virus  duplicis  indolis  inesse  , genuinum  utpote  et 
spurium)  primum  in  penitiori  pustula  ejusque  cel- 
lulis reconditur ) alterum  contra  in  proprio  nidu- 
latur folliculo,  qui  sub  exigua  illa  eschara,  quae  ver- 
ticem pustulae  depressum  tegit,  persaepe  delites- 
cit, guttulae  molem  vix  superat,  nullamque  cum 
lympha  parenchymatis  favosi  ejusdem  variolae 
communicationem  habet.  Maximi  igitur  momenti 
est,  ut  fomes  pro  insitione  nunquam  e pustulae 
centro , sed  ex  ejus  limbo  caute  perpuncto  desu- 
matur) prior  enim  notham,  alter  genuinam  vac- 
cinam producit.  Attamen  notandum  venit,  casum 
modo  citatum  nequaquam  adeo  universalem  esse, 
ut  ad  essentiam  vaccinae  genuinae  pertineat) 
quum  iisdem  observationibus  et  periculis  praeclari 
Sacconis  innotuerit,  lymphulam  illam  spuriam 
constanter  desiderari,  si  cautioris  insitionis  opere 
acutissima  acu  peracto , ac  levissimo  proin  tan- 
tum vulnusculo  inflicto  genesis  illius  crustae  prae- 

cocis,  folliculum  tegentis,  praepeditur,  hac  enim 
deficiente  deficit  et  folliculus,  et  lympha  spuria. 

542.  Origo  vaccinae  nothae  ex  in- 
epta insitione.  — Medici  negligentiam  et 
imperitiam  sub  insitionis  opere , sive  instrumenta, 
quibus  utitur,  sive  modum  operationis  respicias, 
ad  variolarum  spuriarum  genesin  persaepe  contri- 
buere, auctores  unanimo  confirmant  testimonio. 
Huc  prae  caeteris  spectat  insitio  acubus  rudibus 
et  obtusis,  lanceolis  rubiginosis,  vel  quae  empla- 
stri vesicatorii,  aut  pittaciorum  linteorum  pure 
imbutorum  ope  perficitur. 

543.  Ultimo  tandem  ortui  vaccinae  spuriae 
auscultant  omnes  illae  circumstantiae  ac- 
cidentales, quae  regulare  pustulae 
incrementum,  e jusque  maturationem 
praepediunt,  aut  p e rturb  a nt,  processum 
secretionis , ac  proinde  ipsius  laticis  secreti  qua- 
litatem vitiando.  Notantur  a practicis : variolae 
compressio  , irritatio  quaevis,  laceratio  per  scalp- 
tum , vel  rudem  punctionem , scopo  omne  virus 
extrahendi,  iteratis  vicibus  tentatam  (quare  eadem 
pustula , quae  mane  genuinum  largiebatur  virus, 
vesperi  denuo  perpuncta  spurium  subministrat 
laticem) 5 aditus  frigoris,  caloris,  vel  aeris  atmo- 
sphaerici  in  favosam  variolae  substantiam  conces- 
sus , quibus  omnibus  pustula  lymphatica  in  icho- 
rosum  vertitur  ulcus.  Electricitatem  galvanicam 
eundem  effectum  producere,  Sacco  suis  evicit 
periculis. 

544.  Qualiscumque  fuerit  ratio,  ob  quam  va- 
riola vaccina  genuina  in  spuriam  degeneravit,  virus 
ab  ista  desumptum  ac  sanissimis  caeterum  infanti- 
bus insitum , semper  et  ubique  pustulam  pariter 
spuriam  producet ; nCque  unicus  adhuc  innotuit 
casus,  in  quo  fomes  ejusmodi,  etsi  summe  propitiae 
faxcrint  circumstantiae,  alteratum  ingenium  emen- 
davisset, ac  denuo  veram  vaccinam  produxisset. 

PROBABILIA  DE  PRIMA  ORIGINE  VARIOLAE 
TUTORIAE. 

545.  Pauca  sunt,  eaque  incerta  testimonia, 
quae  antiquitates  variolarum  vaccinarum,  ac  pri- 
mae originis  modum  illustrare  possent.  Vetus, 
idiomate  samscradamico  (Sanscrit)  nuper  editum, 
opus,  Santeja  Grantham,  cujus  auctorem 
Dhanvatar  y esse  contendunt,  testatur  pustu- 
las , quae  in  vaccarum  uberibus  erumpunt,  ea- 
rumque  insitionem  scopo  variolas  praecavendi  jam 
a longissimo  tempore  Brachmanis,  medicam  artem 
apud  Indos  exercentibus,  nota  fuisse  (1).  Aliud 
documentum  tradidit  W.  Brucc;  quod  nempe 
Nomades  Persiae,  quos  Eliaats  nominant,  jam 
dudum  pustulas  inter  vaccas , et  oves  observave- 
rint , seque  a variolis  tutos  credant,  dum  similem 
mulgendo  contrahunt  morbum  (2).  — Itidem  Cei. 
AlexanderHumboldt  narrat,  vaccas  montium 
Novae  Hispaniae  huicce  eruptioni  obnoxias  esse, 
ac  ab  indigenis  pastoribus  jam  dudum  factam  fuisse  ^ 
observationem  'immunitatis  erga  variolosum  con- 

tagium  illorum,  qui  pustulas  a vaccis  contrahant  (3). 

— Marius  Aventicensis  quidem  retulit  morbum 
validum  cum  profluvio  ventris  et  variolis , ab  An- 
no 565  ad  568  Italiam , Galliamque  adflixisse , si- 
mulque  animalia  bubula  per  ea  loca  maxime  in- 
terivisse, longe  tamen  absumus,  ut  hancce  pe- 
stem bovinam  prima  (quemadmodum  nonnul- 
lis arrisit  (4))  variolae  vaccinae  vestigia  agnosca- 
mus, quae  semper  insontem  constituit  adfectum. 

— Monumenta  majbri  fide  digna  nonnisi  seculo 
XVIII  inveniuntur,  et  quidem  in  dissertatione 
Medici  germani  S a 1 g e r de  lue  vaccarum  Anno 
1713  conscripta,  quam  Anno  1773  in  Musaeo  Lon- 
dinensi  repererunt  (5),  atque  in  opella  Anni  I76t) 
a Germano  anonymo  typis  edita  (6). 

(1)  Das  Oppositionsblatt  1819*  Nr.  307.  — Dictionnaire  des 
Sciences  medicales.  Art.  Vaccin.  p.  591. 

(2)  Annales  de  Chimie  et  de  Physique.  Tom.  X.  Mars  1819. 

(3)  H u m b o 1 d t , Remarque,  que  depuis  long-tems  1’effet 
bienfaisant  de  la  vaccine  etoit  connu  des  gens  de  la  cam- 
pagne  dans  les  Indes  peruv*cnnes.  — Vid.  Annuaire  de 
la  societe  de  medecine  du  departement  de  1’Eure.  18P9» 
pag.  72. 

(4)  Wieland’s  dentscher  Merkur  1801.  April.  S.  320. 

(5)  Krunitz,Encyklopadie.B.ll3.  Art. Schutzpocko.  S.639* 

(6)  Allgemeine  Unterhaltungen.  Gotting.  1769.  S.  306. 

246-  Quamvis  ex  hisce  traditionibus  patescat, 
variolas  vaccinas  jam  pridem  exstitisse,  antequam 
Jenner,  ejusque  coaevi  illas  in  Anglia  obser- 
vaverint, medicorum  et  veterinariorum  adtentio- 
nem  vero  fors  ideo  effugisse,  quod  levidensem  ad- 
modum sisterent  morbum  \ nihilo  tamen  secius 

paucae  illae  notiones , chronologico  fundamento 
destitutae,  ethnographicam  morbi  historiam  pan- 
dere nondum  permittunt. 

547.  Quod  indicationem  patriae  et  soli  nata* 
lis  variolarum  vaccinarum  adtinet,  non  minores 
sese  obtrudunt  difficultates  $ determinari  enim  ner 
quit , utrum  e fervidiori  zona  oriundae  per  com- 
mercium super  reliquas  mundi  plagas  fuerint  dis- 
seminatae , an  vero  ubicumque  terrarum  originem 
capere  potuerint.  Ab  illo  saltem  tempore , quo  sa- 
lutaris variolarum  vaccinarum  humanas  elidendi 
facultas  innotuit,  quin  tamen  adhuc  insitionis 
praxis  divulgata  fuerit,  hancce  eruptionem  pustu- 
losam ad  ubera  vaccarum  in  remotissimis  regioni- 
bus observarunt  Medici  curiosiores  : Josephus 
Adams,  Jenner,  Woodwille  et  alii  inAn- 
glia  5 Ballhorn,  Strohmayer  et  Thues- 
s i n k in  variis  provinciis  Germaniae  septentrio- 
nalis, speciatim  in  Ducatu  Megalopolitano , in 
Holsatia  et  Frisia  5 Sacco  in  Longobardiaj  Mo- 
re schi,  De  Marchiet  Piccinelli  in  aliis 
Italiae  regionibus  5 N e f f i n Helvetia  5 B o u j e a r- 
det  et  Morlanne  in  Gallia , A u b a n in  Tur- 
cia  , B a Inis  et  Buet  in  America. 

548«  Qui  primam  variolae  vaccinae  originem 
indagare  studuerunt  medici,  in  duas  praecipue 
abiverunt  sententias.  Nonnulli  morbum  vaccarum 
primarium  esse  supponunt,  diversasque  ejus  or- 
tui opitulantes  prophases  inculpant  $ uti  pascua 
uda  et  uliginosa , (O  s i a n d e r)  5 insectorum  punc- 

luras,  acrimoniam  lactis  corrupti,  inquc  ducti- 
bus galactophoris  diutius  retenti  5 quae  tamen 
opinio  ad  insontes  et  non  contagiosas  pustulas, 
in  uberibus  vaccarum  interdum  erumpentes  limi- 
tanda videtur.  — Alii  ex  adverso  morbum  secun- 
darium esse  existimant,  vaccis  aliunde  communi- 
catum et  fortuito  casu  insitum. 

54<).  Variolas  vaccinas  ex  humanarum  pure  ad 
ubera  vaccarum  translato  originem  duxisse,  Tur- 
• n e r u s opinatur.  Rei  confirmandae  gratia  C o 1 e- 
man  et  Sacco  vaccis  aliisque  quadrupedibus 
domesticis  variolae  humanae  virus  inseverunt,  quin 
tamen  effectum  obtinere  potuerint.  Successit  se- 
rius Gassnero  insitio  variolae  humanae  in  vac- 
cis , unde  vaccinam  pustulam  ortam  fuisse  adfir- 
mat , quae  homini  communicata  hanc  denuo  re- 
produxit  (1). 

(t)  Salzb.  med,  chir.  Zeitung.  1807.  Nro.  67. 

550.  Probabilior  aliis  videtur  origo  variolarum 
vaccinarum  e peculiari  illo  vitio,  quod  in  equorum 
pedibus  inter  talum  et  ungulam,  sive  ad  metatar- 
sum sub  forma  vesicularum,  tumori  inflammatorio 
insidentium  et  contagiosam  saniem  plorantium, 
evolvitur,  atque  crura  purulenta,  Graecis 
xgfotfoi , Gallis  Javart,  Eaux  aux  jambes, 
Anglis  G r e a s e , Italis  G i a r d o n i vel  Giavar- 
do  , Germanis  M a u h e compellatur.  J c n n e r 
quidem  primus  fuit , qui  vaccarum  pustulas  ex 
equorum  vptoffoig  oriri  putavit,  ca  maxime  duc- 
tus observatione  , quod  uterque  adfcctus  eodem 


ET  EXANTHEMATA  ACUTA,  * 


3 »:3 

grassatur  tempore  ac  in  illis  unice  comparet  gre- 
gibus, quibus  commune  est  famulitium  5 suspi- 
cabatur proinde  ancillas  et  famulos  pecuarios,  qui 
equorum  ungulas  fomentis  curant,  ac  serius  ma- 
nibus non  satis  repurgatis  vaccas  emulgent,  ha- 
rum  uberibus  equinum  virus  inserere , ipsosque 
similem  adfectum  contrahere.  Ex  eadem  ratione 
explicat  acutissimus  ille  observator  phaenomenon 
omnino  singulare,  quod  nempe  in  fabris  ferra- 
riis , qui  soleis  equos  muniunt,  vaccinae  insitio 
multoties  incassum  instituta  fuerit,  ob  contrac- 
tos fortuito  Xj ottftfovg,  amissamque  inde  pro  recen- 
ti infectione  dispositionem.  — Rem  postea  pro- 
tinus dilucidarunt  pericula  a Cei.  Loy,  La  Font 
Sacco,  de  Carro  et  Fries  instituta , e qui- 
bus patuit,  fomite  virulento  ex  equorum  xpicTfroTg 
desumpto  in  vaccis  aeque  ac  in  homine  insitionis 
ope  genuinas  variolas  vaccinas  produci , pro  nova 
et  replicata  insitione  summe  idoneas , ac  variola- 
rum  humanarum  casum  tuto  praecaventes. 

Loy,  Experiences  sur  1’origine  dc  la  vaccine.  Traduit  dc 
1’Angl,  par  de  Carro.  Vienne  1802. 

B ira go  , Memoria  sopra  1’ origine  dei  vaccino  dipendcnle 
dal  Giardone.  Milano  1803. 

Sacco,  Oper.  cit,  Cap,  VIII. 

551-  Ut  autem  votis  respondeat  experimentum, 
fomes  virulentus  e pustula  equina  vera , a causis 
internis  oborta,  ac  in  processum  suppurationis  non- 
dum versa  depromatur,  oportet  j quare  plurimum 
interest , ut  recta  habeatur  morbi  cognitio.  — - 
Praeviis  turbis  febrilibus  emicat  ad  metatarsum 

alterutrum  tumor  inflammatorio  - erysipelaceus, 
qui  dolorem  ac  tensionem  par  it,  artus  que  libe- 
rum motum  impedit.  Post  duos  tresve  dies  in  ejus 
superficie  efflorescunt  vesiculae  exiguae,  e qui- 
bus dehiscentibus  lympha  manat  limpida,  speci- 
fice olens,  pillos  conglutinans  ac  fere  implicans 5 
ab  eruptione  mitescit  febris  ac  dissipatur.  Saepe 
saepius  exanthema  per  corporis  superficiem  pro- 
rumpit , incipienti  variolae  simillimum , quod  ta- 
men suppurationis  fastigium  non  adtingit.  Mor- 
bus sibi  relictus  in  rhagades  et  ulcera  transit, 
foetido  odore  scatentia,  quae  consolidationem 
non  admittunt , nisi  species  folliculi  conoidei  (pro- 
babiliter secretionis  vitiatae  nidus)  separata  fuerit. 
— Hippiatri  graeci,  referente  La  Font,  tres  di- 
stinguunt morbi,  ungulas  equorum  infestantis  ae 
a quibusdam  cum  paronychia  comparati,  species, 
phlegmonosam  utpote , scrofulosam  et 
variolosam,  quae  ultima  solum  contagiosum 
largitur  laticem,  atque  a Celeb.  Loy  consti- 
tuti o n ali  s compellatur,  ut  ejus  differentia  a 
morbo  mere  locali  et  insonti  clarius  patescat. 

Huzard,  Essai  sur  les  eauxaux  jambes  des  chevaux.  Paris 
1784. 

V i b o r g , Sarnml.  fur  Thierarzte  und  Oeltonomen,  B.  IV  et  V. 

De  Carro,  Histoire  de  la  Vaccination  en  Turquie,  p.  5 i 
et  seq. 

552.  Frima  vestigia  rc 01/  xpurtf&v  equorum  apud 
Hippiatros  graecos  aevi  prisci  inveniuntur  , quo- 
rum pandectas  anonymus  quidam,  jussu  Impera- 
toris Constantini  VII,  collegit  circa  annum  9 1 2 

aerae  nostrae  (i).  Princeps  et  doctissimus  inter 
eos  fuit  Absyrtus,  e Prusa  oriundus,  qui  cir- 
ca  annum  671  Caesarem  Constantinum  IV.,  Po- 
gonatum  dictum,  agmen  adversus  Bulgaros  du- 
centem, est  comitatus.  Non  multum  igitur  distant 
primae  notiones  rwy  xpicrorcov  in  Graecia  ab  illis  va- 
riolae humanae  in  Arabia  et  Aegypto. 

(l)  Veterinariae  medicinae  Libri  duo.  Ed.  Sim.  Grynaei. 

4to.  Basii.  1537.  pag.  205. 

553.  Si  jam  indagines  historiae  morborum,  ge- 
neri humano  infensorum,  insignibus  premuntur 
difficultatibus  5 multo  majores  in  peruestigatione 
chronicae  hujus  equorum  adfectionis , alioquin  le- 
vidensis et  pauci  momenti,  cujus  in  humanam  socie- 
tatem beneficium  nonnisi  ad  finem  seculi  prae- 
teriti innotuit,  inveniri  debere,  nemo  mirabitur. 
Hanc  ob  rem  gravis  quaestio:  utrum  xp/Wo/  in 
quovis  climate  primitus  nasci  possint  sub  concur- 
su circumstantiarum  morbis  epizooticis  faventium, 
uti  in  primis  essent  atmosphaerae  frigus  et  vicis- 
situdo, humiditas,  itinera  protracta  in  viis  luto- 
sis, stabulorum  immundities  (1)5 — an  vero  mor- 
bum sistant  in  origine  exoticum , et  quidem,  opi- 
nante Doct.De  Carro,  ex  Arabia  felici  oriun- 
dum (2),  ac  in  Europam  commercii  ope  transla- 
tum ? — hactenus  solvi  nequivit.  Hodierno  aevo 
xpicrcrovg  in  remotissimis  regionibus  detexerunt 
strenui  observatores  $ Jenner  et  Loy  in  An- 
glia,  Huzard  in  Gallia,  Sacco  in  Longobar- 
dia$  Viborg  in  Germania  septentrionoli , La 
F o n t in  Graecia. 

(1)  V e i l Ii , Handbuch  der  Vetcrinar -Kunde.  Wien  182.2- 
2.  Th.  S.  534. 

(2)  Histoire  de  la  Vaccination  en  Turquie,  p.  55- 

554*  Quemadmodum  experimentis  firmissimis 
evictum  fuit,  roug  xpitfffovg  equorum  aeque  ac  va- 
riolas  vaccinas  fomitem  largiri , insitioni  humana- 
narum  casum  praecaventi  adprime  idoneum,  unde 
summa  inter  utriusque  naturam  interaneam  ana- 
logia non  potuit  non  elucescere  5 ita  ineunte  sae- 
culo nostro  non  absimilis  variolas  vaccinas  inter 
et  ovillas  innotuit  germanitas,  omnium  primo  a 
Medico  Marchelli  Anno  1 802  prolata. 

555-  Variolae  ovillae,  German.  S c ha  f- 
poken^  Gall.  Claveau,  seu  Clavelee,  Ital. 
Vajuolo  pecorino,  sistunt  morbum  febri- 
lem , acutum,  contagiosum,  exanthematicum, 
cum  pustulis  juxta  rostrum,  ad  ventrem,  ad  in- 
ternam superficiem  extremitatum  et  caudae  po- 
sitis, variolae  humanae  quoad  formam  et  decur- 
sum simillimis,  ac  specificum , dulcem,  dum  flo- 
rent, odorem  spargentibus.  Inter  ovium  et  ma- 
xime agnorum  greges  haud  raro  populariter  gras- 
santur, summasque  edunt  strages,  ast  semel  tan- 
tum idem  plectere  solent  individuum. 

Gilbert,  Instruction  sur  le  Claveau.  Paris  1807- 

556.  Primas  hujus  morbi  per  Galliam  debac- 
chantis  notitias  retulit  medicus  Joubert  circa 
annum  1578-  * — Utrum  pestifer  morbus,  qui 
Anno  1225  in  Germania  et  Anglia  inter  oves 
grassabatur,  et  alius,  qui  Anno  1348  ingeri- 

tem  cladem  in  iisdem  pecudibus  lanigeris  exer- 
cuit (1),  variolosae  fuerint  lues,  propter  man- 
cas descriptiones  decidere  non  audemus.  Anno 
1 698  S tegmannus  eandem  pestem  in  Germa- 
nia observandam  habuit , quae  tandem  subsequo 
saeculo  in  pluribus  furiens  regionibus  medicorum 
et  Rerumpublicarum  adtentionem  merito  excita- 
vit $ unde  salutaris  insitionis  variolarum  huma- 
narum exemplo  ducti  Veterinarii  eandem  praxin, 
Gallis  Clavelisation  dictam , scopo  oves  a 
pestifera  lue  muniente  introducere  ceperunt,  quam 
quidem  a superioribus  inde  temporibus  apud  Orien- 
tales, et  maxime  in  Graecia,  notam  fuisse,  de  re  ru- 
stica optime  meritus  Eques  de  H e i n 1 1 testatur  (2), 
in  Regnis  autem  europaeis  nonnisi  ab  aliquot  de- 
cenniis cum  maximo  rei  pecuariae  emolumento 
communiter  adhiberi,  compertum  habemus. 

(1)  Schnurrer,  Chronik  der  Seuchen.  1.  Th.  S.273. 

(2)  Veith’s  Handbuch  der  Veterinar-Kundej,  2.  Th.  S.652. 

557-  Quamvis  plurimae  de  causis,  variolas  ovil- 
las generantibus,  exstiterint  opiniones,  — nonnulli 
enim  humiditatem  atmosphaerae , alii  immundi- 
tiem , Hastfert,  Veterinarius  Suecus,  abundan- 
tium humorum,  Ramazzini  pabulum  rubigine 
contaminatum  insimularunt  5 — hodierno  tamen 
aevo  vix  non  omnes  conveniunt  Medici  et  Veteri- 
narii, unicam  morbi  causam  esse  contagium  sui  ge- 
neris , quod  non  solum  per  contactum  , sed  etiam 
per  atmosphaeram  diffunditur.  — Discrepant  vero 
in  determinanda  prima  origine  contagii,  quod 

nonnulli  in  ovibus  primitus  evolutum,  alii  a diver- 
sis animalibus,  speciatim  a leporibus,  vel  gallis 
indicis,  qui  simile  exanthema  pati  dicuntur,  for- 
tuito communicatum  fuisse  contendunt  $ alii  denuo, 
oves  contagium  a pastoribus,  variola  infectis,  con- 
traxisse, opinantur.  Ad  huncce  diem  usque  nil  certi 
proferri  potest. 

558.  Evicta  summa  variolas  humanas  inter  et 
ovillas  adfinitas,  atque  agnita  serius  pustulae  vac- 
cinae priores  avertendi  virtus  , in  acutioribus  qui- 
busdam observatoribus  diversas  concitavit  conjec- 
turas, quibus  dilucidandis  et  corroborandis  assi- 
duam navarunt  operam.  E periculis,  quae  peritis- 
simi  Viri  God  ine,  Husson,  Alibert,  Te- 
xier,  Valois  et  Ganneron  in  Gallia , Mar- 
chelli,  Legni,  Buniva,  et  Sacco,  penes 
quem  omnis  fides  est,  in  Italia  summa  cifln  ccxpt- 
[leicc  instituebant,  sequentia  innotuerunt : l)  Virus 
variolae  vaccinae  ovibus  insitum  variolas  ovillas 
praecavet , ita  ut  etiam  consulto  tentata  harum  in- 
sitio absque  effectu  maneat.  2)  Pustulae  vaccinae 
in  ovibus  consulto  productae  ordinarium  quidem 
habitum  et  decursum  offerunt,  ast  loco  crustae 
durioris  levem  tantum  efformare  solent  squamam, 
quod  etiam  in  scrofis  accidit.  3)  Ex  viro  variola- 
rum  ovilium  vaccis  aut  hominibus  insito  pustulae 
nascuntur,  vaccinis  quoad  habitum  et  decursum 
adeo  similes,  ut  utrumque  exanthematis  genus, 
materia  virulenta  diversorum  animalium  in  eodem 
infante  provocatum,  ab  invicem  dignosci  prorsus 

nequeat.  — 4)  Haecce  vatiola  ovilis  insitiva  in  ho- 
mine per  replicatas  inoculationes  reproducitur, 
quin  primitivum  suum  deponat  characterem,  or- 
ganismum humanum  subeundo  processui  variola- 
rum  legitimarum  ineptum  reddit,  ac  ea  propter 
pustulae  vaccinae,  aut  equinae  vices  prophylacti- 
cas  omnino  agere  potest.  — 5)  Prima  variolae 

ovillae  insitio  insignibus  stipatur  difficultatibus,  ac 
ideo  multoties  incassum  tentatur,  si  autem  suc- 
cesserit, ulterior  disseminatio  facillime  perficitur, 
ipseque  latex  lymphaticus*  qui  in  prima  variola 
flavi  coloris  esse  solet,  in  pustulis  secundae  et 
ulterioris  generationis  perfecte  limpidus  evadit. — 
6)  Pus  variolarum  ovilium  agnis  directe  insitum 
eruptionem  concitat  universalem , utut  mitiorem 
magisque  insontem 5 illud  contra,  quod  e variola 
depromitur  origine  quidem  ovilla , sed  in  organis- 
mo humano  vel  vaccino  regenerata,  ac  denuo  ovi- 
bus inseritur , mere  locale  determinat  exanthema. 

559.  Non  ignoramus  quidem  experimenta  nu- 
merosa Vindobonae  a Cei.  Pessi  na, Waldin- 
ger,  et  Liebbold,  atque  Versaliae  a peritissi- 
mo  Chirurga  Vois  in  instituta,  quae  prophylacti- 
cam  insitionis  vaccinae  in  arcendis  variolis  ovillis 
virtutem  protinus  in  dubium  vocant,  licet  poste- 
rioris pericula  docuerint,  oves,  quibus  vaccina 
insita  fuerit,  luem  variolosam  multo  mitiorem  subi- 
visse. Quis  autem  supra  adlatorum  virorum  (§.  55ft) 
observationibus  omnem  denegaturus  esset  fidem  ? 
— Suspicandum  potius,  circumstantias  intercur- 
IV.  X' 

risse,  nondum  satis  cognitas,  quae  diversorum  ef- 
fectuum culpam  gesserunt , seriori  aevo  diluci- 
dandas. 

5(30.  Si  modo  cunctas  observationes  praemis- 
sas, et  ex  industria  collectas  ad  trutinam  revoca- 
mus, oppido  clare  elucescit,  identicam  esse  va- 
riolae vaccinae , equinae  et  ovillae  indolem  5 c 
qualicumque  enim  pustula  desumas  lympham  vi- 
rulentam , quam  generat  et  recondit,  semper  eun- 
dem habebis  effectum , ac  eandem  prorsus  ad  va- 
riolam humanam  videbis  relationem.  Quare  sum- 
ma cum  probabilitate,  ne  dicam  certitudine  , con- 
jicere licet,  singulos  hosee  adfectus  exanthema- 
tico - contagiosos  eundem  in  origine  morbum  esse, 
modificatum  duntaxat  per  variam  animalis,  cui 
communicatur , organisationem  , et  fors  etiam  per 
alias  circumstantias  hactenus  occultas. 

561.  Ast  invito  ferme  animo  alia  sese  obtrudit 
conjectura , ipsam  videlicet  variolam  humanam 
ejusdem  prosapiae  sobolem  esse  , si  ad  sequentia 
animum  convertimus  momenta:  l)  Maxima  viget 
inter  variolam  humanam  et  pustulas  virulentas  bru- 
torum similitudo,  habito  formae  et  decursus  re- 
spectu. 2)  Variola  humana  semel  exantlata  infec- 
tionem variolae  brutorum  artificialiter  tentatam 
excludit  aeque , ac  harum  insitio  illius  casum  aver- 
tit. 3)  Variola  humana  vaccis  insita  vaccinam,  ovi- 
bus vero  communicata  ovillam  pustulam  producit, 
docentibus  experimentis  Gassn^rii  et  Godi- 
nii,  4)  Demum  eodem  tempore,  quo  epidemia 

grassatur  variolosa  inter  homines,  etiam  inter  vac- 
cas variola  vaccina  observata  est , uti  id  confirmat 
exemplum  contagionis,  quae  recentissime  in  Hol- 
satia  obtinuit  (i). 

(1)  Gazzetta  Milanese.  12.  Marzo  1824.  Nr.  72.  Art.  Citta 
Anseatiche.  24.  Febbrajo  1824. 

562.  Ut  propior  variolam  humanam  inter  et 
illam  brutorum  relatio , ac  prima  utriusque  origo 
aliquo  saltem  modo  patescat , sequentia  ante  om- 
nia solvenda  essent  problemata:  An  morbus  va- 
riolosus  in  homine  non  minus  ac  in  brutis  proto- 
pathicum  esse  possit  malum,  determinatarum  cau- 
sarum concursu  progignendum , quod  a diversa 
individui  aegrotantis  organisatione,  variam  for- 
mam , variumque  vehementiae  et  periculi  gradum 
contrahit  ? — An  vero  in  prima  origine  uni  tan- 
tum proprius  fuerit  speciei,  reliquis  per  contac- 
tum successive  communicatum  ? — Quodnam,  ul- 
timo casu  admisso  , fuerit  nefastum  illud  ens,  tre- 
mendarum calamitatum  Lerna  ? — Quales  circum- 
stantiae individuales  casum  morbi  graviorem  in 
homine  et  ove,  insontem  ex  adverso  in  vacca  et 
caballo  determinaverint?  Quaenam  esse  possint 
injuriae  primitivo  variolarum  ortui  obsecundan- 
tes ? — An  demum  originaria  contagii  variolosi 
evolutio,  quae  necessario  admitti  debet,  in  qui- 
busvis hujus  orbis  plagis  supponi  possit,  vel  unice 
calidiori  climati  sit  tribuenda? — Quot  autem 
quaestiones,  totidem  aenigmata  vel  prorsus  inso- 
lubilia, vel  saltem  hactenus  haud  soluta,  quorum 

enodatio,  si  eam  tentare  cuipiam  liberet,  maximis 
sane  premeretur  difficultatibus,  atque  praefixos 
nostri  instituti  limites  non  minus  ac  tenues  vires 
facile  excederet  $ quare  illa  duntaxat,  quae  proba- 
biliora videntur,  paucis  adumbrasse  juvabit,  ne  ar- 
gumentum adeo  grave  sicco  prorsus  pede  transi- 
visse increpemur. 

563.  Historia  omnis  aevi  testatur,  bruta  dome- 
stica sub  evolutione  et  diffusione  pestilitatum,  hu- 
manae societati  infestarum,  vel  eidem,  vel  saltem 
analogae  cladi  saepe  saepius  succubuisse.  — L u- 
cretius  pestem  Atheniensem  describens,  con- 
simili ratione  bubus  et  pecubus  balantibus  aegro- 
rem supervenisse  retulit.  Similia  exempla  narrant 
Livius,  Dionysius  Halicarnasseus, 
Ripamontius  Chronista  Mediolanensis,  alii- 
que Loimographi.  Ita  dirae  illae  pestes , quae  ad 
finem  seculi  IV  et  circa  annum  1224  per  barbaras 
Nomadum  illuvies  in  Europam  transvectae  fuerunt, 
maxime  vero  omnium  pestilentiarum  princeps, 
quae  Anno  1348  > e China  et  India  oriunda,  no- 
mine atrae  mortis  Europam  depopulata  est, 
eodem  tempore  pecudes  adgressae  sunt,  ita  ut 
non  singillatim , sed  catervatim  ruerent.  An  non 
eadem  ratione  lues  variolosa  ex  Africa  meridionali 
et  Arabia  quaquavorsum  diffusa , in  quadrupedi- 
bus domesticis , ac  praeprimis  in  ovibus  et  equis 
evolvi  potuit,  quae  animalia  ab  illis  gentibus 
orientalibus  per  eminentiam  coluntur,  propter 
praerogativas  praecipuum  ab  omni  aevo  sistebant 

commercii  objectum  atque  jam  antiquissimis  tem- 
poribus in  Europam  introducta  fuerunt  ? Ita  C o- 
1 u m el  1 a , qui  Imperatoris  Claudii  temporibus 
(A.  41  p.  Chr.  n.)  floruit,  testatur  oves  africanas, 
ob  lanae  candorem  et  splendorem  insignes , om- 
nium primo  in  Municipium  Gaditanum  deportatas 
fuisse , ut  species  multiplicetur.  — Equi  Arabum 
infecti  rovg  xpi<r<rovg  divulgare  potuerant  non  so- 
lum occasione  invasionis  Saracenorum  in  Hispa- 
niam (A.  712)?  sed  etiam  multo  prius  per  commer- 
cium cum  exercitu  Graecorum,  quem  Aret  as 
jussu  Imperatoris  Justiniani  contra  Arabes  con- 
duxit , ut  Abyssinis  suppetias  ferret. 

5(34.  Decidere  tamen  non  audemus,  utrum  va- 
riolae contagium  omnium  primo  apud  equos  sub 
forma  roov  xpi(T(ro ov  exstiterit , indeque  ad  homines 
translatum  sit,  quam  sententiam  De  Carro  tue- 
tur, utrum  vero  ab  hominibus  variola  infectis  equi 
rovg  xpiortfovg  contraxerint, — vel  utrum  fors  hu- 
mana aeque  ac  caballina  pustula  protopathicum 
fuerit  malum  ex  iisdem  causis  endemicis  oriun- 
dum , vaccis  successive  communicatum  ? 

565*  Originem  variolae  brutorum  ex  Oriente 
derivare , et  fere  contemporalem  cum  variolis  hu- 
manis supponere  sinunt  sequentia  argumenta : 
l)Apud  exactissimos  de  re  rustica  scriptores  Ro- 
manos prisci  aevi,  Catonem,  Varronem, 
Columellam,  Palladium  nullam  de  variolis 
ovillis , vaccinis , vel  de  xpiPtroig  equorum  inve- 
nire potuimus  mentionem:  imo  acutissimus  C e 1- 

sus  inquit,  oves,  quamvis  pecus  mollissimum  sint, 
tutissimae  valutudinis  esse,  minimeque  pestilen- 
tia laborare.  2)  Aethiopia,  Abyssinia,  Nubia,  Ara- 
bia , Aegyptus  terrae  ab  omni  aevo  fuerunt  variis 
contagiis  fertilissimae , ita  ut  paucae  tantum  con- 
tagiorum exoticorum  exstent  species,  quae  ibidem 
natale  solum  non  agnoscant  $ ipsa  enim  syphilis, 
passim  ex  America  repetita,  secundum  indefessas, 
doctissimi  Sprengelii  indagines  potius  ex  Afri- 
ca meridionali  ortum  duxisse  videtur. — 3)  Prima 
vestigia  variolae  vaccinae , quamvis  dubia  sint, 
(§.545)  atque  reo v xpicrcrw  equorum  (§.552)  pa- 
rum distant  ab  epocha,  qua  variolae  humanae 
omnium  primo  observatae  sunt.  — 4)  Orientalibus 
gentibus  jam  a tempore,  quod  omnem  superat 
memoriam , ergo  multo  prius  quam  Europeis,  va- 
riolam vaccinam  non  solum , verum  etiam  ejus  vir- 
tutem tutricem  notam  fuisse,  neotericorum  relatio- 
nes historicae  docuerunt.  — 5)  Vix  supponendum, 
causas  procatarcticas  variolarum  adtentionem  ocu- 
latissimorum observatorum  per  tot  saecula  effugi- 
turas fuisse,  si  nostrum  clima  variolis,  sive  humanis, 
sive  illis  brutorum  producendis  ideoneum  fuisset. 

566.  De  prophasibus  primigenae  evolutionis 
variolarum  in  patrio  solo , nec  non  de  circumstan- 
tiis , quae  morbum  ex  eodem  seminio  ortum  adeo 
gravem  in  homine  et  ove , multo  leviorem  contra 
in  equo  et  vacca  reddere  potuerant,  pariter  nil 
certi  enunciari  potest.  Id  solum  experientia  con- 
firmat , contagia  quaevis  repetito  transitu  per 

plura  individua,  maxime  vero  si  diversam  naturam 
et  organisationem  habuerint , de  primitiva  malig* 
nitate  pedetentim  amittere,  ac  protinus  mitescere, 
et  quidem  multo  facilius,  si  ad  clima  temperatius 
transvehantur.  Quapropter  vix  non'  verisimilius  fo- 
ret , morbum  variolosum  hominis  et  ovis  proto- 
pathicum  fuisse , illum  equi  et  vaccae  ex  adverso 
secundario  modo  e prioribus  ortum  duxisse.  Do- 
cuit insuper  observatio,  prima  infectione,  quae 
in  homine  viri  equini,  aut  vaccini  ope  perficitur, 
libenter  eruptionem  generalem  plurium  pustula- 
rum provocari,  harum  vero  lympha,  ulterius  pro- 
pagata , solitarias  tantum  in  loco  insitionis  vario- 
las  determinari.  Omni  igitur  jure  sperandum,  fore, 
ut  ipsa  lues  variolosa,  alioquin  jam  plurimum 
cicurata,  introductam  per  vaccinae  insitionem  sen- 
sim sensimque  exstinguatur,  vel  saltem  malignum 
ingenium  prorsus  deponat,  nisi  recens  seminium, 
c patrio  solo  advectum , languescentem  favillam 
denuo  excandescere  juvet. 

PROPRIETATES  VARIOLAE  TUTORIAE 
GENUINAE. 

567.  Variola  tutrix,  sive  fortuito  casu,  ex  vac- 
carum uberibus  aut  equorum  ungulis  contrahatur, 
uti  stabulariis  et  ancillis  lactariis  accidit , sive  per 
artificialem  viri  vaccini , equini  aut  ovilli  insitio- 
nem generetur,  sequentes  agnoscit  proprietates: 

563.  I.  Definitam  praebet  formam , atque  de- 
cursum determinatis  stadiis  et  phaenomenis  sti- 

patum.  En  characteres  pathognomonici : a)  Erup- 
tio nunquam  ante  tertium  diem  ab  insitione  con- 
tingens. — b)  Initium  a tuberculo  inflammatorio.  — 
c ) Hujus  successivus  transitus  in  vesiculam,  du- 
riusculae insidentem  basi,  quae  maturatione  pro- 
grediente  minuitur.  — d)  Vesicula  ipsa  compla- 
nata , margaritacea , e pluribus  cellulis  compo- 
sita, cum  foveola  ad  apicem. — e)  Areola  floride 
rubens,  quae  insensibili  modo  cum  normali  cutis 
colore  confluit.  — f)  Leves  turbae  febriles  circa 
diem  octavam.  — g)  Lymphae  collectae  limpitudo, 
nisi  nonum  diem  jam  superaverit  morbus.  — />) 
Crusta  duriuscula  et  levis,  colore  ligni  Mahagoni, 
duodecima  formari  incipiens  die.  — l)  Cicatrix 
superstes  foraminulis  notata.  — ■ Qui  exactam  hu- 
jus exanthematis  in  diversis  stadiis  cognitionem 
acquirere  cupiunt,  adeant  eximia  opera  Sacco- 
n i s et  B r e m e r i,  in  quibus  nitidae  extant  icones. 

II.  Variola  vaccina, — inter  insitivas  com- 
munissima— quae  regularem  absolvit  decursum, 
tuto  praecavet  variolarum  humanarum  casum  5 et  si 
harum  infectio  succedat,  spurias  plurimum  ciet 
pustulas , celeriter  excurrentes  et  periculi  exper- 
tes , quas  varicellas  nuncupant. 

570.  III.  Homines,  qui  variolam  humanam  aut 
vaccinam  sunt  perpessi,  novo  contagii  ingressu 
immunes  sunt,  etiam  si  repetitis  vicibus  insitio 
tentetur.  Quandoque  recens  quidem  succedit  in- 
fectio , sed  variola  vaccina  , quae  provocatur,  vel 
admodum  mitis  evadit,  intra  octo  dies  totum  ab- 
solvens cyclum  (Vaccinetta),  vel  plane  spuria. 

571.  IV.  Si  primis  post  felicem  variolarum 
vaccinarum  insitionem  diebus  infectio  variolae  hu- 
manae locum  Habuerit , illae  sub  hujus  dominio 
esse  videntur  $ etenim  non  solum  generalis  con- 
tingit variolarum  verarum  eruptio,  sed  etiam  in 
illo  loco , cui  virus  vaccinum  inflictum  erat , pu- 
stula grandis,  nullo  rubore  circumscripta,  semet 
explicat,  et  uti  vera  decurrit.  Tali  tamen  connubio 
variolosa  febris  haud  mediocriter  mitigatur.  Quo 
tardius  a vaccinationis  momento  accidit  variola- 
rum humanarum  infectio,  tanto  aegrius  harum 
evolutio  succedit  3 ubi  tandem  pustula  vaccina  ex- 
siccata plenarium  absolvit  decursum,  omnem  re- 
ceptivitatem  ad  humanas  delet. 

572.  V.  Quo  propior  nativitatis  epochae  ho- 
minis aetas , eo  facilius  contrahitur  pustula  insi- 
tiva ) ita  quoque  juvenci  nuperrime  enixi  majo- 
rem habent  ad  suscipiendum  virus  proclivitatem, 
quam  boves  adulti. 

573.  VI.  In  quadrupedibus  variis , capris, 
scrofis,  canibus,  asinis  virus  variolae  vaccinae 
eundem,  quem  in  homine,  exerit  effectum,  atque 
generata  in  illis  pustula  aptissimam  pro  ulteriori 
insitione  largitur  materiam.  Volucres  et  reptilia 
ad  hocce  contagium  nullam  ostendunt  receptivi- 
tatem. 

574.  VII.  Praetenditur  a multis  insitione  vario- 
lae vaccinae  alios  quoque  morbos  contagiosos 
averti  posse,  speciatim  morbillum,  scarlatinam 
et  pestem  orientalem  in  homine,  adenitidem  spe- 

cificam  in  equis  , coryzam  et  rhonchum  in  cani- 
bus. Nonnullae  adsertionum  harum  omni  experien- 
tiae reluctantur , aliae , utut  quibusdam  experi- 
mentis innixae , nondum  extra  dubitationis  aleam 
positae  sunt, 

57 5-  VIII.  Variolae  vaccinae  non  aliter,  quam 
viro  epidermidi  leviter  laesae  inflicto  propagan- 
tur 5 earum  eruptio  sine  insitione  nunquam  obser- 
vata est , neque  infantes  sub  eadem  paenula  dor- 
mientes morbum  sibi  communicant.  Ob  eandem 
rationem  variola  insititia  illo  solum , cui  virus  in- 
fligitur, loco  efflorescit,  atque  rarissimi  sunt  erup- 
tionis generalis  casus. 

576-  IX.  Lympha,  quam  variolae  vaccinae  ge- 
nerant et  recondunt,  est  humor  diaphanus,  visco- 
sus, inodorus,  saporis  subsalsi,  cum  lacrymis,  aut 
sero,  cantharidum  ope  extracto,  multum  analogi 
habens , potissimum  ex  aqua  et  albumine  compo- 
situs, qui  ab  aere  oxydatur,  a gas  acido  carbonico 
neuter  redditur.  Reliquae  analyses  chemicae  a 
Cei.  Dupuytrin  et  Husson  institutae  nil  do- 
cuerunt. — Miscroscopio  examinatus  liquor  mul- 
tos offert  globulos  variae  magnitudinis , in  aqua 
solubiles,  qui  aceto  aliisque  acidis  adfusis  resol- 
vuntur, prunis  admoti  exstinguuntur , ac  omnem 
virtutem  contagiosam  amittunt.  Cei.  Sacco,  cu- 
jus solertiae  hasce  notiones  debemus,  praestan- 
tiam materiae  variolosae  a globulorum  copia  de- 
pendere , illamque  in  pustulis  adultis  et  permatu- 
ris imminui  docet;  insuper  eadem  corpuscula  in 

variolis  vaccinis  veris  ovalia  potius,  in  spuriis  con- 
tra magis  rotunda  esse  perhibet. 

INSITIO  VARIOLAE  TUTORIAE. 

Sacco,  Trattato  di  Vaccinazione.  Cap.  V — VII. 

Richtcri,  Therap.specia1is.Tom.il. 

Medicinische  Jahrbiicher  des  k.  k.  osterr.  Staatcs. 
i.B.  3. St.  V 

Notificazione  dei  Governo  di  Milano  a fine  di  provvedere  alia 
piu  regolare  esecuzione  della  vaccinazione  ec.  13.  Novem- 
bre 1821. 

lirauss,  die  Schutzpocken- Impfung  ais  Angelegenheit  des 
Slaates  etc.  Niirnb.  1820. 


577.  In  opere  insitionis  rite  perficiendo,  ac  in 
praxi  adeo  proficua  debite  divulganda,  sequentia 
momenta  praecipuam  medici  merentur  adtentio- 
nem : 1)  Delectus  fomitis  virulenti. — 2)  Ejus  con- 
servatio.— 3)  Delectus  subjecti  et  temporis. — 
4)  Insitionis  modus.  — 5)  Cura  variolae  insitae.  — 
6)  Consiliorum  a Republica  capiendorum,  et  pro- 
phylaxeos  utilissimae  , per  quantum  fieri  potest, 
divulgatio  quam  maxime  universalis. 

PRAESTANTIA  FOMITIS  INSERENDI. 


578*  Ad  praestantiam  fomitis  virulenti  (Impf- 
stoff)  in  variolis  inserendis  omnium  primo  respi- 
ciendum est,  cum  ab  eo  solo  optatus  insitionis 
successus  dependeat.  Materies  insitioni  idonea 
vel  e variolis  , quae  ad  vaccarum  ubera  prorum- 
punt, vel  e variolis  corpori  humano  jam  inflictis 
mutuari  solet.  Requiritur  autem , ut  pustula  om- 
nes characteres  variolae  vaccinae  genuinae  (§.  5b8) 

offerat,  secus  insitio  vel  irrita  manet,  vel  spu- 
riam provocat.  Debent  insuper  infantes  eligi  vi- 
gore pleni  , torosi , nulla  labe  aut  diathesi  mor- 
bosa inquinati , in  quibus  variolae  semper  laetius 
florent.  Limpida  lympha  , quam  pustula  inter  sex- 
tum et  nonum  diem  concipit,  pro  insitione  po- 
tentissima  est  5 diebus  proximis , dum  liquor  red- 
ditur turbidus , ejus  efficacia  sensim  jam  immi- 
nui solet,  donec  arescente  pustula  omnem  va- 
riolas  generandi  potestatem  amittat.  — Si  post 
longam  annorum  seriem  virus  obsoleverit,  ac 
pristinum  suum  quodammodo  amiserit  vigorem, 
quod  e pustula  parva,  pallida,  e pauca,  quam  col- 
ligit lympha,  ex  insitione  saepius  irrita,  ejusque 
repetendae  necessitate , atque  e minori  variola- 
rum  infectionem  praepediendi  facultate  conjice- 
re licet,  recens  materies  e vaccarum  aut  equo- 
rum pustulis  erit  desumenda. 

57Q-  Quo  graviorem  infantes  sub  variolae  vac- 
cinae fastigio  contrahunt  aegritudinem  et  febrem, 
eo  praestantius  largiuntur  virus.  Pustulae,  e qui- 
bus materies  contagiosa  depromatur , integrae  et 
intactae  sint  5 quae  enim  unguibus  disruptae,  aut 
pluries  jum  perpunctae  sunt,  idoneum  fomitem  non 
praebent.  Optimae  praeterea  sunt  pustulae  durius- 
culae, turgidae,  quae  acui,  ad  perpungendum  ad- 
motae resistunt,  atque  parcum  et  viscosum  liquo- 
rem, roris  guttulae  adinstar,  emittunt^  Sac- 
co n e praecipiente  , nunquam  vertex,  cui  puris 
spurii  folliculus  haud  infrequenter  subest , sed 
ambitus  pustulae  perpungendus. 

CONSERVATIO  LYMPHAE  TUTRICIS. 

580-  Saepenumero  accidit , ut  insitionis  ope- 
re per  aliquod  tempus  intermisso , vel  aliquoties 
ad  irritum  tentato , materies  virulenta  deficiat, 
quam  tunc  vel  ab  aliis  medicis , vel  a propria  co- 
pia, meliori  occasione  facta,  repetere  cogimur. 
Hinc  plurimum  interest,  ut  idoneos  indicemus 
modos,  quibus  variolae  tutoriae  virus  conservari 
debeat,  simulque  eas  subnectamus  noxias , quae 
illius  efficaciam  hebetare,  vel  prorsus  destruere 
valent. 

581.  Lympha  virulenta  acus  excavatae  ope  ex- 
tracta, tubulo  immititur  vitreo,  lineam  dimidiam 
lato  , qui  cera , aut  illo  liquamine  , quo  literae 
passim  obsignari  solent,  ferruminatur,  chartis- 
que circumvolutis  contra  lucis  influxum  munitur. 
Si  fomitem  diutius  conservare,  vel  ad  longinquas 
regiones  transmittere  in  votis  est , siphunculus 
rite  obsignatus  vitreae  immititur  lagenae,  simili 
modo  clausae,  quae  in  loco  frigido  et  obscuro  erit 
reponenda.  In  ejusmodi  lagena,  mercurio  vivo, 
vitro  excepto,  denuo  circumclusa  ac  in  puteo 
suspensa  Cei.  S a c c o,  se  materiam  variolosam  per 
biennium  liquidam  et  efficacem  conservasse,  tra- 
dit. Minus  idoneam  credimus  methodum  a J e n- 
nero  propositam,  qui  lympham  inter  duas  la- 
minas vitreas  cote  politas,  quarum  una  lenticularem 
aut  hemisphaericam  in  centro  habet  excavationem, 
conservari  praecipit. 

582-  Habet  autem  pus  variolae  vaccinae  id 

sibi  privum , quod  etiam  exsiccatum  suam  retinet 
inficiendi  facultatem  5 quare  lanceolis  eburneis 
vel  argenteis , acubus  aureis , pennis  anserinis  in 
dentiscalpii  formam  excisis,  vel,  ut  quidam  pro- 
ponunt , rosarum  aliarumque  fruticum  spinis  col- 
lectum et  exsiccatum  tubulis  recondi , charta  cir- 
cumvolvi ac  lagenis , ut  supra  monuimus , immit- 
ti solet»  Simili  modo  fila  lintea,  in  aqua  prius 
macerata , si  per  pustulam  perpunctam  trahuntur, 
lympha  variolosa  imbui,  ac  in  tubulis  conservari 
possunt.  Aestate  calidiori  materiem  exsiccatam  hu- 
mida  facilius  conservari  perhibent  nonnulli. 

583»  Potest  tandem  adhuc  fomes  insitioni  ido- 
neus e crustis  variolae  vaccinae  obtineri,  quas 
per  plures  menses,  ipsumque  annum  suam  effi- 
caciam retinere  auctores  adfirmant.  Eligantur 
hunc  in  finem  crustae  laeves , rotundae , badiae, 
semidiaphanae , quales  variolis  genuinis  integris 
et  illaesis  circa  decimum  aut  duodecimum  diem 
succrescunt.  Quae  deformes  sunt,  scabraeque, 
post  variolas  perpunctas , vel  exulceratas  obor- 
tae , nullum  praestant  effectum , vel  variolas  spu- 
rias concitant.  Solebant  in  mortario  vitreo  in  pul- 
verem redigi , et  aqua  adfusa  ad  olei  spissitudi- 
nem temperari,  dein  vero  in  tubulis  adservari.  — 
Hodie  plerique  medici  hancce  variolas  crustarum 
ope  inserendi  methodum,  tamquam  minus  certam, 
merito  oblivioni  tradiderunt,  ac  omnium  liben- 
tissime ad  recentem  , vel  in  ejus  penuria  ad  ex- 
siccatam confugiunt  lympham. 

584.  Qualiscumque  autem  arrideat  materiam 
virulentam  conservandi  modus,  plurimum  intcr- 
est,  ut  sedulo  arceatur  illarum  potentiarum  ini- 
micarum influxus,  quae  facultatem  variolas  re- 
producendi  imminuere , vel  protinus  exstinguere 
valent  5 uti  aer  atmosphaericus,  gas  acidum  car- 
bonicum  , vapores  substantiarum  mineralium,  in- 
primis  acidi , calor , electricitas,  lux,  udor,  ef- 
fluvia odorifera  fortiora,  prae  aliis  illa  moschi,  et 
picis. 

DELECTUS  INDIVIDUI  ET  TEMPORIS. 

585.  Cum  variolae  vaccinae  adeo  levidensem 
sistant  aegritudinem,  quae  praeter  febriculam 
ephemeram  ejusque  comites  vix  alia  producere 
consuescat  incommoda,  illarum  insitio  omnibus 
aetatis  humanae  periodis  suscipi  poterit , ipsam 
tenerrimam  non  excipiendo  infantiam.  Libenter 
tamen  evitamus  primas  sex  hebdomadas  a nativi- 
tate, non  minus  ac  tempora  evolutionum  organi- 
carum , dentitionis , pubertatis , catameniorum  et 
graviditatis,  nisi,  grassante  epidemia  variolosa  bb 
metum  infectionis,  promptum  consilium  capere  ra- 
tio suadeat.  Infantibus  infirmis,  aut  minus  bene 
valentibus  vaccina  nunquam  inseratur,  ne  expar- 
te latentis  cujuspiam  diatheseos , aut  aegritudinis 
jamjam  evolutae  anomalias  contrahat. 

586«  Nullum  anni  tempus  insitioni  variolae  tu- 
toriae obstat,  quum  ingenium  epidemiae  annuae 
vix  aliquod  super  ejus  decursum  exerat  dominium ; 
suntque  caniculares  tantum  dies,  quos  medici 

cautiores  fugere  solent.  Cavendum  vero  ab  insi- 
tionis opere,  si  morbilli,  tussis  convulsiva,  aut 
alii  morbi  infantum  populariter  grassantur  5 mor- 
tes enim  improvisae , hisce  morbis  fatalibus  faci- 
le inducendae,  ab  imperitis  et  osoribus  insitionis 
variolae  insititiae  adscribi  possent,  unde  promo- 
tioni praxeos  per  se  insontis  recentia  poneren- 
tur obstacula.  Si  tamen  variolarum  humanarum 
epidemice  debacchantium  contagium  pertimescen- 
dum est,  vaccinarum  insitio  quantocyus  divulga- 
ri debebit , nullo  ad  mox  citata  impedimenta  ha- 
bito respectu. 

587-  Corpus,  antequam  variolae  inserantur, 
medicamentis  variis  purgantibus,  diaphoreticis, 
aliave  ratione  praeparare , vanum  omnino  ac  in- 
utile foret  opus,  nisi  morbosa  quaedam  conditio 
curam  medicam  deposcat.  Ita  scrofulas,  rhachiti- 
dem , atrophiam  , impetigines  diutinas , febres  in- 
termittentes debitis  auxiliis  prius  corrigere  opor- 
tet. Quod  si  vero  incassum  tentata  fuerint  omnia, 
vaccinae  insitionem  suscipere  licebit 5 experien- 
tia enim  docente  ejusmodi  mala  inveterata  in- 
terdum variolis  vaccinis  funditus  e corpore  eruun- 
tur, vel  eis  perpessis  faciliorem  admittunt  cura- 
tionem. 

MODUS  INSITIONIS. 

588.  Variolae  tutoriae  per  fomitem  recentem, 
qui  omnino  efficacissimus,  et  exsiccato  longe 
praeferundus  est,  sequenti  ratione  inseruntur, 
et  ab  uno  individuo  ad  aliud  transferuntur.  — 

Pustula , e qua  virus  extrahendi  animus  est, 
acu  sulcata,  lanceola,  aliove  instrumento  ferreo 
idoneo,  nec  ferrugineo  juxta  marginem  pluries 
inciditur,  talique  pacto  lympha,  quae  e cellulis 
stillat , excipitur.  Acus  fomite  virulento  imbuta 
illico,  vel  Bremero  suadente  post  aliquot  scri- 
pula horae , donec  spissescere  inceperit , in  sum- 
mam cuticulam,  manu  tantillum  tensam,  oblique 
immititur,  ibi  leniter  circumagitur  ac  demum  ex- 
trahitur. Punctura  mere  superficialis  eum  in  mo- 
dum instituenda,  ut  nulla,  vel  insensibilis  tan- 
tum sanguinis  guttula  promanet  5 major  enim  ejus 
copia  virus  diluit,  eluit  ac  irritae  operationis  me- 
tum incutit.  Eadem  acus  semel  contaminata  pro 
duabus,  vel  tribus  commode  inservire  potest 
insitionibus  5 quoniam  virus  variolae  vaccinae  id 
cum  reliquis  contagiis  commune  habet , quod 
ejus  copia  effectum  insitionis  ne  hilum  deter- 
minat, atque  atomus  pariter  sufficit  ad  pro- 
cessum contagiosum  sui  generis  concitandum.  — 
Epidermis  rigida,  qualis  in  nonnullis  infantibus 
observatur,  ante  insitionem  aqua  tepida  emollien- 
da, ac  leniter  perfricanda  est. 

589-  Locus  insitioni  communiter  dicatus  est 
suprema  brachii  pars,  cui  musculus  deltoides re- 
spondet 5 puellis  praecipue  in  summo  humero  in- 
seruntur variolae , ne  vanitatis  stimulo  impulsae 
cicatricum  foeditatem  conquerantur.  — Duae  aut 
tres  puncturae  in  quovis  brachio  sufficiunt  5 ete- 
nim dummodo  unica  perfectam  floridamque  pu- 
IV.  - Y 

stulam  produxerit,  haec  variolarum  humanarum  ca- 
sum aeque  praecavet,  ac  si  numerosae  enascun- 
tur. Plura  vulnuscula  punctim  inflicta,  praesertim 
si  profunda,  et  arctiori  spatio  congesta  fuerint, 
facili  negotio  confluentes  variolas  producunt,  in- 
flammationem brachii  profusam,  febremque  vali- 
dam suscitant. 

5Q0.  Pars,  cui  variola  insita  est,  neque  em- 
plastro obducenda,  neque  alia  ratione  deliganda ; 
adtendi  tamen  paullisper  debet  post  operationem, 
donec  sanguinis  stilla  prorsus  exsiccata  sit,  haec 
enim  una  cum  fomite  virulento  indusio  praepro- 
pere superimposito  facile  abstergi  potest. 

5Q 1.  Eadem  ratione  inseritur  lympha  liquida, 
tubulis  vitreis  conservata.  Si  vero  inspissata , vel 
prorsus  exsiccata  fuerit , aqua  frigida , vel  saliva 
prius  erit  diluenda  , ac  sine  mora  summae  cuticu- 
lae, modo  supra  exposito,  committenda. 

5Q2»  Insitio  per  materiem  exsiccatam  lanceo- 
lis argenteis,  vel  eburneis  exceptam  simili  pror- 
sus ratione  perficitur.  Necesse  tamen  est,  fomi- 
tem adhaerentem  oris  halitu , saliva , vel  aqua 
egelida  emollire , atque  vulnus  debite  inflictum 
eodem  instrumento  aliquoties  pertingere. 

593.  Methodus  variolas  filorum , pure  virulen- 
to tinctorum,  ope  inserendi,  quae  in  particulas 
exiguas  lineam  unam  et  dimidiam  longas  dissecta, 
cuticulae  lanceola  pertusae  intromittuntur,  diffi- 
cultatibus est  obnoxia,  dolores  producit,  saepe 
incassum  tentatur,  ac  ideo  practicis  merito  viii- 
penditur. 

594.  Pari  ratione  nullas  prorsus  praerogati- 
vas habet  insitio  variolarum  vaccinarum  per  cru- 
stas, quae  primum  in  pulverem  subtilissimum  con- 
tritae, cum  aqua  pura  vel  saliva  in  vase  murrhi- 
no  in  massam  homogeneam , fluidam  et  viscidu- 
lam  rediguntur.  Hicce  liquor  acu  , aut  lanceola 
exceptus  sub  cutic  ulam  insinuatur  eodem  modo, 
ut  supra  notavimus.  Effectum  tanto  certius  obti- 
neri posse  Ueberlacherus  praecipit  (1)  si 
epidermis  lanceola  horizontaliter  infixa  ita  cir- 
cumsecatur, ut  in  lunulae  formam  replicari  pos- 
sit, liquamen  demum  variolosum  super  imponi- 
tur, totumque  vulnus  membrana  ovi  interna,  vel 
alia  tunica  hyalina  obducitur. 

(1)  G.Ueberlac  lier , de  vaccina  anfrivariolosa  epitome, 
Vindob.  1807* 

595.  Si  paulo  post  puncturam  circa  inflictum 
vulnusculum  levis  rubor  erysipelaceus  zonae  in- 
star emicat,  desideratam  infectionem  successisse 
sat  tuto  adseri  potest.  — Quandoque  tamen  ob 
virus  effetum,  ob  negligentiam  operis,  vel  defi- 
cientem infantis  receptivitatem  variolae  irrito  inse- 
runtur, vel  spuriae  progerminant  pustulae  sub 
concursu  circumstantiarum  supra  citatarum  (§.  537 
— 543)  9 quibus  in  casibus  operatio , elapso  lon- 
giori intervallo , debitis  cautelis  reiteranda  erit. 
His  tandem  etiam  tentaminibus  incassum  factis, 
insitio  in  aliis  locis , et  quidem , ut  Sacco  prae- 
cipit , inter  pollicem  Vjt  indicem  tentari  posset. 

CURA  VARIOLAE  INSITITIAE. 

5Q(j.  Variola  vaccina  plerumque  adeo  levem 
sistit  adfectum , ut  vix  morbi  nomine  digna  sit, 
ideoque  artis  auxiliis  plane  non  indigeat.  Si  tamen 
fortuito  casu  in  parte  sauciata  gravior  concitatur 
phlogosis  , externus  aquae  vegeto  - mineralis  usus 
ei  moderandae  sufficere  solet.  Cataplasmata  emol- 
lientia et  unguenta  nihil  praestant,  imo  pustula- 
rum exulcerationi  favent  5 quam  ob  rem  ab  iis 
libenter  abstinemus,  nisi  eminens  inflammatio- 
nis gradus  omnem  regularis  decursus  variolae  tu- 
toriae spem  dissipet,  atque  metu  suppurationis 
vel  gangraenae  terreat.  Febris  apud  quosdam  in- 
fantes satis  intensa  potionibus  refrigerantibus  ac 
leniter  eccoproticis  mulcetur.  Cavendum  insuper, 
ne  pustulae  premantur,  unguibus  scalpantur,  alio- 
ve  modo  irritentur , tunc  enim  in  spurias  abeunt 
variolas,  vel  plane  ulcera  relinquunt,  quae  usu 
unguenti  mercurialis  citrini  egent. 

' • fJ9  J'  T ; 1 - / . /.  , 

INSITIO  VARIOLAE  TUTORIAE  CEU  OBJECTUM 
HYGIENES  PUBLICAE. 

597.  Ab  illo  tempore,  quo  variolarum  vacci- 
narum prophilactica  virtus  firmissimis  et  incon- 
cussis experientiis  probata  ac  extra  dubitationis 
aleam  posita  est,  humaniores  Principes,  de  salu- 
te subditorum  populorum  solliciti,  nullum  inten- 
tatum reliquerunt  medium,  ut  insitionis  praxis 
utilissima  quantocyus  divulgetur,  atque  singula 
ct  omnia  individua  de  hocce  participent  beneficio. 

Quum  tamen  inveteratae  quaedam  insulsae  ple- 
bis superstitiones  insitioni  contrariae,  incompre- 
hensibilis propriae  salutis  apud  vulgum  incuria, 
et  singularis  in  rebus  novis,  etsi  utilibus,  amplec- 
tendis oscitantia , nec  non  continuae  machinatio- 
nes obtrectatorum  insignia  posuerint  obstacula, 
quibus  persistentibus  nulla  unquam  concipi  potuis- 
set spes , variolosam  luem  .radicitus  exstirpandi, 
— necesse  erat,  ut  benefica  medicorum  praecep- 
ta Supremi  Regiminis  tutela  et  praesidio  potiren- 
tur. Merito  igitur  hodierno  aevo  insitio  variolae 
vaccinae  unum  e principalibus  Hygienes  publicae 
ramis  constituit,  qui  in  ditionibus  Imperii  Austria- 
ci  eminentem  perfectionis  gradum  consecutus  est. 
In  fastis  medicinae  albo  lapillo  notatum  splende- 
bit nomen  Illustrissimi  nostri  Praesidis,  L.  B.  de 
Stifft,  cujus  indefesso  zelo  ac  maturis  consiliis, 
munificentia  Augusti  Imperatoris  suffultis,  tot  mil- 
lia natorum  vitam  et  salutem  in  acceptis  referen- 
dam habent.  — Singula,  quae  huc  spectarent, 
praecepta,  monita  et  praescriptiones  objectum 
propriae  Cathedrae  constituunt,  quare  iis  liben- 
ter supersedemus. 

P)  CONTAGIA  PHOENICISTICA. 

4)  MORBILLI. 

Rliazes,  de  variolis  et  morbillis.  Edit.  J.  C.  R i n ge  br  o i g. 
Goett.  1817. 

Hosensteins  Abhandlung  von  den  Masern.  A.  d.  Schwed. 
iibers.  1763* 

Orlow,  Progr.de  rubeolarum  et  morbillorum  discrimine. 
Regiom.  1785- 

lio  ux  , Traite  sur  la  liougeole.  Paris  1807. 

11  c i m's  Bemerkungeniiber  die  Verscliiedenheit  des  Scharlachs, 
der  Rothelnund  Masern , vorzliglich  in  diagnostischer  Hin- 
sicht.  — In  H ufel  and’s  Journal  1812.  Marz.  S.  60. 

5QB.  Cum  variolis  olim  perperam  confusam, 
et  a plurimis  auctoribus  ante  Frid.  Hoffman- 
11  u m promiscue  descriptam  aegritudinem  sistunt 
morbilli,  quibus  sequentes  competunt  cha- 
racteres pathognomonici : symptomata  catarrhosa 
gradus  eminentioris , uti  coryza  , sternutamenta, 
oculorum  rubedo,  illacrymatio , raucedo  et  tus- 
sis } febris  inflammatoria  septem  vel  novem  dierum 
cyclum  excurrens}  exanthematis  forma  specifica, 
maculae  utpote  vel  et  papulae  tantillum  elevatae, 
seminum  lini  figuram  referentes , laete  rubrae, 
quae  omnium  primo  ad  faciem,  ac  serius  in  re- 
liquis corporis  partibus  successive  efflorescunt, 
nunquam  liquorem  quemdam  morbidum  conci- 
piunt, sed  epidermidis  desquamatione  terminan- 
tur} ortus  e contagio  sui  generis,  quod  organis- 
mo semel  exceptum,  eum  ita  mutare  solet,  ut  vario- 
losi  fomitis  instar,  dispositionem  in  morbum  alte- 
ra vice  subeundum  exstinguat.  — Vocis  etymon 
derivandum  videtur  a Morbo,  quod  Italis  pestem 
significat}  ergo  morbillus  idem  esset,  ac  pestis 
minor.  Willanio  R u b e o 1 a,  Ploucquetio  P h oe- 
ni c i s m u s appellatur , ob  colorem  exanthema- 
tis phoeniceum.  Germanis  Mas  er  n,  Flecken, 
Gallis  Rougeole,  Anglis  Measles,  Italis 
R.  o s o 1 i a dicitur. 

ANTIQUITATES. 

599.  Quamvis  plures  scriptores  , uti  T r u co- 
ii ius,  Sennertu  s,  Welschius,  Manar- 
d u s , ac  ititer  modernos  Batemannus  mor- 
billos priscis  jam  Graecis  et  Romanis  notos,  ac 
speciatim  ab  Herodoto,  qui  ante  Galenum  Ro- 
mae vixit,  descriptos  fuisse  opinentur,  — - imo 
Odier  plane  somniaverit,  pestem  Atheniensium 
a Thucydide  depictam  cum  lue  morbillosa  maxi- 
mam obtulisse  analogiam  5 — nihilo  tamen  secius 
historici  exactiores , quos  inter  Grunerum  et 
Sprengelium  nominasse  sufficit , prima  mor- 
billorum vestigia  in  eandem  epocham  incidere  do- 
cuerunt, qua  variolae  ex  Arabia  in  Aegyptum, 
indeque  in  Europam  transvectae  sunt. 

Gruner,  Antiquit.  morbor.  Vratisl.  1774,  p.  54. 

600.  Nullum  vetustius  hactenus  innotuit  mor- 
billorum monimentum,  quam  quod  Rhazes  in 
suis  pandectis  exhibet,  morbum  nomine  Hhas- 
bah  claris  describens  notis,  et  quidem  propriis 
non  solum  observationibus,  verum  etiam  traditio- 
nibus Ahronis  (qui  A.  622  Alexandriae  vixit) 
innixus  5 neque  persuadere  nos  potuerant  argu- 
menta, quae  Ueberlacher  (1)  pro  contraria 
sententia  protulit,  — Avicenna  et  Me  sue 
morbillos  (Ilhasbah)  non  minus  exacte  delinea- 
runt , eosque  a variolis  (Dschadari)  et  rubeolis 
(Hhamikah)  scite  discriminarunt. 

(I)  Ueberlacher,  uber  die  Grundlosigkeit  der  ersten 

Schilderung  der  Rotheln  von  den  Arabern.  Wieni805. 


i 


344 


FEBRES  EXANTHEMATICAE 


601.  Utrum  feralis  illa  pestilentia  Anno  455  p. 
Chr.  per  Phrygiam,  Cappadociam  et  Ciliciam  dif- 
fusa, quam  Eusebius  notavit,  universali  cu- 
tis inflammatione , oculorum  turgore , ac  tussi 
violenta  stipata,  jamque  tertio  aegros  perimens 
die  pro  morbillis  habenda  esset  (1),  ob  mancam 
admodum  morbi  descriptionem  decidi  nequit. 

(l)1  Sclinurrer,  Chronik  der  Seuchen,  S.  117* 

602*  Barbara  Saracenorum  illuvie  seculo  VIII 
Hispaniam  invadente,  atque  ultramarinis  bellorum 
sacrorum  furiis  morbillos  aeque  ac  variolas  in 
Europam  introductos  fuisse,  veri  quam  simillimum 
est. — • Reperitur  in  chronicis  mentio  morbi  cu- 
jusdam  epidemici,  per  Italiam  A.  876  debacchan- 
tis,  cum  doloribus  oculorum  et  tussi  gravi,  qui 
de  morbillis  duntaxat  suspicari  sinit  (i).  — Medio 
seculo  XII  Synesius  opus  arabi  medici  Abu 
Dschafar  in  graccum  transtulit  sermonem,  ibi- 
que  variolas  ((pXvxrcavovry)  a morbillis 

(erepet  Xe7r ryj  net)  Trcxvyj  exacte  distinguit  (2), 

(1)  Schnurrer,  Oper.  cit,  p.  182* 

(2)  Synesius,  de  febribus.  Edit.  Bernardi.  Amstel.  1749* 

603*  Seriori  tandem  aevo  Forestus  (15Q7), 
Schenkius  (l600)>  Tulpius,  Sydenha- 
m u s (1676)  > Riverius  (l655)>  Frid.  Hoff- 
mannus  (l718)j  Huxham  (1752)  etLepcc- 
que  de  la  Cloture  pluribus  morbillorum  epi- 
demicorum observationibus  collectis  ad  exactio- 
rem morbi  notionem  eminenter  contulere,  quem 
J.  Chr.  Lange  (l 565)  et  Diemcrbroeck 

(1674)  adhuc  cum  variolis,  Morton  autem  et 
W atson  cum  scarlatina  perperam  confuderunt. 

HYPOTYPOSIS. 

a)  MORBILLORUM  DECURSUS  REGULARIS. 

604.  Totus  morbillorum  decursus,  ut  ille  va- 
riolarum,  quatuor  absolvitur  stadiis,  quorum  pri- 
mum febrile,  seu  ebullitionis,  alterum 
eruptionis,  tertium  florescentiae,  et 
quartum  desquamationis  compellatur. 

605.  Stadium  suscepti  contagii  seu 
febrile.  Praeviis  consuetis  opportunitatis  signis, 
ac  horripilationibus  vagis  emicat  febris  inflamma- 
torio - catarrhosa  variae  intensitatis,  quae,  praeter 
aestum , orgasmum  et  turgorem  universalem , lu- 
culentissimis stipatur  membranarum  mucosarum 
passionem  indicantibus  phaenomenis,  coryza,  na- 
rium oppilatione,  et  siccitate,  sternutamentis, 
oculorum  ardore  , illacrymatione,  et  rubore  roseo, 
photophobia,  capitis  gravedine  aut  cephalaea  acu- 
ta , pervigilio  vel  somnolentia , raucedine , tussi 
sicca.  Quandoque  palpebrae  et  glandulae  subma- 
xillares  leviter  intumescunt  5 deletam  ciborum  ad- 
petentiam  supplet  potandi  aucta  cupido,  lingua 
sordibus  albescentibus  scatet  5 oris  saporem  fa- 
tuum conqueruntur  aegroti , vel  etiam  nausea,  vo- 
mitu , aut  alvi  fluxu  divexantur.  Rarius  tantum  fe- 
bris morbillosa  ad  eum  intenditur  gradum,  ut  con- 
vulsiones, deliria,  aliaque  ominosa  mala  progig- 
nat 5 constanter  tamen , utut  levis  adpareat,  circa 

vesperas  ingravescit  cum  pulsibus  plenis  et  duris, 
oppressione  pectoris  et  respirandi  difficultate,  de- 
nuoque  remittit  horis  antelucanis  sub  levi  cutis 
madore,  donec  prorumpente  exanthemate  ejus  fu- 
ror notabiliter  temperetur.  Non  desunt  tamen  ca- 
sus morbi  adeo  benigni , ut  neque  lecto  adstrin- 
gantur  aegrotantes,  quamvis  per  plurimos  saepe 
dies , praecipiente  eximio  Raimanno,  catarrha- 
libus  divexentur  incommodis.  Quibusdam  eruor  e 
naribus,  feminis  ex  utero  cum  solamine  profluit. 

606.  Stadium  eruptionis.  Ingruente  fe- 
bris exacerbatione  tertia  plerumque  exanthematis 
succedit  eruptio,  et  quidem  eodem  ordine  con- 
stanti , quem  in  variola  genuina  et  regulari  indi- 
cavimus) videlicet  omnium  primo  in  facie , prae- 
sertim in  genis,  circa  palpebras,  nasum,  et  aures, 
demum  in  collo,  brachiis,  manibus,  pectore  et 
abdomine , ultimo  in  artubus  imis.  Quandoque 
summa  inquietudo , anxietas , pulsus  inaequales, 
nervorum  distensiones,  capitis  turgor,  epistaxis, 
vel  leve  delirium  instantem  eruptionem  indicant, 
quae  ordinario  unius  nycthemeri  spatio  perficitur. 
Morbillorum  initia  satis  exigua  sunt,  pulicum  mor- 
sibus simillima  3 hae  maculae  rubicundae  cito  cres- 
cunt, super  cutem  tantillum  elevantur,  et  sub  tactu 
leves  offerunt  aspredines  duriusculas,  quae  ad 
lentis  magnitudinem  evectae  figuram  rotundam, 
vel  potius  ellipticam  induunt,  qualis  seminibus 
lini  propria  est.  Papulae  efformatae  laete  rubent, 
nullumque  laticem  recondunt,  sub  digito  premente 

ruborem  amittunt,  quem  confestim  iterum  re- 
cuperant pressione  cessante , ambitu  definito  non 
circumscribuntur  sed  in  medio  saturatius  tinctae, 
peripheriam  versus  rubore  sensim  pallescente,  in 
colorem  cutis  nativum  abeunte  circumdantur.  E 
quavis  papula  morbillosa , observante  primum 
Wedekindio  (1),  pilus  pertenuis  prominet, 
oculis  nudis  aegre , melius  armatis  detegendus.  — 
Si  morbilli  minori  efflorescunt  ubertate , nunquam 
aequabiliter  in  corporis  superficie  divulgari  solent, 
sed  in  singulis  locis  catervatim  uniti  adparent,  ac 
per  amplas  interdum  plagas  prorsus  desunt.  Licet 
vicinae  sibi  et  gregatim  diffusae  sint  papulae , ab 
initio  tamen  rarissime  confluunt  3 in  adultis  tantum, 
morbo  notabiliter  ingravescente,  quandoque  totius 
corporis  ambitum  profundiori  obducunt  rubore. — 
Quo  gravior  est  febris,  eo  uberior  cernitur  mor- 
billorum eruptio,  quae  tamen  prioris  intensitatem 
vix  minuit,  unde  a febri  variolosa  abunde  discre- 
pat. Hocce  tempore  aegrotantium  transpiratio  et 
halitus  peculiarem  spirat  odorem , ad  septimam 
usque  diem  persistentem,  in  principio  subdulcem 
serius  acidulum,  atque,  fanteHeimio,  similem 
ci , quem  plumae  anserinae  recens  evulsae , vel 
anseres  modo  mactati  spargunt. 

(l)  Wedekind,  uber  die  Masern.  In  RdschlauVs  Ma- 
gazin.  B.IV.  Ni\  6- 

607.  Stadium  florescentia  e.  Morbilli 
per  triduum  circiter  pleno  flore  vigent,  ergo  a 
die  quinta  ad  septimam  a primo  morbi  exordio. 

Desunt  tamen  stricti  inter  secundum  et  tertium 
stadium  limites,  quatenus  in  nonnullis  locis  adhuc 
continuat  eruptio , dum  in  aliis  jam  pallescere  in- 
cipiunt maculae.  Partes  multis  et  confluentibus 
obsessae  exanthematibus,  satis  rubent,  inflam- 
mantur et  insigniter  incalescunt,  cutis  universa 
tenditur,  facies  haud  raro  in  tumorem  conspi- 
cuum elevatur,  ipsaeque  palpebrae  turgidae  ferme 
clauduntur  5 imo  ad  linguam  usque  processum 
phlogoseos  exanthematicae  extendi,  ejus  color 
praeruber  indicat.  — Febris  et  symptomata  catar- 
rhalia,  eruptione  protinus  peracta,  vix  aliquam 
offerunt  remissionem  5 continuant  photophobia, 
narium  siccitas,  raucedo  et  dyspnoea  5 urget  tus- 
sis molestissima,  clangosa,  rauca,  modo  sicca, 
modo  sputis  comitata  mucosis,  tenuibus,  quibus 
particulae  innatant  crassae,  figuratae,  puriformes, 
peculiarem  habitum  offerentes  } ad  vesperas  ma- 
ximus incenditur  aestus  cum  cuti  sicca  et  inquie- 
tudine summa  5 accedit  diarrhoea , a qua  aegroti 
aliquantum  sublevantur. 

608.  Stadium  desquamationis.  Circa 
octavam  diem  cuncta  symptomata  placantur}  atque 
exanthema  eo  loco,  quo  primum  erupit,  ad  frontem 
igitur,  genas  et  palpebras  pallescere  incipit,  facies 
turgida  subsidet,  cutis  tensa  et  arida  levi  udore  hu- 
mectata  relaxatur.  Eodem  ordine  in  caeteris  parti- 
bus marcescunt  morbilli,  epidermis  exasperatur,  at- 
que nona  plurimum  die,  vel  ad  summum  undecima 
nil  amplius  de  efflorescentia  conspicitur,  cujus  loco 

furfures  et  squamulae  adparent,  sub  insigni  non- 
nunquam  pruritu  paulatim  secedentes.  Quo  ma- 
gis eminent  tubercula  morbillosa,  tanto  eviden- 
tius , H i n z i o observante , desquamari  solent.  — 
Nonnisi  rarissime,  si  pauciores  modo  effloruerint 
morbilli,  integra  persistit  cutis,  nec  ullam  subit 
mutationem.  Sub  bocce  morbi  decremento,  quo 
sudores  critici,  urinae  sedimentosae,  ac  levantes 
secessus  alvini  maximam  contribuunt  symbolam, 
levis  perdurare  solet  tussis , sputis , supra  nota- 
tam formam  habentibus,  comitata,  quae  tandem 
ea  proportione  evanescit,  qua  pristina  restituitur 
functionum  harmonia.  In  quibusdam  pervicax 
aphonia  ad  seram  usque  protenditur  convales- 
centiam. 

b)  MORBILLORUM  DECURSUS  ANOMALUS, 

(3O9.  Diversissimae  sane  concurrere  possunt 
causae , quae  regularem  morbillorum  decursum 
a sueto  detorquent  tramite,  in  constitutione  epi- 
demica, anni  tempore,  atmosphaerae  qualitate, 
subjecti  prava  compage,  vel  in  mere  accidentali- 
bus circumstantiis  sinistris  quaerendae.  Inde  mox 
febris  morbillosae  character  primitivus,  inflam- 
matorio - catarrhosus  ad  justo  majorem  evehitur 
vehementiae  gradum,  vel  prorsus  aliena  emicat 
morbi  natura  in  gratiam  insolitae  virium  vitalium, 
aut  diversorum  systematum  organicorum  labis  5 
mox  vero  exanthema  varias  patitur  anomalias  in 
eruptione  et  decursu,  de  quibus  singulis  diligen- 
tius disserendum. 

610.  Morbilli  inflammatorii.  Febris 
angiosthenica  validissima  cum  aestu  insigni  et 
continuo,  pulsibus  plenis , duris,  fortibus,  aut 
plane  suppressis , sanguinis  dyscrasia  phlogistica  5 
symptomata  catarrhosa  gravia , coryza  acuta, 
oculorum  inflammatio  (Ophthalmia  morbillosa) 
tussis  implacabilis,  pectoris  oppressio,  spirandi 
maxima  difficultas,  sputa  cruenta,  aliave  pleu- 
ritidis  aut  peripneumoniae  indicia  hancce  mor- 
billorum varietatem  sat  clare  demonstrant,  cujus 
origini  epidemia  hyemalis , sanguineum  aegrotan- 
tis temperamentum,  dentitionis  opus;  in  tenellis 
et  calefacientium  usus  praecipue  patrocinantur,  — 
Exanthema  raptim  et  tumultuarie , apud  infantes 
inter  convulsiones  , apud  adultos  inter  deliria, 
vel  saltem  dolores  capitis  acerbos  prorumpere 
solet , quin  tamen  inde  febris  ferocia  infringa- 
tur. Maculae  et  papulae  morbillosae  hoc  in  casu 
intensius  rubent,  magis  prominent,  libenter  con- 
fluunt, ac  notabilem  faciei  aliarumque  partium 
tumorem  ferme  erysipelaceum  concitant,  plerum- 
que tamen  praecociter  desquamantur. 

fili.  Morbilli  gastr  i c i,  sub  constitutione 
aestiva  haud  infrequentes , aMax.  Stollio  so- 
lerter  descripti,  e connubio  symptomatum  febris 
morbillosae  cum  signis  colluviei  gastricae  sat  fa- 
cile dignoscuntur.  Indoles  sordium  varia  esse  po- 
test j crebrius  pituitosa  et  biliosa  observatur.  Tus- 
sim plerumque  graviorem  huicce  complicationi 
propriam  esse,  plures  notant  practici. 

612.  Morbilli  nervosi.  Aegroti  statim 
ab  ineunte  morbo  tristes  et  animo  et  viribus  ad- 
llicti languent,  tussi  iniqua,  fere  convulsiva  infir- 
mantur, et  horrore  diuturno  conquassantur , qui 
in  urentem  abit  aestum,  capitis  gravedine,  in- 
quietudine, somnolentia,  levi  delirio,  leipothy- 
miis,  ariditate  cutis  et  linguae  stipatum.  Exanthe- 
ma jam  secunda  die,  interdum  sub  convulsioni- 
bus ad  omnes  corporis  partes  cum  impetu  explo- 
ditur, maculae  ipsae  pallent  potius,  parum  pro- 
minent, et  facillime  ex  quavis  vel  levissima  causa 
reprimuntur.  Symptomata  febrilia  et  nervosa  ab 
eruptione  ne  hilum  remittunt,  imo  numero  et  in- 
tensitate  increbescunt,  maxime  si  exanthema  e 
corporis  ambitu  improvise  repercutitur.  Potiorcs 
satellites,  quae  fatalem  hancce  anomaliam  in 
decursu  ulteriori  comitantur , sunt : dyspnoea, 
tussis  sicca,  oppressio,  cardialgia,  vomitus,  sic- 
citas faucium,  aphonia , lingua  tremula^,  desipien- 
tia cum  stupore  capitis,  saltus  tendinum,  meteo- 
rismus,  pulsus  veloces,  molliusculi,  debiles,  uri- 
nae crudae,  stramineae  et  parcae.  Interdum  jux- 
ta morbillos  miliaria  in  eodem  corpore  efflores- 
cunt. Tota  morbi  imago  cum  illa  typhi  contagio- 
si plurimum  congruit,  unde  omni  jure  mo  rbillus 
typhodes  dici  meretur.  Excretiones  criticae 
circa  finem  morbi  aut  imperfectae  sunt,  aut  me- 
tastasium metu  terrent,  unde  persaepe  posthuma 
remanent,  exquisitissimae  medelae  renitentia.  Cu- 
ticula aut  obsolete , aut  plane  in  furfures  non  de- 
squamatur. 

6 1 5-  Morbilli  septici.  Character  putri- 
dus in  morbillorum  decursu  vel  ex  parte  subjecti 
pravi,  scorbutici,  aliava  cacochymia  infecti,  vel 
ex  parte  circumstantiarum  adversarum  evolvitur, 
atque  cunctis  liquationis  undiquaque  praevalen- 
tis, nec  non  virium  languentium  signis  eruitur. 
Symptomatibus  nervosis  ante  notatis  accedunt  pe- 
tecchiae  , livor  faucium , profluvium  sanguinis  atri 
e naribus  vel  ex  utero,  diarrhoea  profusa  et  sum- 
mopere debilitans  , fluxus  dysentericus , sudores 
viscidi , non  levantes.  Ipsum  exanthema  discolor 
adparet , coloris  utpote  saturatius  rubri  et  lives- 
centis. Morbilli  nervosi,  aeque  ac  putridi  ob  in- 
signia pericula  et  sanationis  difficultatem  practi- 
cis  passim  maligni  nominari  solent  5 priores 
plerumque  sparsim  inter  homines  proveniunt ) 
posteriores,  quamvis  rarissimi  sint,  potius  popu- 
lariter grassantur,  tantoque  majori  metu  terrent. 
Watson,  in  Medical  observat,  and  inquiry.  Tom.  IV.  p.  132. 
Gieseke,  Abhandl.  und  Beobacht.  aus  der  Arzneygelahrt- 
lieit  von  einer  Gesellschaft  von  Aerzten.  Hamb.  1776» 

M a 1 1 h i e u,  Diss.  de  febre  maligna  morbillosa,  Argentor.  1768. 

614.  Fotiores  anomaliae  exanthema- 
tis, quae  plurimum  ab  adlatis  complicationibus 
et  alienato  febris  morbillosae  charactere  depen- 
dent , reduci  possunt : ad  eruptionem  languidam, 
imperfectam,  praecocem,  tumultuariam,  irregu- 
larem 5 ad  formam  macularum  variatam,  quae 
vel  pallidae,  vel  praerubrae,  lividae,  atrae,  pla- 
nae, prominentes,  segregatae,  confluentes  ad- 

parent  5 ad  repentinam  exanthematis  recessionem  $ 
ad  imperfectam,  vel  prorsus  deficientem  cuticulae 
desquamationem.  — Febrem  morbillosam 
absque  exanthemate,  aeque  ac  variolo- 
sam  absque  variolis  plures  observatores  defen- 
dunt 5 eodem  enim  tempore,  quo  morbilli  po- 
pulariter grassantur,  nonnulli  infantes  frequen- 
tius tussiunt,  sternutant,  febriunt,  aliisque  ca- 
tarrhalibus  molestiis  detinentur,  quibus  devic- 
tis a novo  morbillorum  contagio  plerumque  mu- 
niuntur. 

(515*  Morbillos  spurio  s quorundam  auc- 
torum (i)  propriam  et  constantem  morbillorum 
varietatem  esse,  in  dubium  vocamus,  quatenus 
sola  symptomatum  levitate , decursu  brevi  et  fere 
afebrili , atque  defectu  desquamationis  differre 
dicuntur.  Suspicandum  potius  eos  vel  rubeolas,  vel 
aliud  exanthema  analogum , urticatum  fors  vel 
miliare  fuisse,  quod,  catarrhalibus  nuptum  sym- 
ptomatibus, pro  morbillo  facile  illudere  potuit. 

(l)  Vogel,  Handbucli  fur  pract.  Aerzte.  Tom.  III.  S.  203. 

— Mefczger,  Vermischte  mediz,  Schriften.  II.  Thl. 

S.  167. 

6l  6-  Peculiarem  tandem  adhuc  formam  in- 
duit morbillorum  decursus , si  cum  tussi  convul- 
si va  consortium  init,  quod  haud  rarum  in  pueris 
esse  consuevit.  Imo  occasione  epidemiae  morbil- 
losae  etiam  pertussis  populariter  grassari  visa  est, 
cum  discrimine  aegrotantium  haud  indifferenti, 
ita  quidem  yt  morbillorum  agmen  mox  ducat,  mox 
IV.  Z 

claudat.  Inter  utrumque  morbum  insignis  viget 
adfinitas.  — Contemporalis  variolarum  humana- 
rum et  morbillorum  unio  in  eodem  individuo, 
quam  Cei.  DeHaen  et  Macbride  defendunt, 
nobis,  R e i 1 i i sententiam  tuentibus,  dubia  vi- 
detur , tum  ob  defectum  observationum  fide  dig- 
narum , paucis  enim  casibus  ambiguis  longe  plu- 
res,  contrarium  evincentes,  opponi  possunt  5 tum 
ob  rationes  pathologicas  atque  proprietates  gene- 
rales omnium  contagiorum  perfectorum,  jam  alibi 
adductas  (§-  296)- 

SUBSTRATtrM  MORBI. 

6l7»  Principalem  morbillorum  sedem  largitur 
rete  capillare  corii,  quare  non  solum  per  totum 
dermatis  ambitum , sed  etiam  in  membranis  mu- 
cosis maculae  morbillosae  efflorescere  possunt. 
Uberrimae  observantur  in  facie  5 parciores , nec 
super  cutem  ita  elatae  in  abdomine,  parte  capi- 
tis capillata  et  reliquis  corporis  partibus.  Planta 
pedis  et  vola  manus  morbillis  immunes  esse  vi- 
dentur 5 nulli  saltem  in  illis  hucdum  visi  sunt  lo- 
cis. In  parietibus  oris  et  faucium  eorum  praesen- 
tiam indicat  rubor  et  ardor  partium  durante  sta- 
dio eruptionis  et  florescentiae,  quae  tamen  phae- 
nomena nunquam  eam  , ut  in  scarlatina , contra- 
hunt intensitatem.  Vias  aeriferas  morbillosa  phlo- 
gosi  infestari,  vocis  raucitas  et  pervicax  tussis, 
nec  non  extispicia  Wilsonii  (1)  comprobant. 
Etiamsi  Lieutaud  in  partibus  interaneis  tho- 

racis  et  abdominis  aegrorum,  morbillis  defuncto- 
rum , maculas  rubras  invenerit  (2) , eas  tamen 
morbiilosum  exanthema  declarare  velle,  immatura 
foret  conclusio } novimus  enim  ex  inconcussis 
pathogeniae  principiis  solam  cutem  , eique  homo- 
nymas membranas  mucosas  exanthemata  produ- 
cere posse. 

(1)  Wilson,  Treatise  on  febrile  diseascs.  ‘Winchester  1799. 

Vol.II.  p.415. 

(2)  Lieutaud,  Precis  de  Medecine,  p.  604. 

DIAGNOSIS. 

6l 8-  Cognitio  exacta  symptomatum  morbi  in 
singulis  stadiis  et  sub  omnibus,  quas  induere  po- 
test anomaliis,  habito  simul  originis,  causarum 
et  epidemiae  regnantis  respectu,  tutissimum  sis- 
tit in  diagnosi  eruenda  ducem.  Quae  tamen 
in  casu  ambiguo  sese  obtrudere  possunt  difficul- 
tates, has  optime  dissipare  licebit,  si  ultimum  mor- 
billos inter  et  exanthemata  analoga  discrimen  rite 
computatur.  A variolarum  initiis  discre- 
pant morbilli  adparatu  symptomatum  catarrha- 
lium  altioris  ordinis , tussi  molesta , maculis  et 
papulis  minoribus,  minus  duris,  minus  circum- 
scriptis, magisque  levibus  et  superficialibus.  — 
Miliaria,  ceu  phlyctenae  latice  seroso,  vel  al- 
bicante refertae,  in  facie  vix  unquam  prorum- 
pentes, sudoribus  valde  olentibus,  acidis  co- 
mitatae, cum  morbillis  non  facile  confunduntur  5 
multo  minus  exanthema  urtica rium,  quod 
insigni  pruritu,  papulis  amplioribus,  elevatis, 

sine  ordine  efflorescentibus  et  fugacibus  abunde 
differt.  Purpura  typhos  a,  sive  exanthema 
illud  specificum  , quod  typhum  contagiosum  co- 
mitatur cum  exanthemate  morbilloso , praesertim 
obsoleto,  summam  habet  similitudinem,  distin- 
guitur tamen  syndrome  phaenomenorum  proprio- 
rum , inque  illo  tantum  casu  pro  morbillo  illude- 
re posset , ubi  hujus  sub  decursu  nervosus  evol- 
vitur character.  S cari  at  i n am  distinguit  rubor 
diffusus,  laevis,  puniceus,  angina  faucium  et  se- 
cessus cuticulae  forma  pannorum  amplorum.  — 
Difficillimum  vero  morbillorum  ac  r u b e o 1 a- 
ruin  discrimen  esse,  oculatissimi  testantur  me- 
dici , posterius  enim  exanthema  haud  raro  ip- 
sius morbilli  anomaliam  particularem , ac  hybri- 
dam ferme  varietatem  constituit,  symptomatibus 
anginosis  , eruptione  irregulari , phlyctaenis,  et 
desquamationis  modo  distinctam. 

,«  . " r / ( - ' , | 

CAUSA  ET  NOSOGENIA. 

6ig.  Pauci  tantum  exstant  homines,  qui,  mor- 
billis undiquaque  grassantibus , morbido  eorum 
fomiti  impune  reluctari  possint.  Infantes  et  pueri 
ante  decimum  aetatis  annum  huic  exanthematis 
generi  per  eminentiam  sunt  obnoxii.  — Fetum 
utero  reclusum  morbillos  subire  posse  Rosen- 
steinet  Girtanncr  observationibus  vindica- 
runt. Evidentissimum  vero  exemplum  retulit  Hi  1- 
danus  de  matrona  honesta,  quae,  morbillis  cor- 
repta, quarto  dic  morbi  puellum,  per  totum  corpus 

eodem  exanthemate  contaminatum,  peperit  (i).  — 
Adultorum  minor  proclivitas  a morbo,  teneriori 
jam  aetate  exantlato,  dependet,  id  enim  morbilli 
cum  variolis  commune  habent,  quod  semel  tan- 
tum vita  durante  invadunt,  organismum  humanum 
ita  permutantes,  ut  omnem  in  idem  contagium  sus- 
cipiendum amittat  dispositionem.  Hancce  obser- 
vationem, aMortono  jam,  a Rosensteinio, 
Willanio  ac  plurimis  hodierni  aevi  medicis  con- 
firmatam, pauci  illi  casus  infantum  morbillos  bis 
aut  pluries  perpessorum  , a W i 1 s o n i o 5 Bur- 
serio  et  Wendtio  notati  (quamvis  semper 
adhuc  dubium  moveri  possit,  secundam  infectio- 
nem vere  morbiilosam  fuisse) , nullatenus  infrin- 
gunt, tamquam  rarissimae  a communi  regula  ex- 
ceptiones (2). 

(1)  H i 1 d a n i , Observat,  chirurg.  56.  Cent,  IV. 

(2)  Re  i Ts  f ieberlehre.  5.R.  S.  215* 

620.  Nulli  amplius  subjacet  controversiae, 
morbillis  c o n t a giu  m sui  generis  subesse, 
quod,  in  Europam  a remotissimis  temporibus  intro- 
ductum , atque  continua  serie  regeneratum  (uti 
saltem  vulgaris  esse  solet  medicorum  opinio),  huc- 
dum  eradicari  nequivit.  Quamvis  natura  contagii 
morbillosi  certius  non  pateat,  aliquas  tamen  ejus 
proprietates  ex  observatis  colligere  licuit.  — Ve- 
hiculum materiale  largitur  mucus  et  in  primis 
materies  perspirabilis.  Contagium  itaque  morbil- 
losum  propter  hancce  formam  vaporosam  inter 
volatilia  spectat , per  atmosphaeram  facillime  dif- 

fundendum.  Tentata  sanguine , lacrymis , et 
epidermide  desquamata,  insitio  artificialis  pri- 
mo quidem  intuitu  adsertioni  nostrae  contraria 
videretur 5 absque  ulla  tamen  difficultate  defen- 
dere possemus,  cunctis  liisce  substantiis  conta- 
giosam virtutem  nonnisi  ab  admixto  muco , vel 
vapore  perspirabili  impertitam  fuisse.  — Atrium 
princeps  infectionis  membranas  mucosas  esse,  non 
solum  eminens  earundem  passio  jam  in  morbi 
exordio,  sed  etiam  pericula  inoculationis  per  cu- 
tem toties  ad  irritum  tentata  confirmant.  Conta- 
gium morbillosum  semper  concitat  febrem  inflam- 
matorio - eatarrhalem  atque  eminentem  membra- 
nae Schneiderianae  et  bronchiorum  irritationem, 
unde  a scarlatinoso,  faucibus  potius  infensp, 
differt. 

621*  Infectio  et  diffusio  miasmatis  contagiosi 
facilior  plurimum  determinatur  a definito  aeris 
atmosphaerici  ingenio  5 inde  fit,  ut  per  plures  sae- 
pe menses  inefficax  ferme  delitescat  favilla  insi- 
diosa, vel  paucis  tantum  in  hominibus,  peculiari- 
ter dispositis,  morbosas  producat  reactiones  (mor- 
billi sporadici),  in  veris  autem  exordio  vix  non 
constanter  erumpat,  celerique  plurimum  passu 
divulgetur  (morbilli  epidemici). — 

(522.  Hocce  exanthematis  genus  semper  in  eo- 
dem loco  , eodemque  tempore  multos  simul  in- 
festat , neque , ut  variola  et  scarlatina  adsolet, 
‘ab  una  ad  aliam  et  vicinam  domum,  vel  plateam 
adeo  evidenter  transmigrat  (1)5  morbillorum  con- 

tagium  igitur  potius  per  atmosphaeram  infectam, 
quam  per  contactum  diffundi  videtur.  Si  morbil- 
lorum symptomata  evolutionem  faciliorem  illo  an- 
ni tempore , quod  ob  continuas  tempestatum  vi- 
cissitudines morbis  catarrhalibus  maxime  favet, 
atque  haud  infrequens  epidemiae  morbillosae  cum 
populari  tussis  convulsivae  dominio  consortium 
spectamus,  aliqua  saltem  inter  contagium  mor- 
billosum,  catarrhale,  ac  illud  pertussis  analogia 
omnino  adparet.  — - Definiri  tamen  hucdum  nequit, 
utrum  quoclvis  horum  trium  seminiorum  essentia- 
lem agnoscat  differentiam , an  vero  modificatio- 
nes tantum  sint  unius  ejusdemque  in  prima  ori- 
gine fomitis,  et  producta  gradariae  evolutionis, 
peculiaribus  atmosphaerae  constitutionibus,  aliisve 
circumstantiis  determinata.  — Analogia,  quam 
Se  Ile  suspicabatur  inter  miasma  morbillosum  et 
acrimoniam  scrofulosam , sponte  corruit , si  ani- 
mum ad  insigne  illud  convertimus  discrimen, 
quod  inter  morbum  acutum  contagiosum  et  cache- 
xiam contagio  expertem  viget. 

(1)  Richteri,  Therap.  special.  Tom.  II.  p.346. 

623*  Observationem  Syd  e nha  mi , qui  mor- 
billos fere  quotannis  a Mense  Januario  usque  ad 
solstitium  aestivum  grassari  perhibet,  in  Longo- 
bardiae  provinciis,  maxime  ruri  confirmatam  ha- 
buimus} eodem  enim  tempore  (jam  ab  aliquot 
annis),  quo  arbores  primas  protrudunt  gemmas} 
in  diversis  ac  dissitis  villis,  praesertim  in  vacca- 
rum stabulis,  in  quibus  plures  saepe  familiae 

unacum  prolibus  unitae  totam  ferme  transigunt 
brumam,  morbillosum  emicare  vidimus  contagium 
eousque  vigens  , donec  plurimis  individuis  infec- 
tis , talique  pacto  hominum  dispositione  exstinc- 
ta, exhausto  igitur  quasi  solo,  in  quo  radices  figere 
posset,  in  lethargi  speciem  cadat,  data  recenti 
occasione  denuo  ad  activam  vitam  surrecturum. 
Nostra  quoque  sub  zona  huncce  fomitem  conta- 
giosum in  morbis  catarrhalibus  gravioribus,  opi- 
tulante constitutione  annua,  vel  specifica  plu- 
rium hominum  et  animalium)  cohabitantium  me- 
phite, primitus  oriri  posse,  conjectura  quidem  fo- 
ret, nobis  omnino  non  improbabilis,  quam  tamen 
ob  defectum  observationum  defendere  nondum 
auderemus. 

:[  TERMINATIONES. 

624«  Optata  morbillorum  resolutio  obtine- 
tur salubri  virium  vitalium  conamine  , quod  uni- 
cum sistit  medium,  jugulando  processui  contagio- 
so idoneum.  Consuetiores  evacuationes,  quibus 
febris  morbillosa  circa  septimum  vel  nonum  diem 
judicari  solet,  sunt  sudores  copiosi,  urinae  se- 
dimentosae,  vel  diarrhoea,  quae  non  raro  per 
plures  dies  continuant,  atque  tunc  facile  in  ae- 
gri detrimentum  vertitur,  nisi  ars  succurrere  sciat. 
— Sputa  mucosa  , ceu  crisis  idiostatica  , bron- 
chiorum irritationem  superstitem,  tussim  et  rau- 
cedinem optime  sublevant ; epidermidis  emortuae 
sub  forma  furfurum  secessus  redintegratam  indi- 
cat cutis  functionem. 

625«  INon  solum  morbilli  anomali , sed  etiam 
summe  benigni , et  sueto  ordine  decurrentes  in- 
terdum sine  ulla  causa  evidenti  posthumas  re- 
linquunt aegri  tudines,  quae  summe  ancipi- 
tem  reddunt  aegri  sortem.  Has  inter  principatum 
tenet  phthisis  pulmonalis,  tamquam  effec^ 
tus  bronchitidis  morbillosae , non  resolutae,  vel 
peripneumoniae  secundariae,  quam  aegri  desqua- 
mationis  epocha  ex  improviso  contrahunt,  fune- 
stae metastaseos  causa.  Absoluto  nimirum  morbi 
cyclo  ordinario,  recens  incenditur  febricula  ad 
lentam  inclinans  naturam  $ indies  crescunt  pecto- 
ris oppressio,  tussis  sicca,  spastica,  et  spirandi 
difficultas,  donec  sputa  purulenta  sanguine  re- 
mista , horrores  vespertini,  sudores  nocturni,  cor- 
porisque extenuatio  statum  pulmonis  suppurati 
£xtra  dubium  ponant.  Quandoque,  teste  Ric li- 
ter o,  organorum,  respirationi  famulantium,  diffi- 
cultates remanent,  per  circuitus  redeuntes , asth- 
mati Miliari  simillimae,  quae  inducta  serius  pul- 
monum paraly  si  aegros  miserrime  suffocant. 

626*  Alias  profluvia  ventris  diutina,  furuncu- 
li multi  et  creberrime  sub  axillis  prorumpentes, 
Ophthalmiae  habituales,  blennorrlioeae  sacci  la- 
crymalis,  impetigines  lactumini  persimiles,  aph- 
thae oris , exulcerationes  gingivarum  cum  halitu 
foetentissimo  et  ptyalismo  , rarissime  vero  leuco- 
phlegmatia et  hydrops  morbillis,  infauste  resolu- 
tis, succedunt.  Observatum  denique  fuit,  decursu 
morbillorum  absoluto,  scrofulosos  illis  in  sub- 

jectis  prorumpere  tumores,  in  quibus  jam  ante 
morbum  hujus  labis  favilla  delituit. 

Reil,  Fieberlehre,  V.  B.  p.  223.  — Ejusdem  Memorabilia 
clinica.  Fasc.II. 

627.  Morbilli,  inflammatione  organorum  spiri- 
talium graviore  comitati , charactere  nervoso  aut 
septico  polluti,  vel  propter  impeditam  exanthe- 
matis eruptionem  systematis  sensitivi  centra  ob- 
ruentes^ sub  ipso  morbi  decursu  mortem  cient 
suffocatione , apoplexia  , vel  adynamia  universali, 
prouti  vel  nobilissima  organa  in  suis  intercipiuntur 
muneribus  , vel  vires  vitales  sub  impari  lucta  cum 
veneno  iniquiori  succumbunt.  — Ast  multo  cre- 
briores lethi  rationes  latent  in  morbis  posthumis, 
supra  enumeratis:  tussi  chronica,  febre  lenta, 
phthisi  purulenta  pulmonali,  diarrhoea  colliquativa. 

PROGNOSIS. 

(528-  Morbilli  summatim  multo  minori  stipan- 
tur periculo , quam  variolae  et  scarlatina.  E dip- 
tychis mortuorum  atque  diligentibus  calculis  Per- 
ci v alii  (1)  et  Black  i i (2)  innotuit,  numerum 
aegrorum,  morbillis  peremptorum,  ad  variolarum 
victimas  se  habere  uti  unum  ad  quinque  vel  decem. 
Inopum  ruricolarum  proles,  medici  auxilio  desti- 
tuti, morbillos  plerumque  feliciter  superant  sub 
solo  regimine  exquisitiore.  Testes  fuimus  epide- 
miae,  per  plures  menses  late  diffusae,  quin  vel 
unicus  aegrotantium  succubuisset. 

(l)  Perciy^Ts  Anmerhungen  uber  die  Anzahl  der  an  deri 
Masern  Gestorbenen.  — In  derSamml.  auserles.  Abkandl. 
fur  pract.  Aerzte.  B.  III.  St.  3.  S.  645. 

(2)  An  arithmetical  and  medicat  analysis  of  the  diseasesand 
mortality  of  the  human  species , p.  64» 

629.  Exanthematis  eruptio , tam  praeceps, 
quam  tarda  nimis,  graviorem  indicat  morbum,  in- 
que  anomalias  pronum.  Tussis  pervicax,  notabilis 
raucedo  et  spirandi  difficultas,  febris  et  symptomata 
catarrhalia  ultra  desquamationis  epocham  protrac- 
ta metum  posthumorum  fatalium  et  speciatim 
phthiseos  pulmonalis  incutiunt.  Tumidus  aegroti 
adspectus,  exanthema  pallidum,  flavum,  petec- 
chiis  intermixtum , sudores  copiosi  et  non  levan- 
tes, sola  vi  morbi  expressi,  diarrhoea  profusa, 
haemorrhoeae , maculae  gangrenosae,  debilitas 
insignis  ad  symptomata  nervosa  graviora  malum 
portendunt  omen.  — Adulti  a morbillis  semper 
pejus  habent  quam  infantes 5 potatores,  homines 
organis  respiratoriis  infirmis,  vel  habitu  phthisico 
instructi,  gravissime  adficiuntur  et  spem  salutis 
ancipitem  promittunt.  — Praeceps  exanthematis 
ad  interiora  conversio,  mortis  casum  ominatur. — * 
Quo  uberius  morbilli  prorumpunt  et  confluunt, 
gravi  febre  inflammatoria  stipati,  eo  majus  im- 
minet periculum.  Quo  serius  exanthema  febri  suc-? 
cedit , eo  melius  5 quo  citius  eam  excipit , eo  pe- 
jus. — Lassitudo  insignis,  torpor,  et  dolores 
rheumatici  artuum,  si  morbillos  diutius  praecedunt, 
morbum  gravem  praesagiunt. — Si  dentitionis  opus, 
vel  tussis  convuisiva  cum  morbillis  concurrunt, 
aegrotuli  in  ancipiti  versantur.  — A constitutione 
epidemica,  morbi  ingenium  ac  periculi  gradus 

plurimum  determinatur  5 quare  hyems  minus  pro- 
pitia, quam  ver  adultum. — Plurimi  aegri  in  ex- 
siccationis periodo,  ergo  circa  nonum  diem  pe- 
reunt.— Morbillos,  post  introductam  variolae  vac- 
cinae insitionem  gravius  saevire  , quod  Robert 
et  W ais  defendere  voluerunt , falsum  est. 

630.  Signis  melioris  augurii  adnumerantur : 
febris  post  eruptionem  mitior,  cutis  in  transpira- 
tionem  aequabilem  prona , tussis  rara  cum  sputis 
coctis  et  facile  ejiciendis,  respiratio  libera 5 alvus 
in  principio  subreclusa , ad  finem  morbi  moderate 
fluens  5 urinae  hypostaticae  5 desquamatio  rato 
tempore  succedens.  Cum  tamen,  benignissimus  pri- 
mis temporibus,  morbus  improvisam  saepe,  dum 
adolescit,  contrahere  possit  malignitatem,  prog- 
nosis semper  maxima  circumspectione  instituenda. 

631*  Quemadmodum  morbilli  anomali,  com- 
plicati et  maligni  exitialia  parant  posthuma,  quae 
vix  non  majori,  quam  ipse  morbus  terrent  metu, 
ita  ex  adverso  morbilli  benigni  quandoque  inve- 
terata mala  dissipant,  ac  priori  laetiorem  salutem 
adducunt,  quo  in  casu  omni  jure  depuratorii 
dici  possunt.  Pervicacissimum  arthrocacem  anti- 
brachii,  a variolarum  metastasi  relictam,  ac  per 
triennium  efficacissimis  remediis  renitentem  , ab- 
soluto morbillorum,  improvise  subortorum,  cyclo 
radicitus  persanatam  fuisse,  comperimus. 

RATIO  MEDENDI. 

032-  Morbilli  simplices,  benigni  ac  regulariter 

decurrentes  eandem,  quam  febris  catarrhosa  le- 
vior, et  exanthemata  acuta  in  genere  medelam 
expectant.  — Omnis  medentis  scopus  eo  dirigatur, 
oportet : l)  ut  virium  vitalium  justum  conservetur 
moderamen  3 2)  ut  symptomata  molesta  leniantur  3 
3)  ut  salutares  conatus  critici  suffulciantur , meta- 
stasium tentationes  irritae  reddantur  3 5)  ut  post- 
huma, si  quae  remanserint,  dissipentur. 

633.  Moderatam  virium  vitalium  exorbitandam, 
pro  fausta  crisi  absolute  necessariam,  sustentare, 
vel  etiam  excedentem  tantillum  incitationem  vita- 
lem compescere  valebunt  remedia  antiphlogistica 
leniora,  regimen  vitae  analogum,  et  sollicita  ob- 
stinentia  a stimulis  cujusvis  generis.  Conveniunt 
igitur  potiones  refrigerantes , emollientes , ecco- 
proticae,  ac  leniter  diapnoicae,  uti  decocta  ce- 
realium, rad.  altheae,  flor,  verbasci  cum  oxymelle, 
nitro,  pulpa  tamarindorum , salibus  mitioribus, 
roob  Sambuci  etc.  Acida , quatenus  tussim  exa- 
cerbant, satius  vitanda.  — Frigus  in  variolis  adeo 
beneficum,  in  morbillis  aeque  obest,  ac  nimius 
calor  3 hypocaustum  tepefactum  atque  lectulus  le- 
viter coopertus,  noxiis  tempestatis  injuriis  arcendis, 
sufficiunt  3 pro  victu  inserviant  jura  carnium  te- 
nuia et  fructus  horaei  cocti  aut  tosti.  Sub  mitio- 
ris morbi  adspectu  haqcce  diaetetica  sola  omnem 
curationis  paginam  absolvunt. 

634*  Inter  morbillorum  fidos  comites  molestis- 
sima esse  solet  tussis,  potionibus,  quae  muci- 
lagine  scatent,  tepide  sorbillatis,  linctibus  de- 

rnulcentibus,  rotulis  et  morsulis  bechicis,  vel  va- 
poribus emollientibus  complacanda.  Si  ad  spasti- 
cam indolem  inclinaret  tussis,  per  vices  cum  im- 
petu et  suffocationis  metu  recurrens,  paucisque 
sputis  stipata,  leve  narcoticum  cum  prioribus  unire 
licebit,  quem  in  finem  emulsiones  ex  seminibus 
papaveris  albi  et  gummi  arabico,  addito  granulo 
extracti  hyoscyami  porriguntur.  Rebellis  casus  an- 
togonisticam  in  cute  irritationem,  sinapismorum 
vel  cantharidum  ope  praestandam,  deposcit. 

635.  Si  oculi  lucem  diurnam  adversantur,  pru- 
riunt, laerymas  continuo  fundunt,  dolent  ac  no- 
tabiliter rubent,  serico  viridi  propenso  sunt  ve- 
landi, infuso  malvae,  decocto  althaeae,  vel  muci- 
lagine  gummi  arabici,  aqua  rosarum  soluta,  saepius 
de  die  eluendi,  simulque  conclave  obscurandum. 
Collyria  irritantia  et  adstringentia  inflammationem 
augent , indeque  nocent. 

63(5-  Cum  sudores  et  alvi  fluxus  communissi- 
mas sistant  evacuationes  criticas,  eos  remediis  le- 
niter diaphoreticis  et  eccoproticis  caute  promo- 
vere licebit,  dummodo  absoluto  morbi  cyclo  sep- 
tenario cum  aliqua  remissione  in  conspectum  ve- 
niant. Sivero  fluxus  alvi,  quod  haud  raro  contin- 
git, nimis  largus  est,  viriumque  jacturam  mina- 
tur, a limine  statim  medicamentis  idoneis,  mu- 
cilaginosis,  amaricantibus,  adstringentibus , ip- 
sove  opio  constipari  debet. 

(j3  7.  Morbi  po  s t hu  m i,  qui  exquisitissimis 
etiam  praesidiis  averti  nequibant,  opportuno  sal- 

tem  consilio  erunt  curandi.  Frequentissimae  ac 
summe  insidiosae  sunt  spirandi  difficulta- 
tes variae,  quae  circa  desquamationis  epocham 
denuo  ingravescunt,  atque  mox  ingenium  inflam- 
matorium patefaciunt,  cunctis  signis  peripneumo- 
niae  et  febris  vehementioris  comitatae , mox  per 
accessus,  tussi  convulsivae,  vel  asthmati  similli- 
mos invadunt , ac  nullum  de  indole  spastica,  sive 
nervosa  dubium  relinquunt.  In  primo  casu  venae- 
sectiones,  infantibus  hirudines  ad  pectus,  vesi- 
cantia,  digitalis,  hisque  praemissis  expectorantia, 
levi  stimulo  acri  praedita,  uti  Kermes  minerale, 
ra^ix  polygalae  senegae , gummi  ammoniacum, 
interpolatis  mucilaginosis , porrigenda  erunt,  eo 
quidem  scopo , ut  pituita  tenax,  aeriferis  viis  in- 
haerens, resolvatur,  ejusque  ejectio  facilior  redda- 
tur. — In  altero  autem  casu  antispastica  potentiora, 
hyoscyamus,  phellandrium  aquaticum,  mercurius 
dulcis  camphora  et  opio  nuptus,  a practicis  merito 
laudantur.  Emeticorum  usus,  a nonnullis  commen- 
datus, maxima  eget  circumspectione.  Superstes 
aphonia,  cujus  causam  quandoque  transudatio 
lymphae  plasticae  in  organo  vocis  largitur,  se- 
cundum eadem  praecepta  tractanda  erit,  mercu- 
rialium  in  primis  et  vaporum  emollientium  vires 
resolventes  implorando. 

633.  Chronica  in  oculis  congestio 
cum  lucis  intolerantia  stipticis  leniter  collyriis, 
quae  vitriolum  album  , saccharum  saturni,  vel  Di- 
vinum lapidem  cum  paucis  laudani  liquidi  guttulis 

recipiunt.  Corneae  obscu  r at  io  solutione  ad- 
modum diluta  hydrargyri  sublimati  corrosivi,  vel 
unguento  ophthalmico  haud  raro  emendatur. 

639*  Diarrhoea  profusa,  quae  vires  non 
solum  exhaurit,  sed  etiam  debitae  chylopoesi  et 
nutritioni  obest,  tonicis  adstringentibus , aroma- 
ticis et  opiatis  eget , nisi  tormina  ventris  cum  tac- 
tus impatientia  atque  febri  symptomatica  latentis 
phlogoseos  metum  incutiant,  quo  in  casu  muci- 
laginosa,  parcis  laudani  dosibus  nupta,  tentari  de- 
bebunt, interne  non  minus,  quam  externe,  cly- 
sterum forma  adhibita.  Nonnulli  lactis  usum  cunc- 
tis reliquis  anteponunt  praesidiis. 

640.  In  morbillis  anomalis  et  complicatis  cha- 
racter febris  atque  complicationis  natura  omnem 
dirigit  medendi  rationem.  Morbillis  inflammatoriis 
remedia  antiphlogistica  potentiora  suppetias  fe- 
runt, quae  inter  venaesectio  tanto  utilior  evadit, 
si  notabilis  simul  in  pulmonibus  turgor  viguerit. 
In  infantibus  hirudines,  pectori,  vel  si  caput  san- 
guine obruitur , retro  aures  adplicitae,  venaesec- 
tionis  vices  agere  possunt.  — Morbilli  saburris 
complicati  evacuationem  jubent > emeticis  vel  pur- 
gantibus praestandam,  prouti  vel  sursum,  vel 
deorsum  turgent  sordes.  Qui,  tali  methodo  curandi 
eruptionem  exanthematis  praepediri  posse,  me- 
tuunt, hos  firmae  experientiae  Rosensteinii, 
Stollii  etTissoti,  contrarium  evincentes,  con- 
solentur. — Morbilli  maligni,  charactere  nervoso, 
aut  septico  inquinati,  remediis  cardiacis,  stimulan- 

tibus  diffusibilibus , tonicis  et  antisepticis  oppug- 
nentur, gradui  debilitatis  et  imminentis  liquatio- 
nis septicae  rite  adcommodatis.  Specialiores  re- 
gulae therapeuticae  in  capite  de  febribus  nervosis 
et  putridis  prolixius  adsignabuntur. 

641.  Ut  morbillis,  in  quibus  exanthema  dere- 
pente repressum  periculosas  organorum  nobilium 
suscitat  labes,  rite  medeamur,  omnium  primo  ad- 
tendendum  est,  quaenam  fuerit  metachoreseos 
causa  5 nisi  haec  tollatur,  omnis  cura  infructuosa 
manebit.  Quot  autem  exstant  noxiae  id  efficere 
valentes , tot  etiam  speciales  medendi  rationes  in- 
vocari debebunt,  jam  alibi  adnotatae  (§.  155 — 1 5(j). 
Sponte  intelligetur  inde  crassus  et  facile  damno- 
sus error  eorum  , qui  omnem  exanthematis  retro- 
cessionem virium  lapsui  adscribentes,  in  solis  sti- 
mulantibus et  alexipharmacis  sacram  salutis  an- 
choram  invenire  sibi  videntur. 

PROPHYLAXIS. 

Biichner,  Diss.  de  nonnullis  ad  morbillorum  insitionem 
spectantibus.  Hal.  1766. 

642-  Quamvis  morbilli  generatim  malum  offe- 
rant mortalibus  minus  fatale,  quam  variolae  5 ne- 
gari tamen  nequit,  et  illos  interdum  haud  contem- 
nendas struere  insidias , imprimis  dum  epidemice 
debacchantur.  Iisdem  timoris  principiis  inducti, 
ac  felicibus  variolarum  insititiarum  exemplis  innixi 
medici,  morbillorum  insitionem  eum 
duntaxat  in  finem  proposuerunt,  ut  morbi  saevi- 
ties mitigaretur.  ' 

643.  FranciscusHome,  Medicus Edinbur- 
gensis,  primus  morbillos  inserendi  opus  commen- 
davit, quod  revera  A.  1757  in  duodecim  tentavit 
individuis.  Sanguinem  nimirum  ex  cutis,  uberrimis 
et  confluentibus  morbillis  obsessae, vulnusculo  gos- 
sypii ope  suscepit,  et  brachio  leviter  laeso  com- 
misit. Sexto  plerumque  die  febriculam  quandam, 
lacrymationem  et  sternutamenta  subsequi , om- 
nemque  morbum  absque  tussi,  aliove  iniquo  sym- 
ptomate praeterlabi  expertus  est  (1).  Ad  eundem 
finem  Alexander  Monro  morbillorum  semet 
desquamantium  furfures  adhibuit,  quibus  exan- 
thema propagavit,  parique  tempore  conjecturam 
concepit,  insitionem  etiam  salivae  et  lacrymarum 
ope  perfici  posse  (2). — Nullatenus  tamen  haecce 
arridet  praxis  > utut  ab  auctoribus  dignissimis, 
R.  A.  Yogelio,  Burserio  et  nuperrime  a L o- 
catellio  (3)  commendata,  a plerisque  hodierni 
aevi  practicis  oblivioni  tradita  $ si  enim  de  benigna 
agitur  epidemiae  morbillosae  forma,  insitionis 
opus  superfluum  redditur , et  si  malignum  emicat 
luis  ingenium , satius  erit  progressus  mali  secu- 
rioribus inhiberi  mediis,  quae,  hygienes  publicae 
rationalibus  praeceptis  innixa , simul  seminium 
contagiosum  radicitus  exstirpare  valebunt,  quod 
ab  insitione  nunquam  erit  sperandum. 

(1)  Fr.  Home,  Medicat  facts  and  experiments.  Lond.  1755* 
p.  268. 

(2)  Monro,  devenis  lymphaticis  valvulosis.  Berol.1757. 

> P-  58. 

(3)  Loders  Bemcrkungcn  iiber  iirztliche  Verfassung  uiul 
Unlcrriclit  in  Italicn  wahrend  1811*  Leipz.  1812»  p.  35* 


ET  EXANTHEMATA  ACETA. 
5.  SCARLATINA. 


J.  Storch,  practiscber  und  theoretischer  Tractat  vomScliar- 
lachfieber.  Gotha  1742. 

W.  Withering,  Account  of  the  scarlatina- fewer  and  fore 
tliroat,  or  scarlatina  anginosa.  Lond.  1779- 
P 1 enciz,  vom  Scliarlachfieber.  In  Mohrenhei m’s  Bey- 
tragen.  B.  II.  Nr.  2. 

K r e i s i g , Abhandlung  iiber  das  Scharlachfieber.  Leipz.  1802. 
Stieglitz,  Yersuch  einer  Priifung  und  Verbesserung  der 
jetzt  gewohnlichen  Behandlung  des  Scharlachfiebers.  Han- 
nover  1807. 

Zsolnay,  Diss.  de  scarlatina.  Vienn.  1816* 

J.  Armstrong,  practical  illustrations  of  tlie  scarlat  -fewer. 
Lond.  1818. 

J.  Wendt,  das  Wesen , dieBedeutung  und  arztliche Behand- 
lung des  Scharlachs.  Breslau  181 9. 

Duftsclimid,  tractatus  de  scarlatina.  Lips.  1820. 

644.  Febrem  exanthematicam,  a contagio  spe- 
cifico oriundam  , cum  angina  faucium  inflammato- 
ria , cutis  ariditate,  maculis  ruberrimis,  late  ex- 
tensis , laevibus , forma  pannorum  amplorum  se- 
met  desquamantibus,  ac  particulari  nisu  in  hydro- 
pem practici  passim  barbaro  Scarlatinae  no- 
mine insigniunt,  quod  primus  adhibuisse  videtur 
Sydenhamus,  a colore  panni  coccineo  mu- 
tuatum. Plouquetio  porphyrisma  audit, 
a 7ropc5bup/<fco , purpureum  colorem  exhibeo  5 aliis 
febris  purpurata,  morbilli  igneij  Ger- 
manis Scharlach,  Scharlachfieber. 

ANTIQUITATES. 

645.  Discrepant  hucdum  auctorum  sententiae 
circa  prima  scarlatinae  initia,  quam  alii  priscis 

jam  Hygicae  ministris  notam,  alii  contra,  Spr  en- 
gelio  duce,  morbum  recentem  esse  defendunt. 
CJar.  M a 1 f a 1 1 i,  pestem  Atheniensem  a Thucy- 
dide descriptam  scarlatinam  malignam  fuisse,  opi- 
natur (i).  Alii,  Aegyptiorum  et  Syriorum  anginam 
pestilentialcm  pueros  et  puellas  adfligentem , cu- 
jus Aretaeus  Cappadox  (2)  seculo  secundo, 
atque  Actius  (3)  seculo  quinto  meminit , ejus- 
dem indolis  fuisse,  suspicabantur.  — Tertium  illud 
exanthematis  genus,  quod  Arabes  praeter  vario- 
lam et  morbillum  notarunt,  pro  rubeola  potius, 
quam  pro  scarlatina  agnoscunt  W erlhofius 
et  Sprengelius  (4).  E reliquis  medicinae  mo- 
numentis nulla  fere  subeunt  testimonia,  quae  huic 
aegritudini  adaptari  possunt. 

(1)  Hu  f e 1 a n d , Journal  der  pract.  Heilk.  B.  XII.  St.  3.  S.120. 

(2)  De  causis  et  signis  acutor.  et  diuturnorum  morborum. 

L.  I.  Cap.  9. 

(5)  Tetrabibl.  II.  Serm.  4.  Cap.  46. 

(4)  Spr  en  gei,  pragmat.  Gesch.  derMedicin.  V.  B.  S.  439* 
646-  Clariores  notitiae  seculo  decimo  sexto  in- 
veniuntur. Ingrassias,  Siculus,  A.  1552  macu- 
las describit  per  universum  corpus  plurimas,  mag- 
nas , ignitas , adinstar  multorum  scorsim  distinc- 
torum erysipelatum , absque  conspicuo  tumore, 
quas  Neapolitani  Rossaniam  nuncupant  (1). 
Schenkius  (1564)?  Coyttarus  (1578)?  at- 
que S m e ti  u s (1589)  analogas  observationes  col- 
legerunt. 

(1)  De  tumoribus  praeternatural.  Neapol.  1552*  Tom.I.  p.19/1. 

647.  Anginam  malignam,  quam  L u d o v i c u s 

Mercatus  ad  finem  seeuli  XVI.,  ac  serius  Mi- 
chael  de  Haerediain Hispania  observarunt, 
indeque  super  Siciliam , et  Italiam  diffusam  retu- 
lerunt Sgambatus  et  Bartholinus  alienum 
a Scarlatina  morbum  fuisse,  contra  Reussii(i) 
judicium  opinamur. 

(1)  Ii  e u s s,  Wesender  Exantheme.  3.Th.Niirnb.  1818.  §.  451. 

648-  Qui  scarlatinam  primus  clarissime  depin- 
xit, fuit  Daniel  Sennertus  A.  lfjlQ  (i).  Post 
illum  Winkler  Bregentiis  1642,  paulo  serius 
Welsch  Lipsiae  atqueSchulze  1664  in  Po- 
lonia  grassantem  conspexerunt  scarlatinam , sub 
nomine  purpurae  malignae  tunc  notam.  S y d e n- 
ham  epidemias Londinenses  ab  anno  1667 — 1 675 
referens , scarlatinam  morbum  intercurrentem  di- 
cit, eamque  alio  in  loco  exacte  describit.  Mon- 
tanus de  febre  scarlatina,  Annis  1 672  et  1686 
Londini  divulgata,  mentionem  injicit,  eam  vero  a 
morbillis  solo  efflorescendae  modo  distare  putat. 

(1)  Sennerti  Medicina  practica.  Vitet».  l654*  T.II.  de  fe- 
bribus. Cap.  XII. 

649.  Saeculo  decimo  octavo  morbus  indies  fre- 
quentior,  ac  saepe  saepius  funestae  epidemiae  do- 
minium adsumens,  medicorum  adtentionem  merito 
excitavit.  Praecipua  quadam  mentione  digna  sunt 
exempla  scarlatinae  epidemicae,  quae  Storch, 
primus  de  hoc  morbi  genere  monographus,  Ise- 
nacii  A.  1717  — 1743?  Stork  Vindobonae  1757, 
— DeHaen  in  eadem  Metropoli  1770, — Bic- 
ker  Rotterodami  1778  , — Grant  1779  Lon- 

dini , — Sachsein  Ducatu  Megalopolitano  1 7Q5, 
— Kre  y sig  Wittenbergae  1801,  — atque  Reuss 
Schafnaburgi  1812  observarunt , et  quae  in  claris- 
simorum horum  virorum  operibus  notata  inve- 
niuntur. — Nostris  temporibus  morbus  fere  nun- 
quam deest,  sed  in  variis  Europae  regionibus  va- 
rio saevit  vigore , modo  sporadicus  per  intervalla 
recurrit,  modo  populariter  grassatur,  magnamque 
saepe  generi  humano  adfert  caedem. 

Zsolnay,  Diss.  de  scarlatina.  Viennae  1816.  p.  10 — 18. 

HYPOTYPOSIS, 

a)  SCARLATINAE  DECURSUS  REGULARIS. 

650*  Stadium  irritationis.  Febris  scar- 
latina prodromis  et  phaenomenis  solitis  ingreditur, 
quae  Febribus  contagiosis  universim  propria  esse 
consuescunt.  Aegroti  -de  capitis  dolore  gravativo 
ac  temulentia  conqueruntur,  cibos  fastidiunt, 
horripilationes  vagas,  vel  conquassantes  horrores 
patiuntur,  quibus  mox  aestus  insignis  et  urens 
cum  cephalalgiae  augmento  , siti  clamosa,  tur- 
gore  universali  ac  pulsibus  duris , plenis  et  valde 
acceleratis  succedunt.  Oris  cavea,  lingua  et  fau- 
ces arent,  praevio  tensionis  ardorisque  sensu  in- 
turgescunt et  intensum  ruborem  contrahunt,  unde 
variae  deglutiendi  et  sermocinandi  difficultates. 
Oculi  magis  rubent,  lucem  recusant,  ac  saepe  il- 
lacrymantur  5 narium  oppilatio  molesta  sanguinis 
cursu  spontaneo  interdum  pro  momento  lenitur  5 
neque  deest  raucedo  et  tussicula,  quae  tamen  mi- 

nus  urgent,  quam  in  morbillis.  Graviori  in  casu 
capitis  dolores  immanes,  anxietas,  inquietudo, 
desipientia  levis,  nervorum  distensiones,  dys- 
pnoea, nausea,  vel  vomitu^adparent. — Yersus 
noctem  omnia  symptomata  ingravescunt,  ac  totum 
corpus  tanto  fervet  aestu,  ut  saepe  105,  imo  112 
adtingat  scalae  Fahrenlieitianae  gradus.  — Per- 
spiratio  aegrorum  adeo  specificum  spargit  odorem, 
ut  ex  eo  solo  saepe  ad  instantis  exanthematis  na- 
turam concludere  liceat.  Quod  vero  hujus  odoris 
similitudinem  adtinet,  hunc  H e i m i u s acutissimus 
cum  effluviis,  qualia  pergulae  macellariorum,  qui 
haleces,  muria  conditos,  vel  caseos  fracescentes 
vendunt , sive  etiam  qualia  ferarum  carnivorarum 
(v.  g.  leonum,  tigridum)  stabula  e longinquo  dissi- 
pant, conspirare  dicit. 

651.  Stadium  eruptionis.  Quandoque 
jam  ad  finem  primi  nycthemeri , alias  die  secunda 
vel  tertia,  ergo  ordine  minus  constanti,  quam  in 
variolis  et  morbillis,  exanthematis  contingit  erup- 
tio, cum  manifesto  phaenomenorum,  prius  recen- 
sitorum incremento , nisi  benignissimam  excipia- 
mus scarlatinae  formam.  Efflorescunt  videlicet 
omnium  primo  in  facie,  collo,  pectore  et  dorso, 
demum  in  abdomine,  bracchiis  et  cruribus,  quan- 
doque in  cunctis  simul  partibus  maculae  rubrae, 
laeves,  deformes,  caput  aciculae,  vel  lentem 
magnitudine  aequantes,  quae,  sensim  inter  se  con- 
fluentes, omnem  fere  cutis  superficiem  rubore  nunc 
aequali,  nunc  inaequali  et  variegato,  plerumque 

tamen  saturo,  panni  coccinei  instar,  suffundunt 
adeo,  ut  intra  48  horas  totum  corpus  quasi  igni- 
tum adpareat,  acsi  universali  erysipelate  labora- 
ret, facie,  manibus  et  pedibus  quandoque  tumi- 
dulis. — Inflammatio  faucium  interim  summam  ad- 
tingit  violentiam  5 velum  pendulum  et  tonsillae 
intense  rubent  ac  intumescunt  saepe  ita,  ut  fre- 
tum pharyngeum  omnino  occludant,  deglutitio- 
nem summe  dolorosam  reddant,  vel  et  impediant, 
ipsique  respirationi  obicem  ponant,  suffocationis 
periculum  minitantes.  Lingua  ruberrima  et  turgida 
dolet,  ob  siccitatem  facile  finditur,  sanguinemque 
plorat  5 alias  sordibus  tecta  albescit  in  causa  con- 
tinuae secretionis  muci  viscidioris  in  fruminis  am- 
bitu , ergo  quin  semper  infallibile  largiatur  com- 
plicationis gastricae  signum.  Alvus  frequentius 
adstricta,  quam  soluta  esse  solet.  Cutis  sicca,  tam- 
quam e prunis  subjectis  ardet.  Arteriarum  pulsus 
duri  sunt  et  accelerati.  Sub  graviori  rerum  statu 
aegri  soporantur,  vel  leviter  desipiunt,  insigni 
cum  difficultate  animam  reciprocantes. 

(552.  Stadium  flore  sc  enti  a e.  Quatenus 
varium  est  tempus,  quod  scarlatina  in  eruptionis 
opere  consumit , — nunc  paucis  horis  perfecto, 
nunc  per  biduum  protracto,  — definiti  inter  se- 
cundum et  tertium  stadium  limites  adsignari  ne- 
queunt 5 modo  enim  jam  quarto,  modo  nonnisi 
sexto  a prima  invasione  die  exanthema  suae  per- 
fectionis culmen  adtingit. — Sub  consueto  morbi 
ingressu  per  tres,  quatuorve  dies  florescit,  iisdem, 

quae  antea  notavimus,  symptomatibus  vesperi  con- 
stanter increbescentibus  stipatum , donec  molimi- 
nibus criticis  fracta  aegritudo , rubore  per  totum 
ambitum  pallescente,  decrementi  subeat  perio- 
dum. Praeter  tensionem  et  ardorem  in  cute,  in- 
terdum acerbi  articulorum  dolores  emicant,  om- 
nem motum  arcentes  ac  veram  arthritidem  simu- 
lantes. Specificus  ille  odor,  quem  aegrorum  ma- 
teries perspirabilis  statim  ab  ineunte  morbo  spai> 
git,  durante  hocce  processus  exanthematico-con- 
tagiosi  fastigio  adeo  eminens  evadit , ut  a quovis 
rnedico  exercitato  indagari  possit. 

653-  Stadium  desquamationis.  Eodem 
ferme  ordine,  quo  exanthema  prorupit,  rubor  et 
phlogosis  cutis  erysipelacea  dissipatur , in  nonnul- 
lis septima,  in  aliis  nona  die,  cum  contempora- 
li febris  et  anginae  declinatione.  Praevia  pluri- 
mum exacerbatione  fortiori  (perturbatione  critica) 
madescunt  partes  caveae  oris  et  faucium,  copiosus 
noctu  erumpit  sudor , lotium  excernitur  turbidum 
cum  sedimento  albo  aut  roseo,  vel  et  lenis  sub- 
sequitur alvi  fluxus  5 ubi  viae  aeriferae  acriiis  ir- 
ritatae fuerunt,  sputa  succedunt  mucosa,  rauce- 
dinem et  tussim  lenientia.  Summa  cutis  pellicula 
corrugatur , ac  sub  levi  pruritu  in  pulverem  fari- 
naceum, aut  furfures  fatiscit,  vel  etiam,  ut  in 
manibus  pedibusque  contingit,  in  pannos  amplos, 
chirotecarum  instar  detrahendos,  desquamatur. 
Quo  uberius  exanthema  per  corpus  integrum  di- 
vulgatum est,  eo  ampliores  esse  solent  exhviae. 

Interdum  etiam  epithelium  tonsillarum  et  parietum 
oris,  forma  eschararum  vel  laciniarum  cinerescen- 
tium, per  os  ejicitur.  Rarioribus  tantum  in  casibus 
desquamatio  post  decimam  quartam  morbi  dissi- 
pati diem  incipit.  Cutis  tali  ratione  desquamata 
omnino  integra  adparet , nullasque  mutationes 
offert , nisi  summam  excipias  epidermidis  regene- 
ratae teneritudinem,  et  quae  inde  pendet,  sensi- 
bilitatem. 

b)  SCARLATINAE  DECURSUS  ANOMALUS. 

654*  Inter  cunctas  febrium  exanthematicarum 
species  scarlatina  summe  proteiformem  sistit  aegri- 
tudinem , quae  non  solum  in  decursu  innumeras 
ac  saepe  improvisas  subit  vicissitudines,  sed  etiam 
sub  laetissimo  rerum  adspectu  et  conspicuo  sym- 
ptomatum decremento  posthuma  parit  mala , quae 
non  minori,  quam  ipse  morbus  primarius  terrent 
periculo, 

655*  Scari  atina  inflamm  atoria.  Obse- 
cundante ingenio  epidemiae  brumalis,  scarlatina 
febris  libenter  characterem  inflammatorium  al- 
tioris  gradus  contrahit,  hu jusque  anomaliae  cau- 
sa a legitimo  decursu  longe  aberrat.  Praeter  ae- 
stum intensum , pulsus  plenissimos , duros , for- 
tes, vel  etiam  suppressos,  spiritus  breves,  or- 
gasmum  generalem  ac  sanguinis  educti  phlogisti- 
cam  crasin,  gravissimae  evolvuntur  diversorum 
organorum  passiones.  — Faucium  inflam- 
matio primo  jam,  alterove  die  tantam  subit 


ET  EXANTHEMATA  ACUTA.  379 

violentiam,  ut  deglutiendi  facultas  penitus  inter- 
cipiatur. Quandoque , licet  rarius , pulmones  et 
viscera  abdominalia  inflammantur,  suisque  sig- 
nis facile  dignoscuntur.  Ex  frequentissimis  vero 
ac  summe  periculosis  epigenomenis  est  encephaf 
litis,  quam  oculi  scintillantes,  turgidi,  caroti- 
dum vibratio  intenta,  inquietudo  summa,  deli- 
rium, vel  quod  crebrius  accidit,  sopor  profun- 
dus indicare  solent.  Exanthema  sub  tali  rerum 
statu  plerumque  jam  primo  erumpit  die , tolutim 
procedit,  ac  solito  intensius  rubet,  per  totum 
corpus  diflusum, 

656*  Scarlatina  gastrica.  Habet  febris 
scarlatina  cum  variolis  humanis  id  commune,  quod 
jam  ab  omni  initio  libenter  cum  laesis  primarum 
viarum  muneribus  incedat,  sordiumque  gastrica- 
rum signa  praebeat,  maxime  si  aestiva  favet  con- 
stitutio. Eminentem  vero  morbus  ad  systema  cho- 
lopoium  habere  videtur  adfinitatem , unde  sat 
crebro  biliosis  stipatur  symptomatibus,  sapore 
oris  amaro,  nausea,  vomitu,  dolore  immani  fron- 
tem terebrante,  praecordiorum  oppletione,  atque 
flavedine,  erysipelatoso  rubori  intermixta , e qui- 
bus diagnosis  absque  difficultate  eruitur.  Decur- 
sus febris  hoc  in  casu  plerumque  lentior,  et  ex- 
anthematis eruptio  magis  serotina  esse  solet. 

657.  Scarlatina  nervosa,  Inter  morbi 
decursum,  rarissime  primis  jam  diebus,  ex  impro- 
viso character  nervosus  irrepit , et  quidem  toties, 
quin  sufficiens  patescat  funestae  diadexis  causa, 

unde  vere  maligna  exsurgit  scarlatinae  forma, 
quae  plurimum  sub  encephali  simul  inflammati 
dominio  se  prodit,  interdum  tamen  citra  hanc  re- 
lationem e virium  imbecillitate  ac  totius  systema- 
tis nervosi  pessumdati  labe  proficiscitur.  — Ex- 
anthemate vix  erupto,  vel  adhuc  sub  cute,  ut 
ajunt,  latitante,  aegri  summa  vexantur  anxietate 
et  inquietudine  5 physiognomia  mutatur  $ oculi, 
splendore  amisso,  vitrei  fiunt  et  truces,  nasus 
et  partes  vicinae  pallescunt  5 collabuntur  vires  5 
succedunt  mentis  alienationes,  sopor,  tremores, 
tendinum  saltus,  quandoque  vomitus,  vel  alvi 
fluxus  sine  saburrae  indiciis  5 exanthema  sensim 
sensimque  pallescit , quibusdam  in  locis  disparet, 
in  aliis  denuo  redit,  fugacissimum  omnino  est, 
ac  a levissimis  causis  reprimitur  5 cutis  semper 
arida  mordaci  fecvet  aestu  5 arteriarum  pulsus  ac- 
celerati , debiles,  molles  et  inordinati  deleteriam 
confirmant  virium  vitalium  prostrationem.  Inter- 
dum febris  adeo  latet  et  decipit , ut , si  pulsuum 
micatus  tantum  adtenduntur,  aegri  non  febrici- 
tare videantur , quod  verae  malignitati  quasi  pro- 
prium est.  — Visum  quoque  fuit,  nares  obtura- 
tas post  aliquot  dies  laticem  purulentum,  tenacem, 
flavescentem , odoris  foetidissimi  destillare,  quod 
encephali  adfectionem  discrimine  plenam  largi- 
tur. — Eadem  proportione,  qua  nervosus  emi- 
cat status,  phaenomena  characteris  primitivi  in- 
flammatorio - catarrhalis  dissipantur , atque  mo- 
lestissima angina  haud  raro  ex  inopinato  cessat. 

658-  Scarlatina  septica,  priori  quoad 
maleficam  indolem  ne  hilum  inferior , e commu- 
nibus debilitatis , humorumque  pansorum  et  re- 
solutorum signis  ocius  seriusve , nunquam  tamen 
ineunte  statim  morbo  subortis  cognoscitur.  Exan- 
thematis rubor,  antea  intensus,  sensim  magis  ex 
violaceo  purpurascit  et  petechiis  simul  efflorenti- 
bus inscribitur.  Pathognomonicum  vero  capitalis 
hujus  anomaliae,  saepius  popularis,  quam  spora- 
dicae  signum  in  maxima  anginae  ferocia  exstat, 
quae  praecipiti  passu  in  gangraenam  vertitur.  — 
Plures  medici  anglici  scarlatinam  putridam  et 
anginam  gangraenosam  identicum  declararunt 
morbum,  cui  tamen  opinioni  merito  sese  opposuit 
Cullenius,  distinctos  morbos  esse  defendens $ 
datur  enim  angina  putrida,  seu  gangraenosa  abs- 
que scarlatina,  quae,  excepta  malignitate,  nulla 
de  hujus  indole  contagiosa  et  specifica  exanthema- 
tis forma  indicia  prodit. 

EXANTHEMATIS  ANOMALIAE  ET  VARIETATES. 

(559-  Quemadmodum  specimina  exstant  exan- 
thematis scarlatini  absque  angina,  a Cullenio, 
Bickero  et  Hoff manno  notata,  ita  ex  ad- 
verso anginam,  ab  eodem  fomite  contagioso  oriun- 
dam, sine  efflorescentia  minime  raram  esse,  prae- 
ter Rosensteinium,  Stollium,  Reilium 
et  P.  Frankium,  expertissimus  perhibet  Hei- 
mius. — Iii  ejusmodi  varietate  fauces  mitius  tan- 
tum inflammari  solent $ quandoque  exanthema  ob- 

solete  in  nonnullis  corporis  partibus  efflorescit  et 
ociter  jam  evanescit , quo  non  obstante  cuticula 
suetas  subit  crises  et  circa  finem  morbi  deglubi- 
tur. Ad  ancipitem  in  simili  casu  diagnosin  illu- 
strandam juvabit  genius  epidemicus,  contagium 
"admissum,  nondum  superata  aegritudo,  nec  non 
specificus  ille  perspirationis  odor,  quem  supra  re- 
tulimus. 

(5(jCb  Haud  raro  in  partibus,  scarlatino  rubore 
suffusis,  aspredo  quaedam  miliformis  conspicitur, 
quam  phlyctides  numerosae,  at  segregatae,  latice 
seroso,  lymphatico,  lacteo  - candicante,  vel  puri- 
formi  farctae  efformant;  miliaribus  perquam  si- 
miles, seminum  papaveris  molem  aequantes,  et 
vario  tempore , plerumque  statim  una  cum  rubore, 
vel  serius  inter  tertium  et  septimum  diem  erum- 
pentes. Hancce  formam  auctores , Petro  Fran* 
kio  praeeunte,  scarlatinam  miliformem 
vocant,  quae,  excepta  sola  exanthematis  varietate, 
plerumque  eundem  ac  morbus  regularis  tenet  de- 
cursum , neque  malum  quoddam  portendit  omen. 

fjfjl*  Rarissimam  vero  formam,  a Cei.  Reus- 
sio  et  Raimanno  obiter  notatam,  praebet 
scarlatina  pemphigodes,  cujus  binos  ca- 
sus in  Clinico  Ticinensi  tractandos  habuimus.  Se- 
cunda post  eruptionem  ruboris  punicei,  saturrimi, 
universalis  die  in  pluribus  extremitatum  locis  bul- 
lae emicuerunt  latice  seroso  flavicante  refertae, 
molem  nucis  avellanae  excedentes,  ac  iliis,  quas 
emplastrum  vesicatorium  excitare  solet,  simillimae. 

Dehiscente  cuticula  et  effuso  liquore,  excoriata 
remansit  plaga , per  plures  dies  puriformem  ct 
graveolentem  profundens  materiem,  donec,  fracto 
morbi  vigore,  cicatrice  obduceretur.  Febris  comes, 
ardenti  aestu  stipata,  manifestum  obtulit  ad  liqua- 
tionem nisum,  scorbuti  acuti  exhibens  specimen. 

SUBSTRATUM  MORBI. 

(562.  Sedem  phlogoseos,  quam  scarlatinae  con- 
tagium suscitat,  inprimis  derma  et  membranae 
mucosae  largiuntur.  In  dermate  reactioni  morbo- 
sae succumbere  videtur  sphaera  arteriosa  reticuli 
capillaris  , quod  supremum  corii  stratum  sistit. 
Sententia  de  adfecto  corpore  Malpighiano,  quam 
Marcus  tuetur,  nobis  vel  ex  eo  non  arridet, 
quod  processus  phlogisticus  scarlatinae  sub  eadem 
forma  etiam  mucosas  una  adgreditur  tunicas,  re- 
ticulo Malpighiano  destitutas.  Inter  membranas, 
muculento  humori  secernendo  dicatas,  illam,  quae 
parietes  oris,  linguam  et  fauces  obducit,  sub  de- 
cursu morbi  eminenter  adfici,  e nosographia  col- 
ligitur. 

663.  Insignem  vero,  et  quasi  innatam,  febris 
scarlatinae  miasma  ad  membranas  serosas  et  in 
primis  ad  membranam  arachnoideam  encephali  ha- 
bet proclivitatem , ita  quidem , ut  non  solum  ex- 
anthemate derepente  represso  vicariae  in  cerebro 
libentissime  subnascantur  reactiones,  verum  etiam 
illo  laetissime  florente  manifesta  evolvantur  con- 
gestionis cephalicae,  aut  verae  encephalitidis  in- 

dicia.  Quod  autem  arachnoidea,  et  non  alia  pa- 
tiatur meninx,  effusiones  serosae  in  peremptorum 
cadaveribus  conspicuae  evincunt.  — Hydrops  de- 
nique cavorum  vel  textus  cellulosi,  ceu  commu- 
nissimum scarlatinae  consectarium , nec  non  ar- 
thriticae adfectiones,  sub  ejus  decursu  haud  infre- 
quentes, peculiarem  illam  contagiosi  fomitis,  sum- 
me volatilis,  cum  systemate  membranarum  exha- 
lantium familiaritatem  extra  omne  dubium  ponunt. 

DIAGNOSIS  ET  DIFFERENTIA  ULTIMA. 

664*  Palmarium  febris  scarlatinae  criterion 
constituit  specifica  exanthematis  forma, 
unde  etiam  morbus  nomen  sortitus  est  5 quippe 
maculae  in  principio  roseo , serius  puniceo  (scar- 
latino)  colore  rubentes,  leves  omnino,  nec  in  cute 
elatae,  per  amplas  partes  diffusae  ac  inter  se  con- 
fluentes, ita  ut  integrum  fere  corpus  rubore  igneo, 
veluti  erysipelate  obsessum  foret,  digitus  enim 
impressus  exanthematis  colorem  delet,  et  maculam 
albam  relinquit , quae  tamen  digito  remoto  con- 
festim  centrum  versus  pristinum  accipit  colorem. 
— Quum  vero  exanthema  toties  inordinate  pro- 
rumpit, obsolete  floreat,  miliaribus,  pustulis  aut 
bullis  majoribus  inscribatur,  imo  interdum  prorsus 
deficiat,  ei  soli  nunquam  fidendum  est,  ubi  de 
diagnoseos  opere,  rite  instituendo,  agitur. 

(j(55.  Alterum  signum  scarlatinae  proprium  est 
angina  faucium  inflammatoria,  ac  in- 
tensus rubor,  qui  linguam  partesque  contiguas 

tingit. — Ultimo  denique  odor  specificos., 
quem  aegri  jam  ab  ineunte  spirant  morbo,  essen- 
tiale constituit  morbi  adtributum.  In  casu  ancipiti 
etiam  ad  peculiarem  cutis  aridae  conditionem, 
cum  illa  charta  facile  comparandam , quam  vulgo 
pergamenam  compellant , ad  calorem  uren- 
tem, ad  improvisam  encephali  passionem,  quae, 
in  primis  exanthemate  evanescente,  vel  misere 
florente,  sub  forma  cephalaeae  dirissimae,  delirii, 
vel  soporis  evolvitur,  nec  non  ad  morbi  origi- 
nem e contagio , ac  ad  contemporale  epidemiae 
scarlatinosae  dominium  adtendendum  erit,  et  qui- 
dem tanto  magis,  quoniam  diagnosis  febris  scar- 
latinae universim  ob  decursus  symptomatum  que 
fallaciam  et  ambiguitatem,  ac  ob  varias,  quas 
subit  vicissitudines,  maximis  implicita  est  difficul- 
tatibus. 

666-  Computatis  hisce  characteribus , atque 
adjunctis  simul  particulari  modo  desquamationis, 
nisuque  eminenti  in  malignitatem  et  hydropem, 
ultima  patebit  scarlatinae  a morbis  adfinibus  dif- 
ferentia, quos  inter  erysipelas,  morbilli,  rubeola, 
urticaria,  et  eczema  rubrum,  ab  imperitioribus 
fors  cum  illa  confundendi , referri  debent. 

CAUSAE  ET  NOSOGENIA. 

667-  Nulla  quidem  exstat  aetas,  quae  scar- 
latinae evolutionem  protinus  excludat  5 caeteris 
tamen  paribus  infantes  tenerrimi  et  senes  mino- 
rem ostendunt  proclivitatem,  quam  pueri  et  ado- 

iy.  Bb 


386 


FEBRES  EXANTHEMATICAE 


lescentes.  Receptivitas  ad  novum  contagii  ingres- 
sum morbo  semel  exantlato  in  eodem  corpore  elui- 
tur, unde  homines  vel  per  totam  vitam  contagio, 
quamvis  semet  exponant,  fortiter  resistunt,  vel 
saltem  alterum  morbi  casum  multo  benigniorem 
subeunt.  Minus  tamen  rara  sunt  exempla  homi- 
num scarlatina  bis  aut  pluries  perpessorum,  quam 
illa  variolarum  vel  morbillorum  bis  redeuntium, 
testibus  Bickero  et  Keumanno.  — Unicum 
illud  exemplum  ambiguum,  quod  Heimius  re- 
tulit de  catulo,  qui  cum  aegroto,  scarlatina 
laborante,  sub  iisdem  stragulis  consortium  fece- 
rat, postea  cuticulam  in  furfures  desquamantem 
exuit,  nobis  nondum  persuadet,  contagium  scar- 
latinae etiam  ad  bruta  transire  posse. 

6(i8-  Quod  ad  procatarcticas  scarlatinae  causas 
morbique  essentiam  adtinet,  insignis  apud  aucto- 
res invenitur  opinionum  discrepentia , hypo the- 
siumque farrago,  quarum  potiores  duntaxat  bre- 
viter adsignasse  juvabit , ut  ingenii  humani  ferti- 
litas et  promptitudo,  eandem  rem  e principiis 
summe  heterogeneis  ad  libitum  explicandi  pa- 
tescat.— Sydenhamus  e levi  illa  sanguinis 
effervescentia , quam  aestatis  calor  concitat,  atque 
Mortonus  ab  aeris  circumflui  injuriis,  vel  a frE 
gore  poris  admisso , vel  a miasmate  ^.ontagioso 
oriri  credit.  — Plenciz  potentiam  quandain 
animatam  supponit,  quae  pari  fere  modo , ut  se- 
minia animalium  et  vegetabilium  propagatur  et 
multiplicatur.  Haecce  hypothetica  opinio  displi- 

cuit  P f 1 u g i o (t) , qui  solam  transpirationem  tur- 
batam, ac  variis  circumstantiis  modificatam  cri- 
minatur. Hacken  (2)  scarlatinam  a sordibus  pri- 
marum viarum  , praesertim  biliosis  oriri  contendit, 
quae  opinio  parum  deflectit  ab  illa  Gorteri  et 
St  olli  i. — Prodigiosam,  ast  merito  irridendam, 
hypothesin  nuper  proposuit  Reich  (3),  qui  con- 
tagio producendae  scarlatinae  facultatem  omnino 
denegat,  et  cuticulae  in  furfures  desquamantis 
generationem  novam  exanthematis  causam  pro- 
ximam declarat,  illamque  cum  pellis  animalium 
annua  infirmatione  et  exuviis,  quae  in  pluribus 
animalium  familiis,  crinibus,  plumis,  vel  testis 
abjectis,  ex  natura  rato  tempore  fiunt,  comparat. 
Prorsus  similem  opinionem  tuetur  Chr.  P f e u f- 
fer,  corpus  papillare  cutis  mali  sedem  decla- 
rans (4). 

(1)  Plenciz,  vom  ScliarI aclifieber.  Uebers.  von  Pflug. 

Kopcnhag.  und  Leipz.  1778. 

(2)  Hacken,  Diss.  de  febre  scarlatina.  Goett.  1781. 

(3)  Reich,  neue  Aufschliisse  uber  die  Natur  und  Heilung 
des  Scharlachfiebers.  Hallel810. 

(4)  Chr.  ^Pfeuffer,  der  Scharlach,  sein  Wesen  und  seine 
Beliandlung.  Barab.  nnd  Wiirzb.  181Q. 

669-  Yalentiores  medici  unanimo  defendunt 
consensu,  unicam  scarlatinae  causam  contagium 
sui  generis  esse,  quod  specifico  processu  mor- 
boso in  organismi  penetralibus  generatum , per- 
que  corporis  ambitum  extricatum  analogam  in  ho- 
minibus dispositis  concitat  aegritudinem. — Vehi- 
culum principii  contagiosi  largitur  mucus  in  fau- 

cibus  ac  viis  aerem  ducentibus  separatus , ipsaque 
materies  perspirabilis , quae  per  ea  loca  non  mi- 
nus, quam  per  totam  cutis  peripheriam  in  auras 
diffunditur  5 unde  contagium  scarlatinae  inter  vo- 
latilia pertinet,  per  atmosphaerara  inquinatam 
aeque,  ac  per  contactum  immediatum  propaganda. 
Longiori  tempore  hocce  virus  facultatem  suam 
contagiosam  retinere  posse,  dummodo  aeris  atmo- 
sphaerici  arceatur  influxus,  pie  defunctus  parens 
luculentissima  demonstravit  experientia  (1). 

(l)  Val.  Hildenbrand,  uber  den  ansteckenden  Typlitis. 

Wien  1815*  S.  118. 

670.  Suscipitur  fomes  virulentus  scarlatinae 
per  communia  morborum  contagiosorum  atria,  in 
organismo  patentia,  in  primis  per  vias  aeriferas, 
unde  periculosius  est,  contaminatam  aegrorum 
atmosphaeram  halitumque  inspirare,  quam  eorum 
corpus  contrectare.  Inter  cuncta  contagia  fuga- 
cissimum est , et  insigni  velocitate  ex  his  ad  alias 
transilit  partes.  Praeter  quod  super  totam  cutem 
ac  praecipuas  systematis  mucosi  partes  morbosos 
concitat  tumultus,  etiam  internas  adgreditur  su- 
perficies exhalantes}  imo  neque  nobilissimis  par- 
cit vitae  instrumentis,  encephalo  nimirum  et  ner- 
vis, quo  deflexu  mortem  libenter  machinatur.  Sunt 
autem  ultimo  in  casu  systematis  nervosi  velamenta 
membranacea,  arachnoidea  et  nevrilema,  quae 
intus  furentis  scarlatinae  poenas  luunt. 

671.  In  determinanda  contagii  hujus  natura 
et  prima  origine  pariter  discrepant  medicorum 

sententiae.  — Placuit  quibusdam  illud  varieta- 
tem acrimoniae  scrofulosae , vel  catarrhalis  de- 
clarare. Sennertus  et  Mortonus  meram 
morbillorum  modificationem  habuit.  Navi  er  luis 
bovillae  ad  homines  translatae  progeniem  esse 
ereditit.  Alii  scarlatinam  morbum  in  principio  exo- 
ticum, ex  Aethiopia,  communi  illo  contagiorum 
seminario,  nobis  advectum,  alii  contra,  quibus- 
cum  et  nostra  collimat  conjectura,  indigenam  luem 
esse  arbitrantur , quae  sub  dato  circumstantiarum 
nondum  cognitarum  concursu  primitus  evolvitur. 

672-  Qui  epidemias  febrium  catarrhalium,  in 
primis  vernales  et  adversis  avibus  decurrentes,  pau- 
lo curatius  observat,  quosdam  aegros,  et  quidem 
maxime  illos,  in  quibus  pertinaciter  aret  cutis, 
gravius  decumbere  atque  nunc  symptomata  typho- 
sa , nunc  fugaces  in  cute  rubores  cum  encephali 
passione  insueta  offerre  videbit.  Ejusmodi  febres 
cafarrhales  anomalas  et  graves  haud  raro  virulen- 
tum extricare  fomitem , sanis  omnimode  infestum, 
cuivis  practico  notum  est.  Hocce  jam  contagium 
catarrhosum  per  specificum  vegetationis  animalis 
aiteratae  processum  nunc  in  typhosum,  nunc  in 
scarlatinosum  degenerare  videtur  5 toties  enim  in 
individuis,  nullum  cum  scarlatina  infectis  commer- 
cium habentibus,  atque  in  locis,  in  quibus  a men- 
sibus , imo  annis  nullum  existit  scarlatinae  vesti- 
gium, morbus  ex  inopinato  emicat. 

673.  i tmosphaerae  constitutioni  maximam 
esse  in  febrium  scarlatinarum  natura  mutanda, 

ac  in  ipso  contagio  exacuendo , vel  hebetando 
potestatem , nulli  subjacet  controversiae.  Insignes 
illae  vicissitudines  formae  et  characteris,  quas  fe- 
bris scarlatina  offert,  dum  populariter  grassatur, 
— benignitas  morbi  peculiaris,  si  propitia  obse- 
cundat tempestas, — • pestilentialis  ex  adverso  ma- 
lignitas derepente  suborta,  ubi  exitiosum  evolvi- 
tur aeris  ingenium, — atque  improvisa  saepe  ex- 
stinctio luis  populariter  diffusae,  dum  anni  tem- 
pus mutatur,  intimam  inter  scarlatinae  prophasin 
et  epidemicum,  genium  relationem  sat  clare  indi- 
cant. Supponendum  igitur,  scarlatinam  in  primor- 
diis mere  epidemicum  esse  morbum,  sub  cujus 
decursu  contagiosum  extricatur  principium , quod 
analogam  morbi  formam  eousque  in  dispositis  sub- 
jectis producit,  donec  enervatis  circumstantiis  se- 
cundis obsoletum  ac  effetum  reddatur,  ipseque 
morbus  rarescat  non  solum , verum  etiam  suam 
inficiendi  facultatem  prorsus  amittat,  extraordi- 
nariam, quam  contraxit,  formam  deponat,  ac  in 
simplicem  de  fatiscat  febrem  catarrhosam,  e qua 
originem  cepit» 

674-  Causa  proxima  scarlatinae  eousque 
obscura  manebit , quousque  intima  contagiorum 
natura  non  innotuerit.  Quare  singulae  acutissimo- 
rum virorum  sententiae,  quibus  scarlatinae  essen- 
tiam in  phlogosi  specifica  membranarum  fibrosa- 
rum et  retium  arteriosorum  (Goeden),  in  pro- 
cessu erysipelatoso  potius,  quam  exanthematico 
(Wendt),  in  quadam  criticae  depositionis  spe- 

cie,  etc. , reponunt,  scarlatinae  formam  adparen- 
tem  quidem  illustrant,  nullatenus  vero  morbi 
noumenon  explicant.  Generalia  principia  patho- 
genetica  contagiorum  et  febrium  contagiosarum 
alibi  enucleata  (§.  193 — 215),  si  haec  ad  majorem 
evidentiae  gradum  evehere  licebit , fors  aliquando 
et  Super  hocce  exanthematis  genere  clariorem  lu- 
cem diffundere  poterunt. 

675*  De  causis  modo,  quae  adeo  crebram  in 
decursu  febris  scarlatinae  malignitatem  inducunt, 
adhuc  dicendum  restat.  Princeps  quidem  ratio  in 
ipsa  miasmatis  natura  perquam  volatili,  ac  syste- 
mati nervoso  eminenter  infensa  latet  5 sunt  tamen 
et  noxiae  quaedam  externae,  quae  fatali  huicce 
auscultant  metaptosi. — Omnium  primo  frigoris  in- 
juria et  subitanea  corporis  refrigeratio  aegris  scar- 
latina gravatis  valde  inimica  est,  principii  conta- 
giosi nisum  expansivum  interiora  versus  convertit, 
unde  fit,  ut  nobilissima  organa  obruantur,  pes- 
sumdentur.  Quamvis  nonnulli  medici,  expertissimo 
Kichtero  non  excepto,  hancce  causam  maligni- 
tatis excludere  voluerint,  insigni  efficaciae  lotio- 
num frigidarum  innixi  5 inconcussae  tamen  obser- 
vationes ac  sanae  pathologiae  principia  periculi  ple- 
nam actionem  refrigerii  repentini  abunde  evincunt, 
praesertim  si  cutis  uberius  perspirat , vel  in  sudo- 
res disponitur.  Similiter  etiam  de  medicamentorum 
purgantium  immodico  usu,  quem  Vogler  et 
Stieglitz  in  morbi  malignitate  acuenda  praeci- 
puum declarant,  judicandum  est.  — Quaequae 

tandem  organismum  aegrorum  male  disponunt,  vi- 
resque vitales  eum  in  modum  prosternunt  et  pes- 
sundant,  ut  decisivam  luctam  cum  hoste  adeo  iniquo 
vincere  nequeant,  — uti  status  aegri  asthenicus, 
vel  cacochymicus  morbum  praecedens,  animi  pas- 
siones, malefica  atmosphaerae  constitutio,  thera- 
pia prava  etc.  — eundem  effectum  deleterium 
producere  debebunt. 

POSTHUMA  ET  MORTIS  RATIO. 

676-  Inter  aegritudines  posthumas  scarlatinae 
frequentissimaest  hy  dr  op  s,  speciatim  anasar- 
ca  et  hydrencephalus. — Qui  propter  tran- 
spirationem  refrigerio,  animi  pathemate,  purgan- 
tibus, aliave  causa  suppressam,  quandoque  tamen 
absque  ulla  causa  nota  in  hancce  labem  incidunt, 
aegroti,  elapsis  circiter  quatuordecim , vel  octo- 
decim a morbi  primarii  exordio  diebus , et  quidem 
saepe  saepius  toto  jam  desquamationis  opere  feli- 
citer superato , de  lassitudine  conqueruntur , re- 
centes percipiunt  turbas  febriles , cibos  aversan- 
tur, noctes  inquietas  transigunt,  urinam  parcio- 
rem, saturam  , loturae  carnis  instar  rutillantem, 
vel  fuscam  mingunt , aut  in  illa  reddenda  quadam 
vexantur  difficultate.  His  accedunt  praecordiorum 
angustiae , inquietudo  continua , inflatio  faciei  et 
palpebrarum  oedematosa , pervicax  cutis  ariditas, 
quandoque  faucium  inflammatio  denuo  recurrens. 
Ab  initio  aqua  plerumque  telam  cellularem  solum 
subit  (hydrops  i\ (rapxcc)*,  morbo  vero  in  dies 

crescente  etiam  in  cavis  internis  serosae  nascun- 
tur effusiones.  Pro  harum  diversa  sede  specialia 
emicant  phaenomena  * e quibus  hydrencephali, 
hydrothoracis , vel  hydrocoeliae  praesentia  desu- 
mitur. — Rarius  tantum  accidit,  ut  ventriculi  cere- 
bri sine  ullis  hydropis  universalis  indiciis  serosum 
comprehendant  laticem,  eaque  forma  omnium  pe- 
riculosissima plerumque  nonnisi  sub  decursu  scar- 
latinae anomalae  et  malignae,  in  gratiam  delites- 
centis meningitidis,  vel  funesti  metaschematismi 
oboritur , et  intra  paucas  horas  necat.  — Aegroti, 
qui  hydropis  secundarii  casum  feliciter  subeunt, 
in  salute  recuperanda  quatuor , vel  quinque  heb- 
domadas consumere  solent , multo  plures  pereunt. 

677.  Hydrops,  ceu  scarlatinae  consectarium, 
plurimum  manifestis  febriculae  irritativae  atque 
oedematis  calidi  signis  stipatur,  tumore  videlicet 
magis  elastico,  temperie  animali  adaucta,  pallore 
minori,  ideoque  e genere  acutorum,  sive  ac- 
tivorum est.  In  cadaveribus  membranae  serosae 
inflammatae,  vel  etiam  hinc  inde  gangraena  de- 
structae inveniuntur.  Genesis  concipitur  e cutis 
perspiratione  suppressa , quam  vicaria  excipit  re- 
actio in  membranis  serosis,  jam  durante  morbo 
primitivo  in  statu  congestionis,  vel  saltem  irrita- 
tae vitalitatis  constitutis.  Cur  autem  scarlatina  prae 
reliquis  exanthematibus  eminenti  hocce  polleat  in 
hydropem  nisu , determinari  vix  potest.  An  fors 
specifica  indoles  miasmatis,  quod  ob  qualitatem 
suam  summe  volatilem  ac  nervis  infensam  ad  po- 

Ium  hydrogenii  proxime  accedere  videtur,  nega- 
tivam subministrat  aquae  formam,  in  penetralibus 
uberius  extricatam,  cujus  secessu,  per  corporis 
peripheriam  ob  alteratam  conducendi  facultatem 
in  cute,  ejusque  polaritatem  ferme  inversam,  prae- 
pedito major  humorum  adfinitas  ad  oxygenium  sus- 
citatur, unde  morbosae  hydrogeneseos  ortus?  — 
Hydrops  diutinus , seu  frigidus  e rarioribus  esse 
consuescit. 

filB-  R e li  q u a febris  scarlatinae  posthu- 
ma sunt:  glandularum  tumores  } parotitides  me- 
tastaticae, quae  libenter  in  suppurationem  abeunt  5 
Ophthalmiae  et  lippitudines  chronicae  f caries  os- 
sium nasi  et  palati,  artuum  dolores^  phthisis  pha- 
ryngea , vel  pulmonalis } nevroses  variae. 

679.  Mortis  ratio  plerumque  in  encepha- 
lo graviter  obruto  latet.  Quandoque  exanthemate 
laete  florente , dum  de  inflammatoria  agitur  scar- 
latina, multo  crebrius  tamen  illo  derepente  eva- 
nido, processus  morbosus  vi  duplicata  ad  centra- 
lia conjicitur  systematis  nervosi  organa,  et  acu- 
tissima evolvitur  meningitis,  quae  vel  per  se  sola, 
vel  inducta  colluvie  serosa  in  ventriculis  cerebri, 
lethalem  parat  apoplexiam.  Alii  aegri  vehemen- 
tissima  cynanche  suffocantur } denuo  alii  viribus 
cito  exhaustis  et  liquescente  massa  organica,  qui 
casus  ad  scarlatinam  nervosam  et  putridam  spec- 
tat, exstinguuntur.  Indirecto  modo  letum  parare 
possunt  hydropes,  aliave  posthuma  mala. 

PROGNOSIS. 

680.  Scarlatina,  quae  olim,  Sydenhamo 
teste,  morbum  sat  benignum  praebuit,  ideoque 
Jaeta  admisit  auguria,  hodierno  aevo,  querenti- 
bus  undique  medicis  (eorumque  nonnullis  insitio- 
nis vaccinae  divulgationem  perperam  accusanti- 
bus), multo  majorem  arripuit  ambiguitatis,  ne 
dicam  malignitatis  gradum  $ — persaepe  enim 
simplicissimus  in  exordio  morbus  improvisas  pa- 
titur vicissitudines,  imo  desquamationis  opere 
feliciter  peracto  dolosa  posthumorum  progenie 
terret  , atque  e transverso  summum  minatur  pe- 
riculum. Quare  in  praesagienda  vita  et  morte  ma- 
xima opus  est  circumspectione,  consilium  ad  se- 
quentia in  primis  transferendo  praecepta  pro- 
gnostica, e fidelibus  observationibus  deprompta. 

681-  Quoad  individuum  aegrotum. 
Infantes  primum  aetatis  annum  agentes  rarius 
quidem  scarlatinam  contrahunt,  ast  multo  peri- 
culosius decumbunt.  Pueri  adulti  facilius  evadunt. 
Dentitionis  opus  et  colluvies  verminosa  majus  por- 
tendunt discrimen.  Homines  exhausti,  cachexiis 
confecti,  aeque  ac  nimis  robusti  et  torosi  ob  fa- 
cilem characteris  inflammatorii,  perniciosae  en- 
cephalitidis aut  cynanches  evolutionem  improvisa 
saepe  rapiuntur  morte. 

682.  Quoad  febris  comitis  indolem. 
Character  febris  subinflammatorius,  sive  simplex, 
sive  notula  gastrica  complicatus,  majorem  salutis 
spem  concipere  sinit.  Si  vero  intensa  evolvitur 

febris  angiosthenica , maxime  inflammatione  gra- 
vi faucium  vel  encephali  stipata , insigne  ac  sae- 
pe improvisum  imminet  periculum. , Scarlatina  ner- 
vosa et  putrida  omnium  pessima  est,  quapropter 
etiam  transitus  cynanches  in  gangraenam  summo 
terret  interitus  casu. 

683»  Quoad  exanthema.  Exanthematis 
ubertas  et  saturatus  rubor,  nisi  acriori  stipetur 
febri,  plerumque  melioris  ominis  esse  solet.  Tarda 
et  imperfecta  eruptio  minus  consolatur  5 repenti- 
nus vero  ruboris  abitus  morbum  gravem  reddit, 
mortisque  metum  incutit.  Exanthematis  forma, 
sive  glabra , sive  miliaris  , praesagium  non  mutat, 
scarlatinae  pemphigodes  casus  contra  magis  an- 
ceps est. 

684«  Quoad  symptomata  lateralia. 
Somnolentia  continua  et  sopor  profundus  funes- 
tam encephali  labem  indicant,  ac  mortem  apo- 
plecticam  portendunt.  Muci  acrioris  aut  saniei  pu- 
rulentae profluvium  ex  ore  et  naribus,  faciei  li- 
vor, miliaria  et  petecchiae  sub  decursu  prorum- 
pentia , convulsiones  , animi  indifferentia , repen- 
tinus virium  lapsus  semper  ominosa  sistunt  indi- 
cia. — Nisus  ad  matulam  cum  lotio  tenui  et  aquoso 
sub  febris  decursu  exanthematis  retrocessionem 
indicat.  Continua  mingendi  cupido  cum  urinis  par- 
cis et  saturis , cute  arida , faciei  et  palpebrarum 
inflatione  instantem  praenunciant  hydropem  , etsi 
totum  jam  desquamationis  opus  absolutum  fuerit. 

THERAPIA. 

1.  CURA  SCARLATINAE  SIMPLICIS. 

685-  Si  principales  considerantur  scarlatinae 
characteres , scilicet  febris  cum  incitatione  virium 
aucta,  status  congestionis  aut  verae  phlogoseos  in 
dermate  et  membranis  mucosis,  speciatim  in  fau- 
cibus, processus  vegetationis  specifico  modo  al- 
teratus  cum  nisu  in  liquationem  et  productionem 
principii  sui  generis  , insignis  membranarum  se- 
rosarum, maxime  arachnoideae  in  morbosas  reac- 
tiones proclivitas,  atque  definitus  morbi  cyclus, 
solis  naturae  viribus  truncandus, — quorum  syn- 
drome  essentiam  morbi  constituit,  — si  haec  om- 
nia, inquam,  paulo  curatius  considerantur  , the- 
rapeuticae quoque  indicationes  facile  comprehendi 
poterunt , quae  ab  illis  aliarum  febrium  contagio- 
sarum vix  differunt,  nisi  aliquas  modificationes,  a 
specifica  processus  contagiosi  natura  petitas,  ac 
numerosis  experientiis  suffultas  excipiamus. 

686«  Character  morbi  inflammatorius  ante  om- 
nia rationem  medendi  antiphlogisticam  sibi  vin- 
dicat , intensitati  febris  et  topicae  adfectionis  rite 
adcomodatam.  Quum  tamen  sordes  gastricae  li- 
benter in  consortio  sint,  methodum  leniter  ape- 
rientem , cum  priori  in  eundem  scopum  conspi- 
rantem maximo  cum  emolumento  in  usum  trahi- 
mus. — Pari  tempore  remedia  diaphoretica  nun- 
quam negligenda  erunt,  ut  cutis  functio  suppressa, 
ac  sublatum  hanc  inter  et  illam  membranarum  mu- 
cosarum aequilibrium  ad  pristinum  restituatur. 
Angina  demum  comes  topicis  lenitur  praesidiis. 


FEBRES  EXANTHEMATICAE 


398 

637.  Superfluum  foret,  singula  remedia, 
singulaque  praecepta  therapeutica  repetere,  quae 
diversis  jam  occasionibus  fusius  exposuimus ; 
quare  ad  tractatus  speciales  febrium  inflam- 
matoriarum, catarrhosarum  et  exanthematica- 
rum provocamus.  — Particulari  tantum  adten- 
tione  dignas  reputamus  quasdam  medendi  ra- 
tiones a recentioribus  medicis  propositas,  quibus 
morbum  adeo  versatilem  et  insidiosum  eo  tutius 
debellare  studuerunt. 

638-  Emeticorum  praestantiam  plurimi 
artis  medicae  magistri , e quorum  numero  T i s- 
sot,  Withering,  Stoll,  Hufeland  et 
Stieglitz  sunt,  insignibus  extollunt  encomiis, 
quibuscum  et  nos  libenter  consentimus,  dummodo 
emescos  concitandae  studium  arctioribus  limitibus 
circumscribatur.  Quatenus  emeticorum  effectus 
non  solum  in  primis  viis  repurgandis,  sed  etiam 
in  cutis  perspiratione  expedienda,  in  nervis  con- 
quassandis ac  metasyncriseos  (alterationis  seu  re- 
corporationis) specie  inducenda  consistit,  eatenus, 
praeter  casum  complicationis  gastricae  , in  primo 
morbi  initio  non  minus , ac  sub  metu  imminentis 
characteris  nervosi  egregie  conveniunt.  — Ubi 
vero  gravior  quidquam  adparet  faucium  irritatio, 
vel  plane  turgor  ad  encephalum  minatur,  ab  ejus- 
modi violenta  corporis  concussione  caute  absti- 
nendum. Quo  praecocius  dantur  emetica,  eo  ma- 
jori praecellunt  virtute,  totique  scarlatinae  de- 
cursui haud  raro  majorem  inspirant  benignitatem  5 
morbo  adulto  nihil  praestant,  nisi  noceant. 

68Q*  Quamvis  in  febris  scarlatinae  decursu 
utilissimum  sit,  alvum  blandioribus  eluere  medica- 
mentis, praesertim  morbo  inchoante,  ob  crebrum 
saburrarum  consortium,  illoque  ad  finem  vergente 
ob  necessitatem  colatoria , crisibus  destinata,  re- 
serandi 5 nihilo  tamen  secius  promiscuus  cathar- 
ti  eorum  sine  restrictione  usus  in  febre  scarla- 
tina, qualem  S t i e g li  t z et  Albers  proposuit, 
generalibus  repugnat  therapiae  rationalis  prae- 
ceptis 5 eadem  enim  proportione,  qua  alvys  ultra 
necessitatem  laxatur,  exanthematicus  impeditur 
processus,  qui,  dum  laete  floret,  ad  felicem  morbi 
solutionem  plurimum  confert.  Digladiantur  qui- 
dem auctores  in  seligendis  catharticis  5 Kr e ys i g 
enim  mercurium  dulcem,  Stieglitz  salem  an- 
glicum , Marcus  tartarum  depuratum  praediligit. 
At  sponte  liquet  parum  interesse,  quale  seligatur 
remedium,  dummodo  cum  cardinali  conspiret  in- 
dicatione antiphlogisticaj  quapropter  nonnisi  le- 
nioribus, cujuscunque  demum  generis  sint,  fiden- 
dum. • — Nisi  colluvies  gastrica,  aut  major  san- 
guinis versus  encephalon  impetus  elficaciorem  de- 
poscat catharsin , sufficiunt  potiones  mannatae  vel 
tamarindatae , una  alterave  drachma  salis  cujus- 
dam  mitioris , vel  soli  clysteres  ad  alvum  nycthe- 
meri  spatio  bis,  terve  subducendam,  Richtero 
adprime  monente. 

fjt) 0-  Acidis  mineralibus  multi  practici  insignes 
tribuunt  vires,  et  quidem  Stanger  et  Struve 
sulfurico , Braitwaite  et  Willan  muriatico 

oxygenato,  Joerdens  et  Jahn  acido  salis. 
Imprimis  scarlatina  septica  comite  angina  gan- 
graenosa hancce  medendi  rationem  postulat. 

691.  Maxima  autem  nostris  temporibus  laudes 
circumferuntur  de  psychrolusia,  sive  de  me- 
thodo aegros  febre  scarlatina  gravatos  aqua  frigida 
perfundendi,  quam  omnium  primo  anglus  medi- 
cus C u r r i e (1)  et  post  eum  K o 1 b a n y (2),  Reuss 
(3),  Froehlich  (4)  aliique  proposuerunt,  et 
maximo  cum  fructu  adhibitam  referunt.  — Do- 
cente C u r r i e o aegrotus  inter  prima  morbi  initia 
in  solium  immittatur  vacuum,  et  aquae  gelidae  qua- 
tuor  aut  quinque  amphorae  a capite  inde  nudo 
corpori  superinfundantur , quae  operatio , relicta 
semper  aliquot  horarum  intercapedine,  aliquoties 
in  die  repetenda  est.  — Aegrotis  interea  potus  aci- 
duli, vel  emulsa  tenuia  porrigenda,  et  alvus,  siad- 
stricta  foret,  mercurio  dulci  aperienda.  Quo  magis 
corpus  aegrotantis  fervet,  eo  major  evadit  perfusio- 
nis praestantia,  quae  calorem  immodicum  extemplo 
infringere  dicitur.  Discussa  per  repetitum  aqua- 
rum frigidarum  usum  morbi  atrocia,  ejus  reliquiae 
aquis  egelidis  simili  modo  super  infusis  facile  dis- 
pellunturj  neque  aliquid  timendum  a virium  de- 
bilitate et  temulentia,  quae  interdum  aegris,  hac 
methodo  tractatis,  supervenit,  dummodo  postea  a 
frigore  defendantur,  et  moderata  temperie  fo- 
veantur. 

(l)  James  Currie,  uber  die  Wirkungen  des  kalten  und 
warraen  Wassers , ais  eines  Heilmittels  im  Fieber  und 
in  andern  Krankheiten.  2.B.  Leipz.  1801  et  1807. 


ET  EXANTHEMATA  ACUTA. 


/|0  1 

(2)  Kolbany,  Beobachtungen  uber  den  KTutzen  des  lauen 

and  kalten  Wassers  im  Scbarlachfieber.  Pressburg  1808* 

(3)  Reuss,  Wescn  der  Exantlieme.  3.  Th.  §.555. 

(4)  Frohlich,  Abliandlung  von  dem  auffallenden  Nutzen 
des  kalten  und  lauen  Wassers  etc.  Wien  1820. 

6g2.  Licet  repetita  virorum  supra  laudatorum 
pericula  felici,  ut  fatentur,  eventu  coronata  om- 
nem mereantur  fidem , maximam  tamen  in  ancipiti 
hocce  aquarum  frigidarum  praesidio  administran- 
do circumspectionem  omnibus  medicis,  et  praeser- 
tim junioribus  amice  commendamus.  — Nemo  in- 
ficias ibit,  violenta  ejusmodi  superficiei  perfrigera- 
tione  humores  majori  impetu  versus  interanea  cogi 
loca , atque  impeditam  actionis  cxpansivae  expli- 
cationem ad  centralia  vitae  organa,  et  in  primis 
ad  encephalon  reprimi,  ibique  maximum  discrimen 
minitari.  Insuper  vulgus  a tali  medicina  tumultua- 
ria , quae  praeconceptae  opinioni  de  summa  mo- 
derati caloris  efficacia  et  necessitate  e diametro 
opponitur,  plerumque  abhorret,  atque  una  cum 
incredulis  medicis  qualemcunque  infaustum  exi- 
tum unice  remedio  adhibito  adscribere  non  hae- 
sitaret. — Denique  in  casu  scarlatinae  simplicis  et 
benignae  absonum  foret  anceps  periclitari  reme- 
dium, ubi  tutiora  exstant,  rationalis  therapiae  prin- 
cipiis multo  magis  adaequata.  Quam  ob  rem  a psy- 
chrolusia vel  protinus  abstinere,  vel  perfusionibus 
violentis  simplices  lotiones  aqua  frigida  sive  egeli- 
da faciendas,  multo  mitius  agentes  substituere,  ca- 
rumque  usum,  prudentissima  eximiorum  virorum 
Hegewischii,HenkeietRaimanni  monita 
IV.  Cc 

sequendo,  ad  paucos  tantum  casus  debitis  cautelis 
directum  limitare,  aptius  nobis  videtur  consilium. 

693.  En  potiores  canones  practicos,  qui  me- 
dentis  operam  in  psychrolusiae  tentamine  dirigere 
debent  : l)  Illa  tantum  seligantur  scarlatinae 
exemplaria , in  quibus  insigne  et  reale  caloris  ani- 
malis augmentum  thermoscopii  ope  innotuit,  ubi 
pertinax  cutis  ariditas  ingratam  aestus  mordacis 
sensationem  suscitat 5 simulque  nervosa  ciet  sym- 
ptomata, temulentiam,  deliria,  soporem,  inquie- 
tudinem, subsultus  tendinum  etc. , uti  id  in  casu 
scarlatinae  typhoideae  accidit.  — 2)  Primis  morbi 
diebus,  excepto  frigoris  stadio,  securius  adhibetur, 
quam  in  decursu. — 3)  Ea  proportione,  qua  pri- 
mis experimentis  calor  abnormis  minuitur,  aquam 
frigidam  pro  ulterioribus  lotionibus  cum  egelida, 
vel  tepida  commutare  oportet. — 4)  Proclivitas  in 
sudorem,  inflammationes  topicae  altioris  gradus, 
dolores  artuum  rheumatici,  atque  manifesta  indicia 
debilitatis  verae  usum  perfusionum  frigidarum 
prorsus  vetant.  — 5)  Si  cutis  sordes  transpirationi 
obstant,  eas  in  omni  casu  aqua  tepida  abluere 
utilissimum  erit. — 6)  Lotiones  ipsas,  sive  frigi- 
dae , sive  egeliote  fuerint,  bis,  terve  in  die  in- 
stituisse sufficit,  dummodo  praesente  medico  de- 
bitis cum  cautelis  nant 5 abstersum  vero  corpus 
aequabili  lecti  tepore  erit  fovendum. 

694.  Emolumentum,  quod  lotiones  frigidae  in 
scarlatina  febre  praestant,  e generali  super  orga- 
nismum vivum  actione,  atque  e potioribus,  quas 


ET  EXANTHEMATA  ACUTA.  4o3 

iste  sub  decursu  processus  exanthematico  - conta- 
giosi subit,  mutationibus  quadantenus  concipi  et 
explicari  potest.  Juvant  autem  multiplici  titulo  ; 
etenim  non  solum  calorem  immodicum  temperan- 
do funestas,  quae  inde  scaturiunt,  sequelas  ar- 
cent, ipsiusque  principii  contagiosi,  expansivis  vi- 
ribus excellentis,  energiam  infringunt,  verum  etiam 
cutis  polaritatem  invertendo  imponderabilium  et 
phlogisticorum  secessui  favent,  quorum  in  pene- 
tralibus adcumulatio  summa  systemati  nervoso 
damna  parit,  ea  ratione  imminuenda,  qua  morbo- 
sorum productorum  eductio  facilior  facta,  promo- 
vetur. Diaphoreticam  balnei  frigidi  virtutem,  dum- 
modo e solio  vix  egressi  tepido  committamur  lecto, 
quotidiana  confirmat  experientia.  — Si  porro  per- 
pendimus, sordibus  et  cuticulae  hinc  inde  emor- 
tuae particulis  ablutis  mechanica,  ut  ita  dicam, 
perspirationis  obstacula  amoveri,  simulque  pro- 
cessum inflammatorium  in  dermate  mulceri,  lotio- 
num frigidarum  non  minus,  ac  egelidarum  effica- 
cia tanto  facilius  intelligetur. 

695.  Regimen  diaeteticum  exquisitum 
curam  scarlatinae  plurimum  adjuvat,  inque  ipso 
convalescentiae  stadio,  ut  funesti  hydropis  origo 
evitetur,  maximi  est  momenti.  Aeris  temperies  in- 
ter frigidam  et  calidam  media,  aequabilisque  sit 
oportet.  Damnosi  influxus  lucis , odorum,  perfla- 
tus frigidi,  et  animi  perturbationum  sedulo  viten- 
tur. Lodices  leves  magis,  quam  culcitae  calefa- 
cientes conveniunt.  Ad  sitim,  qua  aegroti  vaido- 

pere  vexantur , fallendam  inserviant  ptisanae  re- 
frigerantes, atque  sorbitiones  succis  fructuum  aci- 
dulorum cum  saccharo  ad  gratam  aciditatem  tem- 
peratae. Cibi  parca  dosi  praestandi.  Ab  irritamen- 
tis omnis  generis  abstinendum. 

2.  CURA  SCARLATINAE  ANOMALAE. 

696*  Si  febris  inflammatoriae  gravio- 
ris symptomata  cum  cynanche,  aut  encephalitide 
conjuncta  urgent,  in  venaesectionibus  tempestivis 
ct  hirudinibus  ad  collum  , vel  retro  aures  adplici- 
tis  unica  habetur  salus.  Eodem  tempore  dyscra- 
siam  phlogisticam  justoque  vividiores  arteriarum 
vibrationes  emulsis  nitratis  et  eccoproticis  acidu- 
lis temperare  fas  est.  Eminens  sanguinis  versus 
encephalon  turgescentia  metopiis  frigidis,  faucium 
incendium  colutoriis  emollientibus  lenitur. 

697.  Comes  saburra  g «astrica  emeticis, 
vel  catharticis  evacuanda , quo  praestito  non  raro 
ipsius  febris  scarlatinae  impetus  notabiliter  infrin- 
gitur. Pro  diversa  sordium  natura  ac  tubi  intesti- 
nalis conditione  laesa,  jam  acidula , jam  salina, 
vel  rhabarbarina  majori  praecellunt  virtute.  Pitui-  ( 
tam  tenacem  mercurio  dulci , radici  Jalapae 
nupto,  expellendam  suadet  S a u t e r u s (1).  Quan- 
doque nervorum  adfectorum  signa  unice  a sordi- 
bus, primas  vias  obruentibus,  originem  repetunt, 
hisque  excussis  extemplo  mitescunt  j quo  in  casu 
praecipua  requiritur  medentis  adtentio. 

(1)  Hufe1and's  Journal  ftir  die  pract,  Hcilluindc.  XII.  L>. 

2.  St.  S.  80. 

6QH-  In  scarlatina  nervosa,  seu  typho- 
de  ante  omnia  disquirendum  est,  utrum  status 
nervosus  a reali  pendeat  virium  languore,  an  vero 
adcumulatio  imponderabilium , atque  sanguinis, 
inflammabilibus  principiis  onusti,  congestio  in  ca- 
pite vires  vitales  obruendo  et  opprimendo  illuso- 
liae  debilitatis  ac  pessumdati  systematis  nervosi 
symptomata  produxerit.  — In  primo  casu,  qui  non- 
nisi sub  morbi  decursu  seriori  locum  habere  potest, 
medicamina  stimulantia  diffusibilia,  camphora, 
moschus , valeriana , serpentaria , liquor  anody- 
nus  Hoffmanni,  spiritus  nitri  dulcis,  flores  arnicae, 
sal  volatile  cornu  cervi,  et  vesicantia  in  usum  vocari 
debebunt.  — Alter  ex  adverso  casus,  qui  in  praxi 
multo  crebrior,  ac  primis  jam  scarlatinae  diebus 
contingere  potest,  e communibus  debilitatis  spu- 
riae , atque  encephalitidis  manifestae  vel  occultae 
signis  dignoscendus,  actuosam  postulat  methodum 
medendi  antiphlogisticam  et  revellentem.  Perti- 
mescunt quidem  nonnulli  practici  sanguinis  mis- 
siones 5 Hei  mi  o tamen,  Marco  et  propriis 
experientiis  fidem  habentes  summam  illis  adscri- 
bimus  praestantiam.  Venaesectiones  igitur,  an- 
nuente virium  statu  et  turgore  universali  etiam 
repetitae,  hirudines  ad  emissaria Santorini  adpli- 
citae , potiones  refrigerantes,  refracta  calomela- 
nos  doses  et  sinapismi  praecipua  erunt  praesidia, 
quibus  encephalon  liberare,  ipsumque  exanthema 
sub  tali  rerum  positione  plerumque  obsolete  flo- 
rens, vel  plane  evanidum  revocare  licebit.  Hisce 

vero  incassum  tentatis,  ac  persistentibus,  imo 
crescentibus  obruti  encephali  signis , de  colluvie 
in  ventriculis  serosa  suspicandum,  quae  toties  fu- 
nestum meningitidis  scarlatinosae  consectarium 
sistit.  Nisi  digitalis  purpurea  generose  exhibita, 
mercurialia , et  vesicantia  quid  praestent,  letha- 
lis  evadit  casus.  Opii  usum,  a quibusdam  proposi- 
tum , sernper  ambiguum  esse  censemus. 

(l() ij.  Vix  alius  in  praxi  existit  morbus,  in  quo 
lUownii  sectatores  tantam  mortalibus  intulerunt 
cladem,  quam  in  hacce  scarlatinae  anomalae  spe- 
cie, quae  fallacibus  adparentis  debilitatis  signis 
adeo  lubenter  decipit,  nisi  maxima  medicus  uta- 
tur circumspectione.  Imo  suspicandum  est,  nefan- 
dam illam  febris  scarlatinae  malignitatem,  quae 
saeculi  currentis  initio  inter  homines  incessit,  plu- 
rimum in  morbi  informatione  inepta,  eique  super- 
structa curatione  perversa  fundatam  fuisse.  Nostro 
enim  aevo , quo  Stieglitzii  aliorumque  medi- 
corum monitis  melior  illuxit  medendi  ratio,  medi- 
camentorum utpote  refrigerantium  et  alvum  rite 
ducentium  praestantia,  scarlatinosa  lues  multo 
rariores  mortes  parare  videtur. 

700.  Scarlatinae  putridae  iisdem  oc- 
currimus praesidiis,  quae  in  cunctis  aliis  febribus, 
septico  charactere  pollutis,  requiruntur.  Cortex 
peruvianus,  acida  mineralia,  naphthae,  camphora, 
ct  vinum  reliquis  remediis,  scopo  cardiaco  et  an- 
tiseptico  laudatis,  palmam  praeripiunt.  Angli  me- 
dici, qui,  funestissimam  hancce  anomaliam  inMag- 

nae  Britanniae  ditionibus  haud  infrequentem  esse, 
adseverant,  mercurio  dulci  eminentes  tribuunt  vir- 
tutes , quas  tamen  ob  experientiae  defectum  con- 
firmare non  valemus. 

701.  Exanthematis  deflexiones  a tramite  con- 
sueto particularem  non  deposcunt  curam  5 earum 
enim  proxima  causa  plerumque  in  mox  adlatis 
anomaliis  characteris  febrilis  latet,  quae  cardina- 
les dirigunt  indicationes  therapeuticas.  Id  solum 
monuisse  juvabit,  scarlatinam  universim  eo  minori 
stipari  periculo , quo  laetius  exanthema  floret , 
quapropter  nil  omittendum,  quod  repercussam 
efflorescendam  denuo  revocare  valet  5 ea  eniinra- 
^ tione , qua  processus  morbosus  ad  peripheriarn 
corporis  figitur,  centralia  organa  liberantur. 

POSTHUMORUM  CURA. 

702-  Inter  morbos  febribus  scarlatinis  succe- 
dentes, frequentissimus , uti  jam  monuimus,  est 
hydrops,  quem  persaepe  neque  efficacissima 
praevertere  valent  remedia.  Ut  cura  rite  institui 
possit,  omnium  primo  adtendendum  est,  utrum 
hydrops  activus , sive  hypersthenicus , an  vero 
passivus  , seu  asthenicus  fuerit.  Si  ad  hydropis, 
scarlatinam  excipientis,  nosogeniam,  ac  ad  ejus 
symptomata,  characterem  inflammatorium  sat  cla- 
re indicantia,  animum  convertimus,  etiam  ratio- 
nalis therapiae  indicationes  absque  difficultate 
intelligemus. 

703-  Omnis  medentis  intentio  eo  dirigenda  erit, 

ut  serosus  latex,  in  textu  cellulari,  vel  cavis  inter- 
nis effusus,  eliminetur,  incitatio  aucta  vasorum 
capillarium  exhalantium  imminuatur,  simulque 
cutis  perspiratio  suppressa  promoveatur.  Primae 
indicationi  apprime  respondent  eccoprotica  et 
diuretica  mitiora,  in  primis  nitrum,  cremor  tar- 
tari,  tartarus  depuratus , ’ vel  in  casu  pertinaci  et 
continuo  aquarum  incremento  scarificationes  aut 
paracentesis  ju^ta  collectionis  sedem  $ secundam 
indicationem  expediunt  refrigerantia  quaevis  ac 
diluentia,  et  si  altior  urgeat  virium  exorbitantiae 
gradus , vel  plane  manifesta  vigeant  signa  inflam- 
mationis interraneae  in  meningibus,  pleura,  pe- 
ritonaeo, venam  tundere,  vel  saltem  topicam  hi- 
rudinibus, loco  patienti  quam  proxime  adplicitis, 
depletionem  efficere  oportebit.  Eximium  simili- 
bus in  casibus  pharmacon  largitur  digitalis  pur- 
purea, quae  eodem  tempore,  quo  secretiones  in- 
fringit , viresque  moderatur , urinas  salubriter 
movet.  Neque  minorem  in  ejusmodi  scarlatinae 
reliquiis  utilitatem  spondet  mercurius  dulcis  , ad 
plura  grana  intra  diem  exhibitus  , praesertim  cum 
digitali  conjunctus.  — Scopo  cutem  perspirabi- 
lem  reddendi,  quae  plerumque  sicqa  et  calida  esse 
solet,  diaphoreticorum  leniorum  proponitur  usus, 
e quorum  numero  sambucina , acetum  ammonia- 
cale , vel  refractae  doses  tartari  emetici  expedi- 
tiora sunt.  Eis  tamen  palmam  longe  praeripiunt 
lotiones  aqua  egelida  aut  tepida,  bis  terve 
nycthemeri  spatio  repetitae , quarum  tantam  ex- 

perti  sumus  in  similibus  hydropum  casibus  effica- 
ciam , ut  iis  ferme  solis  colluviem  serosam  intra 
paucos  dies  dissipatam,  omnemque  curationis  pa- 
ginam absolutam  viderimus.  Neque  difficile  est, 
praestantiam  hujus  remedii,  nondum  sufficienter 
aestimatam , e pathogeniae  principiis  intelligere  5 
ablutis  enim  sordibus,  furfuribus  et  squamis  re- 
generatae cuti  adhaerescentibus , quae  transpira- 
tionem  impediunt,  superficiei  dermaticae  munera 
ad  pristinum  restituuntur,  eademque  proportione 
exhalationes  internae  intra  normales  rediguntur 
cancellos.  — Hydrops  cerebri  acutus,  praeter  mox 
adsignata  praecepta,  promptissimas  fieri  jubet  re- 
vulsiones, quem  in  finem  cantharidum  stimulus 
optime  quadrat. 

704*  Hydropes  passivi,  practicis  etiam  frigidi 
dicti , sive  in  prima  jam  origine  tales  sint , sive 
ex  acutis  neglectis , aut  male  tractatis  proficiscan- 
tur, sicuti  aliae  hydropis  species  curari  debebunt. 
Specialius  laudantur:  mercurius  dulcis  audacius 
et  tamdiu  exhibitus , donec  salivationis  primordia 
instent,  cui,  si  hydrocephali  signa  adpareant, 
herbam  belladonnae  jungendam  suadet  Hufe- 
landj  oleum  terebinthinae 5 tinctura  canthari- 
dum , praecipiente  Buchholzio. 

PROPHYLAXIS. 

Raggi,  de  purpurae  scarlatinae  prophylaxi.  Viglev,  180Q. 

705-  Quamquam  optatissima  foret  cognitio 
cujusdam  remedii,  quod  hominum  dispositionem 

scarlatinam  contrahendi  exstinguere  atque  fune- 
stae hujus  febris  exanthematicae  casum  tuto  prae- 
cavere valeret  } ad  hodiernum  tamen  usque  diem 
inter  pia  pertinet  desideria. — Plura  quidem  ex- 
stant a variis  auctoribus  proposita  5 ast  nullum 
adhuc  adeo  securum  innotuit , ut  vel  a longinquo 
cum  vaiiolarum  vaccinarum  tutoria  virtute  com- 
parari possit.  Activitatem  suam  plerumque  eo  tan- 
tum limitant,  ut  in  casibus  infectionis  jamjam 
praegressae,  dummodo  tempore  debito  adhibean- 
tur, instantem  morbum  leviorem  reddant. 

706*  Emeticis  scarlatinae  contagium  aeque 
ac  illud  aliorum  contagiorum  obtundi  posse,  Wi- 
theringii  in  primis,  et  E i c h e 1 i i (1)  observa- 
tionibus edocti  sumus.  Requiritur  autem,  ut  ma- 
ture adhibeantur^  quam  ob  rem  plurimum  inter- 
est,  morbi  instantis  signa  rite  cognoscere.  Pri- 
mam contagii  suscepti  conjecturam  injiciunt : ge- 
nerales satellites,  opportunitatis  periodo  morbo- 
rum contagiosorum  proprii}  dolores  lancinantes 
et  signa  inflammationis  in  faucibus,  febricula, 
sudores  insoliti,  praegressum  individui,  scarlatinam 
nondum  perpessi,  commercium  cum  aegris  eodem 
morbo  adflictis } epidemicum  luis  ipsius  dominium, 
(l)  HufelancTs  Journal.  XIII.  B,  4.  St.  S.  79* 

707*  Mercurius  dulcis,  scopo  scarlati- 
nae decursum  mitigandi,  a Cei.  Kreysig  (1)  in- 
signi laude  elatus,  quem  Thuessink  cum  sul- 
phure aurato  antimonii  combinandum  suadet,  ni- 
mis lentas  provocat  in  organismo  reactiones,  quam 

ut  vomitoriis  anteponi  possit.  Minorem  adhuc 
fiduciam  reponimus  in  diaphoreticis,  ab  Ei- 
c h e 1 i o (2),  in  acidis  mineralibus,  aleu- 
manno  (3)  et  Mas  io  propositis,  nec  non  in 
pipere  cayensi,  quod  Anglus  Headly  ad 
scarlatinam  anginosam  malignam  praecavendam 
summe  idoneum  esse  testatur  (4). 

(1)  H u f e 1 a n d’s  Journal.  XII.  B.  i.  St.  Sf  1.  et  XVI.  B. 
i.  St.  S.  13. 

(2)  Acta  regiae  societatis  medicae  Havniensis.  Tom.  II»'  p.  42. 

(3)  N eumann,  Aufsatze  und  Erfahrungen  furAerzte.  1802- 

(4)  Journal  der  ausland.  med.  Literatur  von  Hufeland, 
Schreger  und  Harles.  Julius  1802.  S.  82. 

708*  Ast  paradoxam  prorsus  nullisque  expe- 
rientiis veridicis  confirmatam  methodum  prophy- 
lacticam  sistit  ea,  quam  Ha  h nem  an  nu  s nuper 
proposuit,  scarlatinam  belladonnae  dosibus  sum- 
me refractis  praecaveri  posse,  defendens  (i).  Juxta 
auctoris  mentem  succus  belladonnae  expressus  in 
aqua  solvitur  ea  proportione,  ut  quaevis  gutta, 
ad  hunc  usum  praescripta,  grani  unius  particulam 
7^ooam  belladonnae  contineat ! ! Dosin  secun- 
dum aetatis  diversitatem  jubet  variam,  et  per  tri- 
duum guttas  duas  usque  ad  quadraginta  sumendas 
permittit. 

(l)  Halinemann,  Heilung  und Verhiitliung  des  Scharlach- 
fiebers.  Gothai801. 

70Q-  Securissima  prophylaxis  in  coercendis 
contagionis  scarlatinosae  gressibus,  cujus  tanto 
major  esse  debet  cura,  si  morbus  malignum 
ostendit  ingenium , in  eis  unice  quaerenda  erit 

praesidiis,  quibus  diffusionem  contagiorum  cu- 
jusvis  generis  refraenare  solemus,  jam  suo  loco 
fusius  addictata. 

6.  RUBEOLA. 

Ori  ovi  i,  Programma  de  rubeolarum  et  morbillorum  discri- 
mine. Rcgiomont.  1758* 

Stro  hmayer,  Diss.de  rubeolarum  et  morbillorum  differen- 
tia. Goett.  1806. 

Heim,  Bemerlmngeniiber  die  Verschiedenheit  des  Scharlaehs, 
der  Rbtheln  und  Masern  in  diagnostisclier  [Hinsicht.  — In 
H uf  e 1 an  d’s  Journal  der  pract.  Heilliunde.  B.VII.  St.  5- 
1812. 

Gallisch,  tractatus  de  rubeola.  Viennae  1823« 

710-  Medium  inter  morbillos  et  scarlatinam 
exanthema  recentiores  rubeolam  (Rotheln, 
Feuermasern)  nuncupant , ob  rubrum  quem 
offert  colorem.  In  ejus  natura  determinanda  plu- 
rimum dissentiunt  auctores , ac  ideo  etiam  nomine 
rubeolae  promiscue  utuntur,  modo  morbillis  (W  i 1- 
lan  et  Batemann),  modo  aliis  exanthematum 
speciebus  dicato.  Neque  in  Gallico  vel  Italico 
idiomate  propriae  pro  morbillis  et  rubeolis  indi- 
candis exstant  voces 5 Rougeole  enim  Gallo- 
rum, et  Roso  lia  Italorum  utrique  indiscrimi- 
natim  tribuitur  aegritudini. 

711.  Jam  Arabes  medici,  exactissimi  illi  mor- 
borum exanthematicorum  observatores,  rubeolam 
nomine  Hhamikah,  quod  betam  rubram  signi- 
ficat, notarunt. — Rhazes  primus  fuisse  vide- 
tur, qui  rubeolas,  ab  ejus  traductore  blactias 
dictas,  ceu  maculas  super  cutem  non  elevatas, 

tumorem  erysipelaceum  offerentes , ac  tertio 
morbi  die  comparentes  describit.  Avicenna  eas 
(Hhamikah)  medium  inter  variolas  (Dscha- 
dari)  et  morbillos  (Hhasbah)  locum  tenere 
asserit.  AliAbbas  vesiculas  miliformes  rubeolis 
tribuens,  has  a morbillis  distinctas  esse  vult. 

Werlhof,  de  Variola  et  Anthrace,  p- 63. 

Sprengel,  pragmat. Gesch.  derMedicin.  5.  Th.  S. 439* 

712.  Serior  rubeolarum  historia  cum  illa  scar- 
latinae plurimum  confunditur , ita  ut  observatio- 
nes ab  Ingrassia,  Foresto,  Ballonio, 
Sennerto  et  Gohlio  traditae  ad  unam  aeque 
ac  alteram  exanthematis  speciem  facile  referri 
possint,  tum  ob  descriptiones  nimis  breves  et 
mancas,  tum  ob  diversas  ac  saepe  arbitrarias  eo- 
rundem verborum  versiones. 

713.  Versus  finem  saeculi  praeteriti,  Sei  lio 
praeeunte , qui  primus  morbillos  et  rubeolas  se- 
paratim  descripsit,  ultimisque  decenniis  saeculi 
praesentis  Germani  medici  ad  exactiorem  morbi 
cognitionem  plurimum  contulerunt,  exactissimas 
epidemiarum  rubeolosarum  observationes  colli- 
gendo. Ziegler  (1),  Reil  (2),  Fielitz  (3), 
Jahn(4),  Hufeland  (5),  Schaeffer  (6), 
F o r m e y (7) , F 1 e i s c h (8) , et  H e i m (9)  insig- 
ne hoc  intuitu  sibi  compararunt  meritum. 

(1)  G.  F.  A.  Ziegler,  Beobachtungen  ims  der  Arzneywis- 
senschaft  etc.  Leipz.  1788. 

(2)  Reil,  Memorabilia  clinica.  Vol.II.  p.  12. 

(5)  D.  Fielitz  jun. , Beobachtung  einer  Rbtliel  - Epidemie. 
In  H u fe  1 a n d’s  Journal  IV.  B.  2.  St.  S.  199. 

(4)  J ahn,  Neucs  System  der  Kinderkrankheiten,  S.  446* 

(5)  Hufeland’s  Journal  1811.  Junius.  S.  15. 

(6)  Schaffer,  Beschreibung  und Heilart  der  gevvohnliclien 
Kinderkrankheiten.  Neue  verb.  AufI,  Regensb.  1803. 

(7)  Formey’s  Topographie  von  Berlin.  t7g$. 

(8)  Fleisch,  Handbucli  iiber  die  Krankheiten  der  Kinder 

etc.  Leipz.  1803  — 1808-  R.  2.  S.200. 

(9)  Oper.  cit.  p.  6o. 

714*  Stadium  febrile.  Rubeolam  consueta 
ordiuntur  phaenomena  febrilia  et  catarrhosa,  quem- 
admodum in  morbillorum  et  scarlatinae  initio  ob- 
servantur : narium  destillatio , oculorum  rubor, 
cephalaea  frontalis , illacrymatio,  tussis,  aestus 
universalis  et  cutis  ariditas.  Quandoque  dolores 
rheumatici,  vomendi  conatus  irriti,  somnolentia, 
capitis  gravedo  et  oculorum  pruritus  rubeolas  jam 
diutissime  antecedere,  observatum  est.  Constan- 
tissima  vero  esse  solet  angina  faucium  inflamma- 
toria in  tonsillis  et  velo  pendulo  palatino  sedem 
figens,  quae  nonnisi  in  levissimo  morbi  gradu  de- 
ficere videtur.  Praecipiente  Heimio  aegri  eun- 
dem spirant  odorem,  quo  scarlatina  aegrotantes 
dignosci  possunt,  talem  utpote  , qualem  pergu- 
lae macellariorum , vel  vivaria  animalium  fero- 
cium eructant. 

715.  Stadium  eruptionis.  Die  tertia, 
vel  quarta  exanthema  erumpit  in  integro  corpore 
uno  quasi  ictu,  parcius  tamen  in  facie,  cujus 
duplex  notatur  forma  5 nunc  enim  maculae  adpa- 
rent  rubrae  angulis  obtusis  et  irregularibus  cir- 
cumscriptae, quoad  diametrum  lineam  unam,  vel 

unam  cum  dimidia  metientes , per  omnem  de- 
cursum discretae  5 nunc  vero  maculae  rubrae  am- 
bitum, nec  finibus  circumscriptum,  offerunt,  pa- 
nici miliaris  seminis  dissecti  molem  aequant,  et 
cum  illis  insignem  similitudinem  habent  maculis, 
quales  ab  atramento  rubro,  e calamo  scriptorio 
demisso,  in  charta  tenui  et  antea  humectata  relin- 
quuntur, a centro  versus  peripheriam,  sensim 
pallescentes.  In  morbo  simplici  et  benigno  exan- 
thema rarum  et  distinctum',  in  graviori  uberrime 
diffusum  esse  consuevit,  ipsaeque  maculae  multo 
majores,  lineas  duas  fere  aequantes  invicem  con- 
fluunt, atque  jam  altero  ab  eruptione  die  totius 
corporis  ambitum  intenso  et  fere  aequabili  tin- 
gunt colore.  Facillime  tunc  rubeolae  cum  scar- 
latina vera  commutari  possunt  > a qua  sequenti- 
bus differunt  notis  : quod  puncta  illa  rubra,  exan- 
themati scarlatino  aliena ; in  locis  digito  impres- 
sis albescunt,  ocissime  tamen  in  conspectum  ve- 
niunt, et  rubedinem  a centro  versus  ambitum  re- 
cuperant 5 quod  rubor  generalis,  scarlatinam  ae- 
mulans, post  biduum  jam  evanescit , superstitibus 
solum  rubeolarum  maculis  \ demum  quod  exiguae 
prorumpunt  phlyctenae  miliformes,  asperam  red- 
dentes cutem,  pauco  tamen  eoque  densiusculo  et 
albido  latice  farctae.  Increbescunt  durante  erup- 
tionis opere  phaenomena  stadii  primi , imo  et  alia 
gravioris  momenti  haud  raro  superveniunt,  titi 
deliria,  convulsiones,  vomituritiones,  tussis  mo- 
lesta , angustiae  pectoris , raucedo , vel  aphonia. 


4i6 


FEBRES  EXANTHEMATICAE 


7 16-  Stadium  florescentia  e.  Postquam 
totum  erupit  exanthema,  quod  plurimum  intra  24 
horas  fieri  solet,  per  sex  vel  etiam  decem  dies 
floret , adsignatam  retinens  formam , quo  tempo- 
re symptomata  anginosa  et  febrilia  notabilem  pa- 
tiuntur imminutionem , nisi  anomaliae  gratia  cy- 
nanche faucium  recenter  ingravescat. 

717.  Stadium  desquamationis.  Ea- 
dem ratione,  qua  exanthema  pallescit  ac  dissi- 
patur, desquamatio  successivo  subintrat  passu 
decima  circiter  ab  incipiente  morbo  die,  omnis- 
que  febris  unacum  angina  cessat  sub  consuetis 
signis  criticis,  sudoribus,  urinis  hypostaticis, vel 
etiam  epistaxi.  Desquamatio  e centro  cujusvis 
maculae  exit,  et  forma  subrotunda,  quasi  stel- 
lata terminatur,  pruritus  ingrato  sensu  destituta. 
Secedit  solummodo  cuticula,  quae  maculas  te- 
git, nequaquam  vero  intermedia  istis,  prouti  id 
armato  evincitur  oculo.  In  manibus  et  pedibus 
quandoque  laciniarum  forma  decidit,  quae  ta- 
men nunquam  ita  amplae,  ut  in  scarlatina,  ob- 
servantur. 

713.  Infausto  sub  omine  rerum  rubeola  vel 
mortemparit,  et  quidem  iisdem  rationibus  ac 
morbillus,  aut  febris  scarlatina  $ vel  vero  post- 
humis terret,  ambiguam  aegri  sortem  redden- 
tibus , quae  inter  hydrops  anasarca  et  metasta- 
tici glandularum  tumores  potiores  esse  consues- 
cunt.— Pervicacem  aliquoties  tussim,  insultibus 
asthmaticis  et  aphonia  junctam,  rubcolas  excipere, 

atque  phthiseos  trachealis  casum  mentiri  vidi- 
mus, quae  mala,  tandem  solutis  ac  ejectis  sub 
tussis  clangosae  impetu  pseudomembranis  et  con- 
crementis lymphatico -puriformibus,  salutis  redi- 
tum non  vetuerunt. 

71 9.  Rubeolas  nequaquam  adeo  insontem  ad- 
fectum  esse,  ut  quidam  arbitrabantur,  funesta- 
rum epidemiarum  exempla  evicerunt,  insigni  sub- 
inde cum  malignitate  saevientium.  Ex  harum  nu- 
mero fuerunt  epidemiae  indole  putrida  ingraves- 
centes, quas  Se  11  e exacte  descripsit  (1) , et  de 
quibus  Formey  notitiam  praebuit,  insignem Rc- 
rolinensibus  lethalitatem  inferentes  (2). 

(1)  Neue  Beytrage  zur  Natur- und  Arzneywisseilschaft.  1 Tli. 

(2)  Topographie  von  Berlin , S.  169* 

720*  Pierique  auctores  in  eo  conveniunt,  quod 
rubeolae  contagiosam  sistunt  luem,  atque  hoc  in- 
tuitu ad  unam  eandemque  febrium  loimicarum 
prosapiam  pertinent  5 — dissentiunt  tamen  inter 
se  de  morbi  penitiori  natura  et  essentia  informan- 
da. Nonnulli  enim, Hufelandio,Schaffero, 
Formeyo  et  Heimio  praeuntibus,  rubeolas 
scarlatinae  varietatem  declarant  5 Kapp,  Wich- 
m a nn  et  Re  i 1 potius  morbillis  adfinem  adfec- 
tum  esse  arbitrantur.  Alii  denique  medici,  uti 
Ueberlacher,  Jahn  etFleisch  nullas  in- 
ter rubeolam,  scarlatinam  morbillosque  differen- 
tias essentiales  admittunt. 

721*  Rubeolam  saepe  saepius  scarlatinae  om- 
nino germanum  exanthema  esse,  evincunt  faucium 

inflammatio,  rubor  cutis  intensus,  desquamatio- 
nis  modus,  odor  specificus,  quem  aegrorum  trans- 
piratio  spargit , nisus  in  hydropem , et  contem- 
poralis utriusque  exanthematis  in  variis  ejusdem 
loci  individuis  adparitio.  — Non  minori  tamen 
fide  dignae  sunt  observationes  rubeolarum,  mor- 
billis potius  adfiniumj  etenim  praeter  quod,  te- 
ste Re  ilio,  symptomata  catarrhalia  graviora, 
istis  propria:  coryzam,  tussim,  illacrymationem 
oculorum  et  raucedinem , nec  non  exanthematis 
formam  cum  maculis  segregatis  obtulerunt,  iisdem 
saepe  in  locis  et  temporibus  emicuere,  quibus 
morbilli  epidemice  debacchabantur,  uti  id  nuper 
in  agro  Ticinensi  compertum  habuimus.  — 
Auctores  autem , rubeolas  semper  scarlatinae 
varietatem  esse,  defensuri,  praeter  hasce  ob- 
servationes inconcussas  validissimum  adhuc  ob- 
staculum in  historiae  monumentis  experiun- 
tur 5 conveniunt  enim  principes  historici,  scar- 
latinam recentioris  aevi  morbum  esse  \ rubeo- 
larum contra  vestigia  jam  apud  antiquos  Arabes 
inveniri. 

722-  Hisce  rite  pensitatis , si  nostram  fa- 
teri licet  opinionem,  [rubeolas  neque  \ exan- 
thema sui  generis , neque  constantem  modifica- 
tionem solius  scarlatinae , sed  varietatem  hybri- 
dam nunc  istius,  nunc  morbillorum  agnoscimus, 
quod  inconstans  morbi  forma  modo  ad  hoc,  modo 
ad  illud  exanthematis  genus  inclinans  confirmare 
videtur.  Tali  pacto  nonnisi  parum  ab  illa  sen- 

tentia  deflectimus,  quam  Cei. 'Rei  1 et  Mar- 
cus tuentur  5 prior  enim  rubeolis  intermedium 
locum  inter  febrem  scarlatinam  "~et  morbillum 
adjudicat  5 alter  similem  inter  utrumque  exanthe- 
ma statuit  relationem,  qualis  inter  variolas  veras 
et  spurias  viget. 

725-  Quaenam  vero  sint  causae  ejusmodi  mo- 
dificationis, et  quidem  haud  raro  eo  intuitu  con- 
stantis , quod  sub  epidemica  diffusione  suam  con- 
servat formam , — «quin  igitur  in  matricem  rela- 
batur aegritudinem , — hucdum  determinari  ne- 
quivit 5 licet  suspicandum  sit,  atmosphaerae  et  an- 
ni temporis  conditionem  plurimum  contribuere.  — 
An  fors  accidentalis  copula  fomitis  morbillosi  et 
scarlatinosi,  cum  unius  alteriusve  exsuperantia, 
ad  hybridam  hancce  contribuit  genesin  ? 

724*  Cura  rubeolarum  cum  illa  adfinium 
exanthematum  ad  unguem  collimat,  praevalens 
enim  febris  comitis  character  omnes  dirigit  indi- 
cationum paginas.  Diaphoretica  multo  majorem 
in  hocce  adfectu  , quam  in  scarlatina , utilitatem 
spondere , ac  omnibus  morbi  temporibus  conve- 
nire, plerique  testantur  practici.  — Superstes 
tussis  chronica , asthma  stridulum  et  aphonia  re- 
fractis pulveris  Doweri  dosibus,  mercurio  dulci 
et  vaporibus  emollientibus  ore  exceptis  tutissime 
dissipantur. 

7)  CONTAGIA  METHYSTICA. 

7)  TYPHUS  CONTAGIOSUS  EXANTHEMATICUS. 

J.  Val.  v.  Hildenbrand,  iiber  den  ansteckenden  Typhus. 
Nebst  einigen  Winken  zur  Beschrankung  oder  ganzlichcn 
Ausrottung  der  Kriegspest.  Zweyte  eclite  Aufl.  Wieni815* 
— Traduct.  ital.  D.Althamer  ct  Berti.  Veron.  1817. 
Ph.  B.IIartmann,  Theorie  des  ansteckenden  Typhus  und  sei- 
ner  Behandlung.  Wieni812. 

Uebersicht  der  Scliriften,  welche  in  den  Jahrcn  I8l3und  1814 
iiber  die  Kriegspest  inDeutsclilanderschienen sind. 
In  Hufeland’s  Bibliothek  der  pract.  Heilkunde.  1814, 
1815,  1816- 

J.  Reuss,  Wesen  der  Exantheme,  i.  Theil:  Das  Fleckficber 
oder  die  Kriegspest.  AschaiTenb.  1814. 

Armstrong,  practical  illustrations  of  typhous  and  other 
febrile  diseases.  Lond.  1817. 

E.  Perci  val,  practical  observations  on  the  treatement,  pa- 

thologie  and  prevention  of  typhous  fever.  Lond.  1819. 
Hufeland,  iiber  die  Kriegspest  alter  und  neuer  Zeit.  Ber- 
lin  1814. 

F.  E.  Acerbi,  Dottrina  teorico -pratica  dei  morbo  petcc- 

chiale.  Milano  1822. 

A.  Omodei,  dei  governo  politico -medico  dei  morbo  petec- 
cliiale.  Milano  1822. 

725.  Morbus  acutus,  febrilis,  contagiosus, 
exanthemate  proprio  ac  eminenti  systematis  ner- 
vosi passione  stipatus  typhi  contagiosi  no- 
mine nobis  insignitur,  quod  a pie  defuncto  patre 
et  moderatore,  in  hocce  morbi  genere  versatissi- 
mo  introductum,  plurimis  postea  melioris  notae 
medicis  arrisit.  — Competit  ei  typhi  compel- 
latio, quatenus  stupor  capitis,  et  temulentia, 
Graecorum  rvcpog  9 (fumus,  caligo)  adeo  constans 
praebet  symptoma,  ut  aegritudinem  a primo  ex- 

ordio  ad  seram  usque  convalescentiam  comitetur. 
Cum  vero  jplura  exstent  febrium  nervosarum  spe- 
cimina, quibus  simile  capitis  gravamen  adsocia- 
tur , contagiosum  dicere  oportuit 5 tali  enim 
epitheto  non  solum  modus  originis  5 verum  etiam 
processus  ille  morbosus  sui  generis,  qui  essen- 
tiam constituit , apprime  indicatur.  — Ut  ab  aliis 
typhi  speciebus  pariter  contagiosis  distinguatur, 
anthracico  utpote  et  icterode,  typhus  contagio- 
sus nostras,  Europaeus,  communis, 
seu  exanthematicus  dici  poterit. 

726.  Character  febris  hujus , si  non  per  totum 
decursum , saltem  in  principio  semper  inflamma- 
torius , topicae  adfectiones  ejusdem  naturae  in 
dermate  et  membranis  mucosis,  sub  forma  der- 
matitidis exanthematicae  et  phlegmhymenitidis, 
atque  origo  e proprio  miasmate  contagioso  abunde 
vindicare  valebunt  locum,  quem  typho  conta- 
gioso in  nostro  systemate  nosologico  di- 
cavimus. — Spectat  omni  jure  ad  familiam  natu- 
ralem exanthematum  acutorum  contagiosorum, 
quibuscum  notas  generaliores  prorsus  communes 
habet  5 distinctam  vero  efficit  speciem  ob  adtri- 
buta  quaedam  particularia , quae  inter  exanthe- 
matis forma  et  passio  typhodes  principalia  sunt. 

ANTIQUITATES. 

727.  Prima  typhi  contagiosi  vestigia  ad  ca- 
nam usque  porriguntur  antiquitatem.  — Pestis  illa 
Graecis  perquam  calamitosa,  quae  ex  Aethiopiae 

finibus  Lybiam  primum,  aliaque  loca  pervadens, 
Athenas  demum,  earumque  suburbanum  Pyraeum 
adgressa  est,  quae  contagiosa  adeo,  ut  nemini 
parceret,  adeo  truculenta,  ut,  quos  correpisset, 
raperet  ferine  omnes,  ea,  inquam  pestis  a Thu- 
cydide graphice  depicta,  veluti  Eridis  pomum, 
diversissimas  sane  concitavit  conjecturas.  Mal- 
fatti  enim  eam  scarlatinam  5 Odi  er  morbil- 
los malignos  5 Scuderi  variolas,  atque 
Sprengel  pestem  bubonicam  declaravit.  Ast 
nil  nisi  typhum  nostrum  contagiosum  fuisse,  ad 
insolitum  tantum  malignitatis  gradum  evectum, 
contra  scepticos  adversarios  eximius  ob  priscam 
eruditionem  W awruchius  in  pretioso  suo  ten- 
tamine ad  unguem  evicisse  videtur  (1).  — In  li- 
bris Hippocraticisnon  minus  ac  in  Galeni 
commentariis  frequens  typhi  mentio  fit  j quod  si 
vero  singulae  descriptiones  cum  morbi  imagine, 
pro  uti  ea  nostris  innotuit  temporibus,  non  om- 
nino collimant,  id  potius  vago  vocis  significatui, 
atque  minori  medicorum  veterum  in  morbis  loi- 
micis  rite  distinguendis  et  illustrandis  curae  ad- 
scribi  debet,  alibi  enim  jam  monuimus  '(§.  lG6)> 
veteres  historicos  hoc  intuitu  medicis  longe  exac- 
tiores fuisse.  Ita  v.  g.  funestam  pestilitatem,  quae 
inter  Carthaginenscs,  Syracusas  obsidentes,  desae- 
viit , typhum  contagiosum  fuisse , e Diodori 
Siculi  descriptione  facile  colligitur. 

(t)  Wawruch,  Tentamen  pathologico  - medicum  sistens 
antiquitates  typhi  contagiosi.  Viennae  1812. 

728«  Saeculo  VI  Aetius  dc  maculis,  culicum 
morsibus  simillimis  mentionem  injicit,  quae  fe- 
bres malignas  et  pestilentiales  comitantur.  Apud 
Arabes  Arrasin  etAvicennam,  nec  non 
apud  Actuarium,  qui  medio  saeculo  XHI  vi- 
xit , analogae  leguntur  observationes  de  stigmati- 
bus, febres  gravissimas  comitantibus,  quae  cum 
pulicum  puncturis  comparant.  Quum  autem  adeo 
obscuri  fuerint  illorum  temporum  medici  in  ex- 
anthematibus describendis,  debitamque  neglexe- 
rint solertiam  in  colligendis  characteribus  , e qui- 
bus aegritudinum  exanthematicarum  diagnosis 
exactior  desumi  posset,  nil  mirum  est,  tantam  in- 
ter historicos  serioris  aevi  ortam  fuisse  discrepan- 
tiam, quorum  nonnulli  morbum,  de  quo  sermo,  an- 
tiquis omnibus  abunde  cognitum  fuisse,  arbitren- 
tur , alii  vero  contrarium  defendant  (1).  — Si  ta- 
men perpendimus,  typhum  contagiosum  adeo 
fidelem  tumultuum  bellicorum  socium  esse,  ut 
vix  apertis  praeliis  funestus  ille  ac  insidiosus 
hostis  jam  a tergo  delitescat,  neotericis  propte- 
rea  omni  jure  pestis  bellica  nuncupatus; 
et  si  demum  mentem  ad  cunctas  illas  converti- 
mus noxas,  inconcussis  observationibus  evictas, 
quae  typhum  primario  generare  possunt , ac  ge- 
neri humano  omnino  coaevae  dici  debent,  ad 
priorum  sententiam,  quam  caeterum  valentis- 
simi  viri,  uti  Pringle,  Triller,  Gruner, 
Rasori,  P.  Frank  tuentur,  potius  inclinandum 
esse,  quivis  libenter  concedet. 

(I)  O mode  i,  Op.  cit. 

72Q*  Princeps  illius  dissensionis  ratio  latere 
nobis  videtur  in  eo , quod  debita  inter  typhum 
contagiosum  (morbum  semper  autonomum)  et  pe- 
tecchiam  (exanthema  mere  parasiticum)  distinctio 
fuerit  neglecta.  Quum  autem  petecchiarum  nomen 
nonnisi  seriori  aevo , et  quidem  omnium  primo 
temporibus  Fracastorii  occurrat , hinc  etiam 
illi  medici,  qui  typhum  contagiosum  cum  febre 
petecchiali  confundunt,  hunc  morbum  novum 
esse,  veteribusque  ante  saeculum  XV  prorsus  ig- 
notum, crediderunt. 

730-  Clariores  typhi  contagiosi  notiones  non- 
nisi apud  scriptores  saeculi  XV  inveniuntur , quo 
tempore  (circa  annum  1478)  morbus  hicce , peri- 
culi plenus,  maximam  Italiae  partem  peragravit. 
Ejus  testes  fuere  Mar  sil  ius  Ficinus,  Elias 
Cavriolus, Hieronymus  Ghilinus,  Mu- 
ratorius  atque  Bernardus  Orsellus,  uti 
id  perdocte  disquisivit  Omodeius.  — Pestem 
typhosam,  ab  anno  1505  ad  1528  sub  nomine  pe- 
ti cula  e per  Italiam  grassatam,  Fracasto- 
ri  u s claris  indicavit  notis.  — Illae  vero  descrip- 
tiones, quas  Coyttarusde  febre  purpurata 
epidemica  A.  1557  per  Galliam  diffusa , atque  O c- 
tavianus  Roborelus  de  simili  lue , Tridenti 
'1591  populariter  debacchata  tradiderunt,  adeo 
pulchrae  et  exactae  sunt,  ut  neotericis  nonnisi 
pauca  eis  addenda  remanserint.  — Singularem 
quandam  adtentionem  merentur  sequentes  pesti- 
lentiae, c quarum  descriptione  typhi  maligni 

imago  facile  eruitur:  Pestis,  quae  A.  1552  exer- 
citum Imperatoris  CaroliV.  adflixit,  a Gratiolo 
notata  $ — alia , quae  nomine  febris  pannonicae 
A.  15(36  in  Hungaria  erupit , et  cujus  Senner- 
tus  meminit  1 — quae  annis  16 13  et  1652  inDa- 
nimarca  grassabatur 5 — denuo  alia,  quam  Tus- 
corum exercitus  A.  1688  post  Vindobonae  obses- 
sionem per  Hungariam  diffuderunt , — * - atque  il- 
la durante  Borrussorum  bello  1757 — 175Q  per 
totam  Germaniam  et  Bohemiam  divulgata , quam 
Glaser  et  Hasenohrl  egregio  calamo  de- 
scripserunt (1). 

(l)  Val.  v.Hild  enbrand,  vom anstebenden  Typhus, S. 23. 

731.  Lugubris  tandem  adhuc  memoriae  sunt 
insignes  illae  strages,  quas  typhus  contagiosus 
mox  elapsis  decenniis  edidit , eodem  fere  passu, 
quo  victrices  Gallorum  cohortes  maximam  perva- 
serunt Europae  partem , super  plerasque  provin- 
cias diffusus  , ipso  bello  vix  non  majores  pariens 
calamitates.  Ast  medici  (piXavS-pumo)  hancce 
occasionem  non  praetermiserunt,  ut  maximam 
morbo  illustrando  et  felicius  curando  contribue- 
rent spartam,  atque  e funestis  concivium  mor- 
tibus posteritatis  duntaxat  vitam  tutius  servarent. 

DIVISIO  PRAEVIA, 

732*  Ut  recta  concipi  possit  morbi  idea,  ty- 
phum ante  omnia  in  primigenum,  et  illum, 
qui  e communicato  contagio  contra- 
hitur, dirimere  necesse  est. — Typhus  per 

contagium  communicatus  ille  dicitur,  qui 
hominem  perfecte  sanum  adgreditur,  vel  aliis  etiam 
supervenit  aegritudinibus,  quin  tamen  cum  istis 
in  causali  existat  nexu,  sed  qui  suam  originem 
intus  suscepto  - miasmati  contagioso  debet , aliis- 
que individuis  per  eundem  fomitem  vi  morbi  re- 
generatum , communicatur.  — Typhus  origi- 
narius contra  sub  concursu  circumstantiarum 
propitiarum  ex  alio  progerminat  morbo  febrili, 
ergo  nunquam  in  prima  origine  e contagioso 
nascitur  fomite , eum  tamen  in  suo  decursu  pro- 
ducit, ejusque  ope  ad  alios  transferri  potest  ho- 
jfiines.  — Primus  itaque  semper  primarius, 
s e cu  n dar  i u s alter  erit.  — Ab  hisce  typhis, 
similibus  quoad  naturam  et  formam  , atque  ori- 
ginis modo  tantum  discrepantibus,  distinguatur, 
oportet,  typhus  symptoma,  qui  una  cum 
aliis  phaenomenis  nervosis  sub  decursu  febrium 
nervosarum  et  asthenicarum  evolvitur , e longe 
diversis  causis  proficiscitur,  per  contagium  non 
divulgandus. 

HYPOTYPOSIS. 

a)  TYPHUS  IN  DECURSU  REGULARI. 

733.  Ab  infectionis  momento,  quod  plerumque 
aegrorum  adtentionem  effugit,  aegri  prima  prae- 
ludia  salutis  laesae  percipiunt,  e quibus  tamen 
morbi  futuri  indolem  nullatenus  determinare,  sed 
simplici  tantum  conjectura  adsequi  valemus,  si 
commercium  cum  aegris  eadem  labe  infectis  prae- 

cessit 5 sunt  enim  nonnisi  generalia  symptomata, 
quae  opportunitatis,  sive  prodromorum 
stadium  (infectioni  et  invasioni  febrili  interme- 
dium) , a tribus  ad  septem  dies  duraturum  co- 
mitari solent,  uti  morositas,  dysphoria  sui  gene- 
ris, sensus  caloris  ferventis  interni,  languoris  et 
defatigationis,  oppressio  ad  scrobem  cordis,  ad- 
petentiae  imminutae,  temulentia,  inquietudo,  tre- 
mor artuum , atque  subsultus  transitorii , quales 
ab  electrico  fluido  concitantur. 

734.  Stadium  invasionis.  Lassitudo  in- 
signis ac  frigus  variae  intensitatis,  consuetis  sym- 
ptomatibus sociatum  5 et  quidem  jam  horror  ve- 
hemens paucarum  horarum  , modo  horripilationes 
vagae  cum  calore  alternantes , ad  sex  vel  et  duo- 
decim horas  protractae,  quandoque  per  aliquot 
dies  redeuntes,  primum  febris  typhosae  ingressum 
patefaciunt. 

735.  Stadium  inflammatorio-catar- 
r hosu m.  Praeter  consuetos  aestus  febriles  atque 
incitationis  vasorum,  ultra  normam  exaltatae,  satel- 
lites, typhum  in  hocce  stadio  distinguunt  sym- 
ptomata catarrhosa,  typhus  in  stricto 
vocis  sensu,  et  exanthema  proprium.  — 
Passionem  membranarum  mucosarum , — quo  in- 
tuitu typhus  contagiosus  cum  omnibus  febribus 
contagiosis  apprime  collimat, — indicant:  oculo- 
rum rubor  et  suffusio , illacrymatio , narium  sic- 
citas vel  oppilatio,  secretio  muci  ab  initio  tenuis, 
serius  tenacioris,  et  ab  aeris  contactu  saepe  in  cru- 

stas  coeuntis  5 interdum  levis  irritatio  in  faucibus, 
ad  tubas  Eustaehianas , vel  tracheam  propagata, 
unde  difficultas  deglutiendi,  syrigmus,  raucedo  5 
tussis  cum  sputis  mucosis,  oppressio  pectoris,  alia- 
que bronchitidis  aut  peripneumoniae  signa  5 lingua 
alba,  sapor  oris  pravus,  nausea,  vomitus  materiae 
pituitosae,  tormina,  ceu  effectus  irritationis  mem- 
branae mucosae , quae  tubum  alimentarum  ami- 
cit, — Symptomata  cephalica  eminent  ab  omni 
initio,  ac  morbum  per  totum  decursum  comitan- 
tur, videlicet:  capitis  gravedo,  xxpefixpicc , temu- 
lentia et  stupor,  qualis  ab  ebrietate,  vel  narco- 
ticorum majoribus  dosibus  induci  solet,  capiple- 
nium,  vertigo,  quandoque  acutae  cephalaea,  nunc 
levis  desipientia  transitoria,  nunc  delirium  magis 
permanens,  nunc  proclivitas  ad  somnum  et  sopor, 
quae  jnolestiae  haud  raro  spontaneo  sanguinis  e 
naribus  stillicidio  mitigantur.  — Quarta  circiter 
die  cutis  in  solitum  acquirit  ruborem  et  turgorem 
(erythema),  atque  clara  in  pectore,  dorso,  ex- 
tremitatibus, rarius  in  facie  adparent  exanthema- 
tis indicia,  cui  nomen  purpurae  typhosae 
impertire  non  displiceret.  Consistit  illud  in  macu- 
lis planis,  plus  minusve  rotundis,  inter  se  con- 
fluentibus, quoad  figuram  variegato  marmori  si- 
millimis, purpureis,  sub  compressione  evanes- 
centibus, quibus  persaepe  papulae  rubicundae, 
aut  phlyctaenae  albicantes  intermiscentur,  unde 
insignem  cum  rubeolis  aut  morbillis  analogiam 
contrahit.  Quandoque  una  cum  hoccc  exanths- 

mate  typhoso  petecchiae  emicant,  eo  distinctae, 
quod  ceu  parvae  sugillationes  subcutaneae  sub  di- 
gito premente  nullatenus  disparent 3 alias  pari 
tempore  parotides  intumescunt. — Reliquis  majoris 
momenti  phaenomenis  adnumerari  merentur  : fa- 
ciei turgor  ) cutis  inaequaliter  transpirans  ) urinae 
parcae , saturae  , sub  mictu  ardentes  5 tensio,  vel 
obtusus  dolor  ad  hypochondrium  dextrum  ) nau- 
sea et  vomitus  absque  saburrae  indiciis  ) dedola- 
tio  lumborum , et  artuum  languor , invincibilis 
ad  motum  inertia)  tensiones  dolorificae  in  suris 
et  phalangibus  digitorum)  pulsus  veloces,  pleni, 
plurimum  suppressi,  ergo  cum  praevalente  arte- 
riarum diastole.  Omnis  symptomatum  syndrome, 
characterem  inflammatorium  clare  indicans,  ad 
septimum  usque  diem  eadem  ferme  intensitate  per- 
sistit, nisi  ordinarias  exacerbationes  vespertinas 
et  remissiones  mutatinas,  nec  non  leve  illud  mo- 
lestiarum catarrhalium  , in  primis  pectoralium  de- 
crementum, quod  exanthematis  eruptione  induci 
solet,  excipere  velimus. 

73(j*  Stadium  nervosum.  Absoluto  pri- 
mo cyclo  septenario , quem  plerumque  solcmnis 
exacerbatio  et  incompleta  crisis  claudit,  forma 
morbi  essentialem  patitur  mutationem , ita  qui- 
dem, ut  symptomatibus  inflammatoriis,  catarrho- 
sis,  et  exanthematicis  notabiliter  infractis,  vel 
maximam  partem  exstinctis,  nova  ferme,  prioribus- 
que  multo  iniquior , malorum  caterva  oboriatur. 
Est  autem  systema  nervosum  , quod  nunc  eminen- 

ter  pati  incipit,  unde  etiam  hujus  stadii  ad  I4am 
diem  usque  perdurantis  denominatio  vindicatur. 
Aestus  febrilis  mirum  in  modum  crescit,  aegris- 
que  tanto  molestior  evadit,  quod  ariditas  cutis 
ipsarumque  tunicarum  mucosarum  necessario  im- 
ponderabilium  secessui  renititur,  unde  mordax 
manui  tangenti  sese  offert  calor.  Loco  sympto- 
matum catarrlialium  siccitas  linguae  et  membranae 
Schneiderianae  subintrat  5 nares  ab  indurato  muco 
et  cruore  fuliginosae  adparent , atque  dentes  ob 
eandem  rationem  nigricante  cooperiuntur  sorde. 
Exanthema  obsolescit  3 cutis  arida , rugosa,  ferme 
squamosa,  pergamenae  haud  absimilis  evadit, 
solae  petecchiae  , si  quaedam  jam  prius  adfuerint, 
persistunt.  — Passiones  cephalicae  primi  stadii 
intenduntur,  ac  recentes  superveniunt 5 sensus 
externi  hebescunt 5 sensorium  commune  internis 
continuo  lacessitur  impressionibus,  unde  delirium 
diversum,  gestus  inconcinni,  fixis  ideis  respon- 
dentes, inquietudo,  jactatio,  nisus  lecjtum  dese- 
rendi, crocidismus,  carphologia,  conscientia  pro- 
tinus sublata,  inscitia  omnium,  quae  contingunt, 
oblivio  sui  ipsius,  quandoque  impetuosus  volun- 
tatis nisus  $ sub  omnibus  tamen  hisce  efficientiae 
cerebralis  deflexionibus  species  temulentiae,  stu- 
poris adtoniti  ac  somnolentiae  continuo  viget,  unde 
peculiaris  exsurgit  delirii  forma  , cum  somnam- 
bulismo haud  inepte  comparanda,  quam  typ  ho- 
rna n ia  m nuncupamus.  Status  animi  in  aegris, 
typho  gravatis,  plerumque  singularem  offert  apa- 

thiam  et  adiaphoriam  fere  stupidam,  ita  ut  non 
solum  psychicum  commercium  cum  rebus  exter- 
nis sublatum  sit,  verum  etiam  potiores  cupidines 
et  instinctus  naturales  protinus  langueant,  unde 
fit , ut  aegrotantes  sub  urentissimo  saepe  aestu 
nullum  quaerant  potum , quem  tamen  avide  hau- 
riunt, ubi  eis  propinatur.  Ex  eodem  foete  ence- 
phali obruti,  atque  infractae  conductionis  impon- 
derabilium  et  phlogisticorum  principiorum  per 
cutem  aridissimam  alius  quoque  generis  phaeno- 
mena nervosa  pullulant , uti  saltus  tendinum,  tre- 
mores/ convulsiones,  dysphagia  spasmodica,  sin- 
gultus, vomitus,  meteorismus,  cystispasmus, 
enormis  virium  muscularium  languor,  insuperabi- 
lis ad  motum  pigritia,  decubitus  neglectus.  — 
Haecce  syndrome  symptomatum  nervosorum  in- 
terdum quidem  ex  debilitate  vera  proficiscitur, 
quam  inprimis  pulsuum  respondens  conditio,  at- 
que emolumentum  a stimulorum  usu  confirmant  3 
multo  tamen  crebrius  causa  proxima  in  systemate 
nervoso  obruto,  viriumque  vitalium  actionibus 
suppressis  quaerenda  est,  ipsi  enim  pulsus  pleni, 
modice  fortes,  vibrantes,  una  cum  signis  turgoris 
et  orgasmi  universalis,  nec  non  congestionis  con- 
spicuae ad  caput,  spuriam  ac  mere  fictitiam  de- 
bilitatem esse  evincunt,  talique  pacto  summam 
inter  typhum  contagiosum  , ebrietatem  et  narco- 
sin  toxicam  demonstrant  adfinitatem,  ex  ipso  ha- 
bitu et  physiognomia  aegrorum  haud  difficulter 
dijudicandam.  Sub  suetis  exacerbationibus  vesper- 

tinis/ quae  imprimis  die  decima,  undecima  ac  de- 
cima tertia  ad  altiorem  evehuntur  vehementiae  ct 
periculi  gradum,  hocce  stadium  secundum  explet 
cyclum  septenarium. 

737-  Stadium  criseos.  Quandoque  jam 
undecima , in  plurimis  tamen  casibus  die  decima 
quarta,  «ostquam  gravior  praecesserat  perturba- 
tio febrilis,  calore  urente,  turgore,  pulsuum  ve- 
hementiori  micatu  ac  soporoso  statu  comitata, 
criticae  in  propatulum  veniunt  evacuationes.  Sicca 
antea  superficies  narium , linguae  et  faucium  hu- 
mescitj  coagula  muci  indurati,  parietibus  choan- 
narum  pertinaciter  adhaerentis,  separantur  arida 
mollescit  cutis,  ac  benefico  irroratur  sudore  ae- 
quabili, vaporoso,  odoris  specifici  5 haud  raro 
recens  suboritur  epistaxis  5 quibusdam  sputa  mu- 
cosa, facile  prodeuntia,  pectoris  molestias  suble- 
vant 5 urinae  lluunt  saturae,  a mictu  turbidae, 
sedimentum  deponentes  furfuraceum,  albidum  aut 
rutillum  5 reseratur  denique  et  ipsa  alvus,  sece- 
dentibus excrementis  liquidis,  vel  pultaceis,  cum 
instantaneo  saepe  aegrorum  solamine.  Cunctae 
hae  crises  partim  idiostaticae , partim  apostaticae 
adeo  solemne  in  nonnullis  casibus  adferunt  de- 
crementum , ut  uno  quasi  ictu  tota  phaenomeno- 
rum morbosorum  series  truncetur,  atque  aeger, 
ante  horas  in  limine  mortis  versans,  ad  novam  fere 
revocetur  vitam. 

738-  Stad.  decrementi.  Pro  diversitate 
criseos  nunc  solemnis,  nunc  minus  decisivae  decli- 

natio  morbi  plus  minusve  prompta  esse  consuevit. 
Omnium  primo  franguntur  symptomata  graviora, 
cephalica  utpote , et  nervosa  $ aegri  veluti  e pro- 
fundo evigilantes  somno,  vel  ex  ebrietatis  ve- 
terno revocati  pristinam  recuperant  conscientiam* 
ante  actorum  plerumque  immemores , disparet 
animi  indifferentia  et  incuria,  cujus  loco  singu- 
laris evolvitur  sensilitas  moralis,  in  tenerrimos 
affectus  gratitudinis , amoris  et  commotionis  pro- 
clivitas 5 vultus  et  oculi  hancce  animi  hilaritatem 
et  serenitatem  spirant ; componuntur  venarum 
salientium  micatus , redit  ciborum  adpetentia.  — 
Ast  remanet  adhuc  sensus  lassitudinis  , cita  post 
minimum  motum  defatigatio,  pallor  faciei,  capi- 
tis gravedo , temulentia  quaedam , obauditio, 
susurrus  aurium  molestus , mentis  aliqua  imbeci- 
litas,  somni  cupido,  alvus  pigra,  sudatio  facilis. 
Tali  sub  rerum  statu  indies  meliorescente  septem 
dies  consumere  solent,  quibus  posthumae  adhuc 
continuant  crises,  ultimas  morbi  reliquias  abi- 
gentes. 

739.  Convalescentia.  Aegritudine  fune- 
sta protinus  dissipata  generalia  adhuc  remanent 
salutis,  nondum  ex  integro  firmatae,  signa,  quibus 
tamen  nonnulla  particularia  adhaerent  phaenome- 
na, cum  specifica  morbi  vix  exantlati  natura  inti- 
me nexa.  Cutis  flaccida  et  rugosa  epidermidem, 
furfurum  forma  secedentem,  deponit,  defluunt 
capilli , ipsiquc  ungues  vegetius  reproducuntur. 
Resuscitant  cupidines,  adrident  res  quondam 
IV.  E e 

gratae  , ac  prae  caeteris  ciborum  adpetcntia  ad 
indomabilem  usque  intenditur  voracitatem  5 al- 
vus muneribus  suis  segnius  respondet^  in  feminis 
pro  rato  tempore  retinentur  menses.  Post  aliquot 
septimanas  perfecta  non  solum  recuperatur  func- 
tionum integritas , verum  etiam  firmior  saepe  prio- 
ri adducitur  salus , ita  ut  juvenes  alacriter  incres- 
cant, macilenti  pinguescant,  ac  valetudinarii  a 
variis  incomodis,  bydrothorace , arthritide,  hys- 
teriasi  fausto  omine  liberentur. 

/ 

b)  TYPHUS  IN  DECURSU  ANOMALO. 
Wcdemeyer,  uber  die  Erkenntniss  und  Behandlung  des 
Typhus  in  seinem  regularen  und  anomalcn  Verlaufe.  Hal- 
bcrst.  1814* 

740.  Subjecti  constitutio  prava,  genius  epi- 
demiae  dominantis,  atque  concursus  circumstan- 
tiarum accidentalium  haud  raro  typhi  contagiosi 
incessum  a sueto  tramite  eum  in  modum  detor- 
quent, ut  mox  praecipitetur,  mox  retardetur, 
vel  plane  extraordinariis  inquinetur  symptomati- 
bus, e contemporali  diversorum  systematum  or- 
ganicorum, vel  singulorum  organorum  passione 
oriundis.  Potiores  tantum,  practico  medico  ma- 
xime momentosas,  anomalias  breviter  addictare 

741.  Typhus  inflammatorius.  Quam- 
vis typho  contagioso  character  inflammatorius 
adeo  constans  sit , ut  ad  ejus  essentiam  spectet, 
nunquam  tamen  in  decursu  normali  certum  quen- 
dam  vehementiae  gradum  excedit.  Si  igitur  fe- 

brisangiosthen^ica  ad  altiorem  evehitur  potentiam, 
vel  si  graviores  in  variis  organis  evolvuntur  phleg- 
masiae  , quas  inter  encephalitis  sub  duplici  for- 
ma delirii  aut  soporis,  parotitis,  peripneumonia 
cum  pleurodyne  et  haemoptysi,  hepatitis  et  en- 
teritis ^communiores  esse  solent,  typhum  nar 
inflammatorium  compellamus.  Ejus- 
modi typhi  contagiosi  anomalia, — cui  rigida 
bruma,  aegri  plethorici,  juvenis,  torosi , vel  cra- 
pulis dediti  conditio,  atque  stimulorum  incon- 
gruus  usus  prae  aliis  favent,  — plerumque  in 
primo  morbi  cyclo  septenario  occurrit,  et  rario- 
ribus tantum  in  casibus  ad  secundum  usque  pro- 
tenditur. 

742-  Typhus  gastricus.  In  gratiam  epi- 
demiae  aestivae,  climatis  calidioris,  pravae  con- 
ditionis tubi  cibarii , aut  commissi  erroris  diaete- 
tici  typhus  jam  ab  omni  initio  manifestis  jungi- 
tur colluviei  saburralis  phaenomenis,  sub  quo- 
rum persona  delitescens  haud  raro  praetervide- 
tur , nisi  maxima  ad  passionem  capitis , ad  exan- 
thema, nec  non  ad  statum  nervosum,  serius  ocius- 
ve  subintrantem , maxima  convertatur  adlcntio. 
Pro  varia  sordium  qualitate , ac  morbosae  adfec- 
tionis  sede,  diversa  quoque  erit  typhosae  febris 
facies.  Praecipua  tantum  mentione  digna  est  ea 
typhi  gastrici  varietas,  quae  cum  eminenti  he- 
patis labe  bilisque  secretione  eum  in  modum  al- 
terata  incedit,  ut  praeter  signa  fomitis,  in  pri- 
mis viis  redundantis,  generalis  ejus  adpareat  cf- 

fusio  (polycholia,  s.  icterus),  cujus  gratia  ty- 
phus icterodes  nuncupatur,  maximam  cum 
febre  flava  tropicorum  analogiam  offerens. 

743*  Typhus  nervoso  asthenicus. 
Quatenus  status  nervosus  in  regulari  typhi  decur- 
su nunquam  ante  septimum  evolvitur  diem,  suam- 
que  originem  potius  viribus  vitalibus  suppressis 
ac  fere  reclusis  debet,  atque  unice  ultimis  se- 
cundi cycli  septenarii  diebus  incitationis  immi- 
nutae suspicionem  movet  5 — eatenus  quaevis  de- 
bilitas vera  nimis  praecox , vel  ad  altiorem  evec- 
ta gradum  typhi  contagiosi  anomaliam  constituit, 
cujus  ratio  quodammodo  in  ipsa  morbi  iniquioris 
natura,  multo  crebrius  vero  in  prava  medela, 
epidemia  maligna , vel  concursu  potentiarum  de- 
primentium latet. 

744.  Typhus  putridus.  Una  cum  verae 
astlieniae  evolutione  haud  raro  character  septi- 
cus caput  extollit,  cunctis  phaenomenis  humo- 
rum dyscrasiae , solidorumque  atoniae  stipatus, 
ad  cujus  genesin  praeter  potentias  debilitantes 
communes  illae  in  primis  contribuunt  noxiae,  quae 
vegetationis  processum  in  qualitate  ita  depravant, 
ut  infracto  cohaesionis  robore  nisum  abnormem  in 
liquationem  et  expansionem  inducant,  quales  es- 
sent omnes  species  atmosphaerae  pravae  et  me- 
phiticae. — Huc  spectant  typhi  nosocomia- 
les,  castrenses,  carcerales,  navales^ 
corruptus  enim  in  nosocomiis,  castris,  ergastu- 
lis , urbibus  obsessis , vel  navium  tabulatis  aer 

haematopoeseos  muneri  ineptus  efficit,  ut  ty- 
pho contagioso,  in  iisdem  locis  epidemice  sub-  - 
orto,  scorbutus  acutus  vel  iliico  in  principio,  vel 
saltem  in  decursu  adsocietur,  cujus  tanto  major 
erit  perfidia,  si  colliquativa  simul  junguntur  pro- 
fluvia , haemorrhagiae,  diarrhoeae,  dysenteriae, 
cphidroses  (1). 

(l)  G,  A.  Ricliter,  med.  Gescliiehte  der  Belagerung  nnd 
Einnalime  der  Festung  Torgau  , und  Beschreibang  der 
Ejpidemie,  welclie  daselbst  in  den  Jahren  1313 und  1814 
herrsclite.  Berlin  1814- 

745.  Anomaliae,  quas  exanthema  in 
eruptione,  florescentia,  forma  et  habitu,  alia- 
que symptomata  typho  propria  in  diversis  sta- 
diis patiuntur,  unde  irregularis  magisque  peri- 
culosus evadit  morbi  decursus,  plerumque  a di- 
verso charactere  febrili,  praeter  normam  evoluto, 
dependent,  ac  ideo  mox  enumeratis  typhi  com- 
plicati et  anomali  speciebus  includuntur.  — Men- 
tionem tantum  mereytur  typhus  levissimus, 
ceu  benigna  et  insons  morbi  a consueto  tramite 
deflexio , quo  in  casu  aegri  praeter  lassitudinem, 
febriculam  vespertinam , capitis  gravedinem , te- 
mulentiam, ad  petitum  ciborum  imminutum,  ac  le- 
via tormina  ventris  nil  morbosi  accusant , totum- 
que morbum  extra  lectum  exantlant,  ad  excep- 
tionem ultimarum  dierum,  quibus  perturbationes 
criticae  plerumque  vehementiores  subintrant ) 
quapropter  etiam  passim  typhus  ambulatorius 
dicitur. 

DIAGNOSIS  ET  ULTIMA  DIFFERENTIA. 

74C-  Jam  e praemissa  nosographia  typhi  con- 
tagiosi diagnosis  sat  tuto  construi  poterit, 
dummodo  singula  phaenomena  cum  decurrendi 
modo  rite  computentur.  — Ut  tamen  diversae, 
quas  praxis  offert,  difficultates  tanto  facilius  su- 
perentur, atque  confusiones  cum  morbis  adfini- 
bus,  quae  persaepe  ad  perversam  ducunt  me- 
dendi rationem , evitentur,  praecipuos  adsignare 
oportet  morbos,  pro  contagioso  typho  illudentes. 

747-  M o rb i 1 1 u s pallidiori  exanthemate  sti- 
patus, qui  sub  decursu  nervosum  contrahit  cha- 
racterem (§.  6l2)>  tantam  cum  typho  contagioso 
habet  similitudinem,  ut  vix  distingui  possit,  nisi 
ad  symptomata  constantia  morbilli, — molestias 
catarrhales  eminentes , tussim  ferocem , exanthe- 
matis regularem  eruptionem  , — atque  ad  potio- 
res  characteres  typhi, — capitis  temulentiam  et 
stuporem  jam  a principio  conspicuum,  ad  rationem 
decursus  et  epidemiae  dominantis  ingenium  ma- 
xima convertatur  adtentio. 

748.  Febris  nervosa  simplex,  cum  ty- 
pho contagioso  a pluribus  medicis  perperam  con- 
fusa, sistit  morbum  semper  secundarium,  e febre 
catarrhali,  biliosa,  pituitosa,  vel  exanthematica 
accidentaliter  evolutum  ) status  nervosus  indeter- 
minatis prorumpit  epochis  ac  saepe  in  prima  sua 
origine  suffocari  potest  5 praevalent  symptoma- 
ta debilitatis  verae,  riunc  erethismo  , nunc  para- 
lysi et  torpori  junctae^  neque  e contagio  speci- 

fico  proficiscitur,  neque  ultro  propagatur,  sed 
rationem  geneseos  in  laesa  conditione  dynamica 
organismi  agnoscit  5 nullo  stipatur  exanthemate, 
nisi  accidentali  et  mere  parasitico,  miliari,  su- 
daminoso , petecchiali , quale  omnibus  febribus 
accedere  potest,  decursum  tenet  incertum,  nunc 
acutissimum,  nunc  lentum,  luculentissimis  exa- 
cerbationibus quotidianis  stipatum  5 crises  solem- 
nes  non  admittit,  sed  gradatim  declinat.  — Si 
hisce  notis  febris  nervoso  - asthenicae  characteres 
typhi  contagiosi  opponimus , utriusque  morbi  es- 
sentialis differentia  patebit. 

Val.  ab  Hildenbrand,  Ratio  medendi  in  Schola  practica 

Vindobonensi  Viennae  1813-  Pars  altera,  p.  214. 

749.  Febris  biliosa  exaltata,  bilio- 
so -nervosa  et  putrida  primo  quidem  ad- 
spectu  typhum  contagiosum  simulare  poterant, 
praesertim  dum  iste  accidentali  modo  cum  sabur- 
ris biliosis,  summa  virium  prostratione , aut  cha- 
ractere putrido  complicatus  decurrit  5 discrimen 
tamen  perspicuum  evadit , si  ad  cuncta  sympto- 
mata, singulis  illis  febrium  speciebus  propria,  ani- 
mus dirigitur. 

750.  Sunt  autem  sequentes  typhi  contagiosi 
characteres  palmarii,  quorum  syndrome  morbi 
essentiam  constituit,  ultimamque differentiam  po- 
nit: l)  Oritur  e contagio  specifico,  quod  vel  ab 
aliis  contrahitur  individuis , eodem  morbo  adfec- 
tis,  vel  etiam  sub  datis  circumstantiis  in  nostra 
zona  primitus  evolvitur.  2)  Percurrit  duo  stadia 

septenaria,  primum  inflammatorio  - catarrhosum, 
alterum  nervosum.  3)  Princeps  substratum  lar- 
giuntur membranae  mucosae , cutis  et  meninges, 
in  quibus  specificus  processus  morbosus  inflam- 
matorius , aut  ei  proximus  emergit.  4)  Adfectio- 
nem  systematis  mucosi  comprobant  sueta  symp- 
tomata catarrhosa.  5)  Meningum  passionem  te- 
mulentia capitis , stupor  adtonitus , sensuum  he- 
betudo et  typhomania  indicant , quae  omnia  ab 
initio  ad  finem  usque  persistunt  gradu  diverso. 
6)  In  cute  exanthema  erumpit  proprium,  a pe- 
tecchiis  diversum , morbillo  potius  analogum, 
cui  purpurae  typhosae  nomen  impertimus.  7)  In 
secundo  morbi  hemicyclo  status  nervosus  adpa- 
ret,  e spuria  potius,  quam  vera  debilitate  oriun- 
dus. 8)  Die  decima  quarta  plerumque  crisi  so- 
lemni  solvitur.  9)  In  morbi  decremento  ipsaque 
convalescentia  sensus  carebariae , capiplenii  et 
temulentiae  molestant,  atque  cuticulae  desqua- 
raatio  unacum  capillorum  defluvio,  derma  inflam- 
matorium processum  subivisse,  extra  dubium  po- 
nunt. io)  Semel  exantlata  aegritudo  dispositio- 
nem in  eandem  denuo  subeundam  exstinguit. 

AETIOLOGIA. 

751.  Diathesis.  Momenta,  quae  miasma- 
tis  typhosi  susceptioni  et  faciliori  morbi  ortui  pa- 
trocinantur, latent  imprimis  in  cutis  conditione 
teneriori,  molliori  et  succulenta,  in  virium  lan- 
guore tali,  quem  major  comitetur  erethismus. 

ergo  in  asthenia  directa  incitabilistarum  per  ve- 
neris abusum,  inediam,  frigus,  mentis  intentiones, 
animi  adfectus  deprimentes  inducta.  Accidit  ta- 
men sub  epidemiis  typhosis,  robustissimos  etiam 
homines  vix  non  eadem  facilitate  morbum  con- 
trahere. — Multo  minorem  proclivitatem  cerni- 
mus in  seniculis,  potatoribus,  fumum  tabaci  su- 
gentibus, in  phthisicis  et  feminis  gravidis.  Qui 
typhum,  maxime  graviorem,  jam  subiverunt  ab  eo- 
dem morbo  per  plures  annos  immunes  vivunt, 
utut  crebriori  exponantur  infectionis  occasioni  5 
et  si  denuo  contagium  suscipiant,  levem  plerum- 
que patiuntur  aegritudinem.  Frequentiores  tamen 
hoc  intuitu  exceptiones  in  typho  contagioso,  quam 
in  aliis  exanthematibus  specificis  occurrunt.  No- 
tatu demum  dignum  est , infantes  nullam  fere  ad 
typhicum  contagium  offere  adfinitatem , toties 
enim  infectae  nutricis  ubera  sugunt , quin  infi- 
ciantur. 

752*  Prophasis.  Unica  typhi  contagiosi 
primarii  causa  in  contagio  specifico  est 
reponenda,  cui  praeter  adtributa  generalia,  se- 
quentes adhuc  competunt  dotes  : l)  Vehiculum 
praecipuum  praebet  mucus , nec  non  materies 
perspirabilis  cutanea  et  pulmonalis  5 quapropter 
per  contactum  mediatum  et  immediatum , aeque 
ac  per  atmosphaeram  aegros  ambientem  diffun- 
ditur contagium  typhi.  2)  Evolutio  ejus  cum  ex- 
anthematis eruptione  ordiri  videtur , crescit  mor- 
bo summum  vestigium  adepto,  minuitur  in  de- 

cremento,  ac  in  convalescentia  protinus  cessat) 
quare  convalescentes  ad  luis  diffusionem  caeterum 
summe  idoneos,  uti  jam  alibi  monuimus,  ceu  con- 
ductores tantum  passivos,  quibus  adhuc  adhaeres- 
cit contagium  sub  morbi  decursu  genitum , consi- 
deramus. 3)  Miasma  typhosum  venenis  narcoticis 
summe  analogas  vires  habet,  quod  ex  analogis  pa- 
tet effectibus ) magis  permanentem  tamen  exerit 
actionem,  rato  tempore  duraturam,  quae  unice  na- 
turae viribus,  nunc  solis,  nunc  arte  suffultis)  dilui 
ac  dissipari  potest,  nisi  primis  post  infectionem 
momentis  debita  therapia  morbi  evolutionem  prae- 
pedire liceat.  4)  Habet  ideo  naturam  magis  diffu- 
sibilem,  cujus  gratia  majorem  acquirit  ad  systema 
nervosum  et  in  primis  ad  encephalon  adfinitatem ) 
id  non  solum  constantia  symptomata  cephalica, 
sed  etiam  notabilis  nisus  in  malignitatem , seu  re- 
pentinam virium  siderationem  confirmant.  5)  Dis- 
positionem in  eundem  morbum  minuit,  pro  tem- 
pore sopit,  ast  multo  rarius,  quam  variolae  et 
morbilli , omnino  eradicat.  6)  In  nostra  zona  sub 
concursu  circumstantiarum  faventium , — veluti 
per  generationem  aequivqcam  , — primitus  evol- 
vitur. 7)  Cimices  enecat.  — Fluidum  gasiforme 
sui  generis,  quod  nuperrime  Cei.  Ros  si,  Pro- 
fessor Taurinensis,  peculiaris  electro  - eudiometri 
ope  ex  sanguine  aegrorum,  typho  petecchiali  ad- 
fectorum,  extricare  novit,  atque  electricitatis  in- 
fluxui  impune  resistere  adserit , essentiale,  fante 
inventore,  constitueret  miasmatis  typhosi  crite- 

rlon , ulterioribus  tamen  confirmandum  experi- 
mentis. 

753.  Inter  noxas,  quae  primigenae  for- 
mationi miasmatis  typhosi,  atque  evolutioni 
typhi  ipsius  ex  aliis  morbis  febrilibus  favent , re- 
censeri merentur : t)  Effluvia  plurium  hominum 
tam  sanorum,  quam  aegrorum,  et  praesertim  fe- 
bricitantium in  angustiori  spatio  coacervatorum, 
unde  haud  infrequens  typhi  contagiosi  origo  in 
nosocomiis,  carceribus , navium  tabulatis,  tugu- 
riis, quod  castae  observationes  Mindereri, 
IVIonroi,  Pringlei,  ac  pie  defuncti  genitoris 
evicerunt.  Hoc  respectu  a Ploucquetio  et 
Bernhardio  jure  contagium  anthropo- 
phtho ricum  nuncupatur.  — 2)  Determinatus 
gradus  liquationis , si  in  febribus  acutis  cum  cu- 
tis pervicaci  ariditate  et  infracta  facultate  impon- 
derabilia  conducendi  ingreditur.  — 3)  Mephitis  pa- 
ludum aquarumque  stagnantium,  opinante  H a r t- 
manno.  — 4)  Atmosphaerae  continua  humiditas 
et  aestus  ventis  non  placatus  (Percival).  E si- 
milibus causis  typhus  brutorum,  nomine  lues 
bovinae  notus , primam  capit  originem , effor- 
mati  contagii  ope  in  infinitum  propagandus  (1). 

(l)  Will,  Bemerkungen  iiber  die  in  Lagern  sich  vermeU 
renden  Vieliseuchen.  Miijticlien  1799. 

NOSOGENIA  ET  THEORIA. 

754-  Omnia  et  singula,  quae  ad  organismi 
atria,  contagiosum  fomitem  recipientia,  admodum 

infectionis  et  diffusionis,  ad  nosogeniam,  nec  non 
ad  autonomum  illum  processum  morbosum , in 
penetralibus  suscepti  contagii  causa  concitatum, 
spectant,  e generali  contagiorum  et  febrium  con- 
tagiosarum doctrina  intelligi  poterunt.  Quapropter 
superfluas  repetitiones  consulto  vitamus. 

755-  In  determinanda  morbi  essentia  et  causa 
proxima  notabilis  inter  medicos  viget  discrepan- 
tia, unde  differentes  ortum  duxerunt  typhi  conta- 
giosi theoriae,  quarum  potiores  tantum  addic- 
tare  sufficit.  — Acutissimus  Hartmannus  (i) 
essentiam  reponit  in  processu  quodam  sphacelismi 
membranarum  mucosarum  retisque  Malpighiani, 
quem  praedominans  per  totum  morbi  decursum 
liquationis  nisus  inducit.  — Marcus  (2)  omnem 
typhum  encephalitidem  declarat,  neque  ab  ejus 
opinione  multum  differunt  Mill  et  Perci  v a I, 
statum  sub  inflammatorium  in  cerebro  et  menin- 
gibus  defendentes.  — G o e d e n (3),  postquam  pri- 
mam suam  de  febre  asthenica,  ex  irritabilitatis 
elemento  prodeunte,  ideam  dereliquit,  serius,  con- 
ditionem pathologicam  typhi  processum  toxicatio- 
nis  esse,  proposuit,  qui,  ex  organis  mucosis  et  ar- 
teriolis super  nobilissimum  systema  nervosum 
(aetherem  nerveum)  diradiatus,  specificam  produ- 
cit inflammationem. 

(1)  Hartmann,  Theorie  des  anstechenden  Typhus.  S.  115. 

(2)  Entwurf  einer  spcciellen  Therapie.  Niirnb.  1810.  2.  Th. 

§.  1639  ©t  seq. 

(3)  Geschichte  des  anstcckenden  Typhus.  B.  I.  Bresl.i8l6. 

75(3.  Utut  cuivis  harum  theoriarum  aliquam 
veritatem  inesse  non  abrogemus  j nihilominus  ta- 
men, nulla  earum  essentiam  typhi  omni  ex  parte 
dilucidare,  nobis  videtur,  quatenus  singula  tantum 
adtingunt  momenta  causalia , vel  effectiva,  cujic- 
torum  syndromen  et  reciprocam  relationem  negli- 
gentes.  Si  morbi  symptomata,  decursum,  et  exi- 
tus communiores  cum  generalibus  contagiorum 
volatilium  (quae  inter  et  typhosum  pertinet)  pro- 
prietatibus computamus,  nullum  remanet  dubium 
de  processu  inflammatorio,  qui  non  solum  totam 
corporis  superficiem  externam,  macrocosmo  obver- 
sam (cutem  et  membranas  mucosas),  verum  etiam 
serosa  velamenta  cerebri  et  systematis  nervosi 
prehendit.  Ipsa  autem  haecce  phlogosis  universa- 
lis (stricte  loquendo)  jam  effectum  constituit  spe- 
cificae illius  metamorphoseos  morbosae  organismi 
totius,  quam  contagiosus  fomes  in  viribus  aeque, 
ac  in  processu  vegetationis  animalis  suscitavit, 
cujus  essentia  tamen,  quousque  contagiorum  in- 
trinseca natura  non  fuerit  revelata,  problematica 
remanebit.  Id  solum  indubitatum  est,  peculiarem 
durante  typho  contagioso  vigere  nisum  in  liqua- 
tionem, ab  eximio  Hartmanno  pulcherrime 
enodatum,  cujus  gratia  processus phlogoseos  pe- 
culiarem ac  specificam  contrahit  modificationem. 

TERMINATIONES. 

757.  Salutem  aegris,  typho  gravatis,  redo- 
nant benefici  virium  vitalium  conatus  eisque  ef- 

fectae  evacuationes  criticae , quae  plerumque  die 
14a,  rarius  I7a,  et  rarissime  die  21a  contingunt. 
— Indirecto  modo  ad  faustam  morbi  solutionem 
contribuunt  praesidia  artis  rite  adhibita,  vel  et 
horum  vices  agentes  circumstantiae  secundae. 

758.  Frequentissimam  mortis  causam  prae- 
bet apoplexiaj  mox  mere  nervosa,  e viri- 
bus nervosis  malefico  veluti  adflatu  contagioso 
obrutis  ac  pessumdatis,  oriunda 5 mox  sangui- 
nea, turgore  vasorum  piae  meningis  plexuumque 
choroideorum  inducta  $ mox  serosa,  ceu  effec- 
tus colluviei  serosae  in  ventriculis  cerebri,  vel  ad 
basin  cranii.  Priores  duae  species  omni  momento 
decurrentis  morbi  occurrere  poterunt,  postrema 
plurimum  ultimis  diebus  succedit  in  gratiam  hypo- 
clepseos  serosae,  ab  inflammatione  arachnoideae 
inductae.  Mors  e debilitate  virium  et  pa- 
ralysi universali,  in  praxi  multo  rarior, 
quam  passim  credebatur , per  eminentiam  in  ty- 
pho maligno,  nervoso- asthenico  et  septico,  et 
quidem  haud  raro  citra  omnem  expectationem  im- 
provise suboritur.  — Indirecta  via  lethum  parant 
inflammationes  viscerum  nobiliorum  , pulmonum, 
intestinorum,  earumque  fatalia  posthuma,  quae 
interdum  effectus  funestae  metastaseos  sistunt. 

75Q.  In  cadaveribus  typho  peremptorum 
studiose  rimatis  sequentia  inventa  fuerunt : vasa 
meningum  plerumque  plus  minusve  turgida ) su- 
perficies arachnoideae  lubrica,  humore  viscidulo, 
gelatinoso,  vel  albicante  et  puriformi  cooperta ; 

effusio  seri  in  ventriculis  encephali , quo  in  casu 
libenter  vasorum  sanguineorum  collapsus  animad- 
vertitur 5 in  plexibus  choroideis  vesiculae  parvae, 
limpido  latice  refertae,  veluti  hydatides,  quas 
morbosas  dilatationes  vasorum  lymphaticorum 
habemus 5 arachnoidea  incrassata,  cum  contiguis 
meningibus  hinc  inde  arcte  conjuncta  3 substantia 
cerebralis  illibata } rarius  apostemata  5 cor  dex- 
trum, pulmones  et  hepar  sanguine  plena,  cujus 
caeterum  venosa  qualitas  undiquaque  praevalet ) 
viscera  marcida  5 cita  putrefactio. 

760.  Transitus  typhi  contagiosi,  imperfecte 
resoluti,  in  alios  morb  o s sequentibus  contin- 
git modis:  1)  Per  metastases  ad  organa 
interna,  pro  quorum  diversitate  cephalaeae  et 
vertigines  chronicae , amaurosis , surditas,  amen- 
tia, amnesia,  tussis  diutina,  asthma,  viscerum 
abdominalium  emphraxes,  hypochondriasis , alia- 
ve  mala  cachectica  aut  nervosa  sequuntur.  — 
2) *Per  metastases  externas,  unde  paro- 
tides, bubones,  phlegmones,  otorrhoeae,  para- 
lyses locales. — 5)  Per  suppurationem  or- 
ganorum durante  morbo  inflammatorum,  cerebri, 
pulmonum  , hepatis , intestinorum.  — 4)  Per 
gangraenam  et  sphacelum  partium  exter- 
narum nasi,  extremitatum  inferiorum  (necrosis 
sicca),  vel  cutis  vesicantibus  irritatae,  decubitu 
mortificatae  (1).  — 5)  Per  debilitatem  su- 
perstitem, cujus  damnosi  effectus  modo  in 
processu  plastico , modo  in  systemate  nervoso 
patefiunt. 

(l)  Rob.  Jaclison,  Geschiclite  und  Heilart  des  epideno. 
und  ansteckenden  Fiebers.  Stuttg.  1804.  S.  131. — Val. 
ab  Hil  denbr  and,' Oper.  cit.  p.  l65. 

PROGNOSIS. 

7(31.  In  taxanda  futura  aegrorum  sorte  non 
solum  ad  corporis  constitutionem  , morbi  gradum 
et  vehementiam,  symptomata  concomitantia,  dig- 
nitatem organorum  eminenter  patientium,  decur- 
rendi modum,  complicationes  et  anomalias  ac  ad 
epidemiae  genium , e quibus  omnibus  rationalis 
desumitur  prognosis,  sed  etiam  ad  empirica 
quaedam  signa  maximam  adtentionem  dirigere 
oportet. 

762*  Faustum  eventum  divinare  sinunt : vomi- 
tus spontaneus,  et  diarrhoea  levans  primis  morbi 
diebus;  epistaxis  modica  versus  finem  primi  cycli 
septenarii 3 mens  hilaris  et  sui  conscia,  etiamsi 
matutinis  tantum  horis  observetur  ; levior  peri- 
pneumoniae  gradus 5 obauditio;  sitis  placabilis; 
lingua  per  totum  decursum  humidiuscula ; pulsus 
liber  et  moderate  fortis , parum  acceleratus ; 
symptomata  nervosa  mitia;  exanthema  regulariter 
prorumpens  ac  ad  decimum  usque  diem  laete  flo- 
rens 5 cutis  minus  arida  5 apta  medela  in  principio, 
quae  ad  mitiorem  secundi  stadii  decursum  pluri- 
mum confert. 

Malum  omen  portendunt:  nullum  a spon- 
taneis profluviis,  vomitu  aut  diarrhoea  levamen; 
physiognomia  aegri  notabiliter  altcrata;  sitis  in- 
explebilis, vel  totalis  adipsia;  delirium  continuum, 

furiosum,  vel  triste  5 altus  sopor  5 singultus  5 cro- 
cidismusj  convulsiones  3 paralyses } decubitus  ne- 
glectus ) lingua  in  aridum  conum  contracta  5 pe- 
ripneumonia  gravis  5 parotides , quae  morbo  cres- 
cente oboriuntur  3 signa  metastaseos  ad  viscera 
nobilia  5 aphthae  oris  5 dolores  colici  5 petecchiae, 
vibices,  haemorrhoeae,  dysenteria,  aliave  phae- 
nomena complicationis  putridae  5 icterus. 

764-  Typhum  difficillime  superant  homines 
animi  pusilli,  alto  moerore  adflicti,  venere  exhau- 
sti 5 implacabili  patriae  desiderio  (nostalgia)  fla- 
grantes, bibones,  seniculi,  syphilide  aut  chro- 
nica hepatis  labe  adfecti.  — Hydropici  et  femi- 
nae , gravidis  et  puerperis  exceptis , minori  peri- 
culo decumbunt.  — Pessimus  denique  est  typhus* 
qui  in  militum  nosocomiis  cum  dysenteria  castren- 
si copulam  init.  — Habito  morbi  summe  insidiosi, 
centralia  vitae  organa  obruentis,  in  malignitatem 
et  metastases  improvisas  valde  proclivis  respectu, 
prognosticon  insignem  postulat  medentis  circum- 
spectionem. 

THERAPIA. 

765.  Quamquam  plures  auctores  diversa  pro- 
posuerunt pharmaca , quibus  specificas  mias- 
ma  typhosum  destruendi,  ac  febrim  inde  ortam 
ad  amussim  diluendi  vires  adscribere  non  haesi- 
tarunt, — oculatiores  tamen  practici,  ab  omni 
hypothesium  aut  rudis  empiriae  caligine  alieni, 
eorundem  praestantiam  confirmare  nullatenus  po- 
tuerant y neque  spem  concipere  licet,  — si  essen- 
V.  F f 

tiam  et  proprietates  febrium  criticarum  perpendi- 
mus , — evolutam  semel  febrem  typhosam  ante 
praefinitam  maturationis  periodum  truncari  posse. 
Quare  potiora  , a diversis  commendata,  praesidia 
nominatim  adduxisse  sufficit.  Haec  sunt:  praepa- 
rata mcrcurialia,  in  primis  unguentum  mercurialc 
(Palmarius,  Cogrossi  etGiannini),  et 
calomel  (Chishoim  etPalloni)$  fermentum 
cerevisiae  (B  i a d 1 e y et  Cartwrigt)$  acida 
mineralia  (Sacco,  Palloni)$  acidum  carbonicum 
(Horn)j  aquae  soteriae  (Thomas)j  Theriaca $ 
Lapis  Bezoardicus. 

766-  Rationalem  medendi  methodum  dirigit 
conditio  virium  et  vegetationis  laesae , modus  ori- 
ginis., natura  causae  producentis  atque  substrati 
principaliter  adfecti,  quibus  rite  perspectis  et 
ponderatis  etiam  in  typho  indicationes  facile  pa- 
tent. — Vires  igitur  in  principio  constanter  exor- 
bitantes , serius  suppressae , vel  in  casibus  gra- 
vioribus reapse  debilitatae,  nisus  in  liquationem 
septicam,  ortus  e miasmate  contagioso,  atque 
praecipua  membranarum  mucosarum , dermatis 
ac  systematis  cerebralis  adfcctio  subinflammatoria 
totidem  praebent  momenta  indicantia,  quae  om- 
nem therapiam  determinant. 

767.  Utilissima  primis  morbi  diebus  evadunt 
emetica,  a Pringleo,  Stollioet  Pich- 
lero  (t)  omni  jure  collaudata»,  et  quidem  in  ty- 
pho simplici  non  minus,  quam  in  gastrico  $ hic 
enim  saburralem  eliminant  colluviem,  morbumque 

simplicem  reddunt  5 ibi  salubrem  metasyncrisin 
in  systemate  nervoso , net:  non  summe  beneficam 
ephidrosin  movent.  Absint  tamen  signa  graviora- 
ris  turgoris  in  capite,  quem  prius  venaesectionis 
aut  hirudinum  ope  placare  convenit. 

(1)  J.  Pichler,  Darstellungsversuch  der  in  Mahren  1805 
ausgebrochenen  Epidemien,  Briinn  1807. 

7(58«  Methodus  antiphiogistica  durante  primo 
cyclo  septenario , inflammatorio  - catarrhoso  , ab- 
solute necessaria  et  saepe  saepius  per  totum  morbi 
decursum  commendabilis , conflatur  ex  omnibus 
remediorum  evacuantium,  emollientium,  refrige- 
rantium et  resolventium  generibus,  quorum  se- 
lectus specialior  a diversitate  casuum  individua- 
lium  determinabitur. 

Friedereich,  uber  den  Typhus  und  die  entziindungs- 
widrige  Methode  dagegen.  Wiirzb.  1814« 

769*  Venaesectionis  necessitatem  illi  tantum 
vindicant  casus  typhi  contagiosi , in  quibus  febris 
valida  cum  summo  orgasmo,  enormitas  vitalis, 
status  congestionis  in  encephalo  cum  delirio  fu- 
rioso vel  sopore , aut  inflammationes  aliorum  vis- 
cerum, typhum  per  excellentiam  inflammatorium 
esse,  evincunt.  — In  morbo  simplici  et  'moderato 
superfluae  non  solum,  verum  etiam  damnosae  eva- 
dunt , praecocem  invitando  lapsum  virium , quas 
pro  crisibus  perficiendis  solerter  sustentare  opor- 
tet. Ipsi  fautores  hujus  remedii,  quos  inter  A rm- 
strong  et  Percival  praecipui  sunt,  maximam 
inculcant  cautionem , nec  unquam,  tantam  in  en- 

cephalitide  typhosa  sanguinis  copiam  detrahendam 
esse,  suadent,  quantam  in  aliis  inflammationis  ce- 
rebralis idiopathicae  et  substantivae  casibus,  po- 
sita etiam  eadem  morbi  intensitate,  cum  fructu 
educimus.  Ubi  de  minuenda  sanguinis  congestione 
versus  caput  agitur,  hirudines  temporibus,  vel 
aptius  retro  aures  adplicitae  multo  promptiorem 
et  securiorem  effectum  praestant. 

770*  Cathartica,  quorum  efficaciam  fors 
nimis  extulit  Hamiltonus,  in  casu  typhi  ga- 
strici et  biliosi  principem  quidem  constituunt  me- 
dicinam 3 caeterum  vero  ab  omni  tumultuaria,  vel 
protractiori  alviductione  libenter  abstinemus,  par- 
tim  quod  vires  adsimilatrices  prosternunt,  ac  diffi- 
culter supprimendas  diarrhoeas  inducunt 5 partim 
quod  intestinis  laxatis  cutis  functio  laesa  restitui 
cunctatur. 

771.  Adparatum  igitur  antiphlogisticum  in  fe- 
hre  typhosa  adhibendum  constituunt:  l)  Ecco- 
pr otica,  uti  tamarindorum  vel  prunorum  fruc- 
tus, manna,  sales  medii  mitiores,  clysteres  la- 
xantes, quibus  alvum  bis  terve  in  die  solvisse 
sufficit. — 2)  Refrigerantia,  quae  inter  acida 
primum  tenent  locum,  quatenus  aestum  placant, 
irritationem  vasorum  compescunt,  sitim  ardentem 
sedant , simulque  nisui  in  liquationem  ob  viam 
eunt 3 hiilc  decocta  hordei,  avenae,  cum  succo 
fructuum  citri,  acido  tartarico,  vel  refractae  doses 
acidi  muriatici  oxygenati , suadente  Schiilero 
et  W o 1 f i o.  — 5)  L e n i t e r diaphoretica, 

sambucina , acetum  ammoniacale,  potiones  tepi- 
dae, atmosphaerae  aequabilis  temperies.  — 4) 
Solventia,  uti  sales  medii,  decoctum  graminis, 
atque  laudatum  ab  Anglis  medicis  calomel,  cujus 
tamen  usum  ad  solos  typhi , adfectione  hepatis 
et  ictero  stipati,  vel  effusionem  serosam  in  ce- 
rebro minitantis  casus  restringere  solemus , qua- 
tenus dubia  nobis  videntur  adserta  de  specifica 
ejus  miasma  typhosum  destruendi  ac  morbum 
veluti  raptim  abigendi  virtute.  — 5)  Fomenta 
frigida  ex  oxycrato,  vel  solutione  nitri  salis- 
ve  ammoniaci  ad  frontem  et  tempora  frequenter 
renovata.  — 6)  Hirudines  locis  indicatis  ac  eo 
numero  admotae,  ut  octo  aut  decem  sanguinis  un? 
ciae  adulto  homini  extrahantur.  — 7)  Regimen 
diaeteticum  in  eundem  conspirans  finem. 

772*  In  gravissimum  et  exitialem  errorem  in- 
cidunt medici  illi,  qui  typho  in  alterum , sive  ner- 
vosum stadium  vergenti , methodum  stimulantem 
indiscriminatim  opponunt 5 ante  omnia  enim  epi- 
theton nervosum  male  interpraetantur , quod 
nullatenus  astheniae  verae  ideam  includit,  sed  uni- 
ce systema  sensitivum  eminenter  et  graviter  ad- 
fectum  indicat  5 insuper  se  in  arte  diagnostica  male 
versatos  demonstrant,  quatenus  symptomata  de- 
bilitatis spuriae  ab  illis  incitationis  vitalis  reapse 
languentis  et  imminutae  distinguere  nesciunt.  — 
Methodus  antiphlogistica  et  aperiens  etiam  in  se- 
cunda typhi  regularis  hebdomada  principem  in- 
dicationis paginam  absolvit.  Quum  vero  viribus 

suppressis  liberandis  in  mitiori  tantum  casu  eam 
sufficere  noverimus , vix  non  semper  remediorum, 
antagonisticam  revulsionem  producere  valentium, 
suppetias  implorare  oportet.  Sinapismi  et  vesican- 
tia  adeo  efficacem  praebent  medicinam,  ut  nullo 
alio  suppleri  possint  remedio. 

773*  Eadem  proportione,  qua  vires  diu  re- 
clusae et  oppressae , morbo  ad  finem  vergente, 
prosterni  incipiunt,  a debilitantibus  pedetentim 
recedendum , ac  ad  leves  stimulos  recurrendum, 
qui  nerveam  efficientiam  erigere  valent,  quin  cir- 
culationem accelerent,  statumque  congestionis 
residuae  exasperent.  — Refractae  doses  campho- 
rae,  moschi  et  alcali  volatilis  praecipuam  osten- 
dunt efficaciam.  Quamprimum  vero  altior  evolvi- 
tur debilitatis  gradus  , vel  plane  liquationis  septi- 
cae indicia  comparent,  stimulantium  potentiorum 
et  antisepticorum  virtutes  impetrandae  5 typhus 
contagiosus  igitur  sub  tali  rerum  statu  febris  ner- 
vosae et  putridae  instar  tractandus. 

774«  Saluberrimas  perfusionum  frigidarum  in 
febribus  typhosis  virtutes , quas  praeeuntibus  J.  S. 
Hahnio  (l73l)>  Brandrathio,  Cullenio 
et  Wrightio,  nuperrimis  temporibus  Anglus 
Currie  maxime  commendavit,  postea  Mi lius, 
Horn,  Hegewisch,  Kolbany,  Reuss  et 
F r o h l i c h unanimi  testimonio  confirmarunt.  Illi, 
quibus  repentinae  perfusiones  remedium  nimis 
violentum  et  ambiguum  videntur,  lotiones  aqua 
frigida,  temperiei  12,  10  vel  8 gradus  scalae 

Reaumurianae , simplici  vel  aceto  commixta  juxta 
membra  instituendas  praeferunt.  Quod  modum  ad- 
plicationis  et  selectum  casuum  ad  hanc  praxim 
idoneorum  adtinet , cuncta  valent  praecepta,  quae 
jam  fusius  in  capite  de  scarlatina  exposuimus. 

775.  Regimen  diaet eticum  juxtastadio- 
rum  diversitatem  et  praevalentem  characterem  est 
modificandum.  Aer  atmosphaericus  purus,  siccus, 
frigidiusculus,  diligenter  eventilatus  ad  mitiorem 
morbi  decursum  plurimum  confert.  Victus  esto 
parcus,  tenuis,  vegetabilis  et  solvens  in  principio  5 
labentibus  serius  viribus  nutriens,  analepticusj — 
priori  potus  refrigerantes , posteriori  vinum  ge- 
nerosum respondebit.  — Motus  corporis  mode- 
ratus , dummodo  pigritia  superabilis  et  sufficiens 
musculorum  robur  eum  permittat,  maximi  aegris 
emolumenti  est.  — Psychica  denique  cura  atque 
moderamen  sensuum  externorum  in  delirantibus 
nunquam  praetervidenda. 

776*  Ratio  medendi,  quam  typhus  anoma- 
liis et  complicatus  sibi  postulat,  jam  e prae- 
ceptis alibi  praemissis  intelligi  poterit,  atque  cla- 
rius adhuc  e therapeuticis  regulis  febrium  gastri- 
carum , nervosarum  et  septicarum,  in  operis  de- 
cursu adsignandis,  patebit. — Illius  tantum  con- 
sortii summe  insidiosi,  quod  typhus  cum  dy- 
senteria contrahit,  in  castris,  nosocomiis  mi- 
litaribus et  urbibu9  obsessis  adeo  frequentis,  bre- 
vem faciemus  mentionem. 

777.  Dysenteria  castrensis  jam  per 

se  sola  dirissimum  ac  summe  rebelle  constituit 
mali  genus , quod  tanto  majorem  lethalitatis  gra- 
dum contrahit,  si  typhosa  simul  concurrit  febris. 
Exceptis  primis  copulae  fatalis  momentis , in  qui- 
bus ipsa  dysenteria,  ceu  catarrhus  intestinalis, 
plus  minusve  manifestis  stipatur  irritationis  in- 
flammatoriae signis , non  solum  ad  stimulantia  dif- 
fusibilia , sed  etiam  ad  tonica  et  visceralia  melio- 
ris notae  erit  recurrendum,  quae  inter  cortex  si- 
marubae , radix  arnicae  et  columbo  principatum 
tenent.  — Opium , quod  in  typho  generatim  mi- 
nus quadrat,  sub  ejusmodi  rerum  positione  nullo 
alio  suppleri  poterit  praesidio,  praesertim  refrac- 
tis ipecacuanhae  vel  aluminis  dosibus  commis- 
tum. Clysteres  mucilaginosi  cum  vitello  ovi  et 
opio,  vel  etiam  cum  terebinthina  subacta  parca 
quantitate,  ast  frequentius  injecti,  bonum  prae- 
stant effectum.  Haud  indifferens  denique  emolu- 
mentum experti  sumus  a lotionibus  et  perfusioni- 
bus frigidis , quibus  solis  interdum  pertinacem 
cutis  ariditatem,  utriusque  morbi  scaturiginem 
principalem,  vincere  licuit.  Quod  si  omnibus  hisce 
eximiis  remediis  salus  restitui  nequit,  atque  de- 
victo etiam  typho  continuus  persistit  alvifluxus, 
cum  macie  corporis,  pessimaque  excrementorum 
qualitate  in  dies  crescente,  de  insanabili  intestino- 
rum exulceratione  suspicandum,  quam  in  plurium, 
hacce  clade  defunctorum,  cadaveribus  consulto 
rimatis  invenimus. 


1 • ' 

ET  EXANTHEMATA  ACUTA.  457 

PROPHYLAXIS. 

778*  Etiamsi  infectio  jam  locum  habuit,  immi- 
nentem nihilominus  morbum,  contagii  ingressi  sig- 
nis praenotatum,  quandoque  apta  medicina  aver- 
tere et  disturbare  licet.  Requiritur  autem,  ut  aeger 
opportunitatis  confinia  nondum  excesserit  3 quam- 
primum enim  febris  criticae , qualis  etiam  typhosa 
est,  ingressus  fuerit  cancellos,  horrore  febrili 
signatos,  nullus  datur  exitus  nisi  per  crises , cyclo 
utpote , quem  morbus  praefixum  habet,  absoluto. 
Tutissimum  hoc  intuitu  praesidium  largiuntur 
emetica,  quae  diaphoreticis,  opio,  et  camphorae,  in 
eundem  finem  laudatis,  palmam  longe  praeripiunt. 

77().  Quod  generalem  adtinet  prophylaxin,  eo 
directam,  ut  contagii  typhosi  primigena  evolutio 
impediatur , diffusio  mali  coerceatur,  sanorumque 
corpora  medias  inter  pestilentis  Lernae  undas  tuta 
conserventur,  ad  alibi  indicata  praecepta  provo- 
camus (§.387). 

8.  TYPHUS  PESTJLENTIALIS , SIVE  ANTHRA- 
CICUS. 

Chicoynau,  Traite  des  causes,  des  accidens  et  de  la  cure 
de  la  peste  etc.  Paris  1744. 

Isbr.  Diemerbroeck,  Tractatus  de  peste.  Amstel.  1765. 
Chenot,  Tractatus  de  peste.  Vindob.  1766.. 

Adami,  Bibliotheca  loimica.  Vindob.  1784. 

Samoilowicz,  Abhandlung  uber  die  Pest.  Leipz.  1785. 
Minderer,  Commentatio  de  peste  ejusquc  medendi  metho- 
do. R‘g.  1790. 

Patrik  Russei,  a treatise  of  the  plague  containing  an  ac- 
count  of  the  plague  of  Aleppo  1760 — 1762.  London  1791- 
— Aus  dem  Engl.  iibers.  2.  Th.  Leipz.  1792. 

Val.  v.  Hildenbrand,  uber  die  Pest.  Wien  1799. 
Desgencttes,  Histoire  medicale  de  Pannee  de  1’Orient. 
Paris  1802. 

Larrey,  Relation  historique  ct  chirurgicale  de  1’cxpedition 
de  1’armee  d’Orient  en  Egypte  et  en  Syrie.  Paris  1803* 
Lcrnet,  Diss.  responsoria  ad  quaestiones  de  peste  etc.  Itrze- 
menecii  1810- 

Groliraann,  uber  die  Pest  in  Bucliarest. 

Laurin,  Diss.  inaug.  de  peste  in  genere/ Vindob.  1818. 

E.  Volmar,  uber  die  orientalische  oder  Bubonenpest,  dic 
ostindische,  moluliische  oder  choleriscbc,  dysenterische, 
und  icterisclic  oder  melaenische  Pest.  — In  IIufeland's 
Journal , 1819*  Heft  12. 

J.  D.  Tully,  thehistory  of  plague  osit  lately  appeared  in  the 
Islands  of  Malta,  Gozo,  Corfu  etc.  Lond.  1821. 

780.  Truculentissimam  sane  ac  vere  feralem, 
quae  inter  tot  generis  humani  flagella  principa- 
tum tenet,  luem  sistit  typhus  pestilenti  a- 
lis,  dira  illa  orientalis  soli  progenies,  cujus  cha- 
racteres essentiales  febris  acutissima  et  summe 
contagiosa,  virium  necopinus  lapsus,  universalis 
liquationis  signa,  glandularum  tumores,  carbun- 
culi, petecchiae  et  vibices,  cita,  ac  nulla  saepe 
arte  averruncanda , mors  constituunt. 

781.  Diversa  quidem  apud  auctores  sortitur 
nomina,  quorum  tamen  nullum  adeo  adaequatum 
nobis  videtur,  ut  morbi  essentiam  ultimamque  ab 
analogis  adfectibus  differentiam  indicet,  talique 
pacto  omnem  confusionis  metum  discutere  juvet. 
— Compellatio  pestis,  febris  pestilen- 
tialis,  Loimopyrae,  a plurimis  usurpata, 
cuivis  aequo  jure  competit  morbo , qui  populari- 
ter debacchatur,  contagii  ope  diffunditur,  simul- 

que  notabilem  edit  inter  aegrotantes  caedem 
(§•  227).  — Qui  pestem  orientalem  nuncu- 
pant, natales  morbi  solum,  nullatenus  vero  ejus 
essentiam  vel  formam  indicant,  quae  tamen  ratio- 
nalis morborum  terminologiae  cardinem  consti- 
tuunt. — Neque  typhi  pestilenti  alis  de- 
nominatio omnem  excludit  ambiguitatem  , quate- 
nus etiam  typhus  nostras,  sive  febris  typhosa  cum 
exanthemate  purpurato  longe  lateque  diris  diffun- 
ditur furiis,  ac  proinde  ignominiosumpestis  nomen 
sibi  vindicat.  — Quapropter  specifica  typhi  ma- 
ligni forma,  quam  hic  exposituri  sumus,  rectius 
typhus  anthracicus,  vel  bubonicus 
compellari  deberet 5 tali  enim  nomine  saltem  pa- 
thognomonicum  et  essentialem  morbi  characte- 
rem, quo  a cunctis  reliquis  febrium  loimicarum 
speciebus  dilfert,  designamus. 

HISTORIA. 

782.  Si  perpendimus  plagas  vastissimas  Orien- 
tis, praesertim  Aethiopiam,  Syriam,  Palaestinam, 
Barbariam,  Aegyptum,  quae  prima  dici  possunt 
generis  humani  et  ipsius  artis  medicae  incuna- 
bula , feracissimam , ne  dicam  unicam , esse  ca- 
coethis hujus  monstri  scaturiginem,  unde  seriori 
saltem  aevo  constanter  super  Europam  diffundi 
solebat,  sponte  sese  obtrudit  conjectura,  illud  jam 
antiquissimis  medicinae  patribus  notum  esse  de- 
buisse. 

783*  Monimenta  Hippocratis,  Aretaei, 

et  Galeni,  ipsique  codices  sacri  de  variis 
quidem  morbis  pestilentialibus,  diverso  aevo  ob- 
servatis, fidem  faciunt,  nequaquam  tamen  omne 
dubium  de  reali  hujus  speciei  observatio- 
ne solvunt.  Pestem  Atheniensem  aThucidide 
depictam,  typhum  malignum  fuisse,  vix  dubitari 
poterit  5 utrum  vero  typhus  anthracicus  Orien- 
tis declarandus  sit,  vel  potius  typhus  contagio- 
sus exanthematicus,  qualis  in  nostro  etiam  cli- 
mate moderatiore  primitus  evolvitur , sui  generis 
exanthemate  stipatus,  et  qui  in  oris  calidioribus 
facile  ingenium  magis  improbum  contrahere  po- 
tuit , nuperrime  adhuc  inter  Sprengelium 
et  Wawruchium  disceptabatur,  validis  argu- 
mentis in  utramque  partem  prolatis.  — Qui  ani- 
mum eo  £onvertit , quod  apud  Thucydidem,  ex- 
actissimum ceteroquin  observatorem , neque  de 
bubonibus,  neque  de  anthracibus  mentio  fit, 
quae  tamen  voces  tunc  temporis  jam  notae  fue- 
re , uti  e scriptis  coaevi  Hippocratis  colligi- 
tur , Spre.ngelii  sententiam  fors  minus  liben- 
ter est  amplexurus. 

7^4-  Chronologicam  progressionem  hujus  mor- 
bi difficulter  prosequi  licet , et  quidem  maxime 
ideo  , quod  veteres  nomine  pestis  diver- 

sissimi generis  intellexerunt  mala,  dummodo 
certum  malignitatis  et  epidemicae  diffusionis 
gradum  adtigerint,  momentosissimam  inter  mor- 
bos epidemicos  proprie  tales  (constitutionales) 
et  contagiosos  distinctionem  negligentes.  — - 

Primam  pestis  bubonicae,  sive  ingui- 
na r i a e descriptionem , ejusque  in  Europam 
adparitionem  non  prius , quam  versus  medieta- 
tem seculi  sexti  invenimus,  ab  Aventinio  (1) 
et  P r o c o p i o (2)  traditam.  — Ortum  duxit  ex 
Antiochia,  ubi  eam  Evagrius  in  tenera  ad- 
huc aetate  perpessus  est  (3)5  postea  Constanti- 
nopolin  invasit,  inde  circa  A.  505  per  Italiam, 
Galliam  et  Hispaniam  divulgabatur. 

(1)  Aventini  Chronica.  Franhf.  am  Mayn  1576*  p.  309« 

(2)  Procopius,  debello  persico  Lib.II.  Cap.  22  et  23* 

(3)  Evagrii,  Scliol.  Hist.  eccles.  Lib.  IV.  29. 

785.  Sontica  illa  pestis,  qua  nulla  tetrior,  e 
Sinensi  Imperio  oriunda,  ac  nomine  atra  e mor- 
tis (schwarzer  Tod)  maximam  Asiae  et  Europae 
partem  ab  Anno  1348  adi350  peragrata,  strage- 
que incredibili  depopulata,  — Musarum  culto- 
ribus vel  ideo  nota,  quod  Petrarcae  dilectis- 
simum objectum , adoratam  Lauram  , lugubri  im- 
molavit fato,  — nil  nisi  typhus  anthracicus, 
sive  bubonicus  summe  malignus  fuit , uti  e fide- 
libus descriptionibus  Cantacuzenii,  Bocca- 
ciiet  Guyi  de  Chauliac  colligitur  Oh  — 
Saeculum  decimum  sextum  omni  jure  pestilentiale 
dici  meretur  ob  insignem  pestilitatum,  quae  diver- 
sis annis  comparuerant,  numerum,  a Langio,* 
Yalleriola,  S chenkio,  Jouberto,  Pal- 
mario, Ingrassia,  aliisque  traditarum  (2), 
quarum  pleraeque  ad  praesentem  referuntur  ty- 
phi speciem. 

(l)  Sprengel,  Beytrage  zur  Geschichte  der  Medizin.  |.B, 
l.St.  Nr.III. 

786«  Saeculo  autem  praeterito,  quod  erat 
decimum  octavum , loimologia  maxima  cepit  in- 
crementa , quo  non  solum  diversae  pestilentia- 
rum in  variis  Europae  provinciis  debacchatarum 
observationes  a meritissimis  viris  Chenotio, 
Schraudio,  Mertensio,  Minderero, 
Samoilowiczio  , aliisque  collectae  , sed 
quam  maxime  creberrimae  circa  eandem  labem  in 
patrio  solo  experientiae,  et  quidem  a Russe- 
1 i o Aleppi , a Larreyo,  Desgennetio, 
Pugnetio  et  Lud.  Frankio  in  Aegypto  fac- 
tae , plurimum  contulerunt. 

HYPOTYPOSIS. 

7 B7*  Brevis  plerumque  esse  solet  temporis 
intercapedo,  quae  infectionem  et  morbi  ipsius 
invasionem  intercedit.  C he  no  t u s , per  septem 
ad  summum  dies  contagium  susceptum  delites- 
cere posse , concedit.  D i e m e r b r 6 c h et  S a- 
m oilowitz  opportunitatis  periodum  ad  plurcs 
septimanas  extendunt,  quibus  tamen  in  casibus, 
procul  dubio  rarioribus,  suspicandum  potius,  fo- 
mitem contagiosum  per  longius  tempus  clande- 
stine corpori,  veluti  conductori  passivo,  adhae- 
sisse, morbumque  tunc  tantum  erupisse,  ubi  fa- 
ventes circumstantiae  languidam , prius  ad  susci- 
piendum miasma,  proclivitatem  fortuito  exaltare 
juvarunt. — Dum  populariter  grassatur  hicce  ty- 
phus malignus , testantibus  jam  observatoribus 

antiquis , ipsoque  inter  modernos  Larroyo, 
interdum  fulguris  ritu  homines  prosternit,  qui 
virium  jacturam,  animi  desponsionem  et  anxieta- 
tem incredibilem  queruntur. 

788*  Stad.  invasionis.  Orditur  typhus 
pestilentialis  frigore  brevi,  fastidio , vomitu,  las- 
situdine, capitis  et  praecordiorum  doloribus  im- 
manibus , angoribus  perpetuis , ardore  intestino, 
talique  vertigine , ut  gradientes  ebriorum  more 
vacillent.  Tristitia  mirum  in  modum  crescit,  ^et 
nonnisi  rarissime,  referente  Minderero,  ejus 
loco  perfecta  observatur  apathia;  — pulsus  jam 
ab  omni  initio  notabiliter  variant,  modo  pleni,  sa- 
tis fortes,  modo  debiles,  inaequaliter  micantes, 
semper  tamen  frequentissimi; — facies  nonnul- 
lis turgida  est,  pallida  et  collapsa  aliis.  — Vul- 
tus et  adspcctus  aegrotantium  aliquid  sibi  proprii 
habet , quod  verbis  difficulter  exprimitur ; F o- 
restus  vultum  ferocem , incertum  atque  turbi- 
dum, qualis  temulentorum  esse  solet,  Gocle- 
n i u s adspectum  torvum  et  truculentum  dixit. — 
Linguam  plerumque  balbam  crusta  tegit  mucosa, 
albissima,  veluti  calcarea,  pathognomonicum  juxta 
Grohmann  signum ; sitis  urget  immanis, languet 
contra  omnis  ciborum  adpetentia;  cutis  aret  et  urit  ; 
capitis  stupor  et  temulentia  ebriosa  brevi  in  deli- 
rium degenerat  furiosum  cum  continua  corporis 
jactatione  et  inquietudine,  tremore  artuum  et  ner- 
vorum distentionibus,  vei  etiam  in  profundum  abit 
veternum.  - — Quandoque  staiim  ab  initio  pectoris 

cruciatus  varii  cum  tussi,  sternutatione,  difficultate 
spirandi,  raucedine,  halitu  tetro  adparent,  quae 
phaenomena,  sub  decursu  increbescentia,  sphaceli 
pulmonum  metu  terrent.  Continuum  vero  et  ne- 
cessarium symptomata  peste  adflictorum  est  sen- 
sus ignis  in  praecordiis,  a vomitu  plerumque  im- 
maniter auctus,  cui  non  raro  ventris  murmura, 
meteorismus,  vel  diarrhoea  accedunt. 

78<>  Stad.  eruptionis.  Praegressis  hisce 
symptomatibus,  quae  inconstanti  plurimum  ordi- 
ne, numero  ac  vehementia  evolvi  solent,  ast  in- 
signi cum  rapiditate  increscunt  et  multiplicantur, 
secunda,  tertia,  aut  quarta  morbi  die  post  pru- 
ritum, aut  sensum  in  cute,  quasi  acubus  punge- 
retur, exsurgunt  carbunculi,  sive  anthra- 
ce s (a  graeco  dvS-pot%,  carbo),  qui  suum  nomen 
depromserunt  a sensu  ustionis  et  doloris  atrocis 
non  minus,  quam  a colore  nigro,  exstincti  carbonis 
instar,  quem  pedissequi  sphaceli  causa  contra- 
hunt. Comparent  omnium  primo  maculae  parvae, 
pulicum  morsibus  haud  absimiles , cito  latescen- 
tes, in  quibus  vesiculae  adtolluntur,  latice  lim- 
pido, flavescente  turgidae ) istae  post  duodecim 
circiter  horas,  vel  etiam  tardius  rumpuntur,  ac 
acerrimam  fundunt  saniem  , superstite  plaga  atra, 
veluti  cauterio  inusta , in  quam  subjecta  conver- 
titur cutis,  emortua  prorsus,  ac  ad  notabilem  pro- 
funditatem omni  sensu  priva 5 rubet  vero,  tumet 
ac  intense  dolet  ambitus  escharae  sphacelosae,  in- 
dies  latius  serpentis,  ipsaque  basis,  cui  insidet, 

notabiliter  elevatur,  unde  carbunculi  tumores 
praesentant  gangraenosos,  qui  plerumque  mag- 
nitudinem nucis  avellanae  adtingunt,  quandoque 
tamen  molem  ovi  gallinacei  superant  (Schraud). 

7Q0»  Carbunculi  determinata  loca  non  occu- 
pant, sed  modo  in  collo,  pectore  vel  abdomine, 
modo  in  extremitatibus  oriuntur 5 nunc  solitarii, 
nunc  numero  plures,  tres,  quatuor,  usque  ad 
duodecim , segregati , vel  et  hinc  inde  confluen- 
tes 5 in  omni  casu  pessimam  ominantur  aegrorum 
sortem , neque  aliquid  critici  praesagiunt.  Cei. 
Russei  quinque  diversas  statuit  carbunculorum 
formas , Orraeus  duas  admittit  species,  carbun- 
culum humidum  et  siccum  5 B u d a y carbunculum 
ab  anthrace  diversum  esse  vult.  Omnes  tamen  hae 
subtiles  distinctiones  et  merae  arbitrariae  diffe- 
rentiae nullius  momenti  sunt.  Carbunculi  partium 
internarum  (probabiliter  cum  sphacelo  interno 
confusi)  nullam  merentur  fidem  5 sunt  enim  spe- 
cies eruptionis  exanthematicae,  ac  ideo  solum 
derrna  ut  substratum  agnoscunt. 

Vj  1.  Alterum,  quod  in  hocce  stadio  typhi  pesti- 
lentialis  evolvitur,  phaenomenon  essentiale  prae- 
bent phymata,  seu  tumores  circa  glan- 
dulas inguina  les,  subaxillares,  vel  sa- 
li v a 1 e s (Pestbeulen),  qui  vel  promiscue  cum  car- 
bunculis prorumpunt,  vel  istos  antecedunt.  Jam 
post  primam  febris  invasionem,  dum  universalis 
ingruit  aestus,  quandoque  tamen  multo  tardius, 
dolores  persentiuntur  tensivi  retro  maxillam,  sub 

axillis,  vel,  quod  saepissimum  est,  ad  inguina  5 pau- 
lo post  rubedo  se  adsociat,  ac  intra  paucas  horas 
emicant  tumores  plus  minusve  dolentes,  subdu- 
ri, oblongi,  quorum  sedem  non  adeo  glandula- 
rum parenchyma , quam  potius  textus  cellulosus 
circumfluus  largitur*  Tumores  inguinales , quibus 
solis  bubonum  nomen  competit  (a  graeco 
inguen),  arbitrarie  a variis  medicis  aliis  quo- 
que phymatibus  analogis  impertitum , — id  sibi 
privum  habent,  quod  inguinibus  exacte  non  re- 
spondent , sed  testante  M a n g e t o , sub  com- 
missura femoris  supra  musculum  tricipitem  obo- 
riuntur. Plures  quam  tres  rarissime  observantur, 
quorum  singuli  molem  ovi  gallinacei  adtingere 
solent. 

79 2-  Stadium  acmes.  Postquam  plenaria 
carbunculorum  et  phymatum  pestilentialium  erup- 
tio locum  habuit,  quandoque  etiam  citius,  atro- 
cissima  evolvitur  morbi  imago  5 praecipiti  enim 
passu  processus  contagioso  - colliquativus  maxi- 
mum culminationis  punctum  adtingere  nititur,  at- 
que improba  virium  prostratio  omni  fere  momento 
vitae  exstinctionem  minitatur,  quapropter  hocce 
stadium  morbi  maturati  nervoso  malignum 
quibusdam  audit.  — Delirium  furiosum  cum  stu- 
pore ac  temulentia  alternans,  (typhomania) , vel 
sopor  ex  adverso  profundus  5 faciei  collapsae  co- 
lor luridus,  quasi  terreus ) oculi  lacrymosi,  cruenti  5 
caruncula  lacrymalis  sanguine  suflusa  5 lingua  ni- 
gra , contracta,  tremula,  arida,  quasi  exusta ) 

vox  rauca  ; vomitus  effraenis,  biliosus  aut  putridus ; 
singultus ; respirium  streperum  5 meteorismus  et 
diarrhoea 5 sudores  frigidi,  viscidi ; carbunculi 
progredientis  sphaceli  signa  praebent;  bubones 
evanescunt,  vel  in  ichorosam  abeunt  exulceratio- 
nem; petecchiae,  vibices,  haemorrhoeae,  gravis 
atmosphaerae  aegrum  circumambientis  putor; 
convulsiones  ac  subsultus  tendinum , surditas, 
animi  deliquia , anodynia  et  anaesthesia  genera- 
lis ; pulsus  debiles  , molles , intermittentes , myu- 
ri,  — haec  omnia,  et  si  non  in  quavis  peste  eo- 
dem numero  et  gradu  evoluta , palmarios  sistjunt 
comites,  quos*  cum  typho  nostrate,  dum  malig- 
num et  putridum  contrahit  ingenium,  protinus 
communes  habet,  nisi  carbunculos  et  phymata 
excipiamus,  exanthematis  vices  agentia. 

793.  Crisis.  Subinde  adeo  tumultuarius  et 
praeceps  est  mali  decursus,  ut  jam  intra  paucos 
dies  apoplectici,  vel  exhausti  obeant  aegri,  quin 
singulorum  stadiorum  limites  rite  internosci  pos- 
sint. — Si  autem  minor  fuerit  febris  pestilentia- 
lis  ferocia,  porrigitur  usque  ad  septimum  diem, 
qui  plerumque  criticus  esse  solet.  Inter  evacua- 
tiones salutares  ephidrosis  primum  tenet  locum ; 
solutio  per  urinas  et  alvum  rarius  succedit.  Plu- 
rimum vero  ad  faustum  morbi  exitum  contribuunt 
bubones  in  benignam  suppurationem  versi,  ita 
quidem,  ut  illis  comparentibus , praesertim  si 
fortes  simul  fuerint  pulsus  , omne  periculum  abac- 
tum esse  credant  quamplurimi  medici. 

74 9-  Decrementu  m morbi , plerumque 
lentum  et  gradarium , successiva  virium  recupe- 
ratione ac  symptomatum  abolitione  insignitur. 
Bubones  vel  resolvuntur,  vel,  si  suppuraverint,  ad 
consolidationem  disponuntur,  plures  tamen  con- 
sumunt septimanas,  donec  omnino  dissipentur. 
Processui  sphaceloso , quem  carbunculi  in  cute 
et  tela  cellulari,  vel  plane  in  profundioribus  par- 
tibus suscitarunt,  inflammationis  periphericae  ope 
limites  ponuntur  j eschara  prorsus  separata, 
vel  et  integris  saepe  phalangibus  digitorum  se- 
cedentibus, residuae  plagae  artis  auxillio  in  ci- 
catricem vertuntur,  quae  rarioribus  in  casibus 
post  aliquot  septimanas  cum  periculo  denuo  ape- 
riri observatae  sunt. 

CAUSAE  ET  NATALES. 

7Q5-  Habito  originis  respectu  typhus  anthra- 
cicus  Orientis  aeque,  ac  typhus  contagiosus  com- 
munis, in  primitivum  et  contagii  ope 
communicatum  distingui  debet.  Prior  non- 
nisi in  determinatis  zonae  calidioris  locis  evolvi- 
tur 5 alter  per  cunctas  hujus  orbis  regiones  dif- 
fundi potest , ipsas  septentrionales  oras  non  ex- 
cipiens. 

7Q(j-  In  designanda  patria,  quae  infamem 
hancce  luem  progignit  et  alit,  digladiantur  scrip- 
tores. Veterum  quamplurimi,  seriori  aevo  Mea- 
dius,  Adolphus,  Arbuthnotius,  ac  in- 
ter neotericos  Fodere  Aegyptum  graviter  ac- 

cusant  tamquam  omnium  malorum  feracissimam  5 
— alii  contra,  quos  inter  praecipue  Prosper 
Alpinus,  Targioni,  et  0 li  vi  e r notari  me- 
rentur , Aegyptios  pestem  sibi  alienigenam  repu- 
tare , eamque  ab  Aethiopia  procedere  defendunt, 
cujus  solum  praepingue , immanibus  et  diuturnis 
pluviarum  imbribus  maceratum  , tum  vehementis- 
simo  solis  ardore  percoctum  ac  in  annos  compu- 
trescens, evolvendis  maleficis  miasmatibus  omnino 
favet.  Quamvis  primigena  pestis  origo  hactenus 
in  contentione  sit,  nullaque  ratione  Kircheri 
opinio  confirmata  habeatur,  pestem  utpote  Ae- 
gypto familiarem  Nilo  deberi , Crocodillorum  alio- 
rumque animalium  cadavera  in  campos  passim  ege- 
renti $ negari  tamen  nequit  tetrum  huncce  mor- 
bum a superioribus  inde  temporibus  adeo  pro- 
fundas in  Aegypto,  Turearum  incuria  jam  tabes- 
centi, atque  limitrophis  Asiae  et  Africae  regio- 
nibus, in  Syria,  Palaestina,  Abyssynia,  Graecia, 
ipsaque  Byzantina  Metropoli  fixisse  radices , ut 
ferine  endemicum  constituat  flagellum. 

797.  Quod  autem  causas  genitrices 
primitivae  febris  pestiientialis  adti- 
net,  hae  contagiorum  origini  passim  obsecun- 
dantibus (§.  208)  vix  discrepare  videntur,  licet 
particulares  quaedam  earum  modificationes  et 
concursus  circumstantiarum  quarundam  ex  parte 
climatis  ad  specificum  huncce  fomitem  progignen- 
dum admitti  necessario  debeant.  Hodieque  tamen 
ignotae  sunt,  et  nonnisi  cum  aliqua  probabilitate 

in  effluviis  venenatis  corporum  putrescentium  sup- 
ponuntur , , quatenus  typhus  pestilentialis  cum 
morbis  septicis  et  malignis  maximam  ostendit  ana- 
logiam. 

7QB-  Evolutus  semel  typhus  anthracicus  origi- 
narius ex  alius  generis  morbo,  contagium 
specificum  elicit,  quod  aliis  communicatum 
individuis  eandem  constanter  suscitat  morbi  for- 
mam , in  infinitum  multiplicandam.  Yehiculo  gau- 
det humoribus  sub  morbi  vigore  secretis , prae- 
cipue muco,  materie  perspirabili  atque  sanie  car- 
bunculorum et  bubonum  suppurantium,  quod  in- 
sitione artificiali  evincitur.  — Mirandum  sane, 
complures  medicos,  interque  illos  oculatissimum 
S t oTl  i u m , contagiosam  typhi  pestilentialis  indo- 
lem pernegare  voluisse  , quae  opinio , si  sectato- 
res inveniret,  maximo  esset  generi  humano  de- 
trimento. 

799.  Inter  cuncta  contagia  volatilia,  quae  fe^ 
briles  concitant  morbos  , pestilentiale  ad  fixam 
indolem  prGxime  accedere  videtur,  namque  vesti- 
mentis et  suppellectilibus  multo  diutius  et  arctius 
adhaerescit,  quam  corporibus  humanis  , solo  ca- 
lore eliciendum.  Inde  intelligitur , quo  modo  ex 
Oriente  ad  remotissimas  saepe  transferatur  terras, 
quin  in  intermediis  prorumpat  regionibus.  Ita  na- 
ves saepe  saepius  truculentissimas  intulerant  pe- 
stes , solis  mercibus  pollutis  , quin  vel  unicus  c 
nautis  et  comitibus  morbi  indicia  habuerit.  Fer 
plures  annos  posse  virulentiam  servare,  vel  inde 

patet,  quod,  cum  pestis  Viennam  1713  adorire- 
tur, in  iis  potissimum  domibus  caput  extulit,  quae 
ante  triginta  quatuor  annos,  dum  pestis  grassare- 
tur 1679  nosocomiorum  vices  gesserant.  — Ideo 
tamen  cum  contagiis  fixis  nullatenus  confunden- 
dum est  5 morbum  enim  producit  semper  febrilem 
et  acutum,  incitationem  vitalem  graviter  adficit, 
quandoque , malefici  cu jusdam  halitus  instar,  cito 
enecat,  atque  Howardio,  aliisque  fatentibus, 
ad  aliquot  passuum  distantiam  inficit.  Relatum 
est,  pluries  in  religandis  sarcinis,  quae  inclusam 
intus  contagem  conveherent , vaporem  illum,  for- 
tasse mora  et  angustia  loci  concentratum  et  aspe- 
ratum , tanta  vi  erupisse,  ut  adstantes  veluti  de 
coelo  tactos,  momento  enecaret. 

800.  Cum  miasmate  typhi  vulgaris  aliquam  ha- 
bet analogiam,  quatenus  nervos  potenter  adgre- 
ditur , atque  similem  encephali  passionem  deter- 
minat , quo  intuitu  cum  narcoticis  conspirat  sub- 
stantiis 5 eo  tamen  differt,  quod  constanter,  et  qui- 
dem primis  jam  morbi  diebus,  nisum  massae  orga- 
nicae in  liquationem  et  sphacelum  indicat,  tali- 
que pacto  manifestam  actionem  chemicam  (sep- 
ticam) cum  priori  dynamica  (inebriante)  combi- 
nat. — Insuper  in  genesi  miasmatis  pestilentialis 
circumstantiae  climaticae  et  epidemicae,  in  primis 
corruptio  atmosphaeraeper  exhalationes  paludum, 
uliginum  et  corporum  organicorum , ad  notabiles 
distantias  putrescentium  , multo  majorem  habent 
influxum , quam  in  primigenam  contagii  tvphosi 

evolutionem  5 cui  potius  effluvia  plurium  hominum, 
in  angusto  spatio  coacervatorum,  patrocinari  dixi- 
mus. — Notare  tandem  oportet,  paucas  hucusque 
extitisse  pestes , quas  terrificae  revolutiones  cos- 
micae non  essent  orsae  5 uti  meteora  insolita,  ter- 
raemotus,  inundationes  etc.  testantibus  omnis 
aevi  observatoribus  (1). 

(I)  Schnurrer,  Chronii  der  Seuchen. 

801.  Pestis  quosdam  circuitus , plus  minus  ve 
grandes,  observare  solet.  Sic  Evagrius  refert, 
secundo  anno  cujusvis  indictionis  recurrisse  pe- 
stem , unde  Antiochia  sexaginta  annorum  inter- 
vallo quater  ei  fuit  obnoxia.  Testante  R.  u s s e 1 i o 
Aleppi  quovis  decennio  grassatur.  Omni  quin- 
quennio Aegyptum  vastare  fertur  5 diversis  anni 
temporibus  improvise  prorumpit,  praesertim  hye- 
me , atque  subortis  aestatis  ardoribus  defatiscit 
saepe  absque  ulla  prophylaxi  adhibita.  Auster  ar- 
dcntissimus , quem  K h a m s i n Aegypti,  S a m i e 1 
et  Samum  Syrii  adpellant,  saevitiam  morbi  fran- 
gere dicitur.  Ipsa  Byzantina  pestis  diversis  obno- 
xia est  vicissitudinibus. 

802.  Si  hisce  omnibus  addimus  observationem, 
typhum  anthracicum  longe  minorem  habere  in 
eradicanda  hominum  dispositione  potestatem,  un- 
de plura  exstant  individuorum  eundem  morbum 
saepius  perpessorum  exempla , — non  sine  fun- 
damento colligere  possumus , contagium  pesti- 
lentiale  semicontagiis , et  quidem  septicis  (§.  l(jl) 
proxime  accedere  , ac  ferine  transitum  a contagiis 
perfectis  ad  imperfecta  facere. 

803*  Quae  in  Europa  diversis  temporibus  emi- 
cuit  pestis  anthracica,  semper  ab  exteris  regio- 
nibus advecta  est , ac  plerumque  in  portubus,  vel 
in  provinciis  limitrophis  caput  extulit. — Quamvis 
in  principio  ingentem  ostendat  ferociam  et  malig- 
nitatem, pedetentim  tamen  elanguescere  solet, 
quasi  in  nostro  solo  pabulum  non  inveniat,  quo 
diuturniorem  conservaret  existentiam. 

804-  Essentia  pestis  anthracicae  consistere  vi- 
detur in  specifico  processu  liquationis,  quem  ma- 
nifesta ab  initio  irritatio  (phlogosis)  organorum 
periphericorum  (cutis  et  textus  cellulosi)  atque 
systematis  nervosi,  praecipitanter  in  debilitatem 
paralyticam  et  sphacelum  abitura  comitatur,  de- 
terminata per  actionem  miasmatis  narcotico -sep* 
ticam.  Causae  genitrices , natale  solum , sympto- 
matum praecipuorum  syndrome,  therapiae  exci- 
tantis et  antisepticae  necessitas,  et  efficacia,  nec 
non  phaenomena  in  cadaveribus  obvia  adsertum 
confirmare  juvant. 

805.  Dispositio  contagium  pestilentiale 
suscipiendi  quidem  cuilibet  homini  inest  5 prae 
caeteris  tamen  inficiuntur  adulti,  debiles,  decre- 
piti, convalescentes  ex  aliis  morbis,  meticulosi, 
spirituosis  abutentes.  Qui  immunda  exercent 
opificia,  uti  caminorum  purgatores,  saponarii, 
olearii,  porro  infantes  teneri,  senes  depontani, 
phlegmatici,  hydropici  et  phthisici  minorem  osten- 
dunt proclivitatem. 

806-  In  typho  pestilentiali  medicus  semper  tri- 
stis evadit  vates , quum  pauca  tantum  individua 
crudelem  morbi  saevitiem  superare,  ac  praefixam 
ferme  lethi  metam  effugere  possint.  — Pessimi 
ominis  sunt  petecchiae,  vibices , carbunculi  gran- 
des, copiosi , profluvia  immodica,  aurigo,  et  com- 
munia summae  debilitatis  signa.  — Quo  citius 
characteris  nerveo  - maligni  et  septici  satellites 
evolvuntur,  eo  majus  discrimen. — Aliquam  re- 
cuperaturae salutis  spem  alere  sinunt  bubones  in 
modicam  et  benignam  suppurationem  versi  3 prae- 
sertim si  eis  sudores  per  totum  coipus  diffusi  ac 
levantes  accedunt  5 imo  in  peste  transsylvanica, 
quam  Chenot  A.  1755  observavit,  nemo  sanita- 
tem recuperavit,  qui  bubones  non  esset  expertus. 
— Quo  tardius  exanthemata  pestilentialia  erum- 
punt, et  quo  segnius  incedunt,  eo  plus  speran- 
dum. — Qui  feliciter  evadunt,  bubonum  vestigia 
diu  retinent.  — Observatae  etiam  sunt  bubonum, 
suppuratione  exesorum,  cicatrices  eo  anni  tempo- 
re, quo  pestis  grassari  consuevisset,  iterum  aperiri 
(Larrey  et  Desge  ne  ttes).  — Benignior  pu- 
tatur pestis,  si  ex  Aegypto  orta  litus  maris  medi- 
teranei  legit,  quam  si  per  deserta  propagatur. 

RATIO  MEDENDI. 

807.  Quamvis  febris  pestilentialis  in  primo 
exordio,  omnis  alius  febris  criticae  instar,  cum  vi- 
rium vitalium  incitatione  aucta  incedat,  imo  ma- 

/lifesta  phlogoseos  (etsi  levioris  et  transitoriae) 
in  superficie  cutis  et  membranarum  mucosarum 
indicia  praebeat,  id  tamen  sibi  privum  habet,  quod 
ociter  in  veram  et  colliquativam  debilitatem  ruit. 
Quapropter  rationi  quidem  absonum  foret,  curam 
iilico  ab  efficacioribus , ut  nonnulli  proponunt, 
stimulis  ordiri  velle  5 nihilominus  tamen  pari  modo 
anceps  evaderet  methodus  antiphlogistica,  largiori 
manu  adhibita.  Quidquid  igitur  Cei.  Botallus, 
Massaria,  Septaiius,  Riverius  et  De 
H a e n in  honorem  venaesectionis  protulerunt, 
nonnisi  particularibus  quibusdam  typhi  orientalis 
modificationibus  , insolitam  characteris  inflamma- 
torii vehementiam  offerentibus  innixum , nullate- 
nus vero  ut  generale  praeceptum  therapeuticum 
amplectendum  esse  arbitramur.  Sufficiunt  in  primo 
exordio  remedia  refrigerantia,  leniter  eccoprotica, 
praecipue  vero  acida,  quae  eodem  tempore , quo 
vividiores  componunt  motus  febriles,  imminenti 
liquationi  septicae  opponuntur. 

aOB-  Increscente  virium  prostratione,  atque 
evolutis  characteris  putridi  phaenomenis  nonnisi 
a remediis  cardiacis,  stimulantibus,  tonicis  et  an- 
tisepticis  valentioribus  aliquid  sperandum.  Cura 
indirecta  rationalis  typhi  pestilentialis  sub  ejus- 
modi rerum  statu  ne  hilum  discrepat  ab  illa  fe- 
bris nervosae  malignae  et  putridae  5 omnis  enim 
medentis  scopus  eo  directus  sit,  oportet,  ut  fu- 
nesta dyscrasia  humorum  emendetur,  atque  vi- 
rium vitalium  energia  pro  criticis  operationibus 

absolute  necessaria  conservetur.  — Radices  An- 
gelicae, Serpentariae,  et  Valerianae,  Moschus, 
Caraphora,  Castoreum,  Asa  foetida,  Aetheres, 
Caryophylli,  Cortex  peruvianus.  Acetum  aromati- 
cum , Acida  mineralia  et  in  primis  Acidum  muria- 
ticum oxygenatum,  cunctis  reliquis  analogae  vir- 
tutis medicamentis  palmam  praeripiunt. 

889.  Inter  praesidia , quae  specialiorem  quo- 
rundam  medicorum  fiduciam  sibi  promeruerunt, 
quin  eorum  actio  et  praestantia  e communibus 
therapiae  praeceptis  intelligi  possit , unctiones 
oleosae  primum  tenent  locum  , non  solum  sco- 
po praeservativo  5 ut  alibi  monuimus  (§.  408),  sed 
etiam  in  morbo  jam  evoluto  a Cei.  Baldwinio 
propositae , atque  referente  nuper  Graebergio 
Smyrnae  et  Tingi  insigni  cum  fructu  usurpatae. 
Totum  corpus  spongiae,  ex  oleo  olivarum  tepido 
linctae,  ope  illinitur  ac  perfricatur  5 febricitans  de- 
libutus tepefacto  committitur  lectulo,  atque,  ut 
maximam  observet  quietem,  jubetur,  donec  profusi 
extricentur  sudores  , quod  si  contingat,  morbum 
plerumque  solutum  vel  brevi  solutum  iri  credunt. 
Pari  tempore  internus  olei  olivarum  proponitur 
usus. 

810*  Frigoris  virtutes,  in  compluribus  mor- 
bis contagiosis  adeo  salutares , etiam  in  typho 
orientali  tentatae  leguntur.  Fuerunt  praesertim 
Bartholinus  (1),  et  Samoilowicz  (2),  qui 
frictiones  glaciales  proposuerunt.  — Sponte 
autem  liquet  hancce  methodum  aeque,  ac  priorem 

nonnisi  in  mali  primordiis  cum  aliqua  spe  adhiberi 
posse 5 superfluam  contra,  imo  damnosam  esse 
debere , ubi  summa  urget  exhaustas  vires  eri- 
gendi necessitas. 

(1)  De  usu  nivis  medico.  Cap.  13. 

(2)  Lcttres  sur  Ies  experiences  des  frictions  glaciales  dans 
la  peste.  Strassb.  1781. 

811.  Emetica  illis  tantum  sub  circumstantiis 
experiri  licebit,  quae  ipsorum  usum  in  typho  com- 
muni aliisque  febribus  contagiosis  admittunt.  — 
Mercurius  a Schraudio,  et  Canthari- 
des a Grohmanno  laudata,  quandoque  votis 
responderunt , unde  tamen  generalis  eorum  virtus 
antiloimica  nondum  evincitur. 

812«  Regimen  diaeteticum  exquisitis- 
simum sit,  et  cum  pharmaceuticis  auxiliis  in  eun- 
dem collimet  finem.  Principem  respectum  sibi 
vindicat  aeris  ambientis  conditio  talis , qualis  uni- 
versim  in  morbis  septicis  et  asthenicis  convenit. 
Animus  aegrorum  mirum  in  modum  depressus,  per 
quantum  fieri  licet,  exhilaretur. 

813*  Symptomata,  quae  particularem  exigunt 
medelam,  sunt  bubones  et  carbunculi.  — Bu- 
bonibu  s aegre  prorumpentibus,  aut  qui  rursus 
disparere  minantur,  cataplasmata  leniter  irritan- 
tia cum  cepa  assata,  fermento  panis,  vel,  sua- 
dente Cei.  D es  gen  e tt  es,  cum  radice  squillae 
cocta  superimponuntur.  Si  contra  dolent , et 
manifesta  phlogoseos  indicia  praebent,  cataplas- 
mata emollientia  et  anodyna  requiruntur , quibus 

optata  suppuratio  benigna  optime  invitatur , prae- 
sertim si  aptis  remediis  intus  propinatis  modera- 
tam virium  vitalium  incitationem  sustinere  licue- 
rit.— A scarificationibus,  ustione,  praematura 
incisione  et  cantharidum  adplicatione  sedulo  ca- 
vendum esse,  expertissimus  Lernet  jure  monet. 
In  carbunculis  prosunt  fomentationes  aro- 
maticae ex  aceto , sale  ammoniaco , spiritu  vini 
camphorato,  vel  decocto  chinae,  quorum  scopus 
eo  tendit,  ut  ulteriores  et  deleterii  sphaceli  et  li- 
quationis saniosae  progressus  inhibeantur.  Dum 
separatio  partis  emortuae  non  rite  contingebat, 
Galli  medici  in  peste  Syriaca  scarificationes  utiles 
fuisse  adseverant. 

PROPHYLAXIS. 

814.  Quatenus  pestis  bubonica  Europaeis  sem* 
per  adventitium  sistit  flagellum , eatenus  etiam 
princeps  cura  eo  dirigenda,  ut  funesti  hospitis  in* 
troductio  avertatur,  quem  in  finem  cuncta  illa  so- 
lertissime  observanda  erunt  praecepta,  maxime  in 
portubus  et  regnorum  confinibus,  de  quibus  jam 
alibi  generales  exposuimus  notiones.  — r-  Introducta 
semel  ac  diffusa  lues  non  aliter,  quam  quivis  alius 
morbus  loimicus  refraenari  poterit,  eo  solum  dis- 
crimine, quod,  habito  summae  malignitatis  respec- 
tu , nulla  omitti  debeat  cautela  (§.  588  — 418)- 

8 15.  Brevi  tamen  mentione  haud  indigna  cen- 
semus quaedam  praesidia  recentiori  aevo  propo* 
sita , quibus  hominum  miasma  pestilcntiale  sus- 

cipiendi  dispositionem  infirmare,  sanorumque  in- 
columitatem tueri  conabantur  philanthropi,  utut 
nullum  adhuc  votis  omnino  respondisse  videa- 
tur. — Cauteria,  et  fonticulos  abEtmuI- 
lero,  Hildano  et  Bartholino  proposita  le- 
gimus, ejus  fors  experientiae  gratia,  quod  homi- 
nes exulcerati  peste  rarius  adficiuntur.  Testatur 
inter  neotericos  Cei.  Larrey  aegros  in  Syria, 
quorum  vulnera  laute  suppurabant,  peste  immu* 
nes  mansisse.  — De  frictionibus  totius 
corporis  per  oleum  olivarum,  quas  B a 1 d- 
win  et  Graeberg  multis  collaudant  encomiis, 
Desgenettes  ambigue  loquitur.  Celebratissi- 
mum quondam  oleum  Ludovici  de  Leoni- 
bus Veneti,  atque  D unca  ni  Liddelii,  quod 
auribus,  carpis,  et  scrobiculo  cordis  iilinitum,  mi- 
rifice pestem  praeservare  dicebatur , oblivioni  tra- 
dita sunt. — Usus  acidorum,  praesertim  ace- 
ti radicalis  et  aromatici  iis  merito  com- 
mendandus, qui  aegrotantium  curas  gerentes,  ne- 
cessario infectionis  periculo  exponuntur.  S y 1- 
vius  de  laBoe,  antequam  aegros  adeant,  me- 
dicis cochlear  aceti  vini,  mica  panis  excep- 
tum, sumendum  suasit} — Vallesius,  Hor- 
stius,  et  Diemerbroeck  spongiam  vel  lin- 
teum aceto  intincta  saepius  naribus,  et  ori  ad- 
moveri jubent.  Hisce  tamen  cautionibus  perquam 
utilibus  dispositio  hominum  nullatenus  deletur, 
sed  infectionis  metus  pro  momento  solum  minuitur. 

81 6-  Inconcussa  variolae  vaccinae  virtus  in 

casu  humanarum  antevertendo  in  quibusdam  ob- 
servatoribus spem  concitavit,  ejus  insitione  ipsam 
febrem  pestilentialem  praecaveri  posse.  — Non 
desunt  quidem  experientiae,  e relationibus  Angli 
Auban  colligendae  (i),  quae  praeconceptam  con- 
jecturam quodammodo  corroborare  videntur  5 ast 
continuans  pestis  saevities  et  frequentia  in  variis 
regionibus , in  quibus  vaccinae  insitio  jam  divul- 
gata est,  atque  tristia  exempla  Cel.Whyte  et 
Valli,  quorum  primus  inoculatae  sibi  pestis 
(variolam  vaccinam  prius  perpessus)  victima  obi- 
vit, alter  morbum  pariter  contraxit,  felici  tamen 
omine  evasit , incertam  omnino  prophylaxin  de- 
clararunt, quae  nullam  imitationem  meretur.  — 
Multo  minus  adhuc  amplectenda  esset  inocula- 
tio pestis  ipsius,  mediante  carbunculorum 
sanie  perficienda , a Yeszpremio  (2),  et  Sa- 
m o i 1 o w i c z i o (3)  proposita , quam  recentiora 
funesta,  a Mac-G  regor  io  relata  exempla, 
pxorsus  reprobant. 

(1)  De  Carro,  Histoire  de  la  Vaccination  en  Turquie  etc. 

p.79. 

(2)  Vesz  premi,  tentamen  de  inoculanda  peste  Lond.  1755. 

(5)  Samoilowicz,  Memoirc  sur  Tinoculation  de  la  peste. 

Strassburgi7g2. 

9.  THYPHUS  ICTERODES  TROPICORUM. 

Ferreyra  daRosa  (Joao)  Tratado  da  constitu§ao  pestilen- 
tial  de  Fernambuco.  Lisbonne  1694. 

M oultrie  (Joannes) , Diss.  med.  de  febre  maligna  biliosa 
Amcricae.  Edinburg  1748. — Vide  B al  d i ngeri  Syloge. 
Tom.  I. 

Dazi  Ile,  Observat  ions  generales sur  lesmaladies  des  climats 
ciiauds.  Paris  1785. 

Gonzales  (Petro - Maria) , Dissertacion  medica  sobre  la  ca- 
lentura  maligna  contagiosa  que  regno  en  Cadiz  el  ano  pa- 
sado  dc  1800.  Madrid  1800. 

V a 1 e n t i n (Louis),  Traite  de  la  fievre  jaune  d’Amerique,  etc. 
Paris  1803* 

Tomraasini,  sulla  febbre  di  Livorno  dei  1804  ? sulla  fcbbrc 
gialla  americana  , etc.  Parma  1805. 

II  ari  es,  die  gerechten  Besorgnisse  und  die  gegriindeten  Yor- 
lielirungen  Deutschlands  gegen  das  gelbe  Fieber.  Niirnb. 
1805* 

Bally,  Francois  et  Pariset,  Medizinische  Gescliichtc 
des  gelben  Fiebers,  welches  im  Jahre 1821  in  Spanien  be- 
obaclitet  wurde.  A.  d.  Franzos.  von  Liman.  Berlin  1824» 

817.  Plures  quidem  medici,  ac  prae  aliis 
Pouppe  — ■ Desportes  (1)  et  B a 1 1 y (2)  fe- 
brem Iiancce  pestilentialem  Anno  1682  (proprie 
A.  1690)  e regno  Siamensi  per  gallicam  navem 
Oriflamme , Indiae  occidentali  illatam  crediderunt, 
cujus  opinionis  causa  etiam  morbus  Siam  en- 
sis, Mal  de  Siam,  vocari  solebat \ exstant  ta- 
men documenta,  quae  eam  anterioribus  jam  tem- 
poribus in  variis  Americae  provinciis  observatam 
fuisse  testantur.  Rev.  Pater  Dutertre  (3)  gras- 
satam in  Antiilis  insulis  A.  1635  pestem  descri- 
bit, cujus  symptomata  cum  imagine  febris  flavae 
plurimum  congruunt.  Ita  quoque  epidemiae,  quae 
A.  1653  in  Insula  Martinica  (4),  A.  1665  in  S.  Lucia 
et  A.  168 5 in  Brasilia  grassabantur,  nullum  dubium 
de  anteriori  morbi  adparitione  in  solo  Americano 
relinquunt,  quin  ejus  prima  origo  aliunde  repeten- 
da sit 5 cui  opinioni  etiam  Hilla  rv  adstipula- 

IV.  Hh 

tur  (5),  febrem  flavam  a summa  hominum  memoria 
in  India  occidentali  endemicam  esse  adfirmans. 
Quod  autem  antiquis  medicinae  cultoribus  ignota 
fuerit  lues,  nullumque  ejus  in  relictis  codicibus  in- 
veniatur vestigium,  nemo  mirabitur,  qui  morbi 
natales  primum  A.  1492  innotuisse  perpendit.  F e- 
reyra  da  Rosa,  Medicus  Lusitanus,  primus 
fuit  qui  A.  1694  proprium  de  peste  Americana 
tractatum  edidit. 

(1)  Histoire  des  maladies  de  S.  Domingo.  Paris  1770.  Yol.I. 

p.191. 

(2)  Bally,  du Typhus d’Ameriquc,ou  fievre  jaunc.  P.  1814» 

(3)  Histoire  generale  des  Antilles.  Toni.  I.  p.  81. 

(4)  Moseley,  a treatise  on  tropical  diseases,  p.  42t. 

(5)  Hili  a ry , Beobachtungen  uber  die  Luft,  und  die  damit 
verbundene  Krankheit  auf  der  Inscl  Barbados.  Aus  dem 
Engliscli.  Leipz.  1776-  p- 142. 

818*  Saeculo  praeterito  aliquoties  tropicos 
transcendit  5 Annis  1740,  1747,  1793  et  1799 
per  mercatorias  naves  variis  mundi  plagis  illata, 
ipsosque  Europae  accolas  perfida  nece  adflictans. 
Ita  Anno  1800  ex  India  occidentali  navibus  Ga- 
des et  Hispalin  advecta , sequentibus  annis  per 
plures  Hispaniae  urbes,  atque  A.  1804 per  Libur- 
num et  Hetruriam  extendebatur.  Nuperrime  tan- 
dem Anno  1821  Gadibus  denuo  enormes  intulit 
strages. 

8I9.  Nomine  typhi  icterodis  tropico- 
rum intelligimus  febrem  acutam,  contagiosam,  in 
prima  origine  gastrico  - biliosam,  sub  decursu  ner- 
voso - septicam , in  variis  Indiae  occidentalis  pia- 

gis  endemicam , cujus  palmaria  symptomata  sunt 
praecordiorum  tensio  et  inflatio,  rodens  ventri- 
culi dolor,  vomitus  ater,  et  aurigo  universalis. 
Vocatur passim  febris  flava  (Febbre  gial- 
la,  gei b es  Fieber),  nomine  quidem  minus 
bene  sonanti , ast  a profanis  aeque  ac  a medicis 
communiter  adoptato ; Moultrieo  febris 
maligna  biliosaAmericana,  Moseleyo 
Causus  tropicus  endemicus,  Swedi- 
auero  Ochropyra  audit. 

820*  Quamvis  febris  flava  exoticam  in  origine 
luem  praebeat,  Europeis  tamen  medicis  ejus  no- 
tio ab  ilio  inde  tempore  absolute  necessaria  eva- 
dit, quo  funesta  haecce  clades  jam  aliquoties 
Europam  invisit  5 quapropter  etiam  recens  inva- 
sio , quam  Deus  avertat , haud  impossibilis  fo- 
ret. — In  pertractando  argumento,  quum  pro- 
pria deficiat  experientia,  Sprengelii  (1), 
FournierietVaidyi  (2)  ad  exemplum , alie- 
nos fontes  adire , eorumque  praecipuos  consule- 
re debuimus.  Ex  observationibus  autem  et  factis 
solerter  collectis  morbi  theoriam  qundantenus 
adumbrare  conati  sumus. 

(1)  Historischc  Untersuchung  uber  das  gelbc  Fieber  in  West- 
Indien.  InSprengeTs  Beytragen  znr  Geschichte  der 
Medicin.  Halle  1795.  I.B.  2.  St. 

(2)  Dictionnaire  des  Sciences  medicales.  A rt.  F i e v r e ] anne» 

HYPOTYPOSIS. 

821.  Praeviis  consuetis  phaenomenis,  quae 
opportunitatis  periodum  in  febribus  gravioris  no- 
li h 2 

tae  universim  designare  solent,  anorexia  utpote, 
capitis  dolore,  lassitudine,  pervigilio,  animi  de- 
sponsione et  moestitia,  vel  interdum  absque  ul- 
lis prodromis  morbus  extemplo  cum  horripilatio- 
nibus ingreditur,  et  plerumque  duo  percurrit 
stadia  distincta  5 tertium  enim , quod  nonnulli 
auctores  adjungere  voluerant,  cum  secundo  inti- 
me confluit,  quoad  praevalentem  characterem  (de- 
bilitatis et  colliquationis)  prorsus  collimat , inque 
nonnullis  casibus  plane  deficit. 

822-  Stadium  irritationis,  sive  in- 
fla mmatorio-biliosum.  Initium  febris  fla- 
vae indicat  peculiaris  praecordiorum  dolor,  ad  he- 
patis regionem  usque  protensus , obtusus , ro- 
dens, fastidium  adferens , atque  ardor  ferme  in- 
tolerabilis, quod  symptoma  in  nullis  desideratur 
aegris.  Breve  plurimum  frigus  excipit  calor  urens, 
cum  siti  inexplebili,  anxietate  summa,  spiratio- 
nibus crebris  et  anhelantibus,  carotidum  vibratio- 
ne, ac  pulsibus  frequentissimis,  plenis,  plerum- 
que mollibus.  Capitis  dolores  atroces  rarissime 
in  delirium  degenerant , sed  potius  in  somnolen- 
tiam et  stuporem  (rvqpov)  abeunt  5 oculi  cruentam 
quasi  contrahunt  indolem,  illacrymantur,  suum- 
que amittunt  splendorem  , et  facies  inter  ruborem 
squallet,  unde  singularis  emergit  aegrorum  phy- 
siognomia.  Lingua  sordescit 3 nauseam,  vomituri- 
tionem,  ructusque  nidorosos  sequitur  vomitus  ma- 
teriae mox  pituitosae,  mox  biliosae,  porraceae,  foe- 
tentis ) regio  epigastrica  constanter  inflata , adeo- 

que  patitur,  ut  vel  levissimam  reformidet  con- 
trectationem 5 venter  dolens  et  oppillatus  suis 
muniis  respondere  cunctatur  $ urinae  secedunt  sa- 
turae, flammeae,  turbulentae.  Quandoque  tales 
emicant  lumborum  dolores , ut  etiam  sub  levi 
trunci  motu  ejulatus  extorqueant.  Insuperabilis 
aegros  opprimit  animi  desponsio,  moestitia,  ac 
mortis  timor,  unde  etiam  obdormientes  terrificis 
expergiscuntur  insomniis.  Sanguis  e vena  missus 
coloris  est  floride  rubentis  5 nunc  parcam , mol- 
lem, ac  in  superficie  lutescentem  deponit  pla- 
centam 5 nunc  tenaciorem  et  crassam  separat  cru- 
stam phlogisticam.  Mirum  tamen  in  modum  vi- 
gent vires  musculares , ita  quidem  , ut  aegri  quan- 
doque paucis  adhuc  ante  obitum  horis  lectum  de- 
serere valuerint. 

823*  Stadium  coiliquationis,  sive 
nervoso-septicum.  Circa  tertiam,  vel  quar- 
tam diem  cuncta,  quae  incitatum  praeter  natu- 
ram vasorum  systema  indicarunt , symptomata 
decedunt , subintrantibus  praecipiti  passu  illis 
debilitatis  et  liquationis.  Comparent  ante  omnia 
indicia  auriginis  in  oculis,  ad  nasi  pinnas,  labiorum 
angulos , ac  tandem  per  totam  corporis  superfi- 
ciem. DilFert  autem  color  hujus  icteri , funestum 
tropicorum  typhum  comitantis , quod  multo  sa- 
turior  est,  et  aurantiaco  proximus.  Vires  vitales 
insigniter  labuntur;  pulsus  fiunt  parvi,  debiles, 
myuri$  capitis  dolor  acutus  in  gravedinem  stupi- 
dam convertitur  ) aegri  vix  quid  sentiunt,  supini 


486 


FEBRES  EXANTHEMATICAE 


cubant,  velut  attoniti,  corpus  erigere  nequeunt, 
floccos  legunt,  vel  muscas  carpunt,  quando- 
que inter  verba  desipiunt  5 angoribus  continuis, 
spastica  gulae  constrictione , praecordiorum  do- 
loribus , viscerum  ardore , vel  etiam  ischuria  et  te- 
nesmo torquentur  5 urina  fluit  lutosa  ct  jumen- 
taria } quod  per  alvum  deponitur , decolor  est  et 
argillaceum  5 cutis  mox  arida,  mox  sudoribus 
frigidis  viscida}  lingua  sicca  et  fissa}  dentes  sor- 
dibus fusco -atris  obducti.  Increscente  tandem 
circa  quintum  aut  septimum  diem  morbi  saevitie 
deplorabiiis  exsurgit  dissolutionis  universalis  sta- 
tus} e naribus  copiosus  per  vices  profunditur  san- 
guis } gingivae  tumidae  foetentem  dimittunt  cruo- 
retn}  per  vomitum  dolorosum  et  pervicacem  re- 
jicitur latex  ater,  foetidus,  acredine  sua  fauces 
irritans,  sedimento  colfeae  decoctae  non  absimi- 
lis , qui  cum  nullum , docente  Cathrallio  0), 
habeat  albumen,  sed  resinosam  et  oleosam  mate- 
riem, atque  calori  expositus  g as  hydrogenio- 
sulphuratum  dimittat , potius  bilis  degenerata 
quam  sanguis  esset  declarandus.  Per  alvum  simi- 
les , inscio  saepe  aegro,  secedunt  materies,  viri- 
descentes , atrae,  piceae,  foetidissimae,  vel  etiam 
cruore  remistae.  Facies  hippocratica,  miliaria,  pe- 
tecchiae,  gangraenae  partium,  singultus,  stertor, 
subsultus  tendinum,  anaesthesia,  sopor,  frigus 
extremorum,  etiam  in  febre  flava  constantes  prae- 
bent instantis  lethi  satellites.  In  quibusdam  casi- 
bus bubones  et  parotidum  tumores  visi  fuere. 

(l)  Cathrall  (Isaae),a  medical  sketsch  of  theSyuochus  ma- 
ligna, or  malignant  contagious  fcver.  Philadelphia  1794. 

824'  Quandoque  etiam  nostrarum  terrarum 
febres  bilioso  - putridae  et  typhosae  vomitu  re- 
belli, gastrodinia,  et  flavedine  satura  stipantur, 
talique  pacto  febris  flavae  formam  induunt.  Ita 
Hallerus  A.  1762  in  ditione  Bernensi  icterum 
cum  febre  putrida  junctum,  B u ch h o Iz  Vina- 
riae 1772  vomitum  atrum  in  febre  petecchiali,  et 
nosmet  ipsi  in  variis  occasionibus  typhum  conta- 
giosum nostratem  , seu  exanthematicum  gravi  he- 
patis passione  et  aurigine  comitatum  vidimus. 
Sunt  autem  hi  casus  vel  sporadici , vel  contagio 
expertes,  in  singulis  tantum  hominibus  occur- 
rentes, ab  individualibus  circumstantiis  determi- 
nati, ac  ideo  potius  anomaliae  fortuitae  decla- 
randi, qui  autonomam  morbi  formam,  per  plu- 
res  generationes  propagandam , non  constituunt, 
atque  insuper  syndrome  essentialium  febris  fla- 
vae americanae  characterum  destituuntur. 

EXITUS. 

825*  Morbo  secundis  avibus  decurrente,  cir- 
ca septimam  , nonam  , vel  decimam  quartam  diem 
omnia  symptomata  manifeste  remittunt  $|redit  ci- 
borum adpetentia  , placatur  vomitus  $ contices- 
cunt dolores  capitis,  ventriculi  et  lumborum  $ 
dissipantur  turbae  febriles , atque  sub  salubri  su- 
dorum reditu  pristina  recuperatur  integri- 
tas. Quandoque  epistaxis,  aut  alvifluxus  insigne 
adferunt  levamen  ^ 

826*  Mortis  ratio  proxima  plerumque  in  in- 
fausta virium  exinanitione , ac  praecipiti  humo- 
rum dyscrasia  delitescit,  et  ideo  vix  non  semper 
sub  animi  deliquiis  succedit.  Non  defuerunt  ca- 
sus tantae  morbi  atrociae,  ut  aegri  jam  primis  * 
ab  exordio  diebus  improvise  obiverint,  veluti  de 
coelo  tacti,  quod  phaenomenon  igitur  febris  fla- 
va cum  reliquis  speciebus  iyphi  commune  habet, 
summae  contagii  diffusibilitati , ac  singulari  cum 
systemate  nervoso  adfinitati  tribuendum. 

827.  Extispicia  defunctorum  hactenus  pa- 
rum ad  morbi  naturam  illustrandam  contulerunt  3 
pro  diversitate  enim  regionis  et  epidemiae  domi- 
nantis adeo  differentia  in  cadaveribus  deprehen- 
sa fuere  phaenomena , ut  ferme  diversorum  mor- 
borum producta  esse  viderentur.  Potioribus  ta- 
men magisque  constantibus  accenseri  possunt : 
substantia  cerebri  mollis  et  collapsa  (Savare- 
s y)  5 meningum  vasa  turgida  (P  o u p p e)  3 san- 
guinis effusiones  in  ventriculis  encephali  (Ban- 
crost),  congestiones,  imo  vestigia  inflammatio- 
nis in  pulmonibus  et  pleura  (B  a 1 1 y , P a 1 1 o n i)  3 
grumi  sanguinis  coagulati  in  corde  et  vasis  majo- 
ribus 3 vena  cava  lumine  multo  minor,  sive  con- 
tracta , sive  collapsa  fuerit  (M  a c k i 1 1 r i lt)  3 sto- 
machus et  intestina  tenuia  maculis  rubris,  dis- 
coloribus  , vel  vere  gangraenosis  inscripta  , pro- 
uti  post  toxicationes  accidit,  quae  quidem  vesti- 
gia plilogoseos  septicae  in  omnibus  inveniuntur 
casibus  (M  o u 1 r i e,  H i 1 1 a r y,  Jackson,  M o- 

seley))  intra  stomachum  residua  ejusdem  ma- 
teriei atrae,  vel  atro -viridis, foetidissimae,  quam 
aegri  vomitu  rejicere  solent  5 hepar  justo  magis 
turgidum,  liquido  sanguine  plenum,  in  superfi- 
cie inflammatum,  quandoque  tamen  ad  speciem 
integrum 5 vesicula  fellea  bilem  nigram,  fusco- 
viridem  et  spissam  recludit)  lien  volumine  auc- 
tum et  interdum  plane  exulcerationibus  exe# 
sum  (Jackson))  flava  decoloratio  totius  panni- 
culi adiposi  et  omenti  (B  isset))  cita  defuncto- 
rum putredo  a praecordiis  incipiens. 

AETIOLOGIA  ET  MORBI  THEORIA. 

828*  Eminentem  in  typhum  americanum  d i s- 
positionem  offerunt  advenae , praesertim  c 
regionibus  septentrionalibus  , vel  et  indigenae  ex 
itineribus  in  dissitas  oras  reduces  ) Aethiopes  con- 
tra , Creolos  , ipsosque  Europaeos  a longiori  jam 
tempore  americano  solo  adsuefactos  (quo  in  casu 
particularem  faciei  squaliorem  contrahunt,  » teint 
patale«)  rarissime  adfici  constat.  Proclives  demum 
prae  ceteris  sunt,  qui  laute  convivantur,  dapes 
salitas,  fumo  induratas,  vel  multo  aromate  con- 
ditas, potusque  generosos  amant)  qui  venereis 
amplexibus  abutuntur)  corpus  laboribus  strenuis 
exercent,  tristitia,  nostalgia,  aliove  pathemate 
rodente  adfliguntur.  Mulieres,  teneros,  et  eos, 
qui  sudamina  ac  hydroas  5 quovis  aequinoctio  in 
tropicis  terris  endemias  (M  o u 1 1 r i e) , vel  ean- 
dem febrem  flavam  passi  jam  fuerunt,  immunes 
esse,  ab  observatoribus  exploratum  habetur. 

Inter  caussas  occasionales  recen- 
setur omnium  primo  enormis  ille  aestus , qui  In- 
diae occidentalis  accolas , maxime  vero  advenas 
ita  adurit,  ut  non  solum  pinguiculo  sudore  con- 
tinuo madeant,  sed  etiam  floridum  corporis  habi- 
tum brevi  amittant.  Mense  Augusto  et  Septembri 
tantus  est  coeli  fervor,  qui  neque  noctu  infra 
*Q0°  thermometri  Fahrenheitiani  descendat.  Cur 
autem  calor  insularum  tropicarum  praecipuus  sit 
febris  flavae  fons , Savaresyus  explicare  co- 
natur ex  abundantia  acidi  carbonici,  quoniam  lux 
solaris,  propter  pluvium  coelum  in  plantas  agere, 
et  gas  oxygenium  extricare  nequit.  Inde  etiam 
perspiratio  cutanea  depravatur,  ut  sudores  foe- 
teant, metalla  oxydent,  et  lintea  arrodant. — Im- 
minutam electricitatis  atmosphaericae  tensionem, 
qualem  aer  aestuosus  communiter  offerre  solet, 
ad  genesin  febris  flavae  plurimum  contribuere, 
hujusque  dominium  ea  ratione  declinare,  qua  cre- 
briores contingunt  electricae  explosiones,  variis 
experimentis  nuper  statuminavit  Americanus  Me- 
dicus S h c cu  t (i). 

(l)  Mediciniscii - chirurgiscbe  Zcilung  von  Ehrhart.  1823. 

111.  B.  S.  141. 

1)30.  Alteram  prophasin  praebet  humiditas  at- 
mosphaerae  adeo  insignis,  ut  omnes  fere  fidei  li- 
mites excedat.  Ita  notum  est , in  Insula  S.  Do- 
mingo  et  Jamaica  pecudes  fere  nunquam  sitire, 
curr.  ex  aere  sufficientem  absorbeant  humorem  $ 
suppcllectilia  ferrea  rubiginem,  aliaque  corpora 

mucorem  mira  facilitate  contrahere.  Immensae  pa- 
ludes, lacus,  vicinia  maris,  illuvies  et  imbres 
abundantes,  nec  non  oryzae  et  sacchari  cultura  ad 
hancce  exitialem  atmosphaerae  conditionem  plu- 
rimum conferunt  5 estque  adeo  evidens  ejus  insa- 
lubritas  , ut  ipsa  febris  flava  in  illis  tantum  evol- 
vatur regionibus,  in  quibus  calor  excessivus  una- 
cum  humiditate  et  paludosa  mephite  concurrit, 
quae  infra  maris  libellam  sunt  sitae , vel  super 
hanc  parum  eminent , et  quarum  flumina  fluxum 
et  refluxum  experiuntur. 

$31.  Tertium  denique  momentum  procatarcti- 
cum  largitur  perfrigeratio  repentina , nocturnis 
praesertim  horis  corpori  admissa  } quare,  testante 
Humboldtio,  summe  detrimentosum  est,  noc- 
tes sub  divo  sereno  transigere.  Si  refrigerii  causa 
furuncularis  illa  eruptio , quam  advenae  in  Antil- 
lis  interdum  contrahunt,  derepente  reprimitur, 
febris  flava  pariter  sequi  observata  est. 

832*  Hactenus  de  causis , quae  febrem  flavam 
originariam  producunt.  Quamprimum  autem  mor- 
bus altiorem  vehementiae  et  malignitatis  gradum 
adeptus  est,  contagioso  principio  elicien- 
do par  evadit , quod  in  sanis  et  dispositis  eandem 
aegritudinis  formam  concitat,  atque  per  atmo- 
sphaeram  contaminatam  non  minus , quam  per 
contactum  mediatum,  vel  immediatum  ultro  dif- 
funditur et  multiplicatur.  — Digladiantur  quidem 
medici  circa  contagiosam  febris  flavae  naturam  5 
nonnulli  enim  eam  absque  haesitatione  defendunt, 

uti  U 1 1 o a , L i n i n g , Hi  1 1 a r y , IVI  a c k i 1 1 r i k, 
Schotte,  Arejula,  ac,  summus  hac  in  re  ju- 
dex, Cl.  Haygarthj  aliis  interim , utiMoul- 
t rieo,  Valenti  n o etSavaresyo  contrarium 
adserentibus.  Videntur  tamen  haece  discordiae 
sine  negotio  conciliari  posse,  dummodo  febris  fla- 
vae origo  et  decursus  adtentiori  perpendatur  ani- 
mo 5 unde  etiam  majorem  verisimilitudinis  gradum 
acquirit  sententia  Gilberti,  Clarkii,  et 
Humboldtii,  qua  morbus  modo  contagiosus, 
modo  contagii  expers  declaratur. 

833*  Quemadmodum  complures  febres  acutae 
epidemicae  aut  endemicae,  si  sub  adversis  circum- 
stantiis, debilitati  et  colliquationi  patrocinantibus, 
decurrunt,  ac  certum  malignitatis  contrahunt  gra- 
dum, contagiosos  fomites  extricare,  ac  in  veras 
pestes  degenerare  valent,  ut  id  de  typho  nostrate, 
et  de  febre  anthracica  Orientis,  quae  saepe  ex 
insontibus  in  principio  febribus  prosiliunt , com- 
pertum habemus  j ita  etiam  nihil  obstat,  quominus 
febres  biliosae , aut  inflammatorio  - biliosae  Occi- 
dentis, ab  initio  pure  endecimae  vel  epidemicae 
in  contagiosam  vertantur  luem , quo  in  casu  non 
solum  inter  soli  natalis  incolas  celerrime  diffun- 
ditur, sed  etiam  per  merces,  maxime  gossypinas 
et  laneas , aut  per  insecta  ad  remotissimas  plagas 
transvehitur,  quod  concipi  nullatenus  posset  sine 
contagiosi  fomitis  intercessu.  Praestantia  demum 
praesidiorum  prophylacticorum , ac  inprimis  sepa- 
rationis infectorum  in  coercenda  ulteriore  mali 

diffusione,  nec  non  experientia  illa,  a pluribus 
observatoribus  confirmata  : liomines  febrem  fla- 
vam semel  perpessos,  secundae  infectioni  impunes 
resistere  (i),  adsertum  adhuc  magis  corroborare 
juvant. 

(1)  Lettre  de  Madrid,  publiee  par  le  Moniteur.  Vide  Jour- 
nal de  Francfort  1804.  Nr.347* 

834.  Duplicem  igitur  febris  flavae  tropicorum 
formam  statuere,  rationi  summe  consentaneum 
estj  benignam  utpote,  neutiquam  contagiosam, 
et  malignam,  seu  vere  pestilentialem  (i).  Prior, 
ab  Anglis  R.  Jackson  , S.  Browne,  Fr . G. 
Eymann  et  Rush  exacte  descripta,  febrem 
praesentat  biliosam,  aut  inflammatorio  - biliosam 
( 'vcivcrov  Hippocratis  Moseley  o scite  docente), 
cujus  origo,  popularis  diffusio,  atque  major,  quam 
in  nostra  zona  temperata  contingere  solet,  malig- 
nitas e circumstantiis  climaticis  absque  difficultate 
concipitur , quin  tamen  ideo , testantibus  C h c- 
va liero  et  Hukio,  essentialis  vigeat  eam  in- 
ter et  febres  biliosas  Europae  differentia.  — Al- 
tera contra  febris  flavae  forma , e priori  quidem 
oriunda,  evolutum  jam  supponit  contagiosum  fo- 
mitem , et  quamvis  in  primo  stadio  characterem 
febris  genitricis  retineat , nempe  inflammatorio- 
biliosum,  ociter  tamen  ad  astheniam  et  liquatio- 
nem septicam  properat,  unde  veram  typhi  putridi 
imaginem  praebet.  Atque  haec  est  ratio , cur  mor- 
bum inter  contagiosas  febres,  et  specialim  inter 
illas  a methystico  miasmatc  oriundas  pertractari- 

mus , typhi  generico  nomini  epitheton  ictero- 
d i s tropicorum,  exemplo  Sauvagesii  et 
Sprengelii,  adjungentes,  quo  specialis  et  con- 
stans morbi  forma,  simulquc  natales  indicantur 5 
evitata  tali  pacto  ambigua  compellatione  febris 
flavae,  quae  etiam  ad  xccvcrov  tropicorum  insontem, 
non  contagiosum , atque  ad  alias  cujusvis  generis 
febres,  ictero  comitatas,  omni  jure  extendi  posset. 

(1)  Sprengelii  Institut.  patliologiae  specialis.  §.112,  113- 

835.  Eadem  ratione,  qua  febres  inflammato- 
rio - catarrhales  et  exanthematicas  mali  moris,  si 
in  characterem  nervosum,  aut  septicum  nituntur, 
praecipuas  matrices  typhi  contagiosi  nostratis,  seu 
exanthematici  esse  , huneque  ideo  symptomatibus 
catarrhalibus  per  omnem  fere  decursum  stipari 
comperimus  $ — ita  febres  inflammatorio  - biliosas, 
ob  climatis  torridi  potentiam  in  maleficam  liqua- 
tionem versas,  typhi  occidentalis  genitricem  esse, 
nobis  verisimile  videtur.  — Incitatio  vitalis,  in 
primo  morbi  stadio  constanter  aucta , acerbus  ad 
epigastrium  dolor,  vomitus  rebellis,  angores  sum- 
mi et  cadaverum  autopsia  non  solum  primitivum 
characterem  inflammatorium,  sed  etiam  topicum 
processum  phlogisticum  in  ventriculo  abunde  evin- 
cunt 3 icterus  vero,  aliaque  symptomata  bilis  re- 
dundantis et  qualitative  alteratae,  systema  cholo- 
poeticum  eminenter  adfectum  esse , extra  dubita- 
tionis aleam  ponunt,  quin  tamen  verae  inflamma- 
tionis in  hepate  praesentiam  tuto  indicent. 

856*  Quatenus  typhus  icterodes  tropicorum 
varium  juxta  stadiorum  diversitatem  offert  charac- 
teremj  eatenus  quoque  ipsam  medendi  rationem 
variare  debere , sponte  liquet.  In  primo  stadio 
aucta  virium  incitatio , topica  irritatio  ventriculi 
et  hepatis , atque  redundantia  bilis  necessitatem 
remediorum  antiphlogisticorum  et  evacuantium 
vindicat.  Debilitas  contra  et  septorrhepsia  in  pe- 
riodo secunda  praevalens  ad  cardiaca  nervina,  ro- 
borantia et  antiseptica  confugere  jubet.  In  utro- 
que tamen  casu  mere  indirectam  esse  curam  eo 
intentam,  ut  vires  vitales  rite  temperentur,  alte- 
ratus  vegetationis  processus  corrigatur,  et  sym- 
ptomata urgentia  leniantur , jam  inde  intelligi  po- 
terit, quod  de  critica  et  contagiosa  agitur  febri, 
cujus  sanatio  medicatricibus  naturae  moliminibus 
plurimum  incumbit.  Generales  canones  therapeu- 
tici non  differunt  ab  illis,  quos  jam  in  capite  de 
typho  exanthematico  enucleavimus  5 quapropter 
nonnisi  specialiores  quasdam  medendi  rationes,  a 
medicis  autoptis  cum  emolumento  usurpatas,  sub- 
jungere restat. 

837*  Experientiae  Lindii,  Moseleyi, 
Jacksonii  etGriffitii  docuerunt,  venaesec- 
tiones  in  morbi  principio  semper  desideratas  tu- 
lisse opes  5 summam  tamen  in  hujus  remedii  usu 
circumspectionem  dictat  inevitabilis  ferme  in  as- 
theniam  et  liquationem  transitus.  Potiones  refri- 
gerantes, emollientes,  mucilaginosae,  ac  similes 

clysteres  ventriculi  sensilitatem,  et  dolores  acer- 
bos optime  leniunt.  Circa  efficaciam  balneorum 
tepidorum  vix  non  omnes  conveniunt  practici. 

838-  Scopo  sordes  biliosas  evacuandi,  simul- 
que  beneficam  metasyncrisin  efficiendi  emetica 
quidem  valde  prosunt  5 eorum  tamen  usui  ob  ma- 
nifestam stomachi  irritationem  inflammatoriam  ra- 
rissime conceditur  locus,  nisi  prima  excipiamus 
morbi  initia.  Melius  quadrant  purgantia  leniora, 
tamarindi , manna , cremor  tartari , mercurius  dul- 
cis, quae  alvum  leniter  subducunt,  quin  irritatos 
fistulae  cibariae  parietes  offendant. 

8 3Q.  Sub  transitu  primi  stadii  in  secundum, 
vel  etiam  citius , sinapismi  et  vesicantia  princeps 
suppeditant  auxilium  , quo  praemisso  ad  remedia 
cardiaca  et  roborantia  transire  licet.  Corticem  pe- 
ruvianum,  nisi  forma  decocti,  infusi,  aut  extracti, 
aromatibus  nupti , exhibeatur , excessiva  stoma- 
chi sensilitas  plerumque  recusat.  Eminentes  laudes 
sibi  promeruerunt  vinum  generosum , radix  ser- 
pentariae,  moschus  et  aether  vitrioli. 

840-  Acida,  et  quidem  prae  aliis  vegetabilia, 
per  totum  morbi  decursum  prosunt  5 in  principio 
enim  dyscrasiam  phlogistico  - ^iliosam , et  in  se- 
cundo stadio  septicam  emendare  optime  juvant.  — 
Bally  et  Morreau  de  Jonnes  frictiones 
totius  corporis  parenchymate  fructuum  citri, 
quas  Aethiopes  indigeni  generatim  in  febre  flava 
adfectis  usurpare  consuescunt,  summi  emolumenti 
esse  testantur.  Hunter  gas  acidum  carbonicum 

commendat,  quod  praecipue,  dum  pertinax  urget 
vomitus , Riverii  ad  mentem  subministratum 
omnino  prodesse  poterit.  Litus  ex  oleo  olivarum 
etiam  in  peste  americana  felici  cum  successu  ad- 
hibitos fuisse,  e Cei.  Humb ol dt  ii  relationibus 
constat. 

841«  Alienis  mundi  plagis  invecta  lues  ictero- 
des  tropicorum,  plerumque  brevi  tempore  exter- 
minari solet,  si  palmaria  praesidia  prophylactica 
solerti  ac  indefesso  adhibentur  studio , et  prae- 
scriptae cautiones  rite  observantur.  Spectat  febris 
flava  inter  illas  pestes,  quae,  si  ad  septentriona- 
les transferuntur  oras , vastissimas  quidem  edunt 
strages,  ast  brevi  a saeviendo  desistunt,  quum 
illae  ibidem  deficiant  circumstantiae , quae  fomi- 
tis contagiosi  primigenae  evolutioni  et  ulteriori 
conservationi  opitulantur 3 quare,  deficiente  velu- 
ti  pabulo,  pedetentim  emoriuntur.  Nullam  vero 
spem  concipere  licet,  febrem  flavam  in  solo  na- 
tali unquam  exstirpatum  iri,  irreparabilis  clima- 
ticae  conditionis  causa,  quae  perennem  et  fer- 
tilissimam praebet  scaturiginem.  Quidquid  igitur 
ad  tuendam  incolarum  salutem  praestari  potest, 
unice  in  possibili  causarum  maleficarum  vitatione, 
et  adcommodato  vitae  genere  erit  quaerendum. 


IV. 

II.  INFLAMMATIONES  TOXICAE. 

GENERALIA  DE  VENENIS  EORUMQUE  AD  OR- 
GANISMUM VIVUM  RELATIONE. 

J.  Fr.  Gmelin,  allgem.  Geschichte  der Gifte.  5.Th.  Leipz.1776. 
Plenk,  Toxicologia.  Viennae  1785* 

Orfila,  allgem.  Toxicologie  odcr  Giftkundc.  A,  d.  Franzos. 

durch  HermLstadt.  Berlinl8l8.  4--Th. 

Schneider,  iiber  die  Gifte.  Tiibingcn  1821* 

847-  Quaevis  substantia,  cujus  interiorem  qua- 
litatem inter  et  organismum  vivum  tanta  viget  op- 
positio dynamico-cbemica,  ut  parva  etiam  quan- 
titate deleterios  vel  plane  lethiferos  edat  effectus, 
veneni  nomine  insigniri  potest.  Toxicum  in- 
de appellatum  videtur,  quod  Barbari  sagittas, 
quas  Graeci  T ox eu m a t a vocant,  venenato  fo- 
mite illinirent.  Ut  tamen  venenorum  natura  et  in 
corpus  humanum  agendi  modus  effectuumque  po- 
sitorum ratio,  per  quantum  in  abstruso  argumento 
licet,  innotescant,  atque  dato  veneficii  casu  ra- 
tionalis medendi  methodus  institui  possit,  gene- 
rales quasdam  notiones  praemittendas  esse,  neces- 
sarium duximus. 

845.  Omnium  primo  monendum  est,  rela- 
tionem veneni  ad  organismum  nunquam  esse 
simpliciter  dynamicam  , sed  semper  dynamico- 
chemicam,  quam  non  aliunde,  nisi  ex  disso- 
nantia et  antithesi  inter  elementa  materia- 
lia substantiae  venenosae,  iliaque  organismi  re- 
petere valemus.  Tali  ratione  excluditur  veneno- 

rura  actio  in  distans,  solis  imponderabilibus  pro- 
pria, quippe  talis,  quae  mediantibus  conducto- 
ribus perficitur,  quin  tamen  vel  illa,  vel  isti  mu- 
tationem visibilem  perpetiantur  3 secus  et  ignis  et 
fulgura  venenis  adnumerari  deberent. 

844.  Posita  materiali  principii  venenorum  ac- 
tivi indole , venena  ipsa  nonnisi  substantiae 
esse  poterunt  visibiles,  vel  ponderabiles 
duntaxat,  in  spatio  existentes,  qualiscunque  de- 
mum fuerit  eorum  forma,  solida,  liquida,  vel  va- 
porosa. Nisi  igitur  substantia  venenosa,  vel , quod 
idem  est , aliud  corpus  ea  imbutum  , organismum 
immediate  contingat,  veneficium  fieri  nequit, 
mysteriosa  enim  antiquorum  veneficia  per  philtra, 
per  fascinum,  incantationem,  per  basilisci  intui- 
tum et  s.  p. , ad  aniles  pertinent  fabulas. 

845*  Mutata  materialis  venenorum  forma,  quae 
toties  ab  accidentalibus  dependet  circumstantiis, 
naturam  eorundem  specificam  agendique  modum 
ne  hilum  alterat,  dummodo  chemica  elementorum 
proportio  nullam  patiatur  mutationem.  Ideo  e.  g. 
mercurius  sublimatus  corrosivus  sive  in  pulverem 
redactus,  sive  aqua  solutus,  sive  demum  in  va- 
poris speciem  dissolutus  fuerit , easdem  saluti 
struit  insidias.  Memorare  tamen  oportet,  veneno- 
sitatem  substantiarum  solidarum  semper  in  directa 
proportione  esse  cum  earum  solubilitate* 
Quae  humoribus  animalibus  non  solvuntur  corpo- 
ra, nullam  exerunt  vim  venenatam,  quatenus  re- 
quisitum elementorum  chemicorum  dissidium  dc- 

terminare  nequeunt}  agunt  solo  pondere,  mole, 
figura,  ergo  forma  mere  fortuita,  vitri  contusi 
vel  amianthi  plumosi  exemplo , ac  perperam  v e- 
nena  mechanica  adpellantur,  nisi  et  fustes, 
et  laqueos , et  sclopeta  venena  dicere  velis.  Sub- 
stantiae deleteriae , fortuito  casu  in  vaporem  dis- 
solutae (v.  g!  vapores  arsenicales),  vel  virulentae 
atmosphaerae*  quas  illae  subinde,  phlogisticorum 
continuo  emanantium  causa  , ad  notabilem  distan- 
tiam spargunt,  uti  narcotica,  veneni  nomen  omni 
jure  sibi  vindicant,  a nonnullis  cum  illo  mephitis 
commutatum.  Eas  vero  fluidorum  elasticorum  spe- 
cies , quae  nunquam  in  formam  concretam  vel  li- 
quidam condensari  possunt,  quae  elementa  pri- 
migena omnium  corporum  constituunt,  atque  ne- 
gativam potius,  quam  positivam  super  organismum 
vivum  actionem  exerunt,  subtrahendo  vel  dene- 
gando principia  ad  vitam  necessaria,  et  maxime 
respirationis  munus  laedendo,  uti  essent  gas  aci- 
dum carbonicum,  hydrogenium , azotum,  horum- 
que  misceJae , quas  in  atmosphaeris  corruptis 
praenominari  novimus, — has  inquam,  gasifor- 
mes  species,  mephitis  potius,  quam  veneni 
compellatione  distinguere  placet.  — Discrimen 
• inter  mephites  et  venena,  quatenus  corporum  or- 
ganicorum producta  sistunt,  jam  alibi  (§.  170> 
17Q)  addictavimus. 

846.  Venenorum  actio  ea  propter  nos  latet, 
quod  elementa  eorum  haud  ubique  cognoscimus. 
Id  tamen  generatim  in  dubio  poni  nequit,  in  ce- 

lebratissimis  venenorum  generibus  unum  alterum- 
que  elementorum  polarium,  oxy  genes  nimi- 
rum , vel  phlogiston  praedominari,  tan- 
toque majorem  esse  saevitiam,  quo  major  haec 
inter  et  organismum  viget  heteronymia  el;  dualisti- 
ca  oppositio,  et  quo  facilius  principia  illa  elemen- 
taria, laxioribus  vinculis  copulata,  ab  invicem  sece- 
dunt , novasque  cum  elementis  massae  organicae 
uniones  ineunt.  Tali  ratione  venenorum  exsurgit, 
modernis  pluribus  accepta,  divisio  in  oxyge na- 
ta et  ph logistica,  quae,  utut  chemicis  innixa 
principiis , practico  medico  nondum  eam , quam 
a priori  pollicetur , utilitatem  adtulit. 

847.  Dicunt  passim,  venena  pro  diversitate  ele- 
menti praevalentis  adeo  constantes  in  organismo 
effectus  concitare,  ut  ea,  quae  phlogistico  sca- 
tent principio,  vitam  sensiferam  proxime  adficiant, 
nec  sanguinem,  nec  humores  singulari  modo  mu- 
tent 5 oxygenata  ex  adverso  in  irritabiles  primitus 
agant  partes,  ac  vegetationem  organicam  invadant. 
Experientia  tamen,  hancce  legem  nequaquam  con- 
stantem esse , abunde  confirmat  $ siquidem  plura 
venena  phlogistica,  uti  essent  septica,  olea  cau- 
stica, massam  organicam  eminenter  adficiunt,  oxy- 
davero  saturnina  nervos  primario  adgrediuntur. — 
Ergo  venenorum  actio  non  ubique  cum  stoechio- 
metrico  eorundem  charactere  pari  passu  incedit, 
sed  variis  subjecta  est  exceptionibus  5 quapropter 
tamen  injustum  foret,  omnem  supra  expositae  ve- 
nenorum partitioni  valorem  abnegare , tanto  ma- 

gis,  quod  venenorum  actio  per  eminentiam  che- 
mica  vix  melius,  quam  e legibus  chemicis  expli- 
cari potest , dummodo  peculiares  illae  ante  oculos 
habeantur  modificationes , quas  organismi  vitali- 
tas determinat.  Utrum  e reciproca  inter  venena  et 
singulas  vitae  manifestationes  relatione  eorum  ac- 
tio nefors  tutius  explicari  possit,  mox  patebit. 

848-  Diversitas  electivae  actionis  venenorum, 
atque  effectuum,  quos  producunt,  dependet  a 
diversa  ipsorum  indole  et  qualitate , nec  non  a di- 
versa, quam  inde  contrahunt  cum  singulis  orga- 
nismi systematibus  et  organis  relatione  dynamico- 
chemica.  Hujus  cognitionem  nobis  unice  suppe- 
ditat observatio,  unde  haud  raro  ad  occultas  etiam- 
num  venenorum  qualitates  aliquo  saltem  cum  ve- 
risimilitudinis gradu  concludere  licet,  cautum 
semper  anologiae  et  inductionis  usum  faciendo. 
Neque  venenorum  actio  ex  aliis , quam  quae  me- 
dicamentorum actionem  regunt,  principiis  erui 
poterit 

84Q.  Dantur  venena,  quae  primitus  in  inci- 
tationem agunt}  virium  organicarum  harmo- 
niam eum  in  modum  subvertendo  , ut  vel  alter- 
utrius , vel  utriusque  factoris  vitalis  energiam  suf- 
flamment, vel  conficiant,  idque  non  raro  fulgu- 
ris celeritate  praestent.  Quae  incitationis  vitalis 
gradum  intendunt,  in  systemate  nervoso  dolorem 
creant,  in  irritabili  vero,  et  quidem  praeprimis 
in  systemate  vasorum,  motum  organicum  celeri- 
tate et  robore  augent 3 venena  stimulanti  a 

inflam  m a n t i a $ — quae  autem  contraria  pol- 
lent virtute , facultatem  , sensitivam  prosternunt, 
unde  anodynia  (indolentia)  et  anaesthaesia  (stu- 
por, insensilitas),  atque  principium  irritabile  ex- 
hauriunt, unde  circulationis  torpor  et  musculo- 
rum paresis 5 v e n e n a narcotica,  seu  stupe- 
facientia. Utriusque  ordinis  toxica  includunt 
substantias,  quarum  nonnullae  ad  unum  , aliae  ad 
alterum  referuntur  principium  dynamicum,  unde 
in  expansi  v a etcontractiva  ultro  subdivi- 
di possunt.  Alcohol  et  cantharides  e prima  pro- 
sapia, acidum  hydrocyanicum  et  oxyda  plumbi  ex 
altero  ordine  exempli  causa  adduxisse  juvabit. 

850-  Alia  ex  adverso  venena  processum 
vegetativum,  seu  chemismum,  ut  ajunt, 
animalem,  directe  adgrediuntur, elemen- 
torum componentium  proportionem  et  differen- 
tiam subvertunt , massae  organicae  eucrasiam  et 
texturam  destruunt.  Huc  referimus  venena  cor- 
rodentia et  septica,  quorum  prima  gan- 
graenam seu  mortem  topicam  in  parte,  quam  per- 
tingebant, altera  processum  colliquationis  praeci- 
pitem in  tota  oeconomia  animali  producunt.  Quem- 
admodum primae  classis  venenorum  actio  nonnisi 
in  homine  vivo  locum  habere  potest,  ita  venena 
secundae  classis  eam  habent  potentiam,  ut  etiam 
in  cadaveribus  similes  ponant  effectus.  Ergo  si 
quaedam  absoluta  admittenda  essent  venena,  non- 
nisi inter  septica  et  corrosiva  inveniri  possunt. 

851.  Qui  nexum  intimum  inter  incitationem 

et  vegetationem  norit,  absque  negotio  compre- 
hendet mox  adlatam  distinctionem  venenorum  sub 
duplici  nimirum  ad  organismum  relatione,  cum 
grano  salis  comparandam  esse  5 nemo  enim  infi- 
ciabitur,  venena  stimulantia  et  narcotica  vix  un- 
quam actionem  suam  ad  dynamicas  vitae  mani- 
festationes limitare,  quin  materies  organica  ci- 
tius seriusve  exitiosam  contrahat  crasin , atque 
vice  versa  organisationis  et  eucrasiae  destructio- 
nem viribus  illibatis  contingere  posse.  Distinctio 
fundatur  in  actione  primaria  et  eminenti,  quae 
tamen  innumeris  sub  formis  et  modificationibus 
in  conspectum  venit  pro  specifica  singulorum  ve- 
nenorum qualitate. 

852.  Quamquam  venenorum  actio  mere 
relativa  nulli  subjacet  dubio , quatenus  eadem 
substantia  diversis  exhibita  dosibus  nunc  salutem 
restituit  amissam,  nunc  exitium  parat,  atque  pro 
effectu  salubri  aut  pernicioso,  quem  producit  mox 
medicamentum,  mox  venenum  dici  potest 5 nihilo 
tamen  secius  significatio  strictioribus  limitibus  erit 
complectenda,  cum  plures  substantiae  tanta  pol- 
leant pernicie , ut  data  quantitate  etiam  exigua 
(v.  g.  paucorum  granorum)  nunquam  prosint,  sed 
scmper  funestos,  imo  et  lethales  effectus  ponant, 
exemplo  arsenici,  vel  acidi  prussici.  En  potiorcs 
conditiones,  a quibus  relativa  venenorum  actio 
plurimum  dependet : 

853.  I.  Quantitas  major  aut  minor, 
quo  intuitu  a contagiis  essentialiter  differunt.  Inde 


ET  EXANTHEMATA  ACUTA. 


5o  5 


evenit  quoque,  venena  minori  dosi  irritationem 
tantum  adficere , majori  vero  copia  materiem  or- 
ganicam destruere,  quod  de  corrosivis  praesertim 
dicendum. 

854.  II.  Locus  adplicationis.  Nonnulla 
venena,  dum  in  apertis  plagis  adhibentur , vel  in 
venas  injiciuntur,  truculentissimos  exerunt  effec- 
tus 5 illaesas  vero  ventriculi,  intestinorum,  ip- 
siusque  oculi  partes  contingentia,  vel  nullas,  vel 
mitiores  saltem  reactiones  concitant.  Ita  venenum 
serpentum , et  americanum  Ticunas,  integris  mo- 
do faucibus,  obliguritur  impune.  Tardius  agunt 
eadem  venena,  dum  nervorum  truncis  adplicantur, 
quam  in  finibus  periphericis.  Idem  saepe  venenum 
diversis  locis  adplicitum  diversos  ponit  effectus  j 
tartarus  emeticus  ventriculo  exceptus  vomitum, 
cuti  illinitus  exanthema  sui  generis  producit.  Epi- 
dermis venenorum  noxas  optime  arcet.  Variant 
demum  phaenomena,  quae  in  parte  immediate 
contaminata  subnascuntur,  ab  illis , quae  a vene- 
nato fomite  absorpto  in  reliquo  organismo , vel 
ex  simplici  consensu  in  organis  remotis  evolvi 
videmus. 

855.  III.  Speci  fica  relatio  venenorum 
ad  determinata  organismi  systemata 
et  organa.  Existunt  quaedam  venena,  quae 
summe  perniciosas  in  certis  organorum  seriebus 
mutationes  efficiunt,  dum  alias ferme  illibatas  re- 
linquunt, atque  hoc  intuitu  cum  medicamentis 
specificis  apprime  colliniant.  Exemplo  sint  narco- 
tica, emetica,  drastica,  cantharides,  sabina. 

850.  IV.  Indi  vidualis  organismi  dis- 
positio et  consuetudo.  Homines  robusti, 
bene  pasti,  phlegmatici,  torpidi,  senes,  caete- 
ris  paribus  majores  perferunt  venenorum  doses, 
quam  infantes,  feminae,  delicatuli  et  convales- 
centes. Praesentia  quarundam  dyscrasiarum  sine 
dubio  deleterios  venenorum  effectus  retundere 
valet,  nefors  ideo,  quod  polarem  invenientia 
oppositionem  in  neutram  ac  insontem  redigun- 
tur naturam.  Ita  a syphiliticis  hydrargyrum  corro- 
sivum, ab  iliis,  qui  cancro  detinentur,  insolitas 
arsenici  doses  impune  perferri  posse,  compertum 
habemus.  Quanta  demum  consuetudinis  sit  po- 
testas in  temperanda  certorum  toxicorum  saevitie, 
cuivis  notum  est. 

857*  V-  Diversa  vitae  animalis  evo- 
lutioj  et  organisationis  differentia. 
Dantur  venena , quae  vel  soli  homini , vel  solis 
animalibus,  et  saepe  uni  solummodo  generi  no- 
cent. Caprae  cicuta  impunes  vescuntur,  quae  ho- 
mini adeo  dirum  est  venenum  3 doronicum  canes 
necat , rupicapras  et  alaudas  nutrit  3 piperis  gra- 
na homini  innocua,  suibus  autem  damnosa  sunt, 
quos  e contrario  radices  hyoscyami  absque  noxa 
devorare  novimus  3 herba  aconiti  insons  equis 
suppeditat  pabulum. 

858-  VI.  Certus  gradus  heterony- 
miae,  seu  differentiae  inter  elemen- 
ta veneni,  illaque  organismi  anima- 
lis. Inde  concipitur  cur  acriores  substantiae 


ET  EXANTHEMATA  ACUTA.  5o7 

minerales  sine  distinctione  et  plantis  et  animali- 
bus venena  esse  soleant,  quorum  actio  ab  orga- 
nisationis  diversitate  insensibiles  tantum  patitur 
modificationes.  Venena  animalia  eo  magis  trucu- 
lentos exerunt  effectus,  quo  magis  natura  et  or- 
ganisatione  differt  animal , quod  venenum  gene- 
rat, ab  illo,  cui  adplicatum  fuit,  quapropter  ani- 
malia sanguine  calido  a similibus  venenis  (quae 
constanter  ab  animalibus  frigidi  sanguinis  prove- 
niunt) acerrime  adficiuntur,  quae  e contrario  pro 
individuis  ejusdem  generis , vel  etiam  pro  illis 
ordinum  inferiorum  indifferentem  .sistunt  stimu- 
lum. Ita  viperas  se  invicem  absque  ulla  noxa 
saepe  irato  percellere  dente  , repetita  incompara- 
bilis Fel.  Fontanae  experimenta  extra  dubita- 
tionis aleam  posuerunt  (i).  Idem  viperarum  toxi- 
con hirudinibus,  limacibus,  insectis,  aliisque 
serpentibus  insons*  observatum  fuit.  Fabulosam 
vulgi  opinionem  de  scorpionibus,  quos  venenato 
aculeo  capiti  infixo  sibimet  ipsis  necem  parare  cre- 
dunt, mox  laudatus  observator  abunde  refutavit. 

(1)  Fontana,  Traite  sur  le  venin  de  la  vipere  etc.  Flo- 
rencel78l.  T.I.  p.24. 

859-  Quodvis  naturae  regnum  venenata  inclu- 
dit corpora,  quare  in  mineralia,  vegetabi- 
lia et  a n i m a 1 i a dividi  passim  solent,  quae 
quidem  divisio  aliam  utilitatem  non  praestat,  quam 
quod  substantias  adeo  multifarias  in  determinatas 
quasdam  coordinat  familias. 

860.  Quemadmodum  in  mineralibus  forma  so- 

lida  eminet , haec  autem  principio  contractivo 
praeponderanti  debetur,  cui  in  processu  chemi- 
co  oxygenium  respondet,  ita  etiam  venenata 
plurimorum  mineralium  vis  ab  oxyge- 
nii  abundantia  ejusque  laxiori  cum  oppositis  prin- 
cipiis nexu  repetenda  videtur.  Re  quidem  vera 
compertum  habemus , corpora  simplicia , terras, 
metalla  regulina,  metalloides,  sulfur , carbonem 
etc.  innocua  esse  , nisi  diversa  cum  oxygenio  con- 
trahendo connubia  in  oxydula,  oxyda,  vel  acida 
abeant 5 periculum  vero  eo  majus  esse,  quo 
major  fuerit  pxygenii  evolutio,  quod  arsenici,  hy- 
drargyri,  et  acidorum  mineralium  exemplum  ab- 
unde confirmat.  Negari  tamen  nequit,  venenatam 
mineralium  indolem  neutiquam  ex  solo  oxygenis 
praedominio  explicari  posse,  cum  tot  oxyda  et 
acida  absque  damno  ferantur.  Praeter  faciliorem 
separationem,  atque  majore substantiae  oxy- 
datae  solubilitatem,  incognitas  adhuc  elemento- 
rum geneses  et  syntheses  supponere  fas  est.  — 
Id  saltem  indubitatum  est,  substantias  , in  qui- 
bus elementa  polaria  statui  indifferentiae  quam- 
proxime  accedunt,  vinculisque  adeo  strictis  in- 
vicem uniuntur , ut  violentis  tantum  operationi- 
bus chemicis  separari  possint, — uti  esset  aqua, 
sales  neutri  plurimi,  venenatis  carere  viribus. 

80l'  Venena,  quae  corporum  organicorum 
productum  sistunt , a mineralibus  jam  ex  eo  dis- 
crepant, quod  activitas  praecipua  a praeponde- 
ranti phlogisto,  diversis  sub  formis  evoluto  et  corn- 

binato,  dependet.  In  venenis  vegetabili- 
bus hydrogenes  carbonicum  praevalere , uti  opi- 
nantur Fontana,  Mons,  etSprengel,  per- 
suadent odor  virosus  , natura  volatilis , adfinitas 
eorum  cum  oleis  aethereis  et  alcoliole , quibus 
commune  est  id  elementum , analysis  demum  che- 
mica,  atque  acidorum  virtus  in  temperandis  ef- 
fectibus. Quo  magis  evolutum  et  liberum  fuerit 
illud  elementum,  eo  magis  praeminet  vis  narco- 
tica veneni. 

8fj2*  In  animalibus  vero  substantiis  vitae 
humanae  deleteriis  azotum  videtur  princeps  con- 
stituere elementum,  quod  saltem  e particulari 
earum  praecipitem  saepe  colliquationem  materiae 
organicae  provocandi  efficacia  quodammodo  col- 
ligi potest.  A diversis  azoti  connubiis  cum  aliis 
phlogisticis,  vel  et  a determinato  oxydationis  gra- 
du diversitatem  effectuum  pendere,  per  analogiam 
conjicere  liceret. 

B63*  Etiamsi  hodieque  conditiones  proximae 
latent,  sub  quibus  corpora  organica  venenatos 
producere  soleant  fomites,  remotiores  tamen  quae- 
dam circumstantiae,  venenorum  specificorum  ge- 
nesi faventes,  observatione  colligi  poterunt,  e 
quibus  rite  inter  se  collatis  ac  maturiori  scruti- 
nio subjectis  fors  quondam  toxicogeniam  illustra- 
re licebit,  l)  Maximus  plantarum  et  animalium 
venenatorum  numerus  in  zona  torrida  observatur  $ 
decrescit  in  climate  temperato , ac  penitus  eva- 
nescit in  horrido  septentrione ) unde  concludere 

fas  est,  influxum  caloris  potentioris , iueis,  elec- 
tricitatis , ad  evolutionem  principii  venenosi  ne- 
cessariam esse  conditionem.  — 2)  Flantae  et  ani- 
malia , quae  sub  aqua  vivunt,  veneno  feneran- 
do minus  apta  dici  possunt ) nullum  saltem  huc- 
usque innotuit  piscium  genus,  quod  specificum 
pararet  venenum,  exceptis  illis  qualitatibus  noci- 
vis , quas  interdum  contrahunt  in  gratiam  alimen- 
ti pravi , status  morbosi,  aut  putrefactionis.  Co- 
lubri eadem  species  exitiosior  esse  consuevit,  dum 
in  aprico  et  arenoso  vivit  solo,  quam  dum  palu- 
des incolit.  3)  Quo  inferioris  ordinis  fuerit  ens  or- 
ganicum, eo  majorem  in  generandis  venenatis 
principiis  habet  potestatem.  Hinc  ingens  planta- 
rum venenatarum  caterva  numerum  animalium,  si- 
milem ob  causam  nocivorum , longe  superat.  — 
4)  Nullum  existit  animal  sanguine  calido,  quod  in 
statu  salutis  venenum  specificum  pararet,  omnia 
hoc  intuitu  infamia  animalia  pertinent  ad  classem 
amphibiorum,  insectorum  et  vermium. — 5)  Quo 
junius  fuerit  animal,  et  quo  minorem  processus 
animalis  habuerit  energiam , co  minor  quoque  ve- 
nenati, quem  secernit,  liquoris  esse  solet  vis.  — 
g)  Venenosa  plantarum  et  animalium  principia 
nunquam  totam  organismi  massam  inquinant,  sed 
ad  determinatas  limitantur  partes , alias  innocuas 
relinquentia.  Ita  plantae  plures , quarum  folia, 
flores  vel  fructus  summe  damnosos  exerunt  effec- 
tus, in  radice  nullum  veneni  indicium  produnt. 
Serpentes  et  insecta  nonnisi  in  propriis  vesiculis 

toxica  secernunt  ex  insonti  sanguine,  quibus  or- 
ganis destructis  nullum  amplius  generare  valent 
virus.  * — Desiderandum  sane  foret,  ut  tale  ar- 
gumentum, quod  veluti  per  transennam  adtingere 
placuit,  majorem  naturae  scrutatorum  adtentio- 
nera  excitet ! 

DE  VENENIS  INFLAMMANTIBUS  EORUMQUE 
EFFECTUBUS  IN  SPECIE. 

874*  Praemissa  hacce  brevi  digressione,  qua 
venenorum  physiologiam  et  relationem  diversam 
ad  organismum  vivum  aliqua  saltem  ratione  ad- 
umbrare studuimus,  et  quidem  eo  maxime  respectu, 
quod  morbos  toxicos  incassum  curare  tentabit  me- 
dicus, quem  generales  illae  notiones  circa  veneni, 
ceu  causae  efficientis , naturam  et  agendi  modum 
latent , — revertimus  modo  ad  praefixum  nobis 
objectum  , ad  specialem  videlicet  contemplationem 
inflammationum,  quatenus  productum  venenorum 
sistunt. 

865-  Ex  supra  adlatis  (§.  84Q)  abunde  liquet 
hic  loci  nonnisi  de  venenis  stimulantibus  acribus 
et  corrosivis  sermonem  esse  posse,  quibus  omni- 
bus incitatio  vitalis  ad  altiorem  extollitur  poten- 
tiam, atque  diversi  inflammationis  gradus  produ- 
cuntur, si  cuidam  parti  immediate  adplicita  sy- 
stematis capillaris  vitalitatem  ultra  modum  incen- 
dunt, quam  ob  rem  etiam  venena  inflam- 
mantia vocari  solent. 

866*  Juxta  varium  potestatis  gradum,  quem 

venena  exhibent  in  gratiam  quantitatis  majoris, 
vel  qualitatis  magis  activae,  inflammatio  producta 
diversam  offert  intensitatem  et  formam,  prouti 
nempe»  irritatio  vel  intra  limites  simplicis  conge- 
stionis consistit,  vel  vero  ad  eum  intenditur  gra- 
dum, ut  etiam  vegetationem  diversimode  alteret. 
Specifica  demum  veneni  indoles  specificos  inflam- 
mationis characteres  determinat,  vel  saltem  gene- 
rales plurimum  modificat. 

867.  Venena  inflammantia  minori  in  gradu  par- 
tem, quam  adtingunt,  leviter  irritant,  copiosio- 
rem in  subtilissima  vasorum  retia  sanguinem  alli- 
ciendo, atque  ruborem  accersunt  plus  minusve 
intensum , quem  praesertim  in  cute  lacessita  vi- 
dere est,  nunc  aequabiliter  diffusum  (erythema), 
nunc  variegatum  et  interstinctum  (roseola),  qua- 
propter etiam  venena  rubefacientia,  p h oe- 
ni gm  a,  seu  epispastica  compellantur. 

868-  Eaedem  substantiae  acres  forma  satura- 
tiori adplicitae,  multo  tamen  magis  illae,  quibus 
e sua  natura  major  competit  venenositatis  gradus, 
graviorem  incendunt  inflammationem , ac  pro  cau- 
stica virtute  , epidermidem  a vinculis,  quibus  cum 
corio  subjecto  nectitur  liberantes,  vesiculas  adtol- 
lunt  diversae  magnitudinis  et  copiae,  nunc  minu- 
tulas (phlyctaenas),  nunc  ampliores  (bullas),  quare 
vesicantia  passim  audiunt.  Dum  externae  ad- 
moventur corporis  superficiei , dermatitidi  inde 
oriundae  varias  conciliant  formas,  eczematis,  pem- 
phigi, herpetis,  erysipelatis  vesicularis. 

86fl*  Summe  deleterios  tandem  effectus  po- 
nunt venena  caustica,  cau terizantia,  seu 
escharotica,  quae  gravissimam  non  solum, 
eamque  acutissimam  inducunt  phlogosin,  sed  prae- 
cipiti  passu  materiam  organicam  corrodunt,  de- 
struunt, ac  in  gangraenosam  convertunt  escharam. 

870.  Charae  teres  essentiales  infla  m- 
mationum  toxicarum,  quibus  a miasmatico- 
contagiosis  atque  specificis  quoad  diathesin  dis- 
crepant, ad  sequentes  reduci  possunt: 

871.  I.  Inflammationes  toxicae  sunt  semper 
idiopathicae,  oboriuntur  videlicet  in  eodem 
loco , cui  venenum  adplicitum  fuit.  Quae  sub  usu 
venenorum  acrium  et  corrosivorum,  minori  dosi 
exhibitorum,  in  remotis  ab  atrio  organis  interdum 
evolvuntur,  irritationes,  uti  v.  g.  pneumonitides 
lentae  e t;oxicatione  arsenicali,  vel  mercuriali,  ori- 
ginem suam  non  ab  immediata  et  directa  veneni 
actione  depromunt,  sed  a metamorphosi  abnormi, 
quam  totus  processus  vitalis  passus  est,  ac  ideo 
specificis  signis  destituuntur. 

872*  II.  Nullum  sibi  unice  privum 
agnoscunt  substratura,  sed  in  qualibet 
parte  organica , cui  immediate  adplieantur  venena, 
evolvi  possunt.  Per  eminentiam  tamen  plectunt 
superficiem  cutis  et  membranarum  mucosarum, 
ceu  communissima  potentiarum  nocivarum  atria, 
quapropter  quoad  formam  creberrime  ad  derma- 
titidem,  vel  phlegmhymenitidem  spectant. 

873*  III.  Veneni  adplicationem  inter  et  morbi 
IV.  K k 

evolutionem  brevissimum  intercedit  intervallum, 
vix  animadvertendum , si  caustica  fuerit  veneni 
indoles. 

874.  IV.  Communia  phlogoseos  symptomata 
altiorem  assumunt  gradum  $ unde  rubor  intensus, 
calor  urens , dolores  acerbi , tumor  insignis , fe- 
bris vehemens  > quorum  vel  summatim , vel  singil- 
latim  eminentium  phaenomenorum  intensio  a ve- 
neni potestate  plurimum  determinatur. 

8 75.  V.  Juxta  diversum  veneni  ingenium  con- 
sueti phlogoseos  satellites  particulares  contrahunt 
modificationes,  ita  quidem,  ut  singularis  haud 
raro  in  effectibus  adpareat  contradictio  5 acerri- 
mum v.  g.  incendium  absque  dolore , vel  acerba 
ex  adverso  tormenta  absque  notabilis  effervescen- 
tiae  phlogisticae  indiciis.  Ipse  dolor,  vel  pruritus 
adeo  peculiares  offert  varietates , ut  vel  inde  ad 
toxici  inscie  adpliciti  genus  persaepe  concludere 
liceat. 

876-  VI.  Inflammationes  toxicae,  praeter  sym- 
ptomata localia,  etiam  generales  in  toto  organis- 
mo, vel  sympathicas  in  partibus  remotioribus  con- 
citant turbas,  quae  vel  a fomitis  venenosi  absorp- 
tione , vel  ab  ejus  actione  primitiva,  dynamico  fer- 
ine modo  diradiata,  dependent.  Diversa  tamen  ve- 
neni natura,  ac  specifica  quaedam  versus  deter- 
minata systemata  organica  adfinitas  et  relatio  effi- 
cit, ut  ea  symptomata  secundaria  mox  in  sangui- 
neo 5 mox  in  nervoso , mox  in  plastico  systemate 
extricentur.  Ita  venena  simpliciter  acria  et  corio- 


ET  EXANTHEMATA  ACUTA,  5iZ 

siva  febrem  incendunt  diversae  intensitatis  5 nar- 
cotico-acria  nervosam  vitam  labefactant  non  sine 
aegri  discrimine  5 septico- acria  dyscrasiam  et  col- 
liquationem  sollicitant. 

877-  VII.  Pro  sua  origine  non  egent  disposi- 
tione peculiari , sed  in  quovis  individuo  sive  sano, 
sive  infirmo  evolvuntur,  dummodo  venenum  suf- 
ficienti adhibeatur  quantitate,  nihilque  intercedat, 
quod  ejus  influxum  infringere  valeat.  Sensibilitas 
minor,  fibrae  animalis  torpor,  contracta  per  fre- 
quentiorem  veneni  adplicationem  consuetudo,  epi- 
dermis crassa,  aliaque  plura  momenta  disposi- 
tionem quidem  minuere  eatenus  poterunt , ut  ma- 
jor potentiae  nocivae  requiratur  dosis , eam  tamen 
nunquam  exstinguunt. 

878-  VIII.  Quot  sunt  venenorum  inflamman- 
tium species , tot  etiam  occurrunt  inflammationum 
toxicarum  schemata.  Quatenus  identicus  phlogo- 
seos  character  unice  a veneni  specifico  ingenio 
pendet , eatenus  per  nullam  aliam  produci  poterit 
causam. 

87Q.  IX.  Decursum  observant  plerumque  ra- 
pidum, typi  determinati,  nisi  continuata  veneni 
actio,  vel  effectus  quidam  secundarii  diutinum 
foveant  phlogoseos  incessum. 

880*  Si  talis  fuerit  veneni,  parciori  praeser- 
tim quantitate  adhibiti,  natura,  ut  renitentibus 
viribus  organismi , vel  aptis  remediis  destruatur, 
antequam  miscelam  massae  organicae  adgredi  po- 
tuerat, perfectae  resolutioni  conceditur  locus $ 

ubique  tamen  inflammationes  toxicae  eminentem 
patefaciunt  nisum  in  gangraenam  et  spliacelum, 
cujus  evolutio  subinde  adeo  praecipiti  succedit 
passu , ut  nulla  arte  praecaveri  queat. 

381-  XI.  Inflammationes  a veneno  sua  praesen- 
tia neque  fomitem , unde  ortum  duxerunt,  repro- 
ducunt  aut  multiplicant,  neque  proclivitatem  in 
recidivas  sufferunt 5 quo  intuitu  ab  inflammationi- 
bus contagiosis  eminenter  discrepant. 

882«  XII.  Praeter  tractan\en  antiphlogisticum, 
gradui  morbi  adeommodatum,  specificis  egent  re- 
mediis, quibus  funestas  veneni  vires  retundere, 
vel  organicas  partes  duntaxat  adversus  eas  munire 
adnitimur. 

883’  Potiores  nunc  breviter  exponendae  re- 
stant inflammationum  toxicarum  species , sub  qua- 
rum enumeratione  tamen  ad  eas  tantum  adtentio- 
nem  praecipuam  limitare  placuit , in  quibus  cha- 
racteres specifici,  vel  veneni  irritantis  causa,  vel 
quod  externas  occupent  partes,  sensibus  patentes 
clarius  in  conspectum  veniunt. 

884-  Venena  mineralia,  quae  oxygenii 
exsuperantiae  maleficas  suas  debent  vires  (§.  86o)> 
uti  oxyda  metallica  , sales  diversi,  alcalia  et  acida 
concentrata,  in  eo  conveniunt , quod  inflammatio- 
nem acutissimam  cum  praecipiti  in  gangraenam 
nisu  inducunt,  cujus  tamen  forma  vix  aliquid  sin- 
gularis offerre  solet,  nisi  a tartaro  emetico  et 
hydrargyro  productam  excipere  velis,  speciali 
mentione  haud  indignam. 

g85-  Tartarus  emeticus  cuti  externae 
forma  unguenti , aut  saturae  solutionis  infrictus 
ardorem,  ruboremque  partis  concitat,  cui  brevi 
dermatitidis  exanthematicae  sui  generis  symptoma- 
ta succedunt.  Emicant  nimirum  papulae  rubrae, 
discretae,  ardentes  potius  quam  prurientes,  mag- 
nitudinis diversae , quae  intra  paucorum  dierum 
spatium  in  dolentissimas  abeunt  pustulas,  marga- 
ritaceas,  opaco  liquore  turgidas,  rubro  halone 
cinctas,  variolis  non  absimiles,  interpositis  tamen 
cutis  decoloris  plagis.  Postquam  hae  pustulae  ma- 
turationis fastigium  adtigerunt  (quod  ordinario 
septimo  ab  eruptione  die  accidere  solet),  com- 
planantur, quin  tamen  semper  collectus  effluat 
latex,  ac  pedetentim  in  escharas  subfuscas  abeunt, 
quibus  deciduis  levigata  denuo  adparet  cutis  abs- 
que manifestis  cicatricibus,  macularum  tamen  li- 
vidarum pertinacia  vestigia  per  plures  hebdoma- 
das retinens.  — Nulla  alia  innotuit  substantia  ve- 
nenosa, quae  analogum  producere  valeret  exan- 
thema, quod  ideo  merito  s t i b i a t u m dici  pos- 
set. Est  semper  idiopathicum , ab  interno  tartari 
emetici  usu  nullatenus  provocandum  5 nunc  acci- 
dentale, ex  inepta  remedii  adptycatione  ortum, 
nunc  ex  industria  prolicitum. 

Alia  exanthematis  toxicae  species  est  illa, 
quam  mercurius  diutius  et  largiori  manu  exhibitus 
producit , ab  Anglis  Bell,  Pearson,  Alley, 
Spens,  Mullin^etWillan  majori  adtentio- 
ne  observatum  ac  descriptum,  cui  nomen  exara 

thematis  mercurialis,  seu  hydrargy- 
r i a e (i)  inditum  est.  Praeviis  plerumque  phaeno- 
menis febri  catarrhali  propriis,  inquietudine  in- 
consueta et  pruritu , profundus  super  cutem  dif- 
funditur rubor  5 efflorescunt  nunc  papulae  confer- 
tae purpurei  coloris,  nunc  phlyctenae  fluido  dia- 
phano,  acri,  rodente,  ac  saepe  specificum  odo- 
rem (mercurialem)  spirante  repletae,  summopere 
prurientes , numero  ferme  infinitae , ac  non  raro 
adeo  exiguae , ut  nonnisi  oculo  lente  armato  di- 
stingui possint,  quae,  dum  rumpuntur,  in  furfu- 
raceas  degenerant  crustas,  vel  etiam  dolentes  re- 
linquunt excoriationes  et  rhagades  pertinaces. 
Communissima  eruptionis  sedes  est  ad  scrotum, 
ad  brachia,  crura  et  lumbos;  rarius  super  totum 
cutis  ambitum  efflorescit.  Pro  diversa,  quam  mor- 
bus offert,  forma  externa,  nonnulli  medici  eum 
ad  erythema  (2),  alii  majori  jure  ad  ecze- 
m a (3),  relegarunt,  quorum  quidem  exemplo  ducti 
hydrargyriam  inter  eczemata  adtingere  non  omi- 
simus , propriae  eam  speciei  inserentes , quam 
toxicam  ex  adlatis  suo  loco  (§.111,  112)  ratio- 
nibus denominare  placuit.  Duratio  exanthematis 
ab  una  hebdomada  usque  ad  mensem  esse  solet; 
— solutio  obtinet  vel  desquamatione  epidermidis, 
si  papulosum  fuerit,  vel  crustarum  separatione, 
si  phlyctaenarum  forma  eruperit. 

(1)  Alley,  Observat,  on  tbeHydrargyria , or  that  vesicular 
(lisease  arising  from  the  exhibitian  of  mercury.  Lon- 
don  1810. 

(2)  Mullin,  Essay  on  erythema  mercuriale.  — In  Edin- 
burgh  medical  and  cliirurgical  Journal.  Ift05*  Kr.  1.  p.  7. 

(3)  Batemann,  Practisclie  Darstcllung  der  Ilauthrankhei- 
ten,  S.377. 

8 H 7 - U litis  atque  glossitis  ab  eodem  ve- 
nenato metallo  producta , ac  ideo  me  r curialis 
dicta,  peculiares  quoque  offert  notas,  e quibus 
solis  oculatus  medicus  ad  praegressam  causam  sat 
tuto  concludere  poterit.  Pathognomonicis  hisce 
signis  adnumeramus ; molestum  ardoris  sensum 
in  ore , intumescendam  glandularum  salivalium, 
uberem  salivae  secretionem , specificum  halitus 
odorem,  aegro  non  minus  quam  abstantibus  in- 
gratissimum , metallicum  saporem  , marginem  gin- 
givarum , linguam  et  dentes  sordibus  mucoso- 
caseosis , tenacibus  circumdatos , quas  ceu  pro- 
ductum vitiatae  secretionis  membranae  mucosae 
considerare  oportet  5 particularis  nisus  inflamma- 
tionis in  pseudoorganisationes  fungosas, quas  prae- 
sertim in  illis  linguae  locis  observare  licet,  quae 
dentium  lacunis  et  interstitiis  respondent 5 exco- 
riationes  et  aphthas,  cum  epithelii  ferme  dissoluti 
secessu  j quibus  omnibus  et  aliae  accedunt  turbae, 
febriles , vel  consensuales. 

888«  Communis  veget  ab  iliu  m acri  princi- 
pio scatentium  in  organicas  partes  aGtio  ea  esse 
consuevit,  quod  inflammationem  provocant  plus 
minusve  intensam , ac  specificis  phaenomenis  co- 
mitatam, quae  mox  ad  consueta  inflammationis 
topicae  symptomata,  diversimode  modificata,  refe- 

runtur,  unde  forma  ejus  specifica  exsurgit,  mox  vero 
in  contemporali  fundantur  organorum  adjacen- 
tium , vel  etiam  remotorum  laesione , quae  qui- 
dem plurimum  variat  pro  specifico  veneni  ingenio, 
atque  electiva  ejus  actione.  Inde  evenit,  ut 
nonnulla  venena  vertiginem , alia  vomitum  aut 
diarrhoeam,  dysuriam  denuo  alia  suscitent. 

889*  Acrimonia  venenorum  vegetabilium  non 
eidem  ubique  materiae  , neque  omnibus  plantae 
partibus  inhaeret,  in  nonnullis  enim  materia  ex- 
tractiva , in  aliis  resina,  in  aliis  oleum  aethereum, 
e diversis  plantae  partibus  extractum,  communi- 
ter tamen  lac,  quod  e sauciata  stillat  planta,  vi- 
rulentam possidet  qualitatem.  Chemia  recentioris 
aevi,  in  plerisque  substantiis  venenatis  vegetabi- 
lium principium  sui  generis  latere,  docuit,  quod 
ad  alcalium  naturam  proxime  accedit,  proprieta- 
tibus deleteriis  plantae  per  eminentiam  pollet,  ac 
pro  individui,  unde  depromitur,  diversitate,  di- 
versis nominibus , piperinae  , veratrinae  , strych- 
ninae  etc.  insignitur. 

890.  Inter  venena  vegetabilia  inflammantia, 
praecipua  mentione  digna,  existimamus  illa,  quae, 
non  solum  interne  exhibita,  vel  cum  parte  vulne- 
rata in  contactum  posita,  funestos  exerunt  effectus, 
sed  ipsi  cuti  adplicita,  coercentem  epidermidis  vir- 
tutem spernentia,  vehementissimam  producunt 
inflammationem,  vel  ct  causticorum  more  sphace- 
lum  provocant.  Principem  hic  sibi  vindicant  locum 
, plcraeque  species  e genere  Euphorbiae,  Ranunculi, 

Ari , et  Daphnes,  Plumbago  europea,  Cynanchum 
erectum,  Opocynum  androsemifolium , Anacar- 
dium  occidentale  , Cneorum  tricoccum  , Cerbera 
Ahovai  et  Manghas.  Maximam  vero  virulentiam 
offerunt  Rhus  Vernix  et  Toxicodendron , Hippo- 
mane Mancinella , et  Excoecaria  Agalocha , qua- 
rum plantarum  succus  non  modo  cuti  instillatus, 
sed  etiam  effluvia  sola  ardorem  et  ruborem  inten- 
sum, pruriginem  intolerabilem,  urentes  phlyctae- 
nas,  vel  bullas,  erysipelas  vastum,  validamque 
febrem  gignunt,  praesertim  dum  folia  in  umbra 
et  tempore  pluvio  aut  nebuloso  decerpuntur.  Tan- 
ta autem  est  horum  venenorum  vis,  ut  praeter 
partem  immediate  infectam,  et  remotiores  eadem 
ratione  adficiantur.  Quod  e ruptis  vesiculis  effluit 
serum,  acredine  sua  vicina  arrodit  loca,  ac  de- 
mum in  crustas  coit,  subjectam  cutim  cum  dolore 
findentes.  Monsii  experimentis  debemus  analy- 
sin  foliorum  Rhois  Toxicodendri,  e qua  patet,  hy- 
drogenes  carbonicum  maxime  praevalere , cujus 
potestas  a solari  luce  suppressa , in  umbra  prae- 
sertim evolvitur, 

Wichmann,  Ideen  zur  Diagnostih.  1.  Th.  §.20. 

Fontana,  Traite  sur  le  venin  de  la  vipere.  T.  II.  p.  158* 

A d e r s o n , Versuch  iiber  das  Rhus  Toxicodendron.  Aus  dem 
Engl.  von  Fr  ori  ep.  1799« 

8Q1.  Regnum  a n i m al  e tertiam , eamque 
fertilissimam  suppeditat  venenorum  inflamman- 
tium scaturiginem  , quorum , habita  geneseos  ra- 
tione, tria  distingui  possunt  genera  : l)  Nonnulla 

in  propriis  organis  secretoriis  ex  insonti  caeterum 
sanguine  parantur,  et  vitae  normalis  productum 
ac  essentialem  individui  characterem  efficiunt,  uti 
venena  serpentum  et  insectorum  plurimorum , id- 
que  sibi  privum  habent,  quod  cum  apertis  plagis 
in  contactum  venientia,  summe  deleterios  edunt 
effectus,  in  ventriculum  vero  delata,  vel  supra 
partem  epidermide  munitam  adplicita,  nil  mali 
producunt.  2)  Alii  fomites  venenati  integrantem 
fcrme  constituunt  organismi  sani  partem,  atque 
mox  evoluti  et  elaborati  jam  deprehenduntur,  uti 
in  cantharidibus,  formicis,  erucis,  et  urticis  ma- 
rinis , mox  vero  aliis  elementis  vincti  delitescunt, 
per  analysin  chemicam  eliciendi,  uti  phosphorus 
et  ammonia.  Interne  adsumpti  non  minus  quam 
externe  adpliciti  nocent.  3)  Tertium  denique  ve- 
nenorum animalium  genus  nunquam  productum 
specificum  processus  vitalis,  ad  normam  pergentis, 
sistunt,  sed  per  statum  morbosum,  vel  putrefac- 
tionem extricantur,  ac  ideo  potius  ad  mephites, 
vel  semicontagia  septica  referri  merentur,  quibus- 
cum  duntaxat  ratione  effectuum , quos  concitant, 
adprime  conveniunt. 

Orphal,  Musterung  aller  fur  giftig  gehaltcnen  Thicre. 

Leipz.  1807. 

8g2-  Teterrimum  sane  virus  est  illud,  quod 
serpentes  varii  in  propriis  folliculis,  juxta  den- 
tes incisivos  positis,  praeparant,  recondunt,  ac 
sub  irato  morsu  per  ipsos  dentes,  exiguo  foramine 
pertusos,  inflicto  vulneri  ad  libitum  infundunt.  Est 

autem  liquor  ille  viscidus,  unguinosus,  inodorus, 
insipidus  et  mitis , nullius  acidi  vel  alcalini  prin- 
cipii vestigia  prodens,  coloris  flavidi,  aqua  spe- 
cifice gravior,  ingestus  vel  illaesis  partibus  infric- 
tus nulla  incommoda  parit.  Infames  prae  aliis 
innotuerunt  diversae  species  e genere  Crotali, 
Boae  et  Colubri,  quarum  maxima  pars  in  tro- 
picis natales  habet  regionibus. 

Patrici*  Russei,  an  accountof  indian  serpents  collected 
on  the  coast  of  Coromandel.  London  1796*  T.  II. 

8.93.  Illico  a serpentis  venenati  morsu  acerbus 
emicat  in  loco  sauciato  dolor , qui  per  totum  mem- 
brum , imo  et  ad  interiora  corporis  diffunditur  $ 
adtollitur  pars  demorsa  in  tumorem  durum  et  pal- 
lidum , serius  rubrum  , lividum  aut  nigrescentem, 
vesiculis  haud  raro  conspersum , qui  cito  crescit 
et  ampliatur  5 e vulnusculis  eruor  ater,  aut  foeti- 
da sanies  stillat,  quod  quidem  stillicidium  cessat 
phlogosi  ad  maximum  gradum  elevata  $ sequitur 
tandem  suppuratio  praeceps , vel  gangraena.  — 
Praeter  hasce  notas  locales,  quas  virus  instilla- 
tum vulneri  et  inflammationi  suscitatae  imprimit, 
ociter  summe  exitialia  in  toto  organismo  , et  spe- 
ciatim  in  systemate  nervoso  , ob  narcoticas  ve- 
neni virtutes,  extricantur  symptomata,  febris  ar- 
dens, vertigo,  sopor  aut  delirium,  insignis  virium 
prostratio,  convulsiones,  vomitus,  cardialgia,  sitis 
clamosa,  icterus,  angores,  pulsus  exilissimi,  de- 
liquia, quibus  cita  saepe  succedit  mors,  nisi  ars 
succurere  valeat. 


524  FEBRES  EXANTHEMATICAE 

8Q/+.  Phaenomenorum  specialium  differentia, 
numerus,  intensitas  atque  periculum,  quod  inde 
scaturrit , plurimum  quidem  variat  juxta  serpen- 
tis speciem  diversam.  Docuit  tamen  experientia, 
eandem  saepe  speciem  pro  variis  circumstantiis, 
aetate,  satietate,  esurie,  iracundia,  anni  tem- 
pore, climate  et  solo,  quod  incolit,  varium  vene- 
nositatis  gradum  offerre.  Ita  e.  g.  viperae  clima- 
tis calidioris,  vel  quae  in  apricis  vivunt  locis,  ma- 
gis periculosae  esse  solent  5 minus  nocent  fame 
confectae,  quam  bene  pastae. 

895.  Toxica  illa  truculentissima,  quibus  bar- 
barae Indiae  nationes  mortiferas  inquinare  solent 
sagittas,  e succis  diversarum  plantarum,  nondum 
sufficienter  cognitarum,  parata,  uti  sunt  vene- 
num americanum  Ti  cunas,  Upa  s- An- 
ti ar,  et  Woorara,  cum  venenis  serpentum 
non  solum  eo  intuitu  collimant,  quod  praeter  ma- 
lignam inflammationem  partis  sauciatae  sympto- 
mata ominosae  narcoseos  ac  mortis  necopinae  pe- 
riculum inducunt,  sed  quod  etiam  lambi  absque 
detrimento  possunt , in  ventriculum  delata  vel  par- 
tibus epidermide  tectis  superrimposita  vix  insi- 
dias parant,  serpentibus  innocua  sunt,  et  quod 
tandem  carnes  animalium,  eis  venenis  occisorum, 
impune  commeduntur. 

Fo  nt  ana,  Traite  sur  le  venin  delavipere.  T.  II.  p.83 — 124* 
Orfila,  AUg.  Toxicologie.  4-Th.  p.  3 — 19. 

896*  Entium  organicorum  familiam  non  mi- 
nus importunam  componunt  ins  ecta,  quacae- 


ET  EXANTHEMATA  ACUTA. 


525 


stivis  praesertim  diebus  catervatim  per  aerem  cir- 
cumvolitantia, vel  doloso  passu  per  humum  rep- 
tantia, hominum  et  animalium  corpora  insidiose 
odoriuntur,  atque  in  partibus,  quas  immediate  pef- 
tingunt5  acria  tormenta,  imo  et  ominosiora  subinde 
symptomata  provocant.  Eorum  nonnulla  sanguine 
et  tenuiori  humore  pascuntur,  quem  in  finem  pro- 
boscide suctoria  provisa  esse  solent  5 alia  vindictam 
spirant,  in  primis  ad  iram  concitata  si  fuerint. 

8Q7.  Inter  illa,  quae  in  sui  defensionem  et  tu- 
telam armavit  natura  , recenseri  prae  aliis  meren- 
tur: Apes,  Vespae,  Crabrones,  Fuci, 
Scorpiones,  et  quaedam  Ar  a n e ar  u rn  spe- 
cies , quae  cuncta  ad  annum  muniuntur  aculeo 
tenuissimQ  , vel  hamo  recurvo  lacerante , ad  cu- 
jus radicem  Hoockio,  Swammerdamio, 
Fontana,  aliisque  docentibus,  vesicula  ex- 
stat liquore  venenato  plena.  — Dolorosos  et  sae- 
pe funestos  puncturae  effectus  non  a mechanico 
stimuli  infixi,  licet  interdum  in  vulnere  remanen- 
tis , irritamento , sed  a chemica  qualitate  virulenti 
laticis,  per  aculeum  cavum  intra  cutem  insinuati, 
pendere,  observationes  Reaumurii  (1)  extra 
dubium  posuerunt,  e quibus  innotuit , vesparum 
punctionem  primam  summe  dolorificam  esse,  se- 
cundam mitiorem,  tertiam  vero  vix  sentiendam, 
donec  novas  vires  animal  resumpserit , reparave- 
ritque  passam  veneni  jacturam.  Insectorum  ve- 
nenum curiose  examinatum  viscidum  invenitur, 
coloris  albidi,  saporis  amari,  acris,  et  urentis, 

manifestaque  acidi  vestigia  prodit,  quas  quidem 
proprietates  virus  apum  per  eminentiam  offere 
solet. 

(1)  Histoire  des  Insectes.  Tom.  V.  Mera.  7. 

8Q8-  Consuetiora  phaenomena  hujusmodi 
puncturarum  veneficarum  sunt : dolor  vehemens, 
subinde  immanis,  subita  partis  vulneratae  intu- 
mescentia, quae  modo  inflammationis  erysipela- 
tosae,  modo  verae  phlegmones  characteres  prae- 
sentat , calorem  videlicet  urentem , ruborem  pal- 
lidum, puniceum  aut  lividum , phlyctenarum  con- 
gerie interstinctum , non  sine  gangraenae  metu. 
Proximam  mali  resolutionem  pruritus  et  scaben- 
di desiderium  indicat.  — Licet  posita  eadem  in- 
secti specie,  eadem  quoque  sit  veneni  natura, 
idemque  spectata  qualitate  effectus,  multiplicatis 
tamen  ictibus  symptomatum  numerus , violentia 
et  periculum  ita  augetur , ut  si  v.  g.  tota  alvearii 
pubes  irata  in  hominem  exardescat,  vastum  ac 
dolentissimum  erysipelas  super  partes  denudatas, 
eisque  contiguas,  febris  ardens,  deliria,  convul- 
siones , ipsaque  mors  succedere  observata  sint. 

89Q.  Nec  certe  deest  vis  major  urendi  insec- 
tis, quae  in  aere  calido  et  praefervido  climate 
degunt,  vel  venenato  pabulo  vescuntur.  Quae  de 
Scorpionis  africani  et  americani  veneno  multo 
magis  deleterio  peregrinatores  passim  narrant,  de 
aliis  pariter  valent  zonae  meridionalis  insectis.  Fa- 
mosae apud  antiquos  erant  vi  pungente  Apes  Cre- 
tenses, quae  si  turmatim  aggrederentur , et  bo- 

ves  ipsos  possent  prosternere  (1).  Usus  mellis,  quod 
apes  e venenatis  Azaleae  ponticae  floribus  colle- 
gisse videbantur,  narrante,  ni  fallimur,  Xeno- 
phonte, integrae  militum  graecorum  phalangi 
vomitum,  temulentiam  et  insaniam  conciliabit  j 
cujus  eventus  veritate  admissa , nemo  inficiabitur, 
etiam  venenum,  quod  apes  parant,  a simili  cir- 
cumstantia majorem  virulentiae  gradum  contra- 
here posse. 

(l)  Aeliani,  Lib.  17.  de  animalibus.  Cap.  25. 

Q00.  Phalangiorum  et  aranearum 
quarundam,  speciatim  tarantulae  apulicae, 
adeo  funesti  esse  solent  morsus,  ut  dolorem  ve- 
hementem, ardorem,  tumorem  inflammatorium 
livescentem , paucis  diebus  post  crusta  nigrican- 
te obsitum  excitent,  accedentibus  mox  somno- 
lentia, cardialgia,  angoribus  ac  tormentis  in  sin- 
gulis corporis  artubus.  Effraenis  saltandi  cupido, 
quae  tarantulae  ictu  produci , aC  per  musicae  con- 
centus sanari  credebatur,  jam  a Baglivio  per- 
negata, inter  medicinae  fabulas  merito  releganda. 

Biiscliing’s  Nachrichten  von  der  Tarantel,  welche  zur 
ganzlichen  Vertilgung  des  Vorurtlieils  von  der  Schadlich- 
keit  des  Bisses  und  der  Heilung  desselben  durch  die  Mu- 
sik  binlariglieli  sind.  Berlin  1782* 

QO 1.  At  non  minus  numerosa  est  illorum  in- 
sectorum classis , quae,  etiam  non  lacessita,  san- 
guine ac  liquoribus  animalibus  cibantur,  aut 
delectantur,  eodemque  tempore,  quo  altilem 
laticem  acuminata  proboscide,  cutim  perfo- 

cliente , hauriunt , viri  acris  et  fere  ignei  guttu- 
lam instillant,  quod  pro  animalculorum  diversi- 
tate cruciatus  concitat  adeo  differentes , ut  ex  his 
solis  interdum  ad  speciem  importuni  hospitis 
sat  tuto  concludere  liceat.  Jam  muscae  no- 
strates, praesertim  imminente  procella,  et  sub 
finem  autumni  acriter  pungunt  et  quidem  levissi- 
mo haustello  ita,  ut  nota  remaneat.  Muscae 
columbacenses  (culex  reptans),  in  Ba- 
natu  Temesvariensi  communes,  venenato  morsu  in- 
tolerabiles hominibus  ac  bestiis  inducunt  crucia- 
tus (i).  Oestrii  boum,  et  tabani  equo- 
rum fortissima  etiam  terga  impetunt,  ut  conti- 
nuo ipsos  cauda  everrere  necessarium  sit  anima- 
libus , imo  si  nares , annum , aut  vulvam  adtige- 
rint,  in  furorem  agantur  illa.  Hominibus  vero  mo- 
lestissimae esse  solent  illae  culicum  et  cono- 
pum  turbae,  quas  in  locis  humidioribus , luto 
atque  coeno  squallentibus  aestas  parturit,  et  qua- 
rum nonnullae  stridore  nos  monent  (c  ii  1 e x pi- 
p i e n s),  aliae  nos  tacite  circumstant,  dormien- 
tes aeque  adgrediuntur  ac  vigilantes ) vestesque 
ipsas  , si  non  arcte  colligatae  fuerint , superant. 
Inter  hos  culices  eminent  illi,  quibus  America 
meridionalis , praesertim  vero  insulae  et  magno- 
rum fluviorum  littora  undique  scatent , et  quos 
Lusitani  Moschitos  passim  nominant,  adve- 
nis, ut  ajunt,  multo  magis,  quam  indigenis  in- 
festos.— Apterorum  insectorum  commu- 
nissimum esse  solet  cimex  lectu  larius, 

qui  putore  nauseabundo  non  minus , quam  im- 
portuno incessu  ac  dolentibus  prurientibusque 
puncturis  blandam  noctis  quietem  perturbat. 

(l)  Schoenbauer,  Geschiclite  der  Columbacser  Mucken 
imBdnate.  Wien  1795.  Salzburg.  medie.  Zeit.  1795-  IV. 
p.113. 

Q02.  Omnia  haecce  insecta  proboscidem  acu- 
tissimam cuti  insinuando  , acremque  liquorem  sui 
generis  instillando  vividum  pro  perfossionis  mo- 
mento suscitant  dolorem,  quo  brevi  dissipato 
pruritus  oboritur  intolerabilis,  scalptu  quidem  le- 
niendus , ast  majori  postea  rediens  saevitie  5 pars 
puncta,  praesertim  circa  vulneris  oras  intumes- 
cit ac  inflammatur  5 manu  adposita  rubor  evanes- 
cit , excepto  tamen  loco,  quo  proboscis  infixa 
fuit.  Si  plura  insecta  cutim  offenderint,  numero- 
sa non  solum  emicant  phymata,  exanthema  urti- 
catum  , aut  eczema  aemulantia,  verum  et  artus 
omnis  undiquaque  erysipelatoso  tumore  inflatur, 
non  sine  gangraenae  periculo,  ac  febriles  incen- 
duntur turbae  j raro  tamen  alius  generis  sympto- 
mata ominosa  observantur. 

Q03.  Alterum  genus  animalium  venenatorum 
componunt  illae  substantiae , quae  nec  in  deter- 
minatis organis  secretoriis  praeparantur,  neque 
per  morsum  aut  puncturam  ad  libitum  insecti  sub 
cutem  insinuantur,  sed  integrantem  partem  cer- 
torum animalium  constituunt  5 atque  per  qualem- 
cunque viam  adplicitae  virulentos  producunt  ef- 
fectus , modificatos  tamen  juxta  naturam , textu- 
IV.  L 1 

ram  et  sensilitatem  substrati  organici.  — IIuc 
imprimis  referri  debent  Cantharides  et  Me* 
loe  Proscarabaeus,  quorum  actio  in  cu- 
tim  , vel  partes  denudatas  cum  illa  vegetabilium 
acrium  prorsus  convenit,  pro  diversa  enim  vene- 
ni copia  et  organismi  receptivitate  nunc  rubefa- 
ciens, nunc  vesicatoria,  nunc  plane  escharotica 
evadit.  Insuper  adhuc  cantharidum  stimulus  id  sibi 
proprium  habet,  quod  organa  uropoetica  et  se- 
xualia per  eminetitiam  adgreditur. 

Beaupoil,  Diss.  inaug.  Recherches  medico  - clinique  sui' 
les  vertus  et  les  principes  des  Cantharides.  Paris.  A.  XI. 

g04.  Formicae,  praesertim  flandricae, 
acidum  volatile  fortiter  spirant,  et  illud  quandoque 
adeo  evolutum , ut  nares  sternutatione  adficiat, 
adeoque  earum  multiplicatione  concentrata  pars 
acerrima  cutim  ipsam  irritet } unde  formicarum  offi- 
cinam olentem  et  summe  volatilem  spectanti,  saepe 
etiam  sine  ulla  animalium  invasione , facies  uni- 
versa rubore  adficitur,  prurituque  molesto. 

Q()5.  Dum  erucarum  nidos  tractabat  B.  e a u- 
m u r , mirabatur  manus  , in  primis  circa  digito- 
rum interstitia  prurigine  molesta  adfici , dein  fa- 
ciem et  palpebras  inflammari  et  tumere  , perque 
integrum  quatriduum  molestum  illum  tumorem 
una  cum  phlyctaenis  prurientissimis  perstitisse.  — 
Hancce  irritantem  erucarum  proprietatem,  quam 
insignis  ille  observator,  et  cum  eo  eximius  S v ic- 
te ni  us  (i)  pilis  minimis  exuviarum,  cutim  pun- 
gentibus, adseribere  voluit,  potius  chemicae  cui- 

dam  acredini , forsitan  acido  bombycino,  a 
modernis  Chemicis  detecto,  adscribenda  videtur. 

(1)  Commentar,  in  Bo  er  h a avi  i Aphor.  T.II.  §.725. 

go6-  Innotuerunt  demum  diversa  animalia  ma- 
rina, e familia  molluscorum  et  zoophytorura,  uti 
Actinia  senilis,  Aplysia  depilans, 
Holothuria  Physalis,  Medusa  Velel- 
la  et  aequorea,  quae  venenati  principii  causa 
intensam  oculis  et  tangentibus  manibus  uredinem 
et  pruritum  excitant,  non  secus  ac  urtica  vege- 
tabilis, unde  etiam  urticae  marinae  passim 
nominari  solent, 

Bohadsch,  de  quibusd.  animalibus  marinis.  T)rg$d.  i76l. 

907*  Phosphorus,  qui  certis  sub  conjunc- 
tionibus plerorumque  organismorum  animalium  in* 
tegrantem  constituit  partem  , dum  ab  illis  vincu- 
lis solutus  ad  puritatis  reducitur  statum  , atrocis- 
simum  evadit  causticum , quod  partes  organicas 
vehementer  inflammat  et  comburit,  quin  tamen 
specifica  quaedam  provocet  symptomata. 

Q08-  Ii  tandem  fomites  virulenti , qui  per 
morbosos  animalium  status,  per  pravum  alimen- 
ti genus,  vel  per  putrefactionis  processum  extri* 
cantur, — quo  intuitu  venenata  existimantur  os® 
treae , cancri,  mituli,  piscium  species  variae, 
in  primis  clupea  thryssa,  coracinus  major,  et 
scomber  maximus,  carnes  corruptae  quaevis  etc. 
— in  eo  conveniunt,  quod  ingesta  tantum  saluti 
hominum  exitialia  evadunt,  vomitus,  choleras, 
dysenterias,  colicas,  exanthemata  symptomatica 

(§.  102)  9 maxime  vero  morbos  putridos  generan- 
do; quare  e prosapia  venenorum  inflammantium 
ea  omni  jure  excludimus. 

909*  Si  perpendimus  naturam  venenorum  or- 
ganismo vivo  adeo  contrariam  et  inimicam , ut 
minima  etiam  dosi  adhibita  summe  deleterios  pro- 
ducant effectus,  sponte  liquet  inflammationes  ab 
eis  concitatas  semper  mali  ominis  esse.  Crescit 
periculum,  quo  major  est  venenositatis  gradus, 
quo  major  copia,  quo  pluribus  locis  venenum 
fuerit  adplicitum , et  quo  minus  occultam  toxici 
qualitatem  antidotis  tutis  exstinguere  licet. — Ex 
hisce  solis  jam  sine  negotio  intelligitur  quanta  in 
praedicendo  futuro  eventu  necessaria  sit 
circumspectio. 

CURA  INFLAMMATIONUM  TOXICARUM. 

910.  Quatenus.inflammationes  e veneno,  prae- 
ter generales  notas  vitalitatis  in  systemate  vasorum 
capillarium  cujusdam  partis  ultra  normam  incita- 
tae, specificos  simul  agnoscunt  characteres,  quos 
unice  causae  efficientis  qualitati  specificae  in  ac- 
ceptis referendos  habent,  — eatenus  etiam  sim- 
plex medendi  methodus  antiphlogistica  non  suf- 
ficit, sed  particulares  in  gratiam  causae  genitri- 
cis postulat  modificationes;  quibus  neglectis  morbi 
cura  nunquam  obtinebitur,  nisi  adeo  mite  ve- 
neni adpiiciti  fuerit  ingenium,  adeoque  parca 
dosis,  ut  ei  devincendo  vires  naturae  medicatri- 
ces  per  se  solae  sufficerent.  Kanc  ob  rem  t h c- 

r a p i a inflammationum  specificarum,  ut  jam  alibi 
injunximus , in  generalem  et  specialem 
destingui  debet. 

911.  Therapia  generalis  consistit  in 
adaequato  usu  remediorum  antiphlogisticorum 
emollientium,  refrigerantium,  diluentium,  tam  in- 
terne, quam  externae  adplicitorum  5 ipsa  venaesec- 
tione,  si  casus  gravitas  eam  deposceret , non  ex- 
cepta. — Hisce  adminiculis  auctam  partis  inflam- 
matae incitationem  compescere , molesta  symp- 
tomata localia  et  consensuales  turbas  mulcere, 
exitusque  funestos  praevertere  adnitimur. 

(J12.  S p e c i a l i s ex  adverso  cura,  cum  prio- 
ri prudenter  unienda , l)  deleterium  venenum  re- 
movere, 2)  ejus  perniciosas  vires  destruere,  vel 
saltem  obtundere,  ac  3)  specificos,  quos  in  or- 
ganismo suscitat,  effectus  tollere  studet,  quo  in- 
tuitu tot  ferme  particulares  medendi  rationes  ha** 
bentur,  quot  existunt  venenorum  species.  Eas 
tamen  ad  generalia  quaedam  principia,  illis  qui- 
dem analoga , quibus  venenorum  actionem  di- 
versam innixam  esse  diximus  (§.840  — 850),  re- 
ducere oportebit. 

913.  Amotionem  veneni,  absque  ulla 
temporis  jactura  suscipiendam,  efficere  studemus 
emeticis  aut  purgantibus,  si  de  veneno  in  ventri- 
culo, aut  intestinis  latitante  habetur  vel  certi- 
tudo , vel  fundata  duntaxat  suspicio.  Quae  autem 
superficiebus  externis  intincta  , vel  vulneribus  in- 
stillata fuerint  toxica , abstergenda  erunt , vel 

eluenda  j quod  quidem  substantiis  liquidis  et 
acrioribus , praesertim  naturae  veneni  contrariis, 
optime  praestabitur.  In  casu  discriminis  pleno, 
uti  essent  toxicationes  a morsu  serpentum  exoti- 
corum, ipsa  moxae  aut  ferri  candentis  adplicatio 
suum  sibi  vindicaret  locum  , dummodo  illico  post 
morsum  accersitus  fuerit  medicus. 

gi4.  Secundam  indicationis  therapeuticae 
spartam  absolvunt  cuncta  illa  remedia,  queisvel 
generalis,  vel  specialis  inest  virtus,  activum  ve- 
neni principium  dissolvendi,  adtenuandi,  retun- 
dendi , neutrum  reddendi , vel  prorsus  destruen- 
di, cujus  potestatis  gratia  Antidota  passim 
-compellantur. 

gi5.  Antidotis  generalibus,  quae  in 
omni  toxicationis  casu,  sine  ulla  ad  veneni  spe- 
ciem ratione  habita,  conveniunt,  atque  eo  prae- 
sertim intuitu  proficua  evadunt , quod  acredinem 
involvunt,  diluunt,  partesque  organicas  obducen- 
do et  obliniendo  illius  damnosum  influxum  quo- 
dammodo coercent,  adnumerari  merentur:  oleo- 
sa et  pinguia  quaelibet,  lac,  inucilagines  ve- 
getabilium, mei,  albumen,  gelatina  animalis,  sac- 
eharum,  solutio  saponis,  terrae  absorbentes,  et 
ipsa  aqua  pura. — Quousque  effectus  veneni  in- 
flammantis territorium  partis  primitus  adfectae  non 
egrediuntur,  sufficiet  horum  praesidiorum  usus 
localis,  quae  pro  diversitate  casus  et  substantiae 
selectae  variis  sub  formis , fomenti , balnei , lo- 
tionis, litus,  potionis,  clysteris,  injectionis,  sac- 

pius  ac  soierter  repetita  adhiberi  solent.  Arrident 
autem  practicis,  ipsique  plebi  tanto  magis,  quod 
cum  indicatione  cardinali  antiphlogistica  in  eun- 
dem colliniant  scopum  , stimulorum  summam  mi- 
nuunt, incitationem  exaltatam  deprimunt,  mole- 
stumque ardorem  et  pruritum  optime  mulcent. 

gi(jr  An  ti  dota  sp  ec  i fi  ca  vocantur  illa, 
quae  propter  qualitates  naturae  veneni  contrarias, 
hujus  vim  obtundunt,  temperant,  vel  et  prorsus 
exstinguunt,  talique  pacto  imminentes  veneficii 
effectus  mox  praevertunt , si  illico  ab  initio  ad- 
hiberi potuerant  5 mox  concitata  jam  mala  direc- 
te dissipant,  efficientem  causam  enervando,  dum- 
modo nullae  alterationes  secundariae,  et  irrepa- 
rabiles in  virium  concentu,  vel  organisatione  fue- 
rint inductae. 

917.  Sponte  liquet,  rationalem  ejusmodi  prae- 
sidiorum usum  illis  tantum  in  casibus  concedi, 
ubi  stoechiometrica  veneni  compositio , ac  ele- 
menti polaris  praedominantis  natura  innotuit, 
cui  e diametro  opposita  esse  debebit  antidoti  vir- 
tus. Ita  oxyda  et  acida  venenata  alcalinis,  alca- 
lia  acidis  corriguntur.  Non  desunt  tamen  exem- 
pla antidotorum  fortuito  detectorum , e quorum 
notis  elementis  constitutivis  ad  occultam,  vel  am- 
biguam veneni  naturam  cum  aliqua  probabilitate 
concludere  licet.  Aliorum  contra  virtus  e prin- 
cipiis polaritatis  chemicae  explicari  nequit , sed 
soli  innititur  experientiae,  unde  mere  empirica 
emergit  medendi  ratio. 

<J18«  Ut  autem  antidota  specifica,  rationalia, 
aeque  ac  empirica  cum  fructu  adhiberi  possint  in 
toxicis  inflammationibus,  sequentes  requiruntur 
conditiones:  l)  Veneficium  recens  5 — venenum 
enim  diutius  latens  sumptibus  organismi  hebetatur, 
diluitur,  dissolvitur,  novasque  init  adfinitates  et 
conjunctiones,  vel  vigente  conatu  virium  medica- 
trice  eliminatur.  — 2)  Certitudo  de  veneni  prae- 
sentia 5 nam  antidota  nonnisi  in  oppositione  cum 
veneno  salutaria  evadunt , quatenus  invicem  junc- 
ta neutram  et  innocuam  efficiunt  materiem  , per 
se  sola  vero  exhibita  ipsa  toties  evadunt  venena. 
— 3)  Requiritur,  ut  venena  nondum  talem  indu- 
xerint in  viribus  et  organisatione  mutationem, 
ob  quam  ipsam  vita  periclitatur , licet  venenatum 
fomitem  exstinguere  nulla  sit  difficultas.  — An- 
tidoti ea  natura  sit  oportet,  ut  processus  phlo- 
gisticus,  a veneno  concitatus,  inde  nullum  patiatur 
detrimentum,  rarioribus  tantum  casibus  excep- 
tis, ubi  magis  convenit  inflammationem  pro  mo- 
mento exasperare , quam  necessarii  remedii  omis- 
sione, vel  usu  nimis  timido  vitam  aegri  periculo 
exponere  majori. — 5)  Medicamentum  morbo  nec 
majus  , nec  minus  esse  debebit. — 6) Ubicunque 
venenum,  malefici  ingenii  causa,  actionem  suam 
ocyus,  seriusve  super  totum  organismum  dira- 
diare  , ac  nobilia  organa  labefactare  amat , ex- 
ternus antidoti  idonei  usus  cum  interno  prudenter 
erit  combinandus.  — - 7)  Seligenda  sunt  antidota 
experientiis  et  experimentis  confirmata;  spernenda 

contra  ilia , quorum  virtus  e superstitiosis  prae- 
sumitur ideis , vel  praeconceptae  cuidam  circa  ve- 
neni naturam  hypothesi  innititur.  — 8)  Quo 

promptius  agunt  antidota,  eo  efficaciora  erunt, 
quam  ob  rem  solubiles  substantiae  insolubilibus, 
liquidae  solidis  praeferentur. 

919.  Ultimam  denique  indicationis  specialis 
paginam  (§.912)  pro  parte  jam  explent  mox  enu- 
merata antidota  generalia  et  specifica  5 exstincta 
enim  causa,  etiam  effectus  plerumque  dissipan- 
tur. Si  tamen  contrarium  succedit , vel  si  secun- 
daria oboriuntur  symptomata , quae  vel  molestias 
creant  intolerabiles,  vel  etiam  exitium  diversa 
ratione  minantur,  aptis  omnino  tum  remediis 
erit  succurrendum.  — Pro  casus  et  veneficii  di- 
versitate varia  urgere  solent  symptomata,  con- 
gestiones, dolores,  spasmi,  sopor,  vomitus,  car- 
dialgia,  polycholia,  languores,  septicae  liquatio- 
nis satellites,  suppuratio , gangraena  , etc. , qua- 
propter praesidia  therapeutica  innumera  esse  po- 
terunt, uti  venaesectiones,  narcotica,  antispas- 
modica  , evacuantia  , cardiaca  , antiseptica,  quo- 
rum idonea  usurpatio  generalibus  regitur  thera- 
piae praeceptis,  habito  semper  assiduo  comitis 
phlogoseos  “respectu. 

920.  Praemissis  hisce  cardinibus  therapeuticis, 
quibus  medentis  opera  in  curandis  inflammatio- 
nibus toxicis  innixa  esse  debet,  potiorum,  quas 
supra  adnotavimus  , specierum  curam  specialem 
paucis  subjungemus. 

(J21-  Exanthema  stibiatum  plerumque  consulto 
provocatur,  scopo  revellente,  ut  reactione  vivi- 
diori super  majori  cutis  plaga  suscitata,  orga- 
norum internorum  passiones  variae  subleventur, 
quare  vix  unquam  curandum  venit.  Nimis  tamen 
dolentibus  ac  notabiliter  inflammatis  pustulis, 
lomentis  et  cataplasmatibus  emollientibus  suc- 
currimus. 

Q22*  Quae  incauto,  vel  ex  industria  continuato 
hydrargyrii  usu  inducitur  inflammatio  gingivarum, 
linguae,  glandularum  salivalium,  aut  dermatici 
textus,  praeter  usum  emollientium  et  refrigeran- 
tium ea  sibi  postulat  remedia,  quibus  deleterias 
mercurii  vires  infringi  novimus.  Interne  flores 
sulfuris,  sulfuretum  alcalinum , vel  aquae  gasliy- 
drothionico  imbutae  a practicis  laudantur.  Illitis 
et  glossitis  mercurialis  in  principio  colutoriis  emol- 
lientibus, serius  leviter  adstringentibus , borace, 
vel  acidis  mineralibus  dilutis  corrigitur.  Exanthe- 
ma ab  hydrargyro  leniunt  balnea  simplicia,  sul- 
furea  , lotiones  per  aquam  calcis  } a nonnullis  in- 
spersiones subtilissimi  carbonum  pollinis,  farinae 
vel  amyli  proponuntur. 

9 23-  Effectus  vegetabilium  acrium  , quousque 
ad  solam  partem  primitus  irritatam  limitantur,  re- 
laxantium, mucilaginosorum  et  pinguium  usui  pro- 
tracto cedere  solent,  et  quidem  eo  facilius,  quo 
eitius  veneni  amotio  per  emesin,  catharsin , vel 
ablutionem  effici  potuit.  Quod  si  vero , hisce  ad- 
miniculis in  principio  neglectis,  absorptio  venenati 

fomitis  successit,  talisque  fuerit  ejus  indoles,  ut 
ominosas  in  penetralibus  concitaverit  turbas,  — 
quo  intuitu  substantiae  narcotico  - acres  eminen- 
tem offerunt  malignitatem,  — sine  mora  ad 
usum  internum  lacticiniorum , mucilaginosorum, 
diluentium,  et  acidorum  transeundum  erit.  Acida 
vegetabilia  universim , speciatim  vero  acetum,  eo- 
que  imbutae  substantiae  potentissima  ab  omni 
aevo  habebantur  antidota  vegetabilium  acrium  et 
narcoticorum  , quorum  venefica  virtus  principio 
phlogistico,  diversis  sub  formis  et  copulis  evoluto 
ac  praedominanti,  merito  adscribitur. 

t)24-  Contra  serpentum  truculentos  morsus 
oinni  cura  procedendum,  ut  venenum  immissum 
quantocyus  eliminetur,  vel  destruatur,  ejusque 
in  massam  sanguinis  transitus,  per  quantum  fieri 
licet,  praepediatur.  Hunc  in  finem  partis  demorsae 
scarificationes,  sanguinisque  per  cucurbitam  ex- 
tractio, adustiones  mediante  lapide  caustico,  butyro 
antimonii,  ammonia  pura,  vel  ferro  candente  se- 
curissima praebent  adminicula.  Nauci  facimus  illa, 
quae  antiquitas  suasit , superstitionis  ac  sympa- 
thiae illusionibus  toties  in  errorem  tracta , moder- 
norum vero  iteratis  experimentis  nullatenus  con- 
firmari potuerant : uti  adplicatio  terrae  sigillatae, 
eboris  usti,  lardi  viperini,  hirudinum  et  bufonum  ; 
membri  demorsi  ligatura  5 usus  radicis  serpenta- 
riae  et  Mungos  5 suctio  vulneris,  Psyllorum  et 
Marsorum  ad  exemplum,  exorcismus,  Amuleta, 
aliaque  absurda.  — Ulterius  tractamentum  locale 

consistit  in  unctionibus  oleosis  circa  limbum  vul- 
neris , fomentisque  leniter  aromaticis  , quorum  ef- 
ficacia paucis  alcali  volatilis  guttis  mirum  in  mo- 
dum acuitur.  — Ammonia  pura  universim,  inter- 
ne aeque  ac  externe  exhibita  tutissimum  ac  vere 
specificum  contra  serpentum  venena  praebet  an- 
tidotum, ita  ut  viperarum  morsus,  quondam  sum- 
me exitiales  habiti,  hodierno  aevo  periculi  exper- 
tes sint,  dummodo  ars  tempestive  succurrat.  Pro- 
pinatur spiritus  salis  ammoniaci  causticus  ad  sex, 
octove  guttas  omni  bi-  aut  tri-liorio  ex  infuso  flo- 
rum Sambuci  vel  Aurantiorum , interpositis  ali- 
quot vini  generosi  cochlearibus.  Hisce  remediis 
eousque  continuandum,  donec  omnia  systematis 
nervosi  obruti  phaenomena  evanescant. 

Q25-  Deleterios  effectus  venenorum  america- 
norum,  quibus  Indi  tela  contaminare  solent,  nul- 
lis hodieque  antidotis  securis  dissipare  didicimus. 
Condamineo  testante  ab  indigenis  murias  sa- 
lis et  saccharum  adhibetur  $ ab  aliis  acida  mine- 
ralia , terebinthina  et  aetheres  proponuntur,  quo- 
rum tamen  omnium  specifica  virtus  a plurimis  ob- 
servatoribus in  dubium  vocatur. 

926.  Insecta,  quae  venenato  cutem  perfodiunt 
aculeo,  raro  tantos  excitant  cruciatus,  ut  medi- 
cae artis  auxilium  implorare  cogantur  aegri  5 su- 
perata enim  prima  acrioris  doloris  impressione, 
levidense  malum  sua  sponte  dissipatur.  Si  vero  ab 
irato  apum , crabronum  , aut  vesparum  examine, 
vel  a majori  esurientium  culicum  agmine  numerosi 

inferuntur  ictus,  dolores  omnino  acerbissimi,  in- 
flammatio late  extensa , febrisque  ardens  debita 
deposcunt  praesidia,  ab  illis  vix  discrepantia,  quae 
adversus  serpentum  morsus  proficua  esse  com pe- 
rimus. Optimum  erit  partes  laesas  et  inflamma- 
tas aqua  et  aceto,  vel  diluta  salis  communis 
solutione,  saepius  irrigare  vel  fovere,  aut  etiam 
blando  perungere  oleo,  aliquot  guttis  ammoniae 
purae  commixto.  Ad  compescendam  irritationem 
generalem , aestumque  febrilem  temperandum 
sufficiunt  potiones  refrigerantes,  eccoproticae, 
praesertim  acidulae.  Extractio  aculei  intra  vulnus 
remansi,  nisi  absque  ulla  difficultate  praestari 
possit,  superflua  censetur  5 moles  enim  adeo  parvu- 
la vi  naturae  extruditur,  vel  brevi  marcescit  5 neque 
inflammationis  et  doloris  causa  in  mechanico  sti- 
muli infixi  irritamento  quaerenda  est,  quod  abunde 
evincitur  eadem  cruciatuum  intensitate,  etiamsi 
insectum  vindictae  arma  integra  extraxerit. 

Q27*  Tractamen  inflammationum , quae  a can- 
tharidibus pendent,  absolvitur  topicis  emollienti- 
bus, atque  internis  diluentibus,  praesertim  emul- 
sis gummosis,  nitratis,  aut  leviter  camphoratis, 
ut  funesta  cantharidum  in  organa  uropoetica 
actio  temperetur.  Ad  praevertendos  effectus  pes- 
simos , quos  phosphorus  , sive  externe  adplicitus 
sive  interne  sumptus,  caustica  sua  acredine  produ- 
cere solet,  promptus  aquae  frigidae , imprimis 
cum  magnesia  carbonata  mixtae , vel  lactis  affatim 
sorbillati  usus  princeps  sistit  auxilium. 

c. 

INFLAMMATIONES  SPECIFICAE 

QUOAD  DIATHESIN. 

» 

Q28-  Tertiam  inflammationum  specificarum  se- 
riem (Tom.  II.  §.470)  constituunt  illae,  quae  ex 
parte  latentis  cujusdam  in  organismo  diatheseos 
morbosae , dyscrasiae  , vel  cachexiae  singularem 
contrahunt  characterem,  unde  non  solum  commu- 
niora phlogoseos  phaenomena  multifarie  adulte- 
rantur , verum  etiam  specificae  therapiae  necessi- 
tas exsurgit.  Inflammationes  hujus  generis  sunt 
serofulosae,  cancrosae,  herpeticae, 
se  pticae,  aliaeque  plures , cachexiarum  effec- 
tus et  comites,  quae  suam  originem  vel  e speci- 
fica processus  vegetativi  alteratione  trahunt,  vel 
vero  i communibus  causis  progenitae  in  gratiam 
praeexistentis  dyscrasiae , vel  cacotrophiae  indo- 
lem specificam  ac  peculiarem  formam  acquirunt. 
Tamquam  mera  symptomata  aliorum  morborum  e 
Pyretologiae  tractatu  merito  excluduntur,  septicis 
tantum  exceptis,  quas  non  raro  febrium  putrida- 
rum comites,  plus  minusve  constantes  esse,  mox 
patebit. 

Schroeder  resp.  Brande,  Diss^  de  febrium  putridarum 
differentiis.  Goett.  1768* 

Sarcone  , Geschiclite  der  Kranklieiten,  die  durch  das  Jahr  1764 
in  Keapel  sind  beobachtet  worden.  Ziirch  1770. 
Fordyce,  a new  inquiry  into  the  causes  , symptomes  and 
cure  of  putrid  and  inflamjnatory  Fevers.  Lond.  1773. 
Mertens,  Observat,  medicae  de  febribus  putridis,  de  peste, 
nonnulliscfue  aliis  morbis.  Viennae  1778* 

B i 1 g u e r , Versuche  und  Urfahrungcn  iiber  die  Faulfieber  und 
Ruhren  etc.  Berlin  1782. 

II  a nl  o , Diss.  de  febribus  in  genere  et  de  febre  putrida  in  spe- 
cie. Duisb.1785. 

G e m e i n e r , Diss.  de  vera  febrium  putridarum  notione.  Er- 
lang.  1786. 

Ucber  die  Faulniss  lebender  und  todter  tbierisclier  Korper, 
iiber  Faulliranlilicitcn  und  faulnisswidrige  Mittel  (von  H e- 

cker).  Hildburgh.  1795. 

A.  Fr.  Heclcer,  iiber  die  Natur  und  Heilart  der  Faulfieber  etc, 
Berlin  I8O9. 

-ri 

Q2Q.  Febris  putrida,  rectius  febris 
charactere  putrido  aut  septico,  Sep- 
torrhepyra  Swediaueri  (a  graeco  (TV}irTQpp67rYjS, 
ad  putredinem  vergens)  Faulfieber,  fau- 
lichtes  Fieber,  priscis  jam  temporibus  nota 
erat,  diversissimisque  insignita  nominibus.  — 
Quam  Galenus  crivo^pv  pe rcc  (TvjTrsSovog,  syno- 

chum  putrem,  seu  cum  putredine  voca- 
vit, ad  cunctas  extensa  videtur  febrium  species, 
in  quibus  humores  mutantur  5 putredinem  enim, 
claris  verbis  dixit,  esse  non  simplicem,  sed  cum 
quadam  specie  coctionis  junctam , analogam  ei 
humorum  mutationi,  quam  in  inflammatione  pa- 
tiuntur (1).  Typhi  nomine,  quo  nonnulli  febrem 
putridam  insignire  voluerunt,  jam  apud  Hippo- 
craticos  Auctores  (2)  adeo  differentes  ac 
obscure  descripti  morbi  indicantur,  ut  vaga  sig- 
nificatio vocis,  quam  potius  specificae  febrium 
formae  tribuere  placuit  (§.725)  sponte  elucescat. 
— Febris  nosocomialis,  castrensis, 
maligna,  p est  ilentialis  Huxhamii, 
Pringlei,  aliorumque  auctorum,  synonyma  si- 
stunt non  minus  rejicienda,  quum  distincto  fe- 
brium generi  indicando,  ejusque  naturae  autono- 
mae  exprimendae  neutiquam  sufficiant. 

(1)  Galeni,  de  differentiis  febrium.  I.  p.  524. 

(2)  De  affectionibus  internis. 

Q3Q.  Febris  putridae  essentia  constat  in 
peculiari  mutatione  humorum,  et  maxime  sangui- 
nis, cujus  gratia  magis  adtenuantur,  panduntur, 
ac  nisum  in  liquationem  septicam  contrahunt,  co- 
mite vero  virium  vitalium  languore.  Characteres 
palmarii,  quibus  discrepant,  sunt  sequentes : 

Q31.  I.  Eminens  passio  systematis  arterioso- 
venosi,  unde  cum  inflammatoriis  febribus,  habita 
ratione  substrati,  ad  unam  eandemque  familiam 
referri  merentur  (Tom.  II.  §.23),  utut  spectata 

status  morbosi  natura  cum  eis  in  dualistica  sint 
oppositione. 

932*  II.  Virium  vitalium,  et  praesertim  syste- 
matis nervosi  energia  imminuta,  unde  motus  orga- 
nicus undiquaque,  quoad  robur,  languidior.  Quum 
tamen , saltem  in  primordiis , directa  libenter  ob- 
tineat asthenia,  cui  major  in  stimulos  aviditas,  at- 
que promptior  erga  eos  reagendi  nisus  ordinario 
respondet,  oscillationes  vitales  celeritate  ac  sedu- 
litate majori  id  resarcire  moliuntur,  quod  eis  de  ro- 
bore deficit.  Est  ergo  febris  putrida  febris  a d y- 
n amica  vasorum,  in  antithesi  cum  angio- 
sthenica. 

935.  III.  Haematopoesis  languida,  et  imper- 
fecta 5 sanguinis  altiliumque  humorum  inopia  (0 1 i- 
gohaemia)$  unde  turgor  vitalis  imminutus, 
pallor  et  collapsus  universalis. 

934.  IV.  Qualitas  sanguinis  eum  in  modum 
alterata , ut  debita  destituatur  plasticitate , prae- 
cipuumque ex  adverso  nisum  in  liquationem  con- 
trahat , diathesis,  seu  dyscrasia  putri- 
da. Ejusmodi  sanguis  olfert  colorem  magis  atrum, 
consistentiam  minorem , ac  adeo  exiguam  in  coa- 
gulum proclivitatem,  ut  sibi  relictus  vel  nullam 
prorsus  separet  placentam  , vel  papvam  eamque 
mollem  et  friabilem,  plurimo  contra  scatens  sero, 
talique  pacto  venosum  praesentat  characterem, 
cujus  quidem  ratio  in  languida  principii  contrac- 
tivi  energia , elementorum  phlogisticorum  exsu- 
perantia, horumque  facili  secessu  latet. 

IV.  Mm 

CJ55-  V.  Major  massae  sanguinis  expansio,  ergo 
plethora  quoad  volumen,  quae  in  prae- 
dicta sanguinis  qualitate  abnormi  fundatur,  atque 
vividiores  (quamvis  non  fortiores)  concitat  in  pa- 
rietibus cordis  et  vasorum  reactiones  5 inde  pulsus 
velox  ac  saepe  plenus , ast  mollis  et  debilis. 

936*  VI.  Calor  animalis  modo  auctus , et  qui- 
dem mordax,  modo  imminutus,  pro  diverso  febris 
putridae  stadio , atque  varia  superficiei  cutaneae 
conditione. 

937.  VII.  Sanguini  analoga  conditio  (syntexis) 
etiam  in  reliquis  humoribus  inquilinis  et  excre- 
mentitiis  conspicua,  quae  diversorum  profluvio- 
rum et  effusionum  internarum  causam  constituit. 

938.  VIII.  Totius  compagis  solidae  cohaesio  ac 
elasticitas  infracta,  quae  praevalenti  undiquaque 
nisui  in  expansionem  et  dissolutionem  respondet, 
atque  unacum  simili  humorum  statu  ad  eosdem 
conducit  effectus. 

939.  IX.  Congestiones  locales  modo  activae 
(phlogoses  septicae),  modo  passivae , vel 
et  stases  humorum  in  vasis  capillaribus  cum  facili 
in  sphacelum  transitu  (sepses  locales). 

, 940*  Syndrome  omnium  horum  adtributorum 
ad  duos  commode  reduci  possunt  characteres 
principales,  qui  essentiam  status  septici  con- 
stituunt 5 videlicet  ad  virium  debilitatem  veram, 
atque  ad  specificam  vegetationis  animalis  altera- 
tionem  cum  praevalenti  in  colliquationem  nisu  3 
unde  febris  putridae  differentia  a febre  nervosa, 

et  analogia  cum  scorbuto  abunde  elucescit.  Omni 
j ure  igitur  scorbutus  acutus,  seu  febrilis 
dici  poterit. 

(j 41.  Quousque  particulares  non  emicant  sin- 
gulorum organorum  passiones , sed  status  septicus 
per  omnem  organismum  pari  ferme  intensitate  vi- 
get, febrem  putridam  simplicem  nun- 
cupamus , quae  quidem  rarior  in  praxi  esse  solet, 
penitiori  tamen  disquisitione  eget,  quatenus  pro- 
totypum  omnium  morborum  septicorum  praebet. 
Longe  crebrius  vero  occurrit  febris  putrida 
topicis  adfectionibus  comitata,  atque 
istae  vel  in  statu  inflammationis  per  vigentem  dia- 
thesim  modificatae  (Phlogoses  septicae), 
vel  in  vera  putredine , sive  sphacelo  singularem 
partium  (Sepses  locales)  consistunt. 

A.  FE.BRIS  PUTRIDA  SIMPLEX. 

HYPOTYPOSIS. 

942.  Character  septicus  in  febribus  vix  unquam 
primarius  est,  sed  secundario  sub  earum  decursu 
ocyus  serius  ve  extricatur.  Nullum  quidem  exstat 
febrium  genus,  cui  putridus  succedere  nequiret 
status  5 eminentem  tamen  proclivitatem  ostendunt 
febres  contagiosae  omnes,  praesertim  typhosae, 
febres  nervosae,  et  gastricae.  Pyrexiis  inflamma- 
toriis, catarrhosis,  rheumaticis,  intermittentibus 
et  symptomaticis  multo  rarius  suboriri  consuevit. 

Q43.  Signa  ex  alterato  processu  ve- 
getationis in  septicam  liquationem 

nitentis.  — Pro  diversa  causarum  producen- 
tium natura,  morbique  inde  nascentis  vehementia, 
etiam  humorum  pansorum,  ad  putredinem  procli- 
vium, ipsiusque  compagis  solidae  laxitatem  et 
atoniam  contrahentis  indicia  nunc  primis  jam  ab 
ineunte  morbo  diebus  comparent , rapido  passu 
multiplicata  et  augescentia , nunc  tardius  minori 
celeritate  evolvuntur,  minorique  periculo  incedunt. 

Q44-  Sanguis , sive  e venis  consulto  eductus, 
sive  spontaneo  manans  fluxu,  liquidus  est  ac  dis- 
solutus , discolor  , saturate  rubens , atro  - purpu- 
reus, inque  proprias  partes  non  abscedit  5 vel  vero 
fluidam  sat  diu  conservans  consistentiam  , tandem 
placentam  separat  tenuem , mollem  , pultaceam, 
friabilem,  muculentam,  quae  digitis  facile  solvi- 
tur, inaequaliter  albescit,  et  luci  obversa  haud 
raro  iridis  fere  colores  multifarios  reddit  5 sero 
abundat  turbido  , viridescente  aut  rutillo  5 cito  in 
putredinem  abit , et  nonnunquain,  fante  R i c h t e- 
ro,  eo  jam  tempore,  quo  e vena  emittitur,  foe- 
torem  putrem  redolet. 

945.  Hujus  dyscrasiae  c&usa  eruor  libenter 
suetos  deserit  alveos,  per  anastomosin,  vel  dia- 
pedesin  — ut  ajunt  patliologi  — ostia  vasorum 
egreditur , atque  mox  haemorrhoeas  varias , epi- 
staxin,  haemoptysin,  haematemesin,  diarrhoeam 
cruentam  , metrorrhagiam  suscitat,  mox  in  cavum 
thoracis,  vel  abdominis  lethali  effunditur  rivo.  Ra- 
lioribus  tantum  in  casibus  urina  et  sudor  colore 
cruento  tinguntur  (haematuria,  et  haematidrosis), 

vel  plane  sanguis  pravus  ex  oculis,  auribus,  et 
vasis  brevibus  intestini  recti  destillat.  Ipsae  de- 
mum plagae,  cantharidum  stimulo  inductae,  laticem 
sanguinolentum  fundere  sunt  observatae. 

946.  Communissimum  status  septici  comitem 
sistunt  maculae  parvae,  cum  cute  aequales,  ru- 
brae, purpureae,  lividae,  vel  et  atrae,  pulicum 
morsibus  perquam  similes , stigmatis  saturatioris 
tamen  defectu  dignoscendae,  quandoque  majo- 
res, lenticulares,  rarius  irregulares,  quae  passim 
puncticulae,  peticulae,  aut  p e t e c- 
chiae  nuncupantur.  Sunt  nii  aliud,  quam  exi- 
guae sanguinis  pansi , et  in  partes  propiores  jam 
resoluti  profusiones , sive  sugillationes  sub  sum- 
ma cutis  pellicula.  Quaedam  medio  tenus  satura- 
tius rubescunt,  et  ruborem  versus  peripheriam 
sensim  amittunt , aliae  ambitum  distinctum  et  cir- 
cumscriptum servant,  aequali  colore  imbutae, 
quem  etiam  digitus  impressus  non  delet.  Ab  ex- 
ordio ad  plenariam  exstinctionem  easdem  subeunt 
coloris. mutationes,  quas  in  ecchymosibus  a con- 
tusione observare  licet,  ac  sine  ullis  desquama- 
tionis  indiciis  dissipantur.  Nec  pruritum  , nec  do- 
lorem , nec  alius  generis  molestiam  pariunt.  Nunc 
perpaucae  ac  dispersae,  nunc  innumerae,  cutim 
marmoris  instar  tingentes,  efflorescunt,  praeser- 
tim in  pectore,  collo,  abdomine,  scoptuiis,  an- 
tibrachiis,  et  ad  internam  paginam  femorum  $ uni- 
versim  in  locis  opertis  comparant , rarissime  in 
illis,  quae  aeri  et  luci  continuo  sunt  obversa. 

Quandoque  plane  in  partibus  interaneis,  in  ven- 
triculo v.  g.  et  intestinis , observatae  fuere.  Ma- 
culae amplae,  saturate  rubentes,  vel  atrae,  irre- 
gulares, quibus  partes  integrae  interdum  uti  na- 
sus, pedes  omnino  denigrantur,  aut  dorsum,  ve- 
luti  virgis  caesum  esset,  picturatum  observatur, 
ab  antiquissimis  inde  temporibus  vibices,  seu 
molopes  compellantur,  malignioribus  inprimis 
febribus  familiares. 

947.  Quemadmodum  peteccbiae , ceu  comites 
accidentales , in  febribus  aliorum  characterum  oc- 
currunt 5 ita  etiam  putridae  febres  haud  raro  abs- 
que petecchiis  decurrere  observantur.  Idem  valet 
de  miliaribus , aphthis  et  furunculis,  quibus  febres 
putridas  quandoque  comitatas  fuisse,  observato- 
res testantur. 

Q48-  In  intimo  nexu  cum  liquatione  undique 
praevalente  sunt  excretiones  humorum  adtenuato- 
rum , et  qualitative  alteratorum.  Jam  a febris  pu- 
tridae initio  aegroti  facile  insudant  5 labe  autem 
indies  crescente  sudores  fiunt  profusi , viscidi, 
oleosi,  intolerabilem  putorem  spirantes,  qui  vires 
aegrotantis  avide  consumunt  potius,  quam  ut  eas 
refocillent.  — Alvi  fluxus  prorumpit  largus  et  cre- 
ber, quin  particularis  ejus  ad  ortum  concurrat 
causa  5 materies  liquidae , discolores , nigrescen- 
tes et  graveolentes  furtim,  ac  nescio  aegro  sece- 
dunt. — Urinae  sunt  turbulentae,  spissae,  luto- 
sae , fuscae,  ac  facillime  putrescunt. — Quando- 
que vomitus  suboritur  summopere  debilitans  ma- 

teriae  acris,  viridescentis,  praesertim  si  febri,  in 
principio  gastricae,  putridus  succedat  status. 

949.  Reliqua  tandem  colliquationis  septicae 
signa  sunt:  evolutio  uberrima  elementorum  in- 
flammabilium  diversi  generis,  eorumque  per  va- 
rias superficies  corporis  secessus  ) inde  putridus 
et  fere  cadaverosus  aeris  aegrum  circumambientis 
foetor,  atque  meteorismus  intestinalis,  vel  abdo- 
minalis, prouti  morbose  extricatum  vel  intra  fistu- 
lam cibariam,  vel  in  ventris  cavo  colligitur,  cujus 
gratia  haud  raro  tormina  urgent.  — Lingua  sicca, 
fusca,  vel  atra  in  sulcos  finditur,  et  cruorem  plo- 
rat dissolutum  5 sordescunt  dentes  5 muculentae 
gramiae  oculorum  deturpant  canthos.  Corporis 
partes  levissime  tantum  irritatae , compressae,  vel 
arrosae  in  gangraenam  abeunt,  et  putrescunt) 
quapropter  loca , quibus  sinapismi,  vel  vesicato- 
ria  adplicita  fuere  , vel  quae  decumbendo  conte- 
runtur, circa  os  sacrum,  trochanteres  et  scapulas 
ulceribus  gangraenosis  (gangraena  ex  decubitu) 
devastantur.  — Calor  in  principio  et  decursu  in- 
tensus et  mordax,  talis  utpote,  qui  subvola  ma- 
nus tangentis  increscit,  sensumque  ingratissimum 
relinquit,  morbo  ad  finem  vergente  in  cadavero- 
sum vertitur  frigus,  lentescente  pulsuum  velocitate. 

(J50.  Signa  ex  de  bilit  a te.  Altior  inprimis 
putridae  diatheseos  gradus,  sive  febri  stipetur, 
sive  febrilibus  turbis  expers  sit,  locum  habere  ne- 
quit, quin  simul  vires  vitales,  systematisque  ner- 
vosi efficientia  notabile  patiantur  detrimentum ) 

quapropter  asthcnia  vera  et  status  nervosus  con- 
stantes sistunt  febris  putridae  satellites,  quorum 
gratia  omni  jure  febris  nervoso-putridae 
nomen  sibi  vindicat. 

Q51.  Ante  omnia  vires  musculares  et  arteriosae 
singulari  ratione  prosternuntur,  quare  «*egri,  suf- 
ficiens antea,  imo  excessivum  robur  manifestantes, 
miram  ac  saepe  repentinam  adcusant  artuum , to- 
tiusque  corporis  dedolationem  et  motus  difficulta- 
tem 5 pulsus  fiunt  debiles,  parvi,  myuri,  inordi- 
nati, quandoque  pleni,  ast  molles,  plerumque 
tamen  naturalibus  frequentiores , ultimis  vitae 
momentis  exceptis.  Propagatur  demum  debilitas 
ad  systema  nervosum,  ac  vita  sensifera  cunctas  illas 
subit  funestas  metamorphoses,  quas  febribus  ner- 
voso - asthenicis  proprias  esse  novimus.  Ortum 
inde  ducunt  hebetudo  sensuum  externorum , sy- 
rigmus  aurium  , cephalaea  occipitalis  obtusa  , te- 
mulentia , animi  desponsio,  balbuties , aphonia, 
sitis  mox  nulla , mox  insatiabilis  , anorexia  , dys- 
pepsia, dysphagia,  tremores,  convulsiones,  pa- 
ralyses , deliquia.  Delirium  cum  stupore  alternat, 
quam  ob  rem  febricitantes  plerumque  stupido  ex- 
cellunt et  ob  fuscato  vultu,  ac  inter  verba  desi- 
piunt 5 alii  vero  mentem  serenam  ad  interitum  us- 
que servant.  Quandoque  sub  exordio  febris  putri- 
dae horrores  longi  funestum  hospitem  praesagiunt. 

Q52«  Varia  esse  solet  febris  putridae  du  ratio 
pro  diverso  epidemiae  regnantis,  vel  morbi  pri- 
mitivi , e quo  originem  traxit,  ingenio ; nunc  enim 

septimo  solvitur  die,  nunc  ad  decimum  quartum 
et  ultra  protrahi  observata  est,  ni  mali  ferocia 
aegrum  prius  enecuerit. 

Q53-  Rarioribus  tantum  in  casibus  febris  pu- 
trida iis  duntaxat  phaenomenis  stipatur,  quae 
statum  liquationis  et  astheniae  universalis  indicant  5 
crebrius  contra  multifariis  conjuncta  incedit  sym- 
ptomatibus, praecedenti  primitivo  febris  charac- 
teri propriis,  ac  ultro  permanentibus,  quorum 
diversitas  totidem  ponit  febris  putridae  com- 
plicatae varietates  5 uti  febris  inflamma- 
torio-, gastrico-,  bilioso-,  exanthe- 
matico - putrida. 

Q54-  Sub  transitu  febris  qualiscumque  in  cha- 
racterem septicum  diagnosis  haud  exiguis  per- 
saepe premitur  difficultatibus,  tunc  solum  supe- 
randis, ubi,  hebescente  charactere  primario,  status 
putridus  in  dies  magis  evolutus  clarioribus  signis 
suam  praesentiam  patefacit.  • 

AETIOLOGIA. 

955.  Febris  putridae  casum,  caeteris  paribus, 
longe  facilius  subeunt  homines  debiles , phlegma- 
tici, laxi,  exhausti,  convalescentes,  valetudina- 
rii, morbis  diuturnis  et  praesertim  cachecticis 
confecti,  uti  illi,  qui  scorbuto,  syphilide,  hy- 
drope, phthisi  detinentur,  aut  brevi  ante  eosdem 
morbos  cachecticos  sunt  perpessi  5 praeterea  pau- 
peres, egeni,  adversa  sorte  oppressi,  atque  ne- 
cessariis carentes  vitae  adminiculis,  quapropter 

ipsae  calamitates  publicae,  bellorum  tumultus,  an- 
nonae charitas , insalubris  loci  situs  universalem 
saepe  in  integro  populo  fovent  dispositionem. 

Q5(j.  Inter  causas  oc  casi  on  a le  s febris 
putridae  sive , rectius  loquendo , characteris  pu- 
tridi in  febribus  omnium  primo  referendae  ve- 
niunt omnes  illae  potentiae  nocivae,  quae  nisum 
in  liquationem  promovent.  Harum  nonnullae  di- 
recte in  vegetationis  processum  influunt,  che- 
micas  massae  organicae  relationes,  miscelam  et 
elementorum  proportionem  alterando  5 aliae  eun- 
dem effectum  indirecto  praestant  modo , virium 
vitalium  energiam  sufflamminando.  Non  minus  ta- 
men criminanda  est  justo  vehementior,  magisque 
protracta  incitamentorum  cujusvis  generis  actjo, 
quae  virium  reactiones  tandem  protinus  exhaurit. 

957.  Quatenus  morbosa  conditio,  quae  febris 
putridae  essentiam  constituit,  liquatio  nimirum 
putredini  proxima,  vitae  e diametro  opponitur 5 
eatenus  etiam  detractio  incitamentorum  vitalium, 
atque  concursus  potentiarum,  processui  vitali  ini- 
micarum, principales  largiuntur  septici  status  fon- 
tes. Eminentem  causarum  plerarumque  agendi 
modum  chemicum  esse,  jam  sola  conditionis  pa- 
thologicae consideratio  abunde  indicat,  quaeche- 
mismum,  ut  ajunt,  animalem  a normali  tramite 
deflectentem  evincit.  ^ 

Q5B*  Aer  atmosphaericus , commune  illud  om- 
nium entium  organicorum  pabulum,  multimode 
vitale  robur  pessundarc  ac  haematopoeseos  munus 

offendere  valet,  ubi  vel  consuetis  saluti  amicis 
elementis  inops,  vel  plane  deleteriis  contaminatus 
fuerit,  — Atrium  morbi  hocce  in  casu  suppeditant 
pulmones  et  tota  superficies  cutis,  quae  duo  sy- 
stemata organica  , cum  rerum  ambientium  injuriis 
continuo  colluctanda , sanguini  nimia  phlogisd» 
corum  copia  spoliando  destinata  esse,  physiolo- 
gia docet. 

Q5Q.  Per  eminentiam  insimulari  meretur  aer 
calidus,  humidus,  debita oxygenis  quantitate  pri- 
vus, nullis,  vel  austrinis  flatibus  agitatus , impu- 
rus , effluviis  animalium , vel  vegetabilium  putres- 
centium , ac  in  acervos  congestorum  contaminatus. 
Omnes  igitur  mephitum  species,  quas  cloacae, 
sentinae,  cemeteria,  speluncae  et  cryptae  sub- 
terraneae, fimeta,  lanienae,  atque  habitacula 
plurium  hominum  coagmentatorum  eructant.  Ex 
hisce  fontibus  explicatur  febris  putridae  uberior 
exortus  ad  oras  maritimas,  in  locis  depressis,  sub 
zona  torrida , in  nosocomiis  male  gubernatis , in 
coeeis  carceribus,  urbibus  obsessis,  navium  inta- 
bulatis,  hybernaculis  militum  angustis,  et  paupe- 
rum tuguriis,  ubi  veterascens  aer  recenti  spiritu 
recreari  nequit , in  angiportubus  urbium  vastarum 
et  populosarum,  inque  illis  regionibus,  in  qua- 
rum vicinia  plurimae  in  praelio  diro  peremptorum 
victimae  sepultae  jacent,  praesertim  dum  ver  fre- 
quentibus imbribus  ac  ventis  ab  Austro  spiranti- 
bus sordescit,  vel  aestatis  fervor  insolitus  urget. 
Inde  originem  duxerunt  nomina  febris  noso- 

comia  lis,  castrensis,  carcerariae,  na- 
valis, helopyrae(a  eXcg,  palus) , quae  qui- 
dem crebro  putrido  stipantur  charactere,  quan- 
doque tamen  ad  alias  febrium  species,  intermit- 
tentes, etc.  typhosas  referri  debent. 

Dreyer,  de  noxiis  corporum  putridorum  effluviis.  Rost. 

1802. 

QfiO.  Recentiores  chemici  eudiometricis  qui- 
dem evicerunt  periculis,  elementa  palmaria,  quae 
ejusmodi  mephites  varias  componunt,  e phlogi- 
sticorum  familia  esse  tam  simplicia,  quam  com- 
posita et  diversa  proportione  inter  se  copulata, 
maxime  vero  hydrogenes  et  asotum,  hydrogenes 
sulfuratum , et  phosphoratum , ceu  constantiora 
fermentationis  putridae  producta  $ nihilo  tamen 
minus  innumerae  illae  mephitum  species,  invicem 
adeo  distinctae , ut  vel  solo  odoratu  discerni  pos- 
sint, ad  solas  elementares  inflammabilium  formas 
reduci  nequeunt,  sed  specifica  quoque,  ac  non- 
dum arte  chemica  detecta  principia,  horumque 
connubia  supponere  jubent. 

(j(jl.  Singularem  efficaciam  in  morbis  naturae 
septicae,  et  mali  moris  procreandis  ostendunt  ef- 
fluvia regionum  uliginosarum , udarum  , depressa- 
rum , atque  paludum,  nomine  mephitis  pa- 
ludosae insignita,  quorum  noxas  classico  ca- 
lamo adumbravit  L ancisius  (1).  Helopyras,  qua- 
les in  locis  humidis  et  paludosis  Italiae  occurrunt, 
egregie  delineavit  Thouvenel  (2). 

(1)  Lanci  si,  de  noxiis  paludum  effluviis.  Colon.  1718* 

(2)  Thouvenel,  Traite  sur  le  elimat  cTXtalic.  4Volumes, 
Veron.  1797. 

962«  Quod  naturam  exhalationum  paludosarum 
adtinet,  desideratis  hactenus  caremus  rationibus. 
Indubitatum  quidem  est,  praecipuas  partes  con- 
stitutivas nullas  alias  esse,  quam  principia  inflam- 
mabilia  diversi  generis , uti  gas  acidum  carboni- 
cum , azotum,  hydrogeriium , sulfur,  phospho- 
rum,  et  particulas  quasdam  organicas,  in  vaporo- 
sam formam  redacta  (1)5  id  enim  probant  proces- 
sus putrefactionis , in  paludosis  plagis  continuo 
vigens  , inutilitas  aeris  pro  respiratione  et  alimo- 
nia flammae,  praevalens  tensio  electricitatis  nega- 
tivae, nec  non  spontaneae  inflammationes,  ac,  in- 
de originem  ducentes , ignes  fatui , stellarumque 
trajectiones. 

(l)  Ueber  die  Sumpfluft.  In  G e h 1 e n’s  pliysical.  Worterb. 

II.  B.  S.  361.  — G ilb  e r t’s  Annalen.  16.  B.  S.  359  — 370* 

()(j 3.  Habent  tamen  spiramenta  paludum  adhuc 
aliquid  sibi  proprium  , quo  ab  aliis  generibus  me* 
phitqm  putridarum  discrepant,  ut  jam  ipse  odor 
singularis  et  specificus,  cum  nullo  alio  comparan- 
dus, abunde  indicat.  Maxima  cum  probabilitate 
conjicere  licet,  specifica  illa  effluvia  determina- 
torum tantum  corporum  organicorum  , et  quidem 
in  sua  principia  constitutiva  non  penitus  resoluto- 
1 um  producta  esse  3 ad  elementares  enim  fluidorum 
elasticorum  formas  reduci  nequeunt. 

y(54*  Profecto  omnium  versatur  ob  oculos,  pa- 
ludes et  stagna  esse  congeriem  innumerorum  ani- 

malium  et  vegetabilium,  quae  sub  nullis  aliis  cir- 
cumstantiis generantur,  solarumque  paludum,  pu- 
tidum viventium  seminarium  conflantium,  soboles 

* t 

et  accolae  dici  possunt.  Inter  plantas  aliae  de- 
sidibus  lymphis  supernatant , aut  fluitant  , quem- 
admodum lemnae,  confervae,  ulvae,  nymphaeae  $ 
aliae  fundum  tenent,  atque  oras  obsident , veluti 
potamogetones , myriophylla,  spargania,  carices, 
typhae , arundineam  ac  junceam  sepem  consti- 
tuentes. Animalium  ovula,  sive  ingenita,  sive  il- 
luc transvecta,  cum  ad  palustrem  locum  pertin- 
gunt , humido  leniuntur , atque  in  multigenos  ver- 
mes, insecta,  angues,  ranas  et  bufones,  desi- 
dum  aquarum  hospites  facile  manifestantur.  Quam- 
vis haec  omnia  viventia  plurimos  fomites  in  ali- 
mentum absumant,  quae  aquas  ceteroquin  con- 
temerant 5 nihilominus  tamen  utilitatem,  quam  sta- 
tivis aquis,  sumpto  pabulo,  adferunt,  multiplici  no- 
cumento rependunt  5 spoliis  enim  , faecibus,  exu- 
viis , animalium  cadaveribus , fracescentium  ve- 
getabilium inquinamentis , quibus  et  extraneae 
accedunt  substantiae,  putridam  congeriem,  ac 
teterrimum  illud  foetidumque  coenum  conficiunt, 
e quo  desides  lymphae , calore  solis  verberatae, 
labem,  noxamque  concipiunt,  et  circumfusum 
aerem  pestifera  replent  mephite,  unde  epidemi- 
carum , vel  endemicarum  febrium  origo  saepe 
repetenda.  Hujus  generis  sunt:  v.  g.  funestae 
febres  intermittentes  in  paludibus  Pontinis  et 
agro  Mantovano,  nec  non  morbus  hungaricus 

Hagymaz,  ab  A.  1566  inde  in  udis  Hungariae 
regionibus  quotannis  observatus  (i). 

(l)  Sc  buller,  de  morbo  hungarico.  In  Halleri  Diss. 
pract.  Tom.  V.  p.  36l. 

965.  Talis  est  principiorum  in  palustri  coeno 
genitorum  potentia  et  acredo,  ut  carnes  anima- 
lium inde  pabulum  trahentium , piscium  praeci- 
pue et  volatilium , peculiarem  contrahant  odo- 
rem et  saporem  ingratum , inque  putredinem 
multo  citius  vergant,  quam  illorum,  quae  lim- 
pidas lymphas  et  aprica  loca  incolunt. 

966.  Ast  nec  omni  tempore,  nec  omnibus 
sub  circumstantiis  paludes  feralem  illam  spirant 
auram.  Quousque  palustre  solum  copiosis,  fluen- 
tibus, purisque  aquis  inundatum  est,  uti  post 
imbres  diuturnos  et  proluvies  accidit , nociva  ele- 
menta proprio  veluti  sinu  recondit,  accolisque 
nulla  damna  parat.  Ubi  vero  ventis  australibus , aut 
fervidiori  coelo  evaporant  tutantes  lymphae,  mor- 
tifera terrae  lutulentae  et  quasi  fermentatae  spi- 
ramenta emancipantur,  ac  summam  atmosphae- 
rae  insalubritatem  adducunt,  quae  ab  ineunte 
aestate  usque  ad  serum  autumnum  durare  solet, 
nisi  propitiae  intercurrant  conditiones.  Paucitati 
igitur  aquarum,  quae  paludes  inundant,  earum 
quieti  ac  incipienti  exsiccationi  praecipua  noxa 
est  tribuenda. — Elevatiora,  quae  palustrem  uli- 
ginem circumdant,  loca  ipsa  planitie  vix  non  in- 
festiora observantur. — Sylvarum  atque  lucorum 
ubertas  soli  paludosi  noxias  minuit,  arborum  enim 

cacuminibus  effluvia  mephitica  absorberi,  observa- 
tiones docuerunt  (i). 

(1)  Ferguson,  cie  natura  et  historia  miasmatis  paludosi. 

— In  Medico -chirurgical  Transactions  etc.Vol.XI.  P.2. 

967«  Prouti  vel  effluvia  vegetabilium  fraces- 
centium , vel  contra  substantiarum  et  corporum 
animalium  putredine  dissolutorum  spiramenta  me- 
phitica excellunt,  insignis  exsurgit  aeris  palu- 
dosi diversitas,  quae  procul  dubio  ad  differen- 
tium aegritudinum  genesin  plurimum  contribuit. 
Prior  febribus  intermittentibus  et  cachexiis  ad- 
iinibus  , altera  febribus  putridis  et  malignis  pa- 
trocinari videtur. 

968«  Aquas  , in  quibus  linum  et  canabis  con- 
tabescunt, non  solum  potu  nocere,  sed  etiam 
pestilentes  auras  emittere,  atque  febribus  per- 
niciosis et  putridis  generandis  summe  idoneas 
esse , antiquissimis  jam  innotuit  temporibus , uti 
Lancisius  perdocte  explanavit)  unde  apud 
Anglos  sub  gravi  poena  cautum  est,  ne  canabis 
aut  linum  in  fonte , stagno , aliove  receptaculo 
aquarum  publico , ubi  pecudum  greges  et  armen- 
ta solent  aquari , macerentur. 

gQg.  Alterum,  praeter  maleficas  aeris  quali- 
tates, characteris  septici  fontem  largiuntur  con- 
tenta ventriculi  et  intestinorum,  dum 
ad  putredinem  vergunt.  Hinc  victus  animalis  so- 
lus, abusus  carnis  facile  putrescentis,  suillae, 
ferinae,  piscium,  ostrearum,  farinae  corruptae, 
aquae  putidae , bilis , aut  pituita  diu  retenta  sub 
insigni  virium  digerentium  debilitate. 

970*  Peculiari  demum  modo  septicam  dyscra- 
siam  generant : substantiae  alcalinae  et  salinae  $ 
praeparata  mercurialia ; remedia  narcotica  5 ve- 
nena animalia,  praesertim  illa  serpentumj  faeces 
et  urinae  diu  retentae , maxime  si  in  alienas  ef- 
funduntur cavitates  5 producta  morbosa  qualiscun- 
que colliquationis,  aut  putrescentiae  localis,  uti 
sanies  foetida  ulcerum  malignorum  et  cancera- 
ticorum , tabum  gangraenosum , sphacelus  par- 
tium tam  internarum,  quam  externarum,  fetus  in- 
tra uterum  corruptus , secundinarum  fragmenta 
post  partum  non  educta  etc. , quae  non  solum  in 
eodem  individuo  aegrotante  generalem  suscitant 
diathesin  putridam , sed  etiam  aliis  per  contactum 
communicata  hominibus  eundem  producere  valent 
effectum,  unde  contagiosa  similium  fomitum  sub 
certis  circumstantiis  evincitur  indoles  (semiconta- 
gia  septica).  Eminentem  hoc  intuitu  virulentiam 
ostendunt  quidam  morbi  septici  brutorum,  uti  an- 
thrax, gangraena  splenica,  coryza  virulenta  equo- 
rum, quorum  fomites  hominibus  fortuito  insiti  non 
minus  exitiales  inferunt  clades,  quam  esus  carnis 
animalium  iis  malis  enectorum.  — Quaevis  tan- 
dem contagia  nisui  in  liquationem  septicam  aus- 
cultare, ideoque  febres  contagiosas  et  loimicas 
libenter  in  putridum  characterem  abire,  jam  ali- 
bi monuimus. 

971.  Indirecto  modo  putridam  dyscrasiam  pro- 
vocare valent  omnes  illae  prophases  , quae  ma- 
teriem altilem  subtrahunt,  viresque  vitales  pro- 
IV.  Nn 

sternunt , uti : inedia , venaesectionum  abusus, 
profluvia  immodica  vel  diuturna,  animi  passio- 
nes deprimentes , excessiva  et  protracta  musculo- 
rum intentio  , ebriositas , debilitas  indirecta  a vi- 
ribus nimis  exorbitantibus,  vel  diutius  suppres- 
sis. Quo  plures  potentiarum  nocivarum  concur- 
runt , co  facilior  erit  febrium  putridarum  origo, 
coque  major  harum  saevities,  quemadmodum  id 
inter  egenos,  nec  non  tempore  calamitatum  pub- 
licarum observare  licet. 

NOSOGENIA  ET  THEORIA* 

972-  Jam  ex  ipsa  causarum  occasionalium  con- 
sideratione liquet,  contemporalem  febris,  et 
characteris  putridi  genesin  in  aperta  con- 
tradictione esse  5 — prior  enim  non  nisi  e stimu- 
lis positivis , incitationem  vitalem  sufflammanti- 
bus, posterior  e potentiis  processum  vitalem  ex- 
haurientibus ortum  ducit.  Inde  idea  febris  pu- 
tridae primitivae  sponte  corruit,  quamvis  negari 
nequeat,  germen  diatheseos  putridae  jam  prae- 
existere, vel  eo  momento  poni  posse,  quo  febri- 
les ex  alia  causa  excitantur  turbae.  — Aliter  ta- 
men sentiendum  est  de  febribus  putridis  topica 
quadam  adfectione  comitatis  5 nil  enim  obstat,  quo- 
minus incitatio  vitalis  summatim  aucta  cum  partis 
alicujus  sphaceio,  vel  vice  versa  debilitas  universa- 
lis cum  topica  inflammatione  eodem  oriatur  tem- 
pore, in  causam  inaequalis  stimulorum  distri- 
butionis. 

973.  Duplex,  habito  originis  respectu,  inter 
febriles  motus  et  putridum  statum  viget  relatio : 
l)Vel  sub  decursu  febris  qualiscumque , irrita- 
tivae , inflammatoriae , gastricae , tales  concur- 
runt circumstantiae,  quae  septicam  generant  dia- 
thesin$  2)  vel  praeexistenti  cuidam  morbo  putri- 
do afebrili,  v.  g.  scorbuto,  aut  gangraenae  loca- 
li, febris  suboritur,  quae  vel  ab  ipsa  qualitate 
prava  massae  organicae,  positivum  ac  abnormem 
stimulum  constituente , vel  vero  ab  accidentali- 
bus irritamentis  dependet. 

974.  Licet  conditiones  febris  ortui  obsecun- 
dantes, eas,  quae  septico  statui  favent,  excludant, 
nihil  tamen  obstat,  quominus  uterque  status  patho- 
logicus pari  tempore  in  eodem  vigere  possit  orga- 
nismo. Positus  semel  febrilis  processus  (de  critica 
loquimur  febre)  nulla  quidem  ratione  truncatur, 
nisi  praefinitum  absolverit  cyclum  5 formam  vero  et 
naturam  mutare  omnino  potest.  Evolutio  charac- 
teris putridi  supponit  energiam  virium  vitalium 
reapse  infractam  (quatenus  putredo  vitae  e dia- 
metro opponitur),  qua  posita  earum  reactiones 
intensitate  minuuntur,  augetur  vero  motuum  or- 
ganicorum celeritas , quae  non  minus  vividius  in- 
dicat molimen  pristinam  efficientiae  dynami- 
cae  harmoniam  restituendi.  — Tali  pacto  etiam 
ortus  febris  in  subjecto  scorbutico  et  debili  ra- 
tionalis pathogeniae  praeceptis  nullatenus  adver- 
satur 5 quousque  enim  scintilla  vitae  viget,  vires 
vitales  utut  languidae,  a stimulorum  intercessu 

incitari  poterunt,  quo  posito  jam  febris  idea 
habetur. 

Q75.  Omnes  prophases,  diathesi  putridae  pro- 
ducendae pares  , ejus  indolis  sunt,  ut  processum 
vitalem,  et  speciatim  efficentiam  plasticam,  sive 
facultatem  crystallisationis  animalis  directa,  vel 
indirecta  ratione  subruere,  atque  prototypo  or- 
ganico contrarias  mutationes  inducere  moliantur, 
praedominium  quippe  virium  expansivarum  et  ele- 
mentorum phlogisticorum , quae  praefixum  inti- 
mae unionis  et  coaguli  organici  gradum  adtingere 
nequeuntia  legibus  magni  processus  dynamico- 
chemici  naturae  externae  potius,  quam  speciali 
nutui  efficientiae  vitalis  obediunt  ac  respondent. 
Primi  igitur  effectus  sepedogeneseos  in  illis  sphae- 
ris organicis  accidant , oportet , quarum  concentu 
normalis  processus  plastici  conditio  efficitur  et 
conservatur  5 ideo  quoque  sanguis , ceu  cornu- 
copiae omnis  productionis  organicae , ante  omnia 
similis  metamorphoseos  particeps  fiat , ejusque 
indicia  per  eminentiam  praebeat,  necesse  est. 
Inde  sua  intelligitur  sponte,  in  generando  statu 
putrido  palmaria  incitamentorum  vitalium  atria, 
praesertim  vero  pulmones  et  cutis  superficiem, 
quae  sanguini  dephlogisticando  (sit  venia  barba- 
rae voci)  speciatim  dicantur , principalem  gerere 
culpam.  — Quemadmodum  haematopoesis  norma- 
lis ab  illibato  pulmonum  et  cutis  munere  depen- 
det $ ita  haemalopoeseos  vitia  eorundem  organo- 
rum functionibus  laesis  adseribi  debent,  cujus 

quidem  ratio  proxima  vel  in  abnormi  phlogistico- 
rura  intra  organismum  genesi,  vel  in  conditione 
vitiata  aeris  atmosphaerici,  requisitis  qualitatibus 
destituti,  ac  ideo  pro  defaecando  sanguine  inepti, 
est  quaerenda» 

Q7(j.  Negarunt  plures  auctores  sanguinis  sep- 
ticam dyscrasiam,  iis  quidem  innixi  argumentis: 
quod  vita  et  putredo , veluti  duo  processus  che- 
mico  - dynamici  sibi  e diametro  oppositi,  coexis- 
tere  nequeant  3 — prior  enim  materies  organicas 
format,  principia  naturae  phlogistica  adsimilando 
et  figendo , altera  substantiam  organicam  destruit, 
eadem  elementa  inflammabilia  variis  sub  formis 
extricando  3 — quod  vita , quo  vegetior  fuerit,  eo 
potentius  putredini  resistat  3 — quod  demum  om- 
nes conditiones  putredini  faventes  vitam  evertere 
moliantur,  et  viceversa. — Concedimus  quidem, 
veram  sanguinis  putredinem  locum  habere  ne- 
quire, quousque  in  systemate  vasorum  vita  viget, 
vivo  enim  corpore  progigni  putrorem,  negatum  est 
a natura 3 nihil  tamen  adversatur,  quominus  san- 
guis normalem  suam  ammittat  crasin,  majori  im- 
buatur principiorum  phlogisticorum  copia,  quae 
infractae  energiae  contractivae  causa  ad  optatum 
perfectionis , evolutionis,  et  cohaesionis  organi- 
cae culmen  evehi  recusent,  et  laxius  inter  se  uni- 
ta , favente  efficientiae  expansivae  dominio , fa- 
cillimo negotio  in  elementares  secedant  formas. 
Hocce  jam  rudimentum  liquationis  in  sanguine 
dyscrasiam  putridam,  sive  aptius  (T^7rTop- 

ps^iav  (inclinationem  ad  putredinem)  nuncupamus, 
quae  a putredine  vera  solo  gradu  differt  (i) , in- 
que  istam  transit,  quamprimum  vitalis  exstingui- 
tur processus,  quod  in  singulis  partibus,  vita  to- 
tali adhuc  persistente,  contingere  potest,  in  uni- 
verso autem  organismo  nonnisi  cum  morte  succedit, 
(l)  Hartmann,  Theorie  der Kranliheit.  Wien  1823*  §.  179* 
y77-  Cunctis  liquationis  productis,  uti  jam 
alibi  monitum  fuit  (§.  189  et  209)  9 proprietas 
competit,  in  materia  organica  vivente  eundem 
processum  morbosum , cujus  progeniem  sistunt, 
concitandi,  talique  pacto  semet  multiplicandi, 
quod  quidem  tanto  facilius  obtinet,  quo  altior 
fuerit  ipsius  liquationis  gradus.  Hac  ex  ratione 
processus  septicus,  ceu  summum  colliquationis 
culmen,  non  solum  ad  contiguas  proserpit  partes 
(nisi  earum  renitatur  vitalitas) , massamque  orga- 
nicam sanam  in  analogum  conjicit  statum,  verum 
etiam  producta  ejus  morbosa , tabum  utpote  gan- 
graenosum , vel  effluvia  putida,  in  aeream  formam 
reducta , in  ipsis  sanis  individuis  morbosas  susci- 
tant metamorphoses,  quarum  vi  similis  emicet  li- 
quationis processus.  Quandoque  tamen  labes  pu- 
trida ad  definitas  tantum  circumscribitur  organis- 
mi sphaeras,  telam  v.  g.  cellulosam,  reliquas  par- 
tes, licet  adtiguas  , uti  vasa  et  musculos,  immu- 
nes  relinquens. 

97fi.  In  ipsis  corporibus  inanimis  plane  eadem 
phaenomena  observare  licet  $ saepe  enim  in  po- 
mariis, pomo  marcente,  vicina  videmus  paulatim 

extabescere,  donec,  effuso  latius  contagio  septi- 
co, etiam  remota  computrescant.  Itidem  in  lanie- 
nis corruptae  carnis  adflatu  recentes  brevi  con- 
temerantur. Specificum  vero  in  hisce  singulis  ca- 
sibus obtinere  corruptionis  genus , vel  inde  li- 
quet, quod  alius  naturae  obsonia,  etiamsi  vicina 
luerint,  interim  intacta  manent. 

979.  E praemissis  itaque  intelligitur , inqui- 
namenta putrida  in  verum  degenerare  posse  con- 
tagium, quod  tamen  non  omnes  perfectorum  con- 
tagiorum dotes  agnoscit,  ac  ideo  semicontagiis 
adnumeratur,  uti  suo  loco  addictavimus  (§.  188  — 
lQl). — Contagium  septicum,  cujus  foetorem 
nonnulli  cum  vapore  e tumulis  recenter  reseratis 
adsurgente , alii  cum  putore  straminis  fracescen- 
tis comparant,  in  typhosum  abire  posse,  Cei. 
Hartmann  opinatur  (1). 

(l)  Theorie  des  anstechenden  Typhus  , S.  69* 

Q80.  Si  maximam  sanguinis  inflammatorii  coa- 
gulabilitatem , substantiae  fibrosae  et  partis  ru- 
brae abundantiam,  nec  non  causas  occasionales 
ejus  genesi  patrocinantes  cum  sanguine,  in  liqua- 
tionem septicam  nitente,  comparamus,  ingens  in- 
ter utrumque , ac  fere  e diametro , opposita  dif- 
ferentia adparet.  — Rem  tamen  penitius  inqui- 
rendo, nullum  in  elementis,  utrumque  sanguinem 
componentibus,  discrimen  existere  eruitur  5 prae- 
valens enim  in  sanguine  febrium  inflammatoria- 
rum fibrina  maximam  partem  ex  azoto  constat, 
estque  ipsum  hocce  elementum  volatile , quod 

etiam  in  sanguine,  ad  putrorem  vergente,  excellit. 
Distinguitur  itaque  sanguinis  inflammatoria  dys- 
crasia  a septica , quarum  prima  arterioso , et  al- 
tera venoso,  ut  ajunt,  characteri  respondet,  quod 
elementa  phlogistica  in  primo  cruoris  statu  per 
incitatam  vitae  energiam  perfectiorem  animalisa- 
tionis  gradum,  ac  sub  vividiori  influxu  factoris 
contractivi  majorem  nisum  in  coagulum  acquirunt, 
ubi  contra  in  secundo  minus  perfecte  evoluta,  ac 
laxioribus  vinculis  (ob  vis  contractivae  robur  in- 
fractum) juncta  facilius  dissidium  patiuntur. 

981.  Ex  hacce  penitiori  indagine  comparativa 
inter  praelatas  sanguinis  dyscrasias , quae  non 
natura,  sed  polis  tantum  praevalentibus  differunt, 
intelligi  possunt  sequentia : l)Haud  rarus  unius 
dyscrasiae  in  alteram  transitus , qui  polis  inversis 
quandoque  incredibili  celeritate  succedit.  2)  Dam- 
na , quae  in  utroque  casu  parant  substantiae  prin- 
cipiis phiogisticis  onustae,  uti  victus  animalis, 
narcotica,  spirituosa.  3) Benefica  ex  adverso  ac- 
tio substantiarum  oxygenio  redundantium,  vege- 
tabilium , acidorum,  refrigerantium,  dummodo 
via  circuli  introducantur,  perque  gradarias  mu- 
tationes adsimilentur,  4)  Insignis,  dato  dyscra- 
siae inflammatoriae  casu,  omnium  illorum  influ- 
xuum  noxa,  qui  forinsecus  super  organismum 
agendo , oxyseos  processum  in  pulmonibus  et 
cute  intendunt,  uti  aer  nimis  purus  et  asper, 
oxygenio  dives  , frigidus,  positive  electricus,  sic- 
cus , ventosus,  et  s. p.$  contrarium  vero,  ubi  de 
septica  agitur  dyscrasia. 

882«  Uhicunque  jam  alius  generis  liquatio  in 
organismo  obtinet,  quemadmodum  in  febribus  bi- 
liosis , et  contagiosis,  in  suppurationibus  et  ul- 
ceribus vastis , etiam  status  septicus  multa  faci- 
lius oboritur.  Inde  concipi  poterit  promptior  cer- 
tarum febrium  in  characterem  putridum  transitus. 

983-  Quod  realem  adtinet  virium  vitalium  lan- 
guorem, iste  mox  dyscrasiae  septicae  causam, 
mox  vero  elfecturn  sistit.  Stante  debilitate  vera, 
praesertim  indirecta,  ac  derepente  suborta,  san- 
guinis aliorumque  humorum  erasis  normalis  ne- 
cessario pati  debet 5 quapropter  febribus  nervoso- 
asthenicis  malignis  characterem  putridum  succe- 
dere nemo  mirabitur.  Pari  demum  ratione,  si 
sub  decursu  circumstantiarum , quae  vegetationis 
processum  in  qualitate  ita  pervertunt , ut  sub  po- 
tentiori  expansivae  eff  icientiae  influxu,  ac  uberiori^ 
phlogisticorum  extricatione  nisum  in  liquationem 
suscitent,  septicus  status  inducitur,  etiam  neces- 
sariae sufferuntur  conditiones , quae  necessarias 
virium  reactiones , ac  normalem  incitationis  vigo- 
rem sustinere  valent.  Inde  debilitatis  secundariae 
origo,  sub  cujus  incremento,  plus  minusve  prae- 
cipiti,  non  solum  vires  organicae,  vitae  automati- 
cae,  sed  etiam  altioris  ordinis  functiones  nervosae, 
musculorum  utpote  voluntariorum  , atque  sensorii 
communis  labefactantur.  Irritabilitas  systematis  ar- 
teriosi unica  dici  potest , quae  in  gratiam  stimuli 
abnormis  (qualem  vitiata  sanguinis  erasis  suppe- 
ditat) continuo  lacessita  justo  vividiores,  atque 

celeriores,  utut  naturalibus  minus  fortes,  reactio- 
nes ponit. 

984-  Quales  jam  ejusmodi  status  liquationis 
et  septorrhepsiae  in  organismo  vivo  producere 
debeat  effectus,  facile  quisque  intelligit.  San- 
guis in  secessum  particularem  vergens  magis 
adtenuatur,  panditur,  ipsaque  vasa  ita  exten- 
dit, ut  in  capillaria  etiam  urgeatur,  inque  ip- 
sum parenchyma  organorum  effundatur.  Inde  ru- 
bores, petecchiae,  ecchymoses,  inflammationes, 
haemorrhagiae.  Ob  eandem  pansi  sanguinis  indo- 
lem, atque  uberiorem  principiorum  phlogisticorum 
evolutionem  calor  elicitur  mordax,  atque  systema 
nervosum  ad  abnormes  exstimulatur  motus,  donec 
ocyus  seriusve  omnis  penitus  prosternatur  effi- 
cientia vitalis.  — Secretiones  turbantur  eum  in 
modum,  ut  ipsi  humores  secreti  praevalentibus 
elementis,  negativa  (expansiva)  polaritate  insigni- 
bus, imbuantur,  atque  citissime  corrumpantur,  si 
extra  sphaeram  vitalem  collocati  fuerint.  Solidae 
tandem  partes  cohaesionem  amittunt,  flaccescunt 
ac , languentis  circuli  gratia , in  veram  putredinem 
(sphacelum)  facillime  abeunt. 

TERMINATIONES. 

QB5-  Nisi  vires  medicatrices  organismi  aegro- 
tantis congruis  artis  auxiliis,  vel  horum  vices 
agentibus  circumstantiis  secundis  suffulciantur, 
restituendae  saluti  vix  unquam  pares  sunt,  cu- 
jus ratio  in  ipsa  febris  putridae  natura  delitescit.  — 

In  casu  felicis  resolutionis  circa  septimum,  nonum, 
decimum  quartum,  vel  et  vicesimum  diem  febri- 
les pacantur  turbae,  pulsuum  frequentia  minuitur, 
increscit  viceversa  vigor  5 diluuntur  maculae  peti* 
culares  5 mens  fallacibus  illusa  phantasmatibus, 
vel  alto  obruta  sopore  serenatur,  unde  aegri  pro- 
prias angustias  clarius  perspiciunt,  ac  insignem 
queruntur  delassationem ; redit  adpetentia  cibo- 
rum , somnusque  reficiens  5 conticescunt  profluvia 
morbosa , horumque  loco  levantes  subintrant  eva- 
cuationes, quas  inter  sudores  c ri  t ic i , atque 
urinae  turbulentae,  sedimentum  copiosum, 
leve,  rubellum  aut  flavo -fuscum  deponentes,  op- 
timi augurii  esse  consuescunt.  Arenulae , crystal- 
los salinas  continentes,  in  lotii  superficie  pelli* 
culae  forma  concretae , vel  ad  latera  matulae  de- 
positae, durante  quadam  epidemia  Pragensi  sem- 
per  bonum  dederunt  indicium  (i). 

(1)  J.  W.  Ticl\y,  de  arenulis  in  lotio  adparentibus  ut  in- 
fallibili salutaris  morborum  eventus  signo  prognostico. 
Prag.  1774. 

QB6-  Per  vomitum  aut  diarrhoeam  illae 
tantum  judicantur  febres  putridae,  quae  cum 
gastricis  copulatae  impuritatibus  decurrebant.  — 
Tumores  parotidum  atque  glandula- 
rum inguinalium^  testantibus  M o n r o o, 
Stollio,  etVogelio  haud  raro  levamen  tule- 
runt 5 in  aliis  casibus  eruptio  furuncularis  et  ptya- 
lismus , ceu  criseos  faustae  comites  observati  le- 
guntur. — Plerumque  tamen  convalescentes  lon- 

giori  egent  tempore,  donec  pristinam  virium  et 
habitus  externi  integritatem  recuperent. 

Q87»  Communissimam  mortis  causam  largi- 
tur summa  virium  vitalium  prostratio , atque  sep- 
ticus massae  organicae  status,  quibus,  rapido  saepe 
passu  crescentibus,  principes  vitae  motores  exstin- 
guuntur.  Ad  hancce  mortem  ex  debilitate 
modo  simplici,  modo  vere  maligna  et 
perniciosa  plurimum  conferunt  extenuantia 
profluvia  diversi  generis.  — Quandoque  hae- 
morrhagiis  internis  sub  lethali  syncope 
perimuntur  aegri.  — Febres  putridae,  locali  qua- 
dam phlogosi  aut  sepsi  organi  nobilioris  comitatae, 
mortem  simul  parant  in  gratiam  sublatae  functio- 
nis palmariae  ad  vitam  absolute  necessariae,  vel 
fatalium  successionum,  gangraenae,  effusionis, 
colliquationis  ichorosae. 

988-  Posthumis  febris  septicae,  imperfecte 
resolutae,  adnumerantur:  l)  Inflammationes  et  in- 
durationes  glandularum  salivalium,  subaxillarium, 
inguinalium  5 carbunculi  5 inflammationes  viscerum 
ominosae  5 quae  omnia  consectaria  plerumque  ef- 
fectus metastasium  esse  solent.  2)  Debilitas  chro- 
nica universalis,  vel  partiales  languores  organo- 
rum digerentium,  aut  functionum  nervosarum, 
unde  dyspepsia,  cardialgia,  amaurosis,  surditas, 
amnesia,  paralyses  variae.  3)  Vitia  diuturna  re- 
productionis  organicae , uti  scorbutus , hydrops, 
tabes,  et  febris  lenta. — Quod  si  febris  putrida 
in  inflammatoriam  excandescat,  id  nonnisi  acci- 
dentalibus circumstantiis  tribuendum  est. 

PROGNOSIS. 

gBQ*  Ambiguam  semper  esse  salutis  spem  cum 
fabre  putrida , jam  ex  supra  adlatis  elucet.  — In 
praesagienda  vita  et  morte  virium  conditio  prae 
caeteris  debet  considerari 5 quo  major  enim  fuerit 
debilitatis  gradus,  et  quo  magis  praeceps  ejus  in- 
crementum, eo  majus  discrimen  aegri.  Ideo  febris 
homini  masculo  et  robusto  superveniens  spe  me- 
liori consolatur,  quam  si  corporis  vires  jam  ante 
morbum  fractae  et  exhaustae  fuerint.  Non  desunt 
tamen  funestarum  epidemiarum  exempla,  quae  vix 
non  majorem  in  juvenes  floridos  et  succiplenos 
exercuerunt  saevitiem. 

99O.  Symptomatibus  summe  ominosis  accenseri 
prae  caeteris  merentur  omnia  illa,  quae  maximum 
colliquationis  et  debilitatis  paralyticae  gradum 
indicant : profluvia  colliquativa , uti  sudores  et 
diarrhoea  } haemorrhagiae  eflraenes  } petecchiae 
amplae , lividae , atrae , atque  ecchymoses  } phy- 
siognomia  tristis}  inopinatus  virium  ab  ineunte 
morbo  lapsus } delirium  sine  induciis}  sopor  apo- 
plecticus}  carphologia  et  crocidismus}  foetor  ca- 
daverosus ab  aegro  emanans}  linguae  tremulae 
ariditas}  vox  stridula}  singultus}  meteorismus 
pertinax } urinae  continuo  crudae  et  limpidae,  vel 
lutosae  et  graveolentes } pulsus  parvi,  inanes,  ver- 
miculares,  intermittentes}  animi  deliquia.  Fatale 
quoque  est,  si  partes  cantharidibus  irritatae,  ali  a ve 
ratione  sauciatae  in  gangraenam  festinant,  aut  si 
febricitans  decumbendo  partes  conterit,  et  exeo- 

riat.  Majori  adhuc  metu  terrent  gangraenae  vis- 
cerum nobilium , e suis  signis  dignoscendae.  Exi- 
tiosum pariter,  si  causae  organismo  inimicae , vi- 
resque continuo  devorantes  fugari  nequeunt,  et 
ulterius  saeviunt}  quare  popularis  constitutionis 
ingenium  salutis  spem  mox  abget , mox  minuit.  — 
Neque  ex  toto  tutus  est  aeger,  etiamsi  convalescat, 
ob  clandestinas  metastases,  viscerumque  labes, 
quae  haud  raro  sub  optima  salutis  recuperandae 
spe  accidunt,  mortemque  non  semper  avertendam 
machinantur.  Dum  parotides,  aliave  superficiei 
externae  loca,  morbo  maturo,  inflammantur,  et  in 
pus  convertuntur,  fausti  exitus  notam  promittunt, 
si  vero  ejusmodi  tumores  sine  puris  genesi  eva- 
nescunt, perniciem  minitantur. 

THERAPIA. 

gg  1.  In  cura  febrium  putridarum  rite  instituen- 
da plurimum  interest,  ut  causae  efficientes  eruan- 
tur, atque  cognitae,  per  quantum  fieri  potent, 
amoveantur,  vel  saltem  enerventur}  tali  enim  pacto 
haud  raro  succedit  nascentis  morbi  germen  de- 
struere, ejusve  impetum  cicurare,  ac  instans  peri- 
culum avertere.  Conveniet  itaque  pro  casuum  di- 
versitate : deleterias  aeris  qualitates  dissipare  vel 
corrigere , putrescentes  saburras  eliminare,  victus 
rationem  emendare,  animum  desponsum  exhilara- 
re, effraenes  humorum  profusiones  coercere,  spha- 
celo  corruptas  solidorum  particulas  removere,  sa- 
niem alicubi  effusam  evacuare,  et  s.  p.  — Ast proli 

dolor ! nonnisi  rarissime  ejusmodi  therapiae 
directae  conceditur  locus , partim  quod  causas 
amoliri  non  licet , partim  quod , iis  etiam  rite 
cognitis,  amovendis,  imo  amotis,  praefinitus  febris 
putridae  cyclus  nullatenus  truncari  potest. 

gg2.  Indirecta  medendi  ratio  virium 
vitalium  conditioni , ac  praevalenti  characteri  scite 
adcommodarida  ex  ipsa  febris  putridae  nosogenia 
et  essentia  facile  eruitur.  In  morbi  exordio,  prae- 
sertim si  e febre  inflammatoria  pullulaverit,  semper 
aliqua  viget  virium  arteriosarum  exorbitantia,  quam 
remediis  leniter  antiphlogisticis  et  refrigerantibus 
moderari  oportebit.  Venaesectionis  necessitas  ra- 
rissimis tantum  in  casibus  urget , ubi  nimius  san- 
guinis orgasmus,  vel  superstes  quaedam  phlogosis 
gravior  cum  primis  septici  characteris  initiis  con- 
gruit. — Ea  autem  proportione,  qua  vere  asthe- 
nicus subintrat  status,  ad  stimulantia  modo  lenio- 
ra, modo  potentiora  transeundum  erit,  ut  mode- 
rata illa  obtineatur  virium  incitatio,  sine  qua  be- 
neficae crises  cogitari  nequeunt.  Totus  igitur  me- 
dicaminum adparatus,  quem  febres  nervosae  asthe- 
nicae sibi  deposcunt,  non  omissis  praeceptis,  mo- 
deramen virium  regentibus,  ac  in  pyretologia  ge- 
nerali fuse  explanatis,  in  usum  erit  trahendus. — 
Singularem  quandam  in  febribus  putridis  laudem 
sibi  vindicarunt : camphora,  moschus,  castoreum, 
valeriana,  chamomilla,  angelica,  imperatoria,  ser- 
pentaria,  oleum  animale  Dippelii,  naphthae,  et 
vinum  generosum. 

993.  Vehementer  tamen  falluntur  medici,  qui 
solam  debilitatem  graviorem  septorrhepsiae  cau- 
sam esse  censent , talique  principio  seducti  medi- 
camenta excitantia  sola  putredini  arcendae  suffi- 
cere, ac  in  febribus  septicis  omnem  curationis  pa- 
ginam absolvere , sibi  credunt  ) etenim  non  per- 
pendunt, pharmaca  stimulantia,  vasorum  systemate 
potentius  irritato,  sanguinis  impetum  augere,  ma- 
jorem aestum  incendere,  expansionem  alioquin 
jam  excessivam  promovere,  haemorrhagias  invi- 
tare, atque  dissolutionis  processum  praecipitare, 
sicque  toties  aperte  nocere. 

994.  Reproductio  organica  in  febribus  putridis 
ea  ratione  alterata,  ut  abnormis  vigeat  in  liquatio* 
nem  propensio,  maximum  medentis  postulat  re- 
spectum. Remediorum  igitur  hoc  intuitu  seligen- 
dorum actio  talis  sit  oportet,  ut  in  processu  vitali 
vegetationem  exaltent,  principia  phlogistica  ube- 
rius extricata  et  in  dissidium  prona  figant,  abnor- 
mem expansionem  infrigant,  majoremque  materiae 
organicae  vim  plasticam  et  nisum  in  cohaesionem 
concilient.  — Id  praestare  valent:  l)  Nutrien- 
tia) 2)  Acida)  3)  Roborantia)  et  4)  Fri- 
gus)— quibus  omnibus , habita  r&tione  potesta- 
tis putridam  dissolutionem  arcendi,  antisepti- 
eorum  remediorum  nomen  adprime  competit. 

995 . Quatenus  n u t r i e n t i a vegetationis  pro- 
cessum intendunt,  talique  ratione  conditiones  pu- 
tredini adversas  inducunt,  in  cunctis  morbis  e 
statu  liquationis  oriundis  maximam  defendunt 

utilitatem.  Praecellunt  vero  nutrientia  vegetabilia, 
quatenus  majori  abundant  oxygenis  copia,  dum- 
modo simul  eupepta  sint. 

996*  Acidorum  virtus  in  febribus  putridis, 
quae  nil  nisi  scorbutum  acutum  et  febrilem  sistunt, 
nulli  practicorum  est  ignota  5 unde  omni  jure  in- 
ter praestantissima  antiseptica  numerantur.  Frae- 
placent  nobis  acida  vegetabilia,  uti  acetum,  suc- 
cus citri , acidum  tartaricum , quae  naturae  ani- 
mali magis  homogenea  et  amica  sunt  3 atque  ob 
laxiorem  elementorum  componentium  unionem 
facilius  resolvi  et  assimilari  videntur.  — Altior 
tamen  septicae  diatheseos  gradus  ipsorum  mine- 
ralium acidorum  opes  implorare  jubet,  in  quibus 
major  exstat  copia  oxygenii , eo  facilius  extricandi, 
quo  majorem  inveniat  in  organismo  principiorum 
phlogisticorum  liberorum  antithesin.  A perfectio- 
ribus eorundem  acidorum  dosibus,  audacius  pro- 
pinatis, effectus  benefici  plurimum  dependent, 
R eichio  docente.  Praestat  pro  usu  interno  aci- 
dum sulfuricum  dilutum  ad  duas  drachmas,  vel 
unciam  dimidiam  ex  aqua  saccharo  condita , vel 
decocto  quodam  mucilaginoso  porrectum.  Multi 
elixirium  acidum  Halleri , vel  elixirium  vitrioli  aro- 
maticum Myn  s i chti  praediligunt.  Alii  denuo 
acido  muriatico  multo  majorem  tribuunt  effica- 
ciam (1),  praesertim  si  putridus  fomes  in  primis 
viis  redundet.  — Goeden  (2)  acidum  phospho- 
ricum  in  typho  putrido  adprime  respondisse  te- 

(1)  Fortis,  in  dcn  Abhandlungen  fiir  practische  Aerzte. 
B,  XIV.  S.  437. 

(2)  Goeden,  von  der  Arzncykraft  der  Pbospborsaure  gr»- 
gen  den  ansteckenden  Ty  piius.  Berlin  1815. 

99 7-  Nuperrime  novum  innotuit  antisepticum, 
Kali  utpote  muriaticum  oxygenatum, 
quod  oxygenio  resoluto  uberrime  scatet,  et  ob 
hanc  proprietatem  vix  cum  quodam  alio  aequipa- 
rari  potest  remedio  (1).  Exhibetur  ad  granorum 
duorum,  vel  quatuor  dosim,  forma  pulveris,  omni 
hora  sumendam.  Sub  ipsa  vero  pulveris  confectio- 
ne maxima  providentia  observanda,  ne  explodat. 
— Salem  culinarem  acidis  vegetabilibus  co- 
pulatum Cei.  Wright  (2)  ut  efficacissimum  col- 
laudat remedium  antisepticum  5 aliis  alumen 
crudum  magis  opportunum  videtur. 

(1)  Richteri  Therap.  special.  Tom.  I.  p.  235. 

(2)  Transactions  of  tbe  American  pbilosopbical  Societv. 
Vol.  II. 

Rob  or  a n ti  virtute  omnia  quidem  gau- 
dent amara  , amaro  - aromatica , martialia,  et  ad- 
stringentiaj  quae  materia  scytodephica  scatent, 
quapropter  etiam  in  morbis  septicis  suppetias  fe- 
runt 5 praecipuas  tamen  laudes  sibi  promeruit 
cortex  peruvianus.  Praestat  forma  decocti 
saturati,  extracti,  vel  tincturae 5 pulvis  chinae 
ventriculum  mole  gravat,  et  a debilibus  ejus  vi- 
ribus difficulter  subigitur.  Additione  aromatis,  vel 
alius  stimuli  diffusibilis , imprimis  acidorum  mi- 
neralium dulcificatorum  efficacia  corticis  peruvia- 
ni  mirum  in  modum  acuitur.  Ubicunque  vero  clan- 

destina  viget  in  visceribus  phlogosis,  ubi  pulsuum 
plenorum  et  subdurorum  conditio  superstitem  ad- 
huc (a  praegresso  charactere  inflammatorio)  in 
systemate  vasorum  irritationem  indicant,  vel  plane 
manifesta  hospitantis  saburrae  signa  adsunt,  dam- 
nosus evadit  chinae  usus. 

999.  Frigus,  putredini  inimicissimum,  in  fe- 
bribus septicis  tantas  exerit  vires , utLettsom 
solo  frigoris  et  chinae  usu  plurimos  sanaverit  ae- 
gros. Summa  psychrolusiae,  a C u rr  i e o in  febri- 
bus miasmaticis  et  contagiosis  (ad  putredinem  pro- 
nis) propositae,  efficacia  jam  alibi  explosa  fuit.  — 
Clarissimus  C u 11  e n inguina  et  verendas  partes  fri- 
gidis fovere,  aquam  corpori  inspergere, vel  siphonis 
ope  per  anum  injicere  suadet.  — Sponte  intelligitur, 
in,  maximo  debilitatis  gradu,  qui  cum  insigni  ther- 
mopoeseos  imminutione  incedit,  tepida  potius,  et 
praecipue  aromatica  convenire  balnea,  juxta  men- 
tem Gil  ch  ristii , JLi  en  t in  ii,  et  Bilgueri 
usurpanda  (1). 

(l)  S.  G.  Vogel,  Handbuch  der  pract.  Arzneywissenscfiaft. 
l.Th.  §.185. 

1000*  Potiora  symptomata  perniciosa,  quae 
sub  decursu  febrium  putridarum  particularem  re- 
spectum merentur,  sunt:  haemorrhagiae, 
profluvia  ventris,  meteorismus,  atque 
decubitus. — Quatenus  ex  universali  proficis- 
cuntur liquationis  processu , viriumque  asthenia, 
ipsa  cura  palliativa,  seu  symptomatica 

cum  indicatione  vitali  in  eundem  scopum  colli- 
niare debet. 

1001*  Haemorrhagiae,  praeter  usum  in- 
ternum remediorum  antisepticorum  et  roboran- 
tium , externis  quoque  egent  adminiculis , queis 
funestae  exinanitionis  sequelae  avertantur.  Pro- 
fluvia sanguinis  e naribus,  utero,  et  intestino 
recto  sistuntur  fomentis  frigidis  3 injectionibus  ex 
decocto  chinae , solutione  aluminis  , vel  acido  vi- 
triolico  aqua  diluto  3 pessis  et  turundis , quae  ex 
linteo  carpto  conficiuntur,  mox  dictis  liquidis  ad- 
stringentibus  imbuuntur,  atque  ostiis  cruorem 
eructantibus  admoventur.  In  casu  haemoptyseos, 
haematemeseos,  vel  haematuriae,  fomenta  frigida 
pectori,  epigastrio,  vel  regioni  renali  superimpo- 
nuntur 3 intus  vero  bellaria  glacie  condita,  et  ad- 
stringentia  fortiora,  uti  alumen,  vel  extractum 
fructuum  Arecae  Catechu  propinantur. 

1002*  Alvi  fluxus,  a corruptis  in  fistula 
cibaria  raateriebus  fotus,  quem  in  finem  vel  ecco- 
protica  acidula,  vel  tinctura  rhei  seligenda  erunt. 
— Aliter  autem  sentiendum  est  de  iis  fluxibus, 
qui  ex  universali  ortum  ducunt  debilitate,  humo- 
rumque pansorum  conditione.  Ejusmodi  in  casu 
unica  salus  in  remediis  aromaticis,  amaris,  et  ad- 
stringcntibus  habebitur,  quibus  tamen  libenter 
mucilaginosas  addimus  substantias , defectum  lu- 
bricantis muci  intestinalis  quodammodo  resarcien- 
tes. Prae  aliis  visceralibus  ac  tonicis  arrident 
mentha  piperita,  radix  columbo,  cortex  simaru- 

hac,  alumen,  et  radix  arnicac,  a Sto  11  io  impri- 
mis commendata.  Eadem  remedia  etiam  clysterum 
forma  immissa  praestant.  Pertinaciori  in  casu  ad 
opium,  refractis  radicis  ipecacuanhae  dosibus  nup- 
tum , confugere  licebit. 

1003.  Meteorismo,  ex  acris  putris  comple- 
xu , quo  intestinorum  tractus  obruitur,  oriundo, 
medemur  frictionibus  siccis,  vel  litibus  aromati- 
cis super  abdomen,  clysteribus  camphoratis,  vel 
cum  aceto  confectis  5 et  si  haec  incassum  tentata 
fuerint,  in  modis  desperatis  ad  aquam  gelidam 
cum  aceto,  aut  glaciem  abdomini  inflato  super- 
habendam confugimus.  Qui  ex  aere  mephitico,  in- 
tra ventris  caveam  extricato  originem  trahit  me- 
teorismus,  omnem  excludit  medelam. 

1004*  D e c u b i t u s {gytr^i^iiocrcc  Hippocra- 
tis, quod  excoriationes , seu  intertrigines  signi- 
ficat) molestissimum  aegris  non  solum , sed  etiam 
summe  periculosum  sistit  febrium  putridarum  co- 
mitem 5 quem  pro  viribus  antevertere  oportet  so- 
lerti  munditiei  cultu  3 linteorum  permutatione  cre- 
bra 3 pulvinari  e pilis  caudae  equinae  confecto  3 
paenulis  3 linteo , vel  serico  cera  obducto  3 lecto 
aequabiliter  strato , ac  saepius  perflando  3 posi- 
tione aegri  frequenter  variata.  Nonnulli  dolio,  aqua 
frigida  repleto,  et  febricitantis  lecto  subgesto,  de- 
cubitum arceri  posse  perhibent.  Loca  prominen- 
tiora  corporis,  quae  decumbendo  facilius  conte- 
runtur et  inflammantur,  ut  regio  sacralis,  coxae 
et  scapulae,  aqua  aut  lacte  crebrius  lavanda,  vel 

etiam,  aliorum  consilio,  unguento,  e campho- 
ra  et  butyro  recenti  conflato,  illinienda  erunt. 
Quamprimum  citatae  partes  levem  ruborem  et  do- 
lorem manifestant , emplastro  diachyli  simplici, 
aut  linimento,  ex  albumine  ovi  et  spiritu  vini  com- 
posito, (suadente  H a e ni  o)  obtegantur,  oportet  $ 
pariter  convenit  eas  aliquoties  in  die  aqua  vul- 
neraria, aut  vegeto  - minerali  abluere.  Oborta 
vero  jam  ulcera,  vel  sphacelus  ipse  unguento  cam- 
pkorato  cum  myrrha,  atque  fomentis  antisepticis 
ex  decocto  corticis  chinae,  quercus,  salicis,  vel 
infuso  rutae  cum  aceto  aromatico  et  similibus  eget. 
In  casu  gangraenae  humidae  cum  copiosa  ichoris 
secretione  pulverem  corticis  peruviani,  florumque 
chamomillae  carboni  mixtum , bis  de  die  insper- 
gendum, egregie  convenire  experti  sumus. 

Kcrsttns,  Program.  de  gangraena  a decubitu  optimaque 
eam  praecavendi  et  depellendi  methodo.  Ril.  1776» 

1005-  Regiminis  diaethetici  maximam 
esse  utilitatem  ad  salutem  in  febribus  putridis 
tanto  securius  restituendam  , jam  inde  intelligitur, 
quod  pravae  qualitates  , vel  penuria  incitamen- 
torum vitalium , quae  apud  veteres  inepto  sex 
rerum  non  naturalium  nomine  insigniri  solebant, 
principes  morbi  causas  suppeditant.  — Aeris  pu- 
ritas , diligens  perflatio,  suffimigia  oxymuriatica 
ad  mentem  Cei.  Guyton-Morveaux  instituta, 
temperies  moderata  ad  frigidiusculam  potius  acce- 
dens $ victus  parcus,  digestu  facilis , nutriens,  ve- 
getabilis ) potus  acidus  aut  vinosus ) animi  plerum* 

que  desperabundi  exhilaratio  5 sunt  momenta  prae- 
cipua, quae  medici  adtentionem  merentur. 

1006*  Quodsi  aeger  e febris  putridae  ambiguo 
casu  feliciter  convaluerit,  longiori  plurimum  in- 
diget tempore,  donec  pristinam  recuperet  func- 
tionum integritatem  $ non  raro  vespertina  per  mul- 
tos dies  exercetur  febricula,  solo  corticis  peru- 
viani,  aliorumque  roborantium  remediorum  usu 
protracto,  fuganda. 

1007.  Ubi  septorrhepyra  e generali  quodam 
fonte  malefico , epidemico  aut  endemico  scaturit, 
talemque  malignitatis  et  frequentiae  gradum  ad- 
tigit,  ut  evoluti  fomitis  contagiosi  gratia  diffusio- 
nis metum  incutiat,  cuncta  illa  imploranda  erunt 
praesidia  prophylactica,  quibus  univer- 
sim  morbos  contagiosos  in  origine  suffocare,  jam 
jam  evolutos  profligare,  ac  ulteriorem  dissemi- 
nationem coercere  solemus. 

Kieser,  Vorbauungs-  und  Verhaltungsregeln  bey  anste- 
c^cnden  Faulfieber-Epidemien.  Jena  1813* 

B.  FEBRES  PUTRIDAE  COMITATAE. 
INFLAMMATIONES  SEPTICAE  ET  SEPSES  LOCALES. 

1008«  Febres  putridas  comitatas  eas 
dicimus,  quae,  praeter  generales  septicae  diathe- 
seos  notas,  topica  organi  cujusdam  inflammatione, 
aut  putredine  stipantur,  talique  pacto  a febri- 
bus complicatis,  quibus  alienus  adhaeret 
charactqr  febrilis , gastricus,  biliosus,  inflamma- 
torius, nervosus,  essentialiter  discrepant. 

1 00Q.  Topicae  phlogoses,  quae  cum 
febri  putrida  in  consortio  decurrunt,  in  gratiam 
praevalentis  septorrhepsiae  proprium  sibi  vindi- 
cant characterem,  ac  ideo  s e pticaru m nomine 
veniunt.  Quandoque  febrilibus  destituuntur  tur- 
bis, et  mox  vitium  mere  topicum,  mox  comitem 
cachexiae  scorbuticae  sistunt.  Jam  generalia,  quae 
cuivis  inflammationi  competunt,  symptomata  no- 
tabiles offerunt  differentias  5 rubor  enim  puniceus, 
vel  atro  - purpureus  in  lividum  vergit  colorem  5 
tumor  non  est  insignis,  ac  plerumque  mollior ) 
calor  mordax  5 dolor  exiguus  aut  nullus.  Essen- 
tiale vero  discrimen  ponit  eminens  nisus  in  exul- 
cerationem saniosam  et  gangraenam,  quae  haud 
raro  primis  jam  diebus  suboriuntur,  celerique 
passu  ad  contiguas  serpunt  partes. 

1010.  Licet  genesis  sphaceli  et  sepseos 
localis  plerumque  praecedenti  Cuidam  processu  i 
phlogistico,  quandoque  tamen  adeo  praecipitanter 
et  dolose  ingredienti,  ut  medici  adtentionem  effu- 
giat, adscribi  debeat 5 nihil  tamen  obstat,  quominus 
etiam  primitiva  ejus  admittatur  origo,  sive  proxi- 
ma causa  in  viribus  nervosis  derepente  pessunda- 
tis,  sive  in  passiva  humorum  circulantium  stag- 
natione,  aliisve  circumstantiis  ad  vitam  necessa- 
riis ante  tempus  sublatis  (v.  g.  cessante  vasorum 
llexilitate  et  elasticitate , cujus  l~co  ossea  subin- 
trat parietum  exallaxis)  delitescat. 

1011.  Originem  phlogoseos  septicae  triplici 
illustramus  ratione  : l)  Vel  enim  sub  decursu  in- 

flammationis  qualiscunque  tales  concurrunt  inju- 
riae, quae  processum  plasticum  in  toto  organis- 
mo , aut  in  parte  adfecta  ita  alterant,  ut  putredini 
proximus  emergat  status , 2)  vel  in  aegris  scor- 

buto,  aut  febre  putrida  adflictatis  mediante  accesu 
alicujus  potentiae  irritantis  , inflammatio  localis 
generatur,  quae  latentis  dyscrasiae  causa  septi- 
cum contrahit  characterem  5 3)  vel  denique  phlo- 
gosis  topica  e talibus  proficiscitur  causis,  quae 
eodem  tempore,  quo  reactiones  vitales  ad  altiorem 
intendunt  gradum , jam  germen  et  propensionem 
ad  processum  liquationis  ponunt,  ut  miasmata 
contagiosa,  venena  diversa,  mercurialia  etc. 

1012-  Quaevis  phlogosis,  dum  in  gangraenam 
vergit,  ideam  de  processu  inflammatorio  - septico 
conciliat,  cujus  igitur  tot  in  praxi  habentur  for- 
mae , quot  existunt  inflammationum  localium  spe- 
cies. Inter  potiores  recenseri  merentur:  peri- 
pneumonia  putrida,  enteritis  septica, 
me  tritis  septica,  sive  febris  puerpera- 
lis cum  uteri  putrescentia,  et  erysi- 
pelas malignum,  quarum  fusiori  expositioni 
tamen  libenter  supersedemus,  quatenus  necessa- 
riam mentionem  diversis  locis  subjungere  non 
omisimus,  ubi  febrium  inflammatoriarum  comita- 
tarum exitus  et  anomalias  adtingere  occasio  fuit. 
Quapropter  nostram  adtentionem  in  praesenti  ca- 
pite ad  illas  tantum  limitamus  phlogoseos  septi- 
cae, et  localis  sepseos  species,  quae  proprias 
summeque  malignas  morborum  hujus  generis  prae- 

bent  formas,  recentiori  tamen  aevo  clarius  de- 
scriptas , et  scrupulosius  distinctas.  Huc  refertur : 
l)  Stomacace.  2)  Angina  maligna.  5) 
Anthrax.  4)  Gangraena  nosocomialis, 
5)  Ne  erosis  sicca» 

V * 

1.  STOMACACE. 

/ 

Amman,  Diss.  de  stomacace,  seu  scorbuto  oris.  Lipsiael68l* 
Eyselius,  Diss.  de  nomis.  Erf.  1701. 

P I o uc  q ue  tt  Diss.  de  cheilocace.  Tub.  17Q4* 

Michaeli  s,iiber  dieMundfaulebey  Kindern.  InHufel  and's 
und  Himly’s  Journal.  1809.  Jann.  107. 

Men.de,  iiber  die  Mundfaule  in  den  Jahren  1806 — 1809.  In 
H u f e 1 a n d’s  und  II  i m 1 y’s  Journ.  I8O9.  October  24. 
Siebert,iiber  den  Wasserkrebs  derLippen.  In  II  u f e 1 a n d's 
Journal.  1818,  December  74. 

Henke,  Handbucli  zur  Erkenntniss  der  Kinderkrankbeiteu. 
2.  B.  S.  2p8, 

1013*  Sto  m acaciae  (Mundfaule)  duas  sta- 
tuimus  varietates,  quarum  prima,  Ulitis  sep- 
ticam phlogosi  gingivarum,  ad  liquationem  ni- 
tente, consistit,  quae  diversa  celeritate  in  aphthas 
sordidas , vel  ichorosas  exulcerationes  degenerat, 
insignis  ardoris  sensu , halitu  graveolente , facili 
sanguinis  atri  secessu , salivae  profluvio , ac  levi 
tumore  glandularum  vicinarum  stipatas,  comite 
persaepe  febri,  ultra  gingivas  tamen  non  exten- 
ditur, et  vix  unquam  in  scorbutum  generalem 
transit  5 — altera  vero  ulcus  constituit  gangrae- 
nosum, quod  gingivas  , labia,  et  genas,  tenerio- 
rum praesertim  infantum,  depascitur,  ac  ideo 
medicis  N o m a seu  Cheilocace  audit.  Qui- 

busdam  antiquioribus  Labrosulciu  m compel- 
labatur, ob  labiorum  tumorem  durum , sulcis  sa- 
nie madentibus  intersectum.  Cei.  v an  S vi  et  en 
eundem  morbum  nomine  gangraenae  oris 
interni  exacte  descripsit  (i).  — In  Belgio , ubi 
Cheilocace  scorbuticum  frequentem  esse  morbum 
referunt,  Wa  t e rkan  k e r vocari  solet,  quod 
idem  ac  Cancer  aquaticus  (Germ.Was- 
serkreb  s)  significat,  quia  cancri  instar  exedit 
omnia,  atque  jugi  stipatur  tenuis  salivae  fluore. 

(1)  Comment.  in  Aphorism,  Boerhaavii.  §.431. 

1014.  Praeviis  per  octo,  vel  quatuordecira 
dies  morositate,  agrypnia,  pigritia  ad  motum, 
anorexia,  siti,  diarrhoea,  inquietudine  summa, 
vagitu , vel  et  transitorio  extremitatum  oedemate, 
nascitur  in  buccarum  interiori  parte,  gingivis, 
labiis,  lingua,  levis  rubedo  parum  dolens,  ast 
insignis  per  totam  oris  caveam  calor.  Paulo  post 
in  quodam  dictarum  partium  loco , praesertim  in 
medio  buccae  alterutrius,  vel  ad  internam  labio- 
rum paginam  album  adparet  stigma  , ruberrimis 
ac  dolentibus  marginibus  cinctum.  Profundius 
demum  exeditur  ille  locus , atque  totum  illud  al- 
bum, quod  nil  est,  nisi  eschara  gangraenosa, 
cadit  5 relicta  plaga  celeri  passu  latescit  non  so- 
lam , sed  etiam  ad  subjecta  strata  partium  mol- 
lium serpendo,  eaque  depascendo,  exteriora  ver- 
sus penetrat.  Gena  lateris  adfecti  in  urentem, 
splendidum,  rubrum  , ac  dolentem  elevatur  tump-* 
rem,  qui  glandulis  salivalibus  et  lymphaticis  in 

consortium  tractis  infra  mandibulas  extenditur  $ 
lingua  et  labia  pari  intumescunt  ratione.  In  ea- 
dem regione,  cui  intus  cacoethes  respondet  ul- 
cus, macula  emicat  nigra,  aut  vesicula  livida, 
sanioso  scatens  liquore,  celeriter  in  spliacelosam 
crustam  dilatata,  qua  decidua  perfossum  proti- 
nus adparet  buccae  septum.  Simul  tunc  putridis- 
simus halitus  ex  ore  emanat , adeo  quidem  teter, 
ut  ferri  nequeat,  ac,  pertinaciter  anfractibus  or- 
gani olfactus  adhaerens,  per  plures  horas  impres- 
sus maneat,  nauseamque  moveat  \ salivae  tenuis, 
acris,  et  olidissimae  insignis  copia  e foedo  ore, 
nec  non  e fenestra  buccae  perforatae  profluit 5 
vaccilant  dentes  \ gingivae  sub  minimo  adtritu 
sanguinem  plorant. 

1015*  Unacum  illis  molestiis  localibus  febris 
ardens  cum  pulsibus  frequentissimis  et  parvis  mi- 
sellos dire  exercet  5 praecipitanter  labescunt  vires, 
colliquativa  suboriuntur  profluvia,  epistaxis,  su- 
dores, diarrhoea.  In  casu  mali  neglecti , aut  per- 
verse tractati  utrumque  labrum  sphacelo  consu- 
mitur, cadunt  dentes,  qui  jam  prodierunt,  vei 
et  futurorum  rudimenta  in  alveolis  latentia , imo 
ipsa  mandibula  ossea  eroditur , donec  mors  tan- 
tis malis  finem  imponat,  horridumque  monstrum, 
vivo  putrescens  corpore,  e medio  tollat  sub  con- 
suetis summae  colliquationis  phaenomenis. 

101 6-  Causis  nomatis  scorbutici  accensen- 
tur  : habitacula  humida  , subterranea,  in  quibus 
plurium  hominum  cohabitantium , atque  neglecti 

perflatus  gratia  diversae  mephitum  species  gene- 
rantur 5 victus  inopia  et  qualitas  prava , miseria, 
aerumnae  domesticae,  unde  pauperum  morbus 
esse  consuevit  5 vicinia  aquarum  stagnantium  et 
paludum 5 scarlatina  maligna,  typhus  putridus, 
et  aphthae  adversis  avibus  decurrentes  5 fomites 
.virulenti  et  miasmata  contagiosa  epizooticis  pe- 
cudum morbis  extricata,  ac  incauto  commercio 
homini  communicata.  Infantes  universim  huic  malo 
magis,  quam  adulti,  obnoxii  esse  solent,  ac  dif- 
ficilius evadunt. 

] 017-  Si  levior  morbus  fuerit,  et  incipiens 
tantum  , sal  ammoniacus,  aut  nitrum  multa  aquae 
copia  dilutum,  addito  pauculo  aceti,  vel  succi 
citri,  innuente  Svietenio,  efficacissima  prae- 
bent remedia , si  os  iis  crebrius  colluatur.  Evo- 
luto jam  jamsphacelo,  acidum  salis  cum  rosarum 
meile  commixtum , ac  penicilli  ope  partibus  pu- 
trescentibus illinitum,  prae  aliis  prodest.  Incassum 
tamen  tentabunt  topica  cujusvis  generis  auxilia, 
qui  internis  medicamentis  septicam  simul  corri- 
gere diathesin  negliguntj  quapropter  ad  valentis- 
simas  substantias  antisepticas  et  cardiacas  confu- 
gere necesse  est,  quae  inter  cortex  peruvianus, 
acidum  sulfuricum  et  camphora  semper  suam  de- 
fendunt praestantiam.  — Cei.  H e i m emeticorum, 
et  M e n d e catharticorum  refrigerantium  usum 
proponunt,  quorum  tamen  efficacia  in  illis  tan* 
tugi  vindicari  posset  casibus,  ubi  manifesta  sor- 
dium gastricarum  colluvies  septicam  diathesin  fo- 
vere juvat. 

2.  ANGINA  MALIGNA. 

Joh  nsto  n,  Treatise  of  thte  malignant  angine,  or  putrid  and 
ulcerous  sore— - throat  etc*  Worcester  1779. 

Ro  wley,  Abhandl.  iiber  dic  bosartige Haisentziindung*  odcr 
faulende  Braunc.  Breslau  1789* 

t)  an  g er  s, Diss.  in  malignae  anginae  aetiologiam,  eique  conve- 
nientem medendi  methodum  inquirens.  Gcett.  1792. 

1018-  Ordiente  seculo  decimo  septimo  inau- 
ditus primum  morbus,  angina  utpote  ma- 
ligna, sive  gangraenosa  (Germ.  B r a n d i g e 
Braune,  Angi.  Ulcerous  sore-throat), 
medicorum  adtentionem  merito  concitavit  — 
Quamvis  Marcus  Antonius  Alaymus  Pa- 
normitanus (i),  ac  seriori  aevo  Meadius  et 
Svietenius  ulcera  syriaca  vel  aegyptiaca,  quo- 
rum Ar  eta  eus  (2)  et  Aetius  (3)  meminit,  huc 
trahere  voluerint}  eximius  tamen  S pr  en  ge- 
li us  (4),  desiderans  in  veterum  monumentis 
peculiaria  hujus  morbi  symptomata,  ulceraque 
syriaca  Aretaei  potius  aphthas  declarans,  prima 
vestigia  anginae  gangraenosae  Annis  1610 — 1620 
Neapoli  tunc  et  Compluti  epidemice  grassantis, 
ad  a Francisco  Nola  (5)  omnium  primo  de- 
scriptae invenit.  Inter  praecipuos  auctores , qui 
ab  illo  inde  tempore  anginam  hanccc  summe  per- 
niciosam in  Hispania,  Anglia,  Italia  et  Gallia 
populariter  dominantem  observarunt , atque  egre- 
gias ejus  monographias  publici  juris  fecerunt,  no- 
tari merentur,  Sgambati  (l620)  (6),  Mare. 
Aur.  Sev  errinus  (1724)  W > Fothergill 
(i:47  — 1751)  (8),  Huxham  (1752)  (9)>  et 
C u 1 1 e n (to). 

(1)  Discorso  intorno  alia  preservazione  dei  morbo  contagioso 
e mortale  che  regna  in  Palermo.  Palermo  1^25» 

(2)  Causs.  acutor.  Lib.  I.  Cap.  9.  p.  40. 

(3)  Tetrabibl.il.  Serm.  4.  Cap.  46.  Coi.  397» 

(4)  Pragmat.  Geschichte  der  Arzneyhunde.  V.  B.  S.427. 

(5)  De  epidemica  phlegmone  anginosa,  grassante  Neapoli. 
Venct.  1610. 

(6)  De  pestilenti  faucium  adfectu,  Neapoli  saeviente,  opus* 
culum.  Neap.  1620. 

(7)  De  recondita  abscessuum  natura.  Lugd.  Bat.  1724.  p.  513. 

(8)  An  account  of  the  sore-— • tbroat , attended  witb  ulceres. 
Lond.  1751. 

(9)  Opera  physico -medica.  Lips.  1764.  Tom.  III.  p.92. 

(10)  Anfangsgriinde  der  pract.  Arzneywissenschaft.  Leipz. 
1800.  l.B.  S.  351. 

lOig.  Incipit  semper  cum  insigni  debilitate, 
moestitia,  capitis  gravedine  et  dolore,  anxietate, 
pectoris  oppressione , ac  horrore , quibus  illico 
consueta  symptomata  febrilia , molestiaeque  an- 
ginosae  succedunt.  Interdum  statim  ab  initio  ali- 
qua tussis  arida,  raucedo,  vomitus  et  alvi  dejec- 
tiones , praesertim  in  infantibus  observantur,  pul- 
sibus iisterim  celeribus,  parvis  et  tremulis.  — Aegri 
subito  de  faucium  dolore , et  difficili  deglutitione 
conqueruntur.  Rubor  per  totam  oris  caveam  , per 
tonsillas,  uvulam,  palatum,  ipsamque  faciem 
buccarum  internam  undique  diffusus,  colore  sa- 
turatius fusco  insignis  adparet,  omni  fere  tumo- 
ris vestigio  expers  , ac  ideo  erysipelatis  aemulus. 
Oculi  quasi  cruenti  sunt  et  lacrymosi,  lingua  hu- 
mida,  ad  radicem  sordida  5 sitis  non  multa,  neque 
sub  ingravescente  ad  vesperas  aestu  augetur. 

1020-  Altero  aut  tertio  die  in  tonsillis  et  uvula 

maculae  albidae,  discolores  et  cinerascentes  com- 
parent, margine  rubro  aut  livido  cinctae,  quae 
saepe  citissime  dilatantur,  inter  se  confluunt,  ac 
unam  vel  utrasque  tonsillas  obtegunt.  Secedenti- 
bus serius  ocyusve  escharis  gangraenosis  ulcerosa 
in  conspectum  venit  plaga,  quae  saniem  putri- 
dam, foetidissimam  plorat.  Funesta  liquatio  vi- 
cinas avide  exedit,  ac  cito  diruit  partes , unde  fit, 
ut  aegri  membranarum  emortuarum  ampla  ex- 
puant  fragmenta.  Interim  tonsillae  volumine  cres- 
cunt 3 inflantur  parotides  et  glandulae  maxillares, 
inquietudo  et  anxietas  non  minus,  quam  deglu- 
tiendi  difficultas  ingravescunt 5 halitus  teterrimus 
cadaverosum  redolet  putorem  3 respiratio  reddi- 
tur difficilis , cui  stertor  et  peculiare  sibili  genus 
accedit , ita , ut  peritiores  medici  ex  hujusmodi 
sonitu  miro  jam  morbum  dignoscere  posse  adfir- 
ment$  sopor  cum  taciturno  libenter  alternat  de- 
lirio. Dum  ad  se  redit  aeger,  vel  expergiscitur, 
immanes  eum  torquent  angores,  et  strangulatio 
colli,  ac  si  laqueo  cinctum  foret , omni  momento 
suffocationem  minitans  3 quod  palmarium  symp- 
toma procul  dubio  nomini  Garrotillo,  quo  his- 
pani  Franc.  Perez  Cascales  (1)  et  J.  Al- 
fon  sus  Fonte  ch  a (2),  atque  monstran- 
g u 1 a t o r i i,  quo  Aetius  C letusSignini  (3), 
Romanus,  morbum  insigniverunt,  occasionem 
praebuit. 

(1)  De  morbo  Garrotillo  appellato.  Mndr.  l6il* 

(2)  De  angina  et  Garrotillo  puerorum.  Complui.  1 c) 1 1- 

(5)  De  morbo  strangulatorio.  Romae  l63f). 


CHARACTERE  PUTRIDO. 


5q3 

102 1«  Circa  quintam  diem  jam  omnis  partium 
adfectarum  superficies  in  saniem  tetram  solvitur, 
quae,  dum  choanas  narium  arrodit,  sternutatio- 
nem et  ozaenam  foetidam,  dum  ad  laryngem  de- 
pluit, tussim  suffocativam  5 dum  deglutitur,  vo- 
mitum, excoriationem  intestinorum ,;  vehementia 
tormina , meteorismum  et  dysenteriam  producere 
solet.  Sanguis  e vena  detractus  sero  abundat  fla- 
vido, cruorem  habet  gelatinosum  et  viscidum$ 
quandoque  tamen  in  mali  principio  crustam  phlo- 
gisticam  efformat.  Cutis  est  sicca,  calida,  et  as- 
pera 5 urina  pallida,  tenuis,  cruda,  pulsus  exi- 
lissimi, myuri,  aut  vermiculares , nunc  celeres, 
nunc  etiam  tardij  habitus  corporis  leucophleg- 
maticus.  Ulceribus,  phagedaenicorum  voracitate, 
ulterius  diffusis,  viribusque  in  dies  magis  deficien- 
tibus, aegri  tandem  sub  soporis  et  resolutionis 
universalis  periculis  immoriuntur,  vel  miserrime 
suffocantur,  antequam  adhuc  primum  cyclum  mor- 
bi septenarium  compleant.  Si  vero  in  casu  feli- 
ciori ulcera  fines  servant,  et  ab  exedendo  desis- 
tunt , saniei  loco  pus  melius  reddunt , crustas 
atras  lividasque  separant,  laetam  ad  fundum  adi- 
piscuntur rubedinem , sensimque  diminuuntur, 
donec  omnino  consanescant. 

1022-  Plerumque  fere  anginam  gangraenosam 
malignam  exanthema,  scarlatinae  simillimum, 
comitatur,  vel  plane  etiam  praegreditur.  Efflo- 
rescunt, testante  Huxhamo,  mox  maculae  am- 
plae, coloris  profunde  ignei,  vel  rubri  inprimis 
IV.  Pp 

in  pectore  et  brachiis,  mox  pustulae  parvae  et 
prurientes,  quae  melius  tactu,  quam  visu  per- 
cipi possunt,  et  in  cute  mirum  efficiunt  scabri- 
tiei genus.  Post  morbum  inclinatum  summa  cutis 
pellicula  per  amplas  saepe  plagas  desquamari,  et 
in  furfures  abire  solet,  quod  phaenomenon  etiam 
in  quibusdam  casibus , ubi  nullum  adparuit  ex- 
anthematis vestigium,  observatum  fuit.  Hanc  ob 
rationem  multi  artis  medicae  professores  anginam 
gangraenosam  semper  scarlatinam  anoma- 
lam,  et  occultam  declarare  non  haesitarunt, 
quam  quidem  sententiam  ad  omnes  extendere  ca- 
sus non  auderemus.  Novimus  quidem  scarlatinae 
exanthema  saepe  saepius  adeo  obsoletum  esse,  vel 
dolose  sub  cute  latitare,  ut  comes  angina  princi- 
pem ludat  scenam , atque  pro  morbi  vehementia 
et  malignitatis  vario  gradu  nunc  anginae  benig- 
nioris , nunc  perfidioris  fucum  induat.  Obvenit 
tamen  in  Galliae  et  Angliae  locis  humidis  cynan- 
che maligna  idiopathica,  quae  absque  ulla  exan- 
thematis suspicione  decurrit,  et  cujus  exempla  nos 
pariter  in  Austria  non  minus,  quam  in  Polonia 
observanda  habuimus,  propriam  hodieque  lugentes 
hacce  terribili  clade  in  tenerrima  aetate  exstinc- 
tam sororculam. 

1023.  De  causis  nihil  subjungendum  restat, 
quum  angina  gangraenosa  eosdem  cum  febre  pu- 
trida, aliisque  malis  scorbuticis  fontes  agnoscat, 
maxime  aerem  paludosum  et  pluvium.  In  Arcbi- 
pelagi  insulis  endemicum  esse  morbum  T o u r- 

nefortius  testatur.  Non  displicuit  Cei.  Gran- 
tio  (i)  originem  ejus  ex  miasmate  proprio  expli- 
care, quae  quidem  opinio  rationalibus  sepedo- 
geneseos  praeceptis  nullatenus  adversatur* 

(1)  Grant,  von  Fiebcrn.  S.  518  — 886^ 

1024‘  Praesagium  eventus  futuri  semper 
summe  ambiguum  evadit , maxime  in  teneris  in- 
fantibus , qui  ex  more  gravius  decumbunt , acci- 
tius enecantur.  Rarissima  salus  erit  exspectanda, 
si  primis  diebus,  maculis  gangraenosis  tonsilla- 
rum nondum  exulceratis,  urina  copiosa  mittitur 
cum  sedimento  farinoso,  si  gangraenae  expansio 
praecipiti  progreditur  passu,  et  si  graviores  spi- 
randi difficultates  absque  induciis  urgent. 

1025*  Ratio  medendi  ab  illa  febris  pu- 
tridae eo  tantum  differt,  quod  localis  simul  re^ 
quiratur  tractatio.  In  mali  principio  quandoque 
venaesectio,  vel  adplicatio  hirudinum  ad  collum 
debitis  cautelis  directa,  atque  usus  refrigeran- 
tium acidulorum  prodesse  omnino  poterit j cicu- 
rata  enim  phlogoseos  vehementia  etiam  gangrae- 
nosi processus  saepe  minuitur  impetus.  Quam  pri- 
mum vero  vel  minima  irruentis  debilitatis  et  sep- 
torrhepsiae  indicia  adparent,  illico  ad  apparatum 
antisepticum  confugiendum.  Fothergilii  et 
H u x h a m i consilio  acidum  sulfuricum,  cortex 
peruvianus , camphora , et  myrrhae  extractum 
usui  interno  optime  inserviunt. — Mercurius  dul- 
cis, quem  Baylie  etMichaelis  ad  ptyalis- 
mum usque  continuatum  commendarunt  (i),  ra- 

nonalis  therapiae  principiis  nullatenus  respondet, 
ac  ideo  ambiguum  in  cunctis  morbis  putridis  re- 
medium sistere  nobis  videtur. 

(l)  R i c h te  r’s  chirurg.  Bibliotliek.  Th.V.  S.737. 

1026*  Usui  externo  inserviant  colutoria  ct 
gargarismata  ex  iisdem  substantiis  medicatis  con- 
flata, quae  contra  noma  septicum  proposuimus, 
et  quibus  pariter  fauces  siphonis  ope  elui,  vel 
penicillo  exceptis  illiniri  possent.  Praeprimis  au- 
tem acidum  muriaticum  oxygenatum  aquae  por- 
tione aequali  dilutum  commendationem  meretur  $ 
ab  aliis  decoctum  pectorale  cum  infuso  contra- 
jervae,  aceto,  tinctura  myrrhae  et  meile  depu- 
rato proponitur.  Usus  lapidis  infernalis,  ab  au- 
dacioribus  medicis  eum  in  finem  tcntati,  ut  ul- 
teriores depascentis  ulceris  gressus  coerceantur, 
maxima  eget  circumspectione.  Margines  ulcerum 
acido  muriatico  caute  illiniendo  eundem  scopum 
securius  ad  tingimus. 

3.  ANTHRAX  SEPTICUS  sive  PUSTULA  MALIGNA. 

T osi,  Tractatus  de  anthrace  seu  carbunculo.  Ven.  1618. 
Tomasin,  Diss.  sur  le  charbon  malin  de  Bourgogne , ou  la 
pustule  maligne.  DIjon  1780. 

Eneaux  et  Ch  a ussi  er,  Methode  de  traiter  les  morsures 
des  animaux  enrages  et  de  la  vipere,  suivie  d'un  precis 
sur  la  pustule  maligne.  Dijoni785. 

Grerardin,  Diss.  snr  la  pustule  maligne.  Paris  1806. 

1027*  Anthrax,  Carbo,  Carbunculus, 
Pustula  maligna  (Germ.  Carbunkel,  Car- 
funkel,  Brandbeule,  schwarze  Blat- 

ter)  dicitur  tumor  inflammatorius,  circumscriptus, 
mediotenus  plerumque  in  apicem  elevatus , phlyc- 
taenis  decoloribus  insignitus,  acerbo  dolore  et 
ardente  calore  comitatus,  ac  si  pruna  parti  in- 
esset,  qui  sedem  in  cute  externa  et  subjecta  tela 
cellulari  figit,  ac  celerrimo  passu  in  gangraeno- 
sam atro -lividam  convertitur  escharam.  Dum  pal- 
pebras infestat,  nonnullis  speciali  nomine  An- 
thracosis insignitur,  cujus  aeque  ac  priorum 
significatio  vel  ab  ustionis  sensu,  vel,  ut  alii  cre- 
dunt , a tumoris  colore  nigricante  desumitur. 

1028*  Tres  praecipuas  in  praxi  distinguere 
licet  anthracis  species.  1)  Anthracem  benig- 
num (1),  non  contagiosum,  sporadicum,  idiopa- 
thicum, qui  vel  e simplici  phlegmone,  vel  e 
congerie  plurium  furunculorum  confluentium  in 
sphacelum  abeunte  nascitur  5 favente  inprimis 
particulari  subjecti  dispositione  , obesitate  , im- 
munditie, et  protracto  thermarum  sulfurearum 
usu  (Tom.III.  §.24)*  — 2)  Anthracem  pesti- 
lentialem,  typhi  orientialis  fidelem  comitem. 
— 3)  Anthr  ace  m septicum,  seu  malig- 
num ytocr  s^o^Yjy  ita  dictum,  e fomite  quodam 
deleterio  animali , veneno  aut  viro  putrido  ani- 
malium homini  communicato  oriundum  , qui  solus 
hic  loci  nostrae  disquisitionis  objectum  praebet. 

(l)  B u ecking,  der  gutartige  KarbunBel  und  dessen  med. 
chivurg.Behandlung.  Stendal  1786. 

102y.  Anthrax  septicus  incipit  a stigmate  atro, 
in  quadam  superficiei  corporis  parte  improviso 

ac  repentine  comparente,  duriusculo,  quod  le- 
viter prurit,  inflammatorio  halone  cingitur,  ac 
primo  adspectu  facile  spina  aut  insecti  acu- 
leus infixus  haberi  potest.  Dolosa  illudens  benigni- 
tate primitivum  stigma  rapido  passu  dilatatur,  at- 
que circa  circum  inflammatorius  exsurgit  tumor, 
erysipelati  haud  absimilis,  rubore  tamen  magis 
livido  notatus,  in  cujus  superficie  phlyctenae, 
aut  bullae  efflorescunt  liquore  acri , ichorosQ,  aut 
cruento  farctae,  quorum  gratia  morbus  etiam  p u- 
stula  maligna  vocatur.  Rarioribus  tantum  in 
casibus,  a Cel.Davy  la  Chevrie  descriptis, 
plaga  gangraenosa  collapsa  potius,  quam  tumida 
adparet ; quare  eximius  Pinei  duas  statuit  pustu- 
lae malignae  varietates,  depressam  videlicet 
et  prominentem. 

1030.  Secedente  juxta  margines  eschara,  ma- 
lignae subintrat  suppurationis  processus , qui 
non  solum  partem  primitus  adfectam  depascit,  sed 
etiam  ad  vicina  loca  serpendo  propagatur.  Dum 
faciem  occupat,  horridam  quandoque  producere 
visus  est  devastationem,  cujus  specimen  tetrum, 
totius  quippe  vultus  in  foedam  escharam  gangrae- 
nosam conversi,  aSchillingio  (i)  relatum  et 
effictum  illi  prorsus  simile  est,  quod  ipsimet  nu- 
per Ticini  observandum  habuimus.  Glandulae 
lymphaticae  quam  proximae,  nunc  axillares,  nunc 
inguinales  persaepe  intumescunt,  et  valdopere 
dolent.  Febris  comes,  quae  jam  primis  evolvitur 
diebus,  omnes  notas  typhi  putridi  praesefcrt,  ac 

plerumque  intra  hebdomadis  spatium  sub  maximo 
angore,  delirio,  vomitu,  doloribus  ventris  acutis, 
sudoribus  colliquativis,  leipothymiis  ac  intolera- 
bili foetore  cadaveroso  aegros  interimit.  Interdum 
vero  malum  tantam  contrahit  malignitatem , ut 
intra  biduum  jam  inevitabilis  sequatur  mors. 

(l)  Merkwiirdige  Krankheitsgeschiclite  einer,  wahrscheinlich 
durch  Ueberfcragung-eines  thierisclien  Giftes  erzeugten, 
Brandrose.  In  R u s t’s  Magazin  fiir  die  gesammte  Heil- 
kunde.  XI.  B.  1821.  S.  480. 

1031*  Haecce  summe  periculosa  phlogoseos 
septicae  forma  in  homine  vix  unquam  primaria 
esse  consuescit , sed  plurimum  a fomite  virulento, 
qualis  in  epizootiis  septicis,  et  speciatim  in  fe- 
bribus anthracicis  pecudum  generatur,  homini 
incaute  communicato  ac  veluti  casu  insito  origi- 
ginem  ducit  (i),  Gangr  a ena  sp  len  ic  a (Milz- 
brand) , vulgo  ita  dicta , et  Glossanthrax 
(Zungenkrebs)  pecudum  cornigerorum  5 Stoma- 
cace (Rankkorn)  et  Angina  carbuncula- 
ris (Braune)  scrofarum  5 Ozaena  demum  m a- 
ligna  equorum  (/. mXig , Absyrti,  Rotz)  prae- 
cipuas sistunt  morborum  contagioso  - septicorum 
species,  quae  adeo  acre  et  funestum  generant 
virus,  ut  non  solum  immediata  contrectatio  ani- 
malium et  suppellectilium  infectorum , praesertim 
si  locus  pollutus  epidermide  privus  fuerit,  verum 
etiam  ipse  esus  carnis  victimarum , simili  labe  ex- 
stinctarum (2),  nisi  diuturna  prius  coctione  in- 
sons reddatur  (5),  in  homine  anthraces  summo 

malignos  producat.  Ejusmodi  infectioni  prae  aliis 
obnoxii  sunt  veterinarii , lanii,  coriarii,  pastores, 
vel  qui  pecorum  morticinorum  pelles  detrahunt. 
Etiam  per  insecta , et  maxime  per  muscas , quae 
peculiari  instinctu  in  foetidas  et  putrescentes  fe- 
runtur materies,  pessimum  illud  virus  anthraci- 
cum  transplantari  et  inoculari  posse,  quemad- 
modum jam  Chopart  (4)  et  Mathy  (5)  suspi- 
cati sunt,  non  pridem  compertum  habuimus.  — 
Inest  demum  adhuc  quibusdam  venenis  animali- 
bus, maxime  illis  serpentum,  similes  anthraces 
producendi  virtus.  (§.  893). 

(1)  Asclaepion,  oder  allgememes  Wochenblatt  fur  alie 
Theile  der  Heilkunde  etc.  Berlinigll.  Januar.Nr.2»  — 
Uober  Milzbrandkarbimkel  beym  Menschen.  InKopp's 
Jahrbuchern  der  Staatsarzneyk.  B.VI. 

(2)  Enauxet  Chaussier,  Oper  cit.  p.  176. 

(3)  Gilbert,  Becherches  sur  la  cause  des  maladies  char 
boneuses,  p,  28* 

(4)  Medicine  eclaree  par  les  Sciences  physiques. 

(5)  Mathy,  Briefe  iiber  Gegenstande  der  Therapie.  Ber 

lini80i.  S.  176. 

1032*  Principales  indicationes  thera- 
peuticae conituntur,  ut  processus  septicus 
localis  destruatur,  ejus  progressio  ad  partes  vi- 
cinas arceatur , atque  generalis  dyscrasiae  evolu- 
tio impediatur,  quibus  sequentia  respondent  ad- 
minicula: 1)  scarificationes  j corrosio  partis  per 
caustica,  butyrum  antimonii,  acidum  salis  concen- 
tratum  5 adustio  ope  ferri  candentis } quae  tamen 
nonnisi  in  morbi  primis  initiis  aliquid  pollicen- 
tur. — 2)  Externa  adplicatio  remediorum  an- 


CHARACTERE  PUTRIDO. 


601 


tisepticorum , uti  essent  fomentationes  e de- 
cocto chinae  et  spiritu  camphoratoj  ex  acido 
salis  diluto , solutione  aluminis  spirituosa  5 un- 
guentum digestivum  cum  myrrha  5 illinitio  mar- 
ginum ope  spiritus  terebinthinae.  — 4)  Inter- 

nus usus  acidorum  vegetabilium  vel  mineralium, 
corticis  peruviani , aetheris  vitriolici , camphorae, 
opii,  et  vini  generosi. — In  casu  complicationis 
gastricae  emeticum  exhibeatur,  dummodo  nimius 
virium  languor  non  repugnet. 

4.  GANGRAENA  NOSOCOMIALIS. 

Dussaussoy,  Dissertations  et  observations  sur  la  gangrene 
des  hopitaux  etc,  Lyon  1781. 

Aubry,  Diss.  sur  la  complications  des  plaies  et  ulceres  con- 
nue  sous  le  nom  de  pourriture  d’hopital.  Paris  1814. 
Brugmanns  etDelpech,  uber  den  Hospitalbrand.  Aus  dem 
Holland.  durch  Kieser.  Jenal8l6. 

Bernard,  iiber  den  Hospitalbrand.  Mainz  1815. 

Werncli,  Beytrage  zur  Kenntniss  der  Natur,  ftatstekung, 
Verheitlmng  undHeilung  des Hospitalbrandes.  Saizb.  1820. 

1033*  Characteres  essentiales  gangraenae 
nosoco  mialis(Gall.  Pourriture  d’Hopital, 
Germ.  Hospitalbrand),  quibus  ab  aliis  specie- 
bus  sepseos  localis  distinguitur , sunt  sequentes  : 
l)  Oritur  e proprio  miasmate  contagioso  , quod 
in  nosocomiis  extricatur  , atque  unice  per  con- 
tactum immediatum  cum  parte  quadam  sauciata, 
vel  exulcerata  eundem  morbum , cujus  sobolem 
sistit , concitare  valet.  2)  Incipit  semper  a pro- 
cessu inflammatorio,  quem  ociter  sphacelus  se- 
quitur. 5)  Offert  morbum  potius  localem  3 toties 

enim  sola  externa  sufficiunt  remedia,  atque  in- 
terdum in  eodem  individuo  unum  tantum  vulnus 
gangraenam  concipit,  dum  alia  consuetum  suum 
absolvunt  cursum. 

1034.  Apud  antiquos  exactae  notiones  gan* 
graenae  nosocomialis  prorsus  desiderantur.  Am-* 
brosius  Pareus  Anno  1562  occasione  obsidio- 
nis Rotomagensis  hancce  cladem  inter  milites 
exercitus  Caroli  IX.  grassantem  observavit  5 vul«* 
nera  enim  sblopetaria  gangraenae  causa  tantam 
sanationis  difficultatem  obtulisse  retulit,  ut  obsessi 
glandes  plumbeas  veneno  inquinatas  fuisse  credi-» 
derint.  — Anno  1597  insignes  morbus  jam  edi- 
dit strages  in  nosocomio  magno  Parisiensi  (Hotels 
Dieu),  quod  ad  hodiernam  usque  diem,  praeser- 
tim in  aulis  supra  Sequanam  sitis,  ortui  gangraenae 
valdopere  obsecundare,  e , relationibus  Cei.  De-» 
s a u 1 1 innotuit.  — Seriori  aevo  Pouteau  et 
Dussaussoy,  interque  recentiores  Brug-» 
manns  et  Delpech  argumento  huicce  illu- 
strando plurimam  navarunt  operam. 

1035*  Decursus  gangraenae  nosocomiorum 
commode  in  duo  dispesci  potest  stadia , i nf  1 a m- 
matorium  utpote  et  septicum,  abscindendo 
ab  accidentalibus  quibusdam  ejusdem  morbi  va- 
rietatibus, quarum  potiores  nomine  gangraenae 
ulcerosae  et  pulposae  insigniuntur. 

1036*  Periodus  phlogoseos.  Dysphoria 
generalis,  dedolatio  membrorum,  sapor  oris  de- 
pravatus, linguae  sordes  flavidae,  anorexia  c5 

adipsia  consuetiores  esse  solent  prodromi , quibus 
mox  febriles  succedunt  turbae,  vespertinis  exacer- 
batae  horis,  cum  fugaci  genarum  rubore,  pulsi- 
busque parvis,  citatis,  inaequalibus.  — Vulnus 
aut  ulcus,  quo  aeger  detinetur , valdopere  dolere 
incipit  5 imminuitur  secretio  puris,  quod  sine  causa 
patente  consistentiam  viscosam  coloremque  sub- 
luteum contrahit,  veluti  coctus  ovorum  vitellus, 
ac  specificum  spargere  incipit  odorem  5 quando- 
que prorsus  arescit  plaga  5 intumescunt  margines, 
rubicundis  conspersi  prominentiis  5 in  ambitu  vibi- 
ces comparent  striarum  concentricarum  sub  forma. 

1037*  Periodus  sepseos.  Dissipantur 
phaenomena  conspicua  inflammationis ) pallescit 
tota  vulneris,”  aut  ulceris  superficies  $ collabuntur 
margines  una  cum  granulis  prominentibus,  qui- 
bus inscripti  erant 5 dirissimus  evolvitur  dolor,  illi 
prorsus  similis,  quem  carcinoma  apertum  produ- 
cit 5 sensilitas  plagae  tali  modo  intenditur,  ut 
sola  ejus  contrectatio  convulsiones  cieat 5 loco 
puris  densi  liquor  separatur^tenuis,  saniosus,  spe- 
cifice olens,  albumine  privus,  qui  gas  hydrogenes 
sulfuratum  et  gas  acidum  carbonicum  dimittit.  Di- 
latantur striae  rubro  - lividae  in  vulneris  ambitu  5 
succrescunt  carnes  fungosae,  quae  cito  collabun- 
tur  et  emoriuntur  5 decidunt  integrae  portiones 
integumentorum  sphacelo  consumptorum,  totaque 
plaga  celeri  gressu  in  latum  et  profundum  exten- 
ditur, ita  ut  intra  paucos  dies  enormem  adtingat 
amplitudinem. — Quo  altior  fuerit  putredinis  gra- 

dus , eo  citius  febris  irritativa  comes  (vulneraria) 
characterem  putridum,  vel  illum  febris  suppura- 
toriae malignae  contrahit,  quae  tandem,  profluviis 
colliquativis  et  soporosis  symptomatibus  obortis, 
miseros  exstinguit  aegros. 

1038-  Gangraena  nosocomialis  id  sibi  privum 
habet,  quod  prae  aliis  textum  cellulosum  corro- 
dit, nervos,  musculos  et  vasa  intacta  ac  nuda, 
veluti  cultro  anatomico  praeparata  forent,  relin- 
quendo, unde  praeter  superficialem  corrosionem 
fistulae  et  sinus  formantur,  musculorum  intersti- 
tia perfodientes , cum  insigni  artus  adfecti  intu- 
mescentia oedematosa,  pastacea,  plus  minusve 
dolenti.  Maximus  tamen  sphaceli  gradus  quando- 
que praecitatos  egreditur  cancellos,  atque  omnium 
primo  musculos  et  tendines , serius  vasa  sangui- 
fera,  ultimo  tandem  nervos  et  ossa  consumit. 

105Q«  Prima  morbi  initia  (localia)  plerumque 
20,  aut  30  horis  ab  infectione  comparere,  e Brug- 
mannsii  obser^itionibus  innotuit.  Periodus  in- 
flammationis topicae  ad  paucos  limitatur  dies, 
symptomata  vero  generalia  diversis  incidunt  epo- 
chis , inter  quintam  et  decimam  sextam , et  qui- 
dem citius  in  robustis  et  vegetis,  tardius  in  debi- 
libus. Stadium  septicum  juxta  variam  partis  adfec- 
tae  dignitatem , mali  extensionem  et  vehementiam 
diverso  durat  tempore. 

1040.  Causam  efficientem  gangraenae 
nosocomialis  largitur  contagium  septicum 
sui  generis,  quod  sub  consuetis,  originariae 

contagiorum  genesi  faventibus,  circumstantiis  me- 
diante processu  liquationis  malignae  in  plagis 
apertis  primitus  extricatur , aliisque  individuis 
communicatum  eandem  morbi  formam  producit. 
Potioribus  momentis , quae  primigenae  hujus  con- 
tagii evolutioni,  ejusque  faciliori  diffusioni  patro- 
cinantur, et  quorum  nonnulla  in  ipsis  individuis 
sauciatis,  alia  in  atmosphaera  ambiente  delites- 
cunt, adnumerari  merentur:  debilitas  virium  vi- 
talium, praecipue  febrilis  5 dyscrasiae  variae  5 im- 
primis syphilitica  et  scorbutica  5 usus  mercuria- 
lium  5 passiones  deprimentes  5 nostalgiaj  aer  in- 
clusus et  humidus  3 exhalationes  ulcerum  cancro- 
sorum  , gangraenescentium , aegrorum  dysenteria 
vel  typho  contagioso  laborantium.  Ideo  in  noso- 
comiis militaribus  tempore  bellorum , vel  in  illis 
nosocomiorum  conclavibus , ubi  plures  syphilide 
adfecti  cumulatim  tractantur,  haud  infrequens  esse 
solet  particularis  hujus  sepseos  adparitio.  Vulnera 
sclopetis  illata  magis  proclivia  esse,  ab  observato- 
ribus defenditur. 

1041*  Fomes  contagiosus  gangraenae  nosoco- 
mialis  sequentes  agnoscit  proprietates:  l)  Nonnisi 
in  vulneratis  et  exulceratis  generatur  partibus. 
2)  Est  productum  phlogoseos  specificae.  3)  Di- 
stinguitur odore  peculiari,  ab  illo  aliorum  conta- 
giorum diverso,  qui  gas  hydrogeni  carbonato  et 
sulfurato  proxime  accedit.  4)  Vehiculum  materiale 
praebet  latex  purulentus,  aut  saniosus,  quem  in- 
fectum ulcus  secernit,  in  principio  adhuc  albu- 

mine  dives,  serius  nulla  ejus  vestigia  offerens,  ac 
in  utroque  casu  libera  soda  scatens.  5)  Possunt 
tamen  et  effluvia  gasiformia,  quae  ab  exulcerata 
emanant  superficie,  contagioso  imbui  principio,  at- 
que atmosphaeram  inquinare,  quae  tunc  gas  hydro- 
genes  sulfuratum,  majoremque  gas  acidi  carbonici 
copiam  manifestat.  6)  Suppellectilibus  adeo  perti*> 
naciter  adhaeret , ut  saepe  nec  perflatu , nec  lo- 
tione destrui,  atque,  referente  Pellet  ani  o,  per 
annos  vim  suam  conservare  possit , quapropter 
mediantibus  fasciis,  linteolis,  spongiis  et  instru- 
mentis chirurgicis  facillime  disseminatur.  7)  Ichor 
contagiosus,  si  aqua  commiscetur,  ei  specificum 
communicat  odorem,  atque  putredinis  processum 
provocat,  etiamsi  aeris  arceatur  influxus.  8)  In- 
dividua, quae  nullas  habent  plagas,  huic  infec- 
tioni impune  resistunt,  q)  Cum  contagio  typhoso 
illud  gangraenae  nosocomialis  aliquam  habet  ana- 
logiam, nullatenus  tamen  identicum  dici  potest) 
prouti  Kerkhoffsius  defendere  voluit  (1))  lo- 
calem enim  tantum  determinat  morbum , praefini- 
tum quemdam  cyclum  non  excurrit,  ac  solis  na-4 
turae  viribus  nunquam  vincitur  5 neque  unius  mor- 
bi in  alterum  transitus  fuit  observatus , cui , po* 
sita  identica  causae  efficientis  indole,  nihil  ob- 
staret. — Experimenta  a Cei.  Willaum  et  Ri- 
cherand  instituta  (2),  quibus  contagiosa  yiri 
gangraenosi  facultas  in  dubium  vocari  vellet,  id 
tantum  probate  videntur,  quod  latex  ille  ichoro- 
sus  non  sub  omnibus  circumstantiis  inficiendi  vir- 

tutem  patefacit,  ideoque  tanto  majori  jure  semi- 
contagiis  venit  adnumerandus. 

(1)  Sander  et  Wac liter,  Magazyn,  toegevvyd  van  den 
geheeten  omvang  van  de  Geneeskunde.  Rotterd.  1816. 
3.  Th.  4.  St. 

(2)  Dictionnaire  des  Sciences  medicales.  T.  45.  Art.  Pourri- 
ture  d’Hopital. 

1042.  Adparatum  therapeuticum  jux- 
ta morbi  stadium , gravitatem  et  extensionem  mul- 
tifarie modificandum  constituunt  imprimis  anti- 
septica,  ipsi  parte  adfectae  diversis  sub  formis,  lo- 
tionis, fomenti,  unguenti  etc. , adplicanda,  spe- 
ciatim  : l)  Acida  vegetabilia,  praecipue  aceticum 
(Hume  et  R u s h)  5 ab  hispanis  Martoreli  et 
Gonzalez  succus  uvarum  immaturarum , a 
Scbneidero  succus  gastricus  ruminantium,  a 
Ballyo  acetum  camphoraturn  laudatur.  2)  Acida 
mineralia,  quae  inter  acidum  salis  principatum  te- 
net. 3)  Carbo  vegetabilis** vulneri  inspersus , vel 
cum  pinguedine  in  unguen  redactus.  4)  Substan- 
tiae aromaticae  et  resinosae,  uti  myrrha,  tere- 
binthina, camphora,  sabina  (Horn).  5)  Remedia 
roborantia,  scytodephico  principio  scatentia,  ma- 
xime cortex  cbinae  et  quercus.  0)  Inustio  ope 
ferri  candentis  (Delpecb),  vel  olei  fervidi. 
7)  Amputatio  membri,  si  admodum  vasta  fue- 
rit gangraenae  extensio.  Ii)  Quaequae  demum 
vulneribus,  sive  puris,  sive  jam  infectis,  medi- 
candis inserviunt,  antequam  usurpentur,  vaporibus 
oxymuriaticis  exponi  (uti  linteum  carptum,  sple- 
nia), vel  solutioni  dilutae  Hali  muriatici  oxygenati 

(Eau  de  Javelle)  intingi  debent  (v.  g.  instrumenta 
chirurgica).  — Cum  ante  plures  annos  in  nosoco- 
mio Vindobonensi  vix  non  omnes  bubones  exul- 
cerati gangraenam  contraxissent,  nitratem  argenti 
liquidum  penicilli  ope  marginibus  illinitum  summe 
proficuum  fuisse  comperimus. 

1043.  Praeter  haecce  adminicula  localia,  se- 
cundum chirurgiae  regulas  subministranda , in- 
terna quoque  requiritur  cura,  quam  in  prin- 
cipio remedia  leniter  antiphlogistica , refrigeran- 
tia,' et  acidula,  in  secundo  autem  stadio  stimu- 
lantia , tonica  et  nutrientia  absolvunt. 

1044‘  Ast  incassum  tentabuntur  omnia,  nisi 
summa  eo  dirigatur  sollicitudo , ut  fontes  conta- 
gii destruantur , ejus  genesis  et  ulterior  diffusio 
coerceatur,  quod  iisdem  obtinebitur  praesidiis 
prophylacticis , quorum  utilitatem  et  usurpandi 
modum  jam  alio  loco  (§.388  — 418)  fusius  expla- 
navimus— Evitatio  omnis  contactus  ichoris  con- 
tagiosi , sedula  atmosphaerae  expurgatio , atque 
deletio  linteorum , quae  medicandis  ulceribus  in- 
serviebant, principem  merentur  respectum. 

5.  NECROSIS  SICCA. 

Vogt,  Progr.  de  amborum  pedum  gangraena.  Vitcb.  1803. 

1045.  Accidit  interdum  partes  a circulationis 
centro  magis  remotas,  uti  essent  nasus,  auricu- 
lae, extremitatum  phalanges,  vel  et  integros  artus, 
eum  in  modum  emori,  ut  absque  ullis  praeceden- 
tis phlogoseos  signis  in  speciem  mumiae  con- 

vertantur,  quem  adfectum  practici  Necrosin 
(a  vexpou  , morte  afficio ) seu  Gangraenam 
siccam  compellant. 

1046»  Morbus  initium  capit  a lassitudine  uni- 
versali , stupore , vel  etiam  atroci  dolore  membri 
cujusdam  , sine  febri , sine  inflammatione  5 pha- 
langes digitorum  sensum  et  flexilitatem  amittunt, 
frigescunt,  lividum  ac  fere  caeruleum  contrahunt 
colorem  5 partes  molles  corrugantur,  subjectis  os- 
sibus adprimuntur , et  obdurescunt,  quasi  diu  in 
aqua  gelida  stetissent.  Interea  pallent  aegri,  lan- 
guent, et  difficulter  se  movent.  Lento  plerumque 
passu  sphacelus  superiora  versus  proserpit,  a digi- 
tis pedum  ad  metatarsum , malleolos  et  tibiam , a 
manibus  ad  ulnam  et  humerum,  quae  partes  in  prin- 
cipio liventes  successive  exsiccantur,  et  ita  ni- 
grescunt, ac  si  fumo  fuissent  induratae.  Necrosis 
demum  sistitur  in  tarso,  tibia,  genu  etc. , atque 
tunc  linea  quaedam  cuditur,  separans  vivum  a mor- 
tuo, qualis  ope  lapidis  infernalis  cudi  solet.  In 
hisce  solis  mali,  ulterius  serpere  nolentis,  confini- 
bus ichor  putridus  et  graveolens  separatur , frusta 
partium  morticinarum  diversae  magnitudinis,  car- 
bonis instar  nigra,  a vivo  secedunt  margine,  qui 
nunc  manifesta  inflammationis  praebet  signa.  Evol- 
vitur sub  tali  rerum  statu  febris  irritativa,  quae 
brevi  omnes  refert  characteris  nervoso  - putridi  no- 
tas. Quandoque  malo  non  plus  ultra  progrediente, 
emortuae  decidunt  partes  sine  dolore,  et  sine  ulla 
haemorrhagia , aegri  quidem  artu  truncantur,  sed 
IV.  Qq 

mutilati  interdum  per  menses  et  annos  vivunt  $ longe 
saepius  vero  terribilis  cladis,  ferocitati  succumbunt. 

1047.  Gelu,  senectus  (1),  metastases  febrium 
malignarum,  praecipue  typhi  contagiosi  (2),  et 
metalla  quaedam  venenata  (5)  potiores  sistunt  pro- 
phases, quae  sub  concursu  circumstantiarum,  non- 
dum sufficienter  cognitarum,  siccum  producere  va- 
lent sphacelum,  cui,  habito  originis  respectu,  di- 
versa impertiuntur  nomina,  uti  necrosis  cry- 
modeSL(#p v[iog9  gelu),  senilis,  metastati- 
ca, et  metallica.  Ubi  nulla  innotescit  causa, 
necrosis  spontanea  dici  consuevit 5 extispi- 
cia defunctorum  tamen  docuerunt,  in  similibus 
casibus  ossificationes  arteriarum  culpam  originis 
grangraenae  habuisse,  quas  non  solum  in  senibus, 
sed  etiam  in  juvenibus  invenire  licuit  (4). 

(1)  Coschwiz,  Diss.  de  spliacelo  senum.  Hal.  1725- 

{2)  V a 1..  v.  H i 1 d e n b r a n d,  uber  den  ansteckenden  Typhus. 

s.163. 

(5)'  Mel  zer,  Diss.  de  gangraena  metallica  in  Hermundu- 
ris. Lips.  1741. 

(4)  Knapp  (praef.  K ulmo)  , Diss.  de  tendine  Achillis  dis- 
rupto  et  arteriis  in  osseam  substantiam  degeneratis.  In 
Jhfa  11  er  i Disput.  cliirurg.  T.  V.  p.  275. 

1048*  Peculiarem  varietatem  sistit  ea,  quam 
Sauvages  necrosin  ustilagineam,  alii 
Ergotismum  nuncupant,  a venenata  secalis 
cornuti  (E rgot,  Seigleergote  Gallis  dic- 
ti, Germ.  M ut  ter  korn)  virtute  oriundam.  Pri- 
ma vestigia  hujus  morbi,  eandem  cum  convulsione 
cereali  (Kriebelkranhheit)  scaturiginem  agnoscen- 

tis,  quoad  formam  tamen,  ut  inter  alios  Sail- 
lant  (i)  docuit,  essentialiter  differentis,  Anno 
1630  in  Gallia  observata  fuere.  Maxime  autem  ab 
Anno  1 (572 , testibus  Perraultio,  Dodartio, 
No  e lio,  Duhamelio  et  Mulcaillio  (2), 
in  agris  paludosis  Provinciae  Soloniensis  per  vices 
epidemice  grassabatur,  si  copiosae  pluviae  genesi 
secalis  cornuti  faverunt,  atque  annonae  charitas 
miserrimum  populum  confecto  inde  pane  uti  coe- 
git. Plurimas  demum,  easque  gravissimas  obser- 
vationes collegerunt  Salem  e (1748)  (3),  Re  ad 
(4),  et  Thessier  (5),  e quibus  innotuit,  secale 
cornutum  unicam  fuisse  gangraenae  siccae  epide- 
micae causam,  quum  etiam  in  animalibus  artificiali 
produci  potuerit  modo. 

(1)  Edinb.  Comment.  Vol.IX.  p.  l6t. 

(2)  Dictionnaire  des  Sciences  medie.  Art.,  Ergotisme. 

(3)  Salerne*  le  seigle  ergote  est-il  dangereux ? 

(4)  Re  ad,  Traite  du  seigle  ergote.  Strassb.  1771. 

(5)  Tbessier,  Memoire  sur  1 es  effets du  seigle  ergote. — In 
Memoires  de  la  societe  rojale  de  medeciiie.T.  II.  Par.  1780* 

1049*  Cura  gangraenae  siccae  secundum 
eadem  praecepta  erit  suscipienda,  quae  medici 
operam  in  tractatione  morborum  septicorum  ge- 
neratim  dirigere  debent.  Id  solum  notare  oportet, 
corticem  peruvianum  juxta  experientias  S h a r p i i 
et  Pottii  in  sicca  necrosi  multo  minoris  esse 
praestantiae,  quam  in  aliis  gangraenae  speciebus  5 
opii  ex  adverso  et  mosebi  usum  internum,  aroma- 
ticorum adplicatione  locali  suffultum,  principem 
mereri  laudem. 

Qq  '» 

(l)  Percivall  P o t t’s  cliirurg. Beobachtungen.  Berl.  1776* 
S.  157  et  seq. 

1050.  In  ergotismo  Gallorum,  sive  necrosi 
ustilaginea , praesertim  dum  in  principio  versatur 
morbus,  Mulcaille(i)  et  Tissot  (2)  venae- 
sectiones  (?)  proposuerunt,  serius  tantum  ad  ro- 
borantia et  nervina  transire  suadentes.  • — Quod 
si  de  veneno  adhuc  in  primis  viis  latitante  suspicio 
foret , emetica  et  purgantia  sine  mora  sunt  adhi- 
benda, morbi  progressio  nonnisi  fomite  nocivo 
eliminato  infringi  poterit. 

(1)  Memoires  de  Vacademie  des  Sciences.  Paris  1748.  p.  528. 

(2)  Tissot,  Oeuvres  complets.  Vol.VI.  p.  17 1. 

1051.  Si  naturam  causarum  producentium, 
symptomata  nullum  phlogoseos  indicium  praeben- 
tia , atque  eminentem  remediorum  nervinorum  ef- 
ficaciam perpendimus,  conjecturare  licet,  pro- 
ximam gangraenae  siccae  causam  in  exhausta 
vita  nervosa  partis  cujusdam  latere,  mortemque 
localem  e nervis  potius , quam  e vasis  sanguiferis 
et  nutrientibus  proficisci,  unde  quoad  pathoge- 
niam  specialem  notabilis  vigere  videtur  inter  sep- 
ses  communes  et  necrosin  siccam  discrepantia. 

VIoucquet,  Diss.  de  febribus  nevricis.  Tubing.  1788.* 
Petersen,  Diss.  de  febris  nervosae  natura  et  origine.  Jen.1796* 
Ilerz,  Beobachtungen  iiber  die  Nervenfieber.  Heidelb.  1T0O • 
Hufeland,  Bemerkungen  iiber  die  Nervenfieber  etc.  Ber- 
lin  1807. 

Val.  ab  Hildenbrand,  Nonnulla  de  febribus  nervosis. — 
Vide  ejusdem  ratio  medendi  in  schol.  pract.  Vindobonensi. 
Part.I.  p.33,  et  Par t.  II.  p.  205.  Viennae  I8O9 — 1813» 

NOTIONES  GENERALE9. 

1052.  Quamvis  febres,  quas  hodie  passim 
nervosas  nuncupant,  nomine  minus  latine  sonanti, 
et,  ni  fallimur,  a T h om.  W illisio  (l66l)  om- 
nium primo  introducto,  jam  antiquissimis  inde 
temporibus  cognitae  et  observatae  fuerint;  adeo 
vaga  tamen  earum  habebatur  significatio,  adeoque 
inconstans  et  arbitraria  denominatio,  ut  maxima 
necessario  enasci  debuerit  confusio , quam  tamen 
moderno  aevo,  medicinam  philosophicam,  et  phy- 
siologiae fundamentis  superstructam  docenti,  dis- 
sipatum iri  sperare  licet. 

1053.  Febris  continua  continens,  fe- 
bris putrida  et  maligna,  synochus, 
typhus,  febris  a dy na  mica,  asthenica, 
totidem  sunt  synonymae  , vel  potius  hcteronymae 

voces,  quibus  diversi  auctores  eundem,  quoad  in- 
dolem, morbum  designare  voluerant,  quarum  vero 
nullam  rei  exacte  exprimendae  idoneam  esse , e 
febris  nervosae  definitione  patebit.  — Ipsae  fe- 
bres pestilentiales  saeculo  decimo  sexto 
grassantes,  febris  phlegmatica  Arabum, 
febris  purpurata  et  petecchialisCoyt- 
tari  et  Robor  eti,  febris  catarrhalis 
maligna  Fr.  Hoffmanni,  febris  vermi- 
nosa Boscbii,  febris  m ali gna  S t oll ii 
et  A e p 1 i i , quarum  plurimae  cum  typho  conta- 
gioso identicae  sunt,  aliquo  intuitu  ad  febres  ner- 
vosas spectant,  harumque  varietates  efficiunt  a 
constitutione  populari , vel  contagiosa  indole  mo- 
dificatas. — Promiscuo  autem  hocce  diversissimo- 
rum nominum  usu,  ac  neglectis,  quae  singulos  sig- 
nificatus circumcidere  debent,  discriminibus  non 
minus,  quam  nimia  epitheto  nervosae  utendi 
facilitate  pyretologiae  illatum  est  chaos,  ita  ut  nec 
Burserio,  nec  S.  G.  Yogelio,  viris  caeterum 
acutissimis,  successerit  Gordium  solvere  nodum. — 
Doctrina  Brownii,  ejusque  commentatorum, 
licet  non  omnes  expleverit  lacunas,  ad  exactiorem 
cognitionem  morborum  dynamicorum  proinde  et 
febrium  nervosarum  haud  mediocrem  contulit 
symbolam. 

1054.  Febris  nervosa,  rectius  f e b r i s 
charactere  nervoso,  sive  nevropathica 
dicenda , ea  nobis  est , quae  cum  eminenti  pas- 
sione systematis  nervosi,  seu  sensitivi,  et  specia- 


CHARACTERE  NERVOSO. 


6i5 


tini  ejus  sphaerae  altioris , animalem  vitam  guber- 
nantis, incedit.  - — Qualiscunque  alius  conceptus 
cum  febris  nervosae  nomine  conjungeretur , mere 
arbitrarius  foret,  ideoque  si  non  logices,  saltem 
grammatices  principiis  contrarius.  — In  definitio- 
ne febris  nervosae,  adfectionem  eminentem  syste- 
matis nervosi  sublimioris,  sphaerae  utpote  cere- 
bralis et  medullaris  complexi  sumus  j infima  enim 
provincia , quam  gangiiarem  vocant , in  nullo  fe- 
brium genere  illibata  est , imo  quivis  sine  distinc- 
tione processus  febrilis  primum  focum  in  sphaera 
gangliari,  seu  in  sphaera  sensitiva  vitae  organicae 
agnoscit,  quod  variae  coenaestlieseos  et  motus 
organici  automatici  laesiones , ad  essentiam  febris 
spectantes,  uti  languor,  dedolatio,  sitis,  nausea, 
inquietudo,  d}^sphoria,  sensus  frigoris  et  caloris 
adparentis  etc. , abunde  testantur. 

1055.  Scimus  quidem  in  plerisque  febribus 
passim  nervosis  dictis,  reale  virium  nervosarum 
robur  diversimode  infractum  esse  5 non  desunt  ta- 
men casus  febrium , in  quibus  efficientia  nervosa 
e contrario  praeter  normam  incitata , vel  saltem  in 
liberis  actionibus  impedita  et  suppressa  adparet ; 
dantur  ergo  febres  nervosae  (strictiori  vocis  sensu 
cum  Sprengelio  ita  dicendae),  quae  non  sunt 
asthenicae.  Itidem  variae  occurrunt  pyrexiarum 
species  cum  manifesto  virium  languore,  quin  ta- 
men systema  nerveum  eminenter  patiatur,  uti  v.  g. 
hecticaej  ergo  febres  asthenicae,  quae  non  sunt 
nervosae.  Quare  neque  debiiitas  virium  realis  es- 

sentialem  febrium  nervosarum  characterem  con- 
stituit, neque  febris  nervosa  et  asthenica  ceu 
synonyma  considerari  possunt. 

1056*  Nemo  inficias  ibit,  physiologicam  func- 
tionum et  systematum  organicorum  partitionem 
tutissimam  ac  summe  rationalem  praebere  pro 
coordinandis  aegritudinibus  cardinem , cui  innixi 
trinam  jam  alibi  febrium  ad  organismum  stabili- 
vimus relationem , prouti  nempe  vel  systema  irri- 
tabile, vel  nervosum,  vel  reproductivum  eminen- 
tiores  patefacit  turbas;  intima  enim  organorum 
textura,  viriumque  organicarum  informatio  diversa 
metamorphoses  morbosas  specifica  modificat  ra- 
tione, ideoque  essentialem  determinat  morbi  cha- 
racterem. Ast  nondum  sufficit  novisse,  quale  sy- 
stema organicum  eminenter  patiatur ; — medici 
practici  plurimum  interest,  ut  pateat  modus,  quo 
materies  organica,  vel  vires  vitales  a norma  aber- 
rent , secus  enim  nec  morbi  theoria , nec  medendi 
methodus  rationalis  construi  potest. 

1057*  Quemadmodum  febres  cum  primaria  ad- 
fectione  systematis  irritabilis,  cujus  principem 
motorem  sistit  sanguis,  variam  hujus  liquoris  con- 
ditionem, nunc  phlogisticam,  nunc  septicam  (qua- 
rum differentiam  varius  oxydationis  et  plasticitatis 
gradus  ponit),  pro  essentiali  agnoscunt  adtributo ; 
ita  in  febribus  nervosis,  in  quibus  vita  sensitiva 
a normali  deflectit  calle,  nemo  mirabitur,  incita- 
tionem prae  vegeta 4 ione  morbosas  subire  et  pate- 
facere metamorphoses. 

1058«  Habito  respectu  quantitatis  incitatio  vi- 
talis, sive  processus  organico -dynamicus  bifariam 
a norma  aberrare  potest;  vel  enim  ad  justo  ma- 
jorem roboris  et  celeritatis  gradum  increscit, 
vel  vero  justo  debiliores  exerit  reactiones.  Pari 
ratione  etiam  vires  nervosae  duplicem  hancce  in 
decursu  febrium  manifestare  valebunt  deflexionem, 
quam  in  primo  casu  Nevrostheniam  (Nerven- 
crregung) , in  secundo  Neurastheniam  fe- 
brilem (Nervenschwache)  compellamus. 

105Q-  Quod  si  vero  reciprocam  perpendimus 
relationem  inter  principales  duas  vitae  manifesta- 
tiones , systematis  nervosi  ope  constitutas , vide- 
licet inter  sensilitatem , seu  facultatem  percipiendi 
( Reitzempfanglichkeit ) , et  irritabilitatem , seu 
facultatem  reagendi  ( Wirkungsvermogen) , qua- 
druplex occurrere  potest  casus:  l)  Vel  utraque 
citra  modum  exaltatur  (Nevrosthenia) ; 2)  vel  aucta 
irritabilitate  languet  sensilitas  (Nevrasthenia  spu- 
ria, seu  cum  stupore);  3)  vel  ex  adverso  sensili- 
tate  aequo  magis  exaltata  irritabilitatis  cernitur 
languor  (Nevrasthenia  cum  erethismo) ; 4)  vel  de- 
mum utraque  torpet  nervei  systematis  facultas 
(Nevrasthenia  cum  paralysi).  Quae  quidem  distinc- 
tio in  medela  scite  dirigenda  maximi  est  momenti. 

1.  NEVROSTHENIA. 

JOGO-  Nulla  in  praxi  occurrit  febris,  quae  vi- 
res nervosas  altioris  ordinis  ultra  normam  incitatas 
offert,  quin  simul  irritahilitas  organica , ac  per 

excellentiam  illa  cordis  et  vasorum  una  foret  ex- 
altata; quare  hypersthenia  nervosa  in  febribus 
constanter  angiostheniae  nupta  esse  consuevit,  at- 
que febres  nervosae  hypersthenicae  cum  febribus 
inflammatoriis  protinus  congruunt. 

106l • Statum  nevrostheniae  indicant : sensuum 
acies,  pervigilium,  phantasia  vivida,  delirium 
constans,  plus  minusve  ferox,  oculi  micantes, 
adspectus  minax , impetuosus  voluntatis  nisus, 
turgor  vitalis  auctus,  musculorum  robur  insigne, 
dolores,  convulsiones  vel  tetanicae  contractiones, 
pro  varia  sede  mali;  pulsus  veloces,  pleni,  for- 
tes , liberi. 

1062.  Potiores  febrium  nevrosthenicarum  spe- 
cies essent  cunctae  illae  pyrexiae  inflammatoriae, 
quas  topica  phlogosis,  aut  symphoresis  alicujus 
organi  nervosi  vel  admodum  sensilis,  comitatur, 
uti  encephalitis,  myelitis,  nevritis,  diaphr&gmi- 
tis,  gastritis , typhus  contagiosus  in  primo  stadio, 
febres  quaedam  exanthematicae  sub  eruptionis 
opere,  etc.  de  quibus  tamen  jam  alibi  prolixius 
disseruimus.  Limitamur  itaque  hic  loci  ad  eas 
tantum  febris  nervosae,  vel  rectius  loquendo,  ad 
eas  characteris  febrium  nervosi,  aut  nevropathiae 
febrilis  formas,  quae  cum  debilitate  incedunt, 
nunc  spuria  et  fictitia,  nunc  vera. 

2.  NEVRASTHENIA  CUM  STUPORE. 

1063.  Quandoque  actiones  vitales  in  systemate 
sensitivo  languere  videntur,  quin  veram  passae 

sint  imminutionem  5 libera  utpote  efficientiae  ner- 
vosae evolutio  obstaculi  invincibilis,  aut  sublati 
factorum  vitalium  aequilibrii  causa  impeditur,  et 
supprimitur,  quem  statum  debilitatem  ner- 
vosam spuriam  adparentem,  sive  ficti- 
tiam  vocamus. 

1064*  Omnes  illae  potentiae  nocentes,  quae 
irritabilitatem  ultra  modum  intendunt,  quae  ex- 
pansionis praedominium  ponunt,  vel  liberam 
conductionem , aequabilemque  dispensationem 
principii  vitalis  in  systemate  nervcso  impediunt,  — 
omnes  illae , inquam , noxae  functiones  vitae  sen- 
siferae supprimunt  et  pessundant,  uti  sanguinis 
orgasmus,  calor  excessivus,  spirituosorum  abu- 
sus, substantiae  narcoticae,  quaedam  mephites, 
contagium  typhicum,  compressio  et  commotio 
cerebri  aut  medullae,  exanthematum  metachore- 
ses  eisque  progenitae  phlogoses  occultae  in  me- 
ningibus  et  nervorum  velamentis , ventriculi  op- 
pletio,  pervicax  cutis  siccitas.  Quodsi  hujus  ge- 
neris injuriis  status  nervosus  inducitur , ejus  causa 
proxima  perperam  in  reali  virium  languore  quae- 
reretur , quapropter  etiam  stimulantium  usus  ne- 
cessario damnosus  evaderet. 

1065*  Dignoscitur  haecce  nevrasthenia  spuria : 
e robore  sufficiente}  imo  saepe  exorbitante  ac- 
tionum vitalium , quae  vitam  organicam  spectant, 
et  in  primis  arteriosi  systematis } ex  indole  cau- 
sarum occasionalium  (§.  10G4)>  quae  maxima  ex 
parte  stimulos  positivos  sistunt,  systemati  ner- 

voso  specifice  infensos  $ e virium  muscularium 
languore  et  pigritia  admotum,  sensuum  stupore, 
dysaesthesia , somnolentia,  sensorii  communis 
in  cogitando  et  volendo  segnitie , stupiditate  et 
animi  indifferentia , e spasmodica  fibrarum  irri- 
tabilium contractione,  unde  meteorismus,  reten- 
tio urinae , tetanus , etc.  demum  e praesidiorum 
debilitantium  praestantia , stimulantium  noxa. 

1066*  Status  ebrietatis,  toxicationis  narcoticae, 
apoplexiae  sanguineae,  stadium  secundum  typhi 
contagiosi,  potiora  sistunt  hujus  nevrastheniae  fic- 
titiae specimina , quae  cum  somno  sanorum,  sal- 
tem remotam  quandam  analogiam  habet,  et  ob 
praevalentem  stuporem  typhi  nomen  omni  jure 
sibi  vindicat  $ quapropter  etiam  febres  nervo- 
sae hujus  generis  sine  cunctatione  typhosae  dici 
poterunt  (§.  732). 

3.  NEVRASTHENIA  CUM  ERETHISMO. 

1067.  Debilitatis  nervosae  verae  duplex  in 
praxi  occurrit  casus,  prouti  nempe  ex  incitamen- 
torum vitalium  defectu , vel  vero  ex  nimis  violen- 
ta et  protracta  stimulorum  actione,  virium  vigo- 
rem exhauriente,  proficiscitur,  quae  quidem  ori- 
ginis ratio  diversa  essentialem  simul  formae  dif- 
ferentiam ponit. 

1068*  Deficientibus  incitamentis  ad  vitam  ne- 
cessariis imminuitur  quidem  robur  virium  et  rea- 
gendi  facultas,  intenditur  autem  ex  adverso  sen- 
silitas,  sive  receptivicas  organismi,  relatio  ut- 

pote  reciproca  inter  facultatem  percipiendi,  res- 
que ambientes,  unde  sv[isroc  fiXytrfcc , seu  mor- 
bida nervorum  mobilitas  cum  singulari 
in  stimulos  aviditate  emergit , qua  posita  minimus, 
ac  sano  homini  indifferens  stimulus,  justo  vivi- 
diores , promptiores,  ac  inordinatas , licet  inten- 
sitate  languidiores  sollicitat  reactiones,  quas 
cita  sequitur  defatigatio.  Hancce  debilitatis  spe- 
ciem Brownii  adseclae  directam,  alii  irri- 
tabilem nuncuparunt  5 febres  autem  ea  stipatae 
nervosae  versatiles  (Pet.  Frank),  vel 
febres  nervosae  cum  erethismo  (Hu- 
f e 1 a n d)  vocantur. 

IO69.  Potiores  causas  nevrastheniae  irritabi- 
lis largiuntur : detractio  unius , pluriumve  inci- 
tamentorum vitalium,  aeris  boni,  lucis,  caloris, 
electricitatis , alimentorum  , potus  restaurantis, 
vel  etiam  qualitas  eorum , ita  alterata , ut  proces- 
sui vitali  debite  exstimulando  impar  evadat ) vigiliae 
protractae ; pathemata,  tristitia,  dispendium  humo- 
rum, praesertim  sanguinis , spermatis,  lactis  etc. 

1070-  Sensilitatem  systematis  nervosi 
in  toto  ambitu,  ac  praecipue  in  sphaera  cere- 
brali praeter  naturam  exaltatam  retegunt  se- 
quentia phaenomena:  photophobia,  marmary- 
ge  seu  oculi  splendore  corruscantes , aut  scin- 
tillae ob  oculos  versantes , pupulae  contractio  $ 
oxycoia,  et  aurium  tinnitus,  capitis  dolor  acutus, 
phantasia  incitata,  unde  desipientia , somnia  vivi- 
da, terriculamenta  protinus  ut  obdormiscit  aeger, 

atque  delirium  activum , mente  per  vices  serena  \ 
inquietudo  et  instabilitas  corporis  ob  dysphoriam 
verbis  non  exprimendam  $ voluntatis  nisus  major,  et 
proclivitas  in  pathemata,  praesertim  in  iracundiam 
et  moerorem  5 contradictio  et  inconstantia  sympto- 
matum , fugax  turgor  vitalis,  variabilis  temperies, 
motuum  continuo  mutata  agilitas  et  directio. 

1071t  Contemporalis  imbecillitas  vi- 
rium in  r ea  g en  do,  quam  motus  organici au- 
tomatici  non  minus,  quam  voluntarii , ergo  cuncta 
sphaeram  irritabilem  componentia  organa  offerunt, 
depromitur : e musculorum  languore  et  instabili 
actione,  unde  tremores  et  convulsiones,  singul- 
tus, tendinum  saltus  5 ex  arteriarum  micatu  debili, 
parvo,  ast  celerrimo  ita  ut  saepe  l20cies  intra  ho- 
rae scripulum  redeat.  Haecce  pulsuum  frequentia 
alveorum  irritabilium  erethismum  abunde  evincit  5 
adparet  enim,  justo  minori  jam  sanguinis  copia  ar- 
teriae contractionem  cieri,  antequam  suetum  dia- 
stoles  culmen  adtigerit  5 unde  plures  rato  tempo- 
ris intervallo  ictus.  Realem  autem  systematis  arte- 
riosi vigorem  infractum  vindicat  pulsuum  mollities, 
ac  debilis,  quem  prementi  digito  offert,  renisus. 

4.  NEVRASTHENIA  CUM  PARALYSI. 

1072«  Quandoque  in  febribus  incitatio  vitalis 
eum  in  modum  languet,  ut  non  solum  virium  ner- 
vosarum robur,  ac  reagendi  facultas  varium  pa- 
tiatur imminutionis  gradum , sed  etiam  ipsa  sen- 
silitas  una  torpeat,  unde  quodlibet  stimulorum 

genus  debiles  tantum  segnesque  provocat  reae* 
tiones.  Hancce  debilitatis  speciem  Incitabilistae 
indirectam  compellarunt,  quatenus  potissimum 
ex  nimis  vehementi,  vel  diu  continuata  stimulo- 
rum actione , et  subsequa  virium  exinanitione 
ortum  ducit. 

1073-  Dum  maximum  adtingit  culmen  in  ve- 
ram degenerat  paralysin  , quae  exstinctam  pro- 
tinus supponit  vim  sensiferam  et  irritabilitatem, 
sive  facultatem  versus  externos  stimulos  reagendi, 
superstite  tantum  levissimo  vitae  organicae,  seu 
vegetativae  gradu,  qui  pariter  in  casu  labis  ma- 
gis universalis  persistere  non  potest,  quin  ato- 
niae  et  eminentis  liquationis  effectus  inducat. 
Quapropter  ejusmodi  astheniam  e virium  confec- 
tione, et,  si  dicere  licet,  inopia  oriundam  non- 
nulli colliquativam,  Reil  paralyticam, 
etCel.  Harles  atonico-torpidam  omni 
jure  vocarunt.  — Si  etiam  ultima  illa  vitae  fa- 
villa deleatur,  mortis  habetur  imago. 

1074*  Genesin  nevrastheniae  paralyticae  se- 
quentes determinant  circumstantiae:  l)  Omnis 
privatio  incitamentorum  vitalium  excedens , vel 
nimis  diu  continuata  5 unde  fit,  ut  debilitas  in  prin- 
cipio versatilis  sub  decursu  ocyus  seriusve  in  para- 
lyticam degeneret.  2)  Stimuli  efficacissimi,  vel  va- 
rietate alternantes,  qui  adeo  vehementes  concitant 
reactiones , ut  virium  energiam  exhauriant ; prae- 
sertim autem  potentiae,  quae  systema  nerveum  im- 
mediate et  electiva  quadam  affinitate  adgrediuntur. 

ac  principium  nervosum , necessariam  factorum 
vitalium  differentiam  tollendo,  directe  exstinguunt, 
uti  electricitas , mephites,  venena  quorundam 
serpentum,  acidum  hydrocyanicum,  contagia  exo- 
tica. 3)  Enormitas  vitalis,  vel  virium  suppressio 
diuturna , e qualicunque  demum  pendeat  causa. 
4)  Praeceps  materiae  organicae  liquatio  5 erasis 
utpote  solidorum  et  fluidorum  ob  azoti  et  hydro- 
genis  praedominium  (Clarus)  eum  in  modum  al- 
terata,  ut  processui  vitali  sustinendo  impar  eva- 
dat , exemplo  morborum  septicorum , vastarum- 
que  suppurationum. 

1075-  Praecipua  symptomata,  quae  paraly- 
ticam debilitatem  divinari  sinunt,  sunt:  anodynia 
et  anaesthaesia  generalis  5 hebetudo  sensuum  ex- 
ternorum , caligatio  oculorum,  surditas 5 mentis 
absentia  cum  murmure  recondito,  lethargus,  sive 
sopor  profundus  cum  oblivione  sui  ipsius  5 ani- 
mi deliquia  5 musculorum  voluntariorum  resolu- 
tio, unde  alalia,  linguae  et  artuum  tremor,  pa- 
ralyses partiales,  dysphagia,  corporis  gravitas 
plumbea,  incontinentia  alvi  et  urinae  5 pulsus  de- 
biles, tardi,  inaequales,  intermittentes \ frigus 
extremitatum , sudores  viscidi  5 pallor  aut  livor 
cutis  5 denique  indicia  colliquationis  cachecticae, 
aut  putridae.  Ex  hisce  phaenomenis  rite  perspec- 
tis facile  liquet  essentiale  discrimen  inter  debi- 
litatem veram  indirectam , et  debilitatem  spuriam, 
a B r o w n i i adseclis  in  aegrorum  detrimentum 
prorsus  neglectum. 

1076.  Haud  raro  phaenomena  unius  alterius- 
que  debilitatis  promiscue  copulata  observantur, 
praesertim  sub  unius  in  alteram  transitu , ita  ut 
nonnullae  organismi  provinciae  jam  veri  torpo- 
ris signa  offerant,  ubi  in  aliis  adhuc  manifestus 
viget  erethismus.  Sponte  quidem  jam  intelligitur, 
astheniam  paralyticam  in  febribus  nunquam  pri- 
mariam esse  posse,  sed  vel  ex  spuria,  vel  ex  ver- 
satili originem  trahere , quod  tamen  clarius  adhuc 
nosogeniae  illustratio  docebit. 

HYPOTTPOSIS  FEBRIUM  CHARACTERE 
NERVOSO* 

1077.  Capitis  gravedo,  temulentia,  vertigo, 
proclivitas  ad  somnum , vel  pervigilium  insuetum, 
animi  indifferentia  et  adiaphoria  stupida,  vel  con- 
tra mobilitas  extraordinaria,  oculorum  languor  et 
suffusio  , syrigmus , siccitas  linguae  et  cutis , ca- 
lor urens,  virium  muscularium  prostratio,  meteo- 
xismus  atque  pulsuum  conditio  languidior  commu- 
nissima esse  solent  characteris  evolvendi  initia, 
quae  vel  una  cum  generalibus  phaenomenis  febri* 
libus  emicant,  vel  vero  sub  decursu  febris  ocyus 
tardiusve  suboriuntur,  cum  symptomatibus  cha- 
racteris primitivi  commixta. 

1078*  Increbescente  malo  non  solum  prodro- 
mi intensitate  augentur , sed  etiam  plurima  alia 
accedunt  symptomata,  systema  sensitivum,  et 
speciatim  sphaeram  ejus  supremam  eminenter  ad- 
fectam  indicantia,  quorum  syndrorne  generali  no- 
IV.  R r 

mine  status  nervosi  apud  pathologos  occur- 
rit. Variam  ejus  in  praxi  esse  debere  formam,  jam 
e praemissis  debilitatis  nervosae  differentiis  patet. 

1079-  Caput  raro  acute  delet,  sed  potius  gra- 
ve , temulentum , vertiginosum  esse  solet , cor- 
pore inprimis  erecto.  — Sensus  externi 
nunc  obtusi,  nunc  summe  irritabiles  cernuntur, 
unde  anaesthaesia,  obauditio,  vel  phthongodys- 
pboria  talis,  ut  vulgares  sonitus  molestias  laciant  5 
scotomia,  caligo,  et  acies  obtusa  oculorum, cum 
lenta  pupulae  contractione,  aut  ex  adverso  mira 
lucis  intolerantia  j gustatus  acumen 5 dolores  ar- 
tuum vagi,  sensus  dedolationis. — Principem  al- 
terationem  subeunt  facultates  sensorii 
communis,  quae  modo  erethismum  majorem, 
modo  torporem  insignem,  modo  varias  hallucina- 
tionum species  perpetiuntur ) mentis  absentia  tem- 
poraria vel  constans 5 imaginatio  exaltata,  falsis 
delusa  phantasmatibus  5 mens  internis  distracta 
impressionibus  $ impotentia  recte  judicandi,  et 
voluntatem  rationis  ad  nutum  dirigendi,  quae  om- 
nia sublatum  commercium  psychicum  cum  rebus 
aegrum  ambientibus  indicant.  Inde  ortum  ducunt 
vaniloquia , desipientia  mitis,  vel  delirium  activum 
variae  indolis,  nocturnum,  diurnum,  jocosum, 
triste  5 mox  enim  aegri  hilaritatem  profusam  et 
lictam  affabilitatem  offerunt,  mox  moesti  et  ani- 
mi desponsi  mortis  futurae  casum  praesagiunt,  et 
de  illo  trepidi  fantur  5 alii  inter  stuporem  mussi- 
tant, muscas  venantur,  floccos  c lodicibus  evellunt. 

indecore  corpus  denudant,  fugam  petere  cupiunt, 
aliave  ratione  inconcinnas  gesticulationes  absque 
sui  ipsorum  conscientia  exerunt , somnambulo- 
num  more  (typhomania).  Pervigilium  molestum, 
vel  profundus  sopor,  insomnia  terrifica,  pavores 
nocturni,  adiapboria  stupida,  immobilitas  ecsta- 
tica , vel  summa  sensibilitas  moralis  in  lacrymas 
prona,  et  insania  roboris  expers  non  minus  raras 
suppeditant  gravis  encephali  passionis  formas, 
quae  mox  seorsum , mox  alternatim  comparent. 

1080-  Vis  mot ricis  debilitas  indies  ingra- 
vescit, febricitans  enim  corpore  supino  porrectus 
positionem  captam , trunci  instar,  immobilis  ser- 
vat 5 irritos  solum  motuum  conatus  exercens,  qui- 
bus anxietatis  et  inquietudinis  molestissimam  sen- 
sationem sublevare  nititur  5 cruribus  divaricatis 
deorsum  ad  pedes  delabitur  5 manus  intremiscente 
motu  ad  res  capessendas  extendit,  ipsamque lin- 
guam sine  tremore  porrigere  nequit.  Interim  ta- 
men quidam  tendines  saliunt , vel  et  singuli  faciei 
artuumve  musculi  convelluntur,  unde  variae  spas- 
morum clonicorum  species , risus  sardous , spas- 
mus cynicus , strabismus,  truculenta  oculorum  ro- 
tatio. Vox  rauca  et  debilis  esse  consuescit  5 loquela 
blaesa  (balba)  et  obscura 5 sphincterum  officium 
infractum  urinam  et  faeces  olidissimas  dormien- 
tibus , vel  etiam  vigilantibus  insciis  elabi  sinit. 

1081*  Nisi  spuria  subsit  debilitas  nervorum, 
qualis  non  solum  in  typho  contagioso,  sed  etiam 
in  aliis  speciebus  characteris  nervosi,  febribus  for* 

tuito  suborti , et  maxime  in  exordio  observatur, 
vitae  organicae,  seu  vegetativae  inci- 
tatio, quae  coenaesthesin  et  motus  automaticos 
complectitur,  diversum  offert  languoris  gradum. 
Exstinguuntur  videlicet  cupidines  naturales,  ita 
ut  res  alias  gratae , nullo  modo  aegrum  adficiant, 
urgente  tantum  siti  flagrante , cum  instinctuali  po- 
tus vinosi  desiderio.  Sunt  tamen  aegri , qui  nul- 
lum poscunt  potum,  licet  linguam  siccissimam  et 
asperam  habeant.  Hygrophobia  inter  rariora  spec- 
tat. — Respiratio  accelerata , vel  tarda  , ullo  ple- 
rumque incommodo  stipata,  anhelitus,  stertor, 
singultus,  suspiria  infractam,  aliave  ratione  lae- 
sam diaphragmatis  energiam  testantur.  — In  pri- 
mis viis  occurrunt  dyspepsia,  ructus  insipidi,  vo- 
mituritiones  inanes , meteorismus  spasmodicus, 
stypsis  vel  incontinentia  alvi  absque  signis  sabur- 
rae 3 in  organis  uropoieticis  retentio  lotii,  vel  enu- 
resis.— Pulsus  arteriarum  molles  et  parvi  rhyt- 
mum  haud  servant,  sed  mox  tardius,  mox  cele- 
rius, mox  plenius,  mox  debilius  resiliunt 3 in 
summo  demum  astheniae  gradu  inordinate  et  con- 
fuse micant,  tremuli,  myuri,  vermiculares , vei 
et  intermittentes. — Temperies  animalis  mox  ci- 
tra normam  aucta,  mox  inaequaliter  distributa, 
inconstans,  cum  horripilationibus  alternans,  mox 
plane  imminuta  cernitur,  prouti  vel  erethismus, 
vel  torpor  praevaluerit  3 caloris  augmentum  vero 
potius  a conducendi  facultate  superficiei  cutaneae 
infracta,  quam  a thermogenesi  justo  magis  in- 

citata  derivandum  esse , siccitas  cutis  pervicax 
jam  quodammodo  suspicari  sinit.  — Sensus  tan- 
dem communis  diversas  offert  alienationes,  quae 
quidem  cuivis  febri  propriae  sunt,  in  febribus  ner- 
vosis vero  multo  majorem  adipiscuntur  gradum  5 
uti  dysphoria  peculiaris,  et  quasi  sui  ipsius  into- 
lerantia, artuum  dedolatio , anxietas,  nausea, 
gastrodynia  ; quandoque  tamen  nihil  queruntur 
aegri,  sed  bene  se  habere  semper  respondent. 

1082-  Quodsi  sub  graviori,  aut  diuturniori 
systematis  nervosi  labe  simul  et  plasticus  pro- 
cessus, sive  chemismns,  ut  ajunt,  animalis, 
ac  pendens  inde  habitus  corporis  externus,  sia- 
tus  nutritionis  et  secretionum  alteretur,  id  certe 
nemo  mirabitur,  qui  arctissimum  vires  interet 
materiem  novit  nexum.  Vultus  collapsus  et  palli- 
dus, cum  fugaci  malarum  rubore  , oculi  languidi, 
natantes,  sueta  vivacitate  privi,  nasus  acumina- 
tus, nares  obturatae,  quasi  fumo  aut  fuligine 
nigrescentes  , obtutus  vagus,  incertus,  fixus,  tor- 
vus, labium  superius  retractum,  atque  dentes 
sorde  viscida , fusca  , vel  subnigra  cooperti  pro- 
prium physiognomiae  aegrorum  febre  nervosa 
laborantium  imprimit  characterem,  unde  jam  a 
procul  morbum  divinare  possis  ; in  casu  gravis- 
simo vere  Hippocratica  terret  facies.  Cutis  et  lin- 
gua plerumque  pertinaciter  aret,  calore  acri,  di- 
gitos urente,  praesertim  in  vola  manus  et  planta 
pedum;  alias  vero  profusi,  viscidi,  et  frigidi  ad 
caput  vel  et  in  tota  superficie  promanant  sudores, 

summe  debilitantes , vapidum  spirantes  acetum, 
Urinae  fluunt  copiosae,  crudae,  limpidae,  lu- 
tosae,’ turbidae,  sine  sedimento  5 alvus  in  diar- 
rhoeam prona.  Interdum  exanthemata  parasytica, 
miliaria , petecchiae  sub  morbi  principio , vel 
incertis  temporibus  prorumpunt. 

1083*  Decursus  febrium  nervosarum  variae 
esse  consuevit  extensionis  5 nunc  acutissimus 
paucarum  dierum,  ne  dicam  horarum  5 nunc  acu- 
tus per  unam  alteramve  hebdomadam , nunc  len- 
t u s ultra  vicesimum  diem  protractus.  Quo  major 
viget  erethismus , eo  magis  inconstans  phaeno- 
menorum series  (§,  1079),  quae  non  solum  ves- 
perascente die  ordinario  ingravescit,  denuoque 
sublucanis  remittit  horis,  sed  etiam  interdiu  quam 
plurimas  patitur  vicissitudines , unde  summe  pro- 
teiformis , medicumque  fluctuantem  libenter  de- 
ludens morbi  incessus.  Quo  altior  debilitatis  tor- 
pori junctae  gradus,  eo  minores  interdiu  cernun- 
tur variationes 5 nox  vero  cunctis  aegris  inimica 
pessimas  machinatur  insidias. 

DISCRIMINA  FEBRIS  NERVOSAE, 

1084*  Primum , quod  practici  jure  proponunt, 
febris  nervosae  discrimen,  primariam  interet 
secundariam,  originis  respicit  modum,  et 
omnino  insignem  meretur  medentis  respectum. — * 
Febris  nervosa  primaria,  vel  satius  lo- 
quendo, character  nervosus  in  febribus 
primarius  dicitur  ille,  qui  illico  in  exordio 

una  cum  generalibus  phaenomenis  febrilibus  evol- 
vitur, et  cujus  origo  in  relatione  proxima  et  im- 
mediata cum  causa,  febriles  turbas  movente,  exi- 
stit.  Sua  tamen  sponte  liquet,  illum  nonnisi  sta  tum 
nervosum  primitivum  esse  posse,  qui  virium  ner- 
vosarum exorbitantia , vel  debilitate  adparente  sti- 
patur 3 contemporalis  enim  ortus  debilitatis  ve- 
rae et  febris  , seu  quod  idem  est,  efficientiae  bio- 
dynamicae  vividius  irritatae,  ex  eadem  causa  co- 
gitari nequit. — Hujus  generis  essent  febres  in- 
flammatorio-nervosae  cum  topica  phlogosi  cere- 
bri, medullae  spinalis,  ventriculi,  nec  non  illae, 
quae  ex  miasmatibus  contagiosis,  aut  venenis  nar- 
coticis proficiscuntur,  ac  ab  omni  jam  initio  tur- 
bis nervosis  comitatae  incedunt.  — Character 
nervosus  secundarius  exadverso  nonnisi 
sub  decursu  febrium  alius  generis  extricatur,  modo 
spuriae,  modo  verae  debilitatis  effectus,  estque 
nunc  symptomaticus  (derivatus),  talis 
quippe , cujus  ortus  nexum  plus  minusve  essen- 
tialem cum  febris  charactere  primitivo  et  causa 
eum  producente  agnoscit,  exemplo  illius,  qui 
diuturnam  virium  vitalium  suppressionem,  perti- 
nacem cutis  siccitatem,  vel  varias  liquationis  spe- 
cies sequitur  3 — nunc  accidentalis,  qui  for- 
tuito tantum  casu  evolutus  meram  complicationem 
et  anomaliam  febris  cujusdam  perficit. 

1085*  Alia  non  minus  momentosa  nevropyrae 
in  contagiosam  et  n o n c o n t a g i o s a m di- 
stinctio pariter  in  originis  diversa  ratione  funda- 

tur.  Prior  substantivam , sive  autonomam  sistit  fe- 
bris speciem,  typhum utpote  contagiosum,  cujus 
trinam  formam  a climatis  constitutione  penden- 
tem, exanthematicam,  bubonicam,  et  icteroden 
jam  alibi  explanavimus.  Altera  vix  non  semper 
secundaria  , e legibus  vitae  dynamicis  subversis, 
sive  ex  alterata  virium  vitalium  conditione  nata, 
aliis  febribiis  suboritur  absque  interventu  fomitis 
contagiosi,  quamvis  sub  ejus  decursu,  debilitate 
ad  summum  gradum  evecta,  contagiosum  princi- 
pium extricari  posse  non  dubitemus.  Ut  a priori, 
scu  contagiosa  distinguatur,  etiam  febris  ner- 
vosa simplex  vocari  solet. 

1086*  Juxta  praemissas  debilitatis  varietates, 
ac  diversam,  quae  inter  receptivitatem  et  vim 
reagendi  viget  relationem  (§.  1059)  tres  distin- 
guimus febrium  nervosarum  species:  l) Febris 
nervosa  stupida,  seu  typhosain  stricto 
vocis  sensu  (Nervenfieber  mit  Betaubung),  cum 
debilitate  nervosa  spuria  5 mox  contagiosa  (pri- 
mitiva), mox  contagii  expers  (secundaria). — 2) 
Febris  nervosa  versatilis  Petri  Fr  a n- 
ki  i,  cum  debilitate  vera  et  erethismo  (Nervenfie- 
ber mit  erhohter  Reitzbarkeit).  — 3)  Febris 
nervosa  paralytica,  cum  debilitate  vera 
et  torpore  , seu  reali  virium  nervosarum  exina- 
nitione (Nervenfieber  mit  Erschopfung). 

1087*  Character  nervosus  secundarius  in  6uo 
primordio  constanter  de  febris  matricis  ingenio 
plus  minusve  participat , unde  pro  istius  diversi- 

tate  variae  exsurgunt  complicationum  spe- 
cies 5 uti  febres  inflammatorio- n ervo- 
sae,  catarrhoso-nervosae,  gastrico- 
nervosae,  etc.  — Exstincto  demum  charactere 
febris  primario,  ac  superstite  solum  nervoso  - as- 
thenico, febris  nervosa  simplex,  pura, 
sive  meraca  dicitur.  — V aria  nevrastheniae  fe* 
brilis  cum  topicis  organorum  nobiliorum  adfec- 
i ionibus  consortia , febres  nervosas  comir 
tatas  constituunt,  quibus  pro  diversitate  partis 
inflammatae,  aut  irritatae  totidem  specialia  im- 
pertiuntur nomina,  uti  pneumonitis  nervo- 
sa, enteritis  nervosa,  etc. 

1088-  Neque  omni  prorsus  valore  destitutum 
est  discrimen  febris  nervosae  in  criticam  et 
symptomaticam. — Febris  nervosa  prima- 
ria, imo  et  secundaria  e criticis  pyrexiis  , inflam- 
matoriis, catarrhalibus , biliosis,  vel  exanthema- 
ticis oriunda,  determinatum  tenet  decursum,  uno 
alterove  cyclo  septenario  circumscriptum , quo 
feliciter  superato  plus  minusve  solemnibus  natu- 
rae conatibus  judicatur,  et  sub  suetis  evacua- 
tionibus solvitur.  — Ab  illa  longe  differt  febris 
nervosa  symptomatica,  sive  febricula, 
quae  nevroses  et  languores  chronicos  comitatur, 
jam  apud  veteres  Graecos  nomine  fity^pog  £yj- 
'pog  TTvpsrog,  quod  febrem  puss  illam,  sic- 
cam significat,  nota  $ haec  enim  nulli  adstricta 
est  typo,  nunc  per  menses  protrahitur,  nunc  vero 
primis  jam  diebus,  dummodo  causa  removeatur, 
dcfatiscit. 

108Q*  Minoris  momenti  distinctio  febrium  ner- 
vosarum esset  illa,  quae  a formae  et  symptoma- 
tum praevalentium  diversitate  desumitur,  quate- 
nus accidentali  et  variabili  characteri  innixa, 
neque  divisioni  et  classificationi  hujus  pyrexia- 
rum  generis,  neque  congruae  therapiae  direc- 
tioni inservire  potest.  Tales  essent  febres 
epialae,  lipyriae,  assodes,  lyngodes 
veterum  5 febres  comatosae,  lethargi- 
cae quorundam  recentiorum. 

1QQ0.  Ultimam  denique  febrium  nervosarum 
differentiam  praebet  morbi  acuties  et  decurrendi 
ratio,  quae  tanto  majorem  medentis  deposcit  re- 
spectum , quod  plerumque  a diversa  causarum 
efficientium  natura , ac  diversa  debilitatis  inde 
oriundae  forma  dependet,  quapropter  non  solum 
prognosin,  sed  etiam  medendi  methodum  dirigere 
juvat.  Distinguimus  hoc  intuitu  febrem  nervosam 
acutissimam,  acutam  et  lentam. 

FEBRIS  NERVOSA  ACUTISSIMA. 

Saalmann,  Descriptio  febrium  malignarum  in  genere.  Mo- 
naster.  1792. 

lOQl.  Febris  nervosa  acutissima,  ma- 
ligna practicorum,  dicitur  illa,  quae  in  gratiam 
summae  ac  improvisae  virium  prostrationis,  pri- 
mis jam  morbi  diebus  subortae,  ingenti  ac  prae- 
cipiti  stipatur  discrimine , ita  ut  aegros  haud  raro 
intra  nycthemeri  spatium  e medio  tollat  5 — qui- 
vis enim  morbus,  qui  dolosa  decipiens  lenitate 

occultam  vitae  labem  minatur,  atque  prima  jam 
aetate  praecipiti  passu  sine  causa  patente  in  pe** 
jus  ruit,  ac  tantum  struit  periculum,  quod  dissipa- 
re nulla  plerumque  valeat  ars  , nomine  maligni, 
perniciosi,  aut  cacoetis  medicis  insigniri 
solet. 

1092.  Character  nervosus  malignus  cognosci- 
tur ex  omnibus  illis  symptomatibus , quae  sum- 
mum debilitatis  ac  systematis  nervosi  pessundati 
gradum  indicant.  Hujus  generis  sunt  quaedam  in- 
termittentes larvatae  et  comitatae,  ante  omnia  vero 
febres  e contagioso  aliove  deleterio  fomite  natae, 
dum  eis  sub  concursu  circumstantiarum  sinistra- 
rum debilitas  vere  colliquativa  suboritur,  quibus 
tunc  epitheton  malignae  additur $ uti  variola, 
scarlatina,  typhus  exanthematicus,  imprimis  fe- 
bris pestilentialis  Orientis,  febris  flava  tropico- 
rum , febris  putrida  et  anthracoides. 

1093.  Specimen  febris  ephemerae  malignae, 
erysipelas  septicum  comitantis , Hippocrates 
sequentibus  verbis  descripsit:  » Critoni  in  Thaso 
» pedis  dolor  incepit  fortis  a digito  magno  erecte 
» deambulanti : decubuit  eadem  die  horridus,  an- 
» xiosus,  parum  subcalefactus  5 nocte  deliravit.  Se- 
» eunda  tumor  per  totum  pedem,  et  circa  talum 
» subruber  cum  tensione  : phlyctaenae  parvae,  ni-? 
» grae  ; febris  acuta : furebat : ab  alvo  autem  sin- 
»cera,  biliosa,  subrnulta  prodierunt.  Obiit  secun- 
»da  die  a principior 

Hippocrat.  Epidemior.  I.  Aegr,  IX. 

1094.  Huc  pariter  spectat  febris  sudato- 
ria, seu  ephemera  britannica,  quae  se- 
culo  XV  ad  finem  vergente  Britanniam  (l48b)> 
magnamque  Europae  partem  peragravit,  seriori- 
bus annis  aliquoties  regenerata.  Invasit  cum  enor- 
mi virium  prostratione,  deliquiis,  tremore  artuum, 
horrore,  siti  clamosa,  ardore  intestino  et  anxie- 
tate summa,  subsequis  serius  cephalaea  dirissima, 
cardialgia,  palpitatione  cordis,  delirio  placido  et 
sopore  profundo,  quae  symptomata,  nisi  jam  ad 
finem  primi , vel  secundi  nycthemeri  largus  sudor 
subortus  esset,  omne  dispellens  periculum,  ine- 
vitabilem induxerunt  lethum. 

Gruner,  Scriptorum  de  sudore  anglico  superstitum  editio. 
Jenae 1804* 

Freind,  Historia  medicinae.  Lugd.  Bat.  1734.  p.  3Q3. 

Sprengel,  Pragmat.  Geschichte  der  Medicin.  2.  Th.p.  636. 

m 

1095.  Hemitritaeus  Daciae,  sive  acu- 
tissima et  summe  periculosa  illa  febris,  quam 
Mindererus  in  Vallachia,  Moldavia  et  Hun- 
garia  observavit  (1) , — licet  in  principio  aeque 
ac  in  decursu  gastricis  et  speciatim  biliosis  stipa- 
retur phaenomenis,  talique  pacto  cum  febri  flava 
tropicorum  aliquam  analogiam  habuisse  videretur, 
— r-  propter  improvisum  saepe  ac  summe  truculen- 
tum virium  lapsum  merito  inter  febres  nevrasthe- 
nicas  malignas  suum  sibi  vindicat  locum. 

(l)  Minderer,  uber  den  Hemitritaeus  in  den  sudlichen 
Provinzen  des  russischen  Reiches.  — In  Hufeland’s 
Journal  der  pract.  Heilluwde.  1809.  2.  St. 

Biittncr,  Diss.  de  febribus  nervosis  acutis.  Goett.  1785. 
Reil,  Diss.  sistens  pathologiam  febris  nervosae  acutae.  Ha- 
lae  1792. 

1096»  Communiores  febrium  nervosarum  spe- 
cies decursum  quatuordecim  dierum  tenent , mox 
spuriam  tantum  debilitatem  manifestant,  mox  vera 
asthenia  irritabili  aut  torpida  stipantur,  prouti 
varia  fuerit  causarum  efficientium  indoles.  Juxta 
huncce  diversum  virium  vitalium  statum  etiam  sym- 
ptomatum nervosorum  series  plurimum  variat, 
quam  hic  denuo  repetere  supervacaneum  foret. 
Accedit  insuper,  quod  ipse  character  febris  pri- 
mitivus, qui  nonnisi  rarissime  protinus  deletur, 
variam  febris  nervosae  imaginem  reddit,  de  su- 
perstitibus phaenomenis  aegritudinis  matricis,  in- 
flammatoriae, gastricae,  catarrhosae  plus  minusve 
participantem. 

7*  FEBRIS  NERVOSA  LENTA. 

Demiani,  Diss.  de  febre  lenta  nervosa.  Lips.  1777.  — InBal- 
d ingeri  Opuscul.  T.  IV. 

Car  eis  on,  Symptomatologia  et  aetiologia  febris  nervosae 
lentae.  Goett.  1782. 

Levi,  Diss.  de  febre  nervosa  lenta.  Fr.  ad  Viadr.  1790. 

1097.  Hujus  speciei,  quam  primus  apto  eo 
nomine  insignivit,  et  classico  calamo  depinxit  exi- 
mius Huxham  (1),  admodum  lenta  et  obscura 
esse  solent  initia , cum  adfectibus  hypochondria- 
cis , vel  cum  febre  hectica  facile  commutanda. 
Ingreditur  plerumque  cum  animi  abjectione,  pi- 

gritia,  lassitudine  insigni  et  vagis  horroribus,  quos 
levis  premit  calor  cum  pulsu  exili , debili , parum 
frequenti,  imo  interdum  adeo  tardo,  ut  vix  quin- 
quaginta ictus  intra  horae  scripulum  numerari 
possint.  Emicant  pari  tempore  temulentia  et  stu- 
por, qualem  ebrii  experiri  consuescunt , ac  sensus 
peculiaris  doloris  obtusi  et  frigoris  circumscripti 
ad  occiput,  qui  nonnullis  pathognomonicum  esse 
dicitur  signum  $ oculi  continua  nebula  circumfusi 
videntur,  vel  maculae  atrae  ob  oculus  volitant  $ 
auditus  redditur  gravis  $ virium  muscularium  ro- 
bur adeo  infringitur,  ut  artus  contremiscant,  quo- 
ties aegri  corpus  movere  conantur,  haud  tamen 
tantus  observatur  languor,  quin  saltem  primis 
diebus  obambulare  possint.  Sitis  fere  nulla  est, 
etiamsi  incalescat  aeger  5 lingua  non  infrequenter 
tenaci  muco  obducta,  ab  initio  humida,  serius 
sicca  5 plerumque  ciborum  fastidium  , interdum  et 
vomitus  pituitosus 5 urinae  aquosae,  crudae 5 fa- 
cies languida,  tristis  et  pallida. 

(l)  Huxhami,  Opera  physico  - medica.  T.  II.  p.  7€5- 

1098*  Postquam  per  sex,  octove  dies  morata 
fuerit  febris,  paucas  tantum  offerens  vicissitudines, 
nisi  vespertinas  excipiamus  exacerbationes , pulsus 
magis  accelerantur,  ac  sudores  leves,  frigidius- 
culi super  aridam  prius  cutim  promanant , subito 
disparentes,  quin  levamen  ferant  5 aeger  continua 
somnolentia  oppressus,  inquietus  et  anxius  desi- 
pere  incipit,  sed  leviter  adeo,  ut  mussitet  solum, 
balbutiat,  floccos  legat,  fimbrias  diducat,  vel  in 

adjuncto  pariete , si  qua  minuta  eminent , carpat. 
Distributio  temperiei  animalis  valde  inaequalis 
cernitur,  quandoque  enim  genae  rubent,  dum 
nares , aures , et  artus  frigent  5 vel  vero  aeger  ad 
sensum  calens  frigere  sibi  assiduo  videtur.  In 
dies , licet  passu  lento , increscunt  debilitas  et 
capitis  gravedo  cum  molestissimo  aurium  su- 
surru  5 praecordiorum  pondus,  anxietas  et  lan- 
guor magis  urgent,  ita  ut  aegroti  haud  raro  animo 
linquantur,  inprimis  quando  se  erigere  tentant. 

10 QO-  Quo  magis  supra  undecimum  febris  pro- 
tenditur diem,  eo  magis  minui  solet  erethismus, 
augescente  contra  torpore,  ipsumque  nutritionis 
munus  manifeste  labefactatur.  Surdi  ac  stupidi 
decumbunt  aegri,  sibimet  ipsis  obmurmurant,  in- 
ter verba  desipiunt,  se  bene  habere  respondent, 
nihil  omnino  queruntur,  nisi  languorem  et  lassi- 
tudinem artuumj  collabente  textu  cellulari,  et 
flaccescentibus  carnibus  extenuantur  membra,  et 
facies  angulosa,  rugisque  plena  evadit,  quo  qui- 
dem invincibilis  ciborum  aversatio,  sudores  co- 
piosi, atque  dejectiones  alvinae  tenuiores  et  vere 
colliquativae  plurimum  contribuunt.  Accedunt 
tremores,  nervorum  distentiones,  subsultus  ten- 
dinum, oculorum  distorsiones,  dysphagia,  sphinc- 
terum relaxatio,  sopor,  anhelitus,  stertor,  et 
mors  plerumque  placida  , calamitatibus  Colopho- 
nem addit,  postquam  morbus  per  viginti,  imo 
quadraginta  aut  quinquaginta  dierum  spatium  ex- 
currens, ergo  extensione  id  resarciens,  quod  ei 

vehementiae  deficit , omnem  consumit  vitae  flam- 
mam. Dum  convalescunt  aegri,  diu  solent  cum  lan- 
guore conflictari,  artuum  tremore,  sensuum  torpe- 
dine, corporis  extenuatione,  quibus  facile  oede- 
mata et  capillorum  defluvium  superveniunt. 

1100.  Febris  nervosa  lenta,  nisi  prima  exci- 
pias initia,  semper  debilitate  vera  stipatur,  nunc 
irritabili,  nunc  atonico  - torpida  , ac  ideo  merito 
nevrasthenica  dicenda.  Hanc  ob  rationem 
nunquam  febrem  constituit  primariam,  sed  alia- 
rum pyrexiarum  effectum,  aut  epigenema.  Sunt 
autem  prae  caeleris  febres  catarrhosae,  gastrico- 
pituitosae , hecticae  et  intermittentes  quotidianae, 
maxime  duplicatae,  quae  in  characterem  nervosum 
lentum  nituntur.  Pariter  hominibus  laxis,  phleg- 
maticis, venere  confectis,  puellis  chloroticis,  se- 
niculis , pueris  verminosis,  scrofulosa  diathesi  et 
pituitosa  colluvie  adfectis  communis  esse  solet  fe- 
bris nevrasthenica  diutina  , quae , ut  ex  omnibus 
characteribus  collectis  elucet,  non  solum  respectu 
decursus  tardigradi,  minorisque  crisium  efficaciae, 
sed  imprimis  respectu  processus  plastici  notabili- 
ter infracti,  et  contemporalis  atoniae  ac  denu- 
tritionis  a reliquis  debilitatis  febrilis  speciebus 
essentialiter  differt,  talique  pacto  febribus  hecti- 
cis  proxime  accedit.  » Manifestum  esse  reor,  in- 
» quit  oculatissimus  Huxham,  hunc  morbum  a 
«solidorum  statu  nimis  relaxato,  a sanguine  ma- 
» cro , tenui , et  a lentore  humorum  lymphatico- 
«rum  ortum  trahere, « 

AETIOLOGIA  ET  NOSOGENIA. 

G i 1 s , Tentamen  aetiologiae  febrium  nervosarum  acutarum 

Hannov.  1797. 

1101.  Quidquid  virium  nervosarum  robur  in- 
fringit, aut  abnormi  patrocinatur  mobilitati,  ut 
momentum  febrium  nervosarum  proegumenon 
considerari  potest.  Proclivitatem  ideo  majorem 
in  eas  fovent  subjecta  valetudinaria,  effaeminata, 
debilia,  morbis  diuturnis  detrita , requisito  pabulo 
destituta,  paupertatis  onere  oppressa,  animi  pas- 
sionibus agitata,  aut  chronicis  nevrosibus  obnoxia. 
Universalem  sive  popularem  dispositionem  in  fe- 
bres nervoso -asthenicas  quandoque  induci  dide- 
mus ab  aestatis  fervore  excessivo,  aeris  malacia, 
nec  non  a quibusdam  evolutionibus  cosmicis  non- 
dum sufficienter  notis , constitutionem  stationa- 
riam ita  modificantibus  , ut  cunctae  febres  spora- 
dicae  et  epidemicae  citra  morem  in  characterem 
nervosum  et  asthenicum  nitantur. 

1102-  Si  perpendimus  per  aestivos  calores  non 
solum  contractilitatis  tenorem  infringi , nisum 
contra  expansivum  et  emanationis  impetum  (das 
Ausstromen)  notabiliter  intendi,  sed  etiam  cutim 
molliorem  redditam  , et  continuo  ferme  sudore 
madentem  magis  aptum  conductorem  fieri,  quo 
posito  electricitas  animalis  rapidius,  quam  par 
est,  dissipatur,—  sufficiens  patet  infracti  nervo- 
rum roboris,  ac  eminentioris  in  debilitatem  pro- 
clivitatis ratio.  Experientia  quotidiana  adsertum 
omnino  confirmat. 

IV. 

1103-  Causae  occasionales,  quae  cha- 
racterem nervosum  in  febribus  extricare  valent, 
id  mox  directo  praestant  modo,  immedia- 
te in  incitationem  vitalem,  et  speciatim  in  sy- 
stema nervosum  agendo  $ mox  indirecto,  pro- 
cessum vegetativum  ita  vitiando  > ut  harmonicus 
virium  concentus,  ac  normalis  earum  vigor  per- 
sistere nequeat. 

1104-  Potentiis  nocivis,  quae  systema 
sensiferum  directe  offendunt,  dynamicam  exer- 
cendo actionem,  accensentur  : l)  Imponderabilia, 
uti  calor,  electricitas , effluvia  odorifera,  conta- 
gia, et  haec  inter  imprimis  typhicum.  — 2)  Prin- 
cipia phlogistica , azotum,  carbonium , hydroge- 
nium , gas  sulfurosun) , et  quae  ex  eorum  connu- 
biis  generantur  mephites,  sive  circumfluas  inqui- 
nent auras,  sive  in  penetralibus  organismi  per 
varias  liquationis  et  corruptionis  spontaneae  spe- 
cies extricentur.  — 3)  Venena  narcotica.  — 4) 
Animi  pathemata  deprimentia,  amor  frustratus, 
tristitia,  cordolium,  nostalgia,  spes  irrita.  — 5) 
Omne  id , quod  nimis  vehementes , vel  diu  pro- 
tractas virium  intentiones  suscitat,  in  consump- 
tionis statum  facile  conjiciendas,  uti  stimulantium 
abusus,  meditationes  irrequietae,  vigiliae,  cor- 
poris exercitia  immodica.  — Q)  Neglectus  eorum 
auxiliorum , quae  in  casu  exorbitantiae  vitalis , aut 
virium  diu  suppressarum  requirerentur,  uti  essent 
venaesectiones  in  febribus  inflammatoriis,  emetica 
et  purgantia  in  gastricis , evacuatio  puris  in  ab- 
scessibus vastis,  et  s.  p. 

1105*  Alteram  causarum  procatarcticarum  co- 
hortem explent  omnes  illae,  quae  primario  modo 
processum  vegetati vum  in  quantitate,  vel  qualitate 
alterant,  systema  vero  nervosum  via  indirec- 
ta, et  secundario  adgrediuntur.  Huc  spectant: 
inedia 5 victus  pravus}  saburrae  etdyscrasiae  va- 
riae 5 partium  solidarum  laxitas  5 jactura  humorum 
per  haemorrhagias , venaesectiones , diarrhoeas, 
seminis  profusiones  5 retentio  excernendorum  5 
phlogoses  occultae  meningum  et  nevrilematis  5 
exanthemata  derepente  suppressa,  aut  in  evolu- 
tione praepedita,  proinde  remotiori  intuitu  etiam 
omnes  prophases,  quae  ad  ortum  harum  diversa- 
rum organismi  alterationum  contribuunt,  maxime 
vero  pravae  qualitates  aeris  atmosphaerici , quae 
mox  sporadicas,  mox  epidemicas  generant  febres 
nervosas,  quales  v.  g.  aestivis  diebus  in  locis  udis 
et  palustribus  haud  raro  observare  licet. 

1106.  Ast  non  omnes  causas  omnibus  febrium 
nervosarum  varietatibus  indiscriminatim  progig- 
nendis pares  esse , non  solum  ex  ipsa  causarum 
efficientium  natura  et  ad  organismum  relatione  di- 
versa, sed  etiam  e stabilitis  debilitatis  nervosae 
differentiis  (§.  105Q)  facile  intelligitur  5 nonnullae 
enim  liberas  tantum  vis  nervosae  reactiones  ob- 
ruunt, aliae  contra  requisitas  oscillationum  vita- 
lium conditiones  aufferendo  verum  inducunt  lan- 
guorem. 

1107.  In  concipiendo  ortu  febris  nervosae, 
quae  virium  exorbitantia,  aut  suppresso  statu 

Ss  2 


644 


FEBRES 


stipatur,  et  causis  positive  incitantibus  inducitur, 
y.  g.  fomite  quodam  contagioso,  calore  nimio, 
phlogosi  visceris  admodum  sensilis,  substantia 
narcotico  - acri  etc. , nulla  sese  obtrudit  difficul- 
tas; eadem  enim  potentia  morbifica,  quae  syste- 
matis sensitivi  passionem  provocavit,  etiam  turbis 
febrilibus  suscitandis  omnino  idonea  est.  En  ca- 
sum characteris  nervosi  primarii,  fe- 
bris coeffectum. 

1108*  Manifesta  vero,  primo  saltem  adspectu, 
adparet  contradictio  illis  in  casibus,  ubi  status 
nervosus  in  gratiam  verae  debilitatis  exsurgit ; 
hanc  enim  febris  conceptus  protinus  excludere  vi- 
detur. Aliter  quidem  sentiunt  illi  auctores,  qui, 
j Incitabilistarum  principiis  delusi,  febrium  originem 
generatim  ex  incitabilitatis  languore  derivant  3 sed 
ab  inconcussis  pyretologiae  rationalis  principiis 
longe  aberrant.  Quare  contemporalem  febris  et 
characteris  nervoso  - asthenici  genesin , proinde 
febrem  nervoso  - asthenicam  primariam  audacter 
negamus.  Coexistentiam  autem  febris  et  verae  de- 
bilitatis nervosae  dari  posse , experientia  evin- 
cit; eam  nihil  contradictorii  offerre,  penitior  pa- 
thogeniae  inquisitio  docebit. 

HO9.  Quadruplex  in  praxi  distingui  potest  in- 
ter febrem  primitivam  (alius  qualiscunque  gene- 
ris) et  characterem  nervosum  secundarium  respec- 
tus, prouti  originis  ratio  1)  in  subjecto  febrici- 
tante, 2)  in  causa  febrem  producente,  3)  in  febri 
ipsa,  vel  denique  4)  in  epigenematibus  febri  su- 

pervenientibus  delituerit:  1)  Vel  enim  status  de- 
bilitatis , aut  quaedam  nevropathia,  febrem  prae- 
cedens, characteris  nervosi,  sub  hujus  decursu  obo- 
rientis,  culpam  gerit.  2)  Vel  causa  febriles  incen- 
dens motus  talis  est  naturae , ut  jam  in  exordio 
morbi  futurae  et  inevitabilis  astheniae  rudimenta 
ponat.  3)  Vel  ratio  characteris  nervosi  latet  in 
ipsa  illa  conditione  pathologica,  quae  febris  pri» 
mariae  essentiam  constituit , nempe  in  concentu 
harmonico  virium  et  systematum  organicorum  di- 
versimode laeso.  4)  Vel  demum  character  nervo- 
sus ab  accidentalibus  pendet  injuriis  , quae  sub 
decursu  febrium  vires  sufflaminant,  vel  exhauriunt, 
et  systema  sensitivum  vario  titulo  offendunt.  Nunc 
de  hisce  gcneseos  rnodis  singillatim  potiora  saltem 
momenta  perstringemus. 

1110.  I.  Si  organismus  humanus  defectum, 
vel  inopiam  incitamentorum  vitalium  diutius  per- 
petitur, non  solum  virium  robur  deperdit,  sed 
talem  simul  contrahit  sensilitatis  gradum,  ut  sti- 
muli sueti  et  alias  indifferentes , imo  tales,  qui  ad 
vitam  absolute  requiruntur,  jam  morbosas  reac- 
tiones suscitare  valeant,  unde  nil  mirum,  aegros 
saepe  causam  febrium  gravissimarum  nec  a procul 
divinare.  Quodsi  jam  in  ejusmodi  individuo  debi- 
litato ac  ultra  morem  mobili  febriles  incendantur 
turbae,  has  neque  consueta  vehementia  urgere, 
neque  omni  debilitatis  nervosae  nota  immunes 
esse  posse,  quivis  facile  intelliget.  Inhocce  casu 
debilitas,  ante  febrem  existens,  ceu  momentum 

proegumenon  characteris  nervosi  erit  consideran- 
da. Idem  obtinet  in  hominibus,  qui  chronicas  pa- 
tiuntur nevroses. 

1111.  II.  Quandoque  ipsa  causa  febrim  conci- 
tans jam  germen  characteris  nervoso  - asthenici 
sub  decursu  evolvendi  ponit,  cujus  exempla  refe- 
runt in  primis  miasmata  contagiosa,  fomites  de- 
leterii , mephites  et  quaedam  constitutiones  epi- 
demicae 5 talis  enim  inter  has  noxas  et  naturam 
humanam  est  heteronymia  et  dissimilitudo , ut 
transitoriam  ac  vehementissimam , nunc  manife- 
stam, nunc  occultam  virium  incitationem  brevi 
praeceps  ac  inevitabilis  exinanitio  excipiat. 

1112-  III.  Multo  crebrius  causa  proxima  asthe- 
niae  nervosae  in  ipsa  evolutione  et  metamorphosi 
morbosa,  quam  organismus  febris  gratia  patitur, 
delitescit,  et  quidem:  A.  Vel  in  viribus  vitalibus 
excessiva  ratione  intentis,  aut  nimis  diu  suppres- 
sis. i?.  Vel  in  quadam  liquationis  specie.  C.  Vel 
tandem  in  cutis  pervicaci  siccitate.  — Ex  hisce 
fontibus  oriundus  character  nervosus  in  praxi  fre- 
quentissimus  est,  merito  secundarius^  aut  t 
symptomaticus  dicendus. 

1113.  A . Legibus  physicis  constitutum  est, 
omnes  intentiones  dynamicas  immodicas,  prae- 
sertim vero  si  ab  invincibili  quodam  obstaculo 
coercentur,  ocyus  seriusve  delassari,  vel  protinus 
exhauriri.  Inde  evenit,  ut  in  febribus  inflam- 
matoriis, gastricis,  biliosis,  character  nervoso- 
asthenicus  tanto  facilius  oboriatur,  quo  major 

fuerit  orgasmi  febrilis,  vel  congestionis  topicae 
in  nobiliori  quodam  viscere  gradus,  et  quo  minus 
solertem  medicus  impenderit  curam,  stimulos 
morbosos  et  impedimenta  amovendi,  quae  spon- 
taneo virium  naturae  molimine  removeri  nequibant. 
Febres  inflammatoriae  comitatae  cum  topica  ad- 
fectione  illorum  organorum,  quae  partem  inte- 
grantem systematis  nervosi  constituunt  (cerebrum, 
medulla  spinalis),  nec  non  viscerum  illorum,  quae 
insignem  sympathiam  cum  centro  sensilitatis  ha- 
bent (pulmones,  cor),  vel  exquisita  pollent  sen- 
silitate  (ventriculus , intestina , cutis) , caeteris 
paribus  characterem  nervosum  facilius  adsumunt. 

1114-  Z?.  Processus  liquationis  qualiscunque 
per  febrem,  aut  febre  durante  inductus  sufficien- 
tem nevrastheniae  ortui  causam  largitur  5 prava 
enim  massae  organicae  erasis  normalem  virium 
vigorem  sustinere  vetat,  atque  abnormis  evolutio 
elementorum  phlogisticorum , systemati  nervoso 
summe  inimicorum,  morbosas  ibidem  concitat  tur- 
bas. Concipitur  inde,  cur  febres  biliosae  graves, 
febres  putridae  et  suppuratoriae  (praesertim  cum 
abscessu  clauso)  adeo  eminentem  in  debilitatem 
nervosam  ostendant  nisum  5 febres  contra  inflam- 
matoriae ortum  verae  debilitatis  eousque  exclu- 
dant, quousque  sanguis  abnormem  plasticitatis 
gradum , ac  proinde  arctiorem  principiorum  in- 
flammabilium  (utut  praevalentium)  unionem  con- 
servat, horumque  secessui  obstat. 

1115-  C.  Attamen  inter  omnes  fertilissimam 

characteris  nervosi  secundarii  scaturiginem  sup- 
peditare nobis  videtur  cutis  ariditas,  quod  quidem 
adsertum  e physiologico  organi  intuitu  non  mi- 
nus, quam  experientia  evinci  posse  credimus.  In- 
ter tot  tantaque  munia,  quae  systemati  dermatico 
incumbunt,  eminet  sane  illud,  quo  requisitum 
commercium  materiale  et  dynamicum  inter  natu- 
ram ambientem  et  humanum  organismum  sustinere 
juvat ) quapropter  nonnullis  elementis  e corpore 
eliminandis,  aliis  contra  e circumfluo  aere  susci- 
piendis, ac  optato  aequilibrio  chemico-dynamico 
conservando  continuo  insudet,  oportet.  Huncce 
tamen  pro  vita  summe  necessarium  duplicem  finem 
cutis  adtingere  nequiret,  nisi  amphibiam  quandam 
haberet  naturam,  talem  utpote,  qua  juxta  diversam 
conditionem  organismi,  rerumque  externarum 
munera  sua  nunc  certa  cum  facilitate,  nunc  ma- 
jori lentitudine  exequaturj  nunc  secessui  vario- 
rum principiorem  obsecundet,  nunc  vero  eorum 
diffusionem  cohibeat , vel  saltem  retardet.  Con- 
ditio cutis  ergo  talis  esse  debet,  qualem  physici 
semiconductoribus  tribuunt. 

1116.  Quamprimum  superficies  cutanea  nega- 
tivam contrahit  polaritatem , ita  ut  libero  fluido- 
rum elasticorum  et  imponderabilium  secessui  sese 
opponat,  vel  saltem  aequo  minus  faveat,  ergo  in 
conductorem  minus  aptum  convertatur  5 ne- 
cessario illa  principia  expansiva,  per  processum 
vitalem  adsiduo  regenerata,  intra  organismum  ad- 
cumulari  debent.  Sunt  autem  calor,  electricitas, 

carbonium,  et  hydrogenium  praecipua  elementa, 
quae  in  statu  salutis  per  cutim  continuo  manant, 
et  quorum  retentione  systema  sensitivum  tanto 
promptius  offenditur  , quum  peculiaris  vigeat  hoc 
inter  et  illa  adfinitas.  Intenditur  tali  pacto  nisus 
expansivus,  qui,  cum  intra  cancellos  organismi 
coerceatur,  hujusque  confinia  egredi  nequeat, 
non  solum  sanguinis  volumen  conspicua  ratione 
auget,  sed  etiam  in  ipsis  nervis  conducentibus 
liberam  oscillationem  dynamicam  impedit,  atque 
cuncta  phaenomena  vis  riervosae  oppressae  et 
obrutae  producit.  Quodsi  hancce  oppletionem 
(Ueberladung),  supersaturationem,  sive  plethoram 
dynamicam, — (sit  venia  metaphorae)  — illi  pror- 
sus analogam , quam  lagena  Kleistiana  electrici- 
tate  onusta  refert,  dissipare  non  liceat,  vel  om- 
nis aboletur  per  funes  sensitivos  conductio  (apo- 
plexia), vel  efficientia  nervosa  suppressa  citius 
tardiusve  exhauritur,  atque  debilitatem  in  princi- 
pio spuriam  vera,  et  quidem  indirecta  sequitur 
asthenia. 

1117.  Id  quod  ratio,  physiologiae  sanae  prae- 
ceptis suffulta,  suadet,  experientia  extra  dubitatio- 
nis aleam  ponit.  Quotidiana  enim  observatio  do- 
cet, omnes  illas  febres,  quarum  sub  decursu  cu- 
tis sicca  esse  consuescit,  eminentem  proclivitatem 
in  characterem  nervosum  manifestare,  uti  febres 
catarrhosas,  exanthematicas,  erysipelaceas , pi- 
tuitosas aestivas,  biliosas  ardentes,  febres  puer- 
perales etc.  Illae  e converso,  in  quibus  cutis  laute 

transpirat,  vel  sudat,  quemadmodum  febres  rheu- 
maticae, arthritides  acutae,  febres  inflammatoriae 
cum  topica  adfectione  phlegmonosa,  febris  vul- 
neraria, saburralis,  irritativa  simplex  rarissime 
nervosam  contrahunt  indolem.  Tanta  inter  cutem 
siccam  et  characterem  nervosum  est  relatio , ut 
priori  diutius  persistente  semper  funestae  meta- 
ptoseos  metus  terreat  5 et  vice  versa  nulla  febris 
nervosa  cum  perviae  cutis  statu  incedat,  nisi,  de- 
bilitate ad  summum  gradum  crescente,  colliquativi 
suboriantur  sudores.  Quidquid  cutem  perviam  fa- 
cit, atque  infractam  ejus  conducendi  facultatem 
redonare  juvat,  superficiem  corporis  veluti  sym- 
perielectricam  reddendo,  characteris  nervosi  evo- 
lutionem tutissime  praepedit,  imo  jamjam  evolu- 
tum prompte  dissipat.  Insignem  hoc  respectu  ef- 
ficaciam admiramur  in  emeticis,  vesicantibus,  dia- 
phoreticis, balneis  et  lotionibus  tam  tepidis,  quam 
frigidis,  nec  non  in  spontaneis  sudoribus,  quibus 
medicatrix  natura  quandoque  pristinam  functio- 
num integritatem  et  harmoniam  restituere  molitur. 

1118.  Symptomata  potiora,  quae  in  supra 
enumeratis  febrium  speciebus  imminentem  cha- 
racterem nervosum  produnt,  sunt  eadem,  quae 
phlogisticorum  et  imponderabilium  excessui  et 
coacervationi  adprime  respondent , scilicet : calor 
cutis  mordax,  qui  sub  tangentis  manu  crescit, 
sensus  ardoris  interni,  vel  flammae  comburentis 
molestissimus,  sitis  inexplebilis,  anxietas,  inquie- 
tudo summa,  stragulorum  intolerantia,  obnubila- 

tio  sensuum  et  stupida  capitis  gravedo,  deside- 
rium potus  acidi  et  aurae  Rigidae,  pulsuum  ple- 
nitudo, tremor  artuum,  invincibilis  ad  motum  pi- 
gritia. — Immoderatus  spirituosorum , vel  narco- 
ticorum usus,  fervor  aestivus,  imminens  procella, 
malacia  atmosphaerae,  ac  nimia  corporis  excale- 
factio  eosdem  fere  producunt  effectus  , eousquc 
non  leniendos,  donec  per  sudores  sponte  extri- 
catos, per  imminutam  aeris  ambientis  temperatu- 
ram, per  mutatam  electricitatem  atmosphacricam, 
per  balneum  , vel  potum  frigidum,  copiose  hau- 
stum, principiorum  phlogisticorum,  caloris  et  elec- 
tricitatis  excessus  frangatur , pristinumque  aequi- 
librium dynamicum  cum  medio,  hominem  ambien- 
te , restituatur. 

lliq.  IV.  Ultimum  denique  fontem  characteris 
nervosi  asthenici  suppeditant  variae  potentiae  di- 
recte, vel  indirecte  debilitantes,  si  in  febrien- 
tem egerint  organismum  5 animi  perturbationes 
tristes,  venaesectionum , aliorumque  deprimen- 
tium et  evacuantium  non  minus,  quam  stimulan- 
tium incautus  usus,  diarrhoea  tumultuaria,  hae- 
morrhagiae, effluvia  mephitica,  calor  nimius,  etc.  ’ 
Omnia  haecce  epigenemata,  quae  nullum  nexum 
causalem  cum  febre  primitiva  supponunt,  charac- 
terem nervosum  mere  accidentalem  progig- 
nunt. — Singulare  autem  est  phaenomenon,  quod 
caedem  noxae  debilitantes,  si  super  individuum 
febris  expers  egerint , turbas  nervosas  vix  unquam 
producere  solent. 

1120»  Praemissa  hacce  disquisitione  pathoge- 
netica  febrium  nervosarum , unde  reciproca  rela- 
tio inter  characterem  primitivum  et  nervosum  se- 
cundarium abunde  elucescit,  solvendum  adhuc  re- 
stat aenigma  contemporalis  existentiae  processus 
febrilis , qui  semper  vitalitatem  auctam  supponit, 
atque  debilitatis  verae. 

1121.  Febris  sistit  evolutionem  organicam  mor- 
bosam, quae  in  homine  imbecilli  et  confecto  non 
minus,  quam  in  vegeto  et  robusto  oriri  et  ali  po- 
test, ea  solum  differentia,  quod  incitationis  vi- 
talis augmentum  in  primo  casu  semper  relativum 
erit,  cum  praeexistente  virium  energia  comparan- 
dum , ergo  toties  ipso  robore  sano  inferius,  utut 
majori  oscillationum  celeritate  scse  distinguat. 

1122.  Quodsi  durante  quadam  febre  critica 
debilitas  evolvitur  e momentis  supra  recensitis, 
virium  vitalium  exorbitantia,  si  non  per  om- 
nem organismum,  saltem  in  uno  alterove  syste- 
mate  organico,  et  omnium  facillime  in  systemate 
nervoso  quidem  deprimitur,  nullatenus  vero  in- 
terrumpi poterit  cyclicus  ille  processus,  quem 
febris  critica,  semel  posita,  excurrere  necessario 
debet.  Possunt  plures  intercedere  circumstantiae, 
quae  febrilem  evolutionem  a normali  tramite  de- 
torquent $ nil  autem  praefinitum  ejus  cursum  trun- 
care valet , nisi  crisis  aut  mors. 

1123.  Etiamsi  igitur  reactiones  vitales  de  sueto 
suo  robore  plurimum  amittant,  imo  ad  insignem 
dejiciantur  debilitatis  gradum , nihilominus  ta- 

men  non  cessat  concitatus  ille  nisus , cujus  ope 
maleficam  causam  destruere,  exstinguere,  ex- 
pellere, morbosam  metamorphosin  invertere,  ac 
pristinam  salutem  restituere  non  desinunt,  quous- 
que scintilla  vitae  superest.  Id  vero,  quod  effec- 
tivo robori  deficit , majori  celeritate  et  festina- 
tione resarcire  moliuntur,  uti  id  ex  vibratione  ar- 
teriarum vividissima  adparet.  Idem,  quod  de  fe- 
bribus criticis  valet,  dictum  quoque  sit  de  illis 
febribus  symptomaticis,  quae  a perenni  et  non 
removendo  stimulo  nervis  inimico  pendent,  exem- 
plo febris  suppuratoriae,  praesertim  si  liquationis 
ichorosae , aut  conceraticae  effectus  fuerit. 

1124*  Si  denique  perpendimus,  eminens  sub- 
stratum nevrastheniae  sphaeras  altiores  systema- 
tis nervosi  largiri , reactiones  febriles  vero  gene- 
ratim  consideratas  ad  systemata  vitae  organicae, 
seu  inferioris  referri , et  maxime  per  concitatum 
motum  cordis  et  arteriarum  in  conspectum  ve- 
nire , sine  negotio  contemporalem  inaequabilis 
virium  dispensationis  praesentiam  tanto  facilius 
concipere  poterimus.  — Quodsi  febris  nervosa 
asthenica  status  debilitatis  in  homine  febriente, 
vel  status  febrilis  in  homine  debili  dicatur,  ejus 
conceptus  ad  amussim  illustratur.  — Febribus  ner- 
vosis (in  genere  consideratis)  primariis,  et  fe- 
bribus cum  debilitate  sive  asthenicis  nihil  ob- 
stat 5 repugnant  contra  principiis  pathogeniae  ra- 
tionalis febres  ex  debilitate,  sive  nervosae  asthe- 
nicae primariae. 

1125-  Quamvis  in  cunctis  febribus  nervosis, 
sive  comes  debilitas  spuria  fuerit , sive  vera,  vita 
sensifera  per  excellentiam  patiatur,  modum  ta- 
men, quo  ista  a normali  deflectit  calle,  seu  spe- 
ciem passionis  nervosae  non  in  omnibus  casibus 
eandem  esse  posse,  jam  ex  praemissis  luculen- 
ter patet.  Quapropter  etiam  causa  proxi- 
ma febrium  nervosarum  necessario  pro  cau- 
sarum diversitate  diversa  esse  debebit , nunc  enim 
efficientiae  nervosae  languorem  , nunc  impeditam 
oscillationem  liberam,  nunc  inaequalem  per  sin- 
gulas sphaeras  dispensationem , in  gratiam  subla- 
tae factorum  vitalium  harmoniae,  criminanda  esse, 
quivis  perspiciet,  qui  exaratam nosogeniam  paulo 
curatius  perpenderit.  Qualescunque  igitur  fuerint 
hypotheses,  quibus  varii  auctores  essentiam  febris 
nervosae  explicare  studuerunt,  etiamsi  eas  ratio- 
nalis pathologiae  principiis  innixas  esse  conce- 
damus , ad  summum  singulis  tantum  casibus  fe- 
brium nervosarum  adaptari  possunt.  — Intelligi- 
tur  inde,  quid  de  sententia  Goedenii  et  alio- 
rum opinandum  sit,  causam  proximam  febris  ner- 
vosae in  statu  phlogoseos  meningis  arachnoideae 
reponentium  3 imo  etiam  illis  in  casibus , in  qui- 
bus neeroscopia  reapse  congestiones  sanguineas 
meningum  evincit,  has  neque  semper  morbi  cau- 
sam, neque  veram  inflammationem,  sed  modo 
morbi  effectum,  modo  stases  passivas  declarari 
debere  , rationi  consentaneum  videtur. 

1126-  Febres  nervosas  generatim  considera- 

tas  contagiosa  indole  imraunes  esse,  earum  ge- 
nesis e dynamicis  legibus  vitae  sanae  et  morbo- 
sae derivanda  abunde  confirmat  5 nihilo  tamen 
minus  sub  earum  decursu,  praesertim  si  certus 
liquationis  gradus,  pervicax  cutis  ariditas,  atque 
notabilis  virium  prostratio  concurrunt,  fomites 
contagiosos  tam  septicos,  quam  methysticos  evolvi 
posse,  jam  alibi  demonstrare  studuimus.  Illam 
febris  nervosae  speciem  , quae  constanter  e con- 
tagio scaturit,  typhum  ulpote  contagiosum,  fa- 
miliae febrium  inflammatorio  - exanthematicarum 
e causa  specifica  inserere,  ac  ibidem  prolixius 
explanare  praefinitus  poposcit  ordo. 

TERMINATIONES. 

1127«  Febres  , sub  quarum  decursu  character 
nervosus,  in  gratiam  systematis  sensitivi  potenter 
adfecti,  extricatur,  plerumque  aegrius  pristinam 
salutem  recuperare  sinunt,  partim  quod  sub- 
strati nobilitas  majus  periculum  ponit , partim 
quod  critica  molimina,  maxime  in  casu  nevrasthe- 
niae  torpidae,  morbo  superando  saepe  infructuosa 
esse  solent , etiamsi  debitis  artis  adminiculis  suf- 
fulta fuerint.  — Pro  diversa  natura  causae  proiju# 
centis,  ac  vario  characteris  primarii,  quem  nervo- 
sus excipit , ingenio , unde  morbi  duratio  pluri- 
mum dependet,  criticos  conatus  mox  septima,  mox 
decima  quarta  aut  vicesima,  mox  etiam  super 
tertium  cyclum  septenarium  accendi  videmus, 
plerumque  tamen  adeo  impotentes,  ut  solemne 

ac  decisivum  levamen  vix  unquam  observeter,  il- 
lis tantum  casibus  exceptis , in  quibus  vires  ner- 
vosae suppressae,  amoto  aut  superato  obstaculo, 
pristinam  adipiscuntur  libertatem.  Eapropter  etiam 
decrementum  potius  gradarium,  et  convalescen- 
tia taediosa  esse  consuevit. 

1128«  Species  evacuationum  criticarum  deter- 
minatur a charactere  febris  primitivo , inflam- 
matorio, catarrhoso,  gastrico,  bilioso,  etc. , 
unde  febres  nervosas  mox  sudoribus  profusis, 
mox  blennorrhoeis  , mox  urinis  hypostaticis,  vel 
diarrhoea  solvi , praxis  docet.  Quo  simplicior  fue- 
rit febris  nervosa,  id  est,  quo  magis  character 
primarius  per  subortum  nervosum  deletur , eo 
minus  manifestae  comparent  excretiones,  ac  pri- 
stina sanitas  inconspicuo  ferme  modo  per  j^rar- 
dariam  lysin  obtinetur.  Si  cutis  et  lingua  Sub  re- 
petitis sudoribus  mollescit  et  humescit,  si  copio- 
sae cum  levamine  secedunt  urinae,  hypostasin 
deponentes  albidam,  vel  roseam,  si  caput  a mo- 
lesta liberatur  gravedine,  si  graviora  conticescunt 
symptomata  nervosa,  viriumque  muscularium  las- 
situdo minuitur,  ut  aegri  sua  sponte  lectum  de- 
serere cupiant , imminentem  divinare  licet  reso- 
lutionem. 

1129*  Quandoque  accidit,  characterem  ner- 
vosum, secundario  subortum,  sub  faventium  cir- 
cumstantiarum concursu,  vel  sub  rite  directa  cura 
dissipari,  antequam  febris  primaria  suum  adtigerit 
terminum,  quo  facto  ipsa  febris  pristinam  suam, 

ab  inauspicato  hospite  obfuscatam  et  obvelatam, 
formam  denuo  recuperat,  eousque  duratura,  donec 
praefinitum  absolverit  cyclum.  Hi  casus  tamen  in 
illis  tantum  febribus  succedere  possunt,  in  qui- 
bus character  nervosus  secundarius , symptoma- 
ticus , vel  epigenematicus  fuit.  Status  nervosus 
primarius,  qui  febri  essentialiter  adhaeret  (§.  1084), 
non  desinit,  nisi  ipsa  febre  fracta. 

1 130*  Apoplexia  nervosa  , et  paralytica  virium 
vitalium  resolutio  praecipuas  praebent  mortis 
rationes.  Quaedam  febres  nervosae  primis  jam 
ab  exordio  diebus  aegrotantes  lethali  obruunt  ve- 
terno , omni  jure  malignae , seu  perniciosae  vo- 
candae 5 aliae  sub  consuetis  liquationis  univer- 
salis et  characteris  septici  symptomatibus  vitae 
flammam  sensim  sensimque  exstinguunt , con- 
scientia tamen  plerumque  adeo  obruta , ut  fune- 
sti finis  inscii  aegri  nunc  placide  obdormiant,  nun- 
quam evigilaturi,  nunc  tetris  sub  convulsionibus, 
ceu  ultimis  vitae  cum  morte  colluctantis  molimini- 
bus, inexorabili  succumbant  fato. — Indirecto  mo- 
do lethum  pariunt  febres  nervosae  cum  alio  cha- 
ractere , inflammatorio , gastrico  aut  putrido  com- 
plicatae, vel  topicis  adfectionibus  comitatae,  et 
quidem  ob  metastases  ad  loca  interanea , ob  in- 
flammationes viscerum  nobilium,  earumque  post- 
principia fatalia. 

1131.  Ex  Orci  faucibus  feliciter  erepti  haud 
raro  varii  generis  posthum  a experiuntur,  quo- 
rum furiis  nec  semper  resistere  valentes  in  re- 
IV.  T t 

cens  conjici  solent  discrimen.  Diversae  nevroses 
cephalicae , amnesia , fatuitas,  mania,  amaurosis 
surditas,  capitis  dolores  recurrentes,  languores 
chronici,  gastrodynia,  dyspepsia,  parotides  me- 
tastaticae, atque  tabes  lenta  potiores  sistunt  suc- 
cessiones. 

1132*  In  cadaveribus  febre  nervosa  perempto- 
rum nil  invenitur,  quod  proximam  causam  quo- 
dammodo revelare  posset  5 agitur  enim  de  morbo 
dynamico,  qui  a materialibus,  conspicuis  et  pal- 
pabilibus metamorphosibus  alienus  est.  Quaprop- 
ter sedulo  cavendum , ne  status  abnormes  inter- 
dum obvii  , uti  congestiones  sanguineae  in  me- 
ningibus,  effusiones  seri  aut  lymphae  in  ence- 
phali cavitatibus  indiscriminatim  morbi  causa 
habeantur,  qui  non  raro  effectus  secundarios  de- 
bilitatis et  passionis  nervosae,  vel  complicationes 
accidentales  indicant. 

PRAESAGIUM. 

1133*  Quatenus  febris  nervosa  semper  nobi- 
lissimum vitae  centrum  obrutum  et  labefactatum 
supponit,  eatenus  caeteris  etiam  paribus  semper 
insigne  portendit  periculum  , quod  eo  magis  in- 
crescat necesse  est , quo  altior  fuerit  debilitatis 
comitis  gradus,  beneficos  naturae  conatus  eludens. 
Pessima  igitur  febris  nevropathicae  forma  est,  quae 
praecipiti  virium  lapsu , et  colliquativa  asthenia 
stipatur.  Ob  eandem  rationem  cunctae  circum- 
stantiae, quae  ad  illius  ortum  contribuunt,  uti 

prava  subjecti  ante  morbum  constitutio , delete- 
ria  causae  efficientis  indoles,  epidemiae  malefi- 
cae dominium , complicatio  cum  charactere  bi- 
lioso, vel  putrido,  therapia  perversa,  vel  neces- 
sariae curae  neglectus , tristem  ominantur  even- 
tum. Partium  nobiliorum  , imprimis  cerebri,  pul- 
monum et  viscerum  abdominalium  adfectiones  lo- 
cales cum  febre  nervosa  conjunctae,  vel  eam 
praecedentes,  semper  malam  spem  praedicant. 
Continua  mentis  absentia,  delirium  sine  induciis, 
sopor  profundus , crocidismus,  singultus,  con- 
vulsiones, meteorismus  pertinax,  sphincterum 
resolutio  et  symptomata,  quae  characterem  sep- 
ticum, vel  gangraenam  intestinam  indicant,  mala 
parant  auguria.  Helluones  , venere  exhausti,  et 
syphilitico  viro  infecti  raro  evadunt. 

1134*  Caeterum  in  nullo  ferme  febrium  ge- 
nere phaenomena  magis  fallunt  et  decipiunt,  ac 
in  febre  nervosa , praesertim  in  illa , quae  cum 
asthenia  directa  et  erethismo  incedit,  merito  ver- 
satilis dicta.  Nonnunquam  enim  signa  prosperri- 
ma hominem  improvise  praecipitant  et  rapiunt, 
dum  contra  aegroti , qui  pessimi  ominis  symp- 
tomata prae  se  ferunt,  plenam  salutem  recu- 
perant. Quare  boni  medici  est,  semper  ambi- 
guam sortem  ostendere,  atque  adstantibus  in- 
genue fateri:  quantum  omni  momento  immi- 
neat periculum  5 neque  anodyniae  et  eupho- 
riae  dolosae  aegrorum  fidendum.  — Etsi  mor- 
tis avertatur  casus,  non  semper  in  medentis  po- 

testate  est,  posthumas  evitare  labes,  quas  vasta 
morborum  secundariorum  sylva  parturit.  Sympto- 
mata contradictoria,  uti  languor  summus  cum 
pulsu  bono , congestiones  organorum  activae  cum 
prostratione  virium  maxima,  febris  ardens  cum 
urinis  limpidis  plerumque  dolum  machinantur. 

1135.  Felicioris  ominis  signa  praebent:  lin- 
guae et  cutis  humiditas,  sudores  aequabiles  et 
vaporosi  5 adspectus  aegri  hilaris  ac  naturali  vi- 
cinior, oculorum  nitor  rediens,  levis  obauditio, 
somnus  placidus,  urinae  copiosae  cum  sedimento, 
diarrhoea  modica,  et  imprimis  euphoria,  sive 
proprius  ille  valetudinis  sensus , qui  tutissimus 
plurimum  esse  solet  instantis  sanationis  vates.  In 
febribus  gastrico-nervosis,  et  nervosis  lentis  quan- 
doque furunculi  et  exanthemata  circa  labia  cum 
emolumento  prorumpi  visa  sunt. 

RATIO  MEDENDI. 

1136.  Nosogenia  e rationalibus  et  practicis 
principiis  eruta , eique  superstructa  morbi  theoria 
tutissimum  in  medela  rite  instituenda  praebet  du- 
cem. Quum  autem  adeo  differens  sit  characteris 
nervosi  in  febribus  origo,  ac  ipsa  vitae  sensife- 
rae a norma  aberrantis  ratio  in  variis  casibus  adeo 
essentialiter  discrepet,  diversae  therapiae  neces- 
sitas sponte  liquet.  — Princeps  tamen  indicatio- 
nis curativae  cardo  in  eo  consistit,  ut  vires  vita- 
les ad  illud  reducantur  moderamen , quod  pro  cri- 
sibus perficiendis  requiritur.  — Si  causae  occa- 

sionem  praebentes  ultro  persistunt , profligari  vel 
saltem  obtundi  debent j si  vero  ignorantur,  aut 
jam  remotae  permanentes  effectus  reliquerunt, 
ca  jubeantur  auxilia  , quae  statui  virium  dynamico, 
et  mutationibus  morbosis,  in  organismo  inductis, 
directe  occursent. 

a)  CURA  FEBRIS  NERVOSAE  CUM  STUPORE. 

1137.  In  cunctis  illis  febrium  nervosarum  ca- 
sibus, in  quibus  spuria  viget  debilitas  ^ vires  ner- 
vosas oppressas,  obrutas  et  ad  speciem  tantum 
languentes  emancipare,  debitamque  oscillatio- 
num vitalium  libertatem,  sine  qua  optatae  crises 
perfici  nequeunt,  restituere,  praecipuus  erit  me- 
dentis  scopus.  Plurimum  autem  interest,  ut  prius 
recta  habeatur  conditionis  pathologicae  notio ; 
hac  enim  vacillante  et  morbo  asthenia  indirec- 
ta habito,  facile  medicus  ad  usum  remediorum 
stimulantium  seduceretur,  quae,  olei  flammae 
inspersi  instar,  omnia  mala  non  possunt  non 
augere.  — Pro  diversitate  obstaculi  organici , vel 
extranei,  liberis  virium  reactionibus  positi,  di- 
versa convenient  medicamenta  , quae  inter  venae- 
sectiones,  emetica,  vesicantia,  lotiones  frigidae, 
et  aura  camphorata  singularem  quandam  meren- 
tur laudem, 

1138.  In  febribus  inflammatoriis,  praesertim 
si  cum  locali  visceris  cujusdam  nobilioris  et  sen- 
sibilioris adfectione  sociatae  fuerint,  si  exces- 
sivus  viguerit  orgasmi  universalis , vel  topicae 

plethorae  status,  si  necessariae  in  principio  neglec- 
tae fuerint  sanguinis  missiones,  haud  raro  sub  me- 
dio morbi  cursu  nervosa  symptomata  cum  summa 
virium  prostratione,  utut  mere  adparenti,  impro- 
vise evolvi  videmus  , quorum  tamen  originem  e 
virium  reactionibus  sufflaminatis  et  gravi  impe- 
dimento obrutis  potius,  quam  e vero  virium  lapsu 
pendere  facile  evincitur,  si  ad  characterem  fe- 
bris praecedentem,  ad  absentiam  causae  delete- 
riae  aut  debilitantis,  nec  non  ad  habitum  aegri, 
qui  vitae  excessum  et  sanguinis  ubertatem  undi- 
quaque  spirat,  necessaria  convertatur  adtentio. 
Venae  sectiones,  in  hisce  casibus  semper 
largiori  manu  experiendae , tantam  exerunt  ef- 
ficaciam, ut  aegri  sanguine  adhuc  e sauciata  vena 
prosiliente , instantaneam  refectionem  percipiant, 
atque  ex  adtonito  stupore  veluti  expergefiant.  In 
casu  encephalitidis  ipsa  hirudinum  retro  aures 
adplicatio  non  ommittenda. 

Spies,  Diss.  de  utilitate  venaesectionis  in  morbis,  prae- 
cipue febre  nervosa,  ubi  ordinarie  locum  non  habet.  Alt- 
dorf  1795. 

II39.  Id  quod  phlebotomia  in  febribus  angio- 
sthenicis,  emesis,  suo  tempore  instituta,  in  ga- 
stricis praestat,  ubi,  experientia  docente,  nunc  ob 
nimiam  ventriculi  oppletionem , nunc  ob  praesen- 
tiam alicujus  sordis,  qualitate  prava,  ne  dicatur 
venenosa,  splanchnicos  nervos  pessundantis,  prae- 
cipue bilis  degeneratae,  aut  veneni  narcotici,  vi- 
rium robur  mira  ratione  prosternitur,  eodemque 

tempore  variae  juxta  systema  nervosum  emicant 
turbae.  Evacuatis  sordibus,  cujusvis  demum  gene- 
ris fuerint , character  nervosus  secundario  evolu- 
tus subito  disparet  5 quin  imo  vomitu  spontaneo 
interdum  dissipatur  absque  ullo  artis  praesidio. 
Quodsi  colluvies  in  tubo  intestinali  coacervata  ne- 
vrastheniae  spuriae  fuerit  causa , catharticorum 
necessitas  quidem  cuivis  patebit  $ levamen  tamen 
nunquam  adeo  promptun^,  nec  tanta  evacuationis 
utilitas  esse  solet , ob  eam  procul  dubio  rationem, 
quod  sordibus  ad  intestina  promotis,  plerumque 
aliquid  de  noxiis  principiis  resorbeatur,  ac  secun- 
dis viis  illatum  multo  tenacius  inhaereat,  nec  ali- 
ter quam  per  viam  secretionum , naturae  viribus 
concitatarum,  evacuari  possit. 

1140.  Damna,  quae  systema  nervosum  expe- 
ritur in  gratiam  elementorum  phlogisticorum  et 
imponderabilium,  sive  majori,  quam  par  est,  co- 
pia per  processum  morbosum  extricentur  (v.  g.  in 
febribus  contagiosis),  sive  ob  spasmum  cutaneum, 
aut  inversam  dermatis  polaritatem  retineantur  (uti 
in  febribus  catarrhosis) , aliter  reparari  nequeunt, 
quam  expansionis  praedominium  compescendo, 
spasticam  contractionem  solvendo  , atque  condu- 
cendi facultatem  (Leitungsfahigkeit)  per  corporis 
peripheriam  facilitando.  Internus  usus  acidorum, 
revellentia,  et  lotiones  frigidae  singulis  indicatio- 
nis therapeuticae  momentis  egregie  satisfaciunt, 
neque  aliis  suppleri  possunt  remediis.  Acida 
processum  bio-chemicum  emendant,  expansivi 

factoris  excessum  moderando.  Revellentia 
periphericos  nervorum  fines  lacessendo  spasmos 
resolvunt,  atque  centra  obruta  secundum  leges 
antitheseos  organicae  liberant.  Lotiones  fri- 
gidae, legum  physicarum  nutui  obediendo,  ne- 
gativam sive  idioelectricam  cutis  conditionem  in- 
vertunt, atque  secessui  imponderabilium  opitu- 
lantur. Quousque  vires  vitales  realem  jacturam 
non  sunt  perpessae,  hisce  solis  adminiculis  cha- 
racterem nervosum  vix  orientem  suffocare  quando- 
que licet.  Vesicantibus  et  sinapismis  id  sat  tuto 
praestari , nulli  practicorum  ignotum  erit.  Lo- 
tionibus vero  etiam  frigidis  in  casu  cutis  perti- 
naciter siccae,  quam  prae  caeteris  febres  catar- 
rhosae , exanthematicae,  et  gastrico  - pituitosae 
aestivae  sibi  privam  habent,  nullo  alio  remedio 
suffultis  primordia  characteris  nervosi  extemplo 
discuti  posse,  pluribus  compertum  habuimus  ex- 
perimentis. Circa  modum  lavacris  utendi  jam  in 
capite  de  scarlatina  et  typho  exanthematico  ne- 
cessariam fecimus  mentionem. 

1141*  Quo  diutius  et  quo  gravius  oppressae 
fuerint  vires,  eo  facilius  defatigantur,  etiamsi 
opportuno  adhuc  tempore  liberentur , quam  ob 
rem  praeter  mox  adlatas  inedendi  methodos,  in- 
dividualibus  casibus  rite  adaptatas,  nunc  singil- 
latim , nunc  conjunctim  adhibendas,  systema  ner- 
vosum homogeneo  quodam  elemento  afficere  et 
refocillare  oportet,  eum  tamen  in  modum,  ne  ar- 
teriosae vires  exstimulentur,  humorumque  recens 


CHARACTERE  NERVOSO. 


6(>5 

orgasmus  incendatur.  Remedia  hujus  generis 
sunt  omnia  illa,  quae  nervis  per  eminentiam  ami- 
ca, ac  ideo  nervina  vocata,  horum  efficientiam 
dynamicam  blande  sollicitare  valent,  quin  per 
viam  circuli  suscipiantur  5 quorum  principia  activa 
igitur  (effluvia  utpote  odorifera)  per  poros , ut 
quondam  dixerunt,  inorganicos  agunt,  vel  rectius 
dicendo  imponderabilium  more  per  totam  organis- 
mi massam  diffunduntur,  nervorum  directionem 
peculiariter  praediligendo.  Cunctis  aliis  palmam 
praeripiunt  camphora,  moschus,  et  ammonia,  re- 
fractis dosibus  interne  porrecta.  Ipsa  atmosphaera 
aegrum  circumfluens,  si  fragrantibus  effluviis  im- 
buta fuerit,  ergo  aura  camphorea,  moschata,  am- 
moniaqalis,  non  minus  beneficam,  imo  interni 
usus  facile  vices  agentem  actionem  praestare  valet. 

CURA  FEBRIS  NERVOSAE  CUM  ERETHISMO. 

1142.  Maximam  sane  circumspectionem  de- 
poscit illa  verae  debilitatis  species,  cui  eminens 
eo[/,6Toifl\v)crfcc  (versabilitas,  mutabilitas)  comes  it  5 
hujus  enim  varius  gradus  non  solum  quantitatem 
stimulorum  subministrandorum,  sed  etiam  ipsum 
qualitatis  selectum  dirigere  debet. 

1143.  Inter  stimulantiadiffusibilia, 
quae  scopo  vires  nervosas  erigente  adhiberi  so- 
lent, principatum  tenent : camphora,  flores  cha- 
momillae, herba  melissae  et  menthae  crispae,  ra- 
dix valerianae,  asa  foetida,  castoreum,  spiritus 
cornu  cervi , acida  mineralia  dulcificata , horum- 

que  remediorum  varia  connubia  tam  interne,  quam 
externe  forma  epithematis , linimenti,  aut  clyste- 
ris propinata. 

1144.  Roborantia,  quatenus  lente  agunt, 
per  se  sola  in  febribus  nervosis,  praecipitanter  de- 
currentibus, quidem  non  sufficiunt,  expansivis  ta- 
men stimulis  nupta  egregie  prosunt  5 organicae 
enim  compagi  necessariam  impertiunt  cohaeren- 
tiam et  roboris  tenorem , talique  pacto  non  solum 
virium  energiam  intendunt,  sed  etiam  mobilitatem 
excessivam  componunt.  Extracta  amaro-aromatica 
gentianae,  absynthii,  cascarillae,  cortex  peruvia- 
nus  in  decocto  vel  infuso,  tincturae  martiales, 
elixirium  acidum  aromaticum , et  flores  zinci  po- 
tiora  sunt  pharrnaca,  quae  practicis  arrident. 

1145«  Narcoticis,  etspeciatim  opio, ab  ad- 
sectis  Erownii  adeo  decantato,  in  cura  febrium 
nervoso -asthenicarum,  Burserii  ad  exemplum 
lubenter  supersedemus,  nisi  symptomata  quaedam 
molesta,  aut  periculosa,  aliis  medicamentis  non 
lenienda  eorum  deposcant  usum,  uti  vomitus  re- 
bellis absque  saburra,  diarrhoea  debilitans,  tor- 
mina ventris,  agrypnia,  photophobia,  convulsio- 
nes vehementiores.  Opium  refractis  tunc  dosibus 
exhibeatur,  oportet,  ad  quartam  v.  g.  grani  par- 
tem quater  aut  sexies  in  die  porrigendum  5 insuper 
proficuum  erit,  alius  generis  combinare  substan- 
tias , quae  opii  virtutem  virulentam  quodammodo 
temperare  valent,  uti  essent  aromata  grata,  vel 
radix  ipecacuanhae. 

Wall , uber  den  Gebrauch  des  Mohnsaftes  im  Ncrvenfieber 
und  Synochus.  Aus  dem  Engl.  von  Diei.  Altenb.  1.789- 

1146»  Vesicantia  demum  et  sinapismi 
in  debilitate  irritabili,  ob  stimulos  derivandi  virtu- 
tem, adprime  conveniunt}  quapropter  etiam  remo- 
tioribus locis  adplicata,  secundum  antagonismi  le- 
ges, offensa  systematis  nervosi  centra  a morbosis 
saepe  feliciter  liberant  impressionibus.  Melius 
erit,  si  cantharides  partem  solum  irritent  et  rube- 
faciant , quam  si  vesicas  moveant } in  quem  finem 
emplastrum  vesicatorium  post  tres,  quatuorve  ho- 
ras a corpore  removeri  poterit.  Semina  sinapeos 
contusa  cum  aceto  vini,  vel  fermento  panis  nigri 
in  pastam  redacta , super  linteum  extensa,  et  pe- 
dum dorso  imposita  ocyus  agunt,  vesicas  non  tam 
facile  trahunt,  et  ideo  cantharidibus  palmam  prae- 
ripiunt. Quamprimum  ardor  vehemens  concitatur, 
sinapismi  removendi  sunt. 

1147.  Praeter  canones  therapeuticos  in  virium 
cum  erethismo  languentium  moderamine  observan- 
dos , atque  jam  in  generali  pyretologia  explana* 
tos  (Tom,  I.  §.  655)  medentis  adtentio  imprimis 
ad  indolem  et  formam  febris  primitivam  conver- 
tenda , quae  vix  unquam  protinus  exstingui  solent, 
ita  ut  febris  nervosa  stricto  in  sensu  simplex  et 
meraca  dici  possit.  Quamvis  in  casu  febris  inflam- 
matoriae a venaesectionibus , et  in  illo  febris  ga- 
stricae ab  evacuationibus  alvinis  desisti  debeat  il- 
lico,  ac  debilitatis  prodromi  sese  insinuant } nun- 
quam tamen  in  primo  casu  usus  potionum  refri- 

gerantium,  ac  in  secundo  moderata  alvi  elutio 
clysterum  ope  negligenda. 

1148-  Febres  catarrhosae,  in  characterem  ner- 
vosum mira  ratione  proclives , solertissimum  sup- 
pressae transpirationis  et  infractae  conductionis 
dynamicae  respectum  postulant  $ cui  quidem  scopo, 
vesicantia  et  lotiones  aqua  frigida , vel  egelida 
factae  eximie  respondent,  etiamsi  vera  jam  evo- 
luta sit  debilitas,  dummodo  contemporalis  ner- 
vinorum non  negligatur  usus, 

114(J.  Ubi  febris  nervosa  versatilis  cum  topicis 
adfectionibus  viscerum  juncta  fuerit,  methodus 
revellens  quidem  magnalia  praestat,  suadet  tamen 
ratio,  ut  usui  stimulantium  sorbitiones  mucilagi- 
nosae  interponantur,  atque  e priorum  classe  ea 
seligantur  pharmaca,  quae  uni  alterive  organo 
magis  amica  sint , et  electiva  quasi  polleant  adfi- 
nitate,  uti  v.  g.  polygala  senega,  gummi  ammo- 
niacum , spiritus  salis  ammoniaci  anisatus  in  pneu- 
inonite  nervosa  5 flores  arnicae  in  casu  contem- 
poralis symphoreseos  encephali  5 aromata  stoma- 
chica opiatis  copulata  in  adfectionibus  tubi  ente- 
rici , et  s.  p. 

7.  CURA  FEBRIS  NERVOSAE  CUM  DEBILITATE 
TORPIDA. 

1150*  Debilitas  torpida,  sive  e simplici  lan- 
guore, excessivae  sensilitati  copulato,  ac  adaltio- 
rem  gradum  evecto,  sive  ex  nimis  impetuosis  erga 
stimulos  potentiores  reactionibus  et  subsequa  vi- 

rium  consumptione  originem  ducat,  praeter  rca- 
gendi  facultatem  reapse  imminutam,  simul  tantam 
in  percipiendis  impressionibus  externis  lentitudi- 
nem et  torporem  patefacit,  ut  nonnisi  a valentio* 
ribus  irritamentis  quandam  reactionem  sequi  vi- 
deamus. Intelligitur  inde,  remedia  stimulantia  dif- 
fusibilia  nihil  praestare,  nisi  majoribus  porrigantur 
dosibus  5 imo  ad  securiorem  effectum  obtinendum 
vix  non  semper  acrium , sive  stimulantium  con- 
tractivorum  opes  implorari  debent. 

1151-  Praeter  nervina  superius  adlata  (§.l  142) 
ac  perfectiori  dosi  exhibita , singulari  virtut^  emi- 
nent: radices  angelicae,  imperatoriae  et  serpen- 
tariae  virginianae  5 cortex  cinamommi  et  cascaril- 
lae,  caryophylli  3 nux  moscbata ; mentha  piperita  5 
aether  vitrioli  3 spiritus  dulcificati,  tincturae  spiri- 
tuoso  - aromaticae,  vinum  generosum , olea  aethe- 
rea,  moschus,  castoreum,  alcali  volatile,  etphos- 
phorus. 

1152.  Vehementer  falluntur  illi,  qui  salutis 
scaturiginem  unice  in  longinquis  mundi  oris  quae- 
runt, atque  exoticorum  medicamentorum  fuco 
capti,  indigenorum  virtutes  nec  experiri  dignan- 
tur. Generosa  natura  ubique  locorum  infinitis  re- 
dundat vitae  et  valetudinis  subsidiis,  ita  ut  non 
solum  quotidianis  necessitatibus  prodiga  prospi- 
ciat  manu,  sed  etiam  in  proprio  sinu  arma  cudat, 
innumeris,  qui  vitae  insidiantur,  hostibus  debel- 
landis idonea.  Hinc  radicis  serpentariae  et  contra- 
jervae,  florum  macis,  caryophyllorum  / aliorum- 

que  vices  facile  agunt  plantae  nostrates,  uti  an- 
gelica, imperatoria,  calamus  aromaticus,  caryo- 
phvllata , mentha  piperita,  valeriana  celtica  etc., 
fragrantissimo  oleo  aethereo  scatentes. 

II55.  Flores  arnicae  montanae,  quae  simul 
acre  principium  recondunt,  a M a x.  St  oli  io 
tanta  laude  elati,  in  febribus  nervosis  cum  stupore 
et  torpore  summe  proficui  evadunt,  maxime  si 
quaedam  suspicio  de  passiva  humorum  congerie 
in  encephalo  fuerit  5 praesertim  unio  infusi  satu- 
rati florum  arnicae  et  radicis  angelicae  cum  cam- 
phora  et  liquore  anodyno  minei  ali  Hoffmanni  sem- 
per  efficax  nobis  praebuit  pharmacon. 

1154.  Acida  mineralia  dulcificata  , et  naphthae 
omnes,  quae  inter  aether  sulfuricus  et  aceticus 
excellit,  praestantissima  dici  possunt  adminicula 5 
etenim  ventriculo  amica  digestionis  munus  con- 
servare juvant,  vires  nervosas  citissime  refocillant, 
spasmos  intestinorum  reserant,  atque  ob  gratum 
saporem  et  odorem  etiam  iis  exhiberi  possunt  ae- 
gris , qui  pharmaca  in  contemptu  habent.  Cum 
vero  eorurn  effectus  rapide  praeterlabuntur , cre- 
brius repeti  debent.  Spirituosorum  virtutes  aro- 
matibus et  oleis  aethereis  acui  solent,  unde  di- 
versae, quae  in  pharmacopoliis  exstant  tincturae 
alcoholicae  pro  interno  aeque  ac  externo  usu  om- 
nino commendationem  merentur. 

1155-  Analogas  prioribus  vires  exerit  vinum 
generosum,  edentulum,  quod,  si  dulce  simul 
fuerit,  praeter  refectionem  momentaneam  etiam 

nutrit.  Absint  vero  omnia  indicia  incitatae  reac- 
tionis vasorum,  vel  topicae  congestionis  sangui- 
neae. Illum  contra  aestum , qui  ab  imbecillo  cor- 
dis et  arteriarum  renixu  pendet,  e pulsibus  exilis- 
simis et  mordaci  cutis  calore  dignoscendum,  vi- 
num refrigerantium  quasi  more  mitigat  et  frangit. 
Superba  hoc  intuitu  vina  sunt:  Rhenanum,  JBur- 
gundicum,  Campanicum,  Tokajanum,  Malagense, 
Cyprium.  Egenis  spiritus  vini  cum  aqua  remistus 
pro  potu  inservire  poterit.  Cavendum  tamen , ne 
aegri  inebrientur,  quod  tanto  facilius  accidit  in 
illis,  qui  ex  consuetudine  vino  nunquam  utuntur. 
Bibonibus  audaciori  etiam  manu  porrectum  minus 
nocet. 

1156*  Alcali  volatile,  spiritus  cornu  cervi,  li- 
quor ammonii  succinici,  oleum  animale  Dippelii, 
et  moschus  valentissima  pariter  suppeditant  re- 
media, praesertim  illis  in  casibus,  ubi  asthenia 
paralytica  symptomatibus  nervosis  altioris  gradus, 
sopore  apoplectico,  vel  vaniloquiis  continuis,  sin- 
gultu, tremoribus,  convulsionibus,  crocidismo, 
sphincterum  resolutione  stipantur 5 ubi  cutis  per- 
tinaciter sicca  aliis  pervia  reddi  nequivit  praesi- 
diis , vel  ubi  repressum  quoddam  exanthema  re- 
pentinae virium  prostrationis  culpam  gerit  5 ob 
summam  enim  volatilitatem  eorum  vis,  campho- 
rae  instar  rapide  penetrat,  ac  transpirationem 
movet. 

1157.  In  casibus  desperatis,  quippe  in  summo 
debilitatis  torpidae  fastigio,  mortiferae  resolutioni 

proximo , ad  ipsum  phosphorum  recurrere  sua- 
dent quidam  neoterici.  Ast  nec  unum,  heroico 
hocce  remedio  tractatum  imminentis  fati  saevi- 
tiem effugisse,  vidimus,  cujus  ratio  fors  etiam  in 
eo  latet,  quod  ab  usu  comburentis  phosphori  ab- 
horreamus, quousque  vel  minima  sanationis  spes 
superest$  in  cadaveribus  enim,  etiamsi  cautissima 
manu  exhibitus  fuerit , ventriculum  vel  inflamma- 
tum, vel  gangraenosis  maculis  inscriptum  depre- 
hendimus.— Exhiberi  solet  ad  octavam,  sextam, 
vel  quartam  partem  grani  pro  singula  dosi , in  die 
aliquoties  repetenda , aethere  sulfurico  aut  oleo 
amygdalarum  solutus,  abstinendo  a contempo- 
rali usu  potus  aquosi , ne  phosphorus  e sua  solu- 
tione praecipitetur,  stomachumque  adurat. 

J o se  p hi , Diss.  de  ph-osphori  usu  interno.  Helmsl.  178Q* 

1158.  Pauca  tantum  sunt  pharmaca  ex  ordine 
stimulantium  contractivorum , sive  acrium,  quae 
pro  interno  quadrant  usu  , uti  radix  ipecacuanhae, 
refractis  portionibus  porrecta,  piper  nigrum,  cap- 
sicum  annuum , et  oxyda  quaedam  metallica, 
zinci,  cupri,  bismuthi.  Tutius  contra  adplicantur 
cuti ) nervorum  finibus  enim  potenter  stimulatis 
non  solum  beneficam  a centris  pessundatis  revul- 
sionem praestant,  verum  etiam  irritationem  per 
totum  systema  nerveum  diradiant , talique  ratione 
evanescentem  vitae  favillam  denuo  sufflammant. 

115Q.  Seminibus  sinapis,  radici  armoraciae 
rasae  , piperi  indico,  aliisque  epispasticis  abjudi- 
cari quidem  nequeunt  beneficae  vires 5 longe  ta- 

men  eminent  cantharides,  pluribus  locis  ea  ra- 
tione adplicitae,  ut  plenas  vesicas  trahant.  Si  ali- 
quid de  principio  acri  cantharidem  per  vasa  lym- 
phatica resorbetur,  et  uropoetica  offendit  organa, 
emulsionibus  cum  nitro  et  pauxillo  camphorae 
commixtis  erit  occurrendum.  Tanto  majorem  au- 
tem libera  lotii  excretio  meretur  adtentionem, 
quoniam  aegri , febrili  sopore  obruti , lubenter 
ischuriae  subjacent  casui. 

Aepli,  Prufuiig  der  spanischen  Fliegen  in  bosartigen  Fie* 
bern.  Ziirch  1777. 

1 1 60*  Remedia  tonica  et  amara,  utut  per  se 
sola  lentioris  actionis  causa  parum  praestent,  in 
connubio  cum  diffusibilibus  egregie  juvant,  ac 
praesertim  digestionis  organis  infirmis  respondent  $ 
quare  in  febribus  asthenicis , et  maxime  in  nervo- 
sis lentis  non  erunt  negligenda.  Ubi  morbo  feli- 
citer soluto  de  restituendo  partium  robore  et  co- 
haerentia agitur,  amaricantia  et  tonica , uti  lignum 
quassiae,  extractum  absynthii,  vel  gentianae,  ra- 
dix columbo,  tinctura  nervino  - tonica  Bestu- 
scheffii,  elixirium  stomachicum,  et  inprimis 
cortex  peruvianus  in  connubio  cum  aromaticis 
principes  indicationis  paginas  absolvunt. 

Il6l*  Ad  generalem  scopum  refectionis  tanto 
facilius  adtingendum  corpus  universum , et  spe- 
ciatim  vertebrarum  columnam  liquoribus  spirituo* 
sis  et  fragrantibus  colluere  et  permulcere  conve- 
niet , qua  medendi  methodo  etiam  cutis  functio- 
nem haud  raro  restituere  , artuumque  torpidam 
IV.  Uu 

inertiam  corrigere  licet.  Spiritus  vini  camphoratus, 
spir.  saponis,  spir.  serpylli , spir.  aromaticus  com- 
positus Dispens.  Vindobonensis , quibus  in  casu 
typhi  gravissimi  tinctura  cantharidum,  et  spiritus 
ammoniae  causticus  addi  poterit,  efficacissima  pro 
usu  externo  spondent  praesidia. 

1162*  Si  medicamina  per  os  sumi  non  possunt, 
vel  si  peculiaris  urget  intestinorum  torpor,  pervi- 
caci meteorismo  sociatus , ad  clysteres  irri- 
tantes confugere  oportet,  quales  ex  infuso  florum 
chamomillae,  vel  radicis  valerianae  cumcamphora, 
vel  asa  foetida,  mucilagine  subactis,  parari  solent. 
Libenter  quoque  interponuntur  clysteres  nutrien- 
tes ex  vitulorum  petiolis,  ex  juribus  carnium  coc- 
tarum , e decocto  radicis  salep,  vel  cremore  hor- 
dei, oryzae,  cura  vitello  ovi. 

1163*  Summum  medentis  artificium  consistit 
in  quantitate  stimulorum  rite  adcommodanda. 
Quemadmodum  languens  favilla  sufflatu  nimis  lan- 
guido aeque  ac  nimis  impetuoso  et  continuato  ex- 
stinguitur 5 ita  etiam  flamma  vitae  resuscitari  ne- 
quit, nisi  justa  inveniatur  incitamentorum  men- 
sura , sive  recta , quae  ad  salutis  metam  ducit 
diagonalis.  Hocce  arduum  opus,  cujus  fundamenta 
theoreticis  superstruere  velle  principiis  vanus  fo- 
ret labor,  unice  medici  prudentiae  et  oculo  ex- 
perientia armato  committi  debet.  — Juvabit  dun- 
taxat  adnotasse , in  debilitate  irritabili  semper 
a lenioribus  inchoandum  esse  stimulis , ac  pede- 
tentim  ad  valentiores  adscendendum , donec  ille 

obtineatur  virium  exorbitandae  moderatae  gradus, 
sine  quo  criticae  operationes  perfici  nequeunt.  In 
debilitate  torpida  vix  non  contrarium  observare 
oportet}  videlicet  subito  a potentioribus  stimulis 
(nunquam  tamen  a potentissimis)  cura  erit  ordien- 
da , et  si  eorum  ope  optatum  ciere  licuerit  reac- 
tionis universalis  gradum, — quem  e turgore  vi- 
tali aucto,  pulsuum  oscillatione  vividiori , virium- 
que muscularium  augmento  peritus  artis  dignos- 
cere non  cunctabitur,  — illico  recedendum,  et 
cum  moderato  excitantium  adparatu  sufflammata 
illa  energia  vitalis  eousque  conservanda,  donec 
criseos  instet  momentum. 

1164«  Praecipuum  tandem  adhuc  praeceptum 
practicum  eo  versatur,  ne  in  uno  eodemque  re- 
medio , quod  scopo  cardiaco  et  analeptico  selec- 
tum fuit,  justo  diutius  insistamus,  sed  potius  plura 
experiamur.  Organismus  medicamentis  relativa 
actione  pollentibus  facillime  adsuescit } unde  fit, 
ut  interdum  pharmacon  minoris  caeteroquin 
efficaciae,  ac  exigua  dosi  adhibitum  ob  solam  qua- 
litatis differentiam  plus  praestet,  quam  aliud  me- 
lioris notae  a longiori  jam  tempore  usurpatum. 

Il65.  Decursus  febris  nervosae  acutus,  aut 
lentus , nullum  essentiale  in  therapeusi  ponit  dis- 
crimen. Solum  ne  praetervideatur , oportet,  cri- 
ticas operationes  in  febribus  nervosis  acutis  suo 
tempore  debite  moderari ; in  lentis  contra  lan- 
guentem processum  reproductionis  roborantibus 
et  nutrientibus  sustentare,  vel  si  pituitosa  collu- 

vies  primas  vias  pertinaciter  obruat,  eam  blandio- 
ribus catharticis  per  epicrasin  eliminare,  quem 
in  finem  rhabarbarina  et  calomel  a practicis  me- 
rito commendantur. 

CURA  SYMPTOMATICA. 

11 66-  Symptomatum  in  febribus  nervosis  ur- 
gentium caterva  quandoque  specialem  deposcit 
curam  , quae  tamen  semper  causis  producentibus, 
conditioni  virium,  atque  characteri  febris  primi- 
tivo rite  adaptari,  proinde  indicationi  vitali  ad 
amussim  respondere  debet. 

1167*  Delirium , agrypnia  et  cephalalgia,  qua- 
tenus plurimum  ab  immodico  pendent  erethismo, 
prudentem  opii,  camphorae,  vel  moscho  conjuncti, 
usum  admittunt.  — Sopor  ex  adverso,  nisi  mani- 
festa subsit  sanguinis  congestio  hirudinibus  mi- 
nuenda, floribus  arnicae,  valeriana,  ammoniae 
praeparatis , odoramentis , et  vesicatorio  nuchae 
imposito  discutitur.  — Nervorum  distensionibus, 
tremoribus,  carphologiae,  trismo,  singultui  opium, 
moschus  et  flores  zinci  prospiciunt.  — Vomitus 
effraenis , nisi  a saburra  pendeat,  opio,  haustu 
antiemetico,  vel  aromatibus  stomacho  gratis  erit 
placandus.  — Meteorismum  pro  diversitate  cau- 
sae nunc  evacuantia , nunc  antispastica  minuere 
valent  $ ab  impositione  nivis , aut  contusae  gla- 
ciei, quam  nonnulli  proposuerunt,  cavendum,  si 
vera  urget  debilitas.  — Diarrhoeam  exhaurientem 
decoctum  corticis  cum  cinamommo,  infusum  ra- 

dicis  arnicae , laudante  S t o 1 1 i o,  clysteres  mucila- 
ginosi,  et  in  casu  pervicaci  succus  catechu , alu- 
men , et  diascordium  ore  vel  ano  ingesta  mode- 
rant. — Retentum  in  vesica  lotium  , quamprimum 
hypogastrica  tumet  regio,  fomentis  aromaticis  te- 
pidis eliciendum , et  his  incassum  tentatis  sine 
mora  cathetere  educendum.  — Parotides  , meta- 
staseos  causa  tumentes,  cataplasmatibus  emollien- 
tibus fovendae,  quibus,  si  resolutio  obtineri  ne- 
quit, suppuratio  promovetur.  — Quid  tandem 
funestus  exigat  decubitus,  jam  alibi  (§.  1004)  in- 
dicavimus. 

REGIMEN  DIAETETICUM. 

1 1 68-  Princeps  vitae  pabulum,  aer  utpote 
atmosphaericus , etiam  in  febrium  nervosarum 
cura  haud  mediocri  indiget  adtentione  $ hinc  aeri 
puro  prospiciendum,  illeque  frequentiori  perfla- 
tione  sedulo  redintegrandus,  vel  si  in  angusto  spa- 
tio plura  cohabitare  coguntur  individua,  evoluta 
mephitis  suffitibus  acidis  destruenda. 

1169*  Cibus  ex  materia  facili  et  eupepta  con- 
flatus esse  debet,  moderata  porrectus  copia 5 ri- 
gorosiori  enim  diaeta  aegros  torquere, — qualem 
vulgo  in  febribus  cujusvis  naturae  proclamant,— 
morbus  praesertim  si  longius  excurrat , non  minus 
nocivum,  quam  eos  sorbitionibus  nutrientibus, 
vel  plane  carnibus  aut  ferculis  arte  confectis  in- 
farcire. Juscula  carnium  saturata , gelatina  ex  cor- 
nu cervi,  aut  vitulorum  petiolis,  medulla  Cycae 

eircinnalis  palmae,  Sago  passim  dicta,  vel  tubera 
orehidum  decocta,  ova  sorbilia,  mala,  pyra,  vel 
pruna  saccharo,  cinamommo  et  vino  condita,  pa- 
nis similagineus,  optimam  largiuntur  alimoniam, 
atque  corruentes  vires  eximie  sustentant,  quin 
stomachum  gravent,  si  partitim  et  frequenter  ae- 
grotis offeruntur. 

1170.  Vetus  illud  praeceptum  : Bibendum  est 
vel  moriendum  in  febribus,  ad  nullum  hercle  py- 
rexiarum  genus  melius  adplicari  potent,  quam  ad 
nervosas,  tantalea  plurimum  siti  stipatas.  Non  est 
tamen  indifferens  potulentorum  selectus,  eximio 
Raimanno  recte  monente \ superstite  enim  ad- 
huc erethismo  morboso  decoctis  mucilaginosis  hor- 
dei, vel  oryzae,  infusis  leviter  aromaticis  florum 
tiliae,  seminum  foeniculi,  vino  levi  cum  aqua  et 
saccharo  remisto  utendum  $ quamprimum  vero 
torporis  emicant  signa,  mox  enumeratis  sorbitio- 
nibus vinum  quoddam  generosum  vel  meracum, 
vel  cum  cinamommo  et  saccharo,  Gallorum  me- 
dicorum more  combinatum  (Vin  cordial)  crebrius 
per  cochlearia  interponendum. 

1171.  Balnea  tepida  ob  virtutes  anodynas,  an- 
tispasticas  et  diaphoreticas  praestantissima  sistunt 
pro  nervorum  turbis  coercendis  et  mitigandis  sub- 
sidia. Respondent  igitur  per  excellentiam  debili- 
tati irritabili,  maxime  si  pervigilium,  capitis  do- 
lores acuti , insomnia  terrifica,  delirium  leve  sed 
continuum,  tremor  artuum,  cutis  et  lingua  arida 
urgent,  et  si  exanthemata  suppressa  ad  cutem  re- 

vocare  oportet.  Quamprimum  vero  ad  sudores 
proclivis  fuerit  aeger,  nunquam  balneo  i m eniten- 
dus, cum  inde  exituro  vix  possimus  omnem 
arcere  perfrigerationem , cujus  minimus  saepe 
gradus  diaphoresi  reprimendae  sufficit.  Tempera- 
tura, quae  inter  24°  et  28°  thermoscopii  Reau- 
muriani  versatur,  aegris  oplerisqu  e grata  et  profi- 
cua. — In  casu  debilitatis  torpidae  a balneis  li- 
benter abstinemus,  tum  quod  haud  raro  vires  ad- 
huc magis  prosternunt,  tum  quod  aegri  in  solio 
residere  nequeunt. 

1172-  Reliqua  diaetetices  praecepta  summam 
aegri  munditiem  servare,  impressiones  ingratas 
avertere , delectationibus  amoenis  et  cohortatio- 
nibus amicis  mentem , per  vices  titubantem,  revo- 
care et  animum  exhilarare,  omnesque  cogitatio- 
nes negotiosas  protinus  circumcidere  jubent. 

1173.  Convalescentibus  ejusmodi  regimen  vitae 
tanto  magis  necessarium  sit,  quia  virium  detrita- 
rum causa  nonnisi  lento  passu  ad  pristinum  vale- 
tudinis vigorem  inclinare  solent , atque  non  raro 
in  viribus  recuperandis  septimanas,  imo  menses 
consumunt.  Eximia  quoque  ad  refectionem  acce- 
lerandam praesidia  sunt  vina  medicata  e cortice 
peruviano,  marte  et  cinamommo  confecta  et  di* 
gesta. 

Frid.  Hildebrandt’s  Geschichte derUnreinigkeiten  imMa- 
gen  und  in  den  Gedarmen,  3Bande.  Braunschweig  1789-^ 
1790. 

W e d e k i n d , de  morborum  primarum  viarum  vera  notitia  et 
curatione.  Norimb.  1792. 

Grani berg,  de  vera  notione  et  cura  morborum  primarum 
viarum  Comment.  Erlang.  1793. 

P o m 1 i n g , Piss.  morborum  gastricorum  acutorum  patliolor 
gia.  Wiceb.  1797. 

X,  e n t i n , momenta  quaedam  generaliora  circa  febris  gastricae 
distinctionem  et  medelam.  Goett.  1798« 

Hecler,  Diss.  de  febre  gastrica.  Erf.  1800. 

G.  A.  Bichter,  Parstellung  des"VYesens,  der  Erkenntniss, 
ynd  Behandlung  der  gastrischen  Fieber.  Halle  und  Berlin 
1812. 


Peinberton,  pract.  Afehandlung  iiber  verschjedene  Krank- 
heitcn  des  Unterleibes.  A.  d.  Engl.  vonBusch.  Bremen 
1817. 

1174-  Quamlibet  febrem,  sive  criticam,  sive 
symptomaticam,  intermittentem  aut  continuam \ 
cui  eminens  passio  systematis  gastro  - enterici, 
seu  officinae  digestionis,  cum  abnormi  collec- 
tione sordium  comes  it,  gastricam  compel- 
lare licet  Ballonio  antesignano.  Syndrome 
symptomatum  et  mutationum  , quae  impuritatibus 
primarum  viarum , qualiscunque  demum  naturae 

fuerint,  producuntur  et  foventur,  practicis  cha- 
racter gastricus,  sive  gastrismus  (a 
, ventriculum  repleo)  audit.  — Plures 
febres,  quae  apud  veteres  Synochi  imputris 
nomine  occurrunt,  huc  referri  debent.  Compel- 
lationes febris  intestinalis  ab  Heistero, 
febris  mesentericae  a Baglivio,  et  f e- 
bris  remittentis  autumnalis  a Pring- 
leo  usurpatae,  rei  exprimendae  minus  sunt 
idoneae. 

1175.  Prouti  olim  medicorum  plurimi  nimium 
impuritatum  habuerunt  respectum,  infamiam, 
quam  cloaca  intestinalis  alioquin  jam  a natura 
sortita  est,  citra  modum  exaggerarunt,  atque  vix 
ullum  in  praxi  dari  posse  morbum  opinabantur, 
qui  sine  saburra  incederet  (vivit  hodieque  medi- 
cus Mediolanensis,  qui  omnes  morbos  e vermibus 
oriri  proclamat !)  5 — ita  alii  ab  illo  inde  tempore, 
quo  prima  nevropathologiae  fundamenta  posita 
fuere,  in  contrariam  abiverunt  sententiam,  Jac. 
Winslowii  sequentes  exemplum  , qui  flexis 
genubus  Numina  imploravit,  quotiescunque  pur- 
gans tentaret  remedium,  ne  aegrum  nimis  debi- 
litet. Qui  mediam  inter  duo  extrema  premunt  se- 
mitam, errorum  praecipitium  tutissime  vitabunt. 

1176.  Duplex  universim  inter  febrem  et  gas- 
trismum  viget  relatio  : 1)  Vel  enim  materiae  pec- 
cantes , quae  in  ventriculo  et  intestinis  nidulan- 
tur , causam  febris  si  non  unicam , praecipuam 
saltem  praebent)  febris  gastrica  ex  sa- 

burra,  febris  gastrica  legitima,  sive 
s e c n n d a r i a.  — 2)  Vel  vero  et  motus  febriles, 
et  sordes  ipsae  coeffectum  sistunt  ejusdem  causae 
occasionalis , atque  metamorphoseos  morbosae  in 
organismo  productae  jfebres  gastricae  cum 
saburra,  febres  gastricae  primariae, 
aliis  illegitimae. — Character  gastricus,  qui 
nullum  prorsus  nexum  cum  febre  , ejusque  causa 
procatarctica  agnoscit,  meram  efficit  compli- 
cationem accidentalem. 

14:77..  Symptomata  generalia,  e qui- 
bus gastrismi  diagnosis  eruitur,  non  solum  in  or- 
ganis primitus  adfectis , sed  etiam  in  partibus 
remotis,  per  consensum  patientibus,  exstant,  quare 
commode  in  idiopathica  et  sympathica 
dispesci  possunt.  Prioribus  v.  g.  nausea,  vomitus, 
gastrodynia,  tormina  ventris,  diarrhoea  $ poste- 
rioribus cephalaea,  vertigo,  linguae  impuritas, 
ephidrosis  , exanthemata  adnumeranda  essent. 

1178.  Ast  multo  magis  essentialem  differen- 
tiam characteris  gastrici  phaenomena  offerunt, 
prouti  materies  heterogeneae  ventriculum  et  duo- 
denum infestant,  vel  vero  inferiores  tractus  in-’ 
testinalis  provincias  inhabitant.  Pro  hacce  d i- 
versitate  sedis,  quae  principalem  in  me- 
dendo meretur  respectum,  medici  sordes  nunc  sur- 
sum, nunc  deorsum  turgescere  dicunt. 

1179.  Signa  sordium  sursum  tur- 
gentium sunt:  capitis  dolor  gravis,  acutus  vel, 
obtusus,  frontalis,  orbitalis,  vertigo,  eapiple- 

nium,  lingua  sordido  scatens  tegmine  } anore- 
xia } sapor  oris  pravus  } apositia } nausea  conti- 
nua 5 vomituritiones  } ructus  crebri  et  grave  olen- 
tes } vomitus  spontaneus  materiae  in  stomacho  ni- 
dulantis}  praecordiorum  oppressio  et  inflatio  5 
anxietas  epigastrica  } animus  incomis  et  morosus  5 
languor  insignis  et  dysphoria  sui  generis. 

1180.  Deorsum  turgentes  sordes  in- 
dicant : abdomen  plenum , durum , tensum  1 do- 
lores colici  1 oppilatio  alvi,  vel  contra  diarrhoea 
spontanea}  borborigmi , meteorismus,  flatuum 
foetentium  cum  quodam  levamine  secessus  5 uri- 
na turbida,  jumentaria}  artuum  inferiorum  de- 
fatigatio et  torpor } sudores  nidorosi}  exanthe- 
mata symptomatica,  urticaria,  hidroa,  miliaria. 
Speciales  symptomatum  gastricorum  modificatio- 
nes determinantur  a qualitate  materiae  peccantis, 
et  contemporali  diversorum  organorum  passione, 
quas  infra , de  potkmbus  febrium  gastricarum 
formis  locuturi,  singillatim  interpretabimur. 

1181«  Nulla  existit  impuritatum  species  , ga- 
strismo  producendo  par,  quae  stimulum  non  prae- 
beret positivum } quapropter  etiam  febres  inde 
oriundae  semper  cum  virium  exorbitantia  ince- 
dunt, nunc  moderata,  nunc  enormi.  Hujus  cog- 
nitio facile  desumitur  e thermopoesi  et  humorum 
orgasmo  incitato , nec  non  e pulsibus  acceleratis, 
plenis,  et  efficacibus,  quandoque  plane  suppres- 
sis. Ornnis  itaque  febris  gastrica , saltem  in  exor- 
dio , irritativa,  seu  febris  vasorum  dici 

debet,  inflammatoriae  nomine  tamen  tunc  solum 
digna,  ubi  simul  diathesis  phlogistica , veltopica 
cujusdam  organi  phlogosis  in  connubio  fuerit. — 

1182.  Insuper  nullum  concipi  potest  univer- 
sae incitationis  augmentum,  quod  ex  organo  quo- 
dam egrediatur,  nisi  ipsum  illud  organon  irrita- 
menti effectus  expertum  esset  5 hinc  febres  gastri- 
cae a topica  fistulae  cibariae  irrita- 
tione, per  quantum  levis  sit,  quae  mox  effec- 
tum , mox  causam  colluviei  saburralis  sistit,  alie- 
nae supponi  neqeunt.  Cavendum  vero,  ne  hicce 
status  irritationis,  sive  simplicis  congestionis  ac- 
tivae (Reitzung),  cum  vera  confundatur  phlogosi, 
quem  quidem  errorem  multi  neotericorum  patho- 
logiae  reformatorum  evitare  nesciverunt. 

1183<  Quidquid  a naturali  indole  et  copia  alie- 
num in  ventriculo  et  intestinis  nidulatur  et  de- 
ponitur, eorum  parietes  quantitate  vel  qualitate 
peccante  offendit , simulque  processum  digestio- 
nis, chylificationis  et  copropoieseos  ( 
stercus  et  ttoisco  conficio)  perturbat  ac  laedit,  ita 
ut  harmonicus  concentus  inter  continentia  et  con- 
tenta subvertatur,  continentium  vitalitas  nempe 
et  contentorum  erasis  alteretur,  horumque  adsi- 
rnilatio  , vel  excretio  praestabilita  impediatur,  — 
omne  id  impuritatis  morbosae,  sordis 
gastricae,  sive  sab  ur  r a e nomine  insigniri 
solet,  atque  gastrismo  progignendo  idoneum  est. 
Inde  jam  liquet,  principem  sordium  gastricarum 
actionem  in  organismum  dynamieo-chemicam  esse. 

Haasc,  Diss.  de  saburra.  Lips.  1786. 

1184.  Fomites  morbidi , qui  tractum  alimen- 
tarem  infarciunt  et  contaminant,  vel  forinsecus 
introducuntur,  infinitas  qualitates  offerre  valen- 
tes , vel  vero  in  penetralibus  morbosae  secretio- 
nis ope  generantur,  ad  totidem  species  reducendi, 
quot  in  cavum  ventriculi  et  intestinorum  influunt 
secretionum  fontes.  In  primo  casu  saburra, 
quoad  originem  primaria,  proximam  efficit  fe- 
bris causam  , neque  necessarium  est , ut  morbosa 
quaedam  partium  continentium  metamorphosis 
antecedat,  unde  ejusmodi  febris  xocr  sfyvijv 
saburralis  appellatur. — In  secundo  contra 
casu  semper  pathologicus  status  parietum  fistulae 
cibariae,  vel  organorum  succenturiatorum,  in- 
primis  jecinoris  praecedit,  quem  febris  haud  raro 
ab  omni  initio  comitatur,  colluvies  autem  gastrica 
nonnisi  tamquam  effectus  secundarius , utut  in- 
evitabilis sequitur,  saburra  secundaria, 
qua  etiam  amota,  febris  tamen  non  desinit.  Juxta 
diversitatem  humoris  morbose  secreti,  bilis,  pi- 
tuitae , vel  succi  gastrico  * enterici  , tres  potiores 
occurrunt  febrium  gastricarum  species,  videlicet 
febris  biliosa,  febris  gastrica  cum  sa- 
burra pituitosa,  et  febris  gastrica 
cum  saburra  serosobiliformi,  quibus 
nonnulli  adhuc  febrem  verminosam,  ceu 
pituitosae  varietatem , adnumerant. 

1185.  Si  quidam  neoterici  gastrismum  adfec- 
tam  mere  topicum  declarant,  id  nonnisi  de  pri- 

rnario  jure  adserere  poterunt  5 gastrismus  enim 
secundarius  saepissime  ex  universali  proficiscitur 
diathesi , biliosa , aut  catarrhali , praesertim  si 
epidemicae  originis  fuerit , atque  perperam  lo- 
cale vitium  ob  eam  tantum  rationem  haberetur, 
quod  status  irritationis  in  hepate , aut  intestinis 
essentiam  morbi  constituit. 

1186-  D e c u r s u s febrium  gastricarum  in  ge- 
nere diversus  esse  consuevit  5 nonnullao  enim 
sordibus  evacuatis  extemplo  cessant,  (epheme- 
rae)  uti  febris  ex  indigestione  3 aliae  communiter 
inter  septimum  et  decimum  quartum  diem  solvun- 
tur (acutae),  uti  biliosae 3 aliae  denuo  ultra  vi- 
cesimum haud  raro  diem  porriguntur  (lentae)  v.  g. 
pituitosae  : Id  tamen  sibi  privum  habent , omnes 
quod  inter  manifestas  exacerbationes  et  remissio- 
nes incedunt,  sola  fors  febre  inflammatorio -bi- 
liosa excepta , quae  ad  continentem  inclinat  de- 
cursum. 

1187.  Exitus  a varia  sedium  indole,  nec 
non  a contemporali  virium  vitalium  et  organo- 
rum nobiliorum  labe  diriguntur.  In  febribus  ga- 
stricis symptomaticis  salus  omni  die  restitui  po- 
test, causa  amota.  Multo  tamen  crebrius  sana- 
tionis opus  criticis  eget  moliminibus,  quibus  be- 
neficae evacuationes  per  vomitum,  per  alvum,  vel 
per  sudores  cientur.  — Quamvis  febres  gastricae 
mortem  directe  non  machinentur,  exitiales  haud 
raro  evadunt  mediantibus  illis  statibus  morbosis 
jecinoris,  aut  intestinorum,  qui  proximam  sa- 

burrae  ipsiusque  febris  causam  suppeditant,  vel 
etiam  ob  funestum  transitum  in  characterem  ner- 
vosum, aut  septicum. — Inter  post  hum  a com- 
muniora eminent  chronici  languores  virium  dige- 
rentium, gastrodyniae , diarrhoeae,  et  varia  ca* 
chexiarum  genera. 

1188*  Cardines  therapeutici  versan* 
tur  in  evacuatione  saburrae  per  aptas  vias  ope 
emeticorum  , purgantium , vel  emeto  - cathartico- 
rum  y in  correctione  morbosae  labis  viscerum  ab- 
dominalium, continuam  saburrae  genesin  foventis, 
quod  pro  casuum  diversitate  sedantibus , solven- 
dibus,  tonicis  aut  visceralibus  obtinetur  5 injusto 
moderamine  virium  vitalium,  ut  optatas  adsequi 
valeant  crises.  Quae  morbo  superato  remanet  di* 
gestionis  imbecillitas , roborantia  et  aptae  diaetae 
selectum  deposcit,  quo  simul  recidiva  optime  vi- 
tatur. Methodus  expectativa  in  hocce  febrium 
genere  longe  minoris  est  praestantiae  5 imo  nimia 
medici  oscitantia  saepe  aegrds  praecipitat. 

1.  FEBRIS  SABURRALIS. 

Bartholinus,  Diss.  de  cruditate  ventriculi , seu  fermenta- 
tione  alimentorum  laesa.  Hafn.  l685. 

Me  ibo  m,  Diss.  de  cruditatibus  ventriculi.  Helmst.  1735* 
Roussel,  Diss.  de  indigestionibus.  Arg.  1779. 
Charleville,  Diss.  de  febre  gastrica  symptomatica.  Hal.1785. 
Aubenton,  Abhandlung  uber  die Unverdaulichheiten.  Wien 
1807. 

1189-  Febris  continua  remittens,  mox  critica, 
mox  symptomatica,  quae  praevalente  passione 

systematis  gastro  - enterici  stipatur , et  ex  impuri- 
tatibus primarum  viarum  forinsecus  illatis  eum  in 
modum  procedit,  ut  istae  causam  unicam  et  pro- 
ximam illius  efficiant  , febris  gastrica  legi- 
tima, febris  ex  indigestione,  febris 
ex  saburra,  sive  gastrico  - saburralis 
vocatur  (Unreinigkeitsfieber , Fieber  aus  Magen- 
iiberladung) , quod  idem  ac  febrem  ex  abnormi 
officinae  digerentis  repletione  significat 5 sabur- 
rae enim  nomine  venit  illa  arena  crassior  et  vi- 
lior, qua  naves  et  globi  aerostatici  onerari  usque 
ad  certatu  mensuram,  quo  stabiliores  sint,  con- 
suescunt (Ballast). 

1190*  Conditio  pathologica,  quam  parietes 
primarum  viarum  patiuntur,  variat  pro  diversa 
saburrae  qualitate,  et  aegrotantis  constitutione^ 
nunc  enim  in  statu  irritationis  subinflammatoriae, 
nunc  in  adfectiond  nervosa , spastica  vel  dolorosa* 
nunc  in  suppressione  virium  systematis  splanch- 
nici, ita  ut  contenta  neque  subigere,  neque  ul- 
terius promovere  et  eliminare  rato  tempore  pos- 
sint. Ejusmodi  indigestio,  aut  cruditas 
primarum  viarum,  praesertim  si  in  principio  ver- 
satur, vel  levioris  gradus  est , haud  raro  absque 
omni  febre  incedit. 

HYPOTYPOSIS, 

llQl.  Incipit  ab  anorexia,  nausea,  ciborum 
aversatione , dolore  capitis , sensu  oppressionis, 
gravedinis,  tensionis  ad  epigastrium,  a ructibus, 

qui  indolem  materiae  stomachum  gravantis  redo- 
lent, nunc  acidis  , nunc  rancidis  cum  pyrosi  con- 
junctis , nunc  putridis , ovorum  fracescentium 
putori  simillimis.  Oris  sapor  pravus  et  teter  secun- 
dum diversas  saburras  variat , mucidus , limosus, 
acris,  amarus,  austerus,  subdulcis,  putris 5 quem 
aegri  praesertim  sub  eructando,  vel  dum  quid  ore 
sumunt,  persentiunt.  Lingua  sordibus  obducta 
ventriculum  et  intestina  pari  ratione  polluta  esse 
indicat 5 si  parca  fuerit  colluvies,  radix  linguae 
tantum,  apice  mundo,  mucosum  offert  tegmen, 
quod  una  cum  papillis  nerveis  magis  prominenti- 
bus stratum  bysso  haud  absimile  format  (lingua 
villosa).  Ocyus  seriusve  febriles  incenduntur  tur- 
bae 5 praeviis  utpote  horripilationibus  vagis  aestus 
subintrat  urens  cum  turgore  universali,  capitis 
gravedine  vel  dolore  acuto,  siti  molestissima,  sensu 
ardoris  intestini,  anxietate,  spiritu  brevi,  pulsi- 
busque acceleratis,  plenis,  fortibus  et  liberis,  sae- 
pius tamen  suppressis  et  fictitie  debilibus,  quan- 
doque inordinatis* 

11Q2.  Licet  symptomata  febrilia,  quae  vesper- 
tinis horis  insigniter  exacerbantur,  versus  auro- 
ram notabile  capiant  decrementum , gastrica  tamen 
incommoda  nonnisi  paucas  relinquunt  inducias, 
indies  crescunt , ac  numero  augentur.  Oppletio- 
nem  praecordiorum  tamquam  ex  pondere  illato, 
vera  gastrodynia,  inflationem  ventris  colici  dolo- 
res excipiunt,  quo  praeter  saburrae  acredinem  et 
molem  etiam  aeris  elastici  reclusio  plurimum  con- 

fert y inde  meteorismus,  borborygmi,  et  flatuum, 
hepar  suifuris  redolentium,  per  anum  secessus  le- 
vans. Urgente  continuo  nausea  spontaneus  cietur 
vomitus,  cujus  ope  ipsi  fomites  peccantes,  vel 
indigesti  et  crudi , vel  in  speciem  chymosae  pul- 
tis jam  reducti,  ac  secretoriis  liquoribus  prima- 
rum viarum , bile,  succo  gastrico,  aut  muco  remi- 
sti rejiciuntur,  quod  quidem  non  sine  levamine 
fieri  solet. , V omitus , qui  ab  intestinis  obrutis  et 
irritatis  per  consensum  excitatur,  plurimum  inanis, 
multoque  molestior  est.  — Alvus  modo  oppilata, 
modo  laxa  eum  in  modum  observatur,  ut  contenta 
intestinorum  raptim  per  anum  ruant,  quin  neces- 
sariam prius  subiverint  coctionem , quod  sympto- 
ma practicis  lienteria  vocatur.  Gravioribus  in 
casibus  ipsa  cholera,  vomitus  nempe  cum  diar- 
rhoea conjunctus,  aegros  praecipitat.  Singulis  his- 
ce eccrisium  formis , ut  ab  analogis  distingui  pos- 
sint, epitheton  s ab  urr  a lis  additur. 

11Q3.  Inter  symptomata  sympathica  sordium, 
in  ventriculo  nidulandum,  maxime  urget  cephalal- 
gia, quae  in  hoc  morbo  notam  fere  essentialem 
reddit , quatenus  etiam  in  casibus  febris  gastricae 
levioris  tantam  adtingit  vehementiam,  ut  dolores 
in  fronte  quasi  rimentur , et  aeger  de  sensu  ob- 
tuso, tamquam  ex  lamina  lignea  fronti  oblata,  con- 
queratur, ac  a quavis  vel  levissima  oculorum  aut 
mentis  intentione  male  habeat.  Quandoque  plane 
delirium  et  coma  sequi  visa  sunt.  Artuum  inferio- 
rum dedolatio  et  dolor  obtusus  aegrum  reddit 

corporis  motum.  Urina  mittitur  parca , turbida  et 
lutosa,  qualem  jumenta  mejunt.  Sudores  nidorosi 
per  vices  cutem  cum  transitorio  levamine  irrorant, 
ast  brevi  dissipantur , nisi  spontaneis  naturae  co- 
natibus, vel  artis  auxilio  morbus  vincatur.  Haud 
infrequens  demum  est  erysipelatis  vagi , aut  exan- 
thematis urticati  eruptio. 

11 Q4*  Quousque  febris  saburralis  merum  sym- 
ptoma morbidi  fomitis,  primas  vias  gravantis  et 
exstimulantis,  fuerit,  omni  momento  desinere  po- 
test, causa  ablata 5 unde  fit,  ut  interdum  mere 
ephemeram  habeat  existentiam , uti  esset  febris 
transitoria  bibonum  et  mandonum.  Si  vero  neglecta 
cruditatum  eductione , quaedam  principia  nociva 
ad  secundas  devehantur  vias,  e morbo  primitus 
locali  nascitur  universalis,  alteratur  vegetationis 
processus,  atque  febris  initio  syjnptomatica  in 
criticam  vertitur,  quae  truncari  nequit,  nisi  prae- 
finitum excurrat  cyclum,  septimo  plerumque  die 
per  indusia,  vel  per  matulam  solvenda.  — Non 
credimus  quendam  de  resorptione  elementorum 
nocivorum  ac  de  vitiata  inde  sanguinis  erasi  dubi- 
taturum esse , qui  enim  variam  chyli  indolem  per- 
pendit , prout  animalia  vel  carneo , vel  vegetabili 
vescantur  cibo,  simulque  manifestissimas  totius 
substantiae  organicae  immutationes  considerat, 
quas  v.  g.  scrofae,  et  anseres  placentis  lineis  sagi- 
nati, vel  aves  piscibus  viventes  offerunt,  rem 
abunde  illustratam  habebit.  Quo  longior  fuerit 
materiae  peccantis  in  intestinis  mora , quae  haud 

raro  incredibili  ratione  ad  plures  extenditur  sep- 
timanas, eo  facilior  erit  resorptioni  occasio. 

AETIOLOGIA  ET  NOSOGENIA. 

H95.  Indigestionis  ac  febris  saburralis  ortui 
favent:  compages  corporis  laxa  3 mobilitas  syste- 
matis nervosi  major,  virium  digerentium  imbecil- 
litas, quam,  nisi  congenita  fuerit,  remotiori  in- 
tuitu diversa  adducunt  momenta , uti  luxuria  in 
epulis,  crapulae  repetitae,  protractus  usus  aqua- 
rum soteriarum,  seri  lactis,  potionum  mucilagi- 
nosarum,  remediorum  purgantium,  resolventium, 
abusus  dulcium  3 meditationes  intensae , animi 
perturbationes  deprimentes  5 vitia  organica  hepa- 
tis, et  bilis  iners  $ hypochondriasis  5 diathesis 
haemorrhoidalis  3 vita  deses  3 aer  inclusus,  humi- 
dus , nebulosus , palustris  3 febres  intermittentes 
diuturnae,  calor  aestivus  3 quae  omnia  eo  conspi- 
rant , ut  robur  vis  coctricis  ventriculi  prosternant. 

1196-  Causae  occasionales  ad  sequen- 
tes reduci  possunt : l)  Cibus  et  potus  dyspeptus, 
pravus,  iniqua  copia  ingestus.  2)  Medicamenta 
ventriculi  viribus  non  subigenda.  3)  Venena.  4) 
Humores  in  tubo  alimentari  morbose  secreti,  vel 
aliunde  depluentes.  5)  Stercus.  — Retenta,  quae 
mechanico  potius  modo  parietes  primarum  viarum 
offendunt,  uti  gas  elasticum,  calculi,  nuclei  ce- 
rasorum, aliaque  heterogenea  a polyphagis  de- 
glutita,  varias  quidem  producere  valebunt  mole- 
stias, characterem  gastricum  vero  non  excitant, 

nisi  prius  adcumulationem  abnormem  succorum 
intestinalium,  aut  faecum  determinaverint.  Hel- 
minthiasis ipsa  eo  tantum  intuitu  gastricis  morbis 
accenseri  potest,  quatenus  constantur  pituitosa 
stipatur  colluvie. 

11Q7.  Ut  cibi  et  potus  naturale  dici  possint 
incitamentum,  determinata  quaedam  eos  inter  et 
vires  digerentes  requiritur  relatio  dynamico  - che- 
mica,  qua  posita  particulae  altiles  adsimilantur, 
superfluae  excutiuntur.  Quamprimum  vero  reci- 
proca illa  adfinitas  tollitur,  sive  causa  sublatae 
indifferentiae  in  languidiori  adparatus  digestorii 
reactione,  sive  in  quantitate  immodica,  aut  qua- 
litate abnormi  ingestorum  lateat,  — cruditates 
nascuntur,  quae  jam  morbosum  suppeditant  sti- 
mulum. Intelligitur  inde  gastrismi  originem  neque 
ex  sola  tubi  alimentaris  labe,  neque  ex  solo  nu- 
trimentorum vitio,  sed  pro  circumstantiarum  va- 
rietate modo  in  uno , modo  in  altero,  creberrime 
autem  in  utroque  fonte  esse  quaerendam,  ea  so- 
lum cum  differentia,  quod  labes  partium  conti- 
nentium momentum  disponens,  vitia  contentorum 
vero  momentum  occasionale  characteris  gastrici 
suppeditent.  — Omnia  illa  principia,  quae  subigi, 
concoqui  et  in  chylum  animalem  converti  ne- 
queunt, sensiles  ventriculi  et  intestinorum  pa- 
rietes citra  normam  exstimulant,  aequabilem  vis 
nervosae  dispensationem  perturbant,  insolitas 
reactiones  cient,  talique  pacto  cuncta  illa  pro- 
creant symptomata,  quae  characterem  gastricum 
componunt. 


1198.  Corruptio  ingestorum  triplici  ex  ratione 
procedit:  l)E  quantitate  adeo  excessiva,  ut  ne- 
que a robustissimo  stomacho  subigi  possit.  2)  E 
copia  viribus  digerentibus  relative  superiore  5 quae 
enim  adultis  , firmis  et  mandonibus  adaequata  es- 
set, pusionibus,  valetudinariis  et  sobriis  facile 
noxas  parit.  5)  Ex  inepta  alimentorum  copula, 
eorumque  qualitate  prava , vel  saltem  naturae  ho- 
minis minus  homogenea,  unde  fit,  ut  digestio- 
nis imperio  sese  subducant,  abnormes  combina- 
tiones  ineant,  atque  in  penetralibus  fermentando 
spontaneam  degenerationem  patiantur,  si  quidem 
jam  corrupta  stomachum  non  subiverint. 

H99.  In  determinandis  nutrimentorum  diver- 
sae qualitatis  damnis  plurimum  influit  consuetu- 
dinis ratio,  quae  mox  individualis,  mox  popularis 
dici  potest  5 in  primo  casu  a sobrietate,  intempe- 
rantia, miseria,  luxuria,  vivendi  ratione,  cibo- 
rum delectu 5 in  secundo  contra  a climate,  anni 
tempore , vel  demum  a legibus  publicis  religionis 
dominantis  et  constitutionis  politicae  modificatur. 
In  Japonia,  Aegypto  et  China  victum  animalem 
minus  conducere  plurium  seculorum  observatio  evi- 
cit, quare  certis,  minusque  salubribus  carnium 
speciebus  uti  lege  proscriptum  est.  Groenlandiae 
contra  incolas  rancido  balenarum  adipe  impunes 
vesci,  notum  est.  Regionibus  hyperboreis  usus 
carnis,  zonae  torridae  poma  et  olera  magis  con- 
veniunt. Quod  etiam  in  nostro  climate  magis  mo- 
derato ae3tate  vegetabilis,  hyeme  animalis  melius 

proficiat  alimonia,  quotidiana  quemlibet  docet  ex- 
perientia. 

1200.  Si  alimenta  viribus  digestricibus  subigi 
ac  in  homogeneam  naturae  individuae  congruam 
massam  (chymum  et  chylum)  converti  nequeunt, 
in  fermentationem  sibi  propriam  ruunt  5 elementa 
constitutiva  dissiliunt,  separantur,  libera  fiunt,  vel 
recentes  miscelas  et  formas  ineunt,  ipsique  col- 
luviei, justo  diutius  retentae,  proprios  impertiunt 
characteres , quos  quidem  innumeros  esse  posse 
non  inficiamur,  commode  tamen  ad  tria  genera 
reducendos  credimus , prouti  vel  ad  oxygena- 
tam,  vel  ad  phlogisticam,  polo  chemico 
alterutro  praevalente,  vel  vero  ad  neutram, 
polis  ferme  semet  elidentibus,  naturam  inclinant. 

1201.  Saburra  acida  nascitur  ex  usu  om- 
nium illarum  substantiarum,  in  quibus  acidum 
quoddam  jamjam  evolutum  exstat,  vel  quae  ex 
sua  natura  in  acidam  nituntur  fermentationem , si 
vires  digerentes  abnorme  oxygenii  dissidium  prae- 
vertere nequeunt.  Poma  acerba  et  immatura , lac 
butyro  inops,  vel  jam  coagulatum,  cerevisia  et 
vinum  multo  scatens  tartaro,  potiores  sistunt  acidi 
primarum  viarum  causas.  Potest  ratio  geneseos  sa- 
burrae acidae  etiam  in  excessiva  oxydatione  succi 
gastrici  latere,  cui  remotiori  intuitu  variae  orga- 
nismi constitutiones  morbosae  opitulantur,  unde 
eminens  quorundam  hominum  hypochondriaco- 
rum, hystericarum,  chloroticarum , et  infantum 
eruitur  in  hoc  saburrae  genus  proclivitas. 

Rycli,  Diss,  acida  cruditas  ventriculi.  Utr.  l6?7. 

1202.  Si  sub  iisdem  conditionibus  organismi, 
quae  acido  primarum  viarum  obsecundant,  oleosa 
et  pinguia  ingeruntur,  baec  decomponi  et  cum 
reliquis  substantiis  nutriciis  uniri  cunctantur,  sed 
varium  oxyseos  gradum  contrahunt , rancida  m- 
q u e saburram  gignunt , haud  infrequentem  fe- 
brium gastricarum  prophasin. 

1203.  Quemadmodum  materiae  vegetabiles  in 
acidam , ita  animale^  in  putridam  nituntur  fermen- 
tationem  , uberiori  principiorum  phlogisticorum, 
et  speciatim  azoti  evolutione  distinctam.  Hasce 
impuritates  p u tr i d a s , acidis  e diametro  oppo- 
sitas, prae  aliis  generant  carnes  corruptae*  anse- 
rinae, suillae,  ferinae,  farcimina,  ova  cocta,  pis- 
ces, ostreae,  mituli. 

1204»  Aliud  sordium  genus  inducitur  usu  sub- 
stantiarum tam  vegetabilium , quam  animalium, 
glutine,  albumine,  amylo,  saccharo,  aut  muci- 
lagine  scatentium , uti  essent  pania  male  pistus, 
epulae  farinaceae,  leguminum  semina,  caseus, 
dulcia  etc. , quae  primas  vias  saepe  diu  gravant, 
quin  vel  in  acidam,  vel  in  putridam  ferrnentatio- 
nem  transeant.  Haecce  saburra , quam  glutino- 
sam vocamus,  quum  nullius  elementi  chemico- 
polaris  praedominium  offerat,  neutram  ferme  ag- 
noscit naturam,  ac  ideo  vix  unquam  febres  gra- 
ves incendit  5 tanto  crebrius  vero  processum  vege- 
tativum  alterat,  atque  proprium  cacotrophiae  ge- 
nus parit,  pueris  maxime  commune,  quod  ca- 
chexiae pituitosae  nomine  notum  est. 

1205«  Secundam,  praeter  cibos  et  potus,  fe- 
brium saburralium  scaturiginem  praebent  diversae 
substantiae,  medicaminum  titulo  porrectae, 
praesertim  oleosa,  mucilaginosa , linctus  dulces, 
cortices  adstringentes  quercus , vel  chinae , glan- 
des quernae,  limatura  ferri,  aut  stanni,  et  simi- 
lia. Ejusmodi  saburra  medicamentosa 
haud  raro  funestam  aliorum  morborum  compli- 
cationem efficit,  maxima  medici  adtentione 
dignam. 

1206-  Venena  periculosissimas  in  primis 
viis  suscitant  turbas,  quarum  tamen  syndrome 
toxicationis  potius,  quam  gastrismi nomine  insig- 
nienda. Non  desunt  tamen  et  casus  toxicatio- 
nis diaeteticae,  si  dicere  fas  est,  ubi  nem- 
pe symptomata  veneficii  cum  iliis  saburrae  co- 
pulantur. Panis , quem  farina  ingreditur  secali 
cornuto,  ustilagine,  aut  seminibus  virosis  lolii  te- 
mulenti commixta,  aliave  ratione  corrupta,  mor- 
bum cerealem  convulsivum  producit,  quem  in  ex- 
ordio semper  signa  saburrae  comitantur.  Alia 
exempla  praebent  usus  fungorum  venenatorum, 
quorundam  piscium  , mitulorum  , atque  farcimi- 
num fumo  impregnatorum , in  quibus  nuper  ve- 
nenum sui  generis  detectum  fuit  (1)  (Wurstgift), 
medium  fere,  ut  saltem  ex  effectibus  videtur,  in- 
ter venena  narcotica,  acidum  hydrocyanicum , et 
acetum  pyro- lignosum  tenens  locum.  (An  fors 
acidum  sebacicum  degeneratum?) 

(I)  Ii  er  ner,  neue  Beobachtungen  uber  die  in  Wiirtemberg 

so  haufig  vorfallenden  lodtlichen  Vergiffcungen  durcii  den 
Genuss  gerauckerter  Wiirste.  Tiibing.  1820« 

1207*  Varii  humores  animales  secreti, 
si  majori  copia,  vel  acri  qualitate  ventriculi  et 
intestinorum  parietes  exstimulant,  viriumque  di- 
gerentium potestatem  ita  superant,  ut  neque  con- 
coqui, neque  eliminari  possint,  omnis  alius  he- 
terogeneae  molis  instar  gastrismum  primarium  et 
febrem  saburralem  incendere  valebunt,  uti  bilis 
per  iram  aut  febrem  vehementiorem  mota , inpri- 
mis  cystica,  sanguis,  pus,  ichor,  mucus  ex  ore, 
vel  faucibus  ad  stomachum  delata.  Pro  diversa 
humoris  secreti  natura,  ejusmodi  saburra  diutius 
stagnans  mox  ad  putridam  (uti  bilis  et  ichor),  mox 
ad  glutinosam  (mucus  et  saliva)  inclinabit. 

1208-  Adcumulatas  tandem  in  cloaca  intesti- 
nali faeces  sufficiens  pro  gastrismi  et  febris 
ortu  irritamentum  suppeditare  posse,  et  ratio  sua- 
det, et  experientia  confirmat  $ quo  diutius  enim 
retinentur,  eo  altiorem  fermentatio  septica  jam 
inchoata  gradum  adipiscitur. 

1209*  Jam  e causarum  conspectu  patet,  febres 
saburrales  semper  sporadicas  esse,  e dome- 
sticis utpoie  ac  privatis  injuriis  oriundas,  nisi 
absque  jure  epidemicas  dicere  vellemus  eas,  quae 
tempore  bacchanali,  occasione  paganalium  ob  cre- 
briora per  populum  convivia,  et  crapulas,  vel 
ordiente  aestate,  dum  poma  maturescere  incipiunt, 
aequo  frequentius  observari  solent.  Pari  ratione 
immerito  endemicum  diceres  characterem  gastri- 

cum,  qui  accolis  maritimarum  septentrionis  ora- 
rum ideo  familiaris  est,  quod  penuriae  ac  rigidi 
climatis  gratia  solis  piscibus  et  molluscis  vesci  co- 
guntur, salubriori  pabulo  destituti. 

TERMINATIONES. 

1210.  Febris  saburralis  haud  raro  absque  ullo 
medicamento  primis  jam  momentis  dissipatur,  si 
nempe  vires  digerentes  vigore  plenae  peccantem 
materiem  subigere,  vel  spontaneo  conatu  per  eme* 
sin,  aut  subter  ex  alvo  evacuare  valent.  Sin  vero 
quaedam  principia  noxia,  in  massam  circuli  re- 
sorpta,  criticam  incendissent  febrem  (§.  11 95),  sa- 
nationis opus  quidem  medicatrici  naturae  po- 
tissimum incumbit,  quam  rite  adjuvare  medici 
est,  obtineri  tamen  nequibit,  nisi  praefinitum  in- 
stet maturae  aetatis  momentum.  Vomitus  et  diar- 
rhoea, quibus  residuae  infesti  hospitis  particulae 
excutiuntur,  ac  laesa  tubi  alimentaris  munia  ad 
pristinum  restituuntur,  denique  sudores  largi,  aci- 
dum spirantes,  atque  urinae  hypostaticae  potiores 
sistunt  criseos  salubris  comites. 

1211.  Morbus  gravis,  pervicax , neglectus,  aut 

perverse  tractatus  characterem  et  formam  mutat, 
hujusque  diadoches  causa  haud  raro  exitialis  eva- 
dit. — Transit  autem:  1)  In  characterem 
nervosum,  si  vires  ventriculi  et  intestinorum 
nimis  diu  suppressae  et  non  liberatae  labi  occi- 
piunt, generalem  brevi  post  se  trahentes  asthc- 
niam.  — 2)  In  characterem  septicum,* 

maxime  si  saburrae  ingenium  jam  tale  fuerit,  quod 
liquationi  putridae  faveat.  — 3)  In  characte- 
rem inflammatorium,  et  inflammatio- 
nes topicas  ventriculi  et  intestinorum,  si  fo- 
mes peccans  vel  ex  sua  natura  jam  acris,  vel  vero 
mora  et  degeneratione  summe  irritantem  contra- 
xerit qualitatem. 

1212*  Conditiones  praecipuas,  quae  ad  fune- 
stas hasce  febrium  saburralium  metaptoses  con- 
tribuunt, sequentibus  perstringimus:  1)  Prava 
subjecti  aegrotantis  ante  morbum  constitutio.  2) 
Materiae  peccantis  indoles  perfida,  ac  si  aliquid 
venenosi,  vel  virulenti  ei  inhaereret , uti  v.  g.  in 
mitulis,  piscibus  corruptis,  farciminibus  vetustis, 
lardo  fracescente  observare  licet.  3)  Neglecta  in 
principio  saburrae  evacuatio.  4)  Ineptus  usus  sti- 
mulantium, vel  adstringentium.  — 5)  Epigene- 

mata  infausta,  uti  tristis  nuntius,  infectio  conta-^ 
giosa,  error  diaeteticus  etc. 

1213*  Quae  perfectam  resolutionem  recusant, 
febres  e repletione  stomachi  oriundae,  libenter 
in  chronicas  culinae  animalis  labes  convertuntur, 
quas  inter  languor  varie  intensus  virium  digeren- 
tium, dyspepsia,  bradypepsia,  apepsia  et  lien- 
teria, gastrodvnia  perennis,  vel  spasmodica  per 
vices  recurrens,  flatulentia  molesta,  proclivitas 
ad  stypsin  vel  diarhoeam,  atque  hypochondria- 
seos  initia  communiores  esse  consuescunt.  Quan- 
doque tamen  pravi  effectus  ultra  tubum  cibarium 
extenduntur,  atque  vegetationis  processum  diver-* 

simode  alterant,  unde  variae  cachexiarum  for- 
mae, blennosis,  serofula  mesenterica,  hydrops, 
scorbutus,  tabes. 

1214*  Directam  morte  m raro  parit  saburra, 
nisi  nimia  quantitate  ventriculum  opplendo , et 
sanguinis  ab  encephalo  refluxum  praepediendo 
apoplexiam  sanguineam,  vel  venenosae  quali- 
tatis causa  6ystema  sensitivum  pessundando  apo- 
plexiam nervosam  inducat.  Multo  crebrius  mutato 
febris  charactere  , vel  posthumis  diutinis  letum 
machinatur. 

PROGNOSIS. 

1215*  Febris  gastrica,  simplici  ore  ingestae 
cruditati  ortum  debens , spe  ferme  certa  sana- 
tionis consolatur , nisi  prava  quaedam  subjecti 
constitutio,  aut  morbi  iu  principio  negligentia 
exoptatae  renitatur  resolutioni.  Pessime  a labe 
saburrali  habent  puerperae , et  febres  acutas  paulo 
ante  perpessi.  Milites  e typho  castrensi  jucunde 
revalescentes,  quos  hodie  adhuc  nosocomium 
brevi  derelicturos  credidimus,  ob  nefastam  sto- 
machi repletionem  vero  jam  crastino  die  cum 
morte  colluctari  vidimus.  In  casibus  minus  in- 
faustis repletiones  incautae  convalescentium  post- 
huma fatalia  relinquunt , vel  taediosam  duntaxat 
reddunt  virium  refectionem.  Difficilius  pristinam 
salutem  recuperant  individua,  quae  organicis 
viscerum  detinentur  vitiis  , vel  quae  rodente  quo» 
dam  opprimuntur  pathemate. — Aegri,  qui  in- 
gluvie seducti  semet  ingurgitant,  saburram  sa- 

burrae  addendo,  semper  in  periculo  versantur. 
Si  morbus  perversa  methodo,  maxime  stimulan- 
tibus , adstringentibus , aut  narcoticis  tractatus 
fuerit , pessimas  anomalias  inducere , ac  in  cha- 
racterem nervosum  aut  septicum  transire  solet, 
quapropter  funestum  ominatur  exitum.  Ipsa  de» 
mum  saburrae  qualitas  varium  determinat  discri- 
minis gradum  $ putrida  et  toxica  inter  omnes  ma- 
ximo terret  metu. 

THERAPIA. 

1216-  Indicationes  therapeuticae  in 
febribus  saburralibus  tuto  persanandis  sequentia 
respiciunt:  l)  Hcterogeneam  molem  eliminare. 

2)  Qualitatem  iniquam  contentorum  corrigere. 

3)  Statum  irritationis  localis  et  universalis  com- 
pescere. 4)  Residuam , • morbo  superato , tubi 
alimentaria  atoniam  et  debilitatem  tollere. 

i.  DE  SABURRIS  EVACUANDIS. 

1217-  Saburrae  eductio  duplici  obtineri  po- 
test via,  per  vomitum  nempe,  et  per  alvum. 
Priori  emetica,  alteri  cathartica  res- 
pondent , quorum  tamen  delectus  nullatenus  in- 
differens a diversa  impuritatum  sede , sive  a sor- 
dibus , ut  ajunt , mobilibus  sursum  a\it  deorsum 
turgescentibus  determinatur.  In  omnibus  tamen 
casibus,  in  quibus  emesis  requirebatur,  hac  ef- 
fecta lubenter  purgantium  ope  residua  morbi  per- 
sequimur, talique  pacto  per  emeto-cathar- 
s in  sanationis  scopum  tanto  securius  adtingimiis. 

1218«  Ad  emesin  ciendam  radix  ipccacuan- 
hae  tartaro  emetico  nupta  praesentissimum  of- 
fert remedium.  Dosis  aegrotantis  aetati  et  sen- 
silitati  erit  adcommodanda  5 pro  adultis  pulvis- 
culus e viginti  granis  ipecacuanhae  et  granulo 
tartari  stibiati  confectus  praestat.  Ubi  alvum  una 
laxare  convenit,  tria  quatuorve  stibii  tartarisati 
grana  in  totidem  aquae  destillatae  unciis  soluta 
praeferuntur,  per  epicrasin  porrigenda,  donec 
stomachus  convellatur.  In  subjectis  ad  vomitum 
minus  proclivibus  et  torpidis  perfecta  et  fortior 
jubeatur  dosisj  parciori  enim  haud  raro  eme* 
seos  loco  alvifluxus  cietur; — Promotis  nauseis, 
ac  imminente  vomituritione  (Recken)  aquam  te- 
pidulam  simplicem  aut  mellitam,  aliud  ve  infusum 
theatum  adfatim  sorbillandum  suademus,  quo 
non  solum  vomitus  facilior  redditur , minusque 
dolorosae  redduntur  successiones,  sed  etiam 
acrior  saburrae  qualitas  temperatur  et  stomachi 
irritatio  lenitur. 

1219-  Quatenus  materies  forinsecus  exceptae 
omnium  primo  in  ventriculum  adpellunt,  ibique 
haud  raro  per  sat  longum  tempus  retinentur  3 ea- 
tenus  emeticorum  necessitas  maxime  in  morbi  ct 
curae  principio  urget.  Ea  ratione , qua  saburrae 
ad  intestina  descendunt,  ab  iliis  desistendum  esse, 
ratio  dictat.  Quodsi  aeger  , longiori  jam  tempore 
alvo  suffusus,  emeticum  postulat,  ante  omnia  diar- 
rhoeam emulsis  gummosis,  clysteribus  ex  decocto 
seminum  lini,  ex  infuso  florum  chamomillae  cum 

mucilagine  gummi  arabici  et  paucis  tincturae  the- 
baicae  guttulis,  vel,  suadente  S tolli  o,  plena 
dosi  theriacae  (drachma  una,  vel  duabus)  repri- 
mere oportet.  Hoc  praemisso  post  unius,  alte- 
riusve  horae  intercapedinem  vomitus  radicis  ipe- 
cacuanhae  ope  cieri  poterit.  In  casu  comitis 
plethorae , aut  congestionis  sanguineae  versus 
encephalon,  venaesectio  praemittitur.  Debilitatis 
consortium  maxima  indiget  in  vomitu  excitando 
circumspectione. 

1220*  Alterum  evacuationis  modum  perficiunt 
cathartica,  quorum  usum  ad  sequentes  ex- 
tendimus casus:  l)  Si  morbus  adeo  levis  est,  ut 
emesin  periclitari  supervacaneum  foret.  2)  Si 
per  vomitum  consulto  citum  non  omnis  abigitur 
symptomatum  gastricorum  series.  3)  Si  fomes  sa- 
burralis , utut  in  stomacho  residens , ac  sursum 
turgescens,  ob  consortium  circumstantiarum  eme- 
sin prohibentium,  inflammationis,  haemorrha- 
giae, graviditatis,  puerperii,  oppilationis  alvi 
pertinacis,  herniae,  etc.  proxima  via  excuti  ne- 
quit. 4)  Si  materiae  peccantes  in  intestinis  nidu- 
lantur, quod  e signis  sordium  deorsum  turges- 
centium innotescit,  contrario  enim  in  casu  pur- 
gantia febrem  exasperant,  quam  emeticum  uno 
quasi  ictu  jugulat. 

Voelhers,  Diss.  de  intempestivo  evacuantium  usu  in  fe- 
bribus gastricis.  Goett.  1794* 

1221-  Exclusis  remediis  drasticis  , quae  in  fe- 
bribus gastricis  ob  incitationem  vitalem  auctam, 

atque  haud  infrequentem  irritationem  topicam 
membranae  mucosae  tubi  alimentaris  vix  unquam 
conducunt,  (nisi  torpida  excipiamus  individua), 
vastissima  medenti  patet  medicamentorum  pur- 
gantium caterva,  quorum  alia  mitissimo  modo 
alvum  reserant  (eccoprotica),  alia  leni  tantum  sti- 
mulo motum  peristalticum  promovendo,  et  secre- 
tiones humorum  entericorum  sollicitando,  alvinas 
cient  dejectiones  (fortiora,  sive  laxantia).  Nisi 
particularis  vigeat  intestinorum  erethismus,  vel 
phlogoseos  adpareant  indicia  (gastritis  vel  ente- 
ritis saburralis),  ab  oleosis  et  dulcibus  abstine- 
mus 3 eis  enim  vires  digestrices  infirmantur,  et 
non  raro  medicamentosa  progignitur  saburra. 

1222-  Quod  specialem  catharticorum  selec- 
tiim  adtinet,  hunc  per  eminentiam  saburrae  in» 
doles  determinare  debet}  tali  enim  ratione  non 
solum  eductio  facilius  et  promptius  obtinetur,  ve- 
rum etiam  pravum  fomitis  nidulantis  ingenium 
corrigitur,  ac  secundarii,  qui  inde  saepe  scatu- 
riunt, effectus  optime  praecaventur.  Cujuslibet  ge- 
neris purgantibus  indiscriminatim  uti  velle,  rudem 
redoleret  empiriam.  Ideo  saburram  acidam  et 
Vancidam  magnesia,  putrescentem  cremore  tar- 
tari,  et  fructibus  tamarindorum  , glutinosam  sa* 
libus  neutris , sulfate  magnesiae , sodae  aut  po- 
tassae,  infuso  foliorum  sennae,  vel  rhabarba* 
rinis  eliminare  studemus. 

1223-  Circa  doses  et  combinationes  remedio- 
rum purgantium  nulla  stabiliri  potest  regula  ge- 

neralis,  quum  medendi  ratio  juxta  variam  sub- 
jecti constitutionem , intestinorum  sensibilitatem, 
saburrae  indolem  et  copiam , juxta  diversam  morbi 
formam , vehementiam  et  pertinaciam  innumeris 
subjecta  esse  debeat  modificationibus,  medici 
prudentiae  committendis.  Id  solum  monuisse  juva- 
bit, in  cartbarticorum  usu  summam  requiri  cau- 
tionem, organismum  enim  multo  facilius  ac  eme- 
tica infirmant  et  exinaniunt.  Alviductionis  scopum 
egregie  promovent  potiones  diluentes,  et  clyste- 
res aperientes , vel  leniter  irritantes , quibus  prac- 
tici  saburras  mobiles  reddi  dicunt. 

2.  DE  SABURRIS  CORRIGENDIS. 

1224*  Secundae  indicationi  curativae  quodam- 
modo jam  respondent  purgantia  ipsa  scite  se- 
lecta} eam  vero  protinus  explent  illa  remedia, 
quae  suam  ob  indolem  variis  saburrae  qualitati- 
bus fere  e diametro  opponuntur , atque  boc  in- 
tuitu non  immerito  corrigentia  vocantur. 

1225-  Acidum  primarum  viarum  optime  emen- 
dant terrae  absorbentes  et  alcalia,  sive  pura,  si- 
ve acido  carbonico  copulata  sint,  boc  enim  ple- 
rumque adeo  laxam  cum  illis  habet  unionem,  ut 
alius  generis  acido  accedente  facillime  avolet. 
Magnesia  muriae  , cancrorum  lapides , ostraco- 
dermata,  et  sal  tartari  communiora  essent  absor- 
bentia , quibus  deficientibus  etiam  ovorum  pu- 
tamina contusa  substitui  poterunt.  Infantibus,  qui 
acido  laborant,  proficit  pulvis  e magnesia,  radi- 

cibus  valerianae,  iridis  florentinae,  liquiritiae 
et  seminibus  anisi,  Hufelandii  consilio  con- 
flatus.— Rancidae  saburrae  incommoda  corri- 
gant semina  coffeae  arabicae  tosta  et  ore  masti- 
cata , saccharum , vel  malum  recens. 

1226«  Impuritatibus  ad  fermentationem  putri- 
dam vergentibus  occurrunt  omnia  acida,  impri- 
mis vegetabilia  gratiora,  qualia  in  pomis  varii 
generis,  eorumque  succis  expressis  exstant,  aci- 
dum citricum,  et  vinum  acidulum,  quibus  cum 
aqua  puta  commixtis  potiones  parantur  palato 
gratae,  ac  ad  sitim  fallendam  perquam  idoneae. 

1227-  Colluvies  glutinosa  et  pituitosa  tempe- 
ratur salibus  neutris,  substantiis  saponaceis , ama- 
ricantibus et  acribus,  quem  in  finem  vel  sorbi- 
tiones ex  decocto  radicis  graminis,  aut  taraxaci 
parari,  vel  ipsa  cathartica  salina  cum  extractis 
amaris,  felle  tauri,  rheo , aut  senna  orientali 
combinari  solent. 

3.  DE  FEBRE  MODERANDA. 

1228«  Motus  febriles  in  casu  morbi  levioris, 
incipientis,  ac  simplicis  jam  ipsis  illis  pacantur 
remediis,  quae  causam  efficientem  removent,  vel 
enervant.  Quod  si  vero  altior  fuerit  virium  exor- 
bitandae gradus , vel  plane  diatheseos  phlogisti- 
cae  phaenomena  succrescunt , largus  requiritur 
potuum  refrigerantium  et  adtenuandum  usus. 
Aqua  pura  et  frigidiuscula , vel  cum  pauxillo  succi 
limoniorum  et  sacchari  condita,  quae  pari  tem- 

pore  materies  peccantes  diluendo,  earum  acre- 
dinem mulcet , cunctis  potibus  medicatis  pal- 
mam praeripit.  Si  tamen  e penu  pharmaceutica 
quid  arrideat,  decoctum  graminis  aut  hordei, 
parcae  nitri  et  oxymeilis  copiae  nuptum  praestabit. 
Yenaesectionis  necessitas  vix  unquam  urget,  nisi 
contemporalis  nobilioris  visceris  inflammatio,  aut 
insignis  plethora  periculum  minetur. 

1229.  Quousque  febris  omnino  soluta  non 
fuerit,  a medendi  methodo  evacuante  ac  leniter 
antiphlogistica  non  erit  desistendum  5 hac  enim 
sola  fomes  morbidus  excuti , vel  saltem  mobilis 
reddi , simulque  ille  moderatae  virium  exorbitan- 
tiae  gradus  conservari  poterit,  qui  pro  beneficis 
crisibus  absolute  requiritur.  Neque  in  casu  immi- 
nentis nevrastheniae , vel  septorrhepsiae  sordium 
circumspecta  eductio  negligenda , quae  rhabarba- 
rinis,  grato  aromate  nuptis,  optime  praestatur. 

4.  DE  PRIMIS  VIIS  FIRMANDIS. 

1230.  Quo  pertinacior  morbus,  quo  major 
continuatae  alviductionis  necessitas , et  quo  in- 
signior jam  ante  febris  saburralis  ingressum  de- 
bilitas primarum  viarum  fuerit , tanto  facilius 
morbida  in  organis  adfectis  relinquitur  atonia,  et 
infirmitas  , quam  aptis  auxiliis  emendare  oportet, 
ut  desiderata  quantocyus  recuperari  possit  salus, 
simulque  futurae  recidivae  metus*,  per  quantum 
fieri  licet,  abigatur. 

1231*  Virium  digerentium  robur,  intestino- 

Tumque  tonum  optime  restituunt  remedia  amari- 
cantia et  aromatica,  uti  extractum  trifolii  fibrini, 
absynthii , gentianae , infusum  radicis  calami  aro- 
matici, tinctura  stomachica,  elixirium  viscerale, 
cinamommum , liquor  anodynus  Hoffmanni , spi- 
ritus nitri  dulcis,  et  similia  ad  libitum  medici 
conflata,  quibus  refractae  rhei  doses  cum  emo- 
lumento commisceri,  vel  interponi  poterunt. 
Decoctum  granorum  coffeae  tostorum  languido 
stomacho  non  minus  gratam , domesticam  suppe- 
ditat medicinam. 

1232*  Saepe  saepius  morbis  saburralibus  tanta 
inducitur  ventriculi  sensilitas,  ut  non  solum  a 
quavis  vel  minima  ingestorum  mole  gravetur,  sed 
etiam  maximam  ad  vomitum  retineat  proclivita- 
tem. In  hisce  angustiis  decoctum  corticis  peru- 
viani,  praeparata  martialia  et  opium  saluberri- 
mum exhibent  effectum  5 ad  refractas  tamen  re- 
duci debent  doses.  Inter  externa  celebrantur  fo- 
menta ex  herbis  aromaticis  et  croco  parata,  prae- 
cordiis superhabita$  linimentum  volatile  inunc- 
tum , vel  electuarium  theriacae , forma  scuti  epi- 
gastrio admotum.  Quibusdam  et  balnea  tepida 
suppetias  ferunt. 

DIAETA. 

1233«  Victus  rationem  maximi  momenti  esse, 
jam  inde  liquet,  quod  febres  saburrales  plerum- 
que e victu  pravo  originem  trahunt,  ac  in  officina 
digestoria  focurn  passionis  agnoscunt.  Quousque 

sordes  in  stomacho  resident,  ab  omni  cibo  ab- 
stinendum, quem  aegri  alioquin  aversantur.  Eva- 
cuato hospite  infesto  substantiae  eligantur  digestu 
facillimae,  uti  jura  carnium  levi  aromate  condita, 
meraca,  vel  cum  pane  trito  commixta,  poma  vel 
pyra  furnis  tosta,  olera  teneriora,  decocta  mu- 
cilaginosa  oryzae,  vel  hordei  deglubati,  ova  sor- 
bilia, gelatinae  vino  subactae,  etc.,  quorum  de- 
jectus denuo  a saburrae  ingenio  vario  dirigatur, 
oportet,  Potulentorum  summa  necessitas , et  ratio 
diversa  jam  ex  supradictis  elucescit, 

1234,  Febres  saburrales,  quae  in  tenellis  ex 
acido  primarum  viarum  oriuntur,  principem  lac- 
tis, ac  proinde  nutricis  respectum  postulant  5 ista 
vel  erit  mutanda , si  nulla  habetur  lactis  secre- 
tionem corrigendi  spes,  vel  vero  pusio  prorsus 
ablactandus , ubi  peculiaris  adparet  stomachi  in 
lacte  digerendo  inertia, 

1235*  Morbo  superato  ad  cardiacam  et  nutrien- 
tem transire  licet  diaetam  5 aeger  tamen  effrae- 
nem  saepe  vorandi  cupidinem  animo  consulto 
supprimere  et  domare  sciat  5 cibis  multis  simul 
ingestis  semet  nunquam  impleat,  sed  per  diem 
crebrius  ad  lubitum,  nec  per  horas  definitas  ex 
illis  quid  degustet,  quae  a medico  praescribunt 
tur,  et  in  quae  haud  raro  salubri  fertur  instinctu. 
Vinum  generosum  ad  pauea  cochlearia  porrectum 
princeps  stomachicum  dici  meretur. — Reliqua  ad 
regimen  diaeteticum  spectantia,  uti  aer,  motus, 
animi  quies,  meditationum  fuga , somnus  modera- 

tus,  licet  minoris  sint  momenti,  suam  pariter  ad 
promptiorem  virium  refectionem  contribuunt 
symbolam. 

1236«  Speciales  curae  modificationes,  quas 
febris  saburralis  complicata,  vel  topicis  adfectio- 
nibus  comitata,  ejusque  symptomata  molesta  aut 
periculosa  exigunt,  ex  universae  pyretologiae 
tractatu,  ac  diversis  hinc  inde  prolixius  expositis 
regulis  absque  difficultate  intelligi  poterunt. 

2.  FEBRIS  BILIOSA  sivb  GASTRO -HEPATICA. 

Tissot,  de  febribus  biliosis  v seu  historia epidcmiae  biliosae, 
Lausannensis  Anni  1755.  Laus.  1758* 

Schroder,  Diss.  de  amplitud.  generis  febrium  biliosarum. 

Goett.  1766. 

Schmid  v.  Bellilion,  von  Gallenfiebern.  Augsb.  1772. 
Finke,  de  morbis  biliosis  anomalis.  Monast.  1780. 

Guideti,  Diss.  de  febribus  biliosis.  Laus.  1788. 
Goldwitz,  neue  Versuche  uber  die  Pathologie  der  GalU. 
Bamberg  1789* 

Wieber's  Diss.  sistens  discrimen  inter  febrem  pituitosam  et 
biliosam.  Goett.  17Q0. 

Meli,  su  le  febbri  biliose.  Milanoi822. 

Meli,  su  la  condizione  pathologica  delle  febbri  bilioso.  Mi* 
lano  1824. 

1237.  Nomine  febris  b i 1 i o s a e (Gallenfie- 
ber,  gallichtes  Fieber),  fors  rectius  gastro- 
hepaticae  dicendae , intelligitur  illa , quam 
eminens  adfectio  systematis  %o\ottoi8  (felliferi), 
bilis  exuberantis  et  qualitate  alienatae  major,  quam 
par  est,  copia  intestinis  infusa,  atque  gastrismi  in- 
de oriundi  phaenomena  per  totum  decursum  comi- 
tantur. Febris  asodes,  lipyria,  epialaet 

Tiocvcrcg  Veterum,  Febris  cholerica  Frid. 
Hoff manni,  synochus  causonides  G i 1- 
b e r t i , Synocha  ardens  Sauvagesii, 
Cholepyra  Swediauerii,  febris  hepa- 
tica Richteri,  totidem  synonymas  sistunt  vo- 
ces pro  eadem  febrium  specie  designanda  crea- 
tas , quam  , Stahlio,  Tissoto,  Selleo  et 
Stollio  praeeuntibus,  vix  non  omnes  nostrae 
aetatis  medici  lubentius  biliosam  vocitant. 

1238.  Prisci  aevi  observatorum  adtentionem 
effugere  non  potuit  aegritudo,  quae  generi  hu- 
mano non  solum  coaetanea  est,  sed  etiam  epide- 
micum , definitis  anni  temporibus  recurrens  fla- 
gellum illarum  mundi  plagarum  constituit,  quae 
sub  jugo  caniculae,  comburentes  aestus  vomentis, 
gemunt,  et  quas  medicinae  incunabula  agnosce- 
re oportet.  Hippocrates  in  libro  Epidemico- 
rum febres  biliosas  earumque  varietates  quadra- 
ginta duabus  historiis  ad  unguem  illustrat. — Ga- 
lenus, Oribasius,  Alexander  Tralia- 
nus  et  Caelius  Aurelianus  amplis  verbis 
summam  bilis  in  febribus  procreandis  dignitatem 
proclamarunt.  Quod  seriori  aevo , medecina  fere 
tredecim  saeculorum  spatio  sub  servitute  doctrinae 
Galeni  oppressa , etiam  pathologia  febrium  bilio- 
sarum pauca  ceperit  incrementa,  nemo  historiae 
medicae  fatorum  gnarus  mirabitur. 

1239*  Eicet  pyretologiae  perfectio  summis  ar- 
tis salutiferae restauratoribus,  Frid.  Hoffman- 
no,  Stahlio  et  Boerhaavio  plurimum  in 

acceptis  referendum  habeat ) nihilo  tamen  minus 
inculta  ferme  mucuit  febrium  biliosarum  sparta, 
donec  splendidum  ad  Danubii  ripas  sidus  tenebri- 
cosam dissipasset  caliginem , incomparabilis  ut- 
pote  Max.  Stoll,  medicis,  Hippocraticam artem 
profitentibus,  nondum  mortuus,  nec  unquam  mo- 
riturus, cujus  aureae  observationes  (i)  non  pos- 
sunt perlegi,  quin  summi  ingenii  admirationem 
moveant.  — Adtamen  praetervidenda  non  sunt  co- 
namina Cei.  Pin  el  ii  (2),  Prostii(3),  Aliber- 
t i ( 0 et  T o m m a s i n i i (5) , quibus  pathologia 
morborum  biliosorum  novum  perfectionis  gradum 
adepta  est. 

(1)  Stoll,  Ratio  medendi  Tom,  I.  et  II.  Ejusdem  Aphoris- 
mi  de  cognoscendis  cicurandis  febribus.  §.540  — 375* 

(2)  P in  el,  Nosographie  philosophique. 

(3)  Pro  st,  Medicine  eclairee  par  1’observation  et  1'ouver- 
ture  des  corps. 

(4)  Alibert,  Nosologie  naturelle  etc.  Tom.  II.  Gen.  V. 

(’5)  Tommasini,  sulla  febbre  gialla  americana  , e suile 

malattie  di  genio  analogo. 

1240.  Jecinoris  passio  et  redundantia  bilis, 
quae  essentiam  febris  biliosae  efficiunt , jam  abun- 
de indicant  hujus  focum  in  jecinore,  et  non  in  tubo 
enterico  latere  5 eam  tamen  gastricis  febribus  vel 
ideo  adnuinerari  debuisse , quod  vitia  bilis  nec  mo- 
mento persistere  possint,  quin  tractus  alimentaris 
in  suis  muneribus  alteretur.  Est  autem  febris  bi- 
liosa mox  symptomatica  et  secundaria, 
chronico  statui  bilioso  superveniens  $ mox  sub- 
stantiva et  primaria,  ex  iisdem , quae  jo- 

cinoris  adfectionem  et  polycholiam  produxerunt, 
causis  oriunda  5 prior  ad  lentum  inclinat  decur- 
sum 3 posterior  semper  acutum  praebet  adfectum. 

1241*  Nomine  polycholiae,  sive  diathe- 
seos  biliosae  intelligimus  illam  reproductio- 
nis  organicae  labem , qua  major , quam  par  est, 
fomitis  biliosi  copia  generatur.  Quamvis  hepar 
unica  sit  bilis  scaturigo , ac  ideo  in  polycholiae 
casu  semper  alacrius  secretionis  muneri  incumbat} 
nihilo  secius  tamen  polycholia  vitium  jecinoris  mere 
locale  haberi  nequit,  hocce  enim  viscus  educen- 
dae et  efformandae  bili  certe  impar  foret,  nisi 
hujus  liquoris  elementa  majori  copia  in  sanguinis 
massa  exstiterint,  veluti  praeparata,  ac  fora  jam 
primum  unionis  gradum  adepta. 

Reil,  Diss,  de  polycholia  Halae  1798' 

HYPOTYPOSIS, 

1242.  Febris  biliosa  raro  extemplo  sine  ullis 
praecursoribus  invadit,  quod  quidem  facile  con- 
cipitur, si  perpendimus  ad  ejus  genesin  plerum- 
que praeexistentem  diathesin  biliosam , seu  prin- 
cipii biliosi  abundantiam , ac  proinde  quandam, 
etsi  levissimam  hepatis  labem  requiri.  — « Phaeno- 
mena igitur  nunc  leniora,  qualia  temperamenta 
cholerico  propria  sunt,  nunc  graviora,  quae  al- 
tiorem  polycholiae  gradum  indicant , in  connubia 
cum  illis,  quae  febres  generatim  anteire  solent, 
opportunitatis  componunt  stadium  3 uti  flave* 
do  oculorum  diluta,  anorexia,  gustus  depravatus. 

sensus  plenitudinis  ad  praecordia,  dysphoria  uni- 
versalis, insueta  ad  iracundiam  et  stomachum  pro- 
clivitas, inquietudo  nocturna,  languor  cum  insupe- 
rabili ad  motum  inertia  et  lumborum  dedolatione. 

1243.  Exordium  sumit  morbus  ab  horripilatio- 
nibus vagis,  cum  calore  alternantibus,  quibus 
brevi  aestus  diu  vigens  et  gravissimus  succedit, 
comite  cephalaea  dira,  siti  inexplebili,  sudoribus 
in  facie  , vel  toto  capite  extortis,  pulsibusque  ac- 
celeratis, plenis,  non  duris,  nunc  libere  mican- 
tibus, nunc  prae  nimio  orgasmo  suppressis.  Pari 
tempore  evolvuntur  symptomata,  quae  jecinoris 
non  minus,  ac  systematis  gastro  - enterici  munia 
diversimode  alterata  patefaciunt ; vel  si  jam  praei- 
verint ista , febris  accessu  mirum  in  modum  ex- 
candescunt , atque  febrilibus  phaenomenis  amal- 
gamantur. 

1244*  Genae  veluti  minio  tinctae  rubescunt, 
ipse  autem  rubor  flavedine  dilutus,  vel  ambitu 
flavescente  circumscriptus  cernitur  3 tunica  adnata 
oculi,  omnes  faciei  partes,  quae  ex  natura  cor- 
rugantur, uti  frons,  oris  anguli,  palpebrae,  na- 
rium piceae,  nec  non  illa  cutis  loca,  quae  pellicula 
tenuissima  instruuntur,  colorem  dilute  ochraceum, 
aut  pallide  virescentem  (graecorum  %Ao yov)  con- 
trahunt. Lingua,  in  principio  munda,  continuam 
amaritudinem  sapit$  paulo  serius  flavescentibus 
villis,  byssi  instar,  vel  crassa  admodum  sorde  mu- 
cosa, flava  obtegitur.  Salivae  albae,  spumescentis, 
instar  soluti  et  in  spumas  acti  saponis,  insipidae 

aut  amarescentis,  nauseosae  copia  insignis  ori  et 
faucibus  infunditur  $ unde  continuae  screationis 
necessitas.  Ciborum  plena  inappetentia , nauseis 
continuo  urgentibus,  in  veram  convertitur  apo- 
sitiam.  Ructus  amaros — urentes  sequuntur  vomi- 
turitiones,  vomitusque  variae  materiae,  cum  bile 
mox  hepatica,  mox  cystica  remixtae,  vitellinae, 
porraceae,  aeruginosae,  atrae,  amarissimae.  Sitis 
molestat  vere  tantalea  cum  instinctuali  desiderio 
aquae  frigidae  acidulatae,  et  aurae  perflantis  fri- 
gidae, unde  cephalalgia  immanis  et  calor  urens 
temporarium  capiunt  lenimen.  Regio  epigastrica, 
hypochondriumque  dextrum , intumescunt , op- 
plentur,  calent , nec  sine  dolore  tactum  perferunt  $ 
aegri  de  anxietate  premente  et  constringente  que- 
runtur. Bilis  in  ventriculo  et  duodeno  coacervata, 
mole  non  minus  quam  singulari  sua  acredine,  ma- 
xime cystica , cardialgias  , faucium  ardorem , vel 
et  diros  dolores  colicos  excitat.  Quandoque  tanta 
esse  solet  bilis  copia,  quae  vomitu  spontaneo,  vel 
emetici  ope  rejicitur, — et  quidem,  quod  adhuc 
magis  admirandum,  sub  levissimo  symptomatum 
adparatu  , — ut  justam  moveat  suspicionem  , eam 
in  ventriculo  non  extitisse , sed  sub  ipsis  vomendi 
conatibus,  ac  antiperistalticis  intestini  duodeni 
contractionibus  ex  hepate  et  cystidc  fellea , citra 
normam  infarctis,  veluti  emulgeri. 

1245.  Dum  bilis  deorsum  turget,  alvus  intense 
flava , quasi  ab  adsumpto  rheo , olidissima  et  li- 
quida modice  inter  borborygmos  et  flatus  fluit  $ 

ipsae  vero  dejectiones  interdum  adeo  acres  fiunt, 
ut  anus  inde  corrosa  et  detrita  sub  molestissimo 
tenesmo  atque  continua  desidendi  cupidine  san- 
guinem fundat  (dysenteria  biliosa.)  Si  per 
utramque  viam  biliosus  ejicitur  latex,  truculenta 
exsurgit  febris  biliosae  forma , cholera  bilio- 
sa, calidioribus  zonis  familiaris.  — Urinae  cro- 
ceae, spumosae,  et  ne  serum  quidem  cruorem  in- 
natans a flavedine  et  amarore  alienum  esse  solet. 

1246.  Quo  gravior  jecinoris  adfectio,  quo  ma- 
jor bilis  motae,  in  qualitate  alienatae  ac  effusae 
ubertas,  et  quo  altior  febris  comitis  gradus,  tanto 
facilius  etiam  in  organis  et  systematibus  confini- 
bus varii  generis  turbae  excitantur,  inter  quae 
delirium  ferox , vertigo,  scotomia , syrigmus,  ani- 
mi deliquia,  nervorum  distentiones,  symptomata 
peripneumonica  et  pleuritica , exanthemata  acci- 
dentalia, urticatuin,  miliare,  sudamina,  roseola, 
ipsumque  erysipelas  haud  raro  observari  possunt  5 
varias  febris  biliosae  comitatae  formas 
constituentes,  de  quibus  in  decursu  pyretologiae 
notatu  digna  exponere  non  omisimus.  Intelligun- 
tur  inde  differentes  febris  biliosae  modificationes 
ejusque  plane  proteiformis  indoles. 

1247.  Duo  juxta  Max.  Stolliu  m percurrit 
stadia,  primum  cruditatis,  alterum  coctio- 
nis dictum , quae  communibus  febrium  critica- 
rum periodis,  incremento  videlicet  et  fastigio 
exacte  respondent.  Typum  tenet  continuum  remit- 
tentem , manifestis  exacerbationibus  vespertinis, 

et  remissionibus  matutinis  notatum , quarum  prio- 
res mox  quotidie  aequali  intensitate  redeunt  (fe- 
bris biliosa  amphemerina),  mox  alternis  diebus 
sibi  respondent  (febris  biliosa  hemitritaeo).  Morbi 
mora  perquam  varia  esse  potest 3 plerumque  ta- 
men nec  ante  septimum  solvitur  diem , nec  deci- 
mum quartum  excedit,  exceptis  rarioribus  ano- 
maliae casibus. 

VARIETATES. 

1248-  Princeps,  summeque  essentialis  febrium 
biliosarum  distinctio  in  simplices,  compli- 
catas et  comitatas,  variis  morbi  primitivi 
copulis  cum  contemporali  aliorum  systematum 
organicorum  labe , vel  insueta  singulorum  orga- 
norum adfectione  innititur. 

1 24y • Febris  biliosa  simplex,  mera- 
ca, impermixta  vocatur  illa,  quae  incitatio- 
nis vitalis  augmentum  modicum  et  aequabiliter 
distributum  (excepta  eminentiori  hepatis  irritatio- 
ne), simulque  symptomatum  gastrico  - biliosorum 
eam  ad  se  invicem  relationem  offert,  ut  nullum 
prae  alio  excellat,  absente  omnis  alius  characte- 
ris febrilis  umbra. 

1250.  Febris  biliosae  complicatae, 
ommittendo  innumera  illa  connubia  accidentalia, 
quae  cum  diversis  morbis  apyreticis  inire  possst, 
sequentes  statuuntur  species:  l)  Febris  bilio- 
so-inflammatoria,  xccvtfog  Veterum  proprie 
falis , cui  plerumque  gravis  jecinoiis  inflammatio 

comes  it  (Tom.II.  §.  152)*  2)  Febris  bilioso* 
septica,  pessimum  praebens  synochi  putris 
specimen.  3)  Febris  bilioso-nervosa,  non 
minus  funestum  status  biliosi  et  nevrastheniae, 
mox  spuriae,  mox  verae , et  quidem  colliquativac 
consortium,  quod  summum  et  perniciosissimum 
fastigium  in  typho  icterode  tropicorum 
adtingit.  4)  Febris  bilioso-hectica,  quae 
cum  organicis  viscerum  vitiis,  vel  totius  vegetatio- 
nis animalis  labe  conjungitur,  uti  esset  febris 
gastrica  venosa  ct  atrabiliaria  nonnullorum  aucto- 
rum, ac  febris  suppuratoria,  quae  phthisin  he- 
paticam comitatur. 

1251.  Febres  biliosas  comitatas  effi- 
ciunt diversae  adfectiones  locales,  quae  vel  ante 
ingressum  febris  biliosae  jam  exstiterunt,  vel  sub 
istius  decursu  per  accidens  enascuntur.  Mox  unum 
alterumve  e symptomatibus  communioribus  ad 
eminentem  extollitur  vehementiam , ita  ut  quidam 
medici  inde  morbum  denominare  non  haesitent j 
v. g.  vomitus  biliosus,  gastrodynia  bi- 
liosa, diarrhoea  biliosa  etc. , — mox  vero 
insolitae  variorum  organorum , citra  territorium 
gastro  - hepaticum  insurgunt  passiones,  ex 
ipsa  dyscrasia  biliosa , ac  febre  comitante  oriun- 
dae , • vel  fortuito  ex  aliis  causip  subortae , quas 
adposito  epitheto  biliosas  non  sine  jure  com- 
pellant 3 uti  essent  phrenitis  biliosa,  peri- 
pneumonia  biliosa,  erysipelas  bilio- 
sum, et  s.  p. 

1252*  Habito  originis  et  frequentiae  respectu 
febres  biliosae  in  sporadicas,  epidemicas 
et  endemicas  dirimuntur.  Sporadicae  e 
Causis  privatis,  errore  diaetetico,  ira  vehe nventio- 
ri,  gravibus  capitis  vulneribus,  absque  ullo  anni 
temporis  delectu  exoriuntur,  suntque  in  praxi  ra- 
rissimae ; — epidemicae  in  gratiam  constitu- 
tionis popularis  vel  omni  aestate  redeunt  (an- 
nuae) > — vel  etiam  per  plures  annos  perenne 
quasi  dominium  exercent  (stationariae),  qua- 
les Fink,  Tissot,  Cio  ture  et  Stoll  obser- 
varunt $ — endemicae  tandem  e malefico  cli- 
matis ingenio  scaturiunt,  in  India  occidentali  et 
ad  Gangis  ripas  frequentissimae* 

DIFFERENTIAE  A MORBIS  CONSIMILIBUS. 

1253.  Hepatitis,  febris  flava  tropi- 
corum, et  ic  t e ru  s febrilis  praecipuas  prae- 
bent morborum  species,  febri  biliosae  adfinesf 
quarum  distinctione  contempta  et  neglecta  varii 
in  medendo  et  praesagiendo  subrepere  possent 
errores.  — Hepatitidem  distinguunt  sympto- 
mata propria  phlogoseos  localis  , atque  signa  dys- 
crasiae  phlogisticae  et  angiostheniae  universalis 
(Tom.  III.  §.  740  — 752),  quae  in  febre  biliosa 
simplici  prorsus  deficiunt.  Levissimum  tameU  he- 
patitidis gradum  , simplici  jecoris  symphoresi  sti- 
patum , si  simul  indicia  colluviei  biliosae  in  pri- 
mis viis  adfuerint , a febri  biliosa  vix  discrepare, 
nosogeniae  ratio  docebit.  Illis  auctoribus,  qui 

erroneo  principio  innixi  causam  febris  biliosae  pro- 
ximam in  hepatis  inflammatione  reponunt,  super- 
fluum omnino  evadit  inter  hepatitidem  et  febrem 
biliosam  discrimen,  quatenus  identicae  forent 
morbi  formae.  — Febris  flava  benigna 
tropicorum  (§.  334)  a febribus  biliosis  nostri 
climatis  ne  hilum  differt,  nisi  majorem  excipiamus 
vehementiae  gradum  , illa  autem , quae  sub  con- 
cursu circumstantiarum  maleficarum  contagiosum 
extricat  fomitem , eoque  reproducitur,  e propriis 
characteris  typhosi  maligni  phaenomenis  di- 
gnoscitur (§.823)«  — Icterus  demum  ohroni- 
cus,  e variis  hepatis  vitiis  oriundus,  cui  interdum 
sub  decursu  febricula  symptomatica  supervenit, 
nonnisi  a superficiali  medico  cum  febri  biliosa 
confundi  poterit. 

C A U S A-JE. 

1254*  Omnes  illae  injuriae,  quae  morbidam 
systematis  cholopoietici  irritabilitatem  et  sensili- 
tatem  movent,  vel  quae  processum  productionis 
organicae  ita  alterant,  ut  elementorum,  bilem 
componentium,  genesi  uberiori  patrocinentur,  ad 
febres  biliosas  praedisponunt.  Dantur  homi- 
nes , qui  in  gratiam  temperamenti  proprii,  cho- 
lerici  passim  dicti,  admodum  sensibile  vel,  ut 
Ric  ht eri  expressione  utar,  quasi  hystericum 
hepar  habent,  unde  a minimo  irritamento , etiam 
naturali  et  per  se  innocuo,,  secretio  bilis  altera- 
tur. In  aliis  individuis  vivendi  genere,  atmos- 
IV.  Z z 

phaerac  et  anni  temporis  constitutione,  aut  pror- 
sus fortuitis  noxis  , purgantium  usu  inepto  , animi 
pathematibus  bilem,  ut  ajunt,  moventibus,  ira, 
stomacho  et  indignatione  abnormis  ille  officinae 
bilificae  erethismus  provocatur,  qui  haud  raro 
absque  novae  causae  accessu  in  febrem  biliosam 
exardescit. — Valet  hic,  quod  jam  alibi  de  febri- 
bus inflammatoriis  subjunximus  (T.  II.  §-5q)$ 
strictos  utpote  inter  disponentia  et  excitantia 
momenta  limites  non  haberi , quatenus,  G a u b i o 
scite  monente,  eaedem  potentiae  nocentes,  quae 
seminia  morbosa  (dispositionem)  creare  solent, 
continua  diu  actione , vel  majorem  intensitatis 
gradum  adepta,  quidquid  ad  morbum  constituen- 
dum requiritur , inducere  valent. 

1255*  Potiores  polycholiae  fontes  lar- 
giuntur: l)  Atmosphaera  aestuosa  , humida,  nu- 
bila, pluvia,  austrina,  negative  electrica,  vel 
insignibus  electricitatis  vicissitudinibus  obnoxia, 
multo  phlogisto  foeta , nullis  ventis  perflata.  2) 
Victus  animalis,  pinguis,  oleosus,  rancidus, 
multo  aromate  conditus,  et  ex  facile  putrescen- 
tibus conflatus,  vini  et  spirituum  usus  improvi- 
dus y uno  verbo,  omnes  substantiae,  quaeinflam- 
mabilibus  abundant  elementis.  5)  Defectus  aquae 
purae,  et  cibi  vegetabilis. — Quo  plures  concur- 
runt potentiae  nocentes,  eo  facilior  febrium  bi- 
liosarum ortus  \ ideo  agricolae  et  messores  me- 
ridiano sole  perusti,  atque  milites,  dum  aestivis 
diebus  exercitus  moventur,  imprimis  si  simul 

aquae  penuria  adsit , quandoque  turmatim  his 
febribus  adfliguntur. 

1256-  Posito  statu  polycholiae,  et  erethismi 
in  systemate  cholopoio,  febrem  biliosam,  praeter 
mox  enarratas  prophases  intensitate  et  numero 
auctas , excitare  solent : refrigerium  repenti- 
num corporis  aestuantis,  ingressu  in  balneum, 
potu  frigido , vel  incauta  spirante  vento  denuda- 
tione illatum  5 labor  nimius  ardente  sole  $ ira  ve- 
hemens 5 ingurgitatio  5 ictus  in  regionem,  cui 
hepar  subest  5 vulnera  capitis  gravia  et  commo- 
tiones cerebri $ serpentum  morsus  venenati  (1). 

(l)  Andre  e,  Osservazioni  suile  malattie  chroniche  dei  fe- 
gato  , p.  88' 

i 2 57*  E complexu  causarum  disponentium  et 
excitantium  facile  concipitur  febrium  biliosarum 
ubertas  et  malignitas,  qua  per  regiones  torridas, 
in  vallibus  reclusis  et  propter  litora  incedere  et 
saevire  solent  (endemicae).  Ex  eadem  ratione  ex- 
poni potest,  cur  morbi  biliosi  furente  canicula, 
et  auctumni  aestatem  aestuosam  excipientis  tem- 
pore, quo  dies  calidi  cum  noctibus  frigidis  et 
humidis  alternant,  tam  crebro  populares  fiant 
(febres  biliosae  epidemicae)  $ quae  omnia  adhuc 
clarius  ex  nosogenetica  disquisitione  patebunt. 

* Causa  proxima  constitutionis  biliosae  stationariae, 
quae  procul  dubio  in  evolutionibus  cosmicis  al- 
tioris  ordinis  latet , hodieque  dilucidari  nequit. 

THEORIA  MORBI. 

1258*  Hactenus  facta  solum  perstrinximus  ah 
experientiis  deprompta,  e quibus  innotuit  quale 
sit  febrium  biliosarum  schema  sensibus  obvium 
(n  o s o g r a p h i a),  et  quaenam  ad  earum  genesin 
requirantur  injuriae  et  conditiones  tam  internae, 
quam  externae  (a  e t i o 1 o g i a).  Nunc  jam  ipse 
geneseos  modus,  sive  nexus  reciprocus  inter  cau- 
sas morbiferas  et  effectus  organismo  illatos  est 
perquirendus  (n  o s o g e n i a) , ut  polycholiae  et 
febris  biliosae  essentia , per  quantum  licet,  erui, 
atque  morbi  theoria,  a repurgatis  physiologiae 
et  pathologiae  praeceptis  non  aliena,  stabiliri  pos- 
sit, cui  unice  rationalis  innititur  medendi  methodus. 

1259-  Cunctae  potentiae  nocentes , quas  dia- 
thesi  biliosae  favere  quotidiana  docet  observatio, 
(§.  125#4)  eo  conspirant,  ut  in  organismo  vivo  ni- 
sum in  expansionem  augeant,  ac  uberiorem  prin- 
cipiorum inflammabilium  evolutionem  determi- 
nent. Inde  sanguis  non  solum  normalem  plastici- 
tatis  gradum  pro  parte  deperdit,  ac  venosam 
magis  contrahit  indolem,  sed  etiam  majori  phlo- 
gisticorum  copia  onustus  secretiones  ita  modifi- 
care juvat,  ut  latices  omnes  de  eorum  natura 
magis  participent,  per  eminentiam  vero  illorum 
organorum  intendatur  energia , quae  ex  proprio 
instituto  sanguini  dephlogisticando  sunt  dicata. 

1260*  Pulmones,  hepar  et  cutis  palmaria  sunt 
organa , quae  fraterno  vinculo  juncta  ad  hocce 
summe  momentosum  oeconomiae  animalis  munus 

explendum  incumbunt  5 ea  tamen,  ut  videtur  diffe- 
rentia, quod  eorum  quodvis  diversae  naturae  re- 
crementis educendis  sit  destinatum.  Diversam 
proinde  relationem  dynamico-chemicam  erga  di- 
versa phlogisticorum  genera  tum  simplicia , tum 
composita  habeant  oportet ) quam  ob  rem  saepe 
saepius  potentiae  nocivae  ejusdem,  vel  saltem 
consimilis  naturae,  pro  diversa  ad  hoc  illudve 
organon  adfinitate,  pro  diversa  organorum  ipso- 
rum praedispositione , et  circumstantiarum  late- 
ralium concursu , varias  dyscrasiarum  species  mo- 
vent, inflammatoriam,  septicam,  bibosam,  aliamve. 

1261»  Pulmones hyeme , jecur  aestate,  atque 
cutem  vere  et  auctumno  magis  actuosa  esse,  ere- 
berrimamque  morborum  scaturiginem  et  sedem 
largiri,  quotidiana  experientia  extra  dubitationis 
aleam  ponit  5 compertum  enim  habemus  brumam 
et  regiones  hyperboreas  morbis  pulmonum  (in- 
flammatoriis), aestivos  contra  dies  et  clima  tor- 
ridum morbis  jecinoris  (biliosis)  excellere , et 
quidem  tanto  magis,  quanto  major  fuerit  coeli  ac 
temperaturae  constantia  5 aegritudines  tandem  e 
systematis  dermatici  munere  laeso  provenientes 
(catarrhos,  rheumata , erysipelata  et  intermitten- 
tes) illo  anni  tempore , ac  illis  globi  terraquei 
plagis  familiares  esse , in  quibus  temperaturae  et 
atmosphaerae  vicissitudines  continuae  rapidaeque 
vigent,  pari  constat  ratione.  Solstitia  igitur,  ceu 
poli  e diametro  oppositi  evolutionum  cosmicarum 
et  telluricarum , centralibus  imperant  organis,  et 

quidem  speciatim  gelida  bruma  pulmonibus,  ar- 
dens syrius  jecinorij  aequinoctia  vero  periphae* 
riae  corporis  insidiantur , atque  mox  istius , mox 
organorum  sympathice  nexorum  passionibus  fa- 
vent. 

Igg2*  Hocce  anni  temporum  et  climatis  do- 
minium , constantibus  naturae  universae  legibus 
innixum , nemo  mortalium  effugere  potest  5 unde 
nil  mirum,  si  organismus  vivus  (in  suis  ad  tempus 
et  spatium  relationibus)  anni  temporum  nu- 
tui obtemperando,  periodicas  subit  me- 
tamorphoses, atque  climatis  influxu 
gubernatus  perennem  quamdam  adipiscitur 
temperiem.  Priores  efficiunt  di  a theses 
epidemicas  annuas,  posterior  diatheses 
endemicas^  ambabus  origo  et  ingenium  mor- 
borum popularium  optime  dilucidatur,  praesertim 
si  reciproca  relatio  chemica  et  dynamica  inter 
hominem  et  macrocosmum  pro  cardinali  sumitur 
investigationis  fundamento.  — Cur  eadem  pro^ 
phasis,  v.  g.  refrigerium,  aliam  hyeme,  aestate 
aliam , ac  tempore  aequinoctiorum  denuo  aliam 
inferat  aegritudinem,  ex  sola  diatheseos  epide- 
micae differentia  comprehendi  poterit, 

1263-  Praedominium  hepatis  tempore  aesti- 
vo e continuato  caloris  intensi  influxu , atque 
e languidiori  processu  respirationis  explicatur, 
unde  fit,  ut  transmutatio  sanguinis  venosi  in  ar- 
teriosum lento  magis  procedat  passu , ac  tota 
proin  sanguinis  massa  ad  Yenosum  inclinet  cha- 


CHARACTERE  GASTRICO. 


727 


racterem  , illisque  redundet  elementis  (phiogis- 
ticis),  quae  ad  bilis  formationem  requiruntur.  Ae  * 
state  ergo  in  omnibus  hominibus  diathesis  biliosa 
plus  minusve  viget.  Tantum  vero  constitutionis 
hujus  aestivae  imperium  est,  ut  vix  non  omnes 
morbi,  febriles  et  chronici,  sporadici  et  popu- 
lares de  polycholia  plus  aut  minus  participent  j 
inde  insignes  illae  emeticorum  et  purgantium  lau- 
des, a Cei.  Sto  Ilio  et  Ha  mi  Itonio  fors  ni- 
mis exaggeratae,  in  morbis,  qui  ex  sua  natura, 
et  alio  anni  tempore  longe  diversam  postularent 
medendi  rationem  5 inde  nimia  illa  febrium  bilio- 
sarum amplitudo,  quam  Mertens,  Flachs- 
land,  Pearson  etSchroder  praedicarunt, 
fortuitas  complicationes  biliosas  cum  morbo  pri- 
mario commutantes. 

1264*  Quamprimum  organismo,  sive  per  cau- 
sas sporadicas , sive  per  epidemicum  ingenium 
ea  inducitur  conditio,  qua  sanguis  excessiva  phlo- 
gisticorum  copia  onustus  jecur,  ut  ab  illis  prive- 
tur, pleniori  rivo  et  rapidiori  impetu  pertransire 
cogitur , primum  quoque  ponitur  plethorae  in 
eodem  viscere , ac  incitationis  auctae  rudimen- 
tum , sine  quo  vividior  sanguinis  defaecatio , et 
promptior  superfluorum  et  facile  nocivorum  ele- 
mentorum in  bilem  conversio  cogitari  nequit. 

1265*  Si  nunc  stante  erethismo  hepatico,  po- 
sitivi accedant  stimuli  (sufficiunt  saepe  naturales 
et  alias  indifferentes)  , sive  immediate  super  he- 
par agant , sive , quod  multo  crebrius  obtinet. 

cutis  aut  primarum  viarum  atriis  suscepti  per 
consensum  illic  dirigantur  (Tom.  III.  §.  772)>  ne- 
cessario status  irritationis  induci  debet,  qui  in 
casu  leviori  ad  solum  systema  cholopoium  limi- 
tatur, (policholia  apyretica),  in  graviori 
super  partes  contiguas  et  reliquum  organismum 
diffunditur,  ac  febriles  una  concitat  turbas  (mal- 
lattia  universale  per  diffusione  dell’  eccitamento 
parziale , Tommasini).  Ipse  autem  latex  bi- 
liosus majori , quam  par  est , copia  secretus,  vel 
et  qualitate  alteratus  (cacocholia)  non  solum 
promptuarium  sibi  a natura  dicatum  (vesiculam 
felleam)  replet  et  infarcit , sed  etiam , continuo 
per  coledochum  depluens  ductum , intestina  ip- 
snmque  ventriculum  inundat , biliosam  pa- 
rans saburram,  cui  insuper  mucus  et  humor 
intestinalis  uberius  allicitus  unitur.  Residua  por- 
tio, quae  vasis  cholophoris  educi  nequit,  in 
massam  circuli  resorbetur  $ atque  dyscrasiam 
biliosam  producit.  Non  quidem  bilis  immutata 
sed  pigmentum  saltem  sanguinem  aliosque  hu- 
mores secretorios  tingit,  cui  adsimilando  vires 
coctrices  impares  fuere. 

1266«  En  triplex  inter  febrem  et  statum  bilio- 
sum relatio : l)  Vel  stimulus  morbidus  localem 
prius  parit  systematis  cholopoietici  irritationem, 
cui  febris  ocyus  seriusve  ceu  effectus  suboritur. 
2)  Vel  plethora  biliosa , hepatis  irritatio,  et  febris 
contemporalem  unius  ejusdemque  causae  effec- 
tum praebent.  3)  Vel  demum  febris  irritativa,  va- 

1 iis  ex  causis  oriunda  in  organismo  praedisposito 
delitescentem  erethiseos  hepaticae  favillam  suf- 
flammat, bilem,  ut  ajunt,  movet,  atque  saburrae 
biliosae  efficiens  fit  causa. 

1267.  Conditionem  pathologicam  visceris  cho- 
Jopoietici,  quae  febrium  biliosarum  essentiam 
constituit,  in  statu  irritationis,  seu  vitalita- 
tis auctae  fundari,  comprobare  juvant:  1)  Cau- 
sae excitantes  omnes  e classe  stimulorum  positi- 
vorum. 2)  Symptomata  tam  localia , quam  con- 
sensualia,  videlicet  calor  urens,  et  dolor  obtusus 
ad  hypochondrium  dextrum,  vel  saltem  regio,  cui 
hepar  respondet,  valde  patibilis,  turgor  vitalis 
auctus,  pulsus  veloces,  pleni,  fortes,  aut  sup- 
pressi. 3)  Autopsia  cadaverum  febribus  biliosis 
peremptorum,  in  quorum  hepate  manifesta  tur- 
goris  et  congestionis  sanguineae  indicia  reperta 
luere.  4)  Utilitas  therapiae  debilitantis  et  refri- 
gerantis. 

1268-  Speciale  irrita tionis  substratum 
ilia  tantum  largiri  poterit  jecinoris  sphaera  orga- 
nica, cui,  docente  anatome,  bilis  secretio  per  emi- 
nentiam incumbit,  nimirum  systema  venae 
portarum.  Hoc  admisso  etiam  concipitur,  cur 
organicae  labes  viscerum  illorum,  quorum  rami 
venosi  ad  truncum  venae  portae  elformandum  con- 
currunt, constanter  in  polycholiam  disponant,  uti 
haemorrhoides  et  lienis  emphraxes  diuturnae. 

1269*  Quemadmodum  simplex  irritatio,  sive 
congestio  activa  a vera  phlogosi  (Tom.II.  §.212)? 

ita  morbidus  ille  hepatis  6tatus , qui  biliosas  co- 
mitatur febres,  ab  hepatitide  discrepat  3 quaprop- 
ter Wein  h old  (1),  Torri  m as  in  i (2),  et  Me- 
li (3),  qui  ejusmodi  distinctionem  negligunt,  at- 
que febrem  biliosam  cum  hepatitide  commiscent, 
a nobis  hoc  intuitu  arguuntur.  — Status  phlogo- 
seos  semper  sublatum  aequilibrium  inter  sphaeram 
arteriosam  et  venosam , inter  incitationem  et  ve- 
getationem supponit,  unde  abnormes  dependent 
productiones  organicae  3 at  systema  venae  portae 
arteriosa  caret  antithesi,  atque  morbosis  pro- 
ductis efficiendis,  etsi  notabiliter  irritetur,  non 
est  idoneum , quatenus  haecce  proprietas  unice 
vasis  capillaribus  arteriosis  competit.  Interim  non 
inficiamur,  febribus  biliosis  veram  suboriri  posse 
hepatitidem,  ea  quidem  ratione,  qua  status  irrita- 
tionis et  turgoris  a vena  portae  super  arteriosam 
jecinoris  sphaeram  diffunditur.  Hocce  tamen  in 
casu , acutissimo  Raimanno(4)  rite  advertente, 
secretio  bilis , quae  prius  larga  copia  per  ductum 
choledochum  libere  defluxit,  vel  cystidem  felleam 
infarsit,  imminuitur,  vel  saltem  ejus  delatio  im- 
peditur, unde  per  vasa  lymphatica  et  venas  he- 
paticas absorpta  altiorem  auriginis  gradum  produ- 
cit, quem  in  simplici  febre  biliosa  vix  unquam 
observare  licet. 

(1)  Weinhold,  de  inflammatione  viscerum  hypochondria- 
corum in  febribus  biliosis,  §.  IV. 

(2)  Tommasini,  sullafebbre  gialla.  Parte  seconda.  §.59* 
et  seq. 

(3)  Meli,  su  le  febbri  biliose,  §.  89*  et  se(I* 

(4)  Raimann,  Handbuch  der  spcciellen  Therapie.  1.  Bd. 

§•  139. 

1270.  Ex  hacce  disquisitione  nosogcnetica  po- 
lycholiae  et  febrium  biliosarum  sine  negotio  com- 
prehendi poterit,  quid  de  opinione  Sydenha- 
mi,  Senae  ii,  Re  ilii,  aliorumque  sentiendum 
sit,  qui  biliosum  fomitem  in  sanguine  praeforma- 
tum ut  causam  febris  proximam , secretionem  bilis 
in  organo  chlopoio  autem  jam  ut  speciem  criseos 
declararunt.  Polycholiam,  nullatenus  bilem  jamjam 
efformatam,  sed  bilis  elementa  solum  ultra  men- 
suram in  sanguine  coacervata,  vel  ad  summum 
pigmenti  partionem  resorptam  et  non  ex  integro 
adsimilatam  supponit,  quae  non  tantum  hepate, 
sed  etiam  aliorum  organorum  ope  e sanguinis 
massa  separari  possunt,  per  secretiones  utpote 
vicarias» 

/ 

TERMINATIONES. 

1271.  Quandoque  febris  biliosa  sine  ullis  phae- 
nomenis criticis  in  salutem  abit , quod  quidem 
in  illis  tantum  obtinere  solet  casibus,  ubi  merum 
symptoma  labis  hepaticae  fuerit.  Per  vomitum, 
alvifluxum  spontaneum , vel  per  lysin  inconspi- 
cuam, copiosis  potibus  acidulis  promotam,  morbus 
ocyus  seriusve  evanescit.  Si  autem  gravior  in  he- 
pate exstiterit  congestio,  et  biliosus  latex  resorp- 
tus  etiam  secundas  inquinaverit  vias,  febris  incen- 
ditur vere  critica , quae  faustum  salutis  exitum 
non  permittit,  nisi  praefinitum  absolverit  cyclum» 

— Vomitu  et  diarrhoea  primae  viae  ipsumque  he- 
par bile  turgens  maximo  cum  levamine  repurgan- 
tur 5 processus  febrilis  et  dyscrasia  biliosa  simul 
urinas  hypostaticas , et  sudores  profusos  movent, 
iisque  solvuntur.  Neque  desunt  casus  salubris  he- 
patirrhoeae , vel  epistaxeos  , aut  haemorrhoidum 
cum  emolumento  fluentium.  — Omnes  hasce  eva- 
cuationes criticas  praevia  perturbatione  febrili 
communiter  die  septima  aut  nona,  rarius  undeci- 
ma aut  decima  quarta  suboriri  videmus , cum  le- 
vamine plus  minusve  solemni,  quod  prae  caeteris 
somnus  tranquillus  indicare  solet. 

1272»  Quae  sub  adversis  circumstantiis  decur- 
rit febris  gastro -hepatica,  diversimode  mutari 
poterit.  Characterem  alienando  in  febrem  in- 
flammatoriam, nervosam,  putridam, 
aut  intermittentem,  plerumque  tertia- 
nam vertitur,  quarum  metaptosium  ratio  in  epi- 
demiae  dominantis  genio,  morbi  negligentia,  vel 
prava  medela  invenitur.  — Mutando  formam  in 
varias  degenerat  febrium  comitatarum  species 
(§.  1250)  > quarum  origo  denuo  vel  in  mox  dictis 
causis,  vel  in  metastasi,  sive  decubitu  humoris 
biliosi  ad  varias  partes,  Sto  Ilio  docente,  erit 
quaerenda. 

1273*  Consectaria  potiora  modo  e classe 
cachexiarum  sunt,  uti  viscerum  emphraxes,  icte- 
rus , hydrops , tabes  5 modo  e familia  nevrosium, 
uti  dyspepsia,  hypochondriasis,  vertigines,  mu- 
titas, amaurosis,  apoplexia,  palpitatio  cordis,  ar- 

thralgia  diutina  \ mpdo  ex  ordine  eccrisium,  quas 
inter  diarrhoeae  pervicaces  creberrime  occurrunt  5 
lienteria  et  fluxus  coeliacus  raro  observantur,  ac 
plerumque  immedicabile  hepatis  vitium  supponunt. 

1274-  Febris  biliosa  mortem  parat:  t)  Vi- 
rium vitalium  lapsu  plus  minusve  repentino , cui 
epidemiae  nefastum  ingenium , medela  prava  , im- 
primis neglecta  saburrae  biliosae , aut  putridae, 
male  medicando  inductae,  evacuatio,  vel  specifica 
et  quasi  venenata  bilis  cysticae  qualitas  prae  cae- 
t&ris  favent.  2)  Metastasi  ad  encephalon , pulmo- 
nes, aut  pericardium.  3)  Irritatione  hepatis  et  in- 
testinorum in  veram  phlogosin,  et  hac  in  gangrae- 
nam versa.  4)  Posthumis  insanabilibus  organici^, 
aut  dynamicis. 

PROGNOSIS. 

1275-  Aegrotantis  constitutio,  causae  efficien- 
tes, climatis  et  anni  temporum  ratio,  circumstan- 
tiae accidentales,  vehementia  et  numerus  sympto- 
matum, decursus  simplicitas  vel  anomalia,  atque 
complicationes  cum  alio  charactere  praecipua 
praebent  momenta,  quae  in  febribus  biliosis  ae- 
que , ac  in  aliis  morbis  pyreticis  diversum  periculi 
gradum  determinant,  ac  ideo  in  praesagienda  vita 
et  morte  summum  merentur  respectum. 

1276«  Praecipui  canones  prognostici  ad  se- 
quentes restringi  possunt : Quo  diuturnior  syste- 
matis cholopoietici  labes,  et  quo  crebrius  haec  in 
eodem  subjecto  recurrit,  eo  gravior,  quae  se- 

quitur,  febris  biliosa  esse  consuevit,  eoque  dif- 
ficilius pristinam  restituere  sinit  salutem. — Mo- 
deratus virium  vigor  quidem  optima  spe  consola- 
tur 5 minori  tamen  metu  terret  status  exorbitan- 
dae, quam  verae  debilitatis,  quapropter  etiam 
febres  bilioso  - inflammatoriae,  caeteris  paribus, 
minus  funestae  5 quam  bilioso  - nervosae,  et  pu- 
tridae. — Continuus  influxus  circumstantiarum, 
quae  genesi  febris  biliosae  opitulantur,  simulque 
vires  prosternunt,  ac  systemati  nervoso  diversas 
insidias  struunt,  uti  aestas  fervida,  clima  torridum, 
habitualis  quorundam  hominum  iracundia,  peren- 
nem fovendo  diathesin , sanationi  plurimum  ob- 
stant, ac  majus  universim  portendunt  discrimen. 
Inter  febres  biliosas  anomalas  pessimae  sunt  illae, 
quae  cum  contagioso  collidunt  fomite,  et  quae 
jam  in  exordio  male  tractantur. — Neglecta  eme- 
to - catharsis  , usus  intempestivus  stimulantium  et 
adstringentium  invincibiles  saepe  anomalias  gig- 
nunt, atque  mox  improvisum  invitant  lethum, 
molimina  critica  protinus  sufflaminando,  mox  se- 
cundariis malis  chronicis  lentam  parant  perni- 
ciem.— Febres  biliosae  sporadicae,  quae  hyeme 
intercurrunt,  libenter  in  inflammatorias  degene- 
rant, vel  topicis  phlogosibus  stipantur.  — Bilio- 
sae aestivae  in  characterem  nervoso  - septicum  ver- 
gunt, vel  etiam  in  febres  intermittentes  defatis- 
cunt,  praesertim  si  jam  sub  decursu  periodicas 
exacerbationes , quotidianas  aut  semitertianas 
ostenderint.  — Cholera  semper  ominosum  prae- 

bet  symptoma,  quod,  maligno  quasi  dente,  aegroti 
vires  devorat,  et  salutem  gravissime  periclitatur. 

THERAPIA. 

1277.  Causas  morbum  gignentes  removere,  vel 
saltem  obtundere,  statum  polycholiae  et  cacocho- 
liae  corrigere,  irritatum  jecur  placare,  effusam 
in  primis  viis  bilem  excutere , vires  vitales  mode- 
rari, operationes  criticas  prudenter  conducere, 
convalescentiam  adjuvare  et  recidivam  averrun- 
care , principes  sunt  indicationis  curativae  cardi- 
nes, quibus  apto  remediorum  delectu  satisfieri 
debet. 

1278*  Directa  cura,  quae  in  removendis 
fundatur  causis,  nonnisi  rarissime  locum  habet,  et 
concesso  etiam  casu  plerumque  irrita  manet,  ob 
secundarios  ac  permanentes  effectus  in  organismo 
eousque  superstites,  donec  maturationis  culmen 
adtigerit  febris.  Per  quantum  duntaxat  fieri  licet, 
occasiones  iram  moventes  vitare,  atmosphaeram 
nimis  aestuosam  arte  refrigerare , irritamenta  lo- 
calia diluere  oportebit. 

127Q.  Quamquam  colluvies  biliosa  proximam 
febris  causam  non  praebet,  plurimum  tamen  fe- 
briles motus  fovere  juvat,  simulque  digestionis  et 
chylificationis  officinam  infestat}  quare  sedula  il- 
lius eductio  singularem  meretur  respectum,  nunc 
per  vomitum,  nunc  per  alvum,  nunc  utraque  via 
per  emeto -catharsin  perficienda. 

1280-  Emetica,  dummodo  morbus  recens 

et  simplex  sit,  atque  saburra,  ut  ajunt,  sursum 
turgescat , adeo  salubres  in  febri  biliosa  exerunt 
vires,  ut  nullo  alio  suppleri  possint  remedio. 
Praestant  autem  multiplici  titulo  : l)  Sordes  bilio- 
sas e ventriculo  et  intestino  duodeno  directe  eva- 
cuant. 2)  Ob  violentam  concussionem  , quam  he- 
par tanto  magis  experitur,  cum  diaphragmatis  et 
preli  abdominalis  influxui  immediate  subjacear, 
bilem  in  ductibus  biliferis  et  cystide  fellea  coa- 
cervatam exprimunt,  jecur  veluti  emulgent , tali- 
que pucto  non  solum  incommoda  idiopathica,  sed 
etiam  passiones  sympathicas  uno  quasi  ictu  dissi- 
pant 5 febris,  licet  non  juguletur,  ad  notabilem 
tamen  reducitur  lenitatis  gradum.  3)  Ob  alienum 
stimulum,  quem  stomacho  impertiunt,  vires  sup- 
pressas liberant,  earum  aequabiliorem  dispensa- 
tionem efficiunt,  tumultus  nervosos  sedant,  tor- 
pidum intestinorum  statum  corrigunt,  et  immi- 
nentem haud  raro  astheniam  tuto  praevertunt. 
4)  Simile  beneficium  toti  systemati  reproductivo 
conciliant,  stases  reserant , activitatem  vasorum 
lymphaticorum  et  capillarium  expediunt,  pepas- 
mum  humorum  promovent,  ac  salubres  sudores 
cient.  5)  In  casu  diarrhoeae  profusae , virium 
jacturam  minitantis,  motum  peristalticum  inverten- 
do, ulteriori  obstant  humorum  deorsum  ruentium 
nisui.  — 6)  Id  emolumenti  habent,  quod  vires 
vitales  longe  minus,  quam  purgantia  prosternunt  5 
imo  rato  tempore  exhibita  vere  analeptica  dici 
possunt. 

1281-  %Usui  emeticorum  diluentes  sorbitiones 
praemittere  convenit,  ut  saburra  biliosa,  patho- 
logorum  idiomate  utendo , mobilis  reddatur.  — 
Quod  vomitoria  subministrandi  modum  et  cautio- 
nes necessarias  adtinet , e generalibus  therapiae 
regulis,  atque  specialibus  praeceptis  in  praece- 
denti capite  expositis  facile  intelligitur.  Ante  om- 
nia vero  venam  secare  non  ommittat  medicus,  prius 
quam  vomitum  ciere  proponat , ubi  sanguinis  con- 
gestio in  capite,  hepate,  aliove  viscere  per  violen- 
tiorem succussionem  detrimentum  ferre  posset. 

1282.  Bile  deorsum  turgente,  alvum  ducendi 
imminet  casus,  cui  catharticis  blandioribus, 
eccoproticis,  maxime  acidulis  satisfacere  stude- 
mus 3 eis  enim  non  solum  status  irritationis  in 
hepate  componitur,  verum  etiam  phlogisticorum 
dominium  refraenatur,  ac  biliosi  laticis  exuberan- 
tia et  acrimonia  optime  emendatur.  — Cremor 
tartari  et  pulpa  tamarindorum  votis  plerumque  et 
ad  amussim  respondent  3 si  tamen  pigriori  alvo 
reserandae  non  sufficerent,  infusum  sennae  cum 
sale  quodam  medio  et  manna,  acidis  potibus  in- 
terpolatis, propinetur.  Nonnullis  mercurius  dul- 
cis arridet  3 et  revera  salubriter  operatur  in  casi- 
bus viscerum  simul  infarctorum,  vel  icteri  satu- 
rioris  , ubi  tardigradum  motum  bilis  per  ductus 
cholophoros  promovere  juvat.  Requiruntur  vero 
perfectiores  calornelanos  doses,  ut,  salivationem 
abdominalem  tumultuarie  ciendo  , alvus  tanto  se- 

enrius  reserat  i , atque  hepatis  labes  pancreate  ex- 
stimulato dilui  possit. 

1283-  Quatenus  modo  larga,  modo  parca  de- 
jectio in  votis  est,  commodum  erit  fere  ubique 
refractis  potius  catharticorum  dosibus  alvum  du- 
cere 5 tali  enim  modo  aptissime  rata  dejectionum 
copia  obtineri,  alvus  vero,  statim  ubi  opus  est, 
constipari  poterit.  Quodsi  intestina  torpidiora  pur- 
gantium stimulo  minus  obediunt , satius  erit  cly- 
steribus laxantibus  optatas  elicere  evacuationes, 
quam  priorum  doses  nimis  augere,  vel  plane  dra- 
sticorum  tentamine  aegrotantis  statum  periclitari. 

1284.  Reliquum  adparatum  medicamentosum 
componunt  potiones  diluentes  , saponaceae  , re- 
frigerantes , et  prae  aliis  acidulae,  uti  decocta  ra- 
dicis graminis , hordei , prunorum  cum  oxymelle 
simplici,  serum  lactis  tamarindatum,  succus  limo- 
niorum aqua  temperatus,  vel  fructuum  acidorum 
conservae  dilutae)  quae  omnia  virium  reactiones 
exorbitantes  compescunt,  aestum  febrilem  leniunt, 
ardentem  sitim  sedant,  simulque  biliosam  dyscra- 
siam  egregie  corrigunt. 

1285*  Venaesectiones  in  febribus  bilio- 
sis simplicibus  non  solum  superfluae,  sed  et  facile 
damnosae  evadunt,  praesertim  si,  aestivo  anni  tem- 
pore dominante,  praevalens  in  debilitatem  nervo- 
sam et  septicam  liquationem  nisus  continuum  fu- 
nestae metaptoseos  metum  incutit.  Quapropter 
unice  in  febribus  bilioso-inflammatoriis 
(Causo  Veterum) , sive  simplices  fuerint,  sive 

topicis  organorum  nobilium  phlogosibus  stipatae, 
venam  tundere  licebit,  praesertim  si  emetici  ne- 
cessitas  urget , ac  sanguinis  versus  caput  congestio 
ejus  usum  ambiguum  redderet. 

Appel,  de  phlebotomiae,  imprimis  in  febribus  biliosis 
recta  administrationc.  Helmst.  1779» 

Bod  e,  Diss.  de  recto  usu  sanguinis  detractionis  in  morbis 
biliosis.  Goett.  1782. 

1286»  Qui  conditionem  pathologicam  febrium 
biliosarum,  statum  quippe  irritationis  in  systemate 
cholopoio , et  colluviem  biliosam  in  tubo  gastro- 
enterico  perpendit,  summas  remediorum  stimulan- 
tium, narcoticorum  et  adstringentium  noxas  facile 
perspiciet.  Maxima  igitur  medicis  commendari 
debet  in  virium  statu  dijudicando  circumspectio, 
ne  fallacem  virium  vitalium  languorem,  sola  re- 
dundantis bilis  eductione,  vel  pravae  ejus  quali- 
tatis correctione  tollendum,  cum  vera  debilitate 
confundant. 

1287.  Si  tamen  reapse  sub  decursu  febris  bi- 
liosae vigor  vitalis  prosterni  incipiat,  simulque 
ordinarii  characteris  nervoso  - asthenici  prodromi 
sese  insinuent,  remediorum  stimulantium  neces- 
sitas quidem  exsurgit  $ nunquam  tamen  character 
morbi  primitivus  negligatur  oportet.  Ejusmodi  in 
febribus  bilioso-nervosis  mixturas  nervinas 
cum  tinctura  rhei  commiscere,  alvum  clysteribus 
bis,  terve  in  die  eluere,  regionem  hepatis  vero 
fomentis  aromaticis  cooperire,  vel  linimento  quo- 
dam aethereo,  ammoniacali  perfricare  summe  pro- 

ficuum  erit,  vesicantium  ope  contemporalem  re- 
vulsionem ciendo.  Nisi  saburra  deorsum  turgens 
obstet,  imminens  character  nervosus  emetico  op- 
time discutitur. 

1288‘  Exitialis  febris  gastro -hepaticae  in  pu- 
tridam conversio  promptum  antisepticorum 
usum  deposcit,  quae  inter  acida  mineralia  et  cam- 
phoracea  cortici  peruviano  palmam  praeripiunt, 
quatenus  ventrem  non  stipant,  ac  proinde  optato 
sordium  congestarum  et  bilis  continuo  depluentis 
exitui  non  obstant.  Si  vero  colluviei  symptomata 
prorsus  disparuerint,  et  inducta  ex  adverso  in  diar- 
rhoeam proclivitas  vires  fundat,  cortex  chinae  in 
connubio  cum  substantiis  amaris  et  aromaticis, 
ipsumque  opium  suppetias  ferunt. 

1289-  Aptum  vitae  regimen,  indoli  morbi  rite 
adcommodatum , non  solum  ad  sanationem  tutius 
adsequendam , sed  etiam  ad  vires  saevitie  mali 
fractas  refocillandas  plurimum  confert.  Victus 
parcus,  vegetabilis,  e materia  facili , olera  cocta, 
poma  furnis  assata , juscula  et  potus  acidulatus 
sub  decursu  febris  sufficiunt,  donec  subintrans 
convalescentia  alimoniam  magis  nutrientem  et 
analepticam  jubeat.  Ante  omnia  vero  illas,  per 
quantum  fieri  potest , corrigere  et  avertere  opor- 
tet aeris  atmosphaerici  conditiones,  quae  ad  po- 
lycholiae  genesin  contribuunt , quod  eventilatione 
solerti,  inspersa  saepe  pavimento  aqua  frigida, 
suffimigiis  acidis,  ac  temperaturae  moderamine 
quodammodo  obtineri  poterit. 

1290*  Relate  ad  curam  symptomaticam  incom- 
modorum molestorum,  aut  periculosorum,  quae 
specialem  quemdam  postulant  respectum,  uti  es- 
sent vomitus , diarrhoea , dysenteria , cholera, 
meteorismus,  tormina,  positivae  regulae  stabiliri 
nequeunt  5 nunc  enim  ea  symptomata  a statu 
phlogistico  hepatis,  aut  tubi  intestinalis,  nunc  a 
spasmodica  eorundem  organorum  adfectione  pen- 
dent, quapropter  juxta  casus  diversitatem  eva- 
cuantibus, antiphlogisticis , vel  antispasmodicis 
nervinis  erunt  oppugnanda.  Rectus  remediorum 
selectus  vero  unice  in  recta  morbi  notione  funda- 
tur, unde  scrupulosa  medici  in  expiscandis  circum*- 
stantiis,  quae  diagnosin  illustrare  valent,  solertia 
nunquam  in  vitium  vertitur. 

1291«  Scopo  curam  confirmandi , et  systematis 
cholopoietici  labem,  quae  saepe  perennem  dia- 
thesin  biliosam  fovet,  eradicandi,  praestant  re- 
media amara  , et  saponacea  refractis  dosibus  rhei 
nupta 5 interpositus  usus  calomelanos  cum  magne- 
sia$  frictiones  unguento  mercuriali,  et  ammonia 
pura  juxta  hypochondrium  dextrum,  vel  lotio- 
nes sapone  communi  faciendae  5 balnea  tepida  ) 
equitatio  modica  5 ambulacra ; rusticatio. 

3.  FEBRIS  PITUITOSA  sive  GASTRO -ENTERICA. 

Roederer  et  Wagler,  Tract.  de  morbo  mucoso.  Goett. 

1762.—  Edit.  W r i sbergi.  Goett.  1783- 
Strack,  Diss.  de  febre  pituitosa.  Mogunt.  1781* 

Elsner,  animadversiones  in  febres  pituitosas.  Regiom.  1789* 
Canz,  Beschreibung  einer  Schleimfieberepidemie.  Tiib.  1796 

12Q2*  Syndrome  symptomatum  gastricorum  et 
febrilium,  quae  cum  poliuvie  pituitae,  majori, 
quam  par  est,  copia  secretae , vel  etiam  qualitate 
abnormis,  ac  primas  vias  infarcientis  incedit, 
ideam  febris  gastricae  pituitosae 
(Schleimfieber)  suppeditat,  quae  Baglivio  me- 
senterica, Sarconio  et  Selleo  gluti- 
nosa, aliis  phlegmatica  et  lymphatica, 
Pinelio  meningo  - gastrica,  Swediau- 
ero  phlegmapyra  nuncupatur.  Cum  autem 
diversa  sit  inter  pituitam  primarum  viarum  mor- 
bose collectam  et  febrem  relatio,  ipsiusque  sa- 
burrae pituitosae  diversa  origo,  sequentes  distin- 
guere oportet  febrium  pituitosarum  varietates. 

1293.  Catarrhis  faucium  et  bronchiorum  tam 
acutis , quam  chronicis  enormis  haud  raro  secer- 
nitur muci  copia,  quae  ab  aegris  incaute  deglu- 
tita , stomachum  polluit  et  gravat , atque  praeter 
communia  sordium  sursum  turgentium  phaeno- 
mena, febriles  concitat  turbas,  vel  praesentem 
febrem  exasperat.  — Hocce  in  casu  pituita 
febris  gastricae  causam  largitur,  qua  re- 
mota et  illa  cessat,  quum  nulla  in  primis  viis  sup- 
ponatur labes  5 unam  igitur  e multifariis  formis 
febris  saburralis  constituit  (§.  1206)5  de  qua  nil 
amplius  subjungendum  restat. 

1294.  Longe  crebrius  pituitosa  illuvies  pro- 
ductum secretionis  morbosae,  ac  proinde  ef  fec- 
tu  m status  abnormis  in  membranis 
mucosis  ventriculi  et  intestinorum 

sistit,  quem  denuo  bifariam  distinguimus,  prouti 
vel  a praeexistente  labe  chronica  vegetationis  or- 
ganicae secundario  scaturit  modo , atque  febrem 
secundariam  incendit  5 vel  vero  una  cum  turbis  fe- 
brilibus immediate  e potentiis  nocentibus  origi- 
nem trahit. 

1295«  Peculiaris  in  praxi  occurrit  cacotrophiae 
species,  quae  haematosi  et  lymphopoiesi  abnormi, 
partis  rubrae  inopia,  albuminosi  principii  evolu- 
tione imperfecta,  seri  abundantia,  lymphae  len- 
tore, solidorum  atonia,  atque  morbosa  secretione 
phlegmatis  in  toto  regno  membranarum  mucosa- 
rum, maxime  vero  in  velamentis  ventriculi  et  in- 
testinorum stipatur,  ac  a practicis  nomine  sta- 
tus pituitosi,  polyblenniae(  Verschlei- 
mung) , in  leviori  gradu  diatheseos  pituito- 
sae, in  altiori  cachexiae  pituitosae,  seu 
blennoseos  insignitur.  — Huic  non  raro  fe- 
briles suboriuntur  turbae,  quae,  in  gratiam  pitui- 
tae primas  vias  infarcientis,  symptomatibus  gastri- 
cis copulantur,  et  febrem  gastrico  - pituitosam 
constituunt.  Quatenus  vero  primus  febris  fons  in 
vegetatione  morbosa  delitescit , quae  persistit  fe- 
bre etiam  dissipata,  ipsiusque  gastrismi  phaeno- 
mena haud  raro  prorsus  deficiunt,  quivis  facile 
inteliiget,  hancce  febrim  pituitosam  potius  ex 
hecticarum  genere  esse. 

1296.  Alteram  scaturiginem  saburrae  pituito- 
sae largitur  irritatio  subinflarnmatoria  tunicae  mu- 
ciparae  primarum  viarum  (absque  gerierali  poly- 

biennia) , quae  quidem  in  gradu  mitiori  etiam 
absque  febre  subsistere  potest  $ plerumque  tamen 
jam  in  exordio  febriles  tumultus  comites  habet, 
quos  igitur  ceu  coeffectum  ipsius  conditionis  pa- 
thologicae tractus  gastro  - intestinalis  considerare 
licet. — Hancce  solummodo  febrem  gastri- 
co-pituitosam  primariam  hic  loci  penitus 
exponere  praefixus  jubet  ordo,  prioris  mentionem 
in  capite  de  febribus  hecticis  non  ommissuri.  — 
Fraeplacuit  tamen  illi  febris  gastrico  - en- 
tericae nomen  impertire,  quia  non  tantum  emi- 
nentem passionem  tubi  alimentaris,  quae  morbi 
essentiam  efficit,  clarius  exprimit,  sed,  uti  magis 
genericum,  ad  illam  quoque  extendi  potest  febris 
speciem,  quae  non  pituitae,  sed  succi  gastrici  et 
enterici  morbose  secreti  colluvie  stipatur. 

HYPOTYPOSIS. 

1297.  Praevia  opportunitate  diversae  duratio- 
nis  morbus  orditur  horripilationibus  vagis  cum  ca- 
lore alternantibus  , quae  mox  paucas  post  horas 
in  febrilem  abeunt  aestum,  mox  per  plures  re- 
deundo dies , intermittentis  subcontinuae  referunt 
specimen.  Pari  tempore  gastrismi  phaenomena 
evolvunttir,  plus  minusve  manifesta.  Cephalea 
frontalis  acerba  cum  photophobia , oculorum  ru- 
bore , et  pervigilio  5 sapor  oris  fatuus  aut  limosus, 
sensum  gustatus  eadem  ratione  hebetem  esse  in- 
dicat, quemadmodum  in  coryza  odoratus  torpet  5 
anorexia  plenaria  $ lingua  albo  et  in  filos  ductili 

muco  tecta;  salivae  uberior  adfluxus ; ructus  ino- 
dori; vomituritiones  inanes,  sensus  anxietatis  et 
oppressionis  in  praecordiis,  quae  interdum  adeo 
patibilia  sunt,  ut  rudiorem  recusent  contrectatio- 
nem; borborygmi  et  levia  tormina;  alvus  incon- 
dita , modo  stricta , modo  diarrhoica  cum  secessu 
muci  tenuis , olidi , faecibus  dilutis  commixti, 
acredine  sua  haud  raro  tenesmum,  ardorem  et  ani 
excoriationem  efficientis ; abdomen  parum  elatum. 

1298«  Febris  comes  calore  urente  , siti  tamen 
non  admodum  intensa,  inquietudine  summa,  jac- 
tatione continua,  pulsibusque  acceleratis,  plenis, 
moderate  fortibus,  vel  etiam  contractis  stipatur; 
senescente  die  notabiliter  ingravescit,  per  totam 
noctem  urget , atque  versus  auroram  complacatur. 
Lotium  crudum,  limpidum,  aut  jumentarium  parca 
excernitur  copia.  Cutis  aret,  vel  inaequali,  tran- 
sitorio, nullum  levamen  adferente  sudore  mades- 
cit, qui  a minimo  aeris  adflatu  denuo  supprimitur. 
Nullius  alius  organi  passiones  adparent,  nisi  acci- 
dentalis concurrat  complicatio.  Exanthema  suda- 
minosum,  miliare,  et  hydroa  ad  labia  haud  infre- 
quentes , et  mere  parasyticos  comites  praebent. 

1299.  Quandoque  obscura  tantum,  et  vix  ani- 
madvertenda colluviei  saburralis  signa  adparent; 
lingua  ut  in  sanis  esse  solet,  bonus  adsumptorum 
sapor,  nullum  circa  ventriculum  incommodum, 
et  nihilo  tamen  minus  vomitu  ex  industria  excitato 
ingens  moles  materiae  liquidae  rejicitur,  mox  mu- 
cosae et  insipidae,  mox  serosae,  acris,  pauca  bile 

tinctae,  acerbae  potius  quam  amarae,  fauces  exu- 
rentis, ac  dentes  stupefacientis,  saporis  veluti 
metallici}  et  admirationem  ciet,  quommodo  fieri 
possit,  ut  tanta  copia  circa  praecordia  moretur, 
quin  luculentius  suae  praesentiae  signum  det. 

1300.  Communissimam  febris  gastro-entericae 
formam  exhibet  dysenteria,  quam  praeter 
symptomata  superius  adlata  eminens  intestinorum 
crassorum  adfectio  abunde  distinguit}  nimirum 
dolores  colici  lancinantes  } murmura  ventris } de- 
sidendi cupiditas  irrita  et  continuus  ferme  tenes- 
mus, sub  qua  alvi  difficultate  pauca  tantum  ex- 
primitur muci  acris , interdum  cruore  remisti  co- 
pia } alias  vero  abundantiores  esse  solent  secessus 
mucoso -serosi,  ac  foetidissimi,  quos  pro  mo- 
mento aliquod  torminum  lenimen  sequitur.  Quo 
magis  irritationis  focus  intestinum  rectum  occupa- 
verit, eo  minus  sensibilis  evadit  febris  comes,  unde 
morbus  a symptomate  praevalente  dysenteria 
mucosa,  sive  catarrhalis  denominatur. 

1501.  Decursus  plerumque  acutus  est,  ita  ut 
intra  quinque  vel  septem  absolvatur  dies } quo  qui- 
dem critrica  molimina , eisque  productae  evacua- 
tiones per  diarrhoeam,  sudores  copiosos,  et  urinas 
hypostaticas  suam  contribuunt  partem,  utut  ple- 
rumque tanto  minus  efficacia  observentur,  quanto 
tenuior  fuerit  febris,  et  quanto  magis  morbus  ad 
localem  potius  intestinorum  irritationem  reducitur, 
cujus  evidentissimum  exemplum  diarrhoeae  et  dy- 
senteriae aestivae  praebent. 

CAUSAE. 

1302*  Quamquam  sporadicos  hujus  febris  ga- 
stro - entericae  casus  negare  velle  experientiae 
contrarium  foret  $ multo  tamen  crebrius  ex  epide- 
mico scaturit  fonte,  estque  vernali  imprimis  tem- 
pore adeo  frequens , ut  aequinoctialem  constitu- 
tionem efficiat  5 quapropter  etiam  momenta  proe- 
gumena  potius  in  anni  temporis  variata  conditio- 
ne , ac  mutata  inde  omnium  hominum  diathesi 
(§.  12()l)>  quam  in  singulorum  individuorum  spe- 
ciali proclivitate  essent  quaerenda.  Tempus  ver- 
num atque  aestatis  primordia,  maxime  si  atmo- 
sphaera  humida,  pluvia,  et  rapidis  vicibus  obno- 
xia est , non  minus  quam  loca  uda , depressa  et 
paludosa  febrium  pituitosarum  origini  favent. 

1303.  Inter  causas  occasionales  refrigerium  si 
non  unicam,  certe  principalem  esse,  ex  observa- 
tionibus quotidianis  compertum  habemus,  ac  ideo 
superficiem  cutis  pro  eminenti  morbi  atrio  agno- 
scimus. — Rustici,  qui  solis  ardoribus  perusti 
copioso  sudore  madent , atque  incaute  perfrige- 
rantur, et  si  mera  propemodum  vegetabili  diaeta, 
eaque  parcissima  vivunt,  prae  caeteris  hac  febre 
corripiuntur  5 illi  vero , qui  victu  vinosiore  et  car- 
neo utuntur,  dummodo  se  soli  subducant,  ac  re- 
frigerium caveant,  ob  eadem  plurimum  manent 
immunes.  Hujusmodi  experientia  Sto  Ilium  ad 
audax  illud  (nostra  saltem  sententia)  effatum  se- 
duxisse videtur  : febrem  gastro  - pituitosam  nun- 
quam accidere , nisi  si  corpori  sudore  mananti 
incaute  admissum  frigus  fuerat. 

1304*  Non  inficiamur  etiam  irritamenta  localia, 
ingesta  acria,  et  maxime  fructus  immaturos  febri 
gastro  - entericae  producendae  idonea  esse  5 non 
applaudimus  tamen  nimiam  vulgi , imo  et  plurium 
medicorum,  errores  diaeteticos  criminandi,  faci- 
litatem , ac  si  febres  gastricae  non  aliter  quam  ex 
ingurgitatione  oriri  possent.  Ubi  de  morbis  po- 
pularibus agitur,  originis  causa  altius,  quam  in 
domesticis  et  privatis  noxis  quaerenda.  Quidquid 
auctores  devictu  farinaceo,  glutinoso,  legurainoso, 
de  pathematibus  deprimentibus,  vita  sedentaria, 
aere  incluso,  aliisque  causis  procatarcticis  profe- 
runt, ad  febrem  pituitosam  hecticam , propria 
diathesi  phlegmatica  stipatam  (§.  1294)  > nullate- 
nus vero  ad  febrem  gastro  - entericam , quam  hic 
perstringimus  , spectant. 

1305*  Negandum  praeterea  non  est,  quod 
jam  Werlhoffius  notavit,  post  superatas  fe- 
bres intermittentes , imo  sub  earum  decursu  non 
raro  copiam  humorum  inertium  in  tubo  intesti- 
nali secerni  et  colligi.  — Sporadicas  febres  hujus 
generis  producere  possunt  ipsa  remedia,  quae 
tractum  gastro  - entericum  specifica  ratione  ex- 
stimulant, et  secretionem  muci,  aut  humorum 
serosorum  promovent,  uti  praeparationes  mer- 
curiales  et  purgantia  5 re  enim  penitius  consi- 
derata, medicamenta  cathartica  non  aliter  agunt, 
quam  peristalticum  motum  sollicitando  , primas- 
que vias  humoribus  uberius  allicitis  perluendo. 

NOSOGENIA  ET  THEORIA. 

1306*  Ortum  febris  gastro  - entericae  e refri- 
gerio concipere  et  explicare  nemo  cunctabitur,  si 
peculiarem  consensum  inter  cutem  (morbi  atrium), 
et  membranas  mucosas  fistulae  cibariae  (morbi 
substratum)  e physiologiae  praeceptis  erutum, 
et  experientia  abunde  confirmatum  paulo  cura* 
tius  perpenderit.  Ea  ratione,  qua  refrigerium  su- 
per aestuantem  allidit  cutem , non  solum  perspi- 
rationis  munus  supprimit , sed  etiam  aequabili 
imponderabilium  conductioni  renititur.  Membra- 
nae mucosae,  cum  dermate  intime  connexae, 
ejus  vices  agere,  superflua  eliminare,  atque  re- 
quisitum commercium  cum  natura  externa  con- 
servare moliuntur,  quod  quidem  sine  incitata 
systematis  vasorum  capillarium  vitalitate  praestare 
nequeunt.  Tali  pacto  ponitur  status  irritationis 
et  secretionis  auctae  mox  in  ventriculo,  mox  in 
variis  intestinorum  locis. 

1307*  Cur  autem  membranae  mucosae  visce- 
rum abdominis  vicarium  illud  suscipiant  munus, 
in  periodica  systematum  organicorum  evolutione, 
anni  temporum  nutui  obtemperante,  facile  inve- 
nitur. Quemadmodum  labente  auctumno,  hye- 
me,  et  primo  vere  respirationis  organa,  ceu  ir- 
ritabilitatis focus,  majorem  energiae  gradum  adi- 
piscuntur, ac  ideo  sub  minimo  injuriarum  influxu 
vividiores  opponunt  reactiones  5 ita  vere  adulto 
et  aestate,  qualiscunque  generis  noxae  in  orga- 
nis systematis  reproductivi,  et  maxime  in  cen- 

tralibus  (hepate  et  tubo  gastro  - enterico)  palma- 
rias concitant  reactiones. 

1508*  Ea  ratione,  qua  vernus  tepor  planta- 
rum gemmas  protrudit,  decalvatas  arbores  viri- 
descente amictu  ornat , animalium  hyemalem  le- 
thargum discutit,  eorum  vigorem  acuit,  incre- 
mentum et  perfectionem  omnium  entium  organi- 
corum promovet,  ac  universae  naturae  novam 
quasi  vitam  inspirat 5 — eadem,  inquam , ratione 
etiam  homo  beneficum  redeuntis  solis  influxum 
experitur,  ac  reviviscentis  undiquaque  naturae 
nutui  obtemperando  majorem  in  cunctis  organis 
plasticae  vitae  dicatis  vigorem  recuperat. — Inde 
fit,  ut  facilius  emergant  morbi  reproductio- 
nis  organicae,  ipsaeque  febres  populares  focum 
in  systemate  splanchnico  agnoscant,  inde  fit, 
ut  eaedem  prophases,  quae  prius  pulmones 
offenderunt,  nunc  officinae  formativae  instru- 
mentis praecipuis,  ventriculo  et  intestinis  insidias 
struant , hinc  materies , quae  alio  anni  tempore 
aut odontalgias  fecerat,  aut  coryzas,  anginas,  tus- 
ses , aestate  ad  intestinorum  membranas  projecta, 
ventris  coryzam , et  intestinorum  catarrhum  facit. 

1509.  Quatenus  nullum  anni  tempus  vicissi- 
tudinibus prorsus  immune  evadit  5 eatenus  etiam 
aegritudines  inde  originem  ducentes,  catarrhi, 
rheumata,  et  erysipelata,  stationaria  veluti  mala 
constituunt.  Variant  vero  eorum  formae  juxta 
mutatas  anni  temporum  rationes,  ac  mutatas  ideo 
hominum  diathesesj  quare  adolescente  vere  ra- 

rescunt  catarrhi  pulmonales  ea  proportione , qua 
febrium  gastro-entericarum  frequentia  crescit, 
harum  contra  vestigia  protinus  evanescunt  sub- 
intrante bruma. — Quo  mollior  est  cutis,  et  quo 
major  in  transpirationem  prona,  eo  facilius  re- 
frigerium repentinum  exhalantia  ostia  claudit,  at- 
que antagonisticas  reactiones  in  aliis  organis  pro* 
vocat,  hinc  adeo  periculosae  noctes  frigidae  in 
medio  aestatis. 

1310.  C haracte  r itaque  gastro-pitui- 
tosus  e laeso  cutis  munere  oriundus,  seu  quod 
idem  est,  character  catarrhosus  cum  eminente 
adfectione  fistulae  gastro-entericae , consti- 
tutionem epidemicam  anniversariam 
veris  et  aestatis  ordientis  efficit,  quae  in  princi- 
pio de  praegresso  ingenio  inflammatorio  hyemis, 
sub  finem  de  subsequo  charactere  bilioso,  aut 
nervoso-asthenico  aestatis  adultae  participat.  Id 
discriminis,  ait  Stollius,  inter  morbos  ver- 
nos et  aestivos  observatur,  quod  illi  saepe  phlo- 
gisticum  quid  sibi  junctum  habent,  aut  excussis 
sordibus  in  inflammatorios  migrant : hi  vero  sep- 
tici quid,  malignique  ferunt,  aut  in  malignos 
facillime  mutantur. 

1311.  Tempore  aequinoctii  purissima  ani- 
madvertitur febris  gastrico-pituitosa,  ad  neutram 
quasi  vergens  naturam , nisi  venti  aquilonares 
redivivae  faveant  epidemiae  inflammatoriae,  aut 
praecoces  fervores  biliosae  constitutionis  ortum 
praecipitent.  Quoad  typum  febres  pituitosae 

vernales  mox  continuae  remittentes  sunt,  mox 
intermittentes , et  quidem  plerumque  quotidianae. 
Nemini  quidem  parcunt,  caeteris  tamen  paribus 
homines  laxos,  phlegmaticos,  pueros  et  feminas 
facilius  adgrediuntur,  quam  viros  robustos  et 
athletas. 

1312*  Ipsa  demum  forma  febrium  gastro- 
entericarum  notabiliter  variat  (1)  secundum  se- 
dem specialem  irritationis  , et  (2)  secundum  hu- 
moris morbose  secreti  indolem.  — Prima  speci- 
mina febris  gastricae  vernalis  vix  non  semper 
plus  minusve  conspicuam  adfectionem  organorum 
spiritalium  comitem  habent,  ac  ideo  plerumque 
iniqua  tussi  stipantur.  Ingruente  vero  aestatis 
fervore  nullam  amplius  labem  concipiunt  instru- 
menta corporis  pneumatica,  sed  omnem  irritatio- 
nis et  secretionis  morbosae  tyrannidem  experitur 
tunica  villosa  ventriculi , intestinorum , vel  am- 
borum , unde  mox  consueta  incommoda  sabur- 
rae sursum  turgentis,  ipseque  v o m i t u s,  mox 
diarrhoea  et  dysenteria,  mox  cholera 
eminentem  praebet  morbi  formam. 

1313-  Secundam  diversae  febrium  gastro -en- 
tericarum formae  rationem  suppeditat  laticis  se- 
creti et  primas  vias  innundantis  varia  natura.  E 
physiologia  notum  est,  duplicem  in  ventriculo 
et  intestinis  contingere  secretionem , mucosam 
utpote  et  serosam  5 prioris  productum  est  pituita 
sive  mucus  gastro  - intestinalis , posterioris  vero 
latices  serosi,  peculiari  acredine  et  oxygenii  ex- 

cossu  distincti,  in  ventriculo  succus  gastricus, 
entericus  in  cloaca  intestinali.  Pituitam  in  glan- 
dulis muciparis  separari,  humorem  contra  gastri- 
cum et  entericum  vasis  capillaribus  arteriosis  ex- 
halari, ac  speciem  sudoris  intestinalis  sistere, 
a modernis  passim  defenditur  physiologis.  — 
Ergo  etiam  febrium  gastro-entericarum  duas  dari 
debere  species,  rationi  consonum  est,  easque 
reapse  existere  observatio  testatur  3 — quippe 
febrem  gastro-entericam  cum  saburra  pitui- 
tosa, et  febrem  gastro-entericam  cum  sabur- 
ra seroso-biliformi. — Quatenus  autem 
utrumque  secretionis  intestinalis  genus  ad  unum 
idemque  refertur  substratum  organicum  , .ad  mem- 
branam videlicet  mucosam,  ac  inseparabili  modo 
unitur  3 eatenus  praemissa  distinctione  nonnisi 
eminentiorem  unius , vel  alterius  laticis  separa- 
tionem indicare  volumus. 

1314*  Febris  gastrica  cum  saburra  pituitosa 
e cunctis  signis,  quae  muci  uberius  secreti,  te- 
nacis, viscidi,  aliave  ratione  a normali  qualitate 
aberrantis  colluviem  indicant,  facile  dignoscenda, 
communissimam  formam  febrium  vernalium  of- 
fert 3 decursum  mitiorem  magisque  lentum  ob- 
servat, libenter  in  febrem  intermittentem,  ma- 
xime quotidianam  abit,  nisi  ipsa  jam  intermit- 
tentis productum  sit  3 ac  sub  concursu  circum- 
stantiarum sinistrarum  in  febrem  nervosam  len- 
tam vertitur.  Non  defuerunt  etiam  febris  pitui- 

toso- nervosae  lentae,  populariter  debacchantis, 
exempla  (1). 

(1)  Curdt,  Diss.  sistens  febris  nervoso -pituitosae  obser 
vat.  Jen.  1795. 

1315.  Febris  gastro  - enterica  cum  saburra 
biliformi  illa  est , quae  cum  ubere  secretione 
humoris  gastrici,  aut  enterici  incedit,  non  sem- 
per  tamen  certis  signis  a priori  dignoscenda,  nisi 
ipsa  materies  peccans  per  emesin  aut  diarrhoeam 
evacuata,  inspici  possit.  Hancce  saburram , S t o 1- 
lio  antesignano  (1) , biliformem  compellare 
ex  eo  placuit,  quod  illius  characteres  physici 
magis  obvii,  color  subflavus  et  sapor  acris,  re- 
motam quamdam  cum  bile  analogiam  demonstrant. 
— Differt  a vera  bile,  quod  productum  secre- 
tionis intestinorum  , et  non  hepatis  sistit  5 quod 
saporem  acerbum , adstringentem  , fere  metalli- 
cum , et  dentes  stupefacientem  , a bilis  amaritu- 
dine diversum  sub  vomitu  excitat  5 quod  mira 
saepe  copia  , ventris  volumine  parum  indicante, 
excutitur,  ita  ut  suspicandum  sit,  sub  ipsis  vo- 
mendi conatibus  uberiorem  secretionem  sollici- 
tari 5 quod  demum  absque  ullis  systematis  %o\c- 
7toi£  et  polycholiae  signis  adesse  potest,  licet 
utriusque  secretionis  vitiatae  consortium  haud 
infrequens  esse  soleat,  ipsaque  materies  serosa 
intestinalis  verae  bilis  permixtae  vestigia  prodit, 
cujus  ratio  ex  intimo  hepatis  et  tubi  intestinalis 
consensu  facile  concipitur. 

(l)  Stoll,  Ratio  medendi.  Tom.  I.  p.  24.  Ticini  1788- 

1316*  Saburra  pituitosa  potius  temporis  verni, 
saburra  biliformis  ex  adverso  aestatis  fervidae 
productum  esse  consuevit  5 unde  jam  conspicua 
inter  febres  gastricas  vernales  et  aestivas  elucet 
differentia,  quamvis  utra  que  ex  iisdem  scaturiat 
causis , et  quidem  potissime  e cutis  munere  laeso, 
quod  vicaria  intestinorum  actio  supplere  adniti- 
tur.  Cur  autem  urente  syrio  humor  seroso -en- 
tericus potius,  quam  pituita  uberiori  secernatur 
copia , in  majori  totius  superficiei  externae 
(proinde  etiam  membranarum  mucosarum  tubi 
intestinalis)  ad  perspirationem  et  sudorem  pro- 
clivitate quaerendum  esse  videtur. 

1317.  Febris  gastro-enterica  cum  saburra  bi- 
liformi  acutum  magis  praediligit  decursum,  pe- 
culiarem nisum  in  characterem  nervosum  versa- 
tilem, in  profluvia  ventris  effraenia  et  summe 
debilitantia,  dysenteriam  utpote  et  choleram, 
nec  non  in  febres  intermittentes  tertianas  os- 
tendit, quo  intuitu  febribus  biliosis  proxime  ac- 
cedit , quarum  contemporalem  sistit  socium. 

1318-  Quemadmodum  simplex  refrigerium 
cuti  admissum  primas  vias  acriter  offendere  valet  j 
ita  tubus  intestinalis  non  minus  patitur,  si  prae- 
cedens quaedam  systematis  dermatici  p aut  alia- 
rum partium,  cum  cute  sympathice  connexarum, 
passio  derepente  supprimitur  5 uti  v.  g.  erysi- 
pelas, impetigines  habituales,  ulcera  chronica, 
rheumata , arthrodyniae , catarrhus  pulmonum, 
quorum  malorum  metachoreses  aestivis  diebus 

haud  raro  funestissimae  adfectioncs  gastro -en- 
tericae sequuntur.  Ipsa  diarrhoea,  quae  morbil- 
los adeo  frequenter  excipit,  similis  est  originis  $ 
vicarius  utpote  exanthematis,  incondite  decurren- 
tis, vel  praecociter  evanescentis,  effectus. 

I5I9.  Ex  hacce  disquisitione  nosogenetica  fe- 
brium gastrico  - entericarum  , rationalis  physiolo- 
giae praeceptis  et  experientiae  innixa  , qua  simul 
origo  morborum  epidemicorum  pro  parte  illustra- 
tur, sine  negotio  concipi  poterit,  proximam 
illarum  causam  in  statu  irritationis  sub- 
inflammatoriae  velamenti  mucosi 
fistulae  alimentaris  (entziindungsahnlicher 
Zustand),  ac  secretionis  inde  citra  nor- 
mam auctae  consistere,  quae  interdum  a sti- 
mulis localibus  (idiopathica),  saepissime  vero  a 
suppressa  cutis  perspiratione  (sympathica  et  vi- 
caria) ortum  ducit. 

1520-  Hancce  naturae  congruam  febrium  ae- 
stivarum theoriam  Sydenhamus  jam,  licet  ver- 
bis nostrae  aetati  minus  arridentibus,  professus 
est , materiam  perspirabilem  ad  intestina  trajec- 
tam criminando.  Liquet  inde  febres  gastro  - en- 
tericas strictiori  in  sensu  nil,  nisi  febres  catar- 
rhales  cujn  topica  adfectione  membranae  mu- 
cosae ventriculi  aut  intestinorum  esse  , quae  ab 
enteritide  catarrhosa  solummodo  minori  irritatio- 
nis localis  et  febris  irritativae  comitis  gradu,  ube- 
riori contra  humorum  secretione  et  coacervatione 
distinguuntur.  Omni  igitur  jure  catarrhi  in- 

testinalis  sive  coryzae  ventris  nomine 
dignae  fiunt , si  profuso  simul  stipantur  alvi  fluxu. 
Epitheto  rheumaticae  in  hisce  casibus  uti, 
quemadmodum  S t o 1 1 i o placuit , vetat  discri- 
men , quod  inter  catarrhum  et  rheuma,  habito 
substrati  respectu,  facere  oportet. — Characte- 
rem gastricum,  qui  febres  contagiosas  in  exordio 
et  decursu  comitatur,  ejusdem  originis  et  natu- 
rae esse,  e complexu  rerum  expositarum  absque 
negotio  eruitur. 

1521*  Quandoque  illa  conditio  pathologica, 
quae  essentiam  febris  gastro  - entericae  efficit, 
ceu  productum  universalis  cujusdam  evolutionis, 
ac  virium  naturae , morbosos  fomites  per  intesti- 
norum viam  excutere  molientium,  considerari  me- 
retur 5 ^diarrhoeae  criticae  enim , nisi  materies 
peccantes  forinsecus  susceptae  exitum  hac-ce  via 
inveniant,  non  aliter,  quam  e statu  irritationis 
membranae  mucosae,  et  secretionis  uberioris 
concipi  possunt. 

EXITUS. 

1322*  Coadjuvantibus  naturae  moliminibus, 
et  artis  adminiculis  aegri  pristinam  adipiscuntur 
salutem  die  mox  quinta,  aut  septima,  mox 
decima  quarta.  Quatenus  neque  saburra  pituitosa, 
neque  biliformis  causam  febris  praebet,  sedeam 
unice  sustinere,  vel  graviorem  reddere  juvat 5 
eatenus  etiam  materiae  peccantis  eductione,  utut 
ab  omni  initio  tentata,  morbus  quidem  levior 

rnagisque  regularis  redditur,  nunquam  tamen  ex- 
templo truncatur.  — Excretiones  criticae  salu- 
tem advehentes,  sunt  vomitus  spontaneus,  diar- 
rhoea , et  sudores  profusi , sub  quorum  eruptione 
non  raro  hydroa  ad  labia  comparet.  — Quae  ad 
finem  secundi  cycli  septenarii  non  solvitur  fe- 
bris gastro  - enterica , libenter  decursum  lentum, 
et  formam  febris  pituitosae  hecticae  induit. 

1323*  Hujus  generis  febres  mortem  indi- 
recto tantum  modo  machinantur,  mutato  quippe 
charactere,  topicis  nobiliorum  organorum  adfec- 
tionibus,  metastasi  funesta,  vel  consectariis  diver- 
sae naturae.  Febres  vernales  characterem  in- 
flammatorium, aestivae  nprvosum,  aut 
septicum  contrahunt  $ priores  in  febres  in- 
termittentes quotidianas  defatiscuntj 
posteriores  sub  urente  sidere  in  perniciosas 
larvatas  aut  comitatas,  emeticas, 
dysentericas,  etcholericas  degenerare 
sunt  visae.  — Inter  topicas  labes  insigni  saepe 
periculo  terrent  gastritis  et  e n te r i ti s,  gan- 
graenae exitum  petentes.  — In  metastases  ra- 
rius nituntur,  quam  febres  biliosae. 

1324-  Po  st  h u m a potiora  plurimum  depen- 
dent a vitiato  officinae  digestoriae  munere , unde 
cardialgia,  dyspepsia,  flatulentia,  alvi  inordi- 
nata excretio,  diarrhoea,  et  similia  originem  re- 
petunt, quibus  etiam  devictis  insignis  in  relap- 
sum proclivitas  relinquitur.  Febris  pituitosa  cum 
statu  polyblenniae  consociata  in  varias  abit  ca- 

chexiarum  species , plerumque  difficulter  eradi- 
candas , uti  essent  leucdphlegmatica , hydrops, 
chlorosis,  scrofula  mesenterica,  helminthiasis  et 
atrophia. 

MEDENDI  RATIO. 

1325.  Nemo  quidem  inficias  ibit,  in  cunctis 
febribus  gastricis  eductionem  fomitis  peccantis 
singularem  mereri  respectum , ea  tamen  sola 
omnem  curationis  paginam  nullatenus  absolvi, 
quivis  sine  negotio  perspiciet,  qui  nosogeniam 
et  causam  proximam  febrium  gastro  - entericarum 
adtento  considerat  animo.  — Morbosa  conditio 
parietum  tubi  alimentaris  continuam  largitur  col- 
luviei mucosae , aut  seroso  - biliformis  scaturigi- 
nem, quapropter  illam  ante  omnia  dissipare,  vel 
saltem  ita  moderari  oportet,  quo  criticis  naturae 
conatibus  rato  tempore  tanto  facilius  superari 
possit.  Quum  autem  et  ipse  status  irritationis  in- 
testinorum , aut  ventriculi,  secretionisque  ab- 
normis nonnisi  rarissime  idiopathicus  esse  soleat, 
sed  longe  crebrius  e cutis  ministerio  laeso  per 
sympathiam  oboriatur , sponte  liquet , qualis  esse 
debeat  rationalis  tractationis  scopus. 

1326*  Emetica,  praesertim  sub  initio  mor- 
bi, atque  deficientibus,  quae  graviorem  irrita- 
tionis gradum  indicarent,  signis  propinata , etiam 
in  hacce  febrium  gastricarum  specie  praesentissi- 
mum  suppeditant  medicamentum  , cujus  efficacia 
non  solum  in  saburrae  evacuatione,  sed  maxime 

in  salubri  concussione  systematis  nervei,  et  dia- 
phoreseos  restitutione  fundatur.  Si  una  non  suf- 
ficeret emesis , eam  pro  casus  necessitate  repe- 
tere licebit.  Neque  ab  hoc  eximio  remedio  abhor- 
rendum , si  primis  morbi  diebus  neglectum  fue- 
rit 5 saepius  enim  post  infructuosum  cathartico- 
rum  tentamen,  die  quinta  morbi  vomitum  cum 
emolumento  citum  fuisse  recordamur. 

1527.  Alteram  evacuationis  viam  aperiunt 
purgantia,  e quibus,  habito  semper  irritatio- 
nis intestinalis  respectu , seligenda  erunt  mitio- 
ra, eccoprotica,  seu  a n tip  hlogistica 
dicta.  Eminent  sales  neutri,  sulfas  magnesiae, 
sal  mirabile  Glauberi , arcanum  duplicatum,  aquae 
Sedlitzenses  , vel  tartarus  emeticu§  in  refracta 
dosi,  quae  tenacem  mucum  pari  tempore  resol- 
vunt, adtenuant,  incidunt.  Quae  ad  indolem  bili- 
formem  inclinant,  saburrae,  acidulis,  vel  acido- 
dulcibus  tamarindis,  prunis,  manna,  cassiae  pulpa 
et  similibus  corrigitur  et  excutitur. — Quodsivero 
in  casu  delitescentis  polyblenniae  ipse  tubus  inte- 
stinalis certum  quemdam  atoniae  offerat  gradum, 
sennae  infusum  et  tinctura  rhei,  salibus  supra  lau- 
datis nupta,  vel  pulvis  rhei  cum  mercurio  dulci 
suppetias  ferunt.  Lotiones  siphonis  ope  supter 
immissae,  alvo  reserandae  summe  idoneae,  in- 
ternorum remediorum  qualitati  respondeant 
oportet. 

1328«  Quis  autem  non  perspiciet,  nimis  ge- 
nerosa et  protracta  catharsi  in  febribus  gastro- 

entericis  manifesta  parari  damna  ? — Quate- 
nus purgantia,  qua  talia,  causam  morbi  proxi- 
mam non  levant,  non  solum  curae  perficiendae 
per  se  sola  imparia  sunt,  sed  etiam  suo  stimulo 
secretionem  humorum  entericorum  continuo  sol- 
licitando semper  recentem  alliciunt  colluviem, 
atque  energiam  virium  infringendo  debilitatis 
ortui  opitulantur.  Notabilem  igitur  restrictionem 
postulat  empiricorum  axioma:  »ubi  saburra,  ibi 
purgandum. « 

1329*  Praemissa  sordium  evacuatione  modesta, 
cutis  functionem  laesam  restituere  studemus  te- 
pore lecti  aequabili,  potu  egelido  florum  sam- 
buci , vel  chamomillae  per  epicrasin  sorbillando, 
atque  balneis,  vel  lotionibus  tepidis , praesertim 
si  cutis  pertinaciter  aret  et  urit.  — Si  vero  cunc- 
tis hisce  adminiculis  cutaneum  colatorium  per- 
vium reddi  recusat,  vel  jam  aliqua  imminent 
debilitatis  signa,  vesicantium  stimulo  opus  est,, 
quo  cutis  perspiratio  provocatur , et  charac- 
teris nervosi  evolutio  impeditur.  Ast  pari  tem- 
pore ab  ulteriori  catharsi  desistendum,  imo  al- 
vo fors  nimis  profusae  clysteribus  mucilagino- 
sis  et  refractas  pulveris  Doweri  dosibus  prospi- 
ciendum. 

1330.  Reliquas  indicationum  paginas  absol- 
vunt potiones  diluentes,  refrigerantes,  resolven- 
tes, uti  decocta  hordei,  althaeae,  graminis  cum 
oxymelle,  aceto,  succo  limoniorum,  acido  tar- 
tartarico,  nitro,  terra  foliata  tartari , sy rupis  aci- 

dulis,  quibus  omnibus  status  irritationis  intesti- 
nalis compescitur,  ac  morbosae  secretionis  uber- 
tas infringitur,  abnormis  qualitas  emendatur. 
Quo  magis  modestia  febris  et  phaenomena  po- 
lyblenniae  laxitatem  intestinorum  suspicari  sinunt, 
eo  magis  necessarius  evadit  usus  remediorum  sol- 
ventium amarorum,  leniter  roborantium,  vel  et 
acrium , quae  inter  taraxacum  , cichoreum  , fu- 
rnariam , saponariam,  salem  ammoniacum,  pul- 
verem Plumeri , gentianam  , quassiam , squillam, 
aloen  nominasse  sufficit. 

1.331.  Chimaericis Galli  reformatoris  Brous- 
sais  ideis  de  gastro-enterite  , ceu  universali  om- 
nium morborum  matrice,  delusi,  etiam  in  febri- 
bus gastricis  aestivis  curam  venaesectionibus  et 
hirudinibus  abdomini  impositis  absolvi  posse  sibi 
credunt , ac  alta  voce  proclamant.  Ast  merito 
sunt  irridendi  et  increpandi  5 qui  enim  ad  lectum 
aegrorum  ephemeris  et  labantibus  hypothesibus 
litant , semper  damnosam  faciunt  praxin.  — Recte 
jam  monet  immortalis  Sto  11,  methodo  nimis  an- 
tiphlogistica  febres  lentas  nervosas , languores 
chronicos,  hypochondriasin  et  phthisin  pituito- 
sam , calefaciente  autem  medendi  ratione  visce- 
rum inflammationes , et  febres  perniciosas  induci. 
Quare , ut  periculosum  vitetur  medicinae  tumul- 
tuariae bivium,  potius  blandioribus  remediis  in- 
sistendum , quibus  benefica  naturae  molimina 
adamussim  sustinentur , ac  pristinum  inter  sys- 
temata organica  aequilibrium  tutissime  restitui- 

tur.  Limitandum  tamen  esse  credimus  Baglivii 
praeceptum  : — » iri  nullo  morborum  genere  tanta 
opus  est  patientia , expectatione  , cunctationeque 
ad  bene  et  feliciter  medendum  , quanta  in  febri- 
bus mesentericis  « — ne  nimia  medici  oscitantia 
opportunam  negligat  impedimenta  sanationis  re* 
movendi  occasionem. 

1332-  Cura  dysenteriae  aestivae,  quae  a sub- 
inflammatoria  irritatione  membranae  mucosae  in- 
testinorum crassorum  , et  maxime  intestini  recti 
dependet,  secundum  praemissa  principia  erit 
suscipienda.  Ab  initio  eccoprotica  mitiora,  tama- 
rindi,  manna,  cremor  tartari , fomenta  calida  ab- 
domini superhabita,  et  clysteres  mucilaginosi 
princeps  suppeditant  praesidium,  iisque  solis  haud 
raro  morbus  abigitur.  Si  vero  tenesmo  et  tormi- 
nibus placatis  alvi  dejectiones  continuant , ad  li- 
chenem islandicum  , flores  chamomillae,  radicem 
columbo , ac  pulveres  Doweri  confugiendum. 
Stimulantia  et  aromatica  potentiora  nunquam  con- 
ducere experti  sumus , atque  in  casu  profluvii 
pertinacis , vires  conficientis,  potius  tonica 
simplicia,  adstringentia , et  plenas  opii  doses 
tentare  lubet. 

1333.  Complicationes  febris  gastro  - entericae 
cum  charactere  nervoso , septico , inflammatorio, 
vel  manifesta,  quae  sub  earum  decursu  evolvitur 
in  periodicos  accessus  proclivitas,  ac  variae,  quae 
inde  fluunt,  anomaliae,  speciales  deposcunt  cu- 
rae modificationes,  quas  aliis  jam  locis  indica- 

vimus.  — Ita  etiam  moderamen  symptomatum 
urgentium , diaeta  et  apotherapeusis  e tractatibus 
febris  catarrhosae,  saburralis  et  biliosae  facile 
intelliguntur. 

1334.  Illam  tantum  breviter  adtigisse  juvabit 
febris  gastro  - entericae  anomaliam,  quae,  sub 
schemate  cholerae,  rapidissimo  cursu  jam  intra 
unius  alteriusve  nycthemeri  spatium  aegrotantes  e 
medio  tollit.  Hujus  morbi  exempla  sporadica  qui- 
dem ab  omni  aevo  observata  fuere,  rariora  in 
climate  moderato,  frequentiora in  terris  tropicis. 
Peculiarem  vero  adtentionem  dirissima  haecce  la- 
bes, quae  passim  Ch  ol  era  m or  b u s seu  Cho- 
lera orientalis  dicitur  nostra  excitavit  ae- 
tate, varias  Indiae  orientalis  et  provinciarum  li- 
mitropharum plagas  mira  crudelitate  longe  late- 
que  depopulans.  Circa  annum  1817  speciatim  in 
Bengala  ad  Gangis  ripas  omnium  primo  illam 
exercere  cepit  saevitiem  , qua  paucorum  annorum 
intervallo  milliones  hominum  trucidavit.'  Decur- 
sus acutissimus,  interdum  paucis  horis  njorte 
terminatus,  artis  operam  plerumque  eludit  5 
unica  tamen  auxilia,  secandum  observatorum: 
Titier,  Gilbcrt,  Chisolm,  Stewart, 
Boyle,  Johnson,  et  Corbin,  relationes  e 
classe  remediorum  leniter  antiphlogisticorum,  re- 
frigerantium , et  antispasmodicorum  essent  de- 
promenda. Calomel  et  opium  audaci  manu  adhi- 
bita, atque  nonnisi  in  casu  summae  virium  pro- 
strationis et  imminentis  lethi  aromatibus  pe- 

netrantissimis  nupta,  inter  cuncta  reliqua  reme- 
dia prioratum  tenent. 

Julius,  Mittheilung  liber  die  morgcnlandische  Brechruhr. 
Im  Journal  der  auslandischen  Literatur;  und  in  O mo- 
de i Annali  universali  di  Medicina  An.  1823.  p.  185. 
An.  1824.  p.  350. 

4.  FEBRIS  VERMINOSA. 

Luthcr , Diss.  de  febre  verminosa.  Erf.  1787. 

Musgrave,  Essay  on  thc  nature  and  cure  of  tbe  so  called 
wormfever.  Lond.  17?6. 

Philites,  Diss.  febrium  verminosarum  patliol.  Goettirgac 
1785. 

1335.  Latiori  in  sensu  quaevis  febris  e stimulo 
vermium  proficiscens,  qualicunque  demum  loeo 
isti  hospites  iniqui  nidulentur,  verminosa 
(Wurmfiebec)  dici  deberet.  Quatenus  vero  vermes 
intestinales  , interque  eos  lumbrici  frequentissimi 
esse  solent , etiam  febris  verminosae  conceptus 
plerumque  a practicis  ad  huncce  solum  limitatur 
casum. 

1336«  Vermes  intestinales  in  intestinis  sanis 
nunquam  nascuntur,  sed  morbosam  semper  prae- 
supponunt  conditionem,  quae,  testante  experien- 
tia, in  abnormi  secretione  et  coacervatione  pitui- 
tae, nidum  seminii  verminosi  efficiente,  consistit. 
Nulla  itaque  datur  febris  verminosa  absque  col- 
luvie mucosa,  quare  hoc  intuitu  ceu  varietas  fe- 
bris gastro  - pituitosae  esset  consideranda. 

1337.  Si  vermes  mole  sua,  aut  reptatu  intestina 
vehementius  irritant , febriles  concitari  posse  tur- 

bas,  praesertim  in  subjectis  sensilioribus,  vel 
chronica  quadam  labe  confectis,  nemo  negabit. 
Ecquis  autem  non  comprehendet  hancce  febrem 
«impliciter  irritativam,  et  mere  symptomaticam 
esse,  ut  jam  Frid.  Hoffmannus  recte  do- 
cuit ? — symptoma  quippe  accidentale  specificae 
illius  cacotrophiae , seu  vegetationis  abnormis, 
cujus  productum  ipsi  vermes  sunt.  Phaenomena 
morbosa  , quae  a nonnullis  auctoribus  febri  ver- 
minosae tribuuntur  , non  ad  febrem  , sed  ad  mor- 
bum primitivum,  cachexiam  utpote  helminthicam 
spectant  5 persistunt  enim,  etsi  febrile  incendium 
omnino  exstinctum  fuit. 

1338-  Haud  raro  accidit,  sub  decursu  fe- 
brium acutarum  et  gravium , praesertim  in  ca- 
tarrhosis,  gastrico  - pituitosis  et  nervosis  lentis 
unum  alterumve  lumbricum  vomitu  rejici,  vel  per 
alvum  secedere.  Hocce  jam  phaenomenon  mere 
accidentalem  febris  complicationem,  vel  potius 
epigenema  efficit,  quin  febris  primitivae  character 
et  forma  mutetur,  et  cujus  gratia  febrem  illico 
verminosam  nuncupare  velle,  absurdum  foret. 

133Q.  Qualiscunque  jam  inter  vermes  et  febrim 
vigeat  relatio,  sive  haec  priorum  effectus,  sive 
causa  fuerit,  febris  utpote  helminthiaseos  symp- 
toma , vel  contra  vermes  febrilis  morbi  epigenema, 
sponte  liquet  neutrum  horum  casuum  pyretolo- 
giam  spectarej  prior  enim  inter  morbos  cachec- 
ticos, aut  eccriticos  suum  sibi  vindicat  locum, 
alter,  ceu  accidens,  particularem  respectum  non 


CHARACTERE  GASTRICO.  767 

meretur  , sed  singulis  febrium , quibus  suboritur, 
speciebus  esset  inserendus.  Corruit  tali  pacto  ni- 
mia illa  amplitudo,  quam  Trincavella,  B o- 
netus,  Boschius,  ac  vermivomus  Buccel- 
lati febribus  verminosis  dicare  voluerunt. 

Curtius,  Animadversiones  in  febrem  hecticam.  Dresd.  1781* 
Fournier,  Beobachtungen  iiber  das  schleichende  oder  aus- 
zehrende  Fiebcr.  Leipz.  1782. 

Trnka  de  Krschowitz,  historia  febris  hecticae  omnis  aevi 
observationes  continens.  Vindob.  1783. 

Benefeld,  Dissert.  de  origine  et  reditu  febris  hecticae.  Jc- 
nae  1793* 

1340.  Cunctae  quidem  febres  criticae,  tam- 
quam morbi  vitae  organicae,  functiones  repro- 
ductionis  plus  minusve  alteratas  supponunt  5 mo- 
dus laesionis  tamen  ejus  generis  esse  solet,  e quo 
peculiaris  non  emergat  cachexiae  forma,  ejusque 
levitatis  et  durationis,  ut  praefinitum  tempus  non 
egrediatur.  Quamprimum  vero  unacum  febrilibus 
turbis  processus  plasticus  adeo  eminenti  et  sin- 
gulari, ne  dicam  specifica,  ratione  a norma  de- 
flectit, ut  determinata  exsurgat  cacotrophiae  et 
pravi  habitus  (gf/S*)  forma;  quae  etiam  summe 
efficacibus  conaminibus  naturae  extemplo  discuti 
nequeat,  sed  gradarium  tantum  admittat  decremen- 
tum , febris  hecticae,  cachecticae,  sive 
cachexiae  febrilis  ideam  concipere  licet. 

1341*  Quemadmodum  febres  gastricae  functio- 
nes primarum  viarum,  nempe  officinae  digestionis, 

chylificationis , et  copropoieseos  alienatas  offe- 
runt ) ita  in  hecticis  viarum  secundarum  labes, 
sive  organorum  adsimilationi , lymphopoiesi,  san- 
guificationi , nutritioni  et  secretionibus  famulan- 
tium laesiones  multifariae  aegritudinis  essentiam 
constituunt. 

1342-  Febres  hecticae  vix  non  omnes  e fami- 
lia symptomaticarum  sunt,  criticis  moliminibus 
quidem  non  defectae,  iis  tamen  solis  nunquam 
solvendae , quatenus  a perenni  statu  morboso, 
causae  vices  agente,  foventur)  inconspicuo  fere 
modo,  ac  doloso  saepe  passu  subintrant)  quare 
non  solum  a medico,  sed  quoque  ab  aegrotis  fa- 
cile praetervidentur ) — pedetentim  ingravescunt, 
citra  ordinem  ullum  et  constantiam  mox  per  men- 
ses , mox  per  annos  integros  durant,  et  in  cor- 
pore quasi  delitescunt,  quare  medicis  etiam  fe- 
bres  lentae  (schleichende  Fieber)  audiunt)  — 
nunc  communia  tantum  febris  irritativae  phaeno- 
mena offerunt,  nunc  peculiaribus,  secundum  ca- 
chexiae matricis  naturam  et  formam  variatis,  symp- 
tomatibus stipantur. 

1343.  Quamvis  decursus  febrium  hecticarum 
summe  proteiformis , innumerisque  vicissitudini- 
bus obnoxius  sit,  ac  ideo  difficulter  generalem  ad- 
mittat nosographiam,  sequens  tamen  symptomatum 
series  morbique  imago  ceu  magis  constans  statui 
potest,  quam  Cei.  Richter  tribus  complectitur 
stadiis,  essentiali  quamquam,  ut  nobis  videtur,  dif- 
ferentia destitutis,  nisi  in  morbi  vehementia  et 
IV.  C c c 

gravitate,  in  dies  crescente,  discrimen  quaerere 
velimus. 

1344*  Initio  aegri  nihil  queruntur,  nisi  lan- 
guorem post  pastum  , et  calorem  modicum  vola- 
rum et  genarum,  qui  satis  fugax  est,  nec  pulsus 
valde  concitat  3 imo  interdiu  meliuscule  valent,  et 
officiis  funguntur.  Ob  huncce  insensibilem  et  do- 
losum incessum  hae  febres  jam  Aretaeo 
7rezg  vocabantur,  quod  idem  ac  occultas,  sive 
obscuras  significat.  Recurrit  tamen  is  calor  omni 
fere  vespere,  praeeuntibus  haud  raro  horripilatio- 
nibus, praesertim  si  suppuratum  aliquid  est  in 
corpore.  Febris  per  integram  noctem  manet  3 ma- 
lae circumscripto  tinguntur  rubore  3 pulsus  veloces 
et  pleniores  fiunt  3 cutis  arida  et  urens  evadit;  si- 
tis intenditur  3 caput  obtuse  dolet  somnolentia  aut 
vertigine  gravatum  3 lotium  redditur  parcius  et 
saturius.  Matutino  tempore  sudores  viscidi  et  aci- 
duli febriles  motus  quidem  tenuant,  vel  et  pror- 
sus dissipant,  aegrosque  levaminis  quadam  specie 
fallunt,  ut  lectum  libenter  custodiant,  ne  suppri- 
mantur 3 quo  saepius  autem  redeunt,  tanto  evi- 
dentius vires  exhauriunt.  Interpositae  inter  acces- 
sus febriles,  fixo  ordine  quotidie  recurrentes,  in- 
duciae in  principio  facile  pro  intermittente  impo- 
nunt. — Ciborum  cupiditas  et  digerendi  facultas 
parum  labefactantur  3 alvus  mox  dura,  mox  liquida 
est.  Frequentissime  observatur  mentis  morositas, 
ac  in  iracundiam  proclivitas , plerumque  autem 
periculi  imminentis  inscitia , et  omnium  dc  vale- 
tudine adversa  auguriorum  derisio. 

1545.  Quo  magis  morbus  trahitur  et  ingraves- 
cit , eo  majori  cum  vehementia  redeunt  acces- 
sus febriles,  quatiente  horrore  orsi,  eumque  in 
modum  porriguntur , ut  alterius  finis  cum  sequen- 
tis primordio  concidat,  nullo  intercalari  tem- 
pore relicto  > quod  ab  omni  febris  umbra  li- 
berum foret.  Jam  nunc  habitus  aegrorum  indies 
magis  cachecticus  fit)  denutritionis  et  liquationis 
instantis  indicia  patefacit.  Facies  lurida  pallet  et 
squalet,  genis  per  vices  circumscripte  rubentibus 5 
nasus  acutius  prominet , oculi  haione  livido  cincti 
intra  orbitas  reconduntur  } corpus  pedetentim 

> gracilescit,  cutis  et  tela  cellularis  vigore  pristino 
amisso  collabantur  * musculorum  compages  flac- 
cescit. Interea  sudores  increscunt , viresque  avide 
consumunt}  alvus  frequenter  relaxatur}  urina 
horis  antelucanis  missa  turbida  est,  cuticula  ob- 
ducitur versicolore,  arachnoidea,  aut  pingui,  et 
annulum  ad  matulae  parietes  relinquit.  Quando- 
que tussicula  sicca  post  pastum  molestat,  quin 
a pulmonum  labe  repetenda  sit. 

1546.  Postquam  plures  septimanas  aut  menses 
tali  sub  rerum  statu  transegerunt  aegri,  colliqua- 
tionis  et  corruentis  virium  roboris  signa  undiqua- 
que  emicant.  Exacerbationes  febriles , quae  omni 
vespera  certo  recurrunt,  tantam  adipiscuntur  ve- 
hementiam, ut  aegri  soporentur,  vel  desipiant, 
donec  sub  profusis,  frigidisque  sudoribus  mane 
expergiscantur  summopere  delassati,  pristinam 
recuperantes  mentis  serenitatem , quam  ad  ulti- 

mum  usque  vitae  momentum  mira  saepe  ratione 
conservant 5 imo  quo  magis  ad  extrema  ventum 
est,  eo  plenior  spei  esse  consuescit  animus.  Alvi 
profluvia  cum  die  magis  augentur^  capilli  defluunt  \ 
corpus  per  omnem  ambitum,  skeleti  instar , exa- 
rescit et  extenuatur  $ cutis  mox  sicca  est,  mox 
viscido  et  frigido  rore  madet ) vox  raucisona  serius 
obmutescit  5 accedit  pedum  et  manuum  oedema  \ 
loca  prominentiora  , quibus  continuo  incumbunt 
aegri,  horrida  macie  confecti,  excoriantur,  ac  do- 
lenti decubitu  malorum  catervam  augent.  Inter- 
dum miliaria,  aut  furunculi  in  cute,  vel  aphthae 
in  ore  prorumpunt.  Tandem  sub  involuntario  lo- 
tii, faecumque  secessu  aegri  ultimum  obeunt  diem, 
animam  sine  doloris  sensu  efflant,  et  lucis  modo, 
cujus  ellychnium  oleo  caret,  exstinguuntur. 

1347.  Multiplex  omitino  esse  potest  febrium 
hecticarum  origo , ac  infinitus  ferme  causarum 
producentium  numerus,  quorum  modus  agendi 
diversus  efficit , ut  non  solum  diversa  inter  pro- 
cessum febrilem  et  vegetationem  abnormem  vigeat 
relatio,  sed  etiam  ipsius  hecticae  febris  diversae 
nascantur  formae.  Fontes  cardinales  febrium  hec- 
ticarum largiuntur:  l)  Febres  intermittentes.  2) 
Febres  continuae  acutae  aliorum  characterum. 

3)  Cacochymiae,  earumque  producta,  seu  pro- 
cessus plasticus  in  qualitate  diversimode  alteratus. 

4)  Status  denutritionis  et  colliquationis  tabificae, 
sive  processus  plasticus  quantitate  infractus. 

1348.  Febres  intermittentes,  imprimis  qiiar- 

tanae  , erraticae,  autumnales,  endemicae,  recidi- 
vae, diuturnae,  eandem,  quam  produxere,  ca- 
chexiam crebro  comitantur,  in  subcontinuas  ver- 
tuntur, hocque  in  casu  hecticae  nomen  omni 
jure  sibi  vindicant  (Tom.  II.  §.  138)- 

Bo  elimer,  Diss.  de  febrium  lentarum  ortu  ex  intermitten- 
tentibus.  Hal.  1769* 

134Q.  Interdum  febres  hecticae  e febribus  cri- 
ticis alius  characteris  pullulant,  atque  istarum 
veluti  postprincipia  constituunt.  Hisce  in  casibus 
libenter  de  charactere  primitivo  febris  genitricis 
plus  aut  minus  participant,  ac  ad  sequentes  qua- 
tuor  reduci  possunt  species : febres  hecticae 
inflammatoriae,  putridae^  nervosae 
et  gastricae. 

1350-  Febris  i n f 1 a m m a tor  i o - h ec  t i c a 
mox  immediate  ex  stimulis  positivis  varii  generis 
proficiscitur,  qui  super  cachecticum  allidentes 
individuum , phlogisticam  quidem  in  systemate 
vasorum  suscitant  reactionem , modificatam  tamen 
a diverso  cachexiae  praeexistentis  ingenio , mox 
lentas  phlogoses  viscerum  comitatur,  ac  ideo 
innumeras  exhibet  formas,  quarum  potiores  in 
decursu  pyretologiae  specialis  explanare  non  ommi- 
simus.  Communissima  vero  febris  inflammatorio- 
hecticae  species  illa  est,  quae  chronicis  adhae- 
ret catarrhis , febris  lenta  catarrhalis, 
tristi  plerumque  omine  in  phthisin  purulentam  de- 
generans. 

Ludolf,  Diss.  sistens  catarrhos  tamquam  causas  frequen- 
tissimas  febris  lentae.  Efford.  1752. 

1351*  Febris  putrido-hectica  ferme 
nil  aliud  , nisi  scorbutum  febricula  symptomatica 
sociatum  refert,  atque  e notis  humorum  panso-» 
rum  et  adtenuatorum  signis,  profluviis  colliqua- 
tivis,  haemorrhagiis , petecchiis,  solidorum  ato- 
nia , stomacace , etc.  facile  dignoscitur.  Hujus 
quoque  generis  esset  febris  lenta,  quam  ulcera 
gangraenosa  ampla  producunt  et  fovent. 

1352.  Febris  nervoso-hectica  con- 
temporalem  systematis  nervosi  ac  reproductivi 
labem  supponit,  et  prouti  vel  unius  vel  alterius 
passio  eminuerit,  modo  ad  febres  nervosas  len- 
tas, jam  supra  prolixius  descriptas  (§.  1097)5  modo 
ad  hecticas  erit  referenda.  Puellis  chloroticis,  fe- 
minis hystericis,  viris  hypochondriacis,  omnibus- 
que  individuis  chronica  nevrosi  adfectis , vel  ani- 
mi pathemate  rodente  agitatis  ejusmodi  febricula 
lenta  haud  raro  suboritur,  quam  antiqui  ob  in-» 
cessum  tardigradum , minoremque  intensitatem, 
febrem,  pusillam  (§.  1088)i  recentiores 
autem,  pro  varia  morbi  primitivi  natura,  febrem 
amatoriam,  hystericam  (1),  hypochon- 
driacam (2)  vocarunt. 

(1)  Manningham,  tbe  symptomes,  nature,  and  causes 
of  tlie  febricula,  cornmonly  called  tlie  nervous  or  hy- 
sterical  fever.  Lond.  1776. 

(2)  Hilschor,  Diss.  de  febre  hectica  ex  hypochondriaco 
malo  orta.  Jen.  1747. 

1353*  Febris  g a s t r i c o - h e c t i c a.  Qua-» 
tenus  tractus  alimentaris  primam  praebet  repro- 

ductionis  organicae  officinam  , qua  substantiae 
altiles  recipiuntur,  elaborantur,  ac  pro  ulteriori* 
bus  finibus  disponuntur, — nil  mirum  est,  si  fe- 
bres gastricae  graves,  diuturnae,  maxime  vero 
anomalae,  neglectae,  vel  perperam  tractatae  in 
hecticum  characterem  degenerant.  Varias  contra- 
hit formas  pro  diversa  sordium  in  ventriculo  ho- 
spitantium  ac  ad  secundas  vias  transvectarum  in- 
dole, quapropter  etiam  ad  febres  splanchnicas 
proxime  accedit. 

Arnold,  Diss.  de  hectica  stomachica.  Altdorf.  1743. 

1354*  Alteram  febrium  hecticarum  scaturigi- 
nem largiuntur  varia  vitia  vegetationis  abnormis, 
quae  sive  in  singulis  delituerint  organis,  sive  per 
totum  organismum  diffusa  fuerint,  haud  infre* 
quenter  symptomaticas  excitant  febres  5 viscerum 
enim  degenerationes  non  minus,  ac  diversae  ca- 
cochymiarum  species , sufficientem  subministrant 
stimulum,  quo  systema  vasculare  per  omnem  am- 
bitum (in  arteriis,  venis,  et  vasis  lymphaticis)  ad 
justo  vividiores,  aliave  ratione  abnormes  reactio- 
nes excitantur.  Potiores  hujus  febrium  hecticarum 
prosapiae  species  sunt : febris  atrabilaria, 
pituitosa,  verminosa,  mesenterica, 
quae  omnes  a nonnullis  medicis  generico  nomine 
febrium  splanchnicarum  subsumuntur, 
atque  febris  suppuratoria.  Illae  febres, 
quae  vitia  chronica  systematis  lymphatici,  et  oriun- 
das inde  cachexias,  scrofulam,  rhachitidem , hy- 
dropem , , syphilidem  comitantur , particularem 
formam  non  offerunt. 

1355-  Febrem  atrabilariam  Cei.  R i c li- 
ter eam  vocat,  ubi  venae  totumque  abdominis 
glandularum  systema  colluvie  scatent  et  disten- 
duntur, quae  a febre  haud  progenita  ad  primas 
vias  tendit , et  ad  illas  pedetentim  descendit.  Ta- 
les aegri  cachecticum  offerunt  squalorem,  cibos 
fastidiunt,  et  minima  eorum  copia  gravantur, 
somno  inquieto  fruuntur,  animo  languent,  moe- 
rent,  ad  melancholiam  vergunt,  iisque  omnibus 
vexantur  adfectibus  , qui  malo  hypochondriaco 
proprii  sunt 5 oculorum  sclerotica  flavido,  vel 
plumbeo  tingitur  colore  j praecordia  inflata  an- 
gores molestos,  ac  breves  spiritus  producunt 5 
quandoque  dolores  colici  infarctum  pervadunt  ab- 
domen \ inturgescunt  venae  haemorrhoidales,  per 
vices  cruorem  plorant,  tenesmum  fovent,  libero- 
que faecurn  in  scybala  concretarum  secessui  gra- 
via impedimenta  ponunt,  serius  tandem  vel  sponte, 
vel  catharticorum  auxilio  materies  ejiciuntur  tena- 
ces , foetidae,  piceae,  sanguini  atro  simillimae, 
quae  probabiliter  ex  sordibus  mucoso  - biliosis, 
nec  non  ex  sanguine  per  vasa  brevia  spleni  suf- 
furato , vel  e vasis  haemorrhoidalibus  ad  intestina 
delato  conficiuntur  5 rarius  vomitus  cruentus  per 
intervalla  redit.  — Haecce  valetudo  atrabilaria 
persaepe  a longiori  jam  exstat  tempore , ante- 
quam febris  superveniat,  haecce  fugatur  super- 
stite  labe  primitiva , cujus  causa  proxima  in  sta- 
sibus  chronicis  sanguinis  lenti,  totum  systema  ve- 

nosum  abdominis  Infarcientis,  ac  imperfecta  ideo 
adsimilatione  latere  videtur. 

Nicolai,  de  febre  lenta  haemorrhoidali  feliciter  curata. 

Jen. 1765. 

1350-  Febris  hectica  pituitosa,  quae 
a pluribus  auctoribus  fors  non  omni  jure  inter 
gastricas  collocata  invenitur,  haud  raro  quidem 
colluviei  pituitosae  in  primis  viis  collectae  indicia 
praebet,  ast  et  sine  illis  subsistere  potest,  qua- 
tenus pro  causa  proxima  potius  universale  vege- 
tationis vitium  agnoscit , cachexiae  pituito- 
sae nomine  notum  (§.  1294)-  Pallor  5 leucophleg- 
matia } debilitas  et  pigritia  ad  motum}  torpor 
mentis  5 lingua , dentes  et  gingivae  tenaci  muco 
tectae  5 infarctus  glandularum  lymphaticarum } 
profluvia  mucosa  diversi  generis,  coryza,  vomi- 
tus, diarrhoea,  fluor  albus,  urina  cum  sedimento 
mucoso } abdomen  plenum  } febris  adsidua , ad 
speciem  mitis,  cum  pulsu  parum  alterato,  et  ex- 
acerbationibus obscuris , praecipua  sistunt  phae- 
nomena, e quorum  praesentia  ad  febrem  hecti- 
cam  pituitosam  concludere  licet. 

1357.  Febris  verminosa  meram  prioris 
varietatem  constituit,  quae  in  gratiam  vermium, 
e vitiato  muco  intestinali  genitorum,  adhuc  pecu- 
liaribus quibusdam  stipatur  symptomatibus,  tri- 
plex tali  pacto  polyblenniae,  helminthiaseos  et 
pyrexiae  connubium,  offerens.  — Utraque  pue- 
ros laxos,  atrophicos,  scrofulosos,  rhachiticos,  aere 
et  victu  pravo  fruentes,  seniculos,  obesos,  ca- 

tarrhis  pulmonum  chronicis  adfectos  prae  caete- 
ris  infestat. 

1358*  Quae  recentiori  aevo  a quibusdam  Gal- 
lis diligentius  descripta  invenitur,  febris  en- 
tero-mesenterica,  pariter  febris  hecticae 
pituitosae  modificationem  sistere  videtur , e se- 
quentibus phaenomenis  eruendam.  Febriles  mo- 
tus interdiu  obscuri,  ad  vesperas  increbescentes, 
cum  levi  delirio , ac  peculiari  conjunctivae  rube- 
dine 5 sitis  multa  5 lingua  tegmine  muculento , ci- 
nerascente  cooperta 5 dejectiones  alvi  bilioso- 
serosae  5 abdomen  molle  et  indolens,  nisi  circa 
umbillicum  rudius  contrectetur,  quo  facto  dolo- 
res queruntur  aegri , eosque  non  raro  involun- 
taria musculorum  faciei  contractione  manifestant  5 
languor  virium  insignis  et  molestia  5 in  altiori 
gradu  cuncta  febris  nervosae  lentae  signa.  Cau- 
sam, mali  proximam  in  lenta  phlogosi  mesenterii 
et  membranae  mucosae  intestinorum,  nec  non 
in  glandularum  mesaraicarum  infarctu  latere  ex- 
tispicia evicerunt  5 unde  liquet  scrofulam  me- 
sentericam morbum  primitivum  esse,  cui  febris 
velut  symptoma  suboritur. — Imago  febris  me- 
sentericae a Baglivio  tradita  nimis  vaga,  et 
incompleta  est,  quam  ut  ad  unicam  tantum,  ao 
determinatam  febris  speciem  referri  posset. 

Iloffmann,  Diss.  de  febribus  mesentericis.  Ilal.  1728. 

Petit  (M.  A.) , Traite  de  la  fievre  entero  -inesenteriquc, 
Paris  1814- 

155Q.  Pus  et  ichor,  stimuli  vitae  summe  ini- 

mlci , non  solum  organicam  partium  compagem 
destruunt  et  dissolvunt,  sed  etiam  in  systemate 
vasorum  abnormes  reactiones  movent,  eamque 
febris  hecticae  speciem  incendunt , quam  prae-* 
tici  purulentam  sive  suppuratoriam  ap- 
pellant  (Eiterungsfieber).  Quo  nobilius  fuerit  or* 
ganon  quod  suppurat,  quo  vastior  exulcerationis 
processus,  quo  malignior  puris  aut  ichoris  se* 
creti  qualitas,  et  quo  diutius  morbidus  hicce  fo- 
mes proprio  sacco  recluditur  , eo  vehementior, 
funestiorque  esse  consuevit  febris  inde  scaturiens. 
Diversa  febris  suppuratoriae  mora , et  multifaria, 


7 


quibus  stipatur,  symptomata  non  solum  a diversa 
liquationis  indole  et  gradatione  , purulenta,  icho* 
rosa,  canceratica,  osteophthorica,  sed  etiam  a 
diversa  exulcerationis  sede  determinantur.  Id  ta- 
men ubique  sibi  privum  habet,  quod  in  principio 
semper  inflammatorium  redolet  characterem,  qui 
pedetentim  in  colliquativum  defatiscit,  et  quod  ve- 
spertinis sub  accessibus  plerumque  valido  horrore 
orditur,  cujus  causa  facile  intermittentis  fucum 
facit. 

i - 

1360.  Ultima  tandem,  habito  originis  et  for- 
mae respectu,  febris  hecticae  species  in  labas- 
cente per  omnem  ambitum  processu  plastico,  sive 
in  universali  massae  organicae  oolliquatione  et 
corporis  marcore  radicatur)  febris  tabifica, 
depascens,  colliquativa  syntecopyra, 
et  marasmopyra  Swediaueri  (Zehrfie- 
ber)  5 in  quam  omnes  febres  hecticae  supra  enu- 

meratae  ocyus  seriusve  ruunt.  Quidquid  alteru- 
trum nutritionis  momentum  directe  aut  indirecte 
adficit,  adpositionem  minuit,  ablationem  auget, 
atque  nisum  in  liquationem  promovet,  remotiori 
intuitu  occasionem  praebere  poterit.  Causa  pro- 
xima vero  latet  vel  in  statu  debilitatis  directae, 
et  auctae  sensilitatis,  qua  posita  incitamen- 
ta alias  indifferentia  morbidi  euadunt  stimuli  j 
vel  vero  in  "peculiari  illa  dyscrasia,  quae  sub 
corruente  processu  plastico  constanter  evolvitur  $ 
quare  vix  ullum  exstat  atrophiarum  genus,  cujus 
lethiferi  passus  saltem  in  ultimis  labantis  vitae 
momentis  colliquativa  hacce  febre  non  accele- 
rentur. 

Hactenus  generales  duntaxat  febrium 
hecticarum  notiones  perstrinximus , quasminuta- 
tim  explanare  superfluum  credidimus  opus  5 quae- 
dam enim  diversis  hujus  operis  tractatibus  in- 
sertae inveniuntur , potiores  vero  ad  speciales 
pertinent  illarum  aegritudinum  monographias, 
quarum  eminens  tantum  symptoma  efficiunt  fe- 
bres ipsae. 

1362*  Tali  pacto  vastae  pyrexiarum  doctrinae 
finem  adsecuti  sumus,  praestabilituin  fideliter 
observantes  ordinem  , nec  aliquid  omisisse  recor- 
damur , quod  singulari  adtentione  dignum  foret. 
Pari  tempore  ultimum  hocce  febrium  genus  op- 
portunam, ac  veluti  a nutura  designatam  nobis 
paravit  viam , quae  ad  secundam  morborum  tra- 
ducit classem.  Intelligimus  trophopathias, 

scu  morbos  vitae  plasticae,  quorum  doc- 
trinam suo  tempore  tironum  usui  dicare,  ac  pub- 
lici juris  facere  non  desperamus,  si  Deus  haec 
otia  dabit. 

J.  G.  Heubner  in  Wien, 

sind  nebstvielen  andern,  auch  nachstehende  empfehlenswerthe 

